
vnov 


IKMiATSTVO 

SVIJKTA 



BIBLIOTEKA OPĆEG ZNANJA 



BOGATSTVO SVIJETA 

Ekonomska geografija za svakoga 


i 


Napisao 
Jurij Semjonov 



MINERVA / ZAGREB 


Priredio Dr. Ivan Hergešić 
S 210 slika V. Petersena 


Copyright 1937. by Minerva nakladna knjižara d. d., Zagreb 
Tisak i uvez Union grafičko-nakladni zavod d. d., Zagreb 
Printed in Yugoslavia 


SADRŽAJ 


Uvod ^ 

Kako sam čitao „Robinsona 44 / Sherlock Holmes raskrinkava 
Robinsona / Treba početi s „običnom 14 geografijom / Juriš na 
prirodu I Svaka je stvar čudo! 

1. Kruh naš svagdanji 26 

Deset hiljada godina / Kada je Saturn u znaku Ovna / Malthus, 

Mendel i Liebig / Hranitelji i potrošači / Stare žitnice / Uz pše- 
nicu ne valja zaboraviti ostale žitarice / Hrana siromaha - bogat- 


stvo Amerike 

2. Žuti se čovjek hrani rižom 63 

3. U krompiru ima škroba, u škrobu snage! 71 

4. Bez soli nema života 78 

Skeleti i pelikani / Kamenje rađa kruhom / Kalijeve soli jačaju 
polja / Klijanje i ubijanje / Kemija pomaže 

5. U znaku ribe 96 

1HTHYS / O važnosti sleđa i njegovu stradanju / .ledite ribe! / 
Bakalar u svjetskoj politici / U znaku ribe 

6. Četveronošci koji nas hrane 113 


Govedo i svinjče / Flibustijeri i bukanijeri / Đavolska zamisao / 

Vrtovi na Michiganskom jezeru / Naši pernati prijatelji / Mli- 
ječno čudo J HP u krvi i mesu 

7. Zašto drveta ne rastu u nebo 131 

U sjeni drveća / Ljudi ne čuvaju šume, a posljedice ne izostaju / 

Šumski patrijarsi / U carstvu zelenih iglica / Lični podaci o 
stablu / Drveta, kojih nema u Evropi 

8. Kaučuk je rastezljiva stvar 146 

„Najvažniji proizvod svijeta 44 / Kratka pripovijest o gumi' / Da- 
lekovidna politika gospodina Disraelija / Amerikanci u potrazi 

za kaučukom 


9. Što rado pijemo? 

Kavovac ie olmiena biljka / „Monokultura" /' Kako™ je piće 
caj . Kakao je piće za veliko i malo, za zdrave i bolesne 

10. Što najradije pijemo? 

Vino i granice njegove moći / Vinska karta I Pivo je piće za' 
muške / Ozbiljni špirit i lakoumna mu rodbina 


157 

169 


180 


11. Šećer i šećer • , ‘ • ; ’ ; ‘ ' ’ 

£ ' r „a tr ske 1 „indijski šećer 11 / Šećer od blitve ih „evropski 

šećer 11 / šećer protiv šećera. 

12. Duhan je lijek za sve ... • 

Triumf onoga, što je beskorisno / Pušenje u Starome svijetu / 
Gdje raste duhan? 

13. Između dobra i zla 

Opium i drugi narkotici 

14. Tropski otrov i protuotrov: kinin 

15. Mirodije ili nešto za naše domaćice 

16. Pamučna nit u tkanju povijesti 

Posljedice Istočnog grijeha / Evropa u potrazi za pamukom / 
Čiča-Tomina koliba / „Cotton is King“ / Pamučna ..drama 11 

17. Vuna ili pramenovi sreće i nesreće 

Ovca ide na put / Pet hiljada godina / Ovca i proizvodnja sa- 
gova / O kosama, grivama i pletenicama 

18. Svila, moć i raskoš 

Drvo, gusjenica i čovjek / Svilene ceste / Žene su za Francusku! / 
Gusjenica i tvornica 

19. Hvalospjev lanu 

Stari prijatelj čovječansva / Lan napušta Evropu / Na poprištu 
javlja se stroj / Preporod 

20. Konoplja nije tako otmjena, ali je i ona korisna . . . 

Užari osvajaju mora / Kako je Dr. Roxburg otkrio .,jhot“? 

21. Crno sunce 

Podzemne šume / „Malovrijedan mineral !“ / Ugljena zaliha po- 
jedinih kontinenata / „Rule, Britannia! 11 / Šleska i Ruhr / Trgovac, 
pionir i organizator / Mrki i kameni ugljen / Bojazni i brige 
zbog ugljena 

22. Vodena snaga ili bijeli ugljen 


23. Priča o zemnom ulju 

Što vele Amerikanci, a što vele ostali narodi? / Mrtva mora / 
Obožavatelji ognja / Krotitelji izvora / Rockefeller i ,,Pipe-Line“ / 
Standard Oil I Čemu služi nafta? / Ruska nafta i Nobelova poro- 
dica / Kitahdži-kan, d’Arcy i Englezi / Anglo-holandijsko prija- 
teljstvo / Čija je nafta? / Pitanje autarhije i pobjeda nad pri- 
rodom 

24. Gvozdeno blago 

Mačevi i peći / Dud Dudleyeva tajna / Tri čelična Abrahama / 
Majstori i učenici / Nikita gradi na Uralu kovačnicu 


326 


25. Čelično doba uvode Englezi 

Cort u Engleskoj, Harkort u Njemačkoj / „Željezna Amalija“ i 
druge žene / Thomasov izum i velika politika / Nenadana Ame- 
rika / Carnegie ili čelik / I Azija se laća željeza 

26. Sitan novac — velike vrednote 344 

Od faraona do električnih instalatera 1 Iz mladih dana kapita- 
lizma / Američka kovina / U. S. A. nema sav bakar svijeta 

27. Svakojake kovine od kositra do kroma 355 

Kositar nije samostalan / Cinak je uzor čednosti / Kako su nikulj 

i kobalt dobili ime? / Preobrazbe olova / Aluminij, kovina letača 
Neprijatna živa / Mangan kuje oružje / Krom ima sve odlike / 

Malo, ali puno! 

28. Drage kovine 375 

Maštanja o zlatu / Putevi konkvistadora / Vankeeu se nasmijala 
sreća / Zlato ne donosi uvijek sreću! / Tko je otkrio zlato u 
Australiji? / Zemlja zlata i dijamanata / Platina, ružno pače / 

I za srebrom žude ljudi 


29. I ljepota može da bude korisna 404 

Dijamanti i ostalo drago kamenje / Kamenje, koje nije nikakovo 
„kamenje 11 

30. Zaključna smotra 414 


Prirodno blago, zemljopisni položaj i čovjek / Evropa ima sve 
pretpostavke / Afrika kao gospodarska provincija Evrope / Sje- 
vernoj je Americi nedostajalo samo ljudskog materijala / Južna 
je Amerika rijetko naseljena, nema mnogo ugljena ni željeza, 
ali je ipak čeka velika budućnost / Azija hrani polovicu čovje- 
čanstva, a mogla bi hraniti čitavo / Eurazija je veoma bogata 
prirodnim bogatstvom, ali bi trebalo svladati velike poteškoće, 
da se to blago iskoristi / Australiji nedostaje ljudi 



UVOD 


Kako sam čitao ,,R obinsona 4 ? 

Kad mi je bilo sedam godina čitao sam prvi put „Robinsona . 
Knjigu sam dobio na dar prigodom moga rođendana, a podveče 
smjestio sam se udobno u velikom naslonjaču kraj peći i stao citati. 
Najprije sam pročitao naslovnu stranicu i stao listati. Na drugoj 
sirani nalazilo se više manjih odsjeka, a nad svakim odsjekom 
bila je riječ „poglavlje 44 s nekim nerazumljivim znakom. 

Čitanje je bilo mučno i dosadno. „Robinson napušta roditelj- 
ski dom 44 , gonetao sam ja. „Oluja na moru. Lađa propušta vodu. 
Molitva i spas . . .“ A onda sve to gore: „Obračunavanje s kape- 
tanom. U Londonu. Put u Afriku. Okršaj s gusarima . 44 Da mi 
sutradan sestra Šonja nije pritekla u pomoć ne bih valjda ni- 
kada dopro dalje od sadržaja. 

Odonda su protekle mnoge godine. Nedavno mi je dopao ruku 
opet „Robinson 44 , ali ne dječja knjiga, nego potpuno izdanje sa 
svim pojedinostima. Najprije sam površno listao, ali sam do- 
skora stao pažljivo čitati. Tako sam se zadubio u lektiru, da sam 
potražio i zemljopisnu kartu, kako bih što potpunije shvatio gdje 
je Robinson doživljavao svoje pustolovine. 

U čemu je čar ove knjige? U svim novinama čitamo danas 
dnevno o pustolovinama koje su tisuću puta vratolomnije od Ro- 
binsonovih, a usporedivši suvremene događaje s njima, učinit će 
nam se dobroćudni ljudožderi i kornjače „Robinsona 44 nalik na 
marijonetsko kazalište, koje se ne može takmiti s pravom prav- 
catom pozornicom, na kojoj pada kiša i bjesni oluja, a čitave 
kuće mogu da planu požarom. 

Pred dvjesta godina bio je „Robinson 44 senzacija, jer pred- 
stavlja prvu umjetničku reportažu o kolonijalnim pothvatima, re- 
portažu o putovanjima u nepoznate zemlje. Bilo je to doba, kad su 
se narodi otimali za kolonije, a Defoe je bio novinar, ekonomist, 

pa i poslovan čovjek. Znao je on što zanima publiku. U tome je 
taina njegova uspjeha. 

No kasnije? Kako je uspjelo „Robinsonu 44 da pretun ne samo 
dvadeset i osam godina na pustom otoku, nego dvjesta godina na 
knjižarskoj tezgi? 

I Don Quijote vječno je živ, no njega je nadahnuo životom 
snažan pjesnički duh. Defoe nije pjesnik. A kako je kao novinar 
došao na zao glas, izdao je svoje djelo o Robinsonu anonimno, 
kao pripovijest samoga pustolova, koji je sve to doživio. 

No genijalnost toga djela nije u njegovoj umjetničkoj vrijed- 
nosti, nego u tome, što je ,,Robinson“ u stvari genijalna gospo- 
darska geografija. Osnovna je tema „Robinsona 44 borba covje a 
s prirodom, borba za sirovine i fabrikate, koje treba za život. 

Time ne ću reći, da je Defoe napisao popularnu znanstvenu 
knjigu. Htio je da zasluži novaca, pa je u tu svrhu napisao pusto- 
lovni roman. A kako je od svoga nakladnika dobio predujam, 
veoma se žurio nemajući vremena, da sve potankosti obradi a o 
valja. Zato ima u njegovoj knjizi i pogrešaka. 

No sve „vječne 44 knjige imaju pogrešaka. Pogrešaka nema 
samo u telefonskom imeniku, a ta knjiga ne živi vječno, nego 

samo jednu godinu dana. ... 

Defoe se poslužio trikom, kojim će se kasnije poslužiti i ti o- 

zofi i ekonomisti. On je izolirao svoga Robinsona od svih ostalu 
ljudi, suprotstavio ga je sama samcata prirodi dajući mu tako 
prilike, da pokaže što može i što umije. Njegov je junak zasvje- 
dočio da imade svojstava, koja mora imati svaki gospodarski orga- 
nizator: energije, domišljatosti i povjerenja u sebe samoga. 

Ova svojstva tvore kapital, što ga Robinson investira u svoj 
otok. Novac, koji je našao u nasukanoj lađi, bacio je prezirno 
na stranu: što će mu novac na pustom otoku? 

Od prvoga dana do posljednjega, Robinson se na svom otoku 
bavi gospodarstvom. Isključivo gospodarstvom. A da bismo mu po- 
vjerovali, da je zaista tako i da nam ne priča nikakve bajke, opisuje 
točno i potanko prirodne preduvjete, o kojima je morao voditi 
računa: klima, struktura tla, životinjstvo i raslinstvo. A budući 
da sve to u velikoj mjeri ovisi o zemljopisnom položaju, naznačen 
je točno i zemljopisni položaj Robinsonova otoka. 

Danas čitaju „Robinsona 44 djeca. Mladež se oduševljava za pu- 
stolovine, za ljudoždere i gusare ... No u Defoe-ovo doba, čitali 
su Robinsona odrasli ljudi: kapetani, trgovci, a napose ljudi, koji 
su svoj novac uložili u kolonijalne pothvate. Ova ih je knjiga 
upravo zanijela, te su se naprosto za nju otimali. Dne 25. travnja 
1719. knjiga se pojavila na tržištu, a 12. svibnja izašla je vec 
druga naklada, a 6. lipnja — treća. 

Nisam bio više dijete, kada sam čitao potpunog „Robinsona . 
Ovajput nisam zastao pri sadržaju, nego sam zašao odmah u 
suštinu stvari. 

„Sjećate li se još Robinsona 44 ? Znate li na primjer, da se u 
zbilji zvao Kreuzner, da mu je otac bio rodom iz Bremena, a 
mati Engleskinja? Sjećate li se kada se rodio? God. 1632., usred 
Tridesetgodišnjeg rata! 

Prvo Robinsonovo putovanje odvelo ga je do zapadne obale 
Afrike. Sobom je uzeo svakojake sitnarije, koje se sviđaju divlja- 
cima, ne potrošivši za tu robu više od četrdeset funti sterlinga. 
Tu je robu mijenjao s crncima za zlatni prah: dobio je pet funti 
i devet unca, o čemu točno obavještava svoje čitatelje poput ka- 
kvoga knjigovođe. To zlato prodao je u Londonu za tri sto funti 
sterlinga. 

Bila je to jedna od tipičnih trgovačkih operacija s Afrikom 
sredinom 15. stoljeća. Takvu su trgovinu uveli Portugizi, a od 
onoga doba zove se jedan dio Zapadne Afrike „Zlatnom obalom 44 . 
Danas je to Britanska kolonija, koja izvozi kakao i dijamante, dok 
je zlatno vrelo presušilo. Zlato se danas dobiva u Africi na drugim 
mjestima. No bilo kako mu drago, tko pročita ovaj dio Defoeove 
knjige, saznat će sve što valja znati, da bi shvatio jirvi Robinsonov 
pothvat. 

Nakon što je ovako uspio (300 funti za 40!) odlučio je Ro- 
binson da pokuša još jednom. Prigodom drugoga putovanja napali 
su brod marokanski gusari. Ti su gusari ozbiljno ugrožavali preko- 
morsku trgovinu u 16. i 17. stoljeću. Kako su utjecali na evropsko 
ribarstvo potiskujući ribare prema Novoj Foundlandiji, pričat će 
nam kasnije same ribe. Još nešto: gusarska lađa, koja je napala 
Robinsona, bila je snabdjevena s osamnaest topova. Odakle 
Maurima topovi? To će nam pričati željezo. 

Nakon Što je Robinson proveo dvije godine u ropstvu, uspjelo 
mu je pobjeći. Pokupila ga je neka portugiska lađa, a „veliko- 
dušni“ kapetan otpremio u Braziliju. Tako je Robinson dospio u 
Santos. 

To je najveći grad pokrajine Sao Paulo, najvažnija izvozna 
luka za kavu. No o kavi Robinson ništa ne kazuje — kava je tek 
kasnije postala najvažnijim proizvodom Brazilije. U Robinsonovo 
doba sadio se u okolici Santosa duhan i sladorna trska. Duhan i 
sladorna trska putovali su u Evropu, a u zamjenu vraćala je 
Evropa Braziliji oruđe i tkanine. Kakve su se tkanine u ono doba 
pravile u Evropi? Kad bi Robinson svome brazilskom kompanjonu 
htio nešto pokloniti, naručio je englesko sukno, koje se dopremalo 
preko Lisabona, njegovoj supruzi brabantsko platno, a njegovoj 
kćeri talijansku svilu. Zar vam se ne čini, da su ovi „Robinsonovi* 
podaci uzeti iz kakvoga udžbenika za gospodarsku geografiju? 

Kako je i kada Robinson dospio na pusti otok može nam 
objasniti samo gospodarski geograf. Kolonijalno gospodarstvo 
onoga doba nije se moglo pravo razvijati zbog nestašice radne 
snage. Zbog plantaža učinjeni su crnci robovima. A kako su su- 
sjedni posjednici znali, da je Robinson već jednom bio u Africi, 
obratili su se njemu s molbom, da na njihov račun otputuje jos 
jednom u Afriku ne bi li im dobavio crnaca. Obećali su mu, da će 
plijen 44 pravedno podijeliti. Robinsonove su plantaže izvrsno 
uspijevale, pa je i sam nužno trebao crnih robova. Nije se stoga 
mnogo premišljavao, nego je prihvatio prijedlog. No ekspedicija 
nije uspjela: na putu iz Brazilije u Afriku potisnula je oluja 
Robinsonovu lađu prema utoci Orinoka, posada je propala, a samo 
se Robinson spasio, jer ga je more izbacilo na obalu pustoga 
otoka. 

Sherlock Holmes raskrinkava Robinsona 


Sherlock Holmes zatvorio je vrata za svojim posjetiocem, na- 
punio lulu i udobno zasio u naslonjač. Zaveo se u duboke misli. 

Dr. Watson nije se među- 
tim usudio ni maknuti, da 
ne bi smetao svome oštro- 
umnom prijatelju, koji 
upravo nešto važna smišlja. 

„Što znate o Selkirku. 
Watsone?“ upita iznenada 
Sherlock Holmes i dune gu- 
sti oblak dima. 

„Selkirku? Kakovom Sel- 
kirku? promrmljao je Watson sav prestrašen. (Jadni moj prija- 
telj sigurno bulazni, mislio je on, oboljet će od pretjeranog rada), 

„Dobro, pustimo Selkirka po strani 44 , opet će detektiv, a jedva 
primjetljiv smiješak pojavio se na njegovom energičnom licu. „Pri- 
jeđimo odmah misteru Robinsonu. Nije li se vama nikada uči- 
nilo, Watsone, kao da u njegovoj pripovijesti nije sve u redu ? 44 

„Hm . . . Kako da kažem, iskreno rečeno, nikada mi nije palo 
ništa slična na pamet . . 

Zlatni Watson, mislio je detektiv. Kada ga ne bi bilo, morao 
bi ga čovjek izmisliti! 

Pružio je svoje dugačke noge i progovorio nakon kraće stanke: 

„Uvijek hoćete, da ja najprije kažem svoje mišljenje, premda 
je vaše mišljenje odavna ustaljeno... Znam, poznam ja vas' Si- 
gurno vam je udarilo u oči, Watsone, kakovu važnu ulogu u pri- 
povijesti toga Robinsona vrši šuma. Pomislite samo: prve noći 
penje se na drvo, da bi na njemu prespavao; onda teše iz drveta 
prvo svoje oruđe, na primjer lopatu; onda pravi drvenu ogradu 
onda nastambu; svoju spilju učvršćuje drvenim stupovima, plete 
kosare, i — što je najvažnije — u šumu ide na lov. 

Dotle je njegova pripovijest potpuno vjerojatna. No šuma 
koju on opisuje nije nipošto nalik tropskim šumama u onim ze- 
mljopismm stranama, gdje je proveo dvadeset i osam »odina. 
rema njegovim riječima nalazi se otok negdje u blizini ušća 

Orinoka. I zaista, ima tamo otoka, no to su močvarni školjevi pre- 
kriveni pravom tropskom džunglom. Mislite li vi, da bi ondje 
čovjek mogao proživjeti dvadeset i osam godina ?“ 

Držim, da ne bi mogao proživjeti ni dvadeset i osam dana. 
Za nekoliko bi dana dobio tropsku groznicu, a da i ne govorimo 
o divljim zvijerima i zmijama. U ostalom, da je imao kinina . . . 

..Aha. Watsone, znao sam i ja, da ćete ga smjesta progle- 
dati! . . . Jasno, da nije imao kinina. Robinson veli, da je godine 
1659. zapao na pusti otok, a onda se u Evropi tek prviput pročulo 
nešto o kitiovcu. Španjolci u Peru-u znali su za to drvo, od kojega 
se dobiva kinin, no od Perua do Brazilije je daleko. Da je Ro- 
binson imao kinina, ne bi svoju tropsku groznicu liječio duhanom. 
Jeste li ikada čuli o takovom liječenju: žvakao je duhan i pušio 
koliko je god mogao, a svario je i neku čorbu od duhana . . . 

„Držim da uopće nije imao tropsku groznicu, nego se na- 
prosto prehladio. 44 

„To je ono, što sam mislio. Na Robinsonovom otoku, koji se 
tobože nalazi negdje oko ekvatora, nije upće bilo tropske groznice, 
baš kao što nije bilo zmija ni divlje zvjeradi ili tropskih lijana. 
No zato je raslo ondje mnogo cedrova. Iz jednoga cedra, koji je 
imao pet stopa i deset palaca promjera — nije li ova točnost 
sumnjiva, Watsone! — istesao je Robinson svoj čamac. Na nje- 
govu otoku bilo je i limuna i vinove loze. Jedino je tropsko drvo, 
koje spominje, „Željezno drvo 4 * ili neko drvo slično Željeznom 
drvetu. Znamo međutim, da ima sva sila drveta, koja se zbog 
tvrdoće označuju ovim imenom. Ima takvih drveta u Indiji, 
Australiji, ima ih na otocima Južnoga mora i u Africi. No sva se 
ta područja nalaze daleko od Robinsonova otoka. Ima, istina, i u 
Braziliji jedno takovo drvo — Jacaranda — , pa ne bi bilo isklju- 
čeno, da to drvo raste i na otocima oko ušća Orinoka. No Jaca- 
randa se bojom i mirisom toliko razlikuje od svih ostalih, da je 
veoma čudno i teško objašnjivo, da nam Robinson, koji je inače 
tako točan, ništa o tome ne kazuje . . .“ 

Ukratko: Robinson izvješćuje o suptropskoj, a ne o tropskoj 
prirodi, a mjesto, kuda je stavio svoj otok ne odgovara istini! 
„Gle vraga! 44 promrmljao je Watson pun udivljenja. 

Detektiv se zadovoljno smješkao. 



„Nije to sve, dragi Watsone“, nastavio je on. „Sigurno vam je 
udarilo u oči, kako Robinson ističe, da prije njega nije noga 
Evropljanina stupila na tlo njegova otoka. Pitanje je dakle, kako 
su u tom slučaju neke biljke i životinje dospjele na taj otok. 
biljke i životinje, koje se javljaju u posve drugim krajevima. Pitam 
ja vas, Watsone, kako 

kakova lađa. a svinje su pritom isplivale na kopno — jer svinje 
umiju izvrsno plivati. I takovi su slučaj i poznati. No koze ne pa- 
daju sa neba. a ne znaju ni plivati! Njih je morao netko onamo 
dopremiti. Što mislite, Watsone da li se mister Robinson ne vara, 
kada tvrdi, da prije njega nije ljudska noga stupila na pusti 

otok?“ 

Vara? Vi se veoma blago izražavate, Holmes!“ 

Hotimice, dragi Watsone, hotimice, kako bi izvukao iz vas lo- 
gične zaključke. Hajde dakle da stvorimo te zaključke, do kojih 
smo došli pomoću našega čednog poznavanja gospodarske geogra- 
fije. Robinsonov otok nije onaj, koji se spominje u knjizi, a osim 
toga je prije njega bilo na tom otoku ljudi. No kako da ustano- 
vimo, koji je to bio otok? Ne možemo nabrojiti sve otoke kugle 
zemaljske uspoređujući ih jednog po jednog s Robinsonovim 
otokom. Bio bi to pregolem posao. A nije ni potrebno, da se 
time mučimo. Poslužit ćemo se da tako kažem Scotland Yardom, 
ne bismo li saznali što je na stvari. Nije li bilo kakovih otoka ili 
ljudi, koji su Robinsonu bili eventualno na pameti dok je pisao 
svoju pripovijest. I tu se eto javlja na poprištu Aleksandar Selkirk, 
o kome ste zacijelo načistu . . .“ 

„Hm — “, promrmljao je nejasno Watson. 

„Dobro dakle, zadržite za se svoje mišljenje, kada ste tako 
suzdrži j ivi. Uvjeren sam, da će se naši zaključni sudovi na koncu 
sastati. Selkirk nije izmišljeno lice. Bio je škotski mornar, a kao 
svi Škoti htio je zaslužiti novaca. Stoga je učestvovao u Dampi- 
erovoj ekspediciji, koja je pošla preko Oceana. Tipična ekspedi- 
cija onoga doba! Dampier htio je otkriti nove zemlje, a usto je 
bio spreman da prigodice oplijeni Španjolce ili Francuze. Prema 
prilikama! Jedriti s njime preko Oceana bilo je teže, nego li plo- 
viti uz obalu Škotske, no zato je i mogućnost zarade bila mnogo 
veća. 

No taj Selkirk nije bio čovjek blag i mirotvoran. Posvadio se 
s kapetanom, a kada je Dampierova lađa godine 1704. oplovila 
južni rt Južne Amerike i stala se približavati otoku Juan Fernandez, 
okrenuo je kapetan prema tom otoku, pristao ondje i izložio 
Selkirka na pustoj obali. Valja istaći, da je sve to učinjeno spo- 
razumno, a svadljivi mornar, koji je svojim nemogućim tempera- 

mentom oteščavao život čitavoj posadi, dobio je potrebnu zalihu 
hrane i oružje. Tek onda su ga otpremili na kopno. 

Kada je međutim vidio, kako lađa razapinje jedra i sprema se 
da otplovi, nešto je Selkirka stislo oko srca. Bacio se u more i 
otplivao do lađe, da moli kapetana, neka bi ga uzeo natrag. Pre- 
kasno, prijatelju moj, odvratio mu je kapetan. 

Nakon četiri godine pokupio je Selkirka engleski kapetan 
Woođes Rogers. Robinson je u taj čas izgledao veoma jadno. Nije 
proživio na pustom otoku dvadeset osam godina, nego cigle četiri 
godine, a i to nije bilo lako. 

Kada se Rogers vratio u Englesku, objelodanio je knjigu o 
svome putovanju. U toj knjizi opširno je izvijestio i o Selkirkovim 
pustolovinama. Tako je Selkirk postao najednom slavan čovjek. 
Novine su donosile interviewe, a čini se da se jednom prilikom 
s njime sastao i novinar Defoe . . .“ 

,,Aha!“ konačno se dosjetio Watson. 

„Vidite, W atsone , reče Sherlock Holmes s ljubeznim smije- 
škom, „htjeli ste Selkirka pređamnom sakriti, ali vam to nije 
uspjelo. Selkirk je glavni svjedok u toj stvari. On je pralik Ro- 
bmsona. Pusti je otok Juan Fernandez. Otok se taj ne nalazi u 
Atlantskom, nego u Tihom oceanu, zapadno od chilske obale, 
otprilike na istoj zemljopisnoj širini kao Valparaiso. 

Prema tome može se objasniti i činjenica, da na otoku ima 
vinove loze, sladome trske, i — koza. Sve su to bijeli ljudi doni- 
jeli na otok Juan Fernandez, koji je godine 1563. otkriven, što 
ce reci poldrug stoljeća prije, nego što je na otoku izložen Selkirk 
Koze su podivljale i znatno se rasplodile. Francuski i engleski 
gusari imali su prema tome uvijek žive zalihe mesa. Španjolci su 
dopremili na otok oštre pse, nadajući se, da će psi požderati koze 
. tako uništiti gusarsku zalihu hrane. No psi nisu požderali koze 
nego, su poerkali, a koze su se dalje množile. To je nastavak 
povijesti fhbustijera na drugoj strani Amerike. Vi znate, tko su 
bih flibustijen, doktore ?“ 

„Da, onako otprilike, nešto sam čuo . . .“ 

viiest^ao e,l h “ Ćete P T n ! e “ fomirati ’ moral ćete proučiti po- 
■J«t goveda, ,er govedo ,e, dragi moj, veoma živo učestvovalo u 

pomorskim ratovima. No to više ne spada na Robinsonov slučaj. 
Mislim, da je stvar jasna . . 

p osve jasna“, oduševljeno će Watson, „oni od Scotland 
Yarda prsnuli bi od jeda, da su vas mogli slušati / 4 

„Nije isključeno 44 , reče detektiv (a vidjelo se, kako mu prija 
Watsonovo priznanje). „No gospoda od Scotland Yarda nemaju 
vašu željeznu logiku, ni moje knjige o gospodarskoj geo- 
grafiji . 44 

I Sherlock Holmes stao je istresati svoju napola ugaslu lulu. 

Treba početi s „običnom 44 geografijom 

Sherlock Holmes spomenuo je svoje knjige o gospodarskoj 
geografiji. No prije nego što se pozabavio gospodarskom geogra- 
fijom morao se barem letimično uputiti u običnu fizikalnu geogra- 
fiju, koja se uči u prvim razredima srednje škole. 

Najkraći članak o prirodnoj geografiji napisao je dječak, koji 
je dobio zadaću da opiše more. „More je veoma veliko 44 , napisao je 
on i završio zadaću s velikom packom. Geografi nisu tako suzdr- 
žljivi. Oni ne navode samo veličinu i ostala svojstva mora, nego 
objašnjavaju i to, kako more utječe na podneblje, kako izgleda 
zemlja oko toga mora, što na toj zemlji živi i uspijeva, kakva je 
morska voda, a kakove struje, kakvi su morski vjetrovi, njegove 
obale i dno . . . 

Geografi pripovijedaju naravski i o zemlji: o brdima i doli- 
nama, o šumama i pustinjama, rijekama, močvarama i jezerima. 
Oni nas izvješćuju, kada i gdje pada kiša, gdje se javljaju po- 
tresi, gdje je suho pješčano tlo, a gdje masna zemlja-crnica, 
kakovo bilje raste u pojedinim krajevima i kakovih sve ima 
životinja. 

Geografi pokazuju, kako se svi ti prirodni elementi isprepliću 
i kako jedan na drugog utječe. Bez tih preduvjeta, koji tvore 
početke prirodne geografije, ne bi ni Sherlock Holmes bio mogao 
riješiti Robinsonovu zagonetku. Jer samo pomoću osnova geogra- 
fije znamo, da različita udaljenost od ekvatora uvjetuje i različitu 
klimu, te da svaka klima stvara posebno raslinstvo i posebna živa 

bića, ukratko, da se svako podneblje odlikuje posebnom florom i 
faunom. 

Kad biste geografu htjeli pričati nešto o rižinim poljima u 
Škotskoj ili o skijaškom sportu u Arabiji — ne bi vam povjerovao. 
Pa da tako što vidite i sami, na primjer u filmu, ne biste vjerovali 
svojim očima. Geografa uopće nije lako prevariti. Kada je tako 
jedan spisatelj pričao o svojim neobičnim pustolovinama u Mon- 
goliji, nije mu Sven Hedin povjerovao. 

Geograf istražuje zakonitu vezu prirodnih pojava. Ta je veza 
čvrsta i stalna, te možemo zamisliti kakova je koja zemlja, ako je i 
nismo sami vidjeli. Poznavajući geografske preduvjete možemo 
opisati ovaj ili onaj kraj, kao da smo ga gledali rođenim očima. 
To je i najveći čar geografije: nijedna nauka ne potiče tako živo 
ljudsku maštu. Znaju to odavna pisci romana. Jules Verne, koji sa 
svojim junacima putuje u duhu čitavim svijetom, nije se maknuo 
iz rodnoga grada. No bio je izvrsno upućen u geografiju, pa su 
zato i pustolovine njegovih junaka uvijek vjerojatne, premda nisu 
istinite. 


Juriš na prirodu 


No čovjek ne ovisi samo o prirodi. Događa se, da čovjek svlada 
prirodu, te ona ovisi o njemu. 

Svaka gospodarska djelatnost čovjekova mijenja lice zemlje. 
Mijenjaju ga rižine terase u Asamu, plantaže kave u Sao Paulu, 
voćnjaci u Kaliforniji, ananasova polja na Havajskom otočju, pa- 
mučni nasadi Sudana, dijamantni rovovi Kimberleva, naftini tor- 
njevi na Kavkazu ili kemijske tvornice srednje Njemačke. Sve su 
to tragovi gospodarske djelatnosti čovjekove, koji mijenjaju lice 
zemlje. 


Nije vjerojatno, da bi čovjek ikada mogao „svladati 1 * prirodnu 
geografiju — do danas to svakako nije uspjelo. No uspjele su mu 
zamasite „korekture". Čovjek može ispraviti prirodu, kada to zahti- 
jevaju njegovi gospodarski interesi. 


. . . , ; ° J J pješčana vijavica. 

Staju vrtovi i plodne oranice. U zapadnoj Americi umjetno se 

natapa šest i po milijuna hektara zemlje. Trećina zemljišta, koja 
danas u Njemačkoj služi poljodjelstvu, sastoji se od isušenih mo- 
čvara. U Udruženim državama isušeno je dvadeset milijuna hektara 
zemlje — dvije stotine hiljada četvornih kilometara, to jest dvo- 
struko toliko koliko zaprema Nizozemska, Belgija i Danska zajedno. 
Talijanski fašisti isušuju močvare rimske Campagne, a ruski bolj- 
ševici čine to isto u Transkavkaziji. 

A Holanđani? Čitava njihova povijest nije drugo no povijest 
borbe sa morem. U 11. i 12. stoljeću preplavilo je more u više 
mahova obale današnje Nizozemske i poharalo gradove. Spomenik 
je ovih morskih nasrtaja Zuidersko more. Od onda su Holanđani 

isušivali močvare i poti- 
skivanjem mora oteli na- 
trag pola milijuna hekta- 
ra plodne zemlje. Nakon 
rata odlučili su, što više, 
da isuše čitavo Zuidersko 
more. Velik je to pot- 
hvat. Najprije su zabr- 
tvili tjesnac, koji Zuider- 
sko more veže sa Sjever- 
nim i pretvorili tako ne- 
gdašnje more u veliko je- 
zero. I gle čuda! Malo 
po malo negdašnje Zui- 
dersko more, a sadašnje 
jezero, biva pliće i sve 
pjeskovitije. Ribari se 
pretvaraju u obične se- 
ljake, a ribe moraju ustu- 
piti mjesto kravama. 

A šume? Kako je sa šumama? Razlika između šume i stepe je 
gotovo isto tako velika, kao između zemlje i mora. A tu razliku 
stvara čovjek svojom gospodarskom djelatnošću. Englezi su iskr- 
čili gotovo devedeset i pet posto svojih šuma. Amerikanci četrdeset 
posto. Romanski narod Evrope osamdeset do devedeset posto. Ni- 
jemci su sa svojim šumama postupali nešto opreznije, jer su zarana 


počeli nastojati oko ponovnog pošumljivanja. Tako rade sada i 
drugi narodi. 

Jednu te istu pojavu možemo shvatiti na više načina. Kad su 
jednom zgodom kćerku nekog gostioničara pitali: što je to pile, 
ona je odgovorila bez premišljavanja: „Pile — to su dvije por 
cije“. Nije ona mislila kao prirodopisac, nego kao gospodar. Go- 
spodarski geograf razumijeva pod klimom u prvome redu gospo- 
darske mogućnosti, eventualnu korist. Za nj kao i za onu gostioni- 
čarsku kći, mjeri se klima ,,obrocima“. Gospodarski se geograf 
pita, što nam ova ili ona klima daje. A ako u pustoši, u kojoj 
bi prema zakonima prirodne geografije raslo trnovito grmlje, 
uspijeva pšenica, ako mjesto mahovine, kojom se hrane sobovi, 
raste u tundri krumpir, eh, u takvim slučajevima možemo s pravom 
reći, da je čovjek „promijenio klimu“, to jest prevladao prirodu. 

Sve pojave svijeta rastavlja gospodarski geograf u ,,obroke“, 
a pritom se ne zadovoljava sa malim obrocima, nego traži velike 
i masne zalogaje! Njega zanimaju svi preduvjeti prirodne geogra- 
fije. Silno ga interesira zemljopisna karta. Ona mu otkriva uda- 
ljenosti i prometne mogućnosti. Pomoću zemljopisne karte možemo 
ustanoviti geografski položaj zemalja, a o tom položaju ovisi, 
kako znamo, klima ove ili one zemlje. 0 klimi ovisi pako životinj- 
stvo i raslinstvo. 

Gospodarski geograf obazire se i na geološke naslage zemlje i 
sastav tla. Ravno zemljište zgodno je za ratarstvo, veli on, no samo 
onda, ako je zemlja rodna. Ravnice su često pjeskovite ili mo- 
čvame. U prvom slučaju treba ih dobro nađubriti, u drugome — 
isušiti. Isušene močvare daju često veoma plodnu zemlju. No kat- 
kada je ta zemlja i previše ,,kisela“. Vulkanske tlo je u većini 
slučajeva izvanredno plodno. No naselja u blizini vulkana često 
su ugrožena: ako usnuli vulkan stane najednom rigati — eto kata- 
strofe. U takovim krajevima česti su i potresi. No potresa ima i u 
krajevima, gdje se ne nalaze nikakvi vulkani, a potresi mogu na- 
nijeti silnu štetu. Japanski potres godine 1923. stajao je japansku 
državu više, nego li rusko-japanski rat. Potresi godine 1933 i 
1935. nanijeli su Indiji golemu štetu opustošivši čitavu jednu po- 
k.ajinu. No vulkani mogu biti i koristonosni. Vulkani, koji su 
™ lako kažemo „izvan službe", odlikuju se često dragocjenim 



Zemlja, koju su Holanđani oteli moru 
(crno) i zemlja, koju hoće tek da osvoje 
(Zuidersko jezero) 

rudnim blagom. No ruda ima i u ravnici, a ne samo u sadašnjim 
brdima, jer je možda nekoć i u ravnici bilo gora, a preostalo 
rudno blago svjedoči i o negdašnjem licu zemlje. 

Ne valja međutim zaboraviti, da rudača ne predstavlja jedino 
blago zemlje. Ima na primjer i kalija ili kamene soli, koja potječe 
od mora. I zemno ulje nalazi se često na mjestima, koja su ne- 
kada bila prekrivena morem. Sve to pamti i bilježi gospodarski 
geograf. 

Njegova znatiželja ne poznaje granica. Pa i kad jede, gospo- 
darski geograf nikako da se smiri. „Vaša je teletina izvrsna", reći 



će on gostioničaru. „No voće bi u toj geografskoj širini moglo biti 
bolje". 

„Voće ne raste na geografskim širinama", odvraća gostioničar 
uvrijeđen, „nego na stablu. Ovo je mjesto osim toga i prilično vi- 
soko, a obronci ovoga brda okrenuti su nažalost prema sjeveru. 
Uzduh je izvrstan, no u proljeće duvaju veoma hladni vjetrovi, a 
osim toga . . ." 

„Stoj!" prekida ga gospodarski geograf živahno. „Uzduh me 
izvanredno interesira. Recite mi . . ." 

Da, i zrak predstavlja gospodarsku vrijednost. Ima lječilišta, 
koja se nalaze uz kakovo jezero ili posjeduju mineralna vrela. A 
ima i lječilišta, koji ne posjeduju ni jedno ni drugo: ni jezera, ni 
mineralnih izvora. No zato imaju većinom „dobar zrak". A po- 
moću terasa za ležanje rastavljaju stanovnici toga mjesta uzduh 
na „porcije" i prodaju ga tako gostima. 

No zrak je vredniji ako se miče. Grk Hipal otkrio je u prvom 
vijeku nakon Krista jednu izvanredno važnu pojavu. Mnoga sto- 


ljeća prije njegova vremena trgovali su arapski trgovci s Indijom i 
Perzijskim zalivom. No oni se nisu usudili otisnuti na debelo more. 
Plovili su uz obalu, a njihovo bi putovanje trajalo otprilike dvije 
godine. 

Početkom naše ere opazio je Hipal (a to je jedno od najvećih 
geografskih otkrića otkako postoji svijet!), da vjetrovi duvaju pra- 
vilno. Hipal je otkrio monsu- 
ne! Opazio je, što danas zna 
svako đače, da ljeti vjetrovi 
duvaju stalno od istočne obale 
Afrike prema sjeveroistoku, to 
jest prema Aziji, a zimi da 
stalno duvaju vjetrovi u pro- 
tivnom pravcu. 

Hipalovo je otkriće urodilo nedoglednim posljedicama. Odsada 
će ploviti lađe i zimi iz Indije, da bi se ljeti vratile iz Crvenoga 
mora. A uvijek će imati povoljan vjetar! 

Danas je monsun jedan od najvažnijih pojmova gospodarske 
geografije. Njegovo se područje proteže Prednjom i Stražnjom 
Indijom, Malajskim arhipelagom, jugoistočnom Kinom, sve do 
japanskih otoka. Vruće i kišovito ljeto, hladnija i suha zima, po- 
goduju posebnom obliku poljodjelstva: sve su spomenute zemlje 
zasađene rižom! Monsun, što će reći vjetar, hrani polovicu čita- 
voga pučanstva kugle zemaljske. 

Uz dobre vjetrove, kao što je monsun, ima i zlih. Žarki jugo- 
istočnjak, koji isušuje i prži pšenična polja istočne Rusije, takav 
je zao vjetar. Zapadni vjetrovi oštećuju poljodjelstvo zapadnih 
država Amerike. Na Crnome moru bjesni svake godine sjevero- 
istočnjak i pravi goleme štete. A svatko je čuo za tropske vijavice. 

More krije neiscrpivo blago, od kojega iskorišćujemo po svoj 
prilici samo stoti dio. Iz mora dobivamo hranu i nakit; more 
nam, služi kao najbolja i najjeftinija cesta; more određuje našu 
klimu. New York se na primjer nalazi na istoj geografskoj širini, 
kao Napulj, a ipak u New Yorku ne rastu naranče, jer uza nj 
prolazi hladna morska struja. Na istoj georafskoj širini sade me- 
đutim Japanci rižu, jer njihove otoke oplakuje topla azijska struja, 
koja se zove kurošivo. 

Gospodarstvo jedne zemlje ovisi i o tome, kako su raščlanjene 
njegove obale. Norvežane hrane njihovi fjordovi, a Japance nji- 
hovi bezbrojni otočići. j 

§ ve i sunce, i mjesec i zvijezde — sve na tom svijetu ima 

svoje gospodarsko značenje. 0 suncu ne trebamo napose govoriti. i 

No mjesec? Da, i mjesec utječe na zemlju. On određuje plimu 
i osjeku, a ušća mnogih rijeka postaju plovna tek za vrijeme plime, 
dakle uz pomoć mjeseca. Kada bi inženjerima uspjelo (a uspjet će 
im zacijelo jednoga dana) da iskoriste energiju plime i osjeke, 
energiju vodenih masa koje se dižu i spuštaju, rasvjetljivat će 
mjesec naše ulice i za mrklih noći bez mjesečine . . . 

Gospodarski geograf obuhvata čitav svijet, čitavu prirodu, svojim 
trijeznim pogledom. Vidi, kako su svagdje geografija i priroda 
usko povezane i stopljene ujedno. Gospodarski se geograf za sve 
zanima, pa ako i ne zna ,,sve“, znade ipak svašta. A kako na sve 
stvari gleda trijezno i pažljivo, stvari mu rado odaju svoje tajne. 

Svaka je stvar čudo! 

Jer svaka stvar, kojom se služimo, svaki proizvod, koji trošimo, 
zapravo je čudo. Čitava zbirka čudesa. Čudo je, kako čovjek pre- 
tvara zemaljske darove u gospodarska dobra. A nakon što je izvr- 
šeno, čudo ne umire, nego živi dalje u svijetu. Čovjek ga nosi 
vremenom i prostorom. > 

Pšenica, vuna, duhan, željezo, krompir, zemno ulje — sve te 
stvari imaju svoju povijest i svoju sudbinu. Svaka od njih tvori 
važan faktor gospodarskog života i sudjeluje tako u našem životu. ) 

Gospodarski geograf hoće da spozna život u njegovoj mnogo- 
likosti. Zato ne vodi računa samo o materijalnim faktorima. Zašto j 

se Labradorom skiću siromašni lovci, a u državi Jowa živu bogati j 

uzgajatelji svinja? Odgovor je vrlo jednostavan: podneblje i tlo 
dovoljan su razlog. No zašto je Kina toliko zaostala u svom gospo- 
darstvu? Ta Kina ima sve preduvjete prosperiteta: golemi teritorij, 
plodnu zemlju, prirodnog blaga, radino pučanstvo. No „natražnja- ■; 

Štvo“ i zaostalost Kine tek su pojava novoga vremena. Nekoć se V 

Kina odlikovala razvijenom poljodjelskom tehnikom i snažnom ■■ 

\ 

državnom organizacijom. No kultura riže, koja se osniva na umjet- 
nom natapanju, pojačala je konzervativnost, kojoj Kinezi naginju 
kao svi istočni narodi. Njihova religija — obožavanje predaka 
djelovala je u istom smislu. Kinez se zavukao u svoj kontinentalni 
prostor poput kornjače. Uklonio se tehničkom napretku, koji je 
strujao iz Evrope. I eto — na je- 
dnom hektaru zemljišta rodi u Špa- 
njolskoj 64 metričkih centi riže, u 
Italiji četrdeset osam — u Kini 
petnaest do dvadeset! 

Vidimo dakle, da sama „materi- 
ja“ ne odlučuje, nego da odlu- 
čuje i čovjek. A čovjeka pozna- 
jemo po njegovim djelima. I zato 
ćemo spoznati, ako smo spoznali 
prirodu, prije svega nas same. 

Poznat ćemo našu prošlost, a ka- 
dikada i našu budućnost. Tajne 
stvari, zapravo su tajne naše 
duše. 

Hoće li gospodarski geograf da nas izvijesti o zemljama i naro- 
dima, morat će nam govoriti o tvarima i predmetima. A govorili 
o tvarima i predmetima — govorit će o zemljama i narodima. Oda- 
brali smo ovu drugu metodu, jer nam se čini najjednostavnija i 
svakako opipljivija. Ta nam metoda najbolje pokazuje kako su 
čudesno isprepleteni ljudi i stvari, kako se čudesno stapa — pri- 
roda i privreda. 

Stvari su nevidljiva, ali čvrsta spona između ljudi i naroda, 
prošlosti i budućnosti. 

KRUH NAŠ SVAGDANJI... 


Deset hiljada godina 

Nije tome baš tako dugo, što ljudi jedu kruh svoj svagdašnji u 
njegovu sadašnjem obliku, premda žito odvajkada služi čovječan- 
stvu za hranu. Žito, od kojega se pravi kruh, došlo je k nama iz 
Prednje Azije i to iz predjela, gdje se danas nalazi južni dio Turke- 
stana, Transkavkazija i Turska. Dugo se vremena mislilo, da se 
žito ondje i najprije gajilo. No najnoviji nalazi svjedoče, da se pše- 
nica (kao i ječam) gajila već u mlađem kamenom doba, pred 
osam do deset hiljada godina, na zapadnim obalama Sredozemnoga 
mora. 

Raž i zob došli su u Evropu kasnije udarivši drugim putem. Raž 
je došla u Evropu sa obala Crnoga mora, a najstariji njeni tragovi 
sačuvali su se između Alpa i Karpata. Prema jednom nalazu može 
se zaključivati, da je u južnoj Francuskoj bilo raži oko 5.000 go- 
dina prije Krista. Veoma su zanimljivi odnosi između raži i pše- 
nice. U vrućoj klimi Azije raste raž kao korov među pšenicom. 
Kao nepoželjni pratilac pšenice došla je raž vjerojatno u sjevernije 
krajeve, gdje se, uz druge klimatske prilike — najednom osamo- 
stalila, i postigla malo pomalo ravnopravnost sa pšenicom. Čini 
se, da se to dogodilo negdje na obalama Crnoga mora. 

U prastarim babilonskim i egipatskim grobovima sačuvalo se 
do naših dana pšeničnog i ječmenog zrnja. U muzejima naći ćemo 
točnih crteža, koji prikazuju kako se u starom Egiptu sijalo, žnjelo. 
kosilo i vršilo. Sjećamo se zacijelo biblijske povijesti o Josipu, 
kojega je faraon postavio na čelo stanice za nadziranje žitarica, 
te je biblijski Josip organizirao državnu opskrbu pšenicom. Već se 
početkom trećega tisućljeća prije Krista gajila u Kini pšenica. 

Veoma rano naučili su ljudi upotrebljavati žito za hranu. Naj- 
prije su sakupljali samo zrnje, a onda su prehistorijske kućedoma- 
ćice stale to zrnje pržiti. Bio je to golem napredak, jer se prženjem 
zrnje Ijušti, a kada se skine ljuska, zrno se lako može smrviti. 

Smrvljeno zrnje postaje prekrupom — pretečom našega brašna. Od 
prekrupe stala se praviti kaša, a to je također bio velik napredak. 
No to se nije dogodilo od danas na sutra, a brojne su generacije 
surađivale u tom djelu. 

Kaša se postepeno pretvarala u lepinju. Trebalo je samo 
određenu količinu guste kaše ispeći u pepelu — i eto pradjeda 
našemu kruhu. Ovaj „kruh' 4 jeli su Evropljani brončanoga doba 
kao i stari Babilonci, Egipćani i Hebrejci. Ta se lepinja sastojala 
iz gruboga i teškoga tijesta, koje je sadržavalo mnogo vlage. Da 
bi se to tijesto lakše ispeklo, izmijesila bi ga domaćica u tanke, 
sasvim tanke lepinje. Ova vrsta kruha nije se trebala ,,dići“, pa se 
mogla praviti bez kvasca i pjenice. Najbolje se diže tijesto od pše- 
ničnog brašna. Zašto? Pšenica sadržava znatne količine nekih bje- 
lančevina, a ljepiva tvar čini tijesto jednolično elastičnim i čvrstim, 
pa se ne će „spustiti* 4 . Prema tome daje pšenično brašno lagani 
kruh. Raž sadržava manje ljepila, a ječam i zob gotovo ništa, i 
zato su ječam i zob veoma pogodni za pravljenje lepinja. Ne valja 
međutim misliti, da lepinja nije tečna. Takav kruh jedu i dandanas 
narodi Kavkaza, Armenci, Georgijci i Perzijanci, a lepinja je u 
cijeni i na sjeveru Evrope. Armenski ,,lavaš“ nije drugo nego tanak 
i mekan list ispečenog tijesta, a potječe ravno iz Babilona. Pa ako 
danas u Erivanu prodavač nosi na 
glavi drveno korito sa stotinama lava- 
šovih listova, zacijelo i ne sluti, da mu 
je na glavi veliki jedan odsjek kultur- 
ne povijesti. 

Skandinavska lepinja predstavlja ta- 
kođer jednu od najstarijih uspomena ka- 
menoga doba. Komadi toga kruha, koji 
su nađeni u grobovima Vikinga, ne ra- 
zlikuju se nimalo od lepinja, koje šved- 
ski i norveški seljaci jedu i dandanas. 

Grci i Rimljani poznavali su sve 
vrsti žitarica, od kojih se dobiva 

kru h Raž isu mnogo cijeni ,. a Grd su je 5(o vge 

kukcem. Jecam se cijenio kud i kamo više, no deset puta više 
® aJ,la Se PSemCa - Gra nis “ ^d kuće dosta pšenice, pa su je 

uvozili iz Egipta, Sirije ili iz svojih kolonija na Crnome moru 
Rimljanima je isprva dostajala talijanska pšenica, no kasnije su 
morali uvoziti velike količine pšenice iz Azije, Afrike, Španije i 
Sicilije. U Rimu pravio se već kruh sa kiselim tijestom, no pjenica 
je u ono doba bila nepoznata. Kiseljeni bijeli kruh bio je međutim 
hrana otmjenoga društva, kako se razabire iz bogate gozbe rimskog 
skorojevića Trimalhiona, koju je opisao Petronije. Dok su bogati 
ljudi jeli bijeli kruh pravljen kvascem, hranili su se siromašniji 
slojevi prosenom kašom. Usto bi se hranili maslinama, mlijekom, 
sirom, a prigodice i vinom i mesom. Kaša i lepinja glavna su 
hrana rimskih legionara. S tom hranom u želucu (hranom, koja 
se sastojala tri četvrtine od vode) osvojili su rimski legionari 
svi j et. 

U srednjem vijeku vladala je u Evropi raž, pa ječam i zob, 

proso i heljda. Danas proso nije više u modi. Pšenica se gajila 

uglavnom u južnoj Evropi, ali je i ondje, kao i u srednjoj Evropi, 
pučka hrana bila kaša i lepinja. Bijeli kruh bio je dugo vremena 
prostome puku skupa poslastica, pa i ljekarija, koju bi davali 
bolesnicima. Francuski književnik i liječnik Rabelais napisao je 
u 16. vijeku svoje djelo o pustolovinama Gargantue. Tu se pripo- 
vijeda među ostalim, kako su seljaci jednom htjeli od pekara kupiti 
bijeloga kruha, ali ih je pekar odbio. Tada reče jedan od seljaka 

pekaru: „Tako ne čini dobar susjed, a kada budete vi htjeli kupiti 

od nas pšenice, primit ćemo vas, kao što ste vi dočekali nas. 
Pravite onda svoje kolače i žemičke čime vas volja . . .“ A tada se 
pekar narugao seljaku i stao grditi: „Tebi je dobrano narasla 
kresta, valjda si se prežderao prosa? 44 Iz toga proizlazi, da su 
seljaci, koji su gajili pšenicu sijali je i žnjeli, morali ,,žderati“ 
proso. 

Bijeli kruh, koji se pravio s kvascom bio je već dugo vremena 
poznat, kada se netko dosjetio da tijestu nadoda malko pjenice, 
da bi se tijesto diglo. To se dogodilo u doba, kad su u Evropi 
stale nicati pivovare, pa su pekari lako mogli nabavljati pjenicu. 
Teški kruh od kiseloga kvasca, koji je tako dugo hranio čovje- 
čanstvo, nadomješten je sada „pravim 41 kruhom, koji je mnogo 
laganiji. Još je godine 1662. francuska vlada upravila upit medi- 
cinskom fakultetu, da li bi dozvolila upotrebu pjenice, a medi- 


cinski je fakultet odgovorio, da je pjenica škodljiva, jer i nije 
drugo nego produkt trulenja, a sastoji se od vode i ječma 
(tako su naučenjaci objašnjavali vrijenje slada). 

Tečajem vjekova ustalila se ova praksa: zapadno od Rajne 
jeo se u Evropi isključivo bijeli kruh; istočno od Rajne mješovite 
vrste kruha, a s one strane Labe i Odre započinjalo je područje 
crnoga kruha. To se područje proteže na istok sve do Tihog oceana. 
Istočno od Visle javlja se sve više uz crni kruh raznovrsna kaša. 
U južnoj Rusiji jede se bijeli kruh, a na Kavkazu kaša i lepinja, 
u prednjoj Aziji prosena kaša, dok se Kinezi i Japanci hrane 
rižom. 

Četiri stotine do pet stotina milijuna Evropljana, Amerikanaca i 
Indijaca hrani se danas pšenicom; pet stotina do šest stotina miliju- 
na Azijaca — rižom. Osim toga hrani se sto do stotinu i pedeset 
milijuna ljudi u sjevernoj Evropi uključivši Rusiju pretežno raže- 
nim kruhom, a nekih pedeset do sedamdeset milijuna u južnoj i 
jugoistočnoj Evropi, Americi i Africi — kukuruzom, dok nekoliko 
tuceta milijuna ljudi u Indiji, Kini, Japanu i Africi jede proso. U 
cijelosti može se reći, da se gotovo polovica pučanstva kugle zemalj- 
ske hrani pšenicom i raži, dok druga polovica jede rižu, proso i 
kukuruz. 

Ima još mnogo naroda, koji ne poznaju nikakovo žito. Urođe- 
nici Južnoga mora žive pretežno od korijena jednoga drveta, koje 
se zove taro, u južnoj Aziji i nekim dijelovima Afrike tvori gomo- 
Ijika, koja se zove yam, glavnu hranu pučanstva. Urođenička ple- 
mena južne Amerike hrane se gomoljima manioka, koji sadrže 
mnogo škroba. Od tog drveta pravi se tapioka, koja dolazi na 
evropsko tržište. U srednjoj Americi jedu urođenici banane, koje 
skidaju sa drveta, prije nego što dozriju, to jest prije nego što se 
škrob pretvorio u šećer. U Africi prehranjuju se milijuni ljudi 
brašnastim bananama, koje su kuhaju, a mogu biti prerađene i u 
pravo brašno. Na poluotoku Malaka i u Nizozemskoj Indiji hrane 
se mnogi ljudi sagom, koji se dobiva od škrobaste srži jedne 
paomine vrste. Batate, oka, olluco i t. d. služe također kao hrana, a 
ne valja zaboraviti na koncu konaca ni naš dragi i nenadoknadivi 
krompir! 

Kada je Saturn u znaku Ovna... 

Tako je eto posljednjih deset hiljada godina, dokle dopire po- 
vijest, čovjek naučio praviti kruh, te se moglo reći, da ga hrani 
zemlja. Povijest ovih godina nije nikako va idila: uvijek je većina 
čovječanstva živjela na granici — gladi. 

Glad kao stalni pratilac čovječanstva javlja se u masama i u 
Evropi. Posljednje ovakove gladi javljaju se u srednjem vijeku. 
Opća glad u granicama države, kojom je vladao Karlo Veliki, javlja 
se u Evropi četiriput u devetom stoljeću, dvaput u 11. stoljeću, 
petput u 12. stoljeću i jedamput u 13. stoljeću. U međuvremenu 
gladovali su pojedini krajevi, a jedan je povjesničar ustanovio, da 
je posljednjih šest stotina godina bilo 276 gladnih godina. Dru- 
gim riječima, gotovo svake druge godine gladovao je jedan kraj 
Evrope. 

Glad se međutim rijetko kada ograničila na jednu godinu, bu- 
dući da su tečajem prve gladne godine seljaci obično izgubili svoju 
stoku, te nisu mogli obraditi polja za iduću žetvu. Često je nedo- 
stajalo i sjemena, budući da je sve pojedeno. Obično bi pučanstvo 
pojelo sve svoje zalihe i pobjeglo iz područja gladi. Najprije bi 
zob morala nadomjestiti raženo brašno, a onda bi se ljudi zado- 
voljili svakojakim zelenjem i travom. A onda bi prestala svaka 
razlika između onoga, što je jestivo i što nije. Ljudi bi se trovali 
gljivama, kuhali juhe od kore drveta, miješali koru sa ilovačom i 
tako pravili kruh. U Francuskoj bilo je neko brdo poznato zbog 
svoje ,,hranive“ zemlje ... U mnogim predjelima pomagali su 
narodu samostani dijeleći gladnima svoje zalihe hrane. No strašna 
nestašica nije se time mogla odstraniti. Samostanci su živjeli bolje 
od svoje okoline, premda su se i oni tužili da moraju jesti crni 
kruh, te da na posne dane moraju čak piti mlijeko, jer nema riba. 
Ove tužbe nisu ganule seljake, nego su naprotiv poticale njihov 
bijes. U 12. stoljeću potpuno je opljačkan samostan u Fuldi, a 
kad je biskup Poppo, kasniji papa Damazo II. sa svojom prat- 
njom ulazio na konju u grad Brixen, opkolio ga je gladni narod. 
Biskup se htio otkupiti novcem, no gladno pučanstvo nije htjelo 
novaca, nego je zahtijevalo biskupova konja, koji je bio dobro 
uhranjen. I biskup je tnorao sjašiti zajedno sa svojim pratiocima 


i gledati kako gladno pučanstvo dere konje na komade, kako bi 
utažilo glad. 

Kronike javljaju i o slučajevima kanibalizma. U devetom, 
desetom i jedanaestom stoljeću bilo je u Francuskoj, Belgiji i Nje- 
mačkoj ljudoždera. Kasnije javljaju se takvi slučajevi u Livon- 
skoj. Ugarskoj, Češkoj, Poljskoj i Šleskoj. 

0 sličnim pojavama javljaju kronike iz Tridesetgodišnjeg rata. 
Tečajem 15., 16. i 17. stoljeća bilo je posvuda gladi. Pa ako je u 
Engleskoj posljednja „epidemija^ gladi zabilježena koncem 16. 
stoljeća, javlja se takova epidemija u Irskoj godine 1846. do 
1847. 

Francuskoj revoluciji 1789. prethodilo je nekoliko gladnih go- 
dina. U Engleskoj bile su gladne godine 1800., 1801., 1816. — 17. i 
1847. Narod se bunio, učestali su razbojnički napadaji, pomor djece 
je strahovito porastao, a porasla je i skupoća. Kralj je sam izjavio 

1847., da jede kruh, koji je pravljen napola od raženog i napola 
od pšeničnog brašna, te preporuča svojim podanicima, da se po- 
vedu za njegovim primjerom. No golemo mnoštvo podanika nije 
se moglo povesti za uzvišenim ovim primjerom, jer nije imalo ni 
raži ni pšenice. 

U 19. vijeku nestalo je uglavnom epidemija gladi iz zapadne 
Evrope, ali se glad održao u Rusiji. Svaki historijski zapletaj u 
Rusiji oduvijek prati glad. Velika socijalna revolucija početkom 
17. stoljeća, „smutnoe vremja“, koje tvori pozadinu poznatoj operi 
Musorgskoga „Boris Godunov“, urodilo je neizrecivom glađu. „Za- 
vijajući od gladi umirao je narod“, veli Puškin. A sličnih je ne- 
zgoda bilo i kasnije, iako u blažoj formi. Rusija je gladovala za 
Petra Velikoga, za rata s Napoleonom, nakon oslobođenja seljaka- 
kmetova, i nakon prve revolucije godine 1905. Dovoljno je na- 
brojiti gladne godine posljednjega stoljeća, da bi se vidjelo, kako 
je glad u Rusiji nešto svakodnevno. Evo, najvažniji datumi: 
1820.— 1821., 1833.— 1835., 1839.— 1840., 1845.— 1846., 1848.. 

1855., 1859., 1870., 1880., 1889., 1891.— 1892., 1897., 1901 

1906., 1911. 


Najrodnija područja Rusije, gdje uspijeva pšenica, često po- 
hara suša. Rusko je poljodjelstvo bilo primitivno, a nije ni čudo: 
zemlje je uvijek bilo dosta, pa se nitko nije trudio, da je dobro 

obradi. Uvijek se više računalo s kvantitetom, nego li s kvalitetom. 
I eto. dostajalo je da udari suša, pa da zemljom zavlada glad. 

Strahovita epidemija gladi godine 1921. — 22., javlja se kao 
neposredna posljedica građanskog rata, koji je razorio željezničku 
mrežu i seoska gospodarstva. Priroda je bila zaista okrutna strašnih 
onih godina. Zemlja u području Volge bila je crna i tvrda poput 
kamena, a proklijalo je sjeme upravo izgorjelo. Područje gladi 
obuhvatalo je 25 gubernija, gdje je stanovalo devedeset milijuna 
ljudi. Od tog ukupnog broja pučanstva četrdeset je milijuna ljudi 
gladovalo pune dvije godine, a pet milijuna je postradalo životom. 
Pojave, poznate iz srednjega vijeka za vrijeme gladnih godina, 
ponovile su se u 20. vijeku. 

Što dalje idemo prema istoku, to češće nailazimo na glad i to 
su strašnije pojave, koje prate glad. Doline Inda i Gangesa možda 
su najplodnija područja na svijetu. Kroz tri hiljade kilometara 
proteže se ovaj plodni predio. Zemlja se sastoji od naplavina, a 
u njoj nema niti jednog kamena. No sve ovisi o kiši. Od istoka 
prema zapadu oborine redovito opadaju i bivaju sve manje, pa ima 
godina, u kojima na jednoj strani haraju poplave (Asam i Benga- 
lija) a na drugoj strani vlada suša, te nijedna kap kiše ne će nato- 
piti plodnu zemlju Pandžaba. Još je gore ako stane kišiti u zao 
čas oko srednjega Gangesa ili u plodnoj oazi Dekana. Onda će 
neminovno zavladati glad, a Evropljanin ne može zamisliti kakova 
je to strahota. Tečajem 19. vijeka položaj se indijskog seljaštva 
znatno pogoršao. Godine 1860. uvedeno je u Indiju englesko civilno 
pravo, kojim se vjerovnicima priznaje pravo, da seoska gospo- 
darstva i seljačka zemljišta prodadu zbog dugova. Osim poplava, 
orkana, suša, skakavaca i stočnih pošasti — navalio je sada na 
jadnoga seljaka i roj lihvara. Oko 7300 indijskih sela osuđeno je 
na stalno gladovanje. Za vrijeme 18. vijeka bile su samo dvije 
velike epidemije gladi — godina 1761. i 1769. — 70. Tom prilikom 
stradalo je 10 milijuna ljudskih života. U prvoj polovici 19. vijeka 
zabilježena je samo jedna velika perioda gladi — godine 1838., 
no u drugoj polovici osam: 1861., 1866., 1869., 1874., 1876. — 77., 
1897. i 1899. — 1901. 

Osim toga poharala je posljednjih 25 godina prošloga stoljeća 
glad i pojedine pokrajine, a za vrijeme ovih perioda gladi, velikih 

i malih, poginulo je — prema službenim podacima — oko dva- 
deset i pet milijuna ljudi. U 20. vijeku gladovala je Indija 1902., 
1905. i 1906., a najviše godine 1918., te 1921. — 22. 

Ako je u Indiji glavni uzrok gladovanja suša, pridružuju se u 
Kini poplave. I tu traju periode gladi gotovo uvijek dulje od go- 
dine dana. Tako je bilo u sredovječnoj Evropi, tako je bilo u 
Egiptu, a sedam mršavih godina, o kojima priča biblija, javlja 
se i u starim kineskim kronikama. Kina je doživjela svoj ,,potop“ 
u 20. stoljeću prije Krista. Žuta je rijeka poplavila čitavu zemlju, 
te se voda stala dizati do nebesa. Od toga doba kušalo se stolje- 
ćima utvrditi obale rijeke. Ovi se pokušaji protežu kroz pola tisuć- 
ljeća. Veliki kineski car Ju gradio je punih devet godina kanal, 
koji je imao izmijeniti riječno korito. No desete godine prekinuti 
su radovi zbog velike suše, koja je potrajala sedam godina. Kada 
su patnje naroda postale nesnosljive, odlučio je car da sam sebe 
prinese kao žrtvu, da bi ublažio srdžbu bogova. Prava je šteta, što 
nije prije stvorio ovu spasonosnu odluku, jer je i sama odluka do- 
sta jala da padne kiša i spasi zemlju od gladi. 

Uz gospodarsku slabost seljaštva treba u Kini voditi računa i 
o prirodnim nedaćama. Strašan je zaista i nesmiljen ritam pri- 
rode. Glad započinje poplavama u južnoj Kini, koje se iduće go- 
dine ponavljaju u srednjoj Kini, dok treće godine nastupa u sje- 
vernoj Kini suša. Time je objašnjeno zašto je kroz posljednje 
dvije tisuće godina bilo u Kini gotovo svake godine gladi. Ki- 
neska nam povijest nabraja točno sve mjere, što ih je poduzeo gla- 
soviti kineski reformator car Vu-Ti u borbi protiv gladi. Bilo je 
to u drugom i prvom stoljeću prije Krista. Vu-Ti je gradio žitnice, 
ceste i kanale, preseljavao nepotrebno pučanstvo iz gladnih po- 
dručja, a uspjelo mu je, što više, učvrstiti i obale Žute rijeke. 
Te su se mjere pokazale veoma djelotvornima protiv poplava, ali 
nisu mogle zaštititi zemlju od suše. Od godine 620. do godine 1643. 
bilo je blizu 600 takovih suša. 


1 pujauau »u siranote glada, 

baš kao i u Indiji. Posljednjih šezdeset godina javlja se u Kini 
g ad: od 1876. do 1878., 1887., od 1892. do 1894 1898 1905 

1929. Posljednja epidenuja gladi jedna je od najstrašnijih u či- 

tavo, povijesti čovječanstva obzirom na golemo područje, 
glad obuhvatila čitav teritorij Istoka, i velike dolove Afrike. Ti 
se godina gladovalo u Kini i Koreji, Indiji, Perziji i Turskoj, u 

Tunisu, Kenji i na Belgijskom Kongu. 

Japanci su majstori u gladovanju. U starome Japanu bio je glad 
česta pojava. Dovoljno je spomenuti, da u stotinu i pedeset godina 
D rije revolucije odozgo" god. 1868., japansko pučanstvo nije imalo 

prirast?,. U reformiranom 



Japanu položaj se znatno 
promijenio, no česte pri- 
rodne katastrofe (potresi, 
tajfuni i mrazovi) i siro- 
maštvo seljaka objašnjuje 
zašto se u pojedinim po- 
krajinama i poslije 1868. 
javlja glad. 

Kada navali glad i stane 
daviti široke slojeve naro- 
da, čovjek se osjeća nemo- 
ćan prema hirovitim ele- 
mentima prirode. Svako 
doba nastoji na svoj način 
protumačiti smisao ovih 
nedaća. U jednoj njemač- 
koj kronici iz 12. stoljeća 
ovako se objašnjavaju uzro- 


ci gladovanja: „Saturn ima veoma hladnu prirodu, — ako sretne 


sunce u ljetnome znaku zodijaka, bit će kišovito i hladno vrijeme, a 


sretne li sunce u zimskome znaku, udvostručit će se studen. Kada je 
Saturn bio u znaku ovna, proljetnome znaku, domo je sedam ili 
osam neplodnih godina, a sada je nastala odatle glad . ^ 

Indijski seljak svodi katastrofu gladi zacijelo na srdžbu veli- 
koga Šive. Kinez spoznaje u tim nedaćama djelo demona. Prosvije- 
ćeni Evropljanin našega doba obraća se međutim onim dobrim du- 
sima, kojima je sagradio hram u poljodjelskim visokim školama i 
laboratorijima. 


34 


Malthus, Mendel i Liebig 

Nemamo točnih podataka o tome koliko je ljudi u Srednjem 
vijeku umrlo od gladi, rata ili pošasti. Tada se nisu vodile stati- 
stike. Imamo samo nesuvislih izvještaja, no slika, koju možemo 
stvoriti na osnovu tih izvještaja, upravo je strašna. „Crna smrt , 
koja je god. 1348.— 49. posjetila Evropu upravo je decimirala 
evropsko pučanstvo. U Engleskoj je broj stanovnika spao od četiri 
do pet milijuna na polovicu, a iduća dva stoljeća jedva je do- 
segnuo prijašnju visinu. Kako je rijetko bila naseljena tadašnja 
Evropa, kako se polagano množilo pučanstvo! Sveto rimsko carstvo 
njemačke narodnosti brojilo je u 11. vijeku oko 5 milijuna sta- 
novnika; pet stoljeća kasnije živjelo je na istom području tek 
20 milijuna ljudi. 

Tek je koncem 17. vijeka, uslijed političke konsolidacije, zapo- 
čelo evropsko pučanstvo rasti bržim tempom. Pučanstvo se mno- 
žilo sada tako brzo, da se Evropa prepala. „Ima previše ljudi !“ 
objavio je stotinu godina kasnije čitavome svijetu engleski svećenik 
Malthus. Da bi shvatili njegovu teoriju, moramo se uživjeti u ta- 
dašnje prilike. Pučanstvo se zaista brzo množilo, a kako nije bilo 
mnogo industrije, koja bi zaposlila višak pučanstva i dala mu 
potrebnu zaradu, činilo se da zaista ima previše ljudi, te da ne će 
biti moguće sve te ljude prehraniti. Valja naime znati da se poljo- 
djelstvo razvijalo veoma polagano, a veoma polagano rasla je i 
mogućnost, da se prirod od zemlje poveća. Gradovi su bili prepuni 
svakojake klateži, koja je došla s ladanja, gdje se nije mogla da 
prehrani. Ti bi jadnici opsjedali dobrotvorne organizacije, galamili 
i krali kadgod bi se pružila prilika. U tadašnjim engleskim tamni- 
cama vladao je strog režim, a to je bilo u neku ruku i potrebno, jer 
bi se inače ljudi otimali tko će prije u tamnicu, samo da se ne- 
kako prehrani. 

Sve je to Malthus vidio i znao, jer se kao svećenik mnogo bavio 
socijalnom skrbi. Malthus je putovao i stranim zemljama. Bio je 
u Njemačkoj, Švedskoj i Rusiji a svuda ista slika: mnogo ljudi — 
malo kruha! 

Proučavajući prirast pučanstva Malthus je došao do zaključka, 
da nakon stanovitog broja godina ne će na svijetu biti dosta hrane 

za sve ljude. Zasada bijeda i razni poroci koce množenje, ali što 
će biti onda kada utjecajem kulture nestane ovih zapreka? Nema 
druge pomoći, nego treba ograničiti broj ljudi svijesmm spre- 
čavanjem prevelikog broja poroda. 

Malthusova je teorija u suštini okrutna. Ako svoju djecu ne 
možeš prehranjivati, nemoj ih rađati! veli on. Ipak se ova teorija 
svidjela tadašnjem evropskom građanstvu. Ako su Malthusa i na- 
padali i rugali mu se, ipak je sretno živio, a za svoje ideje nije 
morao patiti. Umro je kao ugledan profesor i član Kraljevske 

akademije. 

Malthusov nauk silno je djelovao na razvitak znanosti i evrop- 
sko društvo uopće. Ne samo da je Malthus tako reći izumio i po- 
takao glasoviti „sistem dvoje djece“ (Malthus je faktično imao 
dvoje djece), nego je izazvao i pravu pravcatu paniku među profe- 
sorima i zakonodavcima. Strah od prenapučenosti bio je tolik, da 
je god. 1827. izašlo u Halleu jedno znanstveno djelo, u kojem se 
preporuča veoma zamršen aparat, koji treba staviti dječacima u 
četrnaestoj godini, a skinuti tek uoči vjenčanja. Pa i za vjenčanje 
treba oblasna dozvola: oni, koji ne mogu dokazati, da su podobni 
hraniti djecu, morali bi čitavoga života nositi ovaj simpatični 

aparat ... . 

Što je danas preostalo od Malthusove teorije? Znanost je Mal- 
thusa opovrgla, dokazavši da u svijetu ima toliko hrane, da su bo- 
jazni engleskog svećenika i profesora neopravdane. No Malthusova 
je zasluga, da je potakao proučavanje populaciomh pitanja, sta- 
vljajući ovaj problem na dnevni red. 

Oduvijek je bilo seoskih gospodara i agronoma, koji su se tru- 
dili kako bi usavršili poljodjelske metode. Važnost toga rada i 
nastojanja priznata je godine 1827. (iste godine kada je izumljen 
onaj aparat, kojim se mladići ,,zapečaćuju“ do ženidbe) ; tada je 
čitava Njemačka slavila 75. rođendan Alberta Thaera, te je i sam 
Goethe spjevao nekoliko stihova u počast ovoga naprednog agro 
noma. 

Justus Liebig nije učestvovao u toj slavi. Njemu je tada bilo 24 
godine, a njegovo slavno djelo o „Primjeni kemije na agrikulturu i 
fiziologiju 44 izašlo je tek dvanaest godina kasnije. U tom je djelu 
izložena teorija o mineralnim hranivim tvarima, kojih ima u bilju, 

O čemu Thaer nije imao ni pojma. Značenje dušika za poljodjel- 
stvo spoznali su ljudi i prije Liebiga, no Liebig ih je upozorio na 
značenje kalija i fosfata. Tek nakon njegova djela stalo se pravilno 
gnojiti zemlja. Sada se nije više đubrilo, kao nekada, prema isku- 


Evo koliko hranivih tvari dobiva se u zeml/e (I ha) 
prosječnom žetvom; 

(u svakoj vreći - tokg) 

Fosforna kiselina] Dušik I Ka lijeve sofi | l / apno 



Krvmptra 


stvu i predaji otaca, kada se ljudi nisu obazirali na to, što treba 
ova ili ona raslina, a što treba sama zemlja. 

Golemi rezultati, koji su postignuti posljednjih pedeset godina, 
ne mogu se zamisliti bez Liebigova rada. Pred pedeset godina po- 
žnjelo se u Njemačkoj na jednom hektaru zemljišta 13 metričkih 
centi pšenice, a prije rata — 24. U Nizozemskoj podigao se prirod 
u isto doba od 17 metričkih centi na 31. Prirod raži podvostručio 
se u Njemačkoj, Nizozemskoj i Belgiji. 

I tako se tečajem stoljeća nakon smrti Malthusove dogodilo baš 
obratno od onoga, što je on proricao: pučanstvo je raslo polaga- 

nije, nego li je ,,rasao“ kruh. U tom stoljeću poraslo je pučanstvo 
Evrope dva i po puta, dok se žetva u isto vrijeme početverostručila. 
To zahvaljujemo ne samo boljemu gnojenju zemljišta, nego i isu- 
šivanju močvara i natapanju suhih predjela, ukratko povećanju 
plodnoga zemljišta. No da se tečajem posljednjih pedeset godina 
prirod podvostručio, valja zahvaliti Liebigu, velikom vojskovođi 
znanosti, koji je — ne vodeći ratova — podvostručio teritorij evrop- 
skoga poljodjelstva. 

Liebig je pomogao čovjeku svladati zemlju. No čovjeku ni to 



Generalštab pšenice ! 


nije dosta. Nakon što je svladao tlo, koje rađa hranom, dao se na 
to da svlada klimu. Ponovno odgovara Malthusu. Evo kako! 

Kraj Brna nalazi se Augustinski samostan, koji ima divan 
sjenovit vrt. U tom je vrtu provodio jedan samostanac, brat Gregor 
Mendel svoje slobodno vrijeme. Predavao je na gimnaziji u Brnu, 
no tim se poslom bavio samo zato, jer je njegov samostan bio obve- 
zan dobavljati gimnaziji stanoviti broj nastavnika. Seljačkome sinu 
nije prijao studij. Dvaput je pao na profesorskom ispitu u Beču i 
to baš iz prirodopisa. No bio je pošten čovjek i uzoran fratar, te 
su ga kasnije izabrali opatom. Postavši opat bavio se još više sa- 
mostanskim vrtom. 

Što je u tom vrtu radio nije shvatio nitko od njegove okoline, 
a nije ni mogao shvatiti. Njegovo epohalno djelo „Pokusi s bilj- 
nim križancima 44 objelodanio je u spisima prirodoslovnoga dru- 
štva u Brnu, a kako je malo tko u velikome svijetu vodio računa 
o tome društvu, nije se saznalo za Mendelove pokuse. Kad je god. 
1884. umro, išla je sva sila ljudi za lijesom, a došla su čak i neka 
gospoda iz Beča. Ali nitko od tih ljudi, koji su opata Mendela 

pratili na posljednji počinak, nije znao, da je umro najveći fiziolog 
19. vijeka, osnivač nauke o nasljeđivanju. 

Tek trideset i pet godina nakon Mendelove smrti, kad su tri 
ugledna naučenjaka: Correns, de Vries i Čermak došli do sličnih 
rezultata, iskopana je iz brnskoga arhiva njegova radnja o biljnim 
križancima. Proučavajući tu radnju naučen jaci su stekli uvjerenje, 
da je Mendel u svom vrtu promatrao i proučavao najveće tajne 
prirode. Križanjem bilja i stvaranjem novih vrsta (križanci ili 
hibridi) Mendel je pronašao osnovne zakone, prema kojima se na- 
sljeđuju pojedina obilježja ove ili one biljke. Već su se prije 
Mendela uzgajale neke rase, naročito životinjske, no pri tom se 
postupalo upravo onako, kao što se prije Liebiga gnojila zemlja: 
ljudi bi se rukovodili praktičnim iskustvom, ne poznavajući zako- 
nitosti ovoga zbivanja. Nakon Mendela postalo je uzgajanje novoga 
bilja egzaktnom znanošću, jer se sada unaprijed znade kakove će 
varijante križanjem dviju vrsti nastati. 

Mendelova nauka o nasljeđivanju silno se razvila i postala u 
naše doba glomaznom znanošću. 0 njoj se predaje na visokim ško- 
lama, bezbrojni se časopisi bave ovim problemima, sastaju se kon- 
gresi, a mnogi se spomenici dižu velikome osnivaču mendelizma. 
Daljnjim istraživanjima pokazalo se, kakav je vidik pukao iz sa- 
mostanskog vrta u Brnu. Mendel je pokazao kako se pojedine zna- 
čajke baštine, no tek je nauka o mutacijama iznijela zakone, prema 
kojima nove značajke nastaju. Proučavanjem stanica od kojih se 
sastoji živi organizam otkrili su učeni ljudi gdje je „sjedište 44 here- 
diteta. A kad su se uzgajači bilja dali praktično na posao, ispo- 
stavilo se, da se odsada mogu uzgajati rasline, koje će imati svoj- 
stva, kakva mi želimo! 

Šveđani su prvi stali vršiti pokuse sa pšenicom, koja odolijeva 
mrazu i brzo zrije. Za njima su se dali na taj posao Amerikanci i 
Kanađani. Oni su te pokuse vršili na veliko, ne žaleći truda ni 
troška, a postigli su rezultate, koji naprosto zapanjuju. Najednom 
su odasvuda iznikli vrtlari-čudotvorci. Luther Burbank uzgojio je 
u Kaliforniji kaktus bez vlakanaca i bez bodljika, šljivu bez koštice, 
prozirnu bijelu kupinu veću od oraha, i orah veći od mandarinke, 
golemi makov cvijet — „državni cvijet 44 Kalif orni je — , veliki liljan 
i patuljasti liljan . . . Luther Burbank križao je kupinu s malinom, 

šljivu s bademom, a križanjem duhanove biljke (nicotiana) s petu- 
nijom dobio je fantastičan cvijet, koji je okrstio nikotunijom. 

Nezavisno od ovog Amerikanca radio je u malom ruskom gradu 
Kozlovu I. V. Mičurin, koji je također stvarao prava čuda. Uzgajao 
je voće i povrće, koje je dozrijevalo usprkos oštre klime, a obdario 
je stanovnike ruskog sjevera jagodom, malinom, trešnjom i krirn- 
skim jabukama. Nije zaludu gradić Kozlov prigodom osamdesetog 
rođendana vrtlareva nedavno prekršten u Mičurinsk. 

I Nijemci su se dali na posao da primijene nauku austrij- 
skoga botaničara. Prije rata prednjačila je sjemenjem Njemačka. 
Ona je prva sjemenje standardizirala, a čitav je svijet kupovao 
njemačko sjemenje. Veliki su uspjesi postignuti oplemenjivanjem 
raži. Ferdinand Jost von Lochow radio je od god. 1879., pa sve 
do svoje smrti, to jest četrdeset i pet godina, na svome imanju u 
Pettkusu nastojeći oplemeniti pojedine vrste raži. Bavio se i dru- 
gim raslinama, pa i životinjama. Kroz njegove je ruke prošlo 45 
pokoljenja kukuruza, boba, djeteline i zobi, kao i mnoge generacije 
svinja i konja. No najveći njegov uspjeh je glasovita zimska raž iz 
Pettkusa. Danas potječe devedeset posto njemačke raži s Jostova 
imanja. 

No tek poslije rata dala se Njemačka na uzgajanje korisnog 
bilja radeći po američkom uzoru na veliko. Središte ovih nastoja- 
nja je zavod u Miinchebergu. Odavle se vodi golema borba protiv 
prirode. Evo nekoliko primjera ove borbe. 

Svi mi znamo kako vinogradarstvo strada zbog raznih štetočina, 
napose od medljike. Borba, koja se vodi protiv tih štetočina kemij- 
skim sredstvima veoma je skupa, te stoji njemačke vinogradare 
oko 25 milijuna maraka godišnje. A ipak time nije ovaj problem 
riješen. Zato nastoje uzgojiti lozu, koja će odolijevati svim šteto- 
činama. U tu svrhu križaju nježnu i neotpornu njemačku lozu s ot- 
pornim „amerikancem". Na lozu, koju smo tako dobili prenose se 
razne bolesti, a na koncu se izabire ona loza, koja je prevladala 
te bolesti i tako položila ispit. Ova apsolutno otporna loza cijepi 
se na najbolju njemačku lozu, koja će odsada odolijevati svim 
napadajima mikroskopski sitnih neprijatelja. 

Ovo odgajanje otporne snage ili rezistencije vrši važnu ulogu 
u njemačkim pokusima. No još je važnije ovo nastojanje za go- 

lemu Rusiju, koja ima i pustinjskih stepa i tundra, te valja odgojiti 
rasline, koje će preturiti i studen i sušu. Tako se na pr. i u Nje- 
mačkoj nastoji uzgojiti krompir, koji rano dozrijeva, te prema tome 
može odoljeti mrazu. Time bi se Njemačka oslobodila uvoza „mla- 
doga" krompira iz južnih krajeva Evrope. U muncheberškom za- 
vodu uzimaju u tu svrhu vrst krompira, koji dozrijeva visoko u 
brdima, na pr. u Andama, te prema tome može u njemačkoj klimi 
dozrijeti u rano proljeće. No kako se ta vrsta odlikuje veoma ma- 
lenim krompirima, neznatan je i prirod. Stoga se križaju ovi 
krompiri, koji podnose mraz, ali su veoma sitni, s velikim nje- 
mačkim krompirom, da bi se stvorila nova vrsta, koja će imati 
sva poželjna svojstva. 

Još je važnije odgojiti krompir, koji ne će stradati od raznih 
bolesti. Gotovo jedna trećina njemačkog priroda krompira strada 
od tako zv. raka. Kome bi uspjelo uzgojiti krompir, koji ne 
može oboljeti od „raka", uštedio bi narodnom gospodarstvu teške 
milijune. 

Uz rasline, koje neposredno služe ljudskoj prehrani, ne valja 
zaboraviti ni stočnu hranu. 0 tome ovisi produkcija maslaca, mli- 
jeka, sira i masti, pa i produkcija vune. Do nedavna upotrebljavao 
se vučji bob kao gnojivo. Korijenje boba obogaćuje zemlju duši- 
kom, koji je izvrsno gnojivo. No sama biljka nije korisna, jer sadr- 
žava alkaloide, koji su gorkoga ukusa i, što više, otrovni. Životinje 
ne vole vučji bob, pa premda se kušalo miješati bob sa travom, 
nije uspjelo iskoristiti ovu biljku onako potpuno, kako bi željeli. 
Trebalo je dakle uzgojiti bob, koji će svojim korijenjem oploditi 
tlo (dušik!), ali zelenje ne će biti gorko ni otrovno. A kako u 
porodici boba ima primjeraka, koji ne sadržavaju nikakve alka- 
loide, izabrani su ti pojedinci, da bi se pomoću njih uzgojila nova 
vrsta boba. U tu svrhu trebalo je izmisliti posebni kemijski po- 
stupak, a onda dugotrajnim i mučnim radom provesti spomenuti 
izbor i križanje. Pothvat je uspio, a miincheberški bob ima dušika, 
ali nije gorak ni otrovan, te može poslužiti ne samo kao gnojivo 
nego i kao stočna hrana. 

Prvi upravnik miincheberškog zavoda Erwin Baur, bio je rodom 
iz Badena, a potekao je iz predjela, u kojemu duhan i voće pred- 
stavljaju glavne proizvode poljodjelstva. Nije stoga čudo, da je 


41 


Baur odlučio uzgojiti nove vrste duhana, koje ne će stradati od 
mraza, i voćke, koje će se uspješno ođupirati svim parazitima. 
U miincheberškom zavodu uređeno je posebno voćarsko odjeljenje 
i posebni duhanski institut, koji surađuje sa središnjim zavodom za 
istraživanje duhana. Uspjelo je uzgojiti duhan, u kojemu nema ni- 
kotina, te ga mogu pušiti i oni, kojima je liječnik iz zdravstvenih 
razloga zabranio pušenje. 

I duhan strada od posebnih parazita, od kojih je najopasniji 
onaj, koji proždire duhanovo lišće poput vatre. Voćke pate također 
od parazita, a ima jedna bolest, koja uništava godišnje za pedeset 
do šezdeset milijuna maraka jabuka u samoj Njemačkoj. Ima i 
drugih zadaća, koje se nameću voćarskom odjelu, ali je najvažnija 
borba protiv parazita i borba protiv studeni. Svima je nama još u 
pameti strahovita zima 1928. — 29. Tada je stradalo u Njemačkoj 
voćaka za 600 milijuna maraka. 

To je eto znanost, koju je osnovao časni opat iz augustinskog 
samostana u Brnu. Najtajinstvenija i najsmionija znanost, koju 
možemo zamisliti, te se čovjek ne može oteti nekoj jezi pri pomisli, 
kako znanost može poigravati životom! Ali ta znanost proširuje 
zemaljske prostore i svladava klimu. U zajednici s poljodjelskom 
kemijom Liebigovom, diže Mendelova metoda uzgajanja prirod 
naših polja u nedogled. 

I tu se očituje najtajniji smisao Mendelove djelatnosti. I on je 
bio svećenik, kao i Malthus. No ako je Malthus čitavoga svoga 
života pobijao Božju zapovijed „idite i množite se“, Mendel je tu 
zapovijed potkrijepio i podupro. „Množite se i napunite zemlju“, 
rekao je Otac nebeski obećavši ljudima, da će ih hraniti, ako budu 
radili u znoju lica svoga. 

Hranitelji i potrošači 

Evropa se ne bi zapravo nikada mogla najesti do sita, da nije 
uvozila žitarice. Broj evropskog pučanstva bio je u Srednjem vijeku 
kudikamo manji, nego što je danas, ali je i zasijana površina bila 
manja, a prirod po hektaru još manji. Brodovi ,,Hanze“ dovozili 
su pšenicu iz Poljske i Baltičkih zemalja u Njemačku, Holandiju. 

Englesku, Španjolsku i Portugal. Tek je u 17. i 18. stoljeću spao 
uvoz žitarica u Evropu, nakon što je povećana površina zasijane 
zemlje i popravljena odnosno usavršena poljodjelska tehnika. 

Uvozila se gotovo isključivo pšenica. U prijašnje doba, kada je 
transport bio veoma skup, nisu se trgovci usudili uvoziti drugih 
žitarica. Maleni jedrenjaci, kojima se otpremalo žito, često bi poto- 
nuli ili dopremili prokislo i pokvareno žito. Rizik je bio veoma 



Kako se svijet snabdijeva pšenicom 


velik, no velika je bila i dobit. Danas je otprema morem mnogo 
sigurnija i jeftinija, pa se uz pšenicu tovare i mnoge jeftinije žita- 
rice, kao što je raž, ječam, kukuruz, a vozi se preko mora i obična 
slama. Ipak je pšenica najvažniji predmet trgovine. Razvitak evrop- 
skih gradova u najnovije vrijeme silno je pojačao potražnju pše- 
ničnog kruha. Gradski ljudi, koji se malo kreću na svježem uzduhu 
i jedu meso, vole pšenični kruh. I tvornički radnici najradije jedu 
kruh od pšenice. 18 milijuna tona pšenice i 3 milijuna tona pše- 
ničnog brašna pliva svake godine na svjetskim morima i otprema se 
željeznicom. Kukuruz zaostaje za pšenicom, jer godišnji promet 
preko mora iznosi nekih 8 milijuna, ječma 3,7 milijuna, a raži 
samo milijun i po tona. 

Gotovo sve te žitarice otpremaju se u Evropu, jer ondje žive 
glavni potrošači. U prosjeku ne troši zapadni Evropljanin mnogo 
manje pšenice, nego Ii stanovnici prekomorskih pšeničnih krajeva. 
No broj stanovnika, to jest gustoća žiteljstva Amerike i Australije 

mnogo je manja od evropske gustoće žiteljstva. Zato u prekomor- 
skim krajevima ima suvišaka, koje troši Evropa. 

Ova je pojava tim važnija i zanimljivija, što Evropa sama 
proizvodi najviše žita. Trećina svjetske produkcije pšenice otpada 
na Evropu. No zato Evropa troši gotovo polovicu pšenice, koja ra- 
ste na čitavom svijetu. Sjeverna i Južna Amerika proizvode polo- 
vicu svjetske produkcije pšenice, ali troše same tek jednu petinu, 
a sve ostalo izvoze. Azija i Afrika troše vlastitu pšenicu i još 
nešto izvoze. Na Australiju otpadaju samo dva postotka svjetske 
žetve, no Australija, koja je veoma rijetko naseljena, ipak izvozi 
pšenicu. 

Tako svijet ima nekoliko „žitnica", koje su srećom veoma 
zgodno raspodijeljene na pojedine kontinente. Pa ako je slučajno 
na jednome dijelu zemlje žetva podbacila, bit će dosta na dru- 
gome dijelu, a osim toga dolazi sveudilj na tržište svježe žito, bu- 
dući da svakoga mjeseca u godini negdje žito dozrijeva. 

Stare žitnice 

Najstarija žitnica svijeta nalazi se oko Sredozemnog mora. Sve 
zemlje južnoga i istočnoga dijela Mediterana siju pšenicu od pra- 
davnih vremena. Egipćani su još u prošlom stoljeću izvozili žito 
(dok sada moraju uvoziti), a pšenica danas dobro uspijeva u Ma- 
roku, Alžiru i Tunisu, te je ove zemlje izvoze. Pšenica uspijeva 
dobro i u Maloj Aziji, no tamošnja produkcija nije veoma velika. 

Najbogatija pšenična zemlja Evrope je Francuska. Sjeverna 
Francuska prednjači i poljodjelskom tehnikom. U južnim dijelo- 
vima Francuske poljodjelstvo je naprotiv dosta primitivno. Od 
god. 1875. do 1925. porasao je prosječni prirod u Francuskoj od 
11 na 14 metričkih centi po hektaru, a tek je posljednjih sedam 
godina postignuto 17 metričkih centi. (U Njemačkoj 22, Belgiji 27, 
Nizozemskoj 31). 

U Francuskoj ima mnogo seljačkih maloposjednika i zakupnika, 
koji ne mogu nabavljati skupe poljodjelske strojeve. No tlo je 
plodno, a klima veoma pogodna. Francuska bi se mogla gotovo 
sama prehraniti (uz neznatan uvoz iz Alžira), kada njena pšenica 


ne bi bila odviše „mekana" i kad ne bi sadržavala premalo ljepive 
tvari. Stoga Francuzi moraju uvoziti „tvrdu" pšenicu, koja se za- 
jedno sa domaćom pšenicom melje u velikim mlinovima južne 
Francuske i onda izvozi u kolonije. 

Italija proizvodi kao i Francuska mnogo pšenice, no ta koli- 
čina ne dostaje za prehranu talijanskog pučanstva. U Italiji se po- 
svuda gaji pšenica, a ponajviše u padskoj dolini, na istočnim 
obroncima Apenina i na Siciliji. Značajno je obilježje talijanskog 
ratarstva, da se pšenica sije mnogo u gorskim krajevima. Četvrtina 
zasijane površine otpada na gorske krajeve, polovica na valovito 
humlje, a samo četvrtina na ravnicu. U jednoj pokrajini (Marche), 
koja je sva bregovita, obrađena je trećina zemljišta i zasijana pše- 
nicom. Svaki je komadić zemljišta iskorišten, a gdje se god moglo 
dovući malko zemlje i očistiti je od kamenja, zasijano je žito. 
Ipak Talijani ne mogu svoje ljubljene makarone praviti isklju- 
čivo od domaće pšenice, budući da je i talijanska pšenica pre- 
mekana. 

U Njemačkoj nije tlo tako prikladno za gajenje pšenice kao u 
Francuskoj, da i ne govorimo o ostalim evropskim zemljama uklju- 
čivši Rusiju. Kada stanovnici zemlje-cmice, bili to Amerikanci ili 

prometni kapital, nego li ostale žitarice, poimence raž. 

I u sjevernoj Evropi sije se pšenica, ali u neznatnim količi- 
nama. U Engleskoj raste pšenica najviše u jugozapadnom dijelu 
zemlje. Engleska proizvodnja pšenice nikako ne dostaje za do- 
maće potrebe. Engleska proizvodi nešto preko jedan milijun tona. 

a uvozi preko 5 milijuna, a nekih godina gotovo 6 milijuna, to 
jest trećinu pšenice, što je izvoze sve ostale zemlje na svijetu. 

Veliki pšenični pojas Evrope započinje u ravnom Podunavlju, 
a proteže se do Crnoga mora. Golema ova ravnica, koja se pruža 
od Balkana preko Bugarske, Rumunjske i južne Rusije preko 
Urala u Sibiriju, tvori eurazijsku žitnicu. Ta je žitnica najveća 
na svijetu. Suha klima oteščava rad poljodjelčev i ugrožava žetvu, 
no zato pšenica postaje sve snažnija, tvrđa i Ijepivija, što dalje 
idemo od zapada prema istoku. A 
,,tvrdu“ i ,,ljepivu“ pšenicu trebaju 
pekari, tvorničari rezanaca i slasti- 
čari. 

Prije rata izvozila je Rusija silnu 
količinu pšenice. Pod jesen strujali 
bi beskrajni transporti pšenice pre- 
ma obalama Crnoga mora, a u to 
doba zapinjao je sav ostali promet 
robom. Pšenične mase valjale bi se 
preko Crnoga mora kroz Bospor i 
Dardanele u Evropu. Stoga je Ru- 
sija uporno nastojala, kako bi zavla- 
dala morskim tjesnacima. Kad su Indijska žitnica 

god. 1912., za vrijeme talijansko- 

turskog rata tjesnaci bili neko vrijeme zatvoreni, pretrpjela je Ru- 
sija golemu štetu. Ta je okolnost potakla veliko nezadovoljstvo u 
redovima veleposjednika, žitnih trgovaca. A kako su banke, koje su 
financirale izvoz ruske pšenice, bile većinom u francuskim ru- 
kama, poduprla je Francuska agitaciju za osvajanje Carigrada. 
Tako je i mirotvorna pšenica morala dati svoj obol ratnome 
zloduhu. 

Indijska bi žitnica mogla biti jedna od najsilnijih na svijetu, 
kad bi poljodjelska tehnika indijskoga seljaštva bila na višoj 
razini. U Indiji proizvodi se pšenica u dolini Inda i Gangesa 
(sjeverozapadni dio zemlje), gdje su Englezi uredili velike na- 
prave za natapanje. Proizvodnja pšenice dolazi u Indiji na treće 
mjesto, nakon riže i prosa. Izvoz je nepravilan, budući da nekih 
godina dosiže znatne količine, dok se drugih godina gotovo ništa ne 

izvozi. Zapravo Indija opskrbljuje sebe samu, i to ne uvijek u 
dovoljnoj količini. 

Povijest mlađih žitnica svijeta povijest je kolonizacije Novoga 
svijeta pomoću pšenice. Otkako su arijski osvajači donijeli pšenicu 
u gornju Indiju, ostala je ova žitarica sve do naših dana vjernom 
pratilicom bijelih kolonizatora. Pomoć« pšenice kolonizirana je 
južna Rusija i zapadna Sibirija, no još se jasnije opaža uloga 
pšenice u kolonizaciji Novoga svijeta. 

Znamo iz američke povijesti od kolike je važnosti bio kukuruz 
za evropske naseljenike, no samo u prvoj periodi kolonizacije. 
Nakon što je uglavnom prestala okrutna indijanska „romantika^, 
stali su se bijeli ljudi seliti prema zapadu idući s obala Atlant- 
skog oceana. Najprije su naseljene države, koje se nalaze istočno 
od velikih jezera. No najbolja pšenična područja Udruženih država 
nalaze se na zapadu, daleko od oceana i njegovih vlažnih vjetrova. 
Naseljivanje ovih područja započelo je nakon građanskog rata 
kada su otpušteni vojnici dobili ondje zemljišta. U to se doba 

počela razvijati i gradnja 
željeznica, a željeznice su 
snubile naseljenike. 

Kada su Amerikanci po- 
čeli izvoziti pšenicu poka- 
zali su se odmah opasnim 
konkurentima Rusije. Kon- 
cem prošloga stoljeća pale 
su uslijed američkog izvoza 
cijene pšenici tako, da Ame- 
rici nitko nije mogao konku- 
rirati. U Americi je zemlja 
bila jeftinija i obilatija, 
nego li u tijesnoj Evropi. Američke su farme bivale sve veće. 
U Wisconsinu iznosi prosječna veličina 32 hektara, u Južnoj 
Dakoti 185, u Kaliforniji do 1.000 hektara. Na takvim imanjima 
ima dosta mjesta za strojeve, koji se u manjim gospodarstvima 
nikako ne isplaćuju. A poljodjelski strojevi mnogo su se više upo- 
trebljavali u Americi, nego li u Evropi. Početkom našega stoljeća 
»luže u Americi ,,samovezi“ i kombinirane kosilice i mlatilice. 



Goleme ove mašine, preteče današnjih ,,combines“, čine nam se 
danas, kad ih gledamo na starim fotografijama, kao neko čudo. 
Po šesnaest konja vuče ovakovu grdosiju, a konji su nalik na 
parcove, koje smo upregli u šivaći stroj ! 

Gnojivo se u Americi upotrebljavalo mnogo manje, nego u 
Evropi. Amerikanca muče druge brige, u prvom redu suša. Osam- 
desetih godina prošloga stoljeća počeli su Amerikanci primjenji- 
vati metodu, koja se sastoji u tome, da se zemlja već u jesen 
izore, ali sasvim plitko, tako da vlaga jesenskih kiša i proljetnog 
snijega ne može nestati u dubinu. Prije proljetnog sijanja zemlja 
se po drugi put izore. To je tako zvani ,,dry farming“. Pomoću 
ove metode mogli su Amerikanci osvojiti poljodjelstvu i sušne 
prerije. 

I u Kanadi širile su se kulture pšenice od istoka prema zapadu. 
Kanadskom poljodjelstvu udarili su temelje Francuzi. Osnivač 
Quebeca Champlain osnovao je 1608. prvu farmu na obalama 
rijeke Sv. Lovrijenca. Poljodjelstvo je tada bilo primitivno. Kolo- 
nisti imali su malo stoke, a još manje novca, da stoku nabave. Kada 
je nova Engleska otpala od stare domovine stvorivši Udružene drža- 
ve, preselili su se oni Englezi, koji su ostali vjerni engleskoj kruni, 
u Quebec. Ti su ,,rojalisti“ doveli sa sobom stoku i pripomogli 
znatno razvitku poljodjelstva u Kanadi. No zemlja se nije mogla 
razvijati zbog pomanjkanja radne snage. U doba, kada je Kanada 
dopala Englezima, nije broj pučanstva iznosio više od 65.000. Ti 
su ljudi stanovali uzduž rijeke Sv. Lovrijenca, a čitavo područje 
između jezera i Hudsona, današnji Ontario, smatrano je Divljim 
zapadom. 

Sredinom 19. stoljeća izvozila je Kanada iz Quebeca i Ontarija 
znatne količine pšenice. Budući da je engleska carina na kanadsku 
pšenicu i pšenično brašno bila mnogo niža od carine, koja se pla- 
ćala na američku pšenicu, izvozila se pšenica iz Udruženih država 
u Kanadu: tu bi je samljeli i kao kanadsko brašno izvozili u 
Englesku. Tako se razvila silna mlinarska industrija u Torontu 
i Montrealu. 

No ova konjunktura nije potrajala vječno. Engleska je žrtvo- 
vala interese svoje kolonije interesima domaće industrije. Indu- 
strijskim radnicima trebalo je nabaviti jeftinoga kruha, kako bi 

4 Semjonov 

njihove nadnice mogle biti niže, a proizvodni troškovi engleske 
industrije što manji. Stoga su ukinute uvozne carine na žitarice, pa 
Amerikanci nisu više trebali kanadskog posredovanja. Pšenica iz 
Udruženih država, Rusije, Indije i Francuske slobodno se uvozila 
u Englesku, a posjednicima kanadskih mlinova svanuli su crni 
dani. 

Konjunktura se vratila za vrijeme rata između sjevernih i južnih 
država Unije. Tih je već godina pšenica dopirala u krajeve Divlje- 



ga zapada. Devedesetih godina prošloga stoljeća stigla je preko 
Ontarija čak do Manitobe. Svjetski je rat potjerao pšenicu još dalje 
na zapad, preko Saskatchewana do Alberte, koja danas predstavlja 
važno pšenično područje. 

No pšenica nije se širila samo prema zapadu, nego i prema 
sjeveru. 

Najbolje vrste kanadske pšenice, koja ja danas prva na svijetu, 
uzgojene su prema Mendelovim pravilima iz ruske pšenice. Kon- 
cem prošloga stoljeća uveli su ruski duhoborci (religiozna sekta, 
koju je ruska vlada progonila zbog njena pacifizma) glasoviti 

durum. Pšenica, koju su duhoborci donijeli u Ameriku pobudila 
je zanimanje M. A. Carltona iz Manhattana (u Kanzasu). Taj 
gospodin Carlton poslužio se ruskom pšenicom, koja se odlikuje 
svojom tvrdoćom (girka, kubanka, harkovka) da bi odgojio ame- 
rički durum. U potrazi za pšenicom, koja će podnositi grubu klimu 
američkog zapada i moći da odoli američkim štetočinama, Carlton 
je u dva navrata proputovao čitavu Rusiju. Donio je kući na sto- 
tine uzoraka, koje je godinama proučavao, dok mu nije uspjelo 
stvoriti novu vrstu američke pšenice, koja će uspijevati na sušnim 
prerijama Zapada. 

Čitav je svoj život posvetio tome poslu, naudio zdravlju i zapao 
u dugove, tako da je na koncu morao napustiti svoje mjesto pri 
poljodjelskom departementu. Umro je osamljen i zaboravljen go- 
dine 1925. u Južnoj Americi, kuda se iselio, dobivši ondje namje- 
štenje. Nadao se jadnik da će pomoću novih prihoda moći otplatiti 
dugove . . . Carltonu je tada bilo 59 godina. Kako je dobro i la- 
godno mogao živjeti, da ga nije zahvatio demon pšenice! 

Odgajanje određenih vrsta pšenice (selekcija) doskora se u 
Americi razvilo do savršenstva. Kanađani su nastojali uzgojiti 
tvrdu i čvrstu pšenicu, koja će za kratko vrijeme sjevernoga ljeta 
moći dozrijeti. I tu je Rusija dobavila potrebne uzorke. Škot Fife 
uveo je iz Rusije pšenicu, koja se prometnula u glasovitu „mani- 
tobu“, najbolju vrst kanadske pšenice prije rata. Pšenična vrsta 
„red fife“ pretvorena je u ,,rnarkiza“, koji dozrijeva deset dana ra- 
nije negoli ,,fife“ i daje izvrsno bijelo brašno. Iz markiza stvo- 
rena je nova vrsta imenom ,,garnet“, koja dozrijeva još ranije. 

Pšenične vrste, koje rano dozrijevaju omogućile su Kanađa- 
nima da sjeverne predjele iskoriste za poljodjelstvo. Goleme pruge 
zemlje, koje su do nedavna smatrane vječnom pustoši, pretvaraju 
se u pšenična područja. Promijenio se i sam pojam ,,sjevera“. Da 
li su Lapi ikada mogli pomisliti, da će svojim sobovima dovoziti 
kući pšenicu? 

Zajedno sa Kanadom Rusija vlada čitavim arktičkim podru- 
čjem. I sada Kanada vraća Rusima stari dug: Rusi uzimaju ka- 
nadsku pšenicu, koja je nekoć uzgojena iz ruskih uzoraka i prila- 
gođena sjevernoj klimi, siju je kod kuće i tako pšenica osvaja 
pomalo polarna područja evropske Rusije i Sibirije. 


50 


4 * 


51 


Veoma je brzo osvojila svoje mjesto na svjetskom tržištu 
argentinska pšenica. Koncem sedamdesetih godina prošloga sto- 
ljeća jedva je dostajala da prehrani rijetko naseljeno pučanstvo 

Argentine. Trideset godina kasnije iz- 

t vozi Argentina više od tadašnje Ame- 
rike, a poslije rata, koliko i predratna 
Rusija. Ti su uspjesi postignuti uslijed 
kolonizacije Argentine evropskim iselje- 
nicima. Zarana kušalo se kolonizirati 
zemlju, no ti pokušaji nisu uspjeli, dok 
se željeznička društva nisu prihvatila po- 
sla. Onda su posjednici argentinskih la- 
tifundija stali sami izdavati kolonistima 
zemlju u zakup, a doskora je naseljena 
V J\ J pokrajina La Plata, koja tvori najvažniji 

pf J dio argentinske žitnice. Argentinsko je po- 

ljodjelstvo u poredbi s evropskim dosta 

primitivno, premda se žanje pomoću stro- 
Žitnica Južne Amerike . n * * i • „ 

jeva. Zemlja se uopće ne đubri, a pro- 
sjek pšeničnog priroda veoma je nizak. 

No zato Argentina ima jednu veliku prednost u poredbi sa 
sjevernim zemljama. Argentinska žetva dozrijeva u decembru, a 
pošiljke argentinske pšenice stizavaju u Evropu od februara do 
marta, to jest punih pet mje- ^ _ 

seci prije nego što je zaklju- C I U, 

čena evropska žetva. Argenti- ^ S 

na ima jednog jedinog konku- v '\ 

renta u to doba — Australiju. r* S 

Ima godina, kada Austra- \ . | 

lija izvozi isto toliko pšenice Vj. . J* / 

koliko Argentina i više od 
Udruženih država. Ipak pro- 

sječna produkcija ovih zemalja . . . ... ° r s 

znatno nadmašuje australsku 

proizvodnju pšenice. Nekih je godina Argentina izvezla dvostruko 
toliko žita koliko Australija. No valja istaći, da su uspjesi, koji 
su na tom području postignuti svake hvale vrijedni. Treba naime 


Australska žitnica 

znati, da je zemlja u Australiji škrta, budući da strada od 
suše, a u nekim je predjelima poljodjelstvo moguće jedino 
po američkoj metodi ,,dry farming“-a. Tako je na pr. u državi 
Victoriji obrađeno 4 milijuna hektara, koji su još nedavna smatrani 
pustinjom. Uz škrtu prirodu trebalo je svladati još jednu veliku 
poteškoću: pomanjkanje radne snage. Nakon žetve 1842., koja 
zbog pomanjkanja radne snage nije mogla biti iskorištena, poja- 
vila se na tržištu žetelica, koju je konstruirao mlinar John Ridley. 
Pomoću toga stroja moglo se već iduće godine požnjeti dnevno 
4 hektara zemljišta a da je jedan jedini čovjek uz dva konja mogao 
posluživati stroj. Ridley nije ni zatražio patent, kojim će zaštititi 
svoj izum, nego je otvorio malu tvornicu, i sam prodavao svoje 
dragocjene strojeve susjedima. Ti su strojevi preteče današnjih 
,,harvestera“ i ,,combinesa u , koji se upotrebljavaju u Kanadi. 
Udruženim državama i Rusiji, a nisu više udešeni na konjski pogon, 
nego su snabdjeveni motorima. U južnoj Americi zove se takav 
stroj i dandanas ,,australiana“. 

I Australijci morali su se dosta truditi, dok im je uspjelo uzgo- 
jiti onu vrstu pšenice, koja je najprikladnija njihovoj klimi i 
strukturi njihova tla. Mladi William Farrer, koji je osamdesetih 
godina iz Cambridgea došao u Novi južni Wales, posvetio je sav 
svoj život ovoj zadaći. Uzgojio je tridesetak pšeničnih vrsta, od 
kojih je konačno jedna 1902. uvedena u svim australskim gospo- 
darstvima. Farrer je izvršio djelo, koje rijetko uspijeva čovjeku: 
promijenio je lice krajolika. Zlatna pšenična polja Australije za- 
mijenjena su sada ,,brončanim“ poljima, jer je Farrerova pšenica 
tamnije boje. 

Uz pšenicu ne valja zaboraviti ostale 
žitarice 

Raž nije tako pokretna kao pšenica. I dandanas stanuje uglav- 
nom u Starome svijetu, a njene prekomorske kolonije nisu važne. 
Raž uspijeva na sjeveru. Zimska raž podnosi ledenu studen, samo 
ako su klice pokrivene sniježnim pokrovom. Pod snijegom mogu 
zeleni izdanci, koji su proklijali u jesen, preturiti čitavu zimu. I 

pšenica prodire u sjeverne krajeve, kao i zimska raž, no to mora 
biti rana ljetna pšenica, koja brzo dozrijeva. Raz je prema tome 
izdržljivija, a pšenica brža. 

No raž je uz to i čednija, te se zadovoljava bilo kakovom 
zemljom, dok je pšenica izbirljivija. Raž izvrsno uspijeva na 
zemlji, gdje bi pšenica uginula. Raž treba manje vlage, ukratko - 



raž je snažnija i otpornija. No raženo je brašno na tmstu jefti- 
nije od pšeničnoga, jer stanovnici gradova, kao glavni potrošači, 
vole bijeli kruh. Zato i seljak radije sije pšenicu gdjegod može. 

Tako je raž morala uzmaknuti u one predjele Evrope, gdje nije 
mogla uspijevati pšenica, barem dotle, dok se nije znalo za umjetna 
gnojiva. Raž se povukla s juga i sa jugozapada romanske Evrope 
prema sjeveroistoku. Samo u sjeveroistočnoj Evropi raz je glavna 
krušna žitarica; u jugozapadnoj Evropi upotrebljava se kao stočna 
hrana, dok je Talijani siju i zbog slame, od koje pletu šešire. . 

Dvije su zemlje — Njemačka i Rusija — prehranjivale prije 
rata velik dio svoga pučanstva s pomoću raži. Njemačka je znatno 
zaostajala za Rusijom zasijanim područjem, ali je ipak njemac -a 
produkcija raži iznosila gotovo polovicu ruske proizvo nje. 

četkom 19. stoljeća Njemačka je bila glavni kupac ruske raži, dok 
je početkom 20. stoljeća bila ruski konkurent što se tiče izvoza 
raži u sjeverne zemlje. 

Nakon Svjetskoga rata njemačka je produkcija raži znatno 
spala. Milijun i po hektara, to jest 18 posto zemljišta zasijana 
raži pripalo je Poljskoj. God. 1913. požnjelo se u Njemačkoj 12 
milijuna tona, god. 1920. samo 5 milijuna tona. Za vrijeme rata 
prestala je Njemačka i Rusija izvoziti raž u Nizozemsku i Skan i- 
navske države, a na njihovo je mjesto stupila Američka unija, 
Argentina i Kanada. Američki su farmeri uočili konjunkturu i po- 
trostručili zasijanu površinu, dok su Kanađani svoju proizvodnju 

podvađesetostručili. , 

I danas je proizvodnja raži u prekomorskim zemljama veća od 
proizvodnje prije rata, ali su Njemačka i Rusija zauzele svoja 
stara mjesta. Pojavila se međutim nova jedna država, koja pro- 
izvodi raž u velikim količinama — Poljska. God. 1932. dosegla je 
njemačka produkcija raži 8,4 milijuna tona. Poljska je proizve a 
6 milijuna tona, a Sovjetski savez 22 milijuna. Kao i prije tako 
je i sada Rusija glavni izvoznik raži, premda je ruski izvoz pod- 
vrgnut velikim promjenama. Raž je i dandanas najvažnija pre- 
hrambena žitarica Rusije i Njemačke. Ni Rusi i Nijemci nisu se 
nikada tužili, da im je raženi kruh „pretežak . 

A nije li značajno, da se Petar Veliki upirao o Veliku Rusiju, 
gdje se goji raž, Bismarck na Prusku, koja je također ražena 
zemlja, dok je ,,ražena“ Austrija okupila tečajem vremena ostale 
zemlje bivše Austro-ugarske monarhije ... U najtežim časovima 
njihove historije, kada je trebalo pošto poto „izdržati pomogla 

je ovim zemljama raž! w 

U svijetu se proizvodi otprilike isto toliko ječma koliko i 

raži. No dok je raž uglavnom koncentrirana u Evropi, jecam je ra- 
si jan po čitavome svijetu, premda dvije trećine svjetske proizvodnje 
otpadaju na Evropu s Rusijom. No ječma proizvodi veoma mnogo 
i Sjeverna i Južna Amerika, a u manjim količinama proizvodi se i 

drugdje. , „ 

Od svih žitarica ječam najbrže dozrijeva. Stoga uspijeva . n 

sievernim predjelima, gdje ni ,,najbrža“ pšenica ne može dozri, eti. 
No ječam uspijeva i na jugu u sušnim predjelima Centralne Afrike, 

kao i u pustinjskim krajevima Azije ili stepama američkog zapada, | 

budući da lakše podnosi sušu. Ječam je jedino žito polarnih na : 

roda, a uspijeva i u Sahari! U Americi sije se ječam u području 
Colorada, na visoravnima do 3.000 metara, gdje u hladnim ljetnim 
noćima ima mraza, a sije se i u južnoj Kaliforniji, gdje uspijeva 
uz palme i četrune. Ječam se prilagođuje svim prilikama — tek 
što ne podnosi vlagu. 

Nekoć su ječam sijali svi evropski narodi, osobito oni na sje- 
veru Evrope, da bi se prehranili. Od ječma se pravila ječmena 

kaša ili juha. I danas služi ta hrana 
Englezima, Skandinavcima, Rusima, Ki- 
nezima, Indijcima i Japancima. Ječme- 
na je kaša prava blagodat, kada pra- 
voga kruha nema u dovoljnoj količini. 

Ječmena je kaša bila nekoć veoma omi- 
ljena hrana u Srednjoj Evropi, ali je 
izašla iz mode. Danas ljudi ne vole tra- 
titi vrijeme, a ječmenu kašu treba dugo 
kuhati. 

Ječam nije prikladan za pravljenje kruha, budući da ječmeno 
brašno ima premalo ljepive tvari, pa se tijesto ne će da ,,digne“, no 
zato se od ječmenog zrnja može praviti kava, a ječmena je kava 
u nekim predjelima Evrope i danas u cijeni. 

Dok moderni Evropljanin ne cijeni ječam kao hranu, životinje 
ječam veoma vole. Naročito svinje, koje uz ječmenu hranu izvrsno 
uspijevaju. Njemačka je prije rata uvozila tri milijuna tona iz 
Rusije i to gotovo isključivo za hranu životinjama. Svinje su hra- 
nili u Njemačkoj i kukuruzom, no doskora se pokazalo, da kuku- 
ruzna hrana svinjama doduše prija, ali je kvaliteta svinjske masti 
i slanine bolja, ako su svinje prije klanja bile hranjene 
ječmom. I svinje u Danskoj i Engleskoj uporno traže ječmenu 
hranu. 

Ali najveći potrošači ječma su pivovari. Dobro plaćaju, ali 
stavljaju i najviše zahtjeve. Ječam, kakav traže pivovare, uspijeva 
samo u nekim sjevernim krajevima Rusije, te u sjeverozapadnoj 
Ukrajini i Poljskoj. Odatle je ječam došao u Srednju Evropu. Naj- 
bolji ječam za pivovare raste ondje, gdje raste i najbolji hmelj — 


u Češkoj i Moravskoj. U Americi uspijeva najbolji ječam u Kali- 
forniji i sjeveroistočnim državama. 

Njemačka proizvodi mnogo ječma za pivovare, ali i troši to- 
liko piva, da domaća proizvodnja ne dostaje uvijek. Njemačka je 
poslije rata znatno ograničila uvoz ječma racionalnijom upotrebom 
stočne hrane. 

Što je za svinje ječam, to je zob za konje. Ni zob nije pri- 
kladna za pravljenje kruha, ali ipak služi za hranu u obliku zobene 
kaše, koja je opće poznata. U an- 
glosaskim i skandinavskim zemlja- 
ma zobena se kaša mnogo jede. U 
Škotskoj je ova hrana tako omi- 
ljela, da Škoti zobenoj kaši pripi- 
suju glavna svojstva svoje rase: 
čvrstu volju i upornost u radu. 

Prema pričanju Škota trebalo bi 
ovim svojstvima dodati još jedno, koje je manje poznato, a 
to je škotska „širokogrudnosti No bilo kako mu drago Living- 
stone, Gordon i drugi čelični karakteri othranili su se zobenom 
kašom. Prema jednoj staroj engleskoj poslovici zob je u Škotskoj 
ljudska hrana, a u Engleskoj hrana za konje. Na što Škoti 
zlobno odgovaraju, da se Engleska proslavila svojim konjima, a 
Škotska svojim ljudima! 

Odavna je opaženo' da zob potiče životnu energiju kod čovjeka 
i životinje. Zobena se kaša daje djeci i bolesnicima hoćemo li ih 
ojačati, a konji, koji treba da budu snažni i izdržljivi dobivaju 
zobnu hranu. 

Od svih se žitarica zob zadovoljava najsiromašnijom zemljom. 
U tom je pogledu zob čednija od ječma. Za razliku od ječma zob 
uspijeva samo u vlažnome podneblju. Pa kako u Evropi ima 
mnogo krajeva sa slabom zemljom, ali obilatim oborinama, zob je 
u Evropi veoma raširena, te je ima više nego li u ostalim dijelo- 
vima svijeta. Prije rata otpadale su na Evropu s Rusijom gotovo 
dvije trećine svjetske produkcije zobi, jedna trećina na Sjevernu 
Ameriku, a sasvim neznatni preostatak na ostale dijelove svijeta. 

Udružene države, Rusija, Njemačka i Kanada glavni su pro- 
ducenti zobi. Argentina proizvodi razmjerno malo, ali mnogo izvozi. 




jer je domaća potražnja neznatna. Glavni je potrošač zobi Engle- 
ska. U vlažnijim zapadnim dijelovima otoka uspijeva zob u ve- 
likim količinama. Ipak Engleska uvozi još dvije petine sveukupnoga 
izvoza zobi. 

Pokazalo se nakon rata da potražnja zobi svugdje opada. Unatoč 
krize glavni potrošači zobi — konji, nemaju slabiji apetit, ali 
njihov ukupni broj biva sve manji i manji. Ako to nadalje potraje 
izgubit će zob dosadašnju važnost. Budući jahači — automobil isti, 
upravljači traktora ili avijatičari — jest će i ubuduće zobenu kašu, 
ali zato ne će trebati tolika površina zasijana zobi. Danas ta površina 
iznosi na milijune hektara. 

Hrana siromaha — bogatstvo Amerike! 


Hoćemo li putovati u nepoznat kraj, zanimat će nas kakva je 
ondje klima. A čujemo li, da u tom kraju uspijeva kukuruz, mo- 
žemo se mirne duše onamo uputiti: kukuruz uspijeva samo u do- 



Prirod raznih vrsta žitarica u USA (po 1 ha) u metričkim centama 


brim klimatskim prilikama! Da bi dozrio treba kukuruz barem 
pet mjeseci lijepoga ljetnog vremena, koje ne smije biti presuho: 
od vremena do vremena mora pasti kiša, ali ne zadugo. Napredak 
poljodjelstva omogućuje, kako smo vidjeli, razne korekture. Mo- 
derni poljodjelci siju kukuruz i u sjevernim krajevima Amerike, 
gdje se nekoć kukuruz sijao i upotrebljavao kao zelena stočna 
hrana. 

U svim zemljama, gdje raste, kukuruz vrši važnu ulogu. Svuda 
nastoji istisnuti ostale žitarice — jedino se pšenica uspješno opire 


ovoj konkurenciji. Nijedna žitarica ne odbacuje tako bogatu žetvu 
kao kukuruz. Eto na pr. Italija. Ondje je god. 1932. požnjeto po 
hektaru 11,7 metr. centi ječma, 15,2 metr. centi pšenice i — 20,8 
metr. centi kukuruza, to jest gotovo dvostruko toliko koliko ječma 
i za trećinu više od pšenice. Jasno je dakle da je mnogo probi- 
tačnije sijati kukuruz. Treba međutim istaknuti, da kao hrana ku- 
kuruz služi samo priprostom i čednom pučanstvu, koje je odavna 
naviklo na tu hranu. Svojom hranivošću ne zaostaje kukuruzno 
brašno za pšeničnim, ali ne sadržaje ljepive tvari, te se tijesto 
ne može oblikovati kao tijesto od pšeničnog brašna. Ipak se ku- 
kuruzni kruh jede u balkanskim zemljama, Rumunjskoj, na Kav- 
kazu i u Mehiku, no i u spomenutim zemljama jede se više kuku- 
ruzne kaše, nego li kukuružnjaka. Obična je hrana talijanskih se- 
ljaka kaša od grubo samljevenih kukuruznih zrna. Toj se kaši dodaje 
malo masti i papra, a onako se vruća jede. To je talijanska polenta 
ili rumunjska ,,mamaliga“. U nedjelju jedu Talijani (imućniji i 
pod sedmicom) „migliaccio 54 . To je polenta, koja je najprije ohla- 
đena, a onda ponovno ugrijana, nakon što je kaši dodano masti i 
kobasica. Razumije se samo po sebi da se migliaccio zalijeva 
vinom. U tom je obliku kukuruzna kaša veoma ukusna, ali i raz- 
mjerno skupa. Tko jede migliaccio ne će oboljeti na „pelagri 44 
(pella agra = gruba koža). Ovu bolest dobit ćemo ako se stalno 
hranimo polentom, koja nije dotjerana nikakvim pridodacima. Pe- 
lagra je dakle bolest siromaha. Talijanska je vlada poduzela mjere 
protiv ove bolesti kontrolirajući kukuruz, koji dolazi na tržište. 
Ipak je glavni uzrok bolesti činjenica, da kukuruzu fali jedna od 
bitnih sastavina ljudske hrane, tako zvani vitamin B 2 . 

U Srednjoj i Južnoj Americi kao i u južnoj Evropi žive mnogi 
ljudi pretežno od kukuruza. Njegova je pradomovina nutarnji Me- 
hiko. U doba otkrića Amerike, to jest prva dva stoljeća nakon Ko- 
lumbova putovanja, naišli su Evropljani posvuda na ljude, koji 
su se hranili kukuruzom. Španjolci u Mehiku i Peruu, Englezi u 
Virginiji, Holanđani na rijeci Hudsonu, a Francuzi u Kanadi. Ku- 
kuruz je bio glavna hrana kulturnih naroda stare Amerike: Maya 
u Srednjoj Americi, Chibcha u Kolumbiji, peruanskih Inka i 
Azteka u Mehiku. Azteška božica, koja naliči rimskoj Cereri, pri- 
kazuje se kipovima kako drži u ruci klip kukuruza. Naprave 

starih Inka za natapanje bile su udešene za kukuruz, koji zahtijeva 
vlažno tlo. Čitava organizacija države Inka i svi socijalni odnosi 
osnivali su se na kulturi kukuruza. 

Prvi osvajači Amerike mogli su se održati ondje samo uz pomoć 
kukuruza, a značajna je pojava, da se pelagra zvala tada u Evropi 
„Kolumbovom bolešću 44 . Borba s Indijancima bila je u suštini 
borba za kukuruz. Okrutni Irokezi i divlji Apaši stali su bijelcima 



skidati skalpove tek onda, kad su im ti isti bijelci oduzeli njihova 
kukuruzna polja. 

Dugo je vremena bio kukuruz u Americi hrana bijelog čovjeka. 
George Washington, prvi predsjednik Udruženih država, hranio se 
do svoje smrti kukuruznom kašom, a samo kad bi se kod njegova 
stola okupili evropski gosti, jeo bi se u njegovoj kući pšenični 
kruh. No danas hrane se kukuruzom samo najsiromašniji nadni- 
čari, pretežno crnci, a glavni dio američke proizvodnje služi 
drugim svrhama. Danas se proteže golemi kukuruzni pojas Sje- 
verne Amerike od južnoga Mehika prema sjeveru, a što sve više 
napreduje prema sjeveroistoku, to plantaže kukuruza bivaju gušće: 
istočno od Missourija pretvara se čitava golema ravnica u beskrajno 
kukuruzno more. Između Missourija i Misisipija nalazi se država 
Jowa, u kojoj se ubere više kukuruza nego igdje na svijetu. U Udru- 
ženim državama zasađeno je kukuruzom 45 milijuna hektara, to 


jest više nego li je u Evropi (bez Rusije) zasijano pšenicom i raži. 
Proizvodnja kukuruza nadmašuje u Udruženim državama, ne samo 
kvantitetom, nego i vrijednošću, proizvodnju pšenice, raži, ječma, 
zobi, riže i voća zajedno. Kukuruz je nacionalni kapital Amerike. 



Amerikanci iskorišćuju svoj kukuruz tako temeljito, da gotovo 
ništa ne preostaje za izvoz. Amerika izvozi samo jednu stotinu svoje 
kukuruzne proizvodnje! Najviše kukuruza izvozi Argentina, koja 
daje jedva desetinu američke proizvodnje, ali ne umije svoj ku- 
kuruz pravo iskoristiti. Glavni je kupac argentinskog kukuruza 
Evropa. Evropsko svinjogojstvo treba argentinski kukuruz, te se 

u Evropu uvozi više kukuruza, nego li sve ostale stočne hrane za- 
jedno. 

Zanimljivo je, kako je uloga kukuruza različita u pojedinim 
zemljama. U Evropi se j o š t e jede kukuruz, u Sjevernoj ga Ame- 
rici više ne jedu. A ima još jedna zemlja na svijetu, gdje ljudi 
tek sada počinju jesti kukuruz, koji za njih predstavlja hranu više 
civilizacije. Ta je zemlja Afrika. Ondje se kukuruz sve više širi. 
S obala Sredozemnog mora, gdje se odavna udomaćio prodire ku- 
kuruz u unutrašnjost Afrike. Kukuruz počinje se saditi i u drugim 
krajevima: na jugu, istoku i zapadu Afrike. Od Gvinejskog zaliva 
prodire na jug prema Centralnoj Africi. 

Time započinje za Afriku nova kulturna epoha. Urođenici, koji 
počinju saditi kukuruz mjesto da siju proso i love životinje, možda 
će se nakon tisućljetne gladi jednom do sita najesti. U predjelima, 
gdje je ovaj prelaz izvršen, pučanstvo veoma brzo raste, a već se 
sada opaža kako jedinstvena poljodjelska kultura spaja razrožna 
crnačka plemena. Dok se pojedina plemena afričkih urođenika ne 
sjedine na ovoj „platformi* 4 , ne će im sinuti svijest, da pripadaju 
zajedničkoj rasi, te da ih veže zajednička sudbina. Ako jednom 
Africi kucne čas samoodređenja, to će se samoodređivanje izvršiti 
na temelju kukuruza. Kulturne biljke ne samo da hrane čovjeka, 
nego sjedinjuju ljude i stvaraju povijest. 


ŽUTI SE ČOVJEK HRANI RIŽOM 


Nijedna biljka nije tako usko povezana s kulturom određene 
zemljopisne zone kao riža. Ona je tipični proizvod monsuna. Stalni 
jugozapadni vjetrovi, koji duvaju preko Indijskog oceana od juna 
do oktobra donose sa sobom golemo mnoštvo vlage. Stoga je ljeto 
u zemljama monsuna veoma kišovito. A vlaga je glavni preduvjet 



gajenja riže. Premda ima i „gorska 44 riža, koja ne treba toliko 
vlage, kao močvarna riža, ipak se ne može mjeriti s pravom rižom, 
koja uspijeva na močvarnom tlu: prirod je manji, a i kvaliteta 
lošija. 

Divlja riža nađena je u Africi i sjeverozapadnoj Australiji, no 
kultivirati počela se riža prvi put u sjeveroistočnoj Kini. Odatle je 
riža dospjela u Japan, pa na otoke Indonezije i dalje prema zapadu 
— u Indiju i današnji Afganistan, odakle je došla u prednju Aziju 
kao i druge kulturne biljke, preko Kaspijskog mora, Transkavka- 

zije, Perzije u Siriju. Tu ju je upoznao Aleksandar Veliki. Stari 
su Grci gajili rižu u Tesaliji, a za rižu su znali i stari Rimljani. 
No riža je u rimsko doba bila rijetka poslastica, koja se upotre- 
bljavala i kao lijek. 

U Evropu donijeli su rižu zapravo Arapi. U starome vijeku nije 
bilo riže ni u Palestini ni u Egiptu. Egipatska, kaldejska vrela ne 
spominju nigdje rižu, a ne spominje je ni Stari ili Novi zavjet. 
Tek s dolaskom Arapa počinje se u Egiptu gajiti riža. Iz Egipta 
dopire preko sjeverne obale Afrike u južnu Španiju, a odatle pre- 
nosi je vojska Karla V. u Italiju, gdje se riža velikim količinama 
stala gajiti u padskoj dolini. Na Balkan su rižu donijeli Turci. 

U Novome svijetu raširili su rižu Englezi ili točnije — Ho- 
lanđani. Godine 1647. dopremljena je u Virginiju vreća riže i 
predana tamošnjem guverneru. Ta je riža posijana, a žetva je izno- 
sila 16 vreća. Dobar početak. No ova je riža pojedena, a kako nova 
nije zasijana prestalo je gajenje riže u Virginiji. Sačuvala se pre- 
daja da je tadašnji guverner — poznat zbog svoje okrutnosti i 
vjerske netrpeljivosti — zabranio sijanje riže. Pedeset godina ka- 
snije dobio je drugi jedan guverner, Thomas Smith, vreću riže na 
dar. On je dao posijati rižu u svome vrtu izabravši prikladno 
vlažno mjesto. Riža je dobro uspijevala u guvemerovu vrtu, a za 
njegovim primjerom poveli su se drugi kolonisti. Zašto je ova 
druga vreća riže bila bolje sreće od prve? 

Guverner Smith primio je ovu rižu na dar od kapetana holan- 
dijskog broda koji je pristao u Virginiji putujući s Madagaskara 
kući. Holandijski je kapetan izabrao veoma čudnu rutu za svoj 
povratak: sjeverna se Amerika ne nalazi nikako na putu između 
Madagaskara i Holandije. No ovo zaobilaženje postaje razumljivim, 
ako se sjetimo, da se tečajem 17. vijeka otpremalo s Madagaskara 
u Ameriku mnoštvo crnaca, koji su radili na tamošnjim planta- 
žama duhana i pamuka. Holandijski kapetan nije dopremio u 
Virginiju samo vreću riže, nego i transport robova, koji će tu rižu 
obrađivati. Time je i riješeno pitanje: zašto prva vreća riže nije 
urodila obilatim plodom? Nije bilo radne snage, a od svih kul- 
turnih biljaka riža treba najviše radne snage. 

Prije nego što započnemo gajenjem riže, treba urediti kakav 
takav sistem natapanja. Polje, koje ćemo zasijati rižom, mora biti 

izdubeno, a zatim natopljeno vođom. Polje se pretvara tako u mo- 
čvarnu kašu, u kojoj propadaju noge čovjeka i životinje. Ta se 
kaša mora orati i brnati. Rižino će zmje u vodi proklijati, a kada 
dovoljno izraste ono se presađuje. Nekoliko dana prije presađi- 
vanja ograničuje se dovod vode, koja natapa rižino polje, a kada 
je presađivanje dovršeno, treba polje ponovno preplaviti. Tek za 
vrijeme žetve puštaju polje da se isuši. 

Za to vrijeme — puna dva mjeseca — stoje ljudi od jutra do 
mraka do kaljena u vodi i blatu. I još nešto: dokle god riža raste, 
treba se za svaku pojedinu mladicu napose brinuti. Kao što se 
mladica napose presađuje, tako će se za vrijeme žetve svaka vlat 
napose odrezati ispod klasa. Slama se kosi napose. Možemo li 
ovaj tegobni postupak usporediti sa radom poljodjelca, koji gaji 
pšenicu ili raž? 

Postupak, koji smo ovdje ukratko skicirali odnosi se na kulturu 
riže, kako se ona prakticira na Javi. U drugim se krajevima radi 
malo drukčije, no svuda je posao tegoban i dugotrajan. Ako je 
rižino polje niže od vodene razine kakove rijeke ili jezera, vrši se 
natapanje bez velikih poteškoća. No u većini slučajeva nema te 
pogodnosti, a tisućljetnom praksom pronađene su naj različiti je 
metode, kako ćemo dobaviti vodu, koja je riži potrebna. Ima kra- 
jeva, gdje se voda donosi u kablicama (tako na primjer u Indiji ili 
Kini), a ima krajeva, gdje funkcioniraju u tu svrhu najmodernije 
električne pumpe (Kalifomija). No to su ekstremi: između tih 
krajnosti ima nekoliko desetaka metoda: ,,patemoster-kotač“, kojim 
se služe sijamski seljaci (a ,,gazi“ ga čitava porodica!), vitao, koji 
vuku kineski bivoli (ista se metoda upotrebljava na Filipinskom 
otočju), pa mlinski kotač, koji se upotrebljava u krajevima, gdje 
ima vodenih snaga. Teško je zamisliti koliko je truda i vremena 
uloženo u bajoslovne terase, koje — nalik na golema zrcala — po- 
krivaju obronke otoka Bali. Za tim ,,visećim“ poljima riže zaostaju i 
legendarni viseći vrtovi Semiramidini u eufratskoj delti, koji su 
također bili umjetno natapani, ali nisu bili ni približno tako veliki. 

Iz svega toga proizlazi, da gajenje riže pretpostavlja veoma 
intenzivan i dugotrajan rad. U rijetko naseljenim krajevima na- 
prosto je nemoguće gajiti rižu, jer nema dovoljno radne snage. 
Kineski seljak, koji obrađuje rižino polje, ne radi sam, nego mu u 

poslu pomaže brojna familija. Pomažu sitna djeca i starci, ukratko 
— svaki član familije mora pripomoći nešto. No ako seljak pove- 
ćava svoju obitelj, mora povećati i prirod riže. To povećanje ne 
može se protezati u nedogled. Stoga se u svim krajevima, gdje se 
gaji riža, javlja i problem prenapučenosti. Nijedna vrsta žita ne 
potiče ljude na toliko množenje, kao što na to potiče riža: naj- 
gušća naseljena područja kugle zemaljske ujedno su glavna po- 
dručja riže (Indija, Kina, otoci Indonezije). U Belgiji, koja je od 
svih evropskih zemalja najgušće naseljena, otpada na jedan če- 
tvorni kilometar 252 stanovnika, na Javi 266, dok u drugim nekim 



Standard riže i standard kruha 


područjima riže pučanstvo živi gušće naseljeno i zbitije, nego li u 
kojemu tom velegradu Evrope. A treba naglasiti, da ta područja 
prehranjuju svoje pučanstvo, dok veliki gradovi redovito uvoze 
goleme količine hrane. Ima na istoku krajeva, gdje pučanstvo živi 
isključivo od riže. Ondje čovjek pojede 100 do 250 kilograma 
riže godišnje, prema imovinskim prilikama (u Japanu prosječno 
200 kilograma). To je čuveni „rižin standard 44 , sposobnost žutoga 
čovjeka da živi od malene količine hrane, koja ne bi nikako dosta- 
jala bijelome čovjeku. Za vrijeme rusko- japanskog rata tužili su se 
ruski zarobljenici, da ih Japanci muče glađu. No kad je neutralna 
komisija provela istragu, pokazalo se, da su obroci riže, koje su 
dobivali zarobljenici, dvostruko veći od obroka japanskih vojnika. 

Najrjeđe naseljeno područje riže je donja Birma, gdje gustoća 
žitelj stva iznosi 30 glava po četvornom kilometru. No to je iznimka. 
Seosko gospodarstvo, koje se vrši gotovo bez stoke, ne može gajiti 
rižu u većem mjerilu, ako gustoća žiteljstva ne iznosi više od 60 
do 70 glava po četvornom kilometru. A vrijedno je spomenuti, da 
se baš u takovim krajevima Birme proizvodi najbolja eksportna 
riža. Usporedimo li s ovim krajevima gustoću žiteljstva u pše- 

66 


ničnim krajevima Sjeverne Amerike uočit ćemo odmah golemu 
razliku. U Južnoj Dakoti otpada na jedan četvorni kilometar 
četvero ljudi, u Nebraski — šestero, u Kanzasu — devetero. U 
Kanadi je gustoća žiteljstva u pšeničnim krajevima još manja. 

Uza sve prednosti ima riža i znatnih nedostataka, naročito s 
gledišta pučke prehrane. Riža sadrži premalo dušika, to jest bje- 
lančevine, koja našim žitaricama daje toliku hranivost. S lupinom 
gubi riža i vitamine, a ljudi koji jedu samo ljuštenu rižu, oboljet 
će od beri-berija. 

Druga bolest, koja se često dovodila u vezu s gajenjem riže, 
jest malarija. U Evropi je dugo prevladavalo mišljenje, da riža do- 
vodi sa sobom malariju, budući da uspijeva samo u močvarnom 
terenu. U Španjolskoj je godine 1860. stvoren zakon, prema ko- 
jemu se gajenje riže dozvoljava samo onim krajevima, gdje ni- 
kakove druge žitarice ne mogu uspijevati, to jest u močvarnim 
krajevima. Ove su mjere opreza smetale gajenju riže, ali je broj 
oboljenja od malarije ostao isti. Konačno je iskustvo pokazalo, 
da uzrok malarije nije riža, nego moskiti. U talijanskoj pokrajini 
Novarri razvila se snažno kultura riže, a istodobno opao je broj 
oboljenja od malarije. Prije rata iznosio je pomor od malarije u 
Italiji 14 od 100.000 stanovnika, a u pokrajinama Novarri i Paviji, 
glavnim područjima riže, samo 2,4. To se objasnilo time, što se 
rižina polja natapaju tekućom vodom, te da sistem natapanja po- 
maže isušivanju močvara. No u Kaliforniji, gdje nema mnogo 
vode, Amerikanci spremaju vodu u posebnim basenima, tako da 
na tim mjestima nastaju s vremenom prave močvare. A ipak nema 
u tim krajevima malarije, i to zato, jer se uništavaju ličinke mo- 
skita. Voda se orosi zemnim uljem, koje prevuče tankim slojem 
čitavu razinu, tako da se moskitove ličinke moraju ugušiti. I u 
Evropi se sada zna, da su moskiti krivi malariji. Stoga se u nekim 
zemljama (na primjer Italiji) uzgajaju na rižinim poljima neke 
vrsti riba, koje se hrane ličinkama moskita. 

Žutome je čovjeku riža kruh svagdašnji, kao što je nama pše- 
nica i raž. Gajenje riže protkano je vjerskom predajom i narodnim 
pjesništvom. Literatura je o riži tako reći neiscrpiva. Važni znan- 
stveni zavodi istražuju svojstva riže. Do sada je poznato preko 
2.000 vrsta riže, koju je uzgojio žuti čovjek tečajem svoje đugo- 

trajne povijesti. Seljak je Dalekog istoka siromašan, teško živi i 
robuje zemlji. Ipak mu je uspjelo, da tečajem dugih vjekova 
razvije poljodjelsku tehniku podignuvši je na zamjernu visinu. 
Dugo vremena prije naše ere, Kinez je sistematski gnojio rižina 
polja i stvarao naprave za natapanje. Ova je tehnika od onda 
slabo uznapredovala, a danas, kao i pred tisuću godina moli Kinez 
svoje goste, da ga počaste ostavivši mu za uspomenu nešto, što 
sami više ne trebaju, a njemu će time učiniti veliku uslugu, jer 
njegov polje treba đubreta . . . 

Riža je stalnija od pšenice i raži. Riža se ne može gajiti 
gdjegod, tako reći od danas na sutra. Naprave za natapanje moraju 
se pomno dotjerivati, a čitave generacije radile su i rade na tako- 
vom djelu. Kao što su brojna pokoljenja gradila i uzdržavala ho- 
landijske nasipe, tako su brojna pokoljenja stvarala naprave za 
natapanje rižinih polja na Dalekom istoku. Ovaj posao ne zna za 
svetak ili osamsatno radno vrijeme. A svi narodi, koji za svoju 
prehranu moraju uzdržavati ovakove naprave za natapanje svojih 
polja, tako i Kinezi naginju centralizaciji i apsolutnoj formi vla- 
davine. Državna vlast mora biti apsolutna, kako bi se lakše mobili- 
ziralo pučanstvo u borbi protiv opasnoga elementa. Državne trza- 
vice i borba za vlast dovele bi u zemlji, koja se prehranjuje rižom, 
do katastrofe. No dok su se vladari zapadne Evrope zadovoljavali 
time, da budu Božji pomazanici, kineski su se vladari izdavali za 
neposredne potomke Boga, sinove neba. Tako je bilo i u starom 
Egiptu, gdje su faraoni štovani kao božanstva. 

Amerikanac Copeland, jedan od najboljih poznavača riže, tvrdi, 
da se rižini narodi odlikuju mirotvornim duhom. No prijašnja po- 
vijest Kine i najnovija povijest Japana ne potvrđuju ovu tvrdnju. 
Treba naime uzeti u obzir, da se naprave za natapanje rižinih 
polja mogu lako oštetiti i razoriti, te je prema tome neprijateljska 
invazija u zemlju riže tisuću puta strašnija od invazije, koja će opu- 
stošiti zemlju raži ili pšenice. Neprijatelj niti ne treba razarati 
naprave za natapanje, nego je dovoljno da ih zapusti. Ako te na- 
prave budu kroz dvije tri godine zanemarene, nastupit će u četvrtoj 
godini glad! Stoga su i narodi riže mnogo zabrinutiji za sigurnost 
svojih granica, od naroda, kojima je glavna hrana pšenica. Rižini 
su narodi uvijek skloni da se ograde „kineskim zidom 14 . Zato su i 


tako nepovjerljivi prema strancima. Amerikanci otvorili su Japan 
bijelome čovjeku tek pred nekih osamdeset godina — i to silom. 
Vrata kineskoga carstva također se nisu otvorila sama od sebe. 

Mudri Kinezi znali su dobro, kakovu opasnost krije u sebi 
„monokultura 14 , što će reći ovisnost od jedne jedine grane poljo=- 
privrede. Jedno je vrijeme seoskim gospodarima u Kini zabra- 
njivano, da se bave isključivo gajenjem riže. Kraj hrama zemlje 
u Pekingu nalazilo se „sveto polje 44 , koje bi car svakoga proljeća 
vlastoručno izorao i zasijao petovrsnim sjemenjem: rižom, prosom, 
pšenicom, ječmom i grahom. Ipak je riža zadržala svoj dominantan 
položaj kao glavno sredstvo narodne prehrane. 

Kako se Daleki istok i branio od „bijelih đavola“ ipak je ko- 
načno morao popustiti. Samo su dvije rižine države zadržale neza- 
visnost: Japan i Sijam. 

Dandanas gaji se riža ne samo na Dalekom istoku, nego i u 
prednjoj Aziji, Africi, Evropi i Americi. Najvažniji je evropski 
producent Italija (650.000 tona godišnje). Španjolska proizvodi 
otprilike polovicu ove količine, Sovjetska Rusija i Egipat po 
400.000 tona, Udružene države Amerike oko 900.000 tona. U ma- 
njim količinama proizvode rižu balkanske države i Portugal, te 
neke afričke kolonije (na primjer Madagaskar). No sve te zemlje 
zajedno proizvode jedva dva do tri posto riže, koja je potrebna za 
prehranu onih 600 milijuna ljudi, ko- 
jima je riža glavna hrana. Tu rižu pro- 
izvodi uglavnom Azija. Indijska žetva 
riže iznosi 48 milijuna tona, japanska 
11 do 12 milijuna, a zajedno s For- 
mozom, Korejom i Mandžurijom oko 
15 milijuna tona. Visinu kineske žetve 
ne može nitko potanje odrediti, ali je 
vjerojatno, da kineska produkcija riže 
ne nadmašuje indijsku produkciju. 

Sijam proizvodi oko 5 milijuna. Obje 
nezavisne azijske države — Japan i Sijam — dobavljaju dakle za- 
jedno oko šestinu riže, koja se proizvodi na čitavome svijetu, a 97 
do 98 posto pojede se na Istoku. 



68 


69 



Istražimo li izvozne brojke, vidjet ćemo, da četvrtina riže, koja 
istočnim zemljama ne dostaje za hranu, dolazi iz Šijama isto toliko 
iz francuske Indokine, a polovica iz engleske Birme. 

Ove brojke najbolje karakteriziraju razmjere sila na Dalekom 
istoku. Žuti je čovjek prepustio ključeve svoje smočnice bijelome 
čovjeku. Na toj se činjenici osniva u velikoj mjeri vlast bijelog 
čovjeka na Dalekom istoku. Kada Tokio apelira na istočne narode, 
da se sjedine u ,, azijskoj ligi naroda 44 obraća se u prvome redu 
narodima, koji jedu rižu, a njihova borba za opstanak znači u 
prvome redu borbu za vlastitu rižu. 

Pšenica i riža, Zapad i Istok — dva nazora o svijetu, dvije 
kulture, dvije duše. Tko da odluči, koja je „važnija 44 i „potrebnija 14 
čovječanstvu? Pšenica vabi u daljinu. Riža opominje na vječnost. 


U KROMPIRU IMA ŠKROBA, U ŠKROBU 
SNAGE! 


Stara je istina, da se zlato u vatri kusa, a prijatelji u nevolji. 
Takvim se prijateljem pokazao i krompir teških ratnih godina. 

Godine 1913. proveo sam s jednim prijateljem nekoliko sati 
u atenskom muzeju gledajući grčke vaze. Bili smo mladi i ludi 
studenti. On se neprestano pozivao na Oscara Wildea, a ja na 
Verlainea. Osam godina kasnije sjedili smo jednoga dana u nekom 
berlinskom restaurantu. 

„Znate li , rekao je on stavljajući na tanjur nekoliko krompira, 
„kako je krompir divna stvar? 44 

„Ništa, ništa , rekao sam ja, „samo vi jedite, možemo naručiti 
još jednu porciju . . .“ 

„Ne, niste me razumjeli. Htio sam reći, da bi se čovjek mogao 
hraniti isključivo od krompira. Upravo je nevjerojatno, kako su 
krompiri hranivi. To je zbog škroba, ugljičnih hidrata, ugljena! 
Krompir daje snage, energije — 44 

„Možda imate pravo 44 , rekao 1 sam ja, „i ja sam se prehranjivao 
neko vrijeme krompirima, ali moram reći, da nisam bio jako 
oduševljen . . 

„Navika, pusta navika! 44 kliknuo je on. „Autosugestija! Kao da 
se bez mesa ne može živjeti. Slanu haringu uz krompir, pa da mi 
ga vidiš. To je savršenstvo, vrhovna harmonija. 44 

Tako se oduševio, da su mi došle u pamet njegove riječi iz 
atenskog muzeja pred osam godina . . . 

„A pšenica? 44 

„Pšenica nije nipošto hranivija 44 , nastavljao je moj prijatelj. 
„Tek što je ljudski organizam lakše prima. Osim toga ne može 
se uspoređivati s krompirom. No ako usporedimo prirod krompira 
s prirodom pšenice i raži . . . Prije rata dobivalo se u Njemačkoj 
24 metr. centi pšenice po hektaru, a 157 metr. centi krompira. 
Da, znam što ćete reći: krompir se sastoji dvije trećine od vode, 
no ako tu vodu i odračuna mo, preostat će nam ipak skoro 40 metr. 

centi hranive tvari i to uglavnom škroba. A škrob je izvanredno 
hraniv. Škroba ima u riži, kukuruzu i krompiru. Najviše škroba 
ima u krompiru, pa zato u krompiru imade i najviše snage. A po- 
mislite, da krompir uspijeva u svakom podneblju i na bilo kako- 
vom tlu, a to pšenica ne može. Krompiru ne 
smeta ni vlaga ni pijesak. Krompir se uspinje 
na brda i spušta u močvare. Prodire na sjever 
do zemljopisnih širina, do kojih nije dopro ni 
ječam . . .“ 

Slušao sam razjapivši usta od čuda. Zar 
je to onaj esteta, koji je pred grčkim vazama 
govorio o Oscaru Wildeu? Da, od Oscara 
Wildea do krompira, ove krajnosti obilježuju 
razvitak evropske misli tečajem ratnih go- 
dina . . . 

„Postali ste dakle specijalist za krompir“, rekao sam napokon. 
,,A kako umjetnost?** 

„Prije sam se zanimao za površinu stvari, a sada me više za- 
nima njihov sadržaj. Prije sam se divio vazama, a sada hoću znati, 
što je u njima.** 

Dok smo ovako razgovarali došla je i kava, a moj prijatelj 
pripalio cigaru. Onda je nastavio: 

„Je li vam ikada udarilo u oči, koliko je važnu ulogu odigrao 
u ratu krompir. Njemačka se branila protiv blokade — krompirom! 
Dovoljno je pogledati geografsku kartu, a da 
bi se uvjerili, kako se linije zapadne fronte 
poklapaju točno sa granicama najintenzivnije 
kulture krompira u Evropi. U Evropi se na- 
lazi devet desetina krompira, što ga proizvodi 
svijet. Na Njemačku je prije rata otpadala 
gotovo jedna trećina, 31 posto svjetskog pri- 
roda. U Rusiji je područje zasađeno krompi- 
rom bilo veće, a zemlja plodnija, ali je ipak 
ruska produkcija krompira iznosila samo 23 
posto, jer se ondje nisu upotrebljavala gno- 
jiva. Prirod po hektaru bio je gotovo za polovicu manji od nje- 
mačkoga.** 


„Što vas je potaklo na taj studij ?“ 

„Svjetska povijest, a pomalo i moja vlastita povijest. Kao vojnik 
marširao sam sa svojom pukovnijom preko krompirovih polja. U 
zarobljeništvu dospio sam na jedno seosko gospodarstvo, gdje su 
me zaposlili pri sađenju krompira. Onda sam se vratio kući i 
hranio — krompirom.** 

„Vi ste zaista neobičan čovjek. Ljudi se obično ne zanimaju 
za ono, čega imaju u izobilju.** 

„To nikako ne vrijedi za seoske gospodare. Na onom imanju, 
kuda su me poslali, mnogo sam naučio. Od upravitelja, koji mi se 
isprva činio veoma grub i neuglađen čovjek, dobio sam kasnije 
knjiga o poljodjelstvu. Tako sam proširio svoj horizont upotpu- 
nivši praksu teoretskim razmatranjima. Tako sam i shvatio zašto 
krompir ne uživa nigdje onolik glas, kao pšenica, riža ili kukuruz, 
premda je i krompir za današnjeg Evropejca isto tako važan kao 
za Kineza — riža. No Evropljanin nije obavio krompir duboko- 
umnim legendama, niti ga opjevao narodnim pjesmama, a kažemo 
li za nekoga da ima nos kao krompir, nije to nikakav komplimenat. 
U krompiru nema ništa herojsko. U Južnoj Americi — današnjem 
Peruu, Chileu, Boliviji i Mehiku — živjeli su nekoć narodi, koji 
su imali boga rata i božicu kukuruza, ali o kakovom bogu krompira 
nije ništa poznato. Zanimljivo je i to, da se danas u Južnoj Americi 
krompir gotovo i ne sadi, dok Udružene države i Kanada pro- 
izvode samo jednu desetinu evropske proizvodnje krompira. 
Krompir je definitivno napustio svoju domovinu, a čini se da ga 
za njom želja ne mori.** 

„Ipak nije pravo, da su stari Inke tako zanemarili krompir? . . 

„Sve ima svoje razloge. Krompir nije u južnoameričkom pod- 
neblju mogao postati glavnom hranom žiteljstva. U najgušće na- 
seljenim krajevima bilo je premalo vode. A što je glavno, krompir 
uza sve svoje prednosti ne može zadovoljiti sve potrebe. Gajenje 
krompira ne može biti nikada monokulturno. Krompir je težak, 
pa se teško transportira. Inke su gajili pamuk, ali nisu mogli rad- 
nicima na plantažama dobavljati krompir. I dandanas otpremaju 
se na velike udaljenosti samo mladi krompiri, na primjer iz Italije 
u Njemačku, ili s Kanarskih otoka u Englesku. Otprema se i nje- 
mački krompir u Italiju, ali u malim količinama, za sađenje. Kada 

je stari Inka išao u lov nije mogao naprtiti na leđa zalihu krom- 
pira, koja bi mu dostajala za nekoliko dana. Nije znao sušiti 
krompir, kao što ga mi danas sušimo. A osim toga — krompir se 
rado kvari. I u Njemačkoj strada godišnje prosječno deset posto- 
taka krompira, pa je lako zamisliti koliko je krompira nekoć sa- 
gnjilo. Zato je glavnom valutom narodne prehrane postao u 
Novom svijetu kukuruz, a ne krompir. Kod nas je krompir izvršio 
silan utjecaj na gospodarstvo 1 , ali se duše evropskoga čovjeka 



jedva dotakao. Ta krompir nije u suštini mnogo stariji od telefona 
i filma, pa kako da već stvori svoj mitos?“ 

„Ipak — četiri stoljeća nije kratko vrijeme.“ 

„Četiri stoljeća . . . Krompir je kod nas jedva dvjesta godina 
star, a nipošto četiri stotine, kako se obično misli. Šta mislite, tko 
je donio krompir u Evropu ?“ 

„Pa neki engleski gusar, što li? Neki Drake ili kako se već 
zvao.“ 

„Drake nema nikakove veze s krompirom. Krompir je u Evropi 
uveo zapravo Friđrik Veliki i to unatoč živoga otpora poljodjel- 
skih stručnjaka. Brandenburška komora izjavila je Njegovom Ve- 


ličanstvu, da će sađenje krompira potaći glad zbog pomanjkanja 
pšenice i raži!“ 

„Ma nije moguće . . .“ 

„Nemojte se čuditi. Kraj tadašnjeg sistema u poljodjelstvu nije 
bilo mjesta za krompir. Jedno bi se polje zasijalo ljetnim žitom, 
drugo zimskim, a treće bi ostalo na ugaru. Na tom bi se polju pasla 
stoka. Brandenburška komora imala je pravo uz takav plodored. 
Gdje da se zasadi krompir? Tek je iskustvo pokazalo, da i krompir 
daje izvrsnu stočnu hranu, te da se može vrlo zgodno kombinirati 
s pšenicom ili raži. Tako je krompir potaknuo revoluciju u poljo- 
djelstvu. Krompir je zajedno sa blitvom intenzivirao evropsku po- 
ljoprivredu. Počeli su iz krompira peći špirit i proizvoditi škrob. 



Danas trećinu njemačkog krompira pojedu ljudi, jedna trećina 
služi kao stočna hrana, a nekih 10 posto upotrebljava se za pro- 
izvodnju špirita i škroba. U doba Fridrika Velikoga nije se zato 
znalo. No javio se slučajno moćan propagandist, koji je ljudima 
nametnuo krompir, a to je — glad. Godine 1745., pa onda 1771. 
do 1772. i 1774. vladala je u Njemačkoj glad. Žetva je bila slaba, 
ali je krompir sjajno uspio.“ 

„Da, no zašto se uvijek veli, da je krompir donio u Evropu 
onaj Englez ?“ 

„Drakeu pripisuju zaslugu, koje nema. No svemu je kriv je- 
lovnik banketa, što ga je 4. aprila 1581. Drake priredio u počast 
kraljice Elizabete. Tom se prilikom svašta pojelo i popilo. Servi- 
rali su se i neki slabo poznati plodovi imenom batate. Povjesni- 
čari, koji nisu imali pojma o krompiru izjavili su da je batata — 
krompir. No batata nije krompir, premda mu naliči. Batata sadrži 
mnogo škroba, kao i krompir, ali i mnogo šećera. Od svih gomo- 

ljika batata je najhranivija. U Japanu i na Javi, a napose u 
Udruženim državama Amerike batata je opće poznato zelenje kao 
kod nas krastavac ili kelj. 

Prema tome nije Drake uveo krompir u Evropu, ali do dana 
današnjega nije se moglo ustanoviti kome pripada ta zasluga. Neki 
vele, da je John Havvkins, trgovac robljem, donio krompir u Evropu 
godine 1565. Hawkins je — vele — predao krompirovo sjeme 
apotekaru Gerardeu u Halbomu, koji je od tog sjemena dobio 
pravi pravcati krompir. No Gerard je to učinio 21 godinu kasnije. 
Zašto je tako dugo čekao? Ovaj apotekar nije skrivao tajinstveno 
sjemenje, nego se naprotiv pobrinuo za reklamu hvaleći krompir 
kao izvrstan lijek. Veoma se ponosio ovim „otkrićem 44 , a na slici 
koja nam se sačuvala vidimo ga kako u ruci drži krompirov 
cvi j et. 

Gerarde je prozvao krompir Batate Virginiana. I Francuzi su 
ga tako isprva zvali. No u Virginiji nije se tada sadio krompir. 
Stoga se pretpostavlja, da se krompir, koji je dospio u Evropu, 
nalazio na jednoj lađi, koja je putovala iz Virginije. Svakako je 
najvjerojatnije, da je krompir stigao u Englesku iz Španjolske, 
gdje je već sredinom 15. vijeka bio poznat. No španjolski krompir 
imao je ljubičaste cvjetove, a engleski krompir žute ... I tako je 
ovo pitanje o podrijetlu krompira u Evropi još uvijek neriješeno, 
premda je Drakeu godine 1853. podignut spomenik. 

Krompir se kao hrana počeo najprije upotrebljavati u Pruskoj, 
no davno prije znali su botaničari za tu raslinu, koja se najprije 
javila u Španjolskoj. Iz Španjolske došla je u Italiju — u napulj- 
sko kraljevstvo, koje je u ono doba bilo pod španjolskim „man- 
datom 44 . Iz Italije donio ju je papinski legat u Belgiju, a prefekt 
grada Monsa poslao ju je ravnatelju carskoga botaničkog vrta u 
Beču. Taj ju je gospodin opširno opisao i dao joj prikladno la- 
tinsko ime. Tako je krompirov cvijet ušao u znanost. To je bilo 
godine 1601. Pola stoljeća kasnije naredio je veliki knez-izbornik 
(der grosse Kurfiirst), da se ovo čarobno cvijeće posadi u ber- 
linskom dvorskom vrtu. S time u vezi izašla je o krompiru i jedna 
rasprava, iz koje saznajemo, da je sađenje krompira u Burgun- 
diji bilo zabranjeno, jer da krompir potiče doduše mušku snagu, 
ali izaziva i neku vrstu gube! 


76 


U to je doba krompirov cvijet popularan i u Francuskoj. Lju- 
devit XVI. i Marija Antoinetta dolaze na dvorske balove ukrašeni 
krompirovim cvijećem, a da bi propagirao krompir među se- 
ljaštvom, zasadio ga je kraljevski botaničar Parmentier neda- 
leko Pariza. Po danu stajala bi oko zemljišta straža braneći sva- 
kome prilaz, a noću bi seljaci iz okoliša nesmetano pokrali 
krompir, što je Parmentier i htio postići. Neobična, ali uspješna 
propaganda. 

Cigara je bila pri kraju, a moj je prijatelj stao zamišljeno 
brisati svoje naočale. 

„Oprostite mi, što sam vam toliko nabrbljao. No stvar je tako 
zanimljiva. 44 

„Nemate radšta da se ispričavate 44 , odvratio sam ja. „Pripo- 
vijedali ste mi toliko zanimljiva, da sam vam od srca zahvalan. 
Tko bi mislio da prozaični krompir ima tako romantičnu povijest! 44 

BEZ SOLI NEMA ŽIVOTA 


Skeleti i pelikani 

Od pamtivijeka upotrebljava se u 
poljodjelstvu gnojivo. 0 tom svje- 
doče i brojni pisani spomenici iz 
stare Kine i Japana. Gnojenje se spo- 
minje i u „Odisej i“: u dvorištu Odi- 
sej eve kuće diže se đubrište, odakle 
sluge odvoze gnoj u polja. Rimljani su odvodili svoje kloake u 
vrtove izvan grada, a stari Inke gnojili su svoja polja davno prije 
dolaska Španjolaca ribama i školjkama. 

Rimljani i stari Kelti upotrebljavali su vapno kao gnojivo. 
Kako veli rimski pisac Varo, namjerili su se Rimljani na predjele 
oko Rajne, gdje su se polja đubrila „iskopanom bijelom kredom“ 
(lapor ili vapno?). Ne znamo da li su to bila keltska ili german- 
ska plemena, no nekoliko stoljeća kasnije upotrebljavaju Germani 
stajsko đubre. Kako toga gnojiva nije bilo mnogo, ostavljali su 
zemlju često na ugaru, da bi se oporavila. U 16. stoljeću služi 
u srednjoj i zapadnoj Evropi vapno, stajsko đubre i vučji bob 
(lupina) kao gnojivo. 

U Liebigovo doba služila su u poljoprivredi ista ova gnojiva. 
No Englezi stali su nekako u isto vrijeme producirati na veliko 
puceta i džepne nožiće. Dršci i dugmeta pravili su se od kosti, 
a pri tom je bilo mnogo otpadaka. Netko se sjetio, da te ostatke 
kostiju samelje i posipa na polje kao gnojivo. Četrdesetih godina 
prošloga stoljeća dolazile su već u Englesku lađe iz sviju krajeva 
svijeta dovozeći — kosti. Englezi su u to doba kupovali sve mo- 
guće kosti: životinjske skelete, pa i ljudske kosture iz starih na- 
puštenih groblja. Sve je to dolazilo u posebne mlinove, a Engle- 
ska trošila je tada nekih sto hiljada tona kosti godišnje. 

Brašno od kostiju sadrži fosfora i vapna, te prema tome može 
dobro poslužiti kao gnojivo. No to „brašno 44 ima jednu pogrješku: 


teško se rastvara u zemlji, budući da se ne topi u vodi, nego samo 
u kiselini, a tu kiselinu mora izlučivati korijen biljke. Nikome nije 
palo na pamet, da bi se i ta kiselina mogla proizvoditi i njome 
„rastvoriti 44 umjetno gnojivo, prije nego što ćemo ga predati zemlji. 
Nitko se nije tome dosjetio do Liebiga. A čim su to Englezi čuli, 
dali su se smjesta na posao da Liebigovu misao ostvare. 

Englezi su novu vrst gnojiva prozvali u čast Liebigu „German 
Compost 44 . Jedan maloposjednik iz Rothamsteda, neki J. B. Lawes, 
prvi je praktično iskoristio njemačku osnovu posvetivši čitav svoj 
život tome poslu. On je i prije Liebiga uvidio, da obično brašno 
od samljevenih kostiju mnogo ne 
vrijedi, ako se ne pomiješa s ka- 
kvom kiselinom, pa kad je čitao 
Liebigovu knjigu, gdje se spo- 
minje sumporna kiselina, njemu 
je što no riječ sinulo. Nakon 
dvije godine najavio je patent 
za proizvodnju superfosfa- 
t a. Svoje je imanje pretvorio u 
pokusnu stanicu za poljodjel- 
stvo i složio se s jednim mla- 
dim kemičarom — J. H. Gil- 
bertom, koji je studirao u Gies- 
senu kod Liebiga. Danas je negdašnje Lawesovo imanje najveći 
znanstveni zavod za poljodjelstvo u Engleskoj. 

No samljevene kosti i superfosfat nisu jedina gnojiva. 

U Južnoj Americi nalaze se uz obale Perua i Chilea mali otoci, 
koji nastavaju isključivo ptice i to pretežno pelikani. I dandanas 
ima tamo sva sila pelikana, a pred stotinu godina bilo ih je upravo 
bezbroj. Na jednom jedinom otoku procijenio je neki putnik njihov 
broj na 10 milijuna, premda ih nije prebrojio. Pelikani žive na 
svojim otocima stisnuti jedan uz drugoga, tako da nijedna od tih 
ptica ne može poletjeti, a da svoje susjede ne strugne krilima. Stoti- 
nama i stotinama godina živjeli su ti pelikani ovako stisnuti na 
malenom prostoru, a da se nisu tako reći micali s mjesta. Pa kako 
na tim ptičjim otocima ima hrane u izobilju (topla sjeverna struja 
sukobi j uje se u tim predjelima sa hladnom južnom strujom, a 

takova mjesta vole ribe!), a pelikani su poznati kao proždrljive 
životinje, znatna je i njihova izmjena tvari. Direktna je posljedica 
njihova apetita i dobre probave teritorijalno povećanje otoka, 
koji se svake godine diže sve više nad morsku razinu. Neki su 
putnici izračunali, da se otoci dižu na taj način za nekoliko centi- 
metara svake godine. 

Treba naime znati, da u onim krajevima gotovo i nema kiše. 
Oborine prema tome ne otplave ništa, a suha kora, koja pokriva 
čitav otok, biva sve deblja i deblja. Nađene su naslage debele 63 
metra ! 

Već su peruanski Inke znali, da je ova kora dragocjeno gno- 
jivo. Riječ, guano (čit. huano), kojom Evropljani označuju tu 
stvar, potječe od peruanske riječi, koja znači đubrenje. Povjesničari 
tvrde, da se u doba peruanskih kraljeva ubijanje pelikana ili samo 
stupanje na otok bez posebne dozvole kažnjavalo smrću. 

Svaki pelikan sadržava čitavu kemijsku tvornicu. Hvatajući 
ribu progutat će i nešto morske vode, a time je pojačana solna 
kiselina, koja se nalazi u njegovu želucu, baš kao i u našem. Po- 
jačana solna kiselina otapa riblje kosti i peraje tvoreći tako mješo- 
vito gnojivo, koje sadrži fosfora i dušika, pa i kalija. Najviše ima 
u guanu fosfora, a to ga i čini tako vrijednim. 

Evropu je upoznao s guanom Alexanđer von Humboldt. God. 
1802. donio je nekoliko uzoraka u Njemačku, a jedan je kemičar 
(Klapproth) smjesta uočio njihovo značenje. Ipak se tek godine 
1841. stalo iz Perua izvoziti guano, a izvoznici bili su Englezi. U 
to je doba Peru izgubio svoje negdašnje značenje. Gospodarstvo 
je propalo, a Lima nije bila više rezidencija španjolskoga pot- 
kralja, nego neznatno pokrajinsko mjesto. Zemlja je trebala kapi- 
tala, da ponovno oživi. 

Tko je spasio domovinu? Pelikani. Oni su stvorili guano, a za 
guano dobili su Peruanci mnogo novaca. God. 1868. oborio je 
pukovnik Balta svoga prethodnika, proglasio se predsjednikom 
republike i dao jednoj pariškoj tvrtci koncesiju za izvoz guana. 
Banka Dreyfus dala mu je za uzvrat zajam, a Balta je s tim novcem 
stao graditi željeznice. Nakon četiri godine došlo je opet do revo- 
lucije, kojom je prilikom Balta postradao glavom. Njegovi su ga 
zemljaci bili optužili, da je odviše rastrošan ... U Južnoj Americi 

obara narod predsjednike iz dva razloga: prvo — ako sklapaju 
zajmove i daju koncesije, i drugo — ako ne sklapaju zajmove i 
ne daju koncesije. 

Međutim se eksploatacija guana nastavljala. Kad su koncem 
osamdesetih godina bile glavne zalihe iscrpljene, stale su i državne 
blagajne zijevati od praznine. U to se doba počelo vaditi guano i 
sa otoka na drugoj strani Tihog oceana. Jedan od tih otoka, koji je 
do 1914. pripadao Njemačkoj dobavlja sada Australiji nekih 350 
hiljada tona guana godišnje. 

Kamenje rađa kruhom 

Kako se god napinjali sabirači kostiju i pelikani, doskora se 
pokazalo, da ta dva gnojiva ne dostaju evropskim poljima. Fosfor, 
koji će „nahraniti 44 naša polja moralo se potražiti negdje drugdje. 
I tu je Liebig uputio ljude na pravi put govoreći o mineralnim 
solima. I opet su praktični Englezi prvi iskoristili ovu misao, služeći 
se mineralnim fosfatima, što su ih nalazili kod kuće. Englezi su 
već god. 1847. stali kopati fosfate u Suffolku, a kasnije u okolici 
Cambridgea. Obrađujući te fosfate sumpornom kiselinom (Lawesov 
patent!), dobivali su novo gnojivo, koje je bilo bolje od običnih 
„sirovih 44 fosfata, pa su ga i prozvali superfosfatom. 

God. 1864. otkrita su fosfatna nalazišta u Njemačkoj (Hessen- 
Nassau). Osamdesetih godina doseglo je iskorištavanje ovih fosfata 
svoj vrhunac nadmašivši godišnje 50 hiljada tona. Kad su se na 
tržištu pojavili jeftiniji inozemni fosfati obustavljena je daljna 
eksploatacija. Tek za vrijeme Svjetskog rata opet se neko vrijeme 
ondje kopalo. 

Fosfatna groznica osamdesetih godina zahvatila je sve zemlje. 
Svuda su se ljudi dali u potragu za fosfatima. God. 1847. dobiveno 
je u Engleskoj 500 tona fosfata i to je bila čitava „svjetska pro- 
dukcija 44 . Neposredno prije rata dobivalo se u čitavome svijetu 
7,2 milijuna tona, a god. 1929. — 10,5 milijuna tona. 

A što su zapravo fosfati? Svaka tvar koja sadrži fosforne kise- 
line i vapna može se nazvati „fosfatom 44 . U prirodi javlja se kiselo 
fosforno vapno u obliku rudače, koja se zove apatit. Ta je rudača 

veoma raširena, a najviše je ima u Švedskoj, Norveškoj, na polu- 
otoku Kola u sjevernoj Rusiji, te u Španjolskoj i u Kanadi. Apatit 
je vrijedna stvar, a sadrži često i razne druge primjese, na pr. 
aluminija. 

Ima i fosfata, koji su organskog podrijetla, a nastaju otprilike 
onako kao guano, samo što je s tim fosfatima pomiješano više 
životinjskih leševa, kostiju i drugih otpadaka. Goleme naslage ova- 
kovih organskih ostataka nalaze se u sjevernoj Africi i na obalama 
Floride. Tamo se počelo iskorištavati fosfate osamdesetih godina 
prošloga stoljeća, odatle su došle i prve lađe donoseći fosfate. 
Desetak godina kasnije pojavili su se na tržištu sjeveroafrički 
fosfati. 

Nakon prusko-francuskog rata dala se Francuska na proširi- 
vanje svoga kolonijalnog posjeda. God. 1873. otkrio je francuski 
geolog Ph. Thomas nedaleko grada Telia u Alžiru fosfatna nala- 
zišta. Sredinom osamdesetih godina naišao je na slična nalazišta 
u južnome Tunisu. Ipak je prošlo više od deset godina dok se po- 
čelo ove fosfate iskorištavati. God. 1894. podijeljene su četiri kon- 
cesije, a dvije su dobili Englezi. Ova je vijest pobudila buru u 
francuskom političkom životu. Treba naime držati na umu, da 



Nalazišta fosfata u Sjevernoj Africi 


se u ono doba vodila žestoka borba između Francuske i Vel. Brita- 
nije za prevlast u sjevernoj Africi. Još se nije znalo kome će pri- 
pasti Sudan. 

Tek onda kada je Kitchener slomio Mahdijev ustanak i osigurao 
englesku vlast u sjeverozapadnoj Africi, stali su se Francuzi življe 
interesirati za svoje fosfate. Koncem devedesetih godina osnovana 
je „Compagnie de Gafsa“, koja je doskora sagradila 250 kilometara 
željezničke pruge sve do Sfaxa i započela iskorištavati fosfate u 

velikom stilu. Ovo je društvo i danas najveće u Africi, te dobavlja 
oko 2 milijuna tona fosfata godišnje, to jest malne 20 posto svjet- 
ske proizvodnje. 

Prije rata otkriveni su fosfati u Maroku 140 kilometara od 
Casablance. God. 1921. počelo se i ondje eksploatacijom. 

U razvitku francuskog kolonijalnog carstva vrše afrički fosfati 
veliku ulogu. Izvoz fosfata tvori uz vino i pšenicu najvažniji prihod 



Fosfatni otoci u Južnome moru 


francuskih posjeda u sjevernoj Africi. Fosfati se danas dobivaju i u 
Egiptu, gdje se eksploatacijom fosfata bave Englezi i Talijani. Na 
čitavu sjevernu Afriku otpada polovica svjetske proizvodnje, na 
Floridu trećina, a ostatak otpada na 24 zemlje, među kojima se 
ističe Španjolska, Poljska, Rusija i Francuska. Prilična količina 
fosfata dolazi i sa otoka Oceanije, koji također pripadaju većim 
dijelom Francuskoj. Zaista je čudno da se baš francuski posjedi 
odlikuju bogatim nalazištima fosfata, premda su ti kolonijalni po- 
sjedi raštrkani po čitavom svijetu. Na francuskom teritoriju nalazi 
se gotovo 60 posto fosfatnih nalazišta, kao što se u njemačkom po- 
sjedu nalazi 70 posto kalijevih soli. Bog bi znao zašto! No bilo 
kako mu drago fosfata ima dosta, pa narodi ne treba da zavide 
jedni drugima. Ukupna količina fosfata (prema nalazištima, koja 
su dosada poznata) cijeni se na nekih 17 milijarda tona . . . 

Kalijeve soli jačaju polja 

Kalijeve soli i običnu kuhinjsku sol, koju stavljamo u naša 
jela, nalazimo u prirodi jedno uz drugo, što upućuje na zajedničko 
podrijetlo. Osim toga su kalijeve soli veoma slične običnoj soli. 
U mnogočem može kalijeva sol nadomjestiti kuhinjsku sol, no to 
ne vrijedi u svim slučajevima. Pred sto godina upotrebljavala se 
za proizvodnju stakla potaša, što će reći kalijeva sol; danas se 
upotrebljava u istu svrhu i s istim uspjehom soda, to jest natrijeva 
sol, budući da je proizvodnja sode mnogo jeftinija, jer u prirodi 
ima više natrija, nego kalija. No naša jela ne solimo kalijevim so- 
lima, jer je kalijeva sol prilično gorka i odvratna, a nikome bome 
ne će pasti na pamet da kuhinjsku sol istresa na polja mjesto 
kalijeve. 

Kalijeve soli ima u drvenom pepelu, pa se zato i mjesta, koja 
je poharao šumski požar ističu prvo vrijeme svojom plodnošću. 
Ovaj pepeo tvori s vodom potašu, a potaša rastapa masti. 
Kada ljudi još nisu poznavali sapuna prali su se pepelom. 
Pepeo je divan simbol prolaznosti svega na svijetu, no čovjek, 
koji se htio pokajati, nije posipao glavu pepelom zbog same sim- 
bolike, nego se poslužio pepelom kao sredstvom čišćenja. Ta po- 
kajanje je za dušu isto, što je za tijelo sapun, ili pepeo u po- 
manjkanju sapuna. . . Riječ potaša dolazi od francuske riječi ,,po- 
tasse“, koja podsjeća na ,,pot“ — lonac. U srednjem vijeku kuhao 
se pepeo u zemljanim loncima, a kad se voda ishlapila ostala bi na 
dnu — potaša. Potaša je bila važni izvozni artikl šumovitih ze- 
malja istočne Evrope. Najviše se izvozila u Holandiju i Englesku, 
gdje se s potašom prala vuna. 

O golemom značenju kuhinjske soli ne treba gubiti riječi. U 
svim jezicima svijeta ogleda se značenje soli u životu čovjeka. 
Homer veli da je sol „božanska 44 , a u Mehiku i Kini bilo je bogova 
soli. U slavenskim zemljama je i danas običaj pozdraviti gosta 
ponudivši mu „kruh i sol“. 

Od najstarijih vremena poznato je jedno od glavnih svojstava 
soli: da spriječi raspadanje, te da konzervira organske tvari. Stari 
Egipćani polagali su trupla svojih pokojnika u solnu lužinu, u kojoj 
bi ih dulje vremena ostavili, da tek onda budu balzamirani. Usoljene 


ribe mnogo su se izvozile iz Egipta, koji je trošio veoma mnogo soli. 
U Egipat dolazila je sol iz slane pustinje zapadno od Nila, ili iz 
Delte, gdje se taložila sama od sebe iz morske vode. 

Dosta je soli bilo i u Palestini. Stanovnici Palestine služili su 
se slanim talozima Mrtvoga mora i kamenom soli u pustinji s onu 
stranu Jordana, gdje se Lotova žena skamenila — kako je poznato 
> — u st up od soli. U pustinji javlja se sol često na površini zemlje. 

Istočno od Volge nedaleko njene utoke, nalazi se 700 slanih jezera, 
od kojih su neka upravo golema (Baskunčak, Elton i dr.). To su 
jake solne lužine, a kako u spomenutim krajevima vlada velika vru- 
ćina, nije teško iz tih jezera dobivati sol, što se uostalom već odavna 
prakticira. Isto tako dobiva se sol u Americi iz slanoga jezera, Salt 
Lake, u državi Utah, a sličnih jezera ima i u Kaliforniji. I zaliv 
Kara-Bugas u Kaspijskom moru, Aralsko jezero u Turkestanu nisu, 
kao ni Mrtvo more u Palestini, ništa drugo do goleme tave ispu- 
njene otopinom naj različiti j ih soli. Tako na pr. Mrtvo more sadrži 
uz kuhinjsku sol i kalij evih soli, a zaliv Kara-Bugas i Glauberove 
' soli. 

Sjeverni narodi nisu tako obilato snabdjeveni solju. Na Skandi- 
navskom poluotoku počelo se istina zarana vaditi sol iz morske vode, 
no obzirom na hladno podneblje ne dobiva se na sjeveru morska 
sol tako jednostavno kao na jugu, gdje uslijed sunčanih zraka 
voda brže hlapi. Slanih izvora ili nalazišta kamene soli nema na 
sjeveru. 

Bolje su sreće bili Germani. Njihove su zemlje veoma bogate 
solju, kao i veći dio Evrope. Njemačka je i danas jedna od najbo- 
gatijih zemalja, što se tiče soli. Prema svjedočanstvu rimskih pisaca 
lijevali su stari Germani slatinu na užareno drvo ili na ugrijano 
kamenje, a zatim bi skidali koru, koja se uhvatila za drvo ili kamen. 
Slatinu su vadili iz slanih izvora. U području Berchtesgadena nalaze 
se tragovi primitivnih solana, koje potječu iz rimskoga doba. Sedam 
( ili osam stoljeća kasnije nastavljen je ovaj rad najprije u Reichen- 

ballu, a kasnije u 12. vijeku u Berchtesgadenu. Zahvaljujući soli ova 
su mjesta postala važnim trgovačkim središtima. 

Kamena sol počela se iskorištavati u Njemačkoj tek 1816., nakon 
što se u Wiirttenbergu slučajno naišlo na kamenu sol. God. 1843. 
nađena su u Stassfurtu u Pruskoj golema ležišta kamene soli. 

U 12. vijeku započelo se kopati kamenu sol i u Poljskoj. U do- 
kumentima onoga doba spominje se „Magnum Sal alias Wieliczka“ 
(wieliczka, to jest na veliko ili mnogo). 

Nalazišta soli u srednjoj Njemačkoj pripadaju među najznatnija 
na svijetu: mjestimice se prostiru u dubinu do tisuću metara. No 
takovih nalazišta ima i drugdje. Ima ih u Karpatima, u Alpama 
(blizu Salzburga), u Engleskoj, južnoj Rusiji i Španjolskoj. Osam- 
desetih godina prošlog stoljeća pokrivali su Amerikanci tri četvrtine 
svoje potražnje narudžbama evropske soli, a preostalu četvrtinu do- 
bivali su iz slanih jezera ili morske vode. Tek kasnije otkrila su 



Sjedili su na soli i dali je dopremati iz Reichenhalla 


solna nalazišta u jugozapadnim državama. Ta su nalazišta veoma 
obilata, no još većih zaliha ima Južna Amerika u Kolumbiji. 

Mnogo soli ima u Britskoj Indiji. Solna naslaga pokriva za- 
padne i južne obronke Himalaje. U Pandžabu prostire se slani 
pojas kroz 250 kilometara, a svuda nailazimo na tragove iskorišta- 
vanja soli u pradavna vremena. Već je Aleksandar Veliki vidio 
ovdje soli, a njegovi pratioci tvrde, da je ta sol dostajala, da 
opskrbi čitavu Indiju. Ipak je potrošnja soli u Indiji tolika, da se 
znatne količine moraju uvoziti iz inozemstva, a neki krajevi pate 
od nestašice soli. Nije tome dugo, kada je svijetom proletila vijest, 
da će Gandhijeva agitacija protiv engleskoga monopola soli uroditi 
revolucijom, kao što je francuski porez na sol u 18. stoljeću po- 
takao francusku revoluciju 1789. 

Pruski fisk nije slučajno naišao na sol u Stassfurtu. Već se u 
doba Karla Velikoga ondje dobivala sol iz solnih izvora, a sam 
je grad nastao iz radničkog naselja kraj solane. U 15. i 16. vijeku 


Stassfurt je bio važno trgovačko središte kao tri stoljeća prije 
Reichenhall i Halle, a za svoju sol kupovao je raznu robu: fine 
tkanine, grimiz, zlato, srebro, istočnjačke mirodije i dr. Nakon 
Tridesetgodišnjeg rata stassfurtske su solane stale propadati, a go- 
dine 1797. kupila ih je pruska država za 85 hiljada talira. 

A valja spomenuti da prva bušenja u Stassfurtu nisu urodila 
povoljnim rezultatima. Soli je bilo dosta, no ta je sol bila nečista. 
Konačno su se jednoga dana istraživači namjerili na čistu kamenu 
sol, nakon što je probijena debela naslaga nečiste, beskorisne soli. 
Tu „nečistu 44 sol izbacili su napolje i nagomilali u kupove, gdje se 
nitko više nije za nju brinuo. No kako se često dešava među lju- 
dima, tako se dešava i u gospodarstvu, da prvi budu posljednji — 
i obratno. God. 1929. dobiveno je u Njemačkoj dva i pol milijuna 
tona kamene soli, koja je vrijedila 21 milijun maraka, i 13,3 mili- 
juna tona „nečiste 44 , t. j. kalijeve soli, koja je vrijedila 142 mili- 
juna! 

Čudno je, da se za nečiste soli u Stassfurtu nije dugo vremena 
nitko interesirao, i nakon što su te soli analizirane, kojom je pri- 
likom ustanovljeno, da sadrže kalija. Čudno je to zbog toga, što se 
kalij već dugo vremena upotrebljavao, iako u drugom obliku. Potašu 
smo već spomenuli. No i obično đubre sadrži kalija, pa i danas, 
kada poljodjelci sipaju milijune i milijune tona kalijevih soli na 
svoja polja, prima zemlja neusporedivo više kalija od krava, konja 
i svinja . . . Ako je đubre neko vrijeme izloženo djelovanju uzduha 
prianja uza nj dušik i tvori zajedno sa gnojem tako zvanu kalijevu 
salitru. A ta kalijeva salitra služila je odavna za proizvodnju pušča- 
noga praha. U tu svrhu upotrebljavala se kalijeva salitra u Indiji 
nekoliko stoljeća, tim više što u nekim krajevima (Bengal i ja, 
Ceylon) ima prirodnih nalazišta kalijeve salitre nalik na guano. 
Pod imenom bengalska salitra, ta se sirovina izvozila i u Evropu, 
a „bengalska vatra 44 još nas danas podsjeća na to doba. Kalijeva 
salitra taloži se na kamenim zidovima stočnih staja, a odatle i 
potječe njeno ime „sal petra 44 , što će reći sol kamena, kako je na- 
zvana u Srednjem vijeku. 

Fridrik Veliki prisilio je čak krave i svinje, da služe njegovu 
topništvu: naložio je šleskim seljacima, da na svojim gospodar- 
stvima sagrade posebne kamene zidove, koje će zalijevati gnojni- 

com, te od vremena do vremena strugati sa tih zidova salitru. 
Ta je ,,salitra“ prerađivana u tvornicama baruta. 

Nakon Krimskoga rata stala se u Evropi posvuda razvijati in- 
dustrijska proizvodnja oružja i eksploziva, a potražnja je za ka- 
lijem rasla. No sama ratna industrija ne bi mogla potaknuti toliki 
razvitak proizvodnje kalija, da kalijevih soli nije trebalo i poljo- 
djelstvo. Koncem 19. stoljeća osnovano je u samoj Njemačkoj ne- 
koliko desetaka društava za proizvodnju kalija, a nekoliko sto- 
tina (!) bavilo se traženjem kalijevih soli. Ta su društva izrovala 
gotovo čitavu Njemačku, a nakon što je Karl Ochsenius izdao god. 
1877. poznatu svoju knjigu o nalazištima kamene soli, gdje doka- 
zuje, da obična i kalijeva sol potječe od slane vode isušenih mora, 
usredotočila se potraga na sjevernonjemačku nizinu, budući da 
je tu nekada bilo more. A premda Ochseniusova teorija nije pri- 
hvaćena u svim pojedinostima, valja priznati, da je pod utjecajem 
njegova pisanja započela potraga za kalijevim solima u Hanno- 
veru, gdje ih prije nitko nije tražio. 

Početkom 20. vijeka otkrivena su gotovo sva njemačka nalazišta 
kalija, koja do danas poznajemo. Uoči rata držala je Njemačka 
monopol kalijevih soli, a već je od god. 1888. postojao njemački 
sindikat kalija, koji je ujedinjavao sva poduzeća. Nakon Svjetskog 
rata izgubila je Njemačka svoj monopol, nakon što su alzaška na- 
lazišta kalija pripala Francuskoj. Francuzi su podesetorostručili 
proizvodnju kalija. Njemački sindikat kalija sporazumio se me- 
đutim s Francuzima, tako da njemački i francuski kalij ne kon- 
kurira jedan drugome na svjetskom tržištu. 

Kalija ima i drugdje po svijetu. Španjolska nalazišta u dolini 
Ebra već su iscrpljena. U Rusiji ih ima uz rijeku Kamu, u Sjedi- 
njenim državama u Kaliforniji i to nedaleko Hollywooda. U Pale- 
stini radi jedno englesko društvo vadeći iz Mrtvoga mora kalijeve 
soli. Tako i ,,Mrtvo“ more pomaže stvaranju novoga života, oplo- 
đujući svojim kalijem polja, na kojima raste pšenica. 

U Chileu, Indiji (nedaleko nalazišta kamene soli u Pandžabu) 
otkrivene su kalijeve soli. Veoma bogatih nalazišta ima i u 
Abesiniji, no kolika je ta zaliha, zasada se još ne zna. Kada 
su se kemičari stali interesirati za legendarnu plodnost egi- 
patske zemlje uslijed poplave Nila, pronašli su, da vode Nila za 


vrijeme poplave sadrže kalijeve soli, koja se taloži, kada je voda 
opala. Modri Nil i njegove pritoke donose kalij iz gora sjeverne 
Abesinije. Kraj jednoga brda (Monte Dallol), koje je čitavo od 
kamene soli, izbija iz slanoga jezera vrući izvor, koji taloži kali- 
jeve soli. Čitav je jedan brežuljak presvučen kalijevom korom. Na 
nesreću Etiopljana nalazi se to blago nedaleko talijanske kolonije 
; Eritreje. Etiopljani nemaju vremena da iskoriste ovo prirodno bo- 

: gatstvo, jer u Abesiniji ima 220 svetkovina godišnje. I Talijani 

mnogo svetkuju, ali ipak nešto manje. A ne valja zaboraviti, da 
' kalijeve soli u politici djeluju povoljno na apetit, baš kao sto 

kuhinjska sol potiče na jelo. 

Klijanje i ubijanje 

Osim kalija trebaju biljke i dušika. 

Pšenicu i raž možemo ,,hraniti“ fosforom i kalijem, a klasje će 
biti debelo i teško. No stabljika bit će slaba, svijati će se i osušiti, 
a klasje propasti. Jedino dušik daje stabljici snagu — bez njega 
nema pravoga smisla ni fosfor ni kalij. Gnojeći zemlju u velikoj 
mjeri kalijem, fosforom i vapnom, poljodjelci su doskora opazili, 
■' da nešto fali. Dušik. I onda se pojavila na poprištu čilska 

salitra. 

Na zapadnoj obali Južne Amerike, između Kordiljera i Tihog 
oceana prostire se republika Chile. Čudan je njen oblik: duga je 
gotovo 5 hiljada kilometara, a široka prosječno ispod 200 kilo- 
metara. Toliko se oduljila i utanjila. Gotovo jedna trećina teri- 
torija naročito predjeli uz susjedni Peru, spadaju među ona mjesta 
našega planeta, koja najviše oskudijevaju vodom. Između gorskog 
lanca i mora prostire se pustinja, koja je nekoć prestravila 
Darvvina. A najgora su mjesta prekrivena sivom prašinom ispod 
koje se nalazi tvrda kora. To su nalazišta salitre. 

Postanak ove kore nije još danas posve objašnjen. No zacijelo 
potječe od životinjskih ostataka, koji su se nalazili dugo vremena 
u toj zemlji punoj soli ili pod vodom, a uslijed neobično suhoga 
zraka zadržali svoj dušik. Da ta ,,zemlja“ ima posebna svojstva 
poznato je u onim predjelima već odavna. U doba španjolskog 

gospodstva kopala se već ondje salitra u industrijske svrhe: od nje 
se pravio barut. U 18. stoljeću španjolski su potkraljevi u Limi 
pomno čuvali salitreni monopol zbog dobave sirovina za ratnu 
industriju, a potajno pravljenje baruta kažnjavalo se veoma 
strogo. 

Nakon što je oboren španjolski režim počelo se izvoziti salitru. 

I sada je salitra služila kao sirovina za pravljenje baruta i sali- i 

trene kiseline. God. 1830. izvezeno je 800 tona, a četrdesetih go- 
dina istoga stoljeća već 15 hiljada tona godišnje. Metoda, kojom 
su se ljudi tada služili, nije se do danas u načelu promijenila. 

Tvrda salitrena zemlja, zovu je „caliche", otkidala bi se eksplo- 
zijom, isitnila i nasula u goleme kablove pune vodom. Ti bi se 
kablovi grijali, dok voda ne provrije, a tako bi se dobivala lužina, 
u kojoj se taložila salitra. Kada se lužina ohladila lako bi je od- 
lili, izvadili talog iz kabla i osušili ga na suncu. Kasnije su počeli 
dobivati iz lužine još jedan vrijedni proizvod, naime jod. Dvije 
trećine svjetske produkcije joda dolazi iz Chilea. 

Šezdesetih godina izvozilo se iz Chilea već 100 hiljada tona 
salitre svake godine. Ta se salitra veoma cijenila u Engleskoj i 
Njemačkoj. Puste i mrtve pampe uz Pacifik počele su oplođivati 
evropska polja. No zato je Evropa snabdijevala vlasnike pampa 
novcem. A tko su bili ti vlasnici? Salitra se nalazila na zemljištu, 
koje je formalno pripadalo susjednim republikama: Peruu i Boli- 
viji, no eksploataciju vršili su Chilenci i Englezi. Dva smiona 
chilenska istraživača, don Ossa i don Puelma, otkrili su, tražeći 
bakar, goleme naslage salitre u bolivijskoj pampi, nedaleko da- 
našnje luke Antofagaste. Bez velikih poteškoća dobili su koncesiju 
za iskorištavanje salitre, kao i dozvolu da sagrade ceste, luke i 
tvornice. No za svaku centu izvezene salitre morali su platiti Bo- 
liviji stanovitu svotu. Uvjeti nisu bili nepovoljni za Boliviju, bu- 
dući da se koncesija odnosila na područje, koje je dotle bilo nalik 
na arapsku pustinju. 

Stoga nije čudo, ako nitko nije pomislio, da bi Chilenci u tim 
krajevima mogli zaista stvoriti neka industrijska središta. A ipak 
se to dogodilo. Ossa i Puelma pomogli su se engleskim kapitalom 
i osnovali anglo-chilensko društvo. Od tog časa Englezi su uvijek 


živo učestvovali u salitrenoj industriji, a Chilenci moraju da za 
hvale svoje političke uspjehe u velikoj mjeri ovoj suradnji. 

Kad su Bolivijci vidjeli da njihova slana pustinja donosi lijep 
prihod stali su se vrpoljiti. Postalo im je odjednom jasno, da su 
„izdani nacionalni interesi". Došlo je do revolucije, a nova je 
vlada ograničila prava dioničara. Slijedila su svakojaka trvenja, 
a bilo je i diplomatskih nota. 

Salitra se međutim sve više izvozila. Tako se god. 1870. izvezlo 
150 hiljada tona. Gradile su se željeznice, a s englesko-chilenskim 
novcem izgrađena je i luka u Antofagasti. Engleske novine stale 
su izašiljati svoje posebne izvjestitelje, a to nije nikada dobar znak. 

U Limi je rasla uzrujanost. Chilenci i Englezi izvozili su salitru 
s peruanskog teritorija — iz Tarapake, a Peruanci su doduše do- 
bivali izvoznu carinu, no taj im se prihod činio premalen. Glavni 
prihod državnih financija bio je monopol na guano. Sjetimo se 
pukovnika Balte! Njega su godine 1872. ubili zbog rasipa- 
nja narodnog imetka, a faktično je stradao zato, jer su prihodi 
od guana znatno podbacili. U to je doba bio u Evropi poznat već 
superfosfat, pa i kalijeve soli, a njima se pridružio i sada novi 
opasni konkurent — salitra. God. 1873. izvezeno je 285 hiljada 
tona. Osim toga zavladala je te godine u Evropi gospodarska kriza 
a cijene guanu pale su još niže. Sve je to predsjednik Balta platio 
glavom . . . Pukovnikov nasljednik Dr. Pardo počeo je „sanirati" 
financije. Složio se s Bolivijcima, da se novo otkrivena nalazišta 
salitre u Tocopilli ne će iskorištavati, a za uzvrat je Peru obećao, 
da će predati jedan dio svojih prihoda od guana Boliviji. Pardo 
je pošao dalje, te je odlučio da peruanski državni monopol na 
guano protegne na salitru, koju su u Tarapaki eksploatirali Chi- 
lenci i Englezi. Tako je došlo do rata god. 1879. 

U tom ratu, koji je prozvan ,,War of the Pacific", imao je Chile 
dva protivnika: Boliviju i Peru, koji su bili brojčano premoćni. No 
kako se borba vodila o primorske krajeve morala je pobjeda pri- 
pasti onome, kome je pripalo more. Peru je imao dvije stare že- 
ljezne škrinje, a Chile dva nova novcata krstaša najbolje engleske 
proizvodnje i k tome šest pomoćnih ratnih lađa. Jedna od željeznih 
škrinja potopljena je neposredno nakon početka rata, a druga se 
svojski trudila, da svakom zgodom izmakne protivniku, što joj je 

đo konca rata i uspijevalo. Chilenci su nesmetano otpremali čete i 
municiju na ratište. Rat je bio veoma krvav (na svim granicama 
vodila se ,,guerilla“), a konačno su pobijedili Chilenci. 

Mirovnim ugovorom dobno je Chile od Bolivije Antofagastu, 
a od Perua — Tarapaku, pokrajine salitre i bakra. Osim toga mu 
je obećana desetgodišnja kontrola nad peruanskim pokrajinama 
Takna i Arika. Te su pokrajine tek nedavno vraćene republici Peru 
posredovanjem Lige naroda. Čini se da u tim krajevima ima mnogo 
korisnih kovina, no iskorištavanje ovoga rudnog blaga bit će iz- 
vanredno tegobno i skupo. 

Nakon ,,pacifičkog“ rata narasao je izvoz salitre na pola mili- 
juna tona, a za daljnjih šest godina premašen je milijun tona go- 
dišnje. Kada je buknuo Svjetski rat izgubio je Chile jednu od 
najboljih svojih mušterija. Prije Svjetskoga rata preuzimala je 
Njemačka četrdeset posto chilenskog eksporta, a njemački je kapital 
nadzirao oko 20 posto salitrene proizvodnje. Ipak su Chilenci za 
vrijeme Svjetskog rata pravili dobre poslove. Ako su se i evropske 
poljane u to doba natapale pretežito krvlju, trebalo je i za to sa- 
litre. God. 1917. izvezeno je preko 3 milijuna tona salitre, koja je 
poslužila za pravljenje eksploziva. 

Nije teško zamisliti što znači ovoliki izvoz za zemlju, koja ima 
nešto preko 4 milijuna stanovnika. Izvoz na salitru pokriva u 
Chileu 60 posto državnog budžeta. 

Nakon Svjetskoga rata nastupila je najprije kriza, a onda ko- 
njunktura godine 1927. do 1929. Fino se onda živjelo. Salitrena 
luka Iquique nalazi se između dvije slane pustinje: između zemalj- 
ske i morske pustinje. Ljudi moraju da piju destiliranu vodu. 
Drveće se mora uvoziti zajedno sa zemljom, na kojoj će rasti. A 
ipak je sve kip jelo od života, u luci i u noćnim zabavištima. Ako 
i nije bilo vode tekao je šampanjac u potocima . . . 

Kemija pomaže 

Nestalo je konjunkture i prestao teći šampanjac. Govoreći o 
onim godinama čini se čovjeku kao da govori o prehistorijskoj 
prošlosti. Došla je svjetska gospodarska kriza. A povrh toga javio 
se salitri silan takmac u obliku „umjetnog dušika“. 


Poznato je da su Nijemci za vrijeme Svjetskog rata počeli 
praviti „dušik iz zraka“. To nije sasvim točno. Njemački se dušik 
ne pravi iz samog zraka nego i iz ugljena. Iz uzduha počeli su 
dušik praviti najprije Norvežani i to deset godina prije Svjetskog 
rata. Kemičari Birkeland i Eyđe poslali su zračnu struju kroz 
električni luk svjetlosti, izlučujući tako iz zraka dušik, koji se onda 
pretvarao u salitrenu kiselinu. Jedina velika tvornica, koja radi 
prema toj metodi, nalazi se u Notoddenu u Norveškoj, a proizvodi 
norvešku salitru — ,,Norgesalpeter“. No na tu salitru otpada jedva 
jedan i pol posto svjetske proizvodnje dušikovih gnojiva. 

Inače se umjetna salitra proizvodi pomoću ugljena. Kod pro- 
izvodnje koksa dobiva se kao nusprodukt amonijak, t. j. spoj du- 
šika i vodika, a svarivanjem koksa i vapna u električnim pećima 
tako zvani vapneni dušik odnosno kalciumkarbid, koji se spaja 
s dušikom iz zraka. Već pred četrdeset godina izmislili su njemački 
kemičari Frank i Caro ovu metodu, a prva je tvornica sagrađena 
1905. u Westregelnu kraj Magdenburga. 

Dušik, kojim je Njemačka za vrijeme rata snabdijevala svoje 
tvornice municije, nije se dobivao iz zraka, nego pomoću ugljena. 
God. 1904. — 1908. dotjerao je 
prof. Haber svoj postupak. No 
put od laboratorija do tvornice 
veoma je dug i tegoban, a taj 
put prevalio je Carl Bosch, da- 
našnji ravnatelj I. G. Farben. 

Lako je reći: mješavinu vodika 
i dušika treba izložiti, uz visoku 
temperaturu i prisutnost katali- 
zatora, jakom pritisku, ali je 
teško sve to ostvariti u praksi, 
osobito ako hoćemo da taj po- 
stupak bude razmjerno jeftin. 

Zato je potrebna izvanredno zamršena aparatura. Tu aparaturu 
konstruirao je Bosch. 

U Badenskoj tvornici anilina i sode u Ludvvigshafenu dobiveno 
je već god. 1912. prvih tisuću tona po novom postupku. Na to je 
sagrađena tvornica u Oppavi, a za vrijeme rata niknulo je nevje- 

rojatnom brzinom u jednoj jedinoj godini golemo poduzeće u 
Merseburgu u srednjenjemačkom području mrkoga ugljena. 

Kad je prestala ratna konjunktura stala je Njemačka proiz- 
voditi dušikova gnojiva u golemim količinama. God. 1928. — 29. 
proizvele su njemačke tvornice 820 hiljada tona čistoga dušika u 
svrhu gnojenja, dok je Chile proizveo samo 502 hiljade tona, što 
će reći, da je znanost pobijedila prirodu. 

Istih godina stao se umjetni dušik proizvoditi u mnogim drugim 
zemljama. Javili su se razni izumitelji, no u suštini sve su te me- 
tode nalik osnovnom postupku Habera i Boscha. Kemičke tvornice 
proizvodile su upravo tri puta toliko dušika, koliko ga u Chileu 
daje priroda. Stale su padati cijene, a salitra je gubila dotadašnja 
tržišta. U to se doba otvara novi list u povijesti Chilea. Nov 
neispisan list. Za čilsku se salitru zainteresirao američki magnat 
Guggenheim. 

Guggenheimovi inženjeri radili su u to doba u bakrenim rud- 
nicima u Chuquicamati. Oni su upozorili svoga gospodara na 
salitru. Guggenheim se, istina bavio pretežno bakrom, no pri tom 
nije zanemarivao ni mnoge druge stvari. Pročitavši izvještaj svojih 
inženjera, Guggenheim se porazgovorio s prijateljem Morganom. 
„Salitra nije gora od bakra“, rekao je on, a Morgan mu je dao 
pravo. 

U salitrenoj pustinji, („pampas salitreras“, vele domaći ljudi), 
osamdeset kilometara od obale, gdje se nalazi luka Tocopilla, 
niknula je prva Guggenheimova tvornica salitre — Officina Maria 
Elena. Guggenheim uvodi novu metodu za dobivanje salitre, 
,,hladnu“ metodu, koja se sastoji u tome, da se zdrobljena masa 
caliche ne kuha, nego prelije ugrijanom vodom. Djelovanje je 
isto, a možda i bolje, a što je glavno, ovim se postupkom posti- 
zava golema ušteda ugljena. Lužina se ne hladi sama, jer bi to 
pod onim žarkim suncem dosta dugo potrajalo, nego se umjetno 
ohlađuje. 

Tako je eto Guggenheim izvanredno snizio produkcione tro- 
škove salitre i usavršio iskorištavanje. Njegovi inženjeri obrađuju 
i slabije sirovine (caliche, koji sadrži manje salitre), a proizvode 
bolju robu. Nakon prve Officine sagradio je Guggenheim drugu i 
treću. Postigao je kontrolu i nad drugim tvornicama. Time pre- 

staje englesko poglavlje u povijesti Chilea, a započinje novo 
američko poglavlje. Istome Guggenheimu pripada i čilski 
bakar. A kada je vlada pod utjecajem krize osnovala prinudni 
sindikat salitrenih društava — nalik na njemački sindikat kalija — 
zavladao je Guggenheim ovim sindikatom. Vlada je Carla Ibaneza 
srušena, u z.mlji je planula revolucija, jer u Chileu pravi revolu- 
ciju salitra, kao što u Peruu pravi revoluciju guano, u Braziliji 
kava, a u Venezueli i Mehiku zemno ulje. 

God. 1934. uveden je u Chileu državni monopol na salitru- 
Guggenheim nije pri tom ništa izgubio i prema tome nije u Chileu 
bilo revolucije. Iste godine sporazumjeli su se Chilenci s proizva- 
đačima dušikovih gnojiva (koji su se bili međusobom već odavna 
sporazumjeli), a kada su tržišta osigurana i cijene stabilne ne 
treba zaista nikakovih revolucija. 

U ZNAKU RIBE 


IHTHYS 

Svatko zna, da se riba može jesti, a to je znao i prehistorijskl 
čovjek. Gdje ima mnogo riba, ne mogu ostati nezapažene: kada 
nakon silnih kiša opađne voda gorskoga potoka, naći ćemo u pre- 
ostalim mlakama mnoštvo omamljenih riba, koje se mogu lakše 
hvatati, nego da su u kakvom akvariju. Lako je bilo stanovnicima 
sojenica: mogli su hvatati ribe uprav pred kuhinjskim vratima! 
A bezbrojne su metode pomoću kojih čovjek-primitivac lovi ribe. 
Otočani Južnoga mora opskrbili su sve muzeje svijeta svojim ribo- 
lovnim spravama. Ima tu kuka, harpuna i lukova, kojima se ubijaju 
ribe. Indijanci lovili su ribe mrežama. Malajci i Melanezijci truju 
vodu, bacajući na određenim mjestima rijeka u vodu bilje, čiji 
sok omamljuje ribe poput opija, a ovako omamljene ribe hva- 
taju rukama. Kinezi postupaju još vještije. Kod njih ribolov često 
naliči negdašnjem evropskom lovu sokolima, samo što Kinezi mjesto 
sokola upotrebljavaju kormorane. Ova je ptica izvrstan ronac, pa 
hvata ribu u njenom elementu i donosi svome gospodaru. 

Književni spomenici sviju naroda svjedoče o velikom značenju 
ribe. Kod starih Indijaca vršila je riba važnu ulogu u preobrazbi 
boga Višnu. U babilonskom panteonu predstavljalo je ribu mitsko 
biće Oan, pola čovjek — pola životinja, koje je ljude naučilo 
umjetnosti i znanosti. U određenoj epohi ljudske povijesti riba je 
postala čovjeku totem. Odnos čovjeka prema totemskim životi- 
njama je dvostruk. Ili ih smatra svetim životinjama, koje zbog 
toga ne smiju služiti kao hrana, a nekoliko generacija kasnije po- 
staju ,,nečiste“, to jest tabu. No ima svetih životinja, kojima se 
čovjek hranio, da bi se tako približio božanstvu i, što više, 
s njime sjedinio. Jasno je, da takova hrana daje čovjeku po- 
sebnu snagu. 

Prvi oblik ovoga totemističkog odnosa vidimo kod Židova i 
muhamedanaca prema svinjčetu. Drugi oblik javlja se kod Židova 

i kršćana, a odnosi se na ribu. No pri tom se vodi računa samo 

0 jednome dijelu riba: ribe, koje nemaju ljusaka i peraja, kao na 
pr. jegulja, smatraju Židovi nečistima. Stari Egipćani nisu se mučili 
tim problemima: niti su poštivali, niti su prezirali ribu, nego su 
je hvatali i jeli. U Jeruzalemu postojala je ribarnica, gdje su pale- 
stinske kućanice mogle nabavljati ribu iz Tiberijeva jezera, iz 
Jordana, Nila i Sredozemnoga mora. Glavni dobavljači ribe bili 
su Feničani u Tiru. 

Riba se javlja i u doba kršćanstva. Ribari s Genezaretskog 
jezera prvi primaju kršćanski nauk. Temeljni kamen kršćanske 
crkve, Petar Apostol, bio je najprije ribar. U rimskim katakom- 
bama nailazimo posvuda na likove ribe. Kršćanski teolog Tertu- 
lijan nazvao je koncem drugog stoljeća kršćane „malim ribama, 
koje se rađaju u vodi krštenja". U jednom natpisu označuju Spa- 
sitelja „Velikom ribom". Da bi se opravdao ovaj riblji kult složen 
je u Aleksandriji i akrostih: Isus Krist Božji Sin Spasitelj. Po- 
četna slova ovih riječi daju u grčkome IHTHYS, što će reći 
riba. 

Zanimljivo je, da su prvi kršćani u Indiji bili ribari. Kada je 
Franjo Ksaverski u 16. stoljeću stao krstiti istočne pogane (pro- 
povijedao je i u Kini i Japanu), pokazali su se ribari u Bombayu 

1 Madrasu kao najvjerniji sljedbenici kršćanskog nauka. Prema 
predaji pozvali su ga ribari iz Ceylona god. 1544., da im propo- 
vijeda kršćanstvo, a ostali su vjerni kršćanskom nauku usprkos 
progona sa strane domaćih vladara i nekršćanskog primjera 
Evropljana. 

Kako priča sv. Franjo Asiški, propovijedao je sv. Antonije — 
ribama. Čim se približio obali, ribe bi doplivale sa sviju strana, 
da ga slušaju. A kako i ne bi! Sv. Antonije bio je prvi i po- 
sljednji kršćanin, koji je dozvao ribe k sebi, nemajući namjere da 
ih uhvati i pojede. Jer kako su god kršćani bili prijateljski raspo- 
loženi prema ribama, potrošnja riba rasla je iz godine u godinu. 
0 tome svjedoče i brojni posni dani. 


Semjonov 

o važnosti sleđa i njegovu stradanju 


Da bi mogli hvatati sleđeve ili haringe, potrebno nam je more, 
a u tom moru mora biti haringa ili sleđeva. Ta se velika istina 
odnosi i na ostale morske ribe. No valja znati, da se ribe radije 
zadržavaju na nekim mjestima, dok ostala mjesta izbjegavaju. Njima 
more najbolje prija, gdje nije odviše duboko. Ne boje se ribe, da 
će se u dubokome moru utopiti, nego zalaze na plića mjesta zato, 
što ondje ima više svakojakih životinjica i biljaka, koje im služe 
za hranu. Osim toga mnoge ribe dolaze u doba mrijestenja sasvim 
blizu obale. Mnoge morske ribe zalaze čak u rijeke zadržavajući se 
za ljubav svome potomstvu i u slatkoj vodi. Najviše prijaju ribama 
ona mjesta gdje se dotiču i sukobi juju protivni elementi: tople i 
hladne struje ili slana morska voda sa riječnom, u kojoj ima mnogo 
manje soli. 

Zemaljsku kuglu morali bismo zapravo nazvati vodenom kuglom, 
budući da je prekrita tri četvrtine vodom. Iz tih voda dižu se po- 
jedina kopna. No svugdje se kopno ne spušta odmah u dubinu. 
Na mnogim je mjestima opkoljeno morskom obalom, koja se tek 
postepeno spušta u dubinu zalazeći tako u debelo more. I na domak 
debelom moru ima posve plitkih mjesta, 20 do 30 metara dubine. 
Takovih prudova ima i nasred Sjevernoga mora. 

Čitava sjeverna Evropa zajedno sa Britskim otocima počiva na 
podmorskoj uzvisini, koja je nalik na podnožje kakovog spome- 
nika. To podnožje povezuje Englesku sa kontinentom, a prostire 
se ispod razine Sjevernoga mora. Ovo podnožje tvori morsko dno 
tjesnaca između njemačke i danske obale s jedne strane i južne 
švedske sa druge strane, a prostire se čak do Islandije, koja ta- 
kođer počiva na podmorskoj uzvisini. 

To je eto veliki riblji basen evropskoga kontinenta, jedan od 
triju ribljih basena, koliko ih ima na svijetu. A valja naglasiti da je 
evropski rezervoar najbogatiji. Tu more prehranjuje stotine hiljada 
ljudi. Čime bi se hranili Norvežani, da u njihovim fjordovima 
nema ipak kudikamo više riba nego turista? Kraj Lofotskih otoka 
love ribari od januara do aprila bakalare. Tih ribara bilo je prije 
rata do 40 hiljada, a i sada ih ima 20 do 30 hiljada. Primorsko 


pučanstvo „prima kruh iz ruku haringe* 4 , kako je neki govornik 
kićeno rekao na kongresu norveških ribara. 

Sleđ je društvena riba, koja uvijek putuje u velikim masama. 
O tome svjedoči i njegovo germansko ime (njem. Hering u vezi 
e ,,Heer“, vojska, mnoštvo). Često se odvaja od glavne riblje 
kolone manja grupa. Iz dubine diže se odjednom na površinu 
čitavo jato. Norvežani zovu takovo jato ,,aater“. Takav aater praćen 
je redovito od drugih riba, većinom kitova ili bar dupina, a nad 
njima kruže čitavi oblaci proždrljivih galeba. Ribari znaju, da je 
ovakovo jato preteča čitave plove sleđeva. Kada dođe vrijeme mri- 
ještenja primiču se sleđevi obalnim otočićima i zalivima. Iz velike 
daljine razabiru se vodoskoci kitova i crni delfini nalik na torpede, 
koji obrubljuju jato sleđeva. U sredini je razina morska gotovo 
posve ravna, a samo ovdje ondje javljaju se mjehurići zraka. Sle- 
đevi više ne plivaju, stali su kao ukopani, a prignječeni su jedno 
uz drugo, kao da se već nalaze u bačvi. Kada se dignu posvema 
do površine čitavo se more zasrebri, voda kao da je provrila, a 
gledajući iz daljine ovaj prizor čini ti se, kao da se iz morskih 
dubina diže čitavo brdo. Odatle potječe i njemački naziv „riblje 
brdo , kojim se označuje kolona sleđeva za vrijeme mriještenja. 

Prve autentične vijesti o lovu sleđeva imamo iz 9. stoljeća. Tada 
je ta vrst ribolova evala na obalama Norveške i Škotske. I već se 
onda opazilo, da se haringe svraćaju redovito na jedno određeno 
mjesto, da bi onda najednom nestale preselivši se na drugo mjesto, 
kojemu će ostati također vjerne neko vrijeme. Uslijed ovih ribljih 
hirova obogatili su se ili osiromašili neki primorski predjeli. Gra- 
dovi, koji su se bavili trgovinom riba, naglo bi se razvili i naglo 
bankrotirah, a mnoga bi ribarska naselja isto tako naglo opu- 
stjela, kao što su naglo nastala. Tako su se na pr. sleđevi poigrali 
u više mahova s norveškim gradom Bergenom. Početkom 16.°sto- 
Ijeća razvila se ondje trgovina do neslućenih razmjera. God. 1567. 
zabilježena je posljednja bogata lovina, a idućih godina vraćali 
6« se ribari s mora praznim lađama. Tek u 17. vijeku sleđevi su 
se opet vratili u one vode, a koncem 18. vijeka vladala je opet 
neko vrijeme „kriza 44 . 

UiS. i 14. stoljeću haringe su stalno posjećivale južnu obalu 
švedske i time obogatile ne samo švedsko primorje, nego i nje- 

mačku Hanzu, koja je trgovala ribom. Brodovi Hanze dovozili su 
švedsku i norvešku lovinu u Naugard, to jest Novgorod, a ruski 
naziv haringe „selđ“ dolazi od norveške riječi ,,sild“. Prema tome 
je i naš naziv sleđ, koji smo preuzeli od Rusa, norveškog pod- 
rijetla. 

U 15. i 16. stoljeću usrećili su sleđevi nizozemske obale. U to 
se doba razvila i pomorska vlast Holandije. Holanđani su tada 
prisilili i same Engleze, da ih pripuste na ribolov u engleske vode. 
U doba dok su morem vladali jedrenjaci, vrijedio je čovjek više 
od tehnike. Stoga su već tada pojedine vlade svi jesno podupirale 
ribarstvo, kako bi u određenom času mogle raspolagati dovoljnim 
brojem izvježbanih mornara za svoju flotu. U Francuskoj je opća 
vojna dužnost uvedena tek nakon revolucije, no davno prije posto- 
jala je ta obveza među ribarima, koji su služili u francuskoj ratnoj 
mornarici. Jedan od admirala engleskoga kralja Jakova I. rekao 
je doslovce: ,,It is the fish taken upon His Majesty’s coast“, riba 
je preuzela obalnu stražu Njegova Veličanstva. A veleci ,,riba , 
mislio je sleđa, budući da je sleđ bio u ono doba, kao što je i 
danas, najvažnija riba sjeverne Evrope. 

Holandijska je flota u 16. vijeku bila jača od engleske, i to 
samo zato što je englesko ribarstvo bilo slabije razvito. Kad je u 
sjevernoj Evropi prevladala reformacija, prosuđivala je Engleska 
ovu duhovnu preobrazbu s gledišta ribarstva. Kako je u sjevernoj 
Evropi prevladao protestantizam, opast će i potrošnja riba, mislili 
su Englezi obzirom na ukidanje katoličkih postova. Jedni su se 
nadali, da će propasti ribarstvo u drugim državama, a neki su se 
pobojali da će stradati i englesko ribarstvo. 

No reformacija smanjila je sasvim neznatno potražnju ribe. 
Riba je u ono doba bila već važna živežna namirnica za siro- 
mašnije slojeve pučanstva. Uprkos reformaciji puk je i nadalje 
,,postio“. Dok je engleska vlada poduzimala mjere za podupiranje 
ribara, sleđevi su očigledno stali iskazivati svoje simpatije Engle- 
skoj. Od 18. stoljeća rado posjećuju škotske obale. 

Prema Švedima držali su se hirovito. Javili bi se od vremena 
do vremena između Stromstada i Goteborg-Bohuslana, a onda bi 
opet neko vrijeme izostali. Najviše ih je bilo između 1748. i 1808., 
a to je i doba cvata spomenutih gradova. Onda su se haringe na- 

jednom odbile od švedske obale. Cvatuća pokrajina Švedske brzo 
je opustjela, a narod osiromašio. 

Teško je opisati veselje, koje je zahvatilo Bohuslan, kad su se 
1877. sleđevi opet pojavili. 

Jedite ribe! 

Sjeverno je more od svih mora na svijetu najbogatije ribama. 0 
tom svjedoče slijedeće brojke. Na jedan četvorni kilometar kanala 
La Manche otpada godišnja lovina od 580 kilograma ribe, u Sre- 
dozemnom moru 890 kilograma, u Sjevernome moru 3.500 kilo- 
grama! Da bi postigli toliku lovinu moraju ribari svih obalnih 
krajeva sjediniti svoje sile. Na ribolov ne dolaze samo ribari iz 
najbližega susjedstva. U naše doba nema obalno ribarstvo ve- 
ćega značenja. U obalnoj zoni, koja dopire tri morske milje od 
obale, ne može se mnogo uloviti. Ova je zona tako nastala, što su 
negdašnji obalni topovi dosizali otprilike tri milje daleko. Pod 
zaštitom obalnih baterija mogli su domaći ribari loviti „domaću" 
ribu. Sve što je izvan obalne zone, opće je dobro. Stoga je u Sje- 
vernome moru postoji odavna ribarska internacionala. Englezi i 
Škoti, Nijemci, Norvežani, Švedi, Holanđani, Danci, Francuzi, 
Belgijanci, pa i Španjolci krstare ovdje po nekoliko sedmica, a da 
ne izađu na kopno. Ribarske flotile tvore čitava plivajuća sela, 
s plivajućim dućanima, prometnim redarstvom i - — crkvama. 

Ovo nomadsko pučanstvo Sjevernoga mora broji 150 do 160 
hiljada ljudi. Polovica otpada na Škote i Engleze, Nijemaca ima 
otprilike 20 hiljada, a isto toliko Holanđana. Premda su ribari 
potpuno jednakopravni, ribama se sviđa više zapadni dio Sje- 
vernoga mora. To vrijedi najviše za haringu, najvažniju sjever- 
njačku ribu. No ima i drugih riba: tovara ili bakalara, listova, 

iveraka, skuša i kako se sve te ribe zovu, koje tečajem ljeta dolaze 
u velikim jatima od Shetlandskih otoka putujući prema jugu. Naj- 
više se lovi oko Doggerbanka, a prava je sreća, da se god. 1915. 
njemačka flota sukobila s britanskom u doba, kada je riblja sezona 
bila na izmaku. Bilo je to naime 24. januara, kada su sleđevi bili 
već u Kanalu. Da su i jedan jedini put morali prisustvovati velikoj 

pomorskoj bici, zamjerio bi im se zacijelo onaj kraj, te se nikada 
više ne bi svraćali na Doggerbank. 

Englezi i Škoti trebaju samo da tako reći ispruže ruku, pa da 
hvataju haringe. Za njih je to gotovo obalno ribarenje. I Holan- 
đanima i Belgijancima, dolaze ribe pred kuću. Nijemci nisu u tako 
povoljnom položaju, jer se — loveći haringe — moraju uvijek 
otisnuti u debelo more. Razumljivo je stoga da na Engleze i Škote 
otpada 60 posto lovine. 

Na utoci Wesere i Labe ribarstvo se odavna prakticira. Sam 
grad Hamburg troši goleme količine ribe. U 16. vijeku ističu se 
donjolapski ribari, kojima su se kasnije pridružili ribari iz Altone 
kraj Hamburga. U 17. i 18. stoljeću procvalo je seoce Blankenese 
na desnoj obali Labe ispod Hamburga. Tamošnji ribari nisu se 
ograničili na samu Labu nego su polazili svojim jedrenjacima u 
engleske i holandijske vode, a često su svoju lovinu prodavali u 
Holandiji. Njemački su ribari plovili pod danskom zastavom, koja 
im je pružala veću zaštitu od zastave grada Hamburga. No za vri- 
jeme napoleonskih ratova stupila je i Danska na stranu Francuske, 
a Englezi su stali goniti ribare protivničke stranke. Ribari su u 
francusko-engleskom sukobu za vrijeme Napoleona odigrali uopće 
važnu ulogu. Može se reći da su francusku blokadu protiv Engleske 
nosili na svojim plećima ribari iz Normandije. U to vrijeme pre- 
uzeli su baštinu Blankenežana Finkenwarderi, koji su plovili pod 
hamburškom zastavom, pa Englezi nisu u njih dirali. Ova tradicija 
sačuvala se do konca 19. vijeka, a Finkenwarđeri plovili su svojim 
jedrenjacima čitavim Sjevernim morem, prodavajući u Londonu 
jastoge i oblice, a bakalare, haringe i sleđice u Amsterdamu, Ham- 
burgu i Bremenu. No razvitkom parobrodarstva svanuli su i za 
njih crni dani. Lagani jedrenjaci ovih ribara nisu mogli konku- 
rirati stabilnim ribarskim parobrodima. Negdašnji sezonski posao 
nije dostajao, da prehrani ove jadnike, koji su sada čitavu godinu 
provodili na moru. I nekada znali su ribari u kasnu jesen postra- 
dati na moru, no te su katastrofe bile razmjerno rijetke. Tako je 
od 1835. do 1882. (dakle u pola stoljeća) postradalo 13 ribarskih 
lađica. No iduće dvadeset i dvije godine stradalo je 78 lađa s po- 
sadom od sto pedeset do dvije stotine ljudi, i to iz jednoga jedinog 
ribarskog sela. Stari jedrenjaci nisu mogli odolijevati zimskim 

olujama, pa su oblasti morale intervenirati, kako bi se spriječile 
daljne katastrofe. Danas su gotovo sve ribarske lađe na Sjevernome 
moru snabdjevene motorima. Lovina 
otpada većim dijelom na velike paro- 
brode, kojima je polje rađa veoma ši- 
roko. Ti ribarski parobrodi krstare 
Sjevernim morem, idu do obala Islan- 
dije, na sjever do Bijeloga mora ili do 
marokanske obale na jug, a donose 
sobom haringe, bakalare, trglje i mor- 
ske losose. U Istočnom moru zaostaje 
haringa za švoljom i drugim ribama 
(jegulja, sleđica, losos). 

Time nije iscrpljen posni jelovnik. Pa i jezera i rijeke davaju 
ribu u izobilju. Usporedimo li pak mnoštvo vode u jezerima i rije- 
kama s masom morske vode, opazit ćemo, da je slatkovodno 
ribarstvo izdašnije od morskoga ribarstva. U Njemačkoj se pojede 
godišnje 270 milijuna kilograma morske ribe, koja je uhvaćena 
na debelome moru, 74 milijuna kilograma ribe, koju daje obalno 
ribarstvo i 110 milijuna kilograma slatkovodne ribe. Među slatko- 
vodnim ribama ističu se neke jegulje, pa štuka, smuđ-zuban, razne 
pastrve, mladica i dakako šaran. U pradavna vremena, prije lede- 
noga doba, šaran je nastavao sjevernoevropske rijeke, ali se kasnije 
povukao prema jugu. U Srednjem vijeku njemački su ga monasi 
opet udomaćili u njegovoj negdašnjoj domovini. 

Obzirom na prilike, koje nimalo ne pogoduju ribama, pravo je 
čudo, da se ribe još uvijek množe u tolikom broju i dobro uspi- 
jevaju unatoč bezbrojnih tvornica, koje im kaljaju vodu, unatoč ri- 
ječnih regulacija, koje oduzimlju ribama najbolja mjesta za mrije- 
štenje, unatoč nasipa i zaustava, koje ribama veoma smetaju pri 
njihovim putovanjima. Sreća je, da se netko sjetio da uredi posebne 
riblje prolaze, jer bi inače losos i jegulja potpuno izumrli. Ipak 
su neke vrsti riba stradale, pa tako je nestalo na Rajni negdašnjeg 
obilja lososa, a u sjevernonjemačkim rijekama nema više brojnih 
jata jesetre kao nekoć. 

Malo tko zna, pogotovo ako nije primorac, kolika je važnost 
nbe u narodnom gospodarstvu. No valja razmisliti, kako riba ne 

daje samo posla ribaru, nego i ugljenoj industriji, proizvodnji soli, 
fabrikaciji bačava, pravljenju jedara, proizvodnji voštanog platna, 
užarstvu i proizvodnji limenih kutija, a da i ne govorimo o pro- 
metnim poduzećima i trgovini. Neposredno je u ribarstvu zaposleno 
„ Njemačkoj oko 150 hiljada ljudi, a koliko ih je zaposleno po- 
sredno, ne može se ni približno izračunati. Evo jedan primjer: 
šezdesetih i sedamdesetih godina dobavljale su skandinavske zemlje 
led za otpremu riba u njemačke luke, budući da njemačka proiz- 
vodnja leda nije dostajala; sada rade posvuda na obalama tvornice 
umjetnog leda. Da bismo shvatili kolika je važnost ribe u narodnom 
gospodarstvu morali bismo razgledati modemu kakvu ribarsku 
luku ili specijalni kolodvor za otpremu ribe, kakav se na pr. nalazi 
na ušću Wesere. Hamburška je ribarnica zacijelo impozantna, no 
usporedimo li je s centralnim londonskim tržištem za ribu u 
Billingsgateu učinit će nam se posve neznatna. Engleska je po- 
kazala, baš kao i Japan, da se čitavi narodi mogu hraniti od mora. 
U spomenutim zemljama otpada na čovjeka 40 do 50 funti ribe 
godišnje, u Njemačkoj dosada samo 19 funti, ali se vrši intenzivna 
propaganda, te potrošnja ribe stalno raste. 

Bakalar u svjetskoj politici 

Velika su stradanja haringe, ali je velika i njena slava u Evropi. 
Haringa je glavna riba sjevernoevropskih voda. No haringa je za- 
pravo hrana glavnoga vladara morskoga svijeta snažnoga, okrut- 
noga i tečnoga bakalara. Tovar ili bakalar najvažnija je riba na 
svijetu. 

More ne mami stanovnike obala prekrasnim vidicima. Bez odre- 
đena cilja nije nijedan veliki pomorac razapeo jedra. A ti su 
ciljevi raznoliki: olovo, zlato, svila, papar. U sjevernoj Evropi 
glavni je vabac bila riba. Bakalar! 

Irci su gonili bakalara u sjevernim širinama. Norvežani su 
ga progonili prema zapadu. Tako su i stigli u 9. vijeku do Islandije 
i ondje osnovali svoja naselja. Idućih stoljeća doprli su onamo 
Basci i Bretonci, a Gaskonjci i alžirski pirati pljačkali su ribare. 
Koncem 10. stoljeća osnovao je Erik Crveni, nakon što su ga pro- 

gnali s Islandije, novu koloniju na Gronlandu. Već su tada, što će 
reći pet vjekova prije Kolumba, nordijski pomorci stigli do obala 
Amerike. Bacali su svoje mreže loveći haringu i bakalara, a ,,ulo- 
vili“ su Islandiju, Gronlandiju, New Foundland i Labrador. 

Etape toga puta ujedno su glavna sastajališta riba na Atlantiku. 
Ta su mjesta raspoređena oko nove Fundlandije i tvore drugi 

veliki ribarski basen (prvi je Sjeverno more). Oko Nove Fundlan- 
dije sukobljuju se hladne struje, koje dolaze iz Baffinova zaliva 
sa toplom Zatonskom strujom. Tu se skupljaju golema mnoštva 
bakalara, koji su neizmjerni poput mora i zaista neiscrpivi, premda 
ih ljudi stoljećima zatiru. 

Pet godina nakon otkrića Amerike došla je u te krajeve ekspe- 
dicija iz Engleske, a opremio ju je ribarski grad ,,Bristo\v“ — da- 
našnji Bristol. Ekspediciju vodio je John Cabot, kako ga zovu 
engleski izvori. Zapravo se zvao Giovanni Caboto i bio građanin 
Mletačke republike, podrijetlom iz Genove kao i Kolumbo, a Ta- 
lijan kao Kolumbo i Amerigo Vespucci. John Cabot nije došao u 
one krajeve zbog riba. Njega je na to putovanje potaknuo tali- 
janski kozmograf Toscanelli, koji je nadahnuo svojim idejama i 
Kolumba. Putujući Levantom Caboto je čuo za neizmjerna bogat- 
stva Indije, pa je htio pronaći sjeverozapadni put u tu zemlju. 
Prije je po nalogu bristolskih trgovaca pohodio Islandiju. uputivši 
se u sva pitanja ribarstva i trgovine. Usidrivši se u blizini Nove 

Fundlanđije ubrzo je spoznao važnost svoga otkrića, a izvješćujući 
svoje engleske poslodavce o bakalaru nije škrtario riječima. 

John Cabot nije mogao iskoristiti svoja prava. God. 1501. pre- 
pustio ih je skupini bristolskih trgovaca, a ovi su — bojeći se špa- 
njolske konkurencije — uzeli za kompanjone neke španjolske 
trgovce, koji su imali ribarsku koncesiju kod Kanarskih otoka. 
Tako je stvorena prva međunarodna grupa za ribolov oko Nove 
Fundlanđije. Bristolski trgovci čuvali su budno svoja prava, ali 
ih nisu u punoj mjeri iskorištavali. Kanal La Manche, Irsko more 
i Islandija potpuno su ih zaokupljali. U tim predjelima osjećali su 
se engleski ribari relativno sigurnima, dok su ribari južnih zemalja 
morali tražiti nova lovišta zbog prevlasti arapskih gusara. Ti su gu- 
sari strahovito kočili ribarstvo u Sredozemnom moru i oko Azora, a 
stalni ratovi učinili su ribarenje na evropskim obalama opasnim 
zanatom. Stoga su se ribari povukli ogledavajući se radije s mor- 
skim nepogodama nego li s protivničkom flotom ili gusarima. 

I tako su se portugiski, bretonski i španjolski ribari pojavili 
u velikom mnoštvu nedaleko otoka, što ga je otkrio John Cabot. 
Englezi su ga prozvali ,,New found land“, a Francuzi „Terres 
neufves“. No Sebastijan Cabot, sin Johna Cabota, prozvao je ovu 
zemlju „Baccalaos 44 , a to su ime prihvatili tada stanovnici svih 
mediteranskih zemalja. To bi značilo „zemlja bakalara 44 . Ime po- 
tječe od andaluzijske riječi „baccalao 44 , koja označuje ribu, koja 
se suši, na štapu (bacalum). Tome nazivu odgovara hrvatski naziv 
treska. 

Ribari su se prevarili misleći, da će ih ocean sakriti od gusara: 
Arapi su ih slijedili sve do nove zemlje. Arapi nisu doduše umjeli 
hvatati bakalare, ali im je prijalo njihovo meso. 

Sredinom 16. vijeka zasjeli su u Kanadi Francuzi. Broj ribara, 
koji su se vrzli oko Nove Fundlanđije bio je u to doba upravo 
golem. Sami francuski gradovi slali bi onamo 16 do 20 hiljada 
ribara. Kapetan prve lađe, koja bi početkom sezone stigla na 
domak Nove Fundlanđije, dobio je naslov „ribarskog admirala 44 i 
sve ovlasti redarstvenog poglavara, kako bi se među tolikim mno- 
štvom ribarskih lađa, koje su pripadale različitim narodima, održao 
neki red. Bakalar bio je u ono doba omiljela pučka hrana u ro- 
manskim zemljama. Dopremali su ga u Evropu u tolikoj mjeri, 

da je u nekim zemljama, kao na pr. u Portugalu, udarena na nj 
carina. Englezi su se u to doba za nj slabo zanimali. Tek u doba 
kraljice Elizabete probudio se njihov interes za bakalara i to zbog 
političkih razloga. Engleska se u to vrijeme spremala na veliki 
obračun sa Španjolskom. Britanija bila je već anglikanska a ne 
katolička zemlja. Ipak je parlamenat propisao podanicima Nje- 
zinog Veličanstva da srijedom i subotom jedu ribu. Na petak se 
nije postilo, kako bi se tako istaklo, da se Engleska ne povodi ni za 
Rimom, ni za Filipom II. A da bi Britanija mogla svladati „nepo- 
bjedivu armadu 44 morala je pozvati u pomoć — bakalara. Već je 
Henrik VIII. uvidio, kako je ribarstvo važan faktor u razvitku ratne 
flote, a vele da je njegovoj kćeri Elizabeti protumačio ovu stvar 
Sir Walter Raleigh. God. 1582. iskrcali su se Englezi na Novoj 
Fundlandiji i proglasili otok engleskim vlasništvom. Od toga časa 
Englezi redovito hvataju bakalara u funđlandskim vodama. Špa- 
njolska je armada doskora razorena, a pri tom je stradao i velik 
dio španjolske ribarske flote. Početkom 17. vijeka odilazi iz Engle- 
ske svake godine oko 260 velikih ribarskih brodova u Novu Funđ- 
landiju, gdje se zadržavaju čitave sezone. No francuskih ribara 
bilo je u to doba još više. Ne valja naime zaboraviti, da je Fran- 
cuska u 17. vijeku prva ribarska zemlja, a ta se tradicija i kasnije 
sačuvala. Nema valjda literature, u kojoj bi ribarstvo bilo tako 
savršeno opisano, kao u djelima francuskih književnika. Dovoljno 
je spomenuti Pierre Lotija, koji je u poznatom svom romanu opisao 
život bretonskih ribara na obalama Islandije. A jedan roman 
Victor Hugoa pravi je ribarski epos (Travailleurs de la mer). Za 
vrijeme Karla II., koji je bio oruđe u rukama Ljudevita XIV., 
prešla je Nova Fundlandija u vlast Francuske. Isprva su se fran- 
cuski i engleski kolonisti slagali, no za vrijeme francusko-engleskog 
rata u Evropi nastale su krvave borbe na zapadu. Vojevalo se 
s promjenljivom srećom, sve dok 1713. nije Francuska mirom u 
Utrechtu vratila Engleskoj Novu Fundlandiju zadržavši pravo, da 
francuski ribari upotrebljuju južnu obalu otoka, gdje će sušiti 
ulovljenu ribu i krpati mreže. Francuskoj su preostala samo dva 
malena otoka St. Pierre i Miquelon. Danas je samo četvrtina fran- 
cuskih ribara zaposlena lovom bakalara. „French shore 44 , njihovo 
prijašnje uporište, sad je samo geografska uspomena. 

Danas se lovom bakalara u onim krajevima bave ponajviše sami 
stanovnici New Foundlanda. Ukupno stanovništvo otoka iznosi 
nešto preko 200 hiljada. Među njima ima potomaka Francuza i 
Baska, prvih kolonizatora otoka, ali se posve zatro trag urođenim 
Indijancima. No ako je i nestalo Indijanaca, bakalara ima još 


zlato 
©o bakar 
jjffl ugljen 
kositar 


Amerika je platila Rusiji za Aljasku 

7,2 milijuna dolara , a sada izvozi godišnje otprilike: 
^dL-krzna za 3 mit- dol. 


bakra za 4 mi/, dol. 
zlata za 8.5 mit. dol. 
riba za kO, 2mil. dol. 



uvijek sva sila. Brodovi krcati bakalarom plove svake godine u Špa- 
njolsku, Portugal, Italiju i Južnu Ameriku. No nije Nova Fundlan- 
dija jedini dobavljač bakalara. Na obalama Kanade ima veoma 
bogatih lovišta, a čitava Zapadna Indija dobavlja odanle sušenu 
ribu. U okolici Bostona hvata se također mnogo bakalara, no ovaj 
ribolov nema međunarodnog značenja, budući da čitavu lovinu 
bakalara, kao i znamenite ostrige, troše Amerikanci. 

Južnije, u Chesapeaku ima još jedno znamenito lovište: tu se 
hvataju sve moguće ribe, a ne samo bakalar. Najviše se ulovi 
oštriga, dva puta toliko koliko u čitavoj Evropi. 

Na obali Tihoga oceana u Aljaški i Britskoj Kolumbiji nalaze 
se znamenita lovišta lososa. Ove ribe ulaze u pojedine rijeke, a 
dopiru čak do jezera, da bi se ondje mrijestile. Dalek je to put, a 
da se ne bi lososi sretno povratili u more, za to se brinu ribari. 
Tko bi pomislio da zlatna zemlja Aljaška ima četiri puta toliko 
dohotka od ribe koliko od svoga zlata? 



U znaku ribe 

Od svih naroda u Starome svijetu, Grci su kako se čini, jedini 
prezirali ribarski zanat. Nisu mnogo cijenili ni ribu, dok su rimski 
gurmani naprotiv veoma rado jeli raznovrsne ribe. 

Ovo je držanje starih Grka teško objasniti, tim više što je 
Egejsko more veoma bogato ribom, a grčko bi pučanstvo dandanas 
umiralo od gladi, da nema ribe. Inače se na svim obalama Sredo- 
zemnoga mora mnogo lovi riba, a srdjele, brgljuni i skuše — da spo- 
menemo samo ove ribe — jedu se en masse u svim krajevima Me- 
diterana. Te ribe zauzimaju na jugu isto mjesto, koje na sjeveru 
zaprema haringa ili bakalar. Srdjele u vodi i maslinici na kopnu 
sjedinjuju se u kutijama sardina, koje neki smatraju posljednjim 
darom sredozemne kulture čovječanstvu. Bezbrojne su jestive ribe, 
kojima Sredozemno more obdaruje pučanstvo, a što sve ne jedu 
potomci starih Grka i Rimljana! Tko je jednom vidio i primirisao 
sve te sipe, školjke, puževe i druge „plodove mora“ („frutti di 
mare“, veli Talijan), koji se prodaju na trgu u Pireju, Brindisiju 
ili Napulju, lakše će shvatiti, zašto je Platon ribarstvo ubrojio 
među „neplemenita 41 zanimanja ljudskoga roda. 

Dalje prema istoku biva more toplije, a njegovi stanovnici sve 
čudnovatiji. U Indijskom oceanu ima svih mogućih i nemogućih 
6tvari: bisernih školjaka, koralja i morskih pasa, samo pripro- 
stome sleđu i bakalaru ni traga. U Indiji su bazari 
obalnih gradova puni sušene ribe. Ondje bi se 
moglo na veliko loviti ribu, ali razvitku ribarstva 
smeta pomanjkanje soli. Prosječno love Indijci više 
ribe u svojim rijekama, nego u moru. 

U tom pogledu podsjeća na Indiju Rusija, s tom 
razlikom, što Rusija osim svojih velikih rijeka ima 
i kontinentalnih mora. Sve su te vode veoma bo- 
gate ribama, a na obalama žive od pamtivijeka 
vješti i radini ribari. Još je bogatija na ribama 
zona, koja se pruža niz istočnosibirsku obalu krai 
Kamčatke i južno od Kamčatke do Japanskog mora. Tamo zapo- 
činje pravo kraljevstvo ribe. Jer ako Rusi love mnogo ribe, Ja- 
panci to čine još u većoj mjeri. 



Japanske 

obale 

Japanci su sebi osigurali posebna ribarska prava na ruskoj 
obali a osim toga pripada Japancima i treći veliki basen, u kom 
se nalaze ribe. Zanimljivo je spomenuti da podmorsko ,,podnožje“, 
na kom se izdiže kopno, dopire sa zapada sve 
do Japana. Na istočnoj strani opadaju obale 
strmo u more. Ipak je i ta strana bogata 
ribom, jer ribe u tim predjelima nalaze razno- 
like struje, koje se ondje križaju, a prija im 
i mješavina soli. 

Japanci jedu malo mesa. Glavna je nji- 
hova hrana riža. No sama riža ne dostaje. Njoj 
treba dodati nešto hrane, koja sadrži bjelan- 
čevine. Zato je Japancu riba nenadoknadiva. I 
ne samo Japancu, nego svim narodima koji se 
hrane rižom. No samo Japance obdarila je 
priroda tolikim mnoštvom ribe, a oni umiju 
iskoristiti ovaj božji dar. Japan je prva ribar- 
ska zemlja na svijetu. U Japanu uhvati se godišnje za 30 milijuna 
funti sterlinga ribe, u Engleskoj samo za 20 milijuna, u Sjedinje- 
nim državama Amerike za 19, a u Njemačkoj za 4 do 5 milijuna. 
Treba naime spomenuti, da je površina japanskih otoka dvadeset 
puta manja od površine Sjedinjenih država, ali su obale Japana 
tako razvedene, da su za dva i pol puta dulje od američkih obala. 

Japanska je zemlja srasla s morem. Izdigla se iz morskih dubina, 
kako to ističu japanske narodne priče. Riba je glavni junak ja- 
panskih pripovijedaka, osnovni motiv umjetnosti. Paradoksalna je 
činjenica, da su stari Japanci ipak prezirali ribarski stalež, a to 
je zacijelo posljedica socijalnih odnosa, baš kao i u staroj Grčkoj. 
Prema tome nije teško objasniti, zašto su se Japanci tek u najnovije 
doba otisnuli na debelo more, da ondje love ribu. Priliv inozemnih 
ribara prisilio je koncem prošloga stoljeća japansku vladu da 
poduzme posebne zaštitne mjere za domaće ribarstvo. Tek onda 
krenuli su japanski ribari prema obalama Kamčatke, pa čak do 
Polarnoga mora. Danas love na veliko morske rakove u vodama 
Kamčatke, prerađujući ih na samim brodovima, koji su pretvoreni 
u tvornice konzervi. Posljednjih godina poveli su se za njihovim 
primjerom Rusi. 



Obale Udruženih 
država 

U Japanu jedu se ribe u najrazličitijem obliku. Upotrebljava se 
drob, upotrebljavaju kosti i ljuske, tako da ništa ne propada. 
Iz otpadaka ribarske industrije pravi se stočna hrana, a „riblje 
brašno“ izvrsno je gnojivo. Iz jetara grgeča pravi se fino riblje 
ulje (njem. Lebertran), kojega se svi zacijelo sjećamo iz mladih 
dana. Obično ,,riblje“ ulje dobivamo od drugih stanovnika mora, 
koji su doduše sisavci, ali ih puk oduvijek ubraja među ribe. To 
su kitovi, morski lavovi i tuljani. Te ribe žive isključivo u polar- 
nim morima, budući da su one vrste, koje žive u toplim vodama 
danas gotovo sasvim istrijebljene. Negda su prvi kitolovci Evrope 
bili Basci, koji su lovili kitove u Biskayskom zalivu. Basci bili 
su učitelji Norvežana, Holanđana i drugih kitolovaca. Netko je 



izračunao da je od sredine 17. do sredine 18. vijeka, dakle u sto 
godina, uhvaćeno 57.600 kitova. Tada je kitovo ulje služilo kao 
petrolej sjevernoj Evropi — osvjetljujući ulice i domove. 

Onda se ovaj polarni proizvod složio s jednim indijskim pro- 
izvodom, s jutom. Kitovo ulje stalo se upotrebljavati u prerađi- 
van ju jute. a ova suradnja obogatila je škotski grad Dundee, koji 
je neko vrijeme podržavao vlastitu flotu kitolovaca. Kasnije su se 
za kita zainteresirale dame, koje su kitovim ušima (Fischbein!) 
namijenile časno i prijatno mjesto. A kad su se dame odbile od 
kita, počeli su se za nj interesirati sapunari. Kitovo ulje mnogo se 
upotrebljava u industriji sapuna, a engleska tvrtka Lever Brothers, 
najveće sapunarsko poduzeće svijeta, ima čitavu flotu kitolovaca. 

Morski lav, koji je s ogromnim svojim kljovama zadivio Fran- 
cuza Cartiera prigodom njegova prvoga putovanja Kanadom, održao 

se danas samo na krajnjem sjeveru polarnih otoka. Tuljani (foke) 
dolaze naprotiv i dandanas do Gibraltara. Za stanovnike polarnih 
obala tuljani su kućne životinje. Ne samo da njihovim uljem 
osvjetljuju svoje kolibice, nego ga i piju; ne samo da se hrane 
tuljanovim mesom, nego upotrebljavaju njegovo krzno, kojim pre- 
svlače svoje saonice, a uspjelo im je čak to čudo, da se zaogrnu u 
,,riblja“ krzna. 

Ima u moru svakojakog blaga (prirodoslovci su nabrojili preko 
20 hiljada vrsti riba), a sve te divote umije čovjek da iskoristi. 
Jednima svlači kožu, druge trpa u akvarij, dok će ostale naprosto 
pojesti. Iz kože morskoga psa prave se torbice i mape, baš kao i 
od krokodilove kože, a neki je Francuz na obali Madagaskara 
uredio i pravu pravcatu farmu za uzgoj morskih pasa! Zato se ne 
smijemo čuditi ribljim farmama Japanaca. Na takovim se farmama 
goje biserne školjke, dok Amerikanci uspješno koloniziraju svoje 
istočne rijeke ribama sa zapada, a Evropljani sele američke ribe 
u evropske vode. Ničemu se ne valja čuditi, pa ni upotrebi jedne 
ribice u higijensko-sanitetske svrhe, budući da ta riba uništava 
ličinke moskita u rižinim poljima i tako sprečava širenje malarije. 
Ne samo da su ribe korisne, one umiju biti i zabavne: dupini za- 
bavljaju morske putnike svojim majstorijama, tuljani nastupaju u 
cirkusu i zoološkom vrtu, na zlatnim ribicama pasemo oči, a mno- 
gim je ljudima drago njihovo društvo ne samo zato, što se te ribice 
odlikuju divnim zlatnim ljuskama, nego i zato, što su — nijeme. 

ČETVERONOŠCI KOJI NAS HRANE 


Govedo i svinjče 


H Prepirao sam se jednom s nekim ve- 
getarijancem, koji me na svu silu htio 
predobiti za svoju teoriju. Navodio je 
sve moguće razloge, a na koncu je pate- 
tično kliknuo: „Zar vam nije žao ovih 
jadnih i dragih životinja? Zar vas nije 
Jj \N stid ubijati volove, našu hraniteljicu 
({ lj kraVU !.. .“ 

Ova eksplozija nježnosti podsjetila me 

3 e na P ra davne odnose između čovjeka i 
životinje, neposredno ono čuvstvo zahval- 
nosti i poštovanja, kojim je čovjek obdario prve svoje prijatelje i 
saveznike među životinjama. U većini starih religija nalazimo po- 
štivanje stoke. U Egiptu obožavali su bika Apisa kao simbol plod- 
nosti, a mnoga ženska božanstva ili junakinje spominju se u od- 
nosu sa kravom ili bikom. Kravski rogovi resili su egipatske bo- 
žice Iziđu i Hathor, a junakinje grčke mitologije: Europa, Io 


i Pasifaja povezane su mitološki s kravom. 

Naučenjaci nisu mogli točno ustanoviti, gdje je pradomovina 
goveda. Razne vrste goveđa bile su već u Starome vijeku raširene 
po čitavome tada poznatom svijetu osim Centralne Afrike, gdje je 
muha tse-tse onemogućila gajenje stoke. U Evropi javlja se kao 
predak našega goveda tur (neka vrst bizona). No pripitomljeno 
govedo nalazimo najprije u Aziji. 

Odatle raširile su se pojedine vrste pitomoga goveda prema 
istoku i zapadu. Goveče se prilagodilo svakom podneblju: ono 
podnosi afričku vrućinu i sibirsku zimu. U Africi razvile su se 


vrste, koje lakše podnose žeđ, a u Sibiriji vrste, koje podnose 
studen. Na širenje stočarstva utjecale su i vjersko-prosvjetne za- 
sade, o kojima je ovisila upotreba stoke. Tako se na pr. u Kini i 


8 Semjenov 

Indoneziji mlijeko uopće ne upotrebljava, a goveđe meso veoma 
malo, nego se vol upotrebljava kao tegleća marva. Indijsko pučan- 
stvo služi se mlijekom od krave, ali ne jede meso goveda. I tako 
se stočarstvo najbrže razvilo u Evropi, gdje se od pamtivijeka 
bez ikakovih predrasuda i ograničenja upotrebljava i iskorišćuje 
sve, što rogata marva može čovjeku dati: meso, mlijeko, koža, 
rogovi. 

Evropljanin i stanovnik prednje Azije nije međutim u pro- 
šlosti jeo samo govedinu, nego još više svinjetinu i ovčije meso. 


Svinjske zalihe Evrope 

Svinjski rod pripada po svojoj starosti najstarijem životinjskom 
plemstvu. U Evropi gojila se svinja već za vrijeme sojenica, a 
razvila se zacijelo križanjem divlje evropske i prednjoazijske vrste. 
Prirodnu granicu geografskom rasprostranjivanju svinjčeta tvori 
granica hrastovih šuma, budući da je glavna hrana svinjčeta — 
žir. Kulturne granice nema: svinjče slijedi čovjeka posvuda, a u 
Kini, gdje ima malo šuma, svinje su brojnije nego u Evropi. Ne 
znamo kada je započelo pripitomljivanje svinjčeta, ali se pretpo- 
stavlja, da je taj proces započeo u Mezopotamiji ili u Kini, a možda 
i u obim zemljama nezavisno. Otkako je svinja proglašena 
prljavom životinjom, rastavljene su obje zone svinjogojstva — 

evropska i azijska — arapskim poluotokom i Malom Azijom. No 
svinja je prije toga doba prodrla u Evropu kao i u Afriku. 

Ne zna se pravo što je potkopalo dobar glas svinjčeta na Ori- 
jentu. Navode se neki mitološki razlozi (Adonisov kult u Maloj 
Aziji), ali zabranu, da se jede svinjsko meso, teško je svesti na 
mitologiju. Često se tumači ova zabrana i poteškoćama da se sa- 
čuva svinjsko meso u vrućem podneblju, kao i strahom od raznih 
bolesti (trihine). Nastojanjem sv. Bonifacija zabranio je papa u 
8. stoljeću, da se u Njemačkoj jede konjetina i svinjetina, a to je 
učinjeno isključivo iz vjerskih pobuda. Prve odredbe vlasti o 
klanju blaga i prodaji mesa datiraju iz 13. stoljeća, a sanitarna 
kontrola mesa, koje dolazi na tržište, uvedena je tek u 18. stoljeću 
i to samo u nekim gradovima. 

Ni biblija, ni talmud, ni koran ne bilježe nijedan jedini slučaj 
otrovanja svinjskim mesom, premda je sigurno takovih slučajeva 
bilo. Da su se vjerski zakonodavci rukovodili i higijenskim obzi- 
rima, spomenuli bi zacijelo takove slučajeve, pa je najvjerojatnije 
da zabranu valja svesti na religiozne obzire. Svinja bila je isprva 
totem, te su ljudi vjerovali, da se nalaze u posebnim odnosima 
prema toj životinji. Indijci su stoga svinju poštivali, a Židovi pro- 
glasili nečistom, što će reći tabu. Ni jedni ni drugi nisu bili prema 
toj životinji ravnodušni. Što se tiče muhamedanaca, vrijedno je spo- 
menuti, da sam Muhamed nije po svoj prilici nikada u životu vidio 
svinje, budući da tada u Arabiji nije bilo svinjogojstva. 

Osobiti ljubitelji svinjskoga mesa bili su Grci, a pogotovo Ma- 
kedonci. Kralju Filipu i njegovu sinu Aleksandru Velikom servi- 
rani su na zlatnim pladnjevima pečeni i punjeni odojci. I Rimljani 
sviju društvenih klasa voljeli su svinjetinu. I stari Germani, tako 
da su jednoga svog boga, koji je vladao nad suncem i kišom, za- 
mišljali kako jaši na vepru sa zlatnim četinjama. U vrijeme otkrića 
Amerike bila je svinja raširena po čitavoj Evropi, premda još nije 
bilo tovljenih svinja kao danas. Ta se vrsta, koja je naročito 
zgodna za tovljenje, razvila križanjem evropskog i kineskog svinj- 
ceta, a to se dogodilo u Švedskoj tečajem 18. vijeka. 

Flibustijeri i bukanijeri 

Otok Haiti, vrata kroz koja su španjolski osvajači ulazili u 
novi svijet, bio je važno selište ne samo za ljude nego i za stoku. 
Stoka se smjesta izvanredno dobro snalazila na zelenim livadama 

ovoga otoka, na kojemu 
je bilo mnoštvo trave, a 
nigdje ni traga grabežlji- 
voj zvjeradi. 

U 17. vijeku stali su 
Francuzi, Englezi i Ho- 
lanđani prodirati u Za- 
padnu Indiju, dok su Špa- 
njolci ljubomorno čuvali 
svoja prava. Nisu puštali 
ostale evropske koloniste 
u te krajeve, a od vremena na vrijeme bi ih naprosto istrijebili. 
Na malenom otoku Tortugi, koji se nalazi na sjeverozapadnoj obali 
San Dominga, nastala je na ruševinama holandijske kolonije, koju 
su razorili Španjolci, nova kolonija, koja će imati posve drugo 
obilježje. Holandijskim kolonistima pridružili su se razni pusto- 
lovi iz Francuske i Engleske, a Tortuga se prometnula u gusarsko 
gnijezdo. Gusari su plijenili španjolske brodove, koji su plovili 
između Španjolske i Kube, a kao strateška baza nije im služila 
samo Tortuga, nego i čitava zapadna obala Haitija, koja je veoma 
bogata lukama i zalivima. Stada goveda na Haiti ju služila su gusa- 
rima kao živa zaliha hrane, a oružje bi im dobavljali engleski 
ratni brodovi, koji su ,,slučajno“ zalazili u te vode. 

Glavnu je ulogu u svim tim borbama odigralo govedo. Gusarska 
država na Tortugi uvela je podjelu rada. Jedan dio stanovnika 
ostao bi na kopnu baveći se lovljenjem i klanjem goveda, te pri- 
pravljanjem zaliha sušena mesa. Indijanci zvali su drvene roštilje, 
na kojima se pržilo meso — ,,bukan“, a po tome su se i ovi 
ljudi prozvali bukanijeri. Ova se riječ i dandanas sačuvala u 
engleskom jeziku, te označuje gusara, a katkada i burzovnog vara- 
licu. Ostali članovi gusarske države, koji su radili na moru, dobili 
su ime flibustijera, od engleskoga ,,fly boats“, što će reći lagane 



116 


lađe, ili od holandijskog ,,Vlie“, mjesta u Holandiji gdje su se 
upotrebljavale lađe nalik na gusarske. 

Iz Zapadne Indije odselilo se govedo preko savana Srednje 
Amerike i stiglo do sjeveroameričkih, gdje se brzo udomaćilo i 
podivljalo. Kasnije su doveli holandijski i švedski kolonisti nova 
stada pripitomljenog evropskog goveda na sjeveroistočnu obalu 
Amerike. Španjolci uveli su evropsko govedo u Braziliju, a odatle 
se raširilo preko pampa sve do Argentine. Doskora je u svim ze- 
mljama Srednje i Južne Amerike bilo goveda u izobilju, pa se 
stoka nemilice tamanila i to samo zbog koze, dok se meso bacalo 
ili sušilo, da bi tako osušeno poslužilo kao gorivo. U 17. stoljeću 
naručili su Isusovci u Uruguayu oltar za jednu novu crkvu. Ovo 
djelo rezbarske umjetnosti stajalo je „trideset hiljada reala ili 
goveda“, iz čega proizlazi, da je jedno govedo vrijedilo samo real. 

U 18. vijeku uveli su Evropljani govedo u Australiju i Novu 
Zelandiju, gdje se govedo brzo razmnožilo. Doskora je južna po- 
lutka zemlje postala mesnicom čovječanstva. 

,,Đ avolska zamisao 11 

Trgovina mesom vršila je važnu ulogu već kod starih Grka. 
Prema svjedočanstvima povjesničara bilo je u staroj Heladi trgo- 


Stočne zalihe Evrope 

vaca, koji su na daski nosili „tople kobasice 4 * i prodavali ih pro- 
laznicima. Mnogo je teže bilo pitanje opskrbe staroga Rima ži- 
vežnim namirnicama, a napose mesom. U Srednjem vijeku postao 
je problem mesa još akutniji, a već se onda pokazalo, da domaća 
evropska proizvodnja sama po sebi ne dostaje. Od vremena do 
vremena cijene bi mesu naglo porasle. Pod konac Srednjega vijeka 
dotjerana su iz Poljske i jugoistočne Evrope na zapad golema 
stada goveda, a trgovina stokom bila je zacijelo rentabilna unatoč 
golemih troškova, visokih carina i svakojakih putnih neprilika. 

U 16. vijeku zavladala je u čitavoj Evropi velika nestašica 
mesa. Stočarstvo je stradalo od seljačkih buna i Triđeset- 

godišnjeg rata, a uz to je 
sijanje žitarica oduzimalo 
stoci pašnjake. Uz to su se 
počeli razvijati gradovi, a 
gradski su ljudi odvajkada 
veliki mesožderi. Pod ko- 
nac 19. vijeka zauzimala je 
Evropa u svijetu isti polo- 
žaj, kao što ga je zauzimao 
negdašnji ,,urbs“ u Rim- 
skome carstvu. Odasvud se 

Stočne zalihe Sjeverne Amerike U Evropu morala uvoziti 

hrana, a na svu sreću bile 
su onkraj mora nagomilane silne zalihe mesa. Dok Evropljani nisu 
znali odakle će nabaviti potrebno meso, stanovnici onkraj mora 
nisu znali kuda će s tolikim mesom. 

Do sredine 19. vijeka hranila se Engleska vlastitim mesom, pa 
je što više izvozila i nešto ovčijeg i svinjskog mesa. No u drugoj 
poli stoljeća po-čela je i Engleska uvoziti meso i to djelomično 
s kontinenta, a još više iz Amerike. Uvozilo se živo blago, te uso- 
ljena i sušena svinjetina (engl. bacon). Šezdesetih godina položaj 
se naglo pogoršao, budući da se engleska industrija veoma naglo 
razvila, a Velika Britanija postala prvom industrijskom zemljom 
svijeta. U parlamentu i dnevnim listovima stalo se raspravljati o 
nestašici mesa, a doskora je složen posebni odbor, koji je imao da 
riješi to pitanje. Dok se taj ,,committee“ bavio raznim prijedlozima. 

nisu ni stanovnici Argentine i Australije tratili vrijeme. Zarana 
se ondje pokušalo praviti mesnate konzerve i to na poticaj Fran- 
cuske. Najprije se meso čuvalo u staklenim spremnicama, onda u že- 
ljeznim, a tek 1850. uvedene su danas opće poznate limene kutije. 

Dugo vremena izvozila je Argentina u Evropu živo blago i 
usoljeno meso — proizvod svojih klaonica (,,salađeros“) . Raci- 
onalnije stalo se postupati tek šezdesetih godina, kada je podu- 
zetni inženjer Giebert iz Hamburga osnovao društvo za proiz- 
vodnju mesnog ekstrakta prema Liebigovu postupku. Time je 
argentinsko stočarstvo spašeno 
od propadanja. Početkom deve- -- - 
desetih godina Liebigovo je dru- 
štvo jedno od najmoćnijih po- OT/ 

duzeća La Plate. To je društvo y 

posjedovalo preko dvije i pol kTJ t-, 

hiljade četvornih kilometara pa- 
šnjaka, a kroz klaonice ovoga 
društva prošlo bi godišnje preko 
200 hiljada goveda. 

God. 1881. raspustio se spo- 
menuti londonski odbor ne ispla- Ud 

tivši nagradu, koju je raspisao vCj ‘i^~x^ > io milijuna 

za izum: kako da se konzervira v* iljUdZilijun 

meso. A točno dvadeset godina St0& , e ^ JuŽM Amerike 
prije uredio je jedan australski 

poduzetnik imenom Mort u zajednici s francuskim inženjerom Ni- 
colleom prve umjetne hladionike. Mort je živio u Syđneyu, a glavna 
mu je želja bila, da pronađe neku metodu, kojom će omogućiti 
otpremu smrznutog mesa u Englesku. Mort je uočio golemi za- 
mašaj ove zamisli, koju je označio „đavolskom idejom** (a 
diabolical iđea). Zapanjila ga i sama pomisao, da bi se umjetnom 
hladnoćom mogli povezati kontinenti, sagraditi ledeni most preko 
ekvatora. A treba znati, da je sama Australija trebala mnogo leda, 
koji se uvozio iz — Amerike! 

Trideset punih godina radio je Mort i nastojao otpremiti prvi 
transport smrznutoga mesa u Englesku. A kada je sve bilo spremno, 
nešto se u posljednji čas pobrkalo na aparaturi, tako da je speci- 


yv_J 10 mi! i ju no 

1 milijun 

ZP ispod 1 milijuna 

Stočne zalihe Južne Amerike 

jalno opremljeni parobrod morao meso iskrcati, mjesto da njime 
krene u Evropu. Dvije godine kasnije umro je Mort potrošivši čitav 
svoj imetak i znatnu svotu novaca, koju su mu povjerili australski 
stočari. Iste godine kada je Mort pokušao otpremiti prvi ,,hladni“ 
transport iz Australije u Evropu, uspjelo je francuskom inženjeru 
Tellieru da otpremi parobrod ,,Frigorifique“ iz Rouena u Buenos 
Aires. Meso je putovalo iz Francuske u Južnu Ameriku sto i četiri 
dana (tada normalno vrijeme puta!), a kada je stiglo na odre- 
dište moglo se jesti, premda baš nije bilo ukusno. No Tellier nije 






potpuno riješio ovaj pro- 
blem, jer je meso samo 
,,ohladio“. I danas se upo- 
trebljava ta metoda. Meso 
se ohladi na jedan do je- 
dan i pol stupnja nad ništi- 
com, te ostaje mekano, dok 
se smrznuto meso ohlađuje 
do 12 ili 18 stupnjeva ispod 
^ ništice, te postaje tvrdo po- 
put kamena. Ova potonja 
metoda danas se više upo- 
trebljava. Prvi parobrod, 
v i koji je iz Evrope otpremio 

sleđeno meso bio je ,,Pa- 
raguay“, a putovao je iz Marseillesa u Buenos Aires i natrag. 
Njegov je dolazak u Evropu pobudio senzaciju. U decembru 1879. 
krenuo je parobrod ,,Strathleven“, krcat uleđenim mesom iz Mel- 
bournea, a stigao je u veljači 1880. u London. Bio je to parobrod 
brze plovidbe, te je prevalio put iz Australije u Evropu za cigla 
dva mjeseca. Svoj tovar predao je trgovcima u izvrsnom stanju, o 
čem su rado svjedočili svi londonski gastronomi, počevši od princa 
od Walesa. I kraljica Viktorija, kojoj je na dar predano uleđeno 
tele, rado je potvrdila ovaj sud. 


Sada su i parobrodarska društva uočila važnost ove novotarije, 
te je doskora investiran silan kapital. Danas dovozi u Evropu oko 
200 specijalnih parobroda uleđeno meso iz Australije, Nove Ze- 
landije i Argentine. Francuzi su se konačno sjetili Madagaskara, 

na što je pametni Tellier mislio već pred pola stoljeća obzirom 
na tamošnje prilike, koje pogoduju stočarstvu. Za vrijeme Svjet- 
skoga rata razvila se industrija uleđenog mesa u Južnoj Americi 
do neslućenih razmjera. Južnoamerički stočari molili su se Bogu, 
da rat nikada ne svrši. Danas su anglosaske i romanske zemlje 
Engleska, Amerika, Francuska, Španjolska i Italija — glavni po- 
trošači uleđena mesa. 

Tako je ,,đijabolička zamisao“ urodila silnim plodovima uda- 
rivši temelje općemu blagostanju čitavih kontinenata. 




Vrtovi na Michiganskom jezeru 

Nije lako konkurirati američkom svinjčetu. Žitni pojas Amerike 
(„corn belt“) bio bi pravi paradis za svinje, kada se u središtu 
toga raja ne bi nalazio jezoviti pakao klaoničke industrije. Šest 
gradova — Chicago, Cin- 
cinnati, Saint-Louis, Omaha, 

Kansas City i Minneapolis 
— obuhvataju poput prstena 
državu Jowa. U toj državi 
otpada na svakoga stanovni- 
ka četiri svinjčeta i pol. 

Pogledamo li zemljopisnu 
kartu, vidjet ćemo, da se 
najvažniji klaonički gradovi 
Amerike nalaze u trokutu iz- 
među Mississippija, Missou- 

rija i velikih jezera. Veći dio KT . » ... 

v INaj važnija središta mesnate industrije 

potrošača nalazi se istočno u U S A 

od toga područja, a meso u 

obliku goveda šeće zapadom. Nije stoga čudo, ako se na tržištu, 
koje broji 120 milijuna ljudi, industrija mesa upravo fantastično 
razvija. Prema svome prometu ovo je najmoćnija industrija u Sje- 
dinjenim državama. God. 1919. iznosila je produkciona vrijednost 
ove industrije četiri milijarde dolara, dok je teška industrija že- 
ljeza i čelika producirala za tri milijarde dolara, automobilska 

industrija za dvije i pol milijarde, a pamučna industrija za dvije 
milijarde. 

Klaonička metropola je chicaško predgrađe. U „Facking 
Townu“ smjestile su se najveće klaonice svijeta. U otvorenim va- 
gonima dovozi se stoka iz prerija, a istovaruje se iza drvenih plo- 
tova, koji se protežu kilometre i kilometre, a pjesnički se nazi- 
vaju stočnim vrtovima. Tu stoka čeka na svoju sudbinu. 

Dugo ne treba da čeka. Natjeraju je u malene vagone, u koje 
ee putem slijevaju žestoki mlazevi vode. Pri ulazu u klaonicu udara 
vješta ruka svaku životinju strjelovitom brzinom kladivcem u za- 
tiljak, tako da životinja omamljena pada. Međutim je vagon stigao 
u zgradu. Pobočni se zid naglo spušta poput klopke, a životinja 
pada na bok. Za čas joj stražnje noge obuhvata lanac, a životinj- 
sko tijelo odvlači dizalica u visinu. Putem će oštar nož prorezati 
životinji vrat i rasporiti trbuh. Na pokretnoj vrpci tijelo kreće 
dalje. Posebne sprave hvataju krv, koja se cijedi iz trupla te otiče 
u posebni basen. Životinjsko truplo stiglo je međutim u gornji 
sprat, a silazeći mora se podvrgnuti svim mogućim operacijama. 

Pola sata nakon prvoga smrtonosnoga udarca stizava govedo 
natrag u prizemlje, gdje se nalaze hladionici. Pojedini njegovi 
dijelovi već su otpremljeni u različite odjele: napose se prerađuje 
krv, napose rogovi, kopita, koža, crijeva, kosti. Ništa ne propada. 

Ove klaonice nadziru neki veliki trustovi. Njima te klaonice i 
pripadaju. Trustovi reguliraju stočno tržište, oni posjeduju tvor- 
nice za iskorištavanje otpadaka, oni proizvode konzerve, loj, 
dugmeta, kobasice, kefe, ljepilo, paštete, brašno od kostiju, sapun 
i margarin — trustovi kontroliraju gotovo čitavu detaljnu trgovinu 
mesom, a posjeduju najveće hladionike na svijetu, tisuće hladi- 
oničkih vagona za željezničku otpremu, te stotine i stotine specijal- 
nih automobila s ugrađenim hladionicima. 

To su eto zloglasne chicaške ,,džungle“, o kojima se toliko pi- 
salo. Jezovit je to posao, a teško je zamisliti, da ima „specijalista 
koji do tisuću svinja zakolju za jedan sat! Ipak valja istaći, da je 
opis Uptona Sinclaira u poznatoj njegovoj knjizi o chicaškim kla- 
onicama odviše jednostran. Kada bi higijenske prilike u klaoni- 
cama bile zaista takove, kako ih opisuje Sinclair, polov ica bi ame- 
ričkog pučanstva pogibala od otrovanja mesom. U velikoj indu- 

strijskoj zemlji mora sanitetski nadzor besprikorno funkcionirati, 
jer bi se već idućeg dana javile strašne posljedice. U chicaškim 
klaonicama teče mnogo krvi, ali još više vode. 

Naši pernati prijatelji 

Brzina modernog prometa i izum hladionika učinio je i živad 
važnim trgovačkim artiklom. Pilići, patke i guske putuju u odre- 
đeno vrijeme iz jedne zemlje u drugu, pa ako bi se i živadi mogli 
odreći, te naša prehrana ne bi stradala, ipak smo toliko privikli 
na tu hranu, da bi nam teško bilo bez nje. 

Nema valjda zemlje na svijetu, u kojoj nema živadi. Pile po- 
tječe iz Azije, a javlja se razmjerno kasno u Evropi, tek u 5. sto- 
ljeću prije Krista. Starim je Germanima najviše imponirao pijetao, 
jer najavljuje vrijeme. Za korisnu koku nisu imali mnogo smisla. 
S pijetlom stigla je koka i u Ameriku, budući da su Španjolci 
uzimali sa sobom pijetla mjesto sata. Borbene sposobnosti pije- 
tlove također su se mnogo cijenile, a cijene se i danas. Na Filipin- 
skom otočju uzgaja se više pijetlova nego kokoši, budući da su 
borbe prijetlova u onim krajevima nacionalna zabava, kao borbe 
s bikovima u Španjolskoj. 

Trgovci jajima zanimaju se naravski više za kokoši. Sve zemlje 
zapadne Evrope, osim Danske i Nizozemske, uvoze godišnje na de- 
setke tisuća tona jaja. Prije rata snabdijevala je Rusija čitavu Evro- 
pu jajima. Danas su glavni dobavljači jaja uz Holandiju i Dansku 
jugoistočne zemlje Evrope, a glavni potrošači Njemačka i Engle- 
ska. Znatne količine jaja izvozi Kina, gdje je peradarstvo odavna 
u cijeni (tako da je ondje izumljeno i umjetno ,,nasađivanje“ jaja). 
No iz Kine se ne izvozi toliko svježih jaja koliko žumanjka stucanog 
u prah. Ovaj stucani žumanjak kupuju velika stastičarska po- 
duzeća. 

Patke i guske zaostaju znatno za kokošima. To je i shvatljivo 
ako uzmemo u obzir, da patke i guske imaju mnogo veće zahtjeve. 
Patka na pr. treba bezuvjetno vode. Njemačka ima 86 milijuna 
kokoši, gotovo šest milijuna gusaka, a tri milijuna pataka. Prema 
tome u Njemačkoj kokoši tvore 90 posto peradi, u Americi pako 

95 posto. U Kini se mnogo uzgaja patka, koja nastava gotovo sve 
rijeke i kanale. Kinezi se međutim mnogo ne brinu nego puštaju 
svoje patke, da se same prehrane loveći ribu. 

Najstarija i najkorisnija životinja domaće peradi je — guska. 
Drži se, da su je najprije pripitomili u Babilonu, te da je gajenje 
gusaka došlo preko Grčke u Rim sa istoka. Tečajem povijesti izvele 
su guske razna junačka djela. Tako su na pr. spasile rimski Kapitol, 
a stari su Rimljani komemorirali taj slavni dogođaj jedući toga 
dana pečenu gusku. Stari su Rimljani izumili i paštetu od guščijih 
jetara. To se dogodilo negdje između konzulata Sule i Cezara u 
doba najvećega cvata kulinarske umjetnosti. 

Od Germana naučili su Rimljani kako se upotrebljava guščje 
paperje. Rimski vojnici na Rajni prvi su se uputili, kako se guska 
čupa, te kako se njenim perjem pune jastuci i perine. Guska je 
obdarila kulturu još jednim velikim prilogom: dala nam je pisaće 
pero, koje se od 7. stoljeća nakon Krista sačuvalo sve do 19. vijeka 
do izuma čeličnoga pera. 

Tisuću godina služila je guska pošteno i vjerno filozofima i 
naučen jacima, a hoćemo li nekome kazati, da je glup uspoređujemo 
ga s guskom! Svijet ne plaća po zasluzi, pa je tako sova, o kojoj se 
ne zna ništa potanje, postala pobočnikom mudre božice Minerve, 
dok je guska ostala „glupom guskom“. 

Mliječno čudo 

Više zahvalnosti iskazuje čovjek drugoj jednoj domaćoj živo- 
tinji. To je krava. No jedan jedini narod kravu zaista poštiva a to 
su Indijci. Pred pet tisuća godina oni su je proglasili svetom, a 
poštivanje krave osniva se u Indiji na vjerskim pobudama. 
Ujedno je to poštovanje posljedica svakodnevnog doživljaja po- 
ljodjelčeva, koji umije cijeniti kravu, jer mu daje mlijeko. Stari 
su u mlijeku gledali božanski eliksir života. Vidjeli su kako žena 
hrani svoje dijete tri do četiri godine materinskim mlijekom (tako 
dugo traje na Orijentu vrijeme dojenja), te kako dijete hranjeno 
ovom čudesnom tekućinom raste i jača, te najposlije počinje hodati 
i govoriti. 

Kako da ne poštuje životinju, koja je tako bogato obdarena 
ovim životnim eliksirom? Maharadža od Udaipura diči se i danas 
naslovom „zaštitnika krava“, a Hindu, koji hoće udobrovoljiti 
brahmanca, reći će mu: „Ti si moj brahmanac, ja ću biti tvoja 
krava! Bezbrojni sukobi između Hinđa i muslimana nastali su 
tako, da su Hindi optužili muslimane, da su ovi ubili kravu. Po- 
vod ustanku Nana Sahiba godine 1857., kojom je prilikom Engle- 
ska malne izgubila Indiju, nastao je tako, da je netko raširio gla- 
sine, da Engleske čete u Indiji mazu svoje naboje kravljom masti 



Na koliko ljudi otpada po jedna krava 


(dok se muslimanima pričalo, da se naboji mažu svinjskom masti). 
Indijac ne smije ubiti krave, niti jesti njeno meso, no ako krava 
crkne, može se okoristiti njenom kožom. Tim se zanatom bavila po- 
sebna kasta — jedna od najnižih, no kako je ovo zanimanje bilo 
prilično unosno, morali su se pripadnici ove kaste štititi protiv 
uljega. Kravlji kult u Indiji provodi se do apsurda. Tumara li krava 
ulicama grada mora joj se svatko ugnuti s puta. Padne li joj na pa- 
met da legne na tramwaysku prugu, tramway staje, a kondukter si- 
lazi s kola moleći kravu obazrivim glasom da ustane. Strpljivo če- 

kaju putnici, dok se krava ne 
udostoji da ode. No obožavanje 
krave ima i drugih nezgodnih 
posljedica. Velik dio gospodar- 
ske vrijednosti, koju predstavlja 
krava, ostaje neiskorišten. U doba 
gladi, kada nema dovoljno stočne 
hrane, Indijci ne zakolju kravu, 
da bi se prehranili njenim me- 
som, nego je puste da crkne. Ne 
daje li krava mlijeka prestaje si- 
romašni seljak da je hrani. 

Zanimljivo je spomenuti da 
Kinezi, indijski susjedi, mlijeko 
nikako ne cijene, kao ni Japanci ili američki crvenokosci. No zato 
je mlijeko u srednjoj i prednjoj Aziji u velikoj cijeni i to ne samo 
kravlje mlijeko, nego i mlijeko koza, ovaca, deva, a napose kobila. 
Iz mlijeka kobile pravi se „kumiš 44 — provrelo mlijeko, od kobile, 
kojim se hrane Kirkizi i Tatari. Interesantno je, da ni Španjolci 
Južne Amerike ni indijanski urođenici ne piju kobilje mlijeko, ali 
veoma rado jedu konjetinu. Spomenuti je kumiš kiselkasto i malko 
pjenušavo piče, koje sadrži nešto alkohola, te se čovjek može njime 
i opiti. Veoma je hranljivo. Svaki evropski želudac ne pod- 
nosi kumiš, osobito ne onoliko, koliko toga pića konsumiraju 
Kirkizi. 




Na Blizom istoku, pa i kod balkanskih naroda kravlje se mli- 
jeko iskorišćuje u sve moguće svrhe. Pravi se kefir, airan, kajmak 
i jogurt, a tko je na licu mjesta okusio sve te divote, nikada ih ne će 
zaboraviti. Tipična je zemlja u tom smislu Bugarska. U svakom 

bugarskom građu naći ćemo bezbroj mljekara. Kraj ulaza u 
takvu mljekarnu nalazi se do prozora ognjište, na koje se nado- 
vezuje tezga. U svako doba dana kuha se na ognjištu u velikim 
kotlovima mlijeko, a gazda se neprestano vrze oko ognjišta, te nešto 
odlijeva i dolijeva, cijedi i procjeđuje, ohlađuje i grije — dvoreći 
pri tom svoje goste. Ako sjednemo za jedan od malih stolića donijet 
će nam smjesta jogurta. Bugari vjeruju, da jogurt produžuje ljudski 
vijek, a neki bakteriolozi potvrđuju to mišljenje, jer da mliječna 
kiselina uništava štetne crijevne bakterije. 

Mljekarstvo u Evropi nije tako slikovito, ali je racionalnije. 
Glavni su produkti mlijeko, maslac i sir. 

Do god. 1870. bila je vrijednost mlijeka, maslaca i drugih 
mliječnih produkata u Njemačkoj mnogo niža od vrijednosti žitne 
proizvodnje; devedesetih godina porasla je vrijednost mliječnih 
produkata na 1.625 milijuna, dok je vrijednost žitnih produkata 
procijenjena na 1.525 milijuna; prije rata porasla je vrijednost 
žitarice na tri milijarde, dok je mliječno gospodarstvo donosilo tri 
i pol milijarde. 

Da bismo shvatili značenje ove brojke moramo znati da je vri- 
jednost produkcije ugljena bila prije rata u Njemačkoj niža od 
vrijednosti mljekarske produkcije (ugljen — 1 milijarda 200 mili- 
juna). Danas Njemačka posjeduje oko 10 milijuna krava, od kojih 
svaka daje godišnje oko 2.372 litre mlijeka. Sve zajedno daju od 
prilike 24 milijarde litara godi- 
šnje! Ipak nije se Njemačka ni 
prije rata mogla odreći uvoza 
mliječnih proizvoda. Tako su i 
poslije rata uvezene znatne količi- 
ne mlijeka, maslaca i sira, premda 
njemačke krave uslijed boljega 
gospodarenja daju više mlijeka. 

Kapacitet krave može se znatno povećati, ako je kontroliramo 
vodeći o svemu računa. Njemačke „kontrolne 44 krave, koje se speci- 
jalno nadziru i njeguju, daju gotovo 200 litara više od ostalih 
krava. Dosada je ova kontrola obuhvaćala samo 10 posto nje- 
mačkih krava, a sada su toj kontroli podvrgnute sve krave u Nje- 
mačkoj. Ako svaka krava daje dnevno samo pola litre mlijeka više, 

iznosio bi godišnji višak gotovo milijardu i po litara mlijeka, ili 
milijun centi maslaca. 

Najrazvijenije je mljekarstvo u Danskoj. Šezdesetih godina pro- 
šloga stoljeća, nakon gubitka Schlesvvig-Holsteina, izvozila je 
Danska nekoliko tisuća tona maslaca, a prije rata dosegao je izvoz 
gotovo 90 hiljada tona, nadmašivši tako i sam ruski izvoz maslaca 
za dvadeset hiljada tona. Poslije rata nadmašila je mala Danska 
god. 1931. sve rekorde izvezavši 172 hiljade tona. Najbolji je kupac 
danskoga maslaca Engleska, koja troši silne količine, gotovo četiri 
petine sveukupnoga izvoza maslaca sviju država svijeta. Posljednje 
vrijeme javljaju se na poprištu izvoznici s južne polutke: na dru- 
gome mjestu dolazi (nakon Danske) Nova Zelandija, a na trećemu 
Australija. I Argentina izvozi mnogo maslaca. 

HP u krvi i mesu 

Konj je pretežno evropska životinja. Gotovo polovica sviju 
konja živi u Evropi. Ne zna se točno otkuda je konj došao u 
Evropu, a ni kada. Po svoj prilici potječe iz Azije, i to iz zemalja, 
koje se nalaze između Anatolije i Indije. Sigurno je, da ne potječe 
iz Arabije. Ako i najglasovitije konjske rase dolaze iz Arabije, ipak 
je izvoz arapskih konja započeo razmjerno kasno. U doba Muha- 
meda, koji je udario temelje arapskom konjogojstvu, nije u Arabiji 
gotovo ni bilo konja. Onda, kao i danas, bila je deva najvažnija 
životinja Arapa. Konjogojstvo forsirao je Muhamed iz vojnih 
razloga. 

Seoba naroda praćena je i seobom konja. U to doba pomiješao 
se teški evropski konj sa laganim i brzim konjčetom Huna i Avara. 
Kasnije pridošla je vruća i nervozna krv iz Arabije i Perzije. 

Lagani evropski konj ustalio se prilivom orijentalne krvi. Velik 
postotak te krvi ima engleski ,,hunter“ i ruski kasač. Američki 
„sađđle horse“ predstavlja mješavinu najrazličitijih rasa, među 
kojima nalazimo i podivljalog konja prvih španjolskih naselje- 
nika. Taj ,,mustang“ potječe iz Afrike. 

Evropski su starosjedioci teški i glomazni konji, koji se veoma 
razlikuju od azijskih rasa. Sjevernjački ovi divovi među konjima, 

kakovih nema na Istoku, goje se u sjeverozapadnom kutu Evrope, 
u Pikarđiji, Bretanji i Flandriji (Percherons), te u okolici Ardena. 
Među najsnažnije rase spadaju brabantski teretni konji. Od nje- 
mačkih rasa treba spomenuti konje iz Porajnja i Schlesvvig-Hol- 
steina. Ovamo spadaju i poznati Pinzgaueri. U Engleskoj ističu se 
svojom veličinom i snagom konji iz Suffolka i ,,clydesdalski slo- 
novi . Ovi su konji visoki poprečno metar i sedamdeset i pet, a 
važu preko 1.200 kg. 

Ako i konj nije tako stara domaća životinja kao govedo, ipak 
spada među najstarije prijatelje čovjekove. No čini se, da po- 
sljednje doba toga prijateljstva nestaje. Ljudi se za konje sve 
manje interesiraju, a broj konja u svijetu opada. Prije rata bilo 
je na svijetu nekih 105 milijuna konja, a danas samo 80 milijuna. 
Automobili istiskuju konja u gradovima i vojsci. Modemi sportaš 
voli automobil nego konja, a konjskom cirkusu konkurira kine- 
matograf. 

Poljodjelstvo mnogih zemalja ne može se zadovoljiti samim ko- 
njem, nego treba i drugu tegleću marvu. Naročitu je važnost po- 
stigla mazga. Ovo dijete iz nejednakog braka (majka je kobila, a 
otac naprosto magarac) diči se korisnim i dragocjenim svojstvima. 
Mazga se zadovoljava bilo čim, veoma je snažna i izdržljiva, a ne 
treba toliko njege koliko konj. Mazga podnosi oporu klimu, ali je 
njeno rasprostranjivanje uvjetovano njenim roditeljima. Sama se 
mazga ne razmnožuje, pa bez konja i magaraca ne možemo uzgajati 
mazge. Konja ima posvuda, no magarac voli vruću klimu. Zato su 
i magarci i mazge u Evropi najbolje zastupani u južnim zemljama. 
U Sjevernoj Americi ima ih u pamučnoj zoni, Južnoj Americi po- 
svuda osim u šumskim područjima. 

Uz magarca i mazgu upotrebljavaju se i druge životinje kao 
tegleća marva. U Aziji i Africi služi u tu svrhu deva, pa vol, bivol 
i jak. Deva ima u pustinjskom pojasu, koji se pruža od Sahare 
preko Arabije, Perzije, Turkestana i sjeverne Kine. U srednjoj 
i istočnoj Aziji prevladava dvogrba deva, dok je u Africi i Arabiji 
udomaćena jednogrba deva ili dromedar. 

Ulogu deve vrši u sjevernim tundrama sob. Bez soba ne bi se 
moglo stanovati u tundrama, kao što bez deve ne bi bilo života u 
pješčanoj pustinji. 


^ Semjouov 

Jedan je od najinteresantnijih krajeva svijeta Mongolija. Tu 
se na izvorima Amura i obroncima Sajanskoga gorja sastaju tri 
vrste četveronožaca, koji pripadaju potpuno različitim geografskim 
pojasima. Tu se deva, građanin pustinje, javlja uz polarnoga 
s o b a, a srednjoazijski j a k, koji Tibetancima nadomještava konja 
i kravu, stupa dostojanstveno uz devu i soba. Čvrste niti povezuju 
ovaj kraj sa ostalim dijelovima azijskoga kontinenta, a tko zna 
ne će li se ovdje odlučiti sudbina Azije . . . 

ZAŠTO DRVETA NE RASTU U NEBO? 


U sjeni drveća 

Šuma hrani čovjeka kao polje i more. No ni jedna druga dje- 
latnost ne približuje čovjeka prirodi toliko koliko rad u šumi. Ri- 
bari i poljodjelci ostaju tako reći na površini, no šumski radnik 
prodire u šumu, tone u njoj poput ronioca, a zeleni ga element 
obuhvata sa sviju strana zakriljujući mu pogled u daljinu. Utjecaj 
je šume na čovjeka neizmjeran. Čitavo njegovo biće, njegov etos, 
njegovi običaji, njegova religija — sve se to izgrađuje u sjeni 
drveća. Dandanas smo zaboravili, da je evropska kultura potekla 
?z šume i da su prvi naši bogovi bili šumska božanstva. 



Prvi počeci kulturne ekspanzije istovjetni su s uništavanjem 
šuma. Čovjek brončanoga doba umio je već obrađivati drvo i 
obarati stabla, ako ta stabla nisu bila odviše velika. No čovjek 
onoga doba nije mogao iskrčiti šumu, pa bi je zato spalio. Tako su 
postupali i kolonisti u Americi ili Kanadi, tako su radili Germani 
i Slaveni. 

Boreći se sa šumom čovjek je u šumi ipak tražio i našao naj- 
sigurnije zaklonište, kada mu je zaprijetio neprijatelj. Nema boljih 
prirodnih granica od šume: ni voda, ni gorje ne pruža tako sigurnu 
zaštitu. Morska je obala uvijek otvorena neprijateljskim napada- 
jima. Bregovi nisu zadržali ni Aleksandra Velikog, ni Akbara, ni 
Nadir-Šaha, kada su nasrnuli na Indiju; nisu zadržali ni Tamerlana, 
osvajača Eurazije, ni Hanibala, ni Napoleona, kada su zavojevali 
na Italiju. Germanske prašume odupirale su se širenju Rimske im- 
perije, kako svjedoči bitka u Teutoburškoj šumi, a stoljećima borili 
su se Englezi s Ircima, koji su se sklonuli u šume „Zelenoga otoka“. 
Borba Rusa s Mongolima, borba je šume protiv stepe. U ruskoj 
šumi zapela je najezda Tatara, u svojim šumama pribirali su Rusi 
svoje snage za protuofenzivu. Peruanski Inke prevladali su brda 
prodirući prema istoku, ali su zastali namjerivši se na neprohodan 
šumski zid. S istoga razloga nisu ni amerikanski kolonisti mogli 
punih dvjesta godina napredovati prema zapadu. 

Povijest nas uči, da je krčenje šuma i njihovo racionalno isko- 
rištavanje najteži kolonizatorni posao. Taj su posao izvršili Anglo- 
sasi u Sjevernoj Americi, a Rusi u Sibiriji. 


Ljudi ne čuvaju šume, a posljedice ne izostaju 

Nekoć se šumarstvo svodilo na dva osnovna problema: divljač 
i tovljenje svinja. A šume nisu iskorištavali samo oni, kojima su 
pripadale (kralj odnosno feudalna gospoda), nego i oni, koji su 
stekli to pravo plaćajući određeni najam. Lovci su prvi stali tražiti, 
da se šume zaštite od pustošenja. Karlo Veliki prvi je zabranio 
istrebljivanje šuma, ako to nije prijeko potrebno. Vilim Osvajač 
razorio je trideset sela, da mu seljaci ne bi oštetili šumu. 

Engleska nije umjela sačuvati svoje šume. Karlo I. izdavao je 
premije (!) za uništavanje šuma, jer je htio da dobije što više 
prostora za sijanje žitarica. I Cromwell je izdavao takove premije 
i to ovcama za ljubav, budući da je vunena industrija stekla u ono 
doba važno mjesto u engleskom gospodarstvu. Tako su i u Španjol- 
skoj uništavane šume zbog merinovki. U Provansi, kao i na Balkanu 
nisu se šume hotimično uništavale, ali bi seljaci natjerali u šumu 
stada koza, a koze bi obrstile mladice, pa je tako postignuta ista 
svrha. Kada su se Englezi dosjetili jadu, bilo je već prekasno. 
Engleska je ,,najćelavija“ zemlja u Evropi. Gotovo jedna trećina 
evropskog teritorija pokrivena je šumama. Pa i u zemljama, koje 



Šume različitih zemalja u postocima njihova teritorija 


nisu bogate šumom, kao na pr. u Nizozemskoj, Danskoj i Madžar- 
skoj, sačuvalo se 8 do 9 postotaka šume. U Engleskoj pako zajedno 
sa Škotskom zaprema šuma samo jednu dvadesetpetinu teritorija. 
Može se reći bez pretjerivanja, da englesko dijete poznaje šumu 
samo iz priča. Za vrijeme Svjetskoga rata isjekli su Englezi 
150 hiljada hektara, to jest preko 10 posto svojih šuma. 
Tako je stradala i glasovita Windsorska šuma, koju je opjevao 
Shakespeare. 

Engleska ovca ne bi bila mogla upropastiti englesku šumu, da 
joj pri tom nisu pomogle kovine i more. Trebalo je drva, da bi 
njime snabdjeli brodogradilišta i peći. Silna željezna industrija 
nastala je ondje, gdje su bile šume. U Engleskoj je njeno središte 
bila Deanska šuma (Forest of Dean), kao što se u srednjoj Evropi 
ova grana industrije razvila najprije u Harzu, Šleskoj i Štajerskoj, 
a u Rusiji na Uralu. Zbog željeza su i stari Rimljani posjekli šume 
na otoku Elbi, a u Americi osnovana je industrija željeza uz šume 
na atlantskoj obali. 

U 18- vijeku započele su silne jadikovke i tužbalice zbog uništa- 
vanja šuma, a ovim glasovima zahvaljuje moderno šumarstvo svoj 
postanak. S vremenom se pokazalo, da ova bojazan nije bila 
sasvim opravdana, te da na pr. šuma ne utječe gotovo nikako na 
klimu. U šumi je istina nešto hladnije, no time podneblje oko 
same šume nije ni u čem promijenjeno. Uporno se tvrdi, da šume 
čuvaju vlagu, a to je vjerovanje starije od Homera. Na šumu pada, 
istina, više oborina, nego na polja, no gotovo jedna četvrtina ove 
vlage ne dopire do zemlje, nego ishlapi na lišću. Vlaga, koja je 
doprla do zemlje, lakše će se sačuvati, nego u polju, no šumsko 
tlo upija toliko vlage, da se često krčevina pretvara u močvaru. 



Ipak valja priznati, da šuma ima mnoga korisna svojstva: da 
učvršćuje tlo, sprečava spuštanje terena i stvaranje lavina. Suma 
zadržaje i poplave, protivi se zamuljivanju rijeka, pa je već Petar 
Veliki prijetio smrću svakome, koji će sjeći drvo na obalama 
plovnih rijeka. No ova prijetnja nije mnogo koristila, a kakovim 
posljedicama može uroditi bezglavo gospodarstvo vidjet ćemo u 
Americi. 

Američko šumsko blago gotovo je neizmjerno. Četvrtina Ka- 
nade obrasla je šumom (uračunavši i potpuno nenaseljene tundre). 
U Sjedinjenim državama zapremaju šume samo 30 posto teritorija 
(u Kanadi 60 odbivši tundre!), ali valja znati koliki je taj 
teritorij. Pučanstvo Sjedinjenih država nije ni dvaput tako brojno 
kao pučanstvo Njemačke, a šumska površina je 18 puta veća. 

Amerika troši strahovito mnogo drva. Iz drva sagrađene su 
kuće i čitavi gradovi, mostovi i dimnjaci, drvom su popločene 
ceste, a drvom se lože lokomotive. Željeznička društva vodila su 

pravi rat protiv šume. Željeznice su trebale mnogo tovara i mnogo 
putnika, da bi se isplatile, pa su željeznička društva naseljevala 
na svojim prugama farmere i pomagala im uništavati šumu. Kada 
bi iskre iz lokomotive izazvale šumski požar, željezničkim magna- 
tima nije to bilo nipošto krivo. A Evropa ne može ni zamisliti raz- 
mjere šumskih požara u Americi. Bukne li požar u kraju, gdje na 
stotine kilometara nema žive duše, vatra se širi sve dok ne dospije 
do kakove rijeke ili na kraj šume. Sličnih požara ima samo u sibir- 
skoj tajgi. U augustu 1910. uništila je vatra u državi Idaho neko- 



Prigodom šumskog požara u državi Idaho (1910.) moralo je zbog gustoga 
dima u čitavom ovom području gorjeti i preko dana svijetlo 

liko tuceta malih naselja: osam gradova i nekoliko stotina ljudi 
pri tom je postradalo. Godine 1873. izgorjela je čitava jedna 
država, a uništeno je nekoliko milijuna hektara šume ili deset 
puta toliko drva, koliko su Udružene države trošile tada kroz 
godinu dana. 

Već su pred 40 godina dalekovidni ljudi uočili opasnost, koja 
prijeti Americi, ako to tako dalje potraje. God. 1891. uveden je 
zakon za zaštitu šuma, a već je prije (1872.) stvoren u državi 
Wyoming glasoviti prirodni Yellowstone National Park. Spo- 
menuti zakon predvidio je stvaranje šumskih rezervata, a Yellow- 
stone Park je podvostručen. Taj se prirodni park nalazi usred Stije- 
njaka (Rocky Mountains), a zaprema oko 15 hiljada četvornih 
kilometara, dakle dvije hiljade kilometara više nego cijela Dalma- 

čija s otocima. Vlasnik je ovog rezervata država, a na cijelome teri- 
toriju Yellovvstone Parka zabranjena je sječa i lov. Vulkanski ovaj 
kraj bogat je rijekama i jezerima, a ima na stotine gajzira. Bila bi 
to prava pravcata prašuma, da Amerikanci nisu sagradili divne 
ceste, kojima jure automobili i turistički autobusi. Automobilske 
trublje odjekuju od pećina i gube se u divnim crnogoričnim šu- 
mama. A kada čuju taj zov moderne civilizacije, izlaze iz svojih 
spilja medvjedi, spuštaju se na cestu i traže od putnika, da im 
dadu komad šećera. 

Oko 1900. nastavio je energični predsjednik Udruženih država 
Theodore Roosevelt nastojanja oko stvaranja šumskih rezervata. 
Duhovni vođa ove šumarske politike bio je Gifford Pinchot, Roose- 
veltov savjetnik u šumarskim stvarima, koji se svojim javnim radom 
veoma zamjerio trgovcima drva i željezničkim društvima. Valja 
znati, da Amerika troši preko polovice svjetske proizvodnje drveta, 
to jest dvostruko toliko koliko dobiva iz svojih šuma. Potrošnja 
drva u Americi je 6 i po puta veća nego u Evropi. 

Šuma služi svemu i svačemu. Drvo daje papir za knjige i no- 
vine, a same novine Udruženih država troše tri milijuna tona papira 







Šumski štetočine 


godišnje. Već su engleske novine dva do tri puta omašnije od 
srednjoevropskih listova, dok su američke tri puta tako opsežne 
kao engleske. Šuma ima i drugih neprijatelja. Eto na pr. kemijska 
industrija. Moderna kemija drveta razvila se iz staroga umijeća, 
da se iz drveta dobije smola, potaša i drveni ugljen. Suhom desti- 
lacijom pravi se danas iz drveta ne samo smola, nego metilni 
alkohol, koji je poznat pod imenom drvene žeste, drveni ocat, 
aceton i druge korisne stvari. 

Sjedinjenim silama postigle su novine, šumski požari, željeznice 
i kemijske tvornice to, da vrući stepski vjetrovi, koji duvaju između 

Stijenjaka i Misisipija prema srednjem zapadu, ne nailaze više 
ni na kakovu zapreku. Vjetrovi duvaju širokim prolazom, koji 
obuhvata Sjevernu i Južnu Dakotu, Nebrasku, Kansas i Oklahomu, 
to jest državama pšenice, kukuruza i zobi, goveda i svinje. Tako 
nastaje pustinja, koja prijeti čitavoj gospodarskoj ,,osi“ Sjedinjenih 
država. Pred očima civilizirane Amerike uz njenu suradnju, pre- 
tvaraju se ovi krajevi u pustinju. Prema posljednjoj statistici pre- 
tvara se u pustinju oko 20 milijuna hektara zemljišta. 

Amerikanci su naravno shvatili, da je kucnula dvanaesta ura, 
da se nešto poduzme, ne će li da se azijskoj i autralskoj pu- 
stinji pridruži američka. Drugi je predsjednik Roosevelt objavio 
pustinji rat. Njegov program predviđa silno pošumljivanje, u koje 
će se utrošiti milijarde dolara. Mnogo je to novaca, ali svakako 
manja šteta, nego da propadne pet država, te da javnost mora 
preuzeti uzdržavanje milijuna gladnih farmera. 

I u Kini, gdje gotovo nema šume, nankinška vlada smatra po- 
šumljivanje jednom od najvažnijih svojih zadaća. 


Šumski patrijarsi 

Često se čuje, da šumski zrak sadrži mnogo kisika i mnogo 
ozona, te da je zato tako zdrav. U stvari ne trebamo više kisika, 
nego li ga ima u običnom zraku, ali taj uzduh mora biti čist. U 
šumi ima čistoga zraka. Po svom kemijskom sastavu šumski je 
zrak jednak zraku na livadi ili u polju; ali šumski zrak ne sadrži 
nikakovih bakterija, u njemu nema ni traga smradu i prljavštini, 
koju moramo udisati u velegradu. Zato su čak u Indiji oni gra- 
dovi, koji se nalaze usred šuma, najotporniji protiv kolere. 

I ljudi, koji žive u šumi, razlikuju se od gradske čeljadi. Zdravi 
su, čvrsti i pouzdani. Pouzdani i šutljivi. Šuma potiče na razmišlja- 
nje, u njoj se čovjek najlakše sabere, da bi stvorio nešto veliko. 
A za velika djela treba znati šutjeti . . . No bilo kako mu drago, 
značajna je činjenica, da nema valjda toga zanimanja, u kojem bi 
ljudi tako prijanjali uz svoj posao, predavajući to zanimanje kao 
amanet od oca i sina. Sa šumarima mogu se usporediti samo ribari. 

Normalni život hrastove šume iznosi sto do sto pedeset godina. 
Kada su jednog šumara pitali, kako mu je uspjelo da uzgoji tako 
divna stabla, on je odgovorio: „Treba uzeti dobro sjeme i sto 
pedeset godina svako drvo pomno uzgajati i njegovati”. Normalna 
starost zdrave smreke iznosi i više: oko 300 godina. Bijela jela 
dosiže 400 do 600 godina. U Transkavkaziji ima, štoviše, smre- 
kovih šuma, koja su stare 800, 900 i 1000 godina. 

No pravi patrijarsi u carstvu igličara rastu na obali Tihoga 
oceana, napose u Kalif orni j i. Ondje ima mamutskih smreka, koje 

uzrastu preko 100 meta- 
ra. Domišljati Amerikanci 
probili su kroz neka od 
tih stabala čitave tunele, 
kroz koje se voze svo- 
jim automobilima. Godine 
1891. oborena je takova 
jedna smreka. Na njezi- 
nom prstenju mogla se 
očitati starost: 1341 go- 
dina! Ta je smreka pro- 
klijala 550 godina poslije Krista, 250 godina prije nego što 
je u Rimu okrunjen Karlo veliki; za njena života nastalo 
je i propalo carstvo Azteka, ona je bila suvremenica bizantijskog 
cara Justinijana, koji je razorio državu Istočnih Gota u Italiji, a 
preživjela je Bizant za pola tisućljeća. A kad su je posjekli bilo je 
njeno deblo potpuno zdravo — nigdje nijedne pukotine ili crvo- 
točine. 

U carstvu zelenih iglica 

Južno od sjevernih tundra čitav je gornji dio staroga konti- 
nenta bio nekada obraŠten šumom. Te se šume dijele na „katove”: 
sasvim gore živi crnogorična šuma, onda slijedi mješovita šuma, 
a najniža je bjelogorica. U najviši kat pripadaju skandinavske 
zemlje, ali i Njemačka i Rusija imaju mnogo crnogorice, te crno- 
gorične šume zapremaju gotovo tri četvrtine šumske površine. 

Crnogorica daje mekano drvo, koje se lakše obrađuje od drveta 
južnih šuma. Osim toga je crnogorična šuma jedinstvenija od bjelo- 
gorične. Na stotine i stotine kilometara rastu iste vrste drveta, pa 
je stoga lakše urediti racionalno šumarstvo. Devedeset i pet posto 
sviju crnogoričnih šuma nalazi se na sjevernoj polutci. A rekao 
bi čovjek, da je priroda bila nepravedna: sjevernjacima dala je 
mekano drvo, koje se Iako obrađuje, i još k tome željezo; južnja- 
cima je pako dala izvanredno tvrde vrste drva, premda u južnim 
krajevima nema mnogo željeza, kojim bi drvo obrađivali. 

Šuma se može samo ondje iskorištavati, gdje drvo možemo izvo- 
ziti. Zato su potrebne rijeke. I danas se drvni transporti na velike 



Naša šuma 


udaljenosti samo onda isplaćuju, ako se služimo vodenim puto- 
vima. I tu se priroda pobrinula za sjeverne krajeve. Na sjeveru je 
razmjerno lako otpremiti zimi posječena stabla po snijegu do 
najbliže rijeke. U proljeće nosi struja drveni tovar, a zato ne treba 
ni lađa, nego jednostavna splav, ako ne pustimo pojedina debla da 
sama otplivaju niz rijeku. Već se u 13. vijeku na taj način otpre- 
malo drvo na Rajni i Visli, a Danzig je već tada izvozio drvo u 
Englesku, Holandiju i Španjolsku. Rusija je jedna od najšumovi- 
tijih zemalja na svijetu. Zajedno sa Sibirijom posjeduje 950 mili- 
juna hektara šume, to jest gotovo sedam puta više, nego Evropa 
(bez Rusije), Udružene države i Kanada zajedno. No Rusija 
nije mogla svoje šume potpuno iskorištavati. Sibirska je tajga 
crnogorična šuma nalik na tropsku prašumu. Teško je pristupačna, 
protkana močvarama i presijecana gorskim lancima, jedini pro- 
metni putovi — rijeke — utječu u Sjeverno polarno more. U 
evropskoj Rusiji otprema se drvo ponajviše onim rijekama, koje 
utječu u Bijelo more. Pa i te su rijeke odviše plitke: drvo ne nosi 

sama struja, nego ga treba gurati. Još je gore, ako rijeke teku 
s juga na sjever. ,,Vrata“, koja vode do mora, otvaraju se u pro- 
ljeće, a zatvaraju u jesen, dok proljetna bujica preplavljuje 
obale i odnosi sve sa sobom. Stoga je Rusija mogla trgovati samo 
neznatnim dijelom svoga drveta. Ipak je taj ,,neznatni“ dio za- 
pravo golem, te je Rusija snabdijevala čitavu Evropu drvetom. 

Finska, koja graniči s Rusijom, najšumovitija je zemlja Evrope: 
tri četvrtine njezina teritorija prekriveno je šumom. Finci se i 
danas hrane od šume, a izvoz drveta iznosi tri četvrtine sveukupnog 


NJEMAČKA 

ukupna pavršina:k7 milijuna hektara 


Šume: 12,8 mi l. ha 


Livade i pašniaci 
8,2 mit ha = 1?% 


Njive i oranice : 
20,5 mit. ha - 44 % 


SOVJETSKI SAVEZ 

ukupna površina:2/30 milijuna hektara 


i 


Tundre, pustinje, stepe, jezen 
ti jeke, močvare itd.: 

684 miJ. ha = 32 % 


Od toga: prašume ( tajga) ia sada 
\ neupotrebivo: 300mUha= Ut% , 

i,,-- -n * __ 1 

Sume : — *] 

950 mit. ha 

-45% 


Livade i pašnjaci : 

2 87 mi/, ha = 13,5% 


Njive / oranice 
20<p mii . ha = 9-5% 


eksporta. Premda u „Zemlji deset tisuća jezera“, kako se pjesnički 
zove Finska, ima mnogo vode, ipak Fincima nije bilo lako izvoziti 
drvo, budući da je nutrašnjost zemlje odijeljena od obale more- 
nama. Stoga je još za vrijeme carske Rusije sagrađen kanal do 
Wiborga. Još se više izvozi rijekom Kummenom, koja spaja 640 
jezera s morem. Na utoci te rijeke nalazi se, na otoku Kotki, uz 
silne pilane, najveća tvornica staničevine. 

I Švedska je šumovita zemlja, a šuma zaprema više od polo- 
vice njene površine. Na obroncima skandinavskih gora izrasle su 
najljepše šume Evrope. Švedska je već u Srednjem vijeku snabdi- 
jevala Evropu drvetom. Švedskim drvetom podupiru se danas 

engleski rovovi, lože danske peći, o Pitane 
grade kuće u Južnoj Africi i Austra- “ IZZe^Zne i papira / , 

liji, a u Bagdadu i Basri stavljaju se t J i 

slatke arapske datulje u kutije od / — 0 'aJ. J 

smolastog švedskog drveta. ( 0<, ^° *V-r / 

Sa Švedskom je nerazrješivo ve- 1 * ■> šffl V 

zan pojam t. zv. švedskih žigica. I • & \ 

Ovaj naziv nije sasvim opravdan. J ^ ‘‘Vjšji ! 

Šveđani su doduše sredinom prošlo- j /! ^ 

ga stoljeća industrijalizirali proiz- ^ 

vodnju „sigurnosnih 44 žigica i osvo- O 

jili sva tržišta, ali nisu izumili * (P 

žigice. Žigicu je izumio neki Austri- K .. T*£ •:» /T 
janac imenom Joseph Siegel, koji je V.° ^ f 

1832. dobio patent za proizvodnju \ 

fosfornih žigica. Jedan engleski grad, k 

Stockton, dao je svijetu pet godina ^ ' 

kasnije prvu tvornicu žigica. Drvo, Drvena industrija u Švedskoj 

koje se najviše upotrebljava u industriji žigica (jasika), najviše 
raste u Austriji i baltičkim državama, te se odanle i izvozi u velikim 
količinama. Tako je žigica jedan od naj internacionalni j ih proiz- 
voda, kojima se diči suvremena civilizacija. 


Lični podaci o stablu 

Najvažnije mjesto među srednjoevropskim drvetima zaprema 
smreka. Svojim korijenjem može se uhvatiti za kamen, a pušta 
korijenje i u pjeskovitom tlu. Od Laplandije do Sicilije, od Atlant- 
skog do Tihog oceana rastu različiti predstavnici porodice smreka. 
Svaka zemlja ima svoj posebni tip, pa kao što je crna smreka 
karakteristično obilježje austrijskih alpskih zemalja, tako je 
otmjena pinija simbol Sredozemlja. Smreka ima i u Grčkoj. U 
staro doba kitile su Bakantkinje svoje štapove češerima. Smolu 
toga drveta stavljali su stari Grci u vino, a ta se praksa sačuvala 
sve do dana današnjega. Od svih smreka najpoznatija je Weymou- 
thova smreka, od koje se prave najbolji sanduci, a dobila je ime 

po lordu Weymouthu, koji je živio na dvoru Jakova II. U nje- j 

govom vrtu posađena je 1705. prva američka smreka, od koje su 
potekle sve evropske smreke ovoga tipa. 

Za jelu kaže Vergil, da je najljepše drvo u gorama. A 
otkako je pred 250 godina okićeno u Strasbourgu prvo božično 
drvce, stao se ovaj običaj širiti po čitavoj Evropi, te je danas 
božična svetkovina nerazrješno povezana s jelom. Jela je staro 
evropsko drvo, ali su mnoge vrste, koje danas rastu u Evropi, po- 
tekle iz Novoga svijeta. Tako na pr. prekrasna Douglasova jela 
prozvana tako u čast škotskog botaničara, koji je u Americi otkrio 
oko 800 nepoznatih raslina i 217 presadio u Evropu. 

Omorika je glavno drvo njemačkoga sredogorja. Ne raste 
svugdje, ne dopire tako daleko na sjever kao smreka, a najbolje 
uspijeva na uzvisinama. U 18. vijeku pokušalo se presaditi omoriku: 
u zapadnu Njemačku i Belgiju, a taj je pokušaj uglavnom uspio. 

Negda je hrast bio najvažnije drvo bjelogoričnih šuma 
srednje Evrope. Sada je njegovo mjesto zauzela bukva. Bukvino 
drvo je tvrdo i lijepo, a u vrućoj pari postaje mekano i elastično. 

Kad se ohladi zadržaje onaj oblik, koji smo mu dali, pa je ra- 
zumljivo, da su se tvorničari svinutog pokućstva okoristili tim svoj- 
stvom. Prije rata dobavljala je Austrija čitavoj Evropi, a napose i, 

istočnome dijelu svinute ,,bečke“ stolce od bukova drveta. 

I breza je važno drvo, ne samo u poeziji kao utjelovljena 
nevinost i djevičanstvo, nježnost i gracija, nego i kao simbol stege 
i strogoga odgoja. Nisu samo rimski prutovi — ,,fasces“ — postali 
u naše dane znakom fašizma, nego je i „brezova mast“ staro peda- 
goško pomagalo, kojim su se nekoć služili i suci. Uz to vrši breza 
i važnu ulogu u gospodarstvu. Od breze pravi se dragocjeno po- 
kućstvo, a tanke grane vežu se u metle; kora se prerađuje u koša- 
rice, služi za učinjanje koža i pravljenje brezove smole; lišćem 
se hrane koze. Pije se i čaj od brezova lišća, a može se iz tog 
lišća praviti i boja, dok se od soka pravi esencija za kosu, a iz 
pepela potaša. 

Staro mitološko drvo Germana i Slavena je lipa. Nekada je 
bilo nepreglednih lipovih šuma, a mnogi germanski i slavenski 
gradovi i mjesta svjedoče o tim šumama. Tako ime grada Leipziga« > 
dovode u vezu sa lipom, a u svim slavenskim jezicima nalazimo 

sličnih geografskih naziva: ruski Lipeck i hrvatski Lipik, Lipov- 
ljani i t. d. neka posluže kao primjer. 

Tko bi nabrojio sva korisna drveta, koja rastu u Evropi! Eto 
na pr. j a 1 š a ili joha, koja je veoma korisna, jer na njenom 
korijenu žive bakterije, koje privlače dušik, pa tako oplođuju tlo. 
Eto i p 1 a t a n e, za koju su stari Grci držali da je došla iz pod- 
zemlja. Ili korisna vrba, koju su kultivirali i Grci i Rimljani. 
Vrba-žalobnica, koja turobno spušta svoje grane nad našim jeze- 
rima i rijekama, potekla je međutim s Dalekog istoka, odakle je 



Što sve na njima raste 


došla k nama. I mirisava akacija ili bagren nije evropskoga 
podrijetla, već potječe iz Amerike. 

I relativno šumovite zemlje kao Njemačka uvoze neke vrsti drva, 
koje zatim izvoze prerađene u industrijske proizvode. Takovi su 
proizvodi papir i umjetna svila. No ima i drugih produkata, koji 
vrše važne funkcije u svakidašnjem životu, a da malo tko pomišlja, 
da su napravljeni od drva. Eto na pr. staklasti papir poznat pod 
imenom celofana, koji služi za sve moguće stvari, a jedan je 
domišljati direktor varieteja obukao čak svoje girls u celofan, 
da ne bi bile sasvim neodjevene. 

Papir se pravi iz celuloze, a devet desetina celuloze dobiva se 
od omorike i jele. Pokušalo se praviti papir od bukvinog drveta, 
a god. 1899. izašle su u Njemačkoj jedne novine štampane na 

bukovom papiru. No taj je papir prilično skup, pa Njemačka sve 
do dana današnjega radije uvozi jelu i omoriku, premda 20 posto 
njenotr teritorija zapremaju šume. Šumovitije su zemlje Čehoslo- 
vačka, Austrija i Jugoslavija, no sve te zemlje zajedno nemaju 
mnogo više šume od Njemačke, budući da veličinom teritorija 
zaostaju za Njemačkom. 

Drveta, kojih nema u Evropi 

Narodi prednje Azije stvorili su legendu o rajskim vrtovima, 
koji su puni plodonosnog drveća. Šuma, koju opisuje legenda, 
suptropska je šuma. Ta je vrst šume najprikladnija, da prehrani 
čovjeka, koji još ne zna sijati ni žeti. Suptropskih šuma ima u 
Južnoj Evropi i Prednjoj Aziji. U tim šumama ima svašta. Na 
višim mjestima rastu omorike, smreke i jele, a drvo ovih crno- 
gorica dobro je poznato stolarskim majstorima u čitavoj Evropi. 
Ima i svih mogućih voćaka. Tu su divlje jabuke, kruške, trešnje, 
orasi, lješnici, dudovi i drenovi. 

Još je bogatija tropska šuma. No ta je šuma opasna, nezdrava, 
neprohodna i močvarna. Ta šuma nije mogla uroditi kulturom, a 
nije je mogla ni podržavati. Tropsku šumu mnogo je teže iskori- 
štavati, nego li nordijsku. U poredbi sa tropskom prašumom, naša 
je šuma uzor reda i dobroga vladanja. U tropama rastu na rela- 
tivno uskom prostoru stotine i tisuće najrazličitijih raslina. Nije 
tu lako naći ono drvo, koje upravo trebamo, a tko će vući teška 
debla kroz neprohodnu guštaru! 

Od egzotičnih drveta najpoznatiji je libanonski cedar, koji 
pripada među igličare, ali je od svih cmogoričnih drveta najdalje 
dopro na jug, pri čemu je izgubio gotovo svu svoju smolu. Cedro- 
vina je izvrstan materijal za brodogradnju, a cedrove grede slu- 
žile su pri gradnji Salamunova hrama. Feničani su zarana uočili 
vrijednost ove robe i dovozili cedrovinu u Egipat. Danas je liba- 
nonski cedar prava rijetkost. No druge vrste cedra uspijevaju 
u sjeverozapadnoj Africi, na južnim obroncima Himalaje i u Si- 
biriji. Iz cedrovine pravi se furnir, a cedrovinom se mnogo služe 
i tokari. U brodogradnji upotrebljava se cedrovina samo za male 
jahte ili sportske čamce, koji moraju biti lagani i čvrsti. 

Egipat nema šuma, pa su stari Egipćani uvozili drvo: cedrovinu 
iz Sirije, a ebanovinu iz Nubije. Ebanovina je teško i ne- 
obično tvrdo drvo, koje se toliko svidjelo perzijskom kralju Dariju, 
da je — zavladavši Egiptom — zatražio, da mu nubijski crnci 
svake dvije godine donesu dvjesta stabala. Već su stari Grci razli- 
kovali svijetlu indijsku ebanovinu od crne afričke. Dugo vremena 
dobavljala je Evropa ebanovinu s Malabarske obale. Danas se 
najviše izvozi iz Ceylona i nekih afričkih krajeva. 

S Malabarske obale dolazi i drvo teak. U novije doba izvoze 
teak i Birma, Sijam i Borneo. Stabla teaka imaju šest do sedam 
metara opsega, a njihovo je drvo smeđecrveno. Miris ovog drveta 
podsjeća na kaučuk, a prednost je teaka, da ga crvi ne buše, i da 
čavli zabijeni u to drvo ne rđaju. 

S istoka dolaze i druga raznobojna i mirisava drveta, koje uvozi 
Evropa i Amerika: sandalovina s Malajskih otoka, svijetlo- 
crveni p a d u k s Filipina i kamforovac iz Japana. 

Jedno od najkorisnijih drveta svijeta raste u Australiji. To je 
eukaliptus, koji pruža svoje sisaljke duboko u zemlju, te može 
uspijevati i u suhim predjelima i doseći golemu visinu. Eukaliptus 
upotrebljava se u brodogradnji, jer njegovo drvo ne trune. Iz nje- 
govog lišća dobiva se eukaliptusovo ulje, a pilule od eukaliptusa 
služe protiv promuklosti. 

Najkasnije pojavio se na poprištu mahagonij. Silno je to 
drvo, koje raste veoma polagano, te izraste potpuno tek nakon 
dva stoljeća. Otkrio ga je — vele — Sir Walter Raleigh u Guyani, 
no Španjolci su već prije gradili njime kuće i popravljali maha- 
gonijem svoje brodove. Najviše se mahagonija izvozi danas iz Za- 
padne Indije i Južne Afrike. Iz Amerike dolazi i palisandar 
ili jacaranda (čit. hakaranda). Iz palisanđrovine prave se stolov 
za biljar, glazbala i luksuzno pokućstvo. Šimširovo drvo Si azi 
za pravljenje štapova i cijevi. 

Sa Floride dolaze bezbrojne vrste egzotičnog drveta: crna 

modra, žuta, ružičasta drveta, a ima ih i takvih, koja blistaju poput 
atlasa ili se prelijevaju u raznim bojama, a tvrda su poput željeza. 


10 Seinjonov 

KAUČUK JE RASTEZLJIVA STVAR 


„Najvažniji proizvod svijeta 14 


Prijašnji predsjednik američkog saveza gume, Harvey Fire- 
stone, poznat je u svojoj domovini kao šutljiv čovjek. Zato je i 
njegov govor prigodom godišnjeg banketa saveza godine 1917. po- 
budio senzaciju. „Guma je najvažnija roba svijeta 44 , patetično je 

— kliknuo gospodin Firestone. „Rubber is the 

/n most important commodity in the world 44 . 
^ Prisutni tvomičari udarili su u smijeh, 

jer Amerikanci vole humor, a osim toga je 
tadašnji položaj na tržištu bio veoma po- 

j voljan. No činilo im se, da gospodin pred- 

sjednik pretjeruje. A ipak je kazao pri- 

x . ^ ličnu istinu . . . 

Guma prati čovjeka od kolijevke do 
1 groba. To je vrijedilo prije rata, a poslije 
/ rata kudikamo više. Prije rata pila je do- 
J en čad mlijeko kroz gumene „dude 44 , ali 
— nije bilo jošte gumenih spužava. Tada su 
s ma ^ a djeca dobivala u svoj krevetić gu- 

nienu podlogu, a sada im oblače još gu- 
mene hlačice. Prije rata vozila su se djeca 
°° i na dokolicama, sa sasvim uskim gumenim 
(($ \ obručima, a sada zarana voze na đvokolici 

| *■ sa širokim obručima, a možda čak i pneu- 

^ matikama, koje nisu drugo do li potkove 

I u svome zvanju ljudi neprestano 
1 1 \\ nailaze na gumu. Hirurg oblači gumene 

U 1! rukavice, apotekar stavlja gumene čepove 

jjif na svoje bočice, ronilac oblači gumeno 
„„—..i odijelo, a kemičar spaja svoje posude 

i posudice gumenim cijevčicama. Englez ne može da živi bez 
svoga waterproofa, kao što Rus ne može živjeti bez gumenih ka- 
lj ača, a Amerikanac bez gumene kese za duhan. Pa kada je ispušio 
lulu, žvače gumu; a da ne bi proždro svoju duvankesu, kupuje 
Wrigleyevu gumu za žvakanje. Pomoću ove poslastice sagradio je 
Wrigley u New Yorku neboder, koji je do godine 1931. bio najveći 
neboder Udruženih država. 

A kada čovjeku dođe vrijeme, da mu popadaju zubi, te ne može 
više žvakati gumu, poslužit će mu guma u drugom obliku: nataknut 
će na štap gumeni produžak, grij at će se gumenim termoforom, a 
možda će mu poslužiti i mekani obruč od gume, kako bi udobnije 
sjedio. 

Ne, gospodin Firestone nije jako pretjerao! On je samo 
pravu i živu istinu malko „nategnuo 44 , a to nije čudo ako uzmemo 
u obzir, da se taj čovjek čitavoga svoga vijeka bavio s gumom. 

Kratka povijest gume 

Za vrijeme školskoga sata dječak se služi gumom za brisanje; 
za vrijeme odmora zabavlja se gumenom loptom. A brisaljka i 
lopta od gume imaju svoju povijest. 

Prva vijest o gumi stigla je u Evropu, kad su učeni misionari 
početkom 16. vijeka, stali javljati, da Indijanci posjeduju neke 
čudne lopte, koje skaču kad udare o zemlju. 

No nitko se nije obazirao na takvu sitnicu. Tek u 18. vijeku 
zainteresirao se za gumu francuski naučen jak La Conđamine, koji 
je putovao Peruom i Brazilijom. Opisao je materijal i donio kući 
nekoliko uzoraka. La Conđamine priča, da Indijanci prave tu tvar 
od soka posebnog nekog drveta: zarežu koru i hvataju sok, koji se 
cijedi iz zareza, a nalik je na mlijeko. Kada se taj sok zgruša, oni 
ga osuše i mijese. Tako dobivaju elastičnu masu, od koje prave 
izvrsne boce, koje se ne mogu razbiti, a prave i nepropusne cipele, 
koje su veoma praktične u onim močvarnim prašumama, gdje sta- 
nuju. Indijanci zovu taj materijal — kaučukom. 

Mislio bi čovjek, da će Evropljani taj novi materijal objeručke 
prihvatiti. No to se nije dogodilo. A kako i bi? Djeca su imala 

dosta igračaka, pa šta će im gumene lopte. Tko nije imao dosta 
novaca, da kupi grčku spužvu, otirao bi se otiračem od lika. Po- 
štanske kočije nisu imale gumenih obruča, a skoroteče nosili su 
„brzojavke 44 pješke, pa su još imali i vremena da putem svrate u 
krčmu. A podzemnih kabela nije onda bilo. 

Samo botaničari i kemičari zainteresirali su se za kaučuk. Jedan 
od njih, Englez Pristley, slučajno je pri tom otkrio, da tragove 
olovke na papiru, možemo otrti gumom. 

To se dogodilo godine 1770. Te godine postao je kaučuk 
trgovačkom robom, a prvi su njome trgovali trgovci pisaćeg 
pribora. 

Pola vijeka kasnije pojavio se na poprištu „Mackintosh 44 , t. j. — 
gospodin Mackintosh ugledao je već prije svijetlo svijeta. No on 
se najprije bavio kemijom i otkrio na tom području razne korisne 
stvari. Neumrlu je slavu stekao time, što je slučajno otopinom 
kaučuka zaprljao odijelo. Tom se zgodom uvjerio, da je tkanina 
postala nepromočiva. 

Englezi su odavno trgovali tkaninama. A kako osim toga kod 

njih često kiši, jasno je što se 
dalje zbilo. Mackintosh je stao 
praviti „mackintoshe 44 . 

Obukao je engleske gospođe i 
gospodu u ,,waterproofe“, a nitko 
se nije bunio, premda su ti water- 
proofs bili zimi tvrdi poput lime- 
nih kablica, a ljeti se parili i 
smrdili kao pripaljena guma. No najgore je bilo to, da bi postali 
i ljepivi: ako je gospodin uzeo damu ispod ruke, ne bi se mogao 
više rastaviti! 

No tada se pojavio jedan Američanin, koji je odstranio sve te 
nedostatke kaučuka. Pojačao je elastičnost, odstranio ljepivost, a 
kaučuk se više nije stezao i talio. 

Sve je to izmudrio Charles Goođyear, dosjetljiv i pametan 
čovjek, ali loš trgovac. Vječno je sjedio u zatvoru zbog dugova, 
pa je imao dosta vremena da razmišlja o kaučuku. 0 kemiji nije, 
za razliku od Mackintosha, imao mnogo pojma. Ipak nije Mackin- 
tosh učinio kaučuk upotrebljivim, nego Charles Goođyear. 




Njegov je „laboratorij 44 bio u kuhinji, a sastojao se od jednog 
štednjaka. Na tom je štednjaku Goodyear eksperimentirao. Pro- 
izveo je bezbrojne preparate i napravio svakojake predmete iz 
gume. Nosio je gumenu kapu, gumeni ogrtač i gumeno odijelo. U 
džepu je uvijek imao gumenu novčarku, u kojoj nikada nije bilo 
ni prebite pare. 

Jedamput se na njegovom kuhinjskom stolu nalazila papirnata 
vrećica sa sumpornim praškom. Razgovarajući s prijateljem, 
Goodyear je stavio na štednjak lonac s otopinom kaučuka. Ne mi- 
sleći mnogo, on je pomiješao u tu otopinu malko sumpora. To je 
bila njegova slaboća: štogod bi mu došlo u ruke, on bi pomiješao 
s kaučukom. 

A sada je tako riješio zadaću svoga života: otkrio je kako se 
kaučuk „vulkanizira 44 , t. j. kako se sirovi kaučuk pretvara u ela- 
stičnu i otpornu gumu. 

Godine 1842. bili su u Londonu izloženi uzorci Goodyearova 
kaučuka. Tamo ih je vidio i engleski kemičar imenom Hancock. 
Znao je on za onaj postupak sa sumporom. I slijedeće godine na- 
javio je svoj patent, prije nego što je to isto učinio Goodyear. 

Hancock je usavršio Goodyearovu metodu znatno je pojedno- 
stavivši. Osim toga je otkrio postupak, kojim se proizvodi tvrda 
guma ili ebonit. 

Ipak bi bilo pravo, da je Hancock dijelio dobit sa svojim ame- 
ričkim kolegom. Jer Goodyearu je svijet priznao počasni naslov 
izumitelja, dobio je i najviše francusko odlikovanje, a godine 1858. 
izdao je knjigu, koja je bila tiskana na kaučuku i uvezana u gumu. 
Ipak je do konca svoga života nosio uza se praznu gumenu 
novčarku. 

U svojoj knjizi nabraja Goodyear pet stotina različitih upotreba 
gume. Zaboravio je samo jednu: proizvodnju gumenih obruča... 


Dalekovidna politika gospodina Disraelija 

Izumi Goodyeara i Hancocka proširili su odjednom krug po- 
trošača kaučuka. Četrdesetih godina prošloga stoljeća trošeno je 
na cijelom svijetu godišnje 4€0 tona kaučuka. Deset godina kasnije 

iznosila je potrošnja već nekih 3000 do 4000 tona, a prvih godina 
našega stoljeća otprilike 50.000 tona. U statističkim pregledima 
za god. 1925. istaknuto je, da je svjetska proizvodnja kaučuka pre- 
mašila nečuvenu količinu od 500.000 tona, kao da je time po- 
stignut konačni rekord. A eto — god. 1934. premašila je proiz- 
vodnja jedan milijun tona! 

S vremenom stali su se javljati sveudilj novi potrošači, a 
električna i automobilska industrija stala je trošiti nevjerojatne ko- 
ličine gume. Podmorske lijane, koje zovemo kablovima, stale su 
ispreplitati kuglu zemaljsku sve gušćom mrežom. Kaučuk je, baš 
kao i zemno ulje, postao ,,aktuelnom“ i „političkom" sirovinom. 
Zbog kaučuka vodi se žestoka borba, a jednom je prilikom došlo 
zbog kaučuka i do rata između Engleske i Amerike. Bio je to, 
istina, samo gospodarski rat, no i takovi 
su ratovi često veoma okrutni. 

Priroda je Brazilijancima dala mono- 
pol kaučuka. No u tropskim prašumama 
Brazilije nije lako raditi. Klima je upravo 
ubitačna, tlo nesigurno, voda otrovana, a 
sunce nesmiljeno. 

I Brazilijanci se nisu okoristili šansom, 
koju im je dala priroda. Nitko nije ni po- 
kušao da u području rijeke Amazonke 
uredi plantaže kaučuka. Bijeli se čovjek u 
Braziliji ograničio na to, da pošalje crnce 
ili urođenike u otrovana šumu. A robovi 
bi se vratili, položili mu do nogu plijen i 
dobili za to kost, koju će glodati kraj lo- 

Domovina kaučukove« gorske vatre bi i elo g a čovjeka. Američki 
konzul u Rio de Janeiru saopćio je svojoj 
vladi god. 1906., da u pokrajini Ceara vlada već nekoliko godina 
glad i da se samo zato može dobivati kaučuk. Jer samo ljudi, koji 
su izvrženi neminovnoj smrti, spremni su da sabiru kaučuk . . . 

God. 1871. objelodanio je Henry Wickham, mladi engleski 
botaničar, svoje zapise o putovanju brazilskim prašumama. Za to 
se djelo zainteresirao “India Office“. Ravnatelj botaničkog vrta u 
Kewu kraj Londona također je pročitao te zapise — i slijedeće 


godine krenuo je Wickham natrag u Braziliju, da bi donio kući 
sjeme kaučukovca. 

Britanska kolonijalna politika onoga doba nije se zadovolja- 
vala sadašnjicom, nego je mislila i na dalju budućnost. Prvi je 
ministar Njezinoga Veličanstva bio Disraeli-Beaconfield. Čovjek 
star i boležljiv. Znao je on što znači guma u životu čovjeka, a 
shvatio je i njeno značenje za Britansko carstvo. 

Brazilska je vlada zabranila izvoz kaučukova sjemena, pa je 
Wickham morao preturiti mnoge pustolovine, dok je, nakon pet 
godina, donio kući traženo sjeme. Ovaj dragocjeni plijen poslan je 
iz Londona u Singapore i Ceylon, a proteklo je opet nekoliko 



godina i potrošeno mnogo truda i muke, dok su konačno iz tog 
sjemena izrasla kaučukova drveta. 

Tek je god. 1905. stigla prva partija — 174 tone kaučuka — 
iz ,,domaćih“ plantaža u London. 

God. 1908. imali su Englezi 750.000 akera zemlje zasađeno 
kaučukovcem. God. 1910. milijun i pol, a 1915. već puna tri mili- 
juna. Disraelijev se san ostvario. 

Međutim je već u Africi devedesetih godina prošloga stoljeća 
započela eksploatacija kaučuka, naročito u domeni belgijskoga 
kralja Leopolda II. „Hevea“ (tako se zove brazilski kaučukovac) 
ne raste doduše u Africi, no mjesto toga ima u Africi lijana, koje 

svojim mliječnim sokom daju priličan kaučuk. Kada bi donijeli 
svojim bijelim gospodarima premalo kaučuka, dobili su crnci batina 
i ostali bez hrane. Zato su se trudili da donesu što više kaučuka, 
pa zato ne bi lijanu narezali, nego je sasvim odrezali. I tako se 
dogodilo, da je nakon nekoliko godina trebalo pješačiti gotovo 
stotinu kilometara u nutrašnjost, da bi se naišlo na kaučukove 
lijane. Urođenici su donosili kaučuka i na obalu Gvinejskog za* 
liva, gdje bi ga nudili na prodaju. Taj su kaučuk dobivali od ne- 
poznatog drveta, koje će god. 1898. otkriti u Kamerunu jedan nje- 
mački naučenjak (Preuss). U Istočnoj Africi, koja je u ono vri- 
jeme pripadala Njemačkoj, osnovane su početkom našega sto- 
ljeća prve plantaže kaučuka. A već se prije rata dobivao kaučuk 
u Indiji od goleme jedne smokve, u Mehiku iz grma guayula, koje 
raste i u Guyani. Danas dobivaju kaučuk u Sovjetskoj Rusiji iz 
turkestanske biljke „Tau Sagys“. 

Dok zasađeno drvo kaučuka počinje izlučivati kaučukov sok 
treba šest do sedam, a katkada i deset do dvanaest godina. Dok su 
Brazilijanci i Belgijanci (na Kongu) haračili, kako bi nabrali što 
više kaučuka, proklijale su na poluotoku Malaka i na Borneu sje- 
menke, što ih je zasijao dobar sijač Beaconfield. God. 1905. do- 
nijeli su divljaci iz prašume 99,7 % svjetske žetve kaučuka. God. 
1913. otpalo je na ,,divlji“ kaučuk samo 55 %. God 1922. doba- 
vile su engleske i holandijske plantaže kaučuka 93 % svjetske 
proizvodnje kaučuka, a tek je 7 % otpalo na kaučuk iz brazilskih 
i afričkih šuma. Tako je eto monopol jedne velevažne sirovine 
dopao u ruke Engleza. 

Amerikanci u potrazi za kaučukom 

Engleski monopol na kaučuk nije ipak bio potpun. Englezima 
su pripadale samo dvije trećine svjetske proizvodnje kaučuka (Ma- 
laka, Ceylon, Borneo i Indija). Amerikanci su posjedovali neke 
neznatne plantaže u Nizozemskoj Indiji i na Filipinskom otočju, 
a njihov je udio bio neznatan. Niti 3 posto. Brazilija i Afrika do- 
bavljale su 6 posto svjetske proizvodnje, a preostalih je 16 posto 
otpadalo na Holanđane. 


Za vrijeme Svjetskog rata silno se razvila američka automobil- 
ska industrija. Pod konac rata trošile su Udružene države tri četvr- 
tine svjetske proizvodnje sirova kaučuka. Amerika je bila glavni 
kupac, a Engleska glavni prodavač. 

Dok je za vrijeme rata cijena kaučuku znatno porasla, tržište 
sc poslije rata tako reći pobrkalo. Engleski tvorničari gume i pro- 
izvađači kaučuka pozvali su državu, da intervenira, kako bi se 
stanje na tržištu nekako stabiliziralo. Tadašnji ministar kolonija 
Winston Churchill imenovao je posebni odbor, koji je izradio plan. 
Taj Stevensonov plan (Stevenson bio je predsjednik odbora) 
predvidio je sniženje proizvodnje kaučuka prema stanju god. 1920. 
Isprva se nije pomišljalo na povišenje cijena, ali su se doskora 
Englezi dosjetili, da bi kaučuk mogao izvrsno poslužiti za otplatu 
ratnih dugova Americi. No s time nisu bili sporazumni Amerikanci, 
nakon što se ispostavilo, da su uslijed povišenja cijena izgubili 
prve godine preko 100 milijuna dolara. To je najbolje osjetio na 
svojoj koži mister Firestone, posjednik jedne od najvećih tvornica 
automobila. Firestoneu se priključio tadašnji ministar trgovine 
Hoover, a kako u Americi svaki peti čovjek ima auto, to je lako 
bilo uzbuditi američku javnost, ističući, kako nije pravedno, da 
U. S. A. tako skupo plaća engleski kaučuk. 

Na poticaj Hooverov nisu stari pneumatici bacani na automo- 
bilska groblja, nego su poslani natrag u tvornicu, koja će ih ,,re- 
generirati“. God. 1921. potrošeno je u Sjedinjenim državama oko 
40 hiljada tona regeneriranog kaučuka, god. 1927. — 180 hiljada, 
a god. 1930. — 224 hiljade tona. 

Firestonu i Hooveru pridružio se doskora i Ford, a ovom od- 
ličnom skupu pristupio je i Edison. Tri najbolja organizatora ame- 
ričke privrede nađoše se u društvu s najvećim tehničkim izumi- 
teljem 20. stoljeća. Osim toga valja znati da su Ford i Hoover po 
struci inženjeri. A Hoover je postao povrh toga i predsjednikom 
Udruženih država Amerike. 

Osamdesetgodišnji starac Edison dao se smjesta na posao 
istražujući mogućnost, da se u Americi uzgoji kaučukovac i orga- 
nizira proizvodnja kaučuka. Izvršio je preko 20 hiljada pokusa, 
otkrio tehnički postupak za proizvodnju kaučuka, ali mu nije 


uspjelo riješiti gospodarski problem. Nije bilo druge nego stvarati 
plantaže, a za plantaže treba zgodno zemljište. 

Svijet je velik, mislili su Amerikanci, no doskora se pokazalo, 
da nije lako naći prikladno zemljište, jer su sva takova mjesta 
zapremili Englezi. 0 tom se uvjerio Firestone junior, koji je poslan 
na Borneo, da pregovara sa radžom od Saravaka. Saravak je neza- 
visna država, kako izvješćuje engleski „Statesman’s Year-Book“, 
pa zašto da ne podijeli koncesiju? Firestone jun. dobio je zaista 
traženu koncesiju, potpisao preliminarni ugovor i otputovao u 
London. No prije nego što je stigao u London saopćeno mu je, da 
se radža od Saravaka predomislio. 

Nato se mladi Firestone otputio na Filipine. Tamo je našao 
nešto američkih plantaža kaučuka, ali ujedno ustanovio, da bi se 
te plantaže mogle znatno proširiti. Pisao je kući o tom svom 
otkriću, a tata Firestone mu je odgovorio, da Filipini nisu najpo- 
godnije područje za takove pothvate. I nije se prevario. Kada je 
Firestone jun. službeno zatražio odobrenje koncesije, filipinski je 
parlamenat to odobrenje odbio. 

Konačno je u Africi pronađeno prikladno mjestance. Na atlant- 
skoj obali blizu ekvatora nalazi se republika Liberija. Ta je re- 
publika jedina nezavisna crnačka država na svijetu. God. 1820. 
osnovale su ju američke dobrotvorne organizacije, a 1847. pro- 
glašena je Liberija nezavisnom državom dobivši ustav po ame- 
ričkom uzoru. Glavni je grad prozvan Monrovia, prema glasovitom 
američkom predsjedniku, propovjedniku Monroe-doktrine, koja veli 
da Amerika pripada Amerikancima, te da se Evropljani ne smiju 
uplitati u njene poslove. Od tog časa U. S. A. je „moralni pro- 
tektor“ Liberije. 

U toj republici pretvorili su se negdašnji robovi u gospodare: 
šaka bivših američkih crnaca vlada nad podrug milijuna necivili- 
ziranih urođenika, koji su bespravni i zaostali. Socijalne prilike 
upravo su idealne za osnivanje plantaža kaučuka, a veoma su po- 
voljne i prirodne prilike. Klima je zdravija od brazilske, a nema 
ni biljnih štetočina, s kojima se bore uzgajači kaučuka u Nizo- 
zemskoj Indiji. I još nešto: Liberija je udaljena od New Yorka 
6700 kilometara, a od Singaporea, najvažnijeg stovarišta azijskog 
kaučuka — - 16.000 kilometara! Prema tome se iz Singaporea u 


New York putuje gotovo mjesec dana dulje, a putujući iz Liberije 
u New York ne ćemo sresti ni japansku ratnu flotu, jer mikadove 
ratne lađe ne zalaze u te vode. God. 1926. potpisan je konačni 
ugovor između Udruženih država i Liberije. Koncesiju je dobila 
tvrtka Firestone, a koncesija obuhvata jedan milijun akera na 
99 godina. 

Amerikanci su smjesta počeli raditi. Trebalo je krčiti prašumu, 
graditi putove, zgrade, luke i skladišta. Građevna sezona traje u 
Liberiji samo dva mjeseca, budući da ostalih deset mjeseci uporno 
kiši. Zato se i radilo punom parom, a svake večeri javljao je 
glavni inženjer newyorškoj centrali pomoću radiotelegrafa, što je 
toga dana učinjeno. 

I Fordu je konačno uspjelo da pronađe jedno „mirno mje- 
stance“. Na obalama Tapajoza, pritoke Amazonke, ima doduše 
zmija, krokodila, groznice, poplava i ciklona, ali nema Engleza. 
Tu je Ford dobio koncesiju na 5 milijuna akera i to na istom po- 
dručju, odakle je spomenuti Wickham god. 1876. izvezao sjeme 
kaučukovca. I tu je posao bio veoma težak. Počelo se raditi 1927., 
a prve godine uspjelo je iskrčiti samo 1000 akera. 

Engleske i holandijske plantaže stvarane su kroz dvadeset go- 
dina, a opće su prilike bile mnogo povoljnije, pa nema sumnje, 
da bi Amerikanci trebali bar toliko, ako ne više vremena, da ih 
dostignu. Stevensonov plan nisu stoga oborili Amerikanci nego 
Holanđani. Oni su za vrijeme povišice cijena stali povećavati pro- 
izvodnju kaučuka postupajući drukčije, nego li Englezi. Holan- 
đani nisu samo razvijali evropske plantaže, nego su se brinuli i 
za urođeničke, davajući domaćim posjednicima plantaža svakojake 
povlastice. Poslužili su se tom prilikom, da prebace što više sta- 
novnika iz prenapučene Jave na Borneo i Sumatru, gdje su osni- 
vane nove plantaže. God. 1921. davale su plantaže urođenika 6 hi- 
ljada tona kaučuka, god. 1927. — 95 hiljada tona, a god. 1934. — 
175 hiljada tona. 

U isto doba stali su se vrpoljiti i kemičari. Kemijski je sastav 
kaučuka poznat, pa zašto da ga ne proizvedemo kemijskim putem? 
A već su se prije rata njemački, engleski, ruski naučen jaci bavili 
ovim pitanjem. Jedan njemački profesor, Fritz Hoffmann u Bre- 
slavi, proizveo je kaučuk u svom laboratoriju. Za vrijeme rata 

proradila je u Leverkusenu prva tvornica umjetnog kaučuka, ali 
je nakon rata napuštena produkcija, budući da je bilo mnogo 
jeftinije kupovati prirodni kaučuk. 

Danas se može umjetni kaučuk proizvoditi na razne načine, na 
pr. iz vapna i ugljena. Takovih tvornica ima u Njemačkoj, a vele 
da je umjetni kaučuk bolji od prirodnoga, jer da lakše podnosi 
vrućinu, neosjetljiv je prema ulju i benzinu, a čini se i trajniji. 
No taj umjetni kaučuk mnogo je skuplji od kaučuka, koji dobi- 
vamo od kaučukovca. 

Stevensonov plan nije urodio željenim rezultatom. God. 1925. 
prodavao se, istina, engleski kaučuk za 1 dolar 23 centa, ali se 1928. 
plaćalo za jednu funtu samo 17 centa. God. 1922. dolazilo je iz 
engleskih posjeda 75 posto svjetske proizvodnje kaučuka, a 1928. 
samo 48 posto. Kada je napušten Stevensonov plan nastala je na 
tržištu anarhija, a cijene su dalje padale. God. 1932. plaćalo 
se za funtu sirovoga kaučuka najbolje kvalitete jedva 2 centa! A 
kako su Holanđani nadalje povećavali svoju produkciju poveli su 
se za njihovim primjerom Englezi. Proizvodnja je rasla, pa je 
svjetsko tržište bilo doskora prezasićeno. To je potaklo glavne 
faktore, da zasnuju novi plan međunarodnoga značaja, kako bi se 
sporazumjeli svi proizvađači kaučuka. 

ŠTO RADO PIJEMO ? 


Kavovac je otmjena biljka 

Dugo vremena vjerovalo se, da je Arabija domovina kave, baš 
kao što se držalo, da je iz Arabije potekao konj. Arapi su stvorili 
samo kulturu kave, baš kao što su odgojili najbolje konje. Domo- 
vina kave nalazi se u Africi, na jugu Abesinije, gdje se jedan 
predio čak i zove Kafa. Iz 
Abesinije doprla je kava tek 
potkraj srednjega vijeka u 
Arabiju. Pripovijeda se, da 
su kršćanski monasi u Etio- 
piji otkrili kavu vidjevši, ka- 
ko ovce, koje su pojele neko 
zrnje, postaju neobično bodre 
i živahne. Prema arapskoj 
predaji pripada ta zasluga 
pastirima. No bilo kako mu 
drago, jedni i drugi vidjeli 
su u tome prst Božji i stali 
kuhati kavu. Tako legenda. 

U istini su zacijelo afrikan- 
ski urođenici otkrili kavu. 

Čovjek primitivac veoma Putovanja kavinog zrna 

je spretan u traženju biljnih 

alkaloida, jer primitivci turaju u usta sve, što im dopadne ruku. 

Nakon što je kava postala najomiljelije piće arapskog polu- 
otoka, stala je prodirati u ostale krajeve. Raznosili su je hodo- 
časnici iz Indije, Indonezije, Eurazije i Afrike, koji bi dolazili u 
Meku i Medinu. Prva zemlja, koju je osvojila kava (nakon što je 
osvojila Arabiju) bio je Egipat. Za njim je slijedila Turska. Prve 
su kavane otvorene u Carigradu sredinom 16. vijeka, te su doskora 
postale političkim stjecištima, gdje se fino ćaskalo i ogovaralo 

(za razliku od arapskih kavana, gdje bon ton nalaže šutnju). 
Sultani su pokušali zabraniti kavane, ali ta zabrana nije mnogo 
koristila, jer su se kavane neprestano množile, a sto godina kasnije, 
već su i evropske vlade uvidjele, da se iz toga zabranjenog pića 
mogu izbiti znatni prihodi na carini i porezu. 

Turci su raširili kavu po srednjoj Evropi. Nakon druge opsade 
Beča 1683. pripala je pobjednicima golema zaliha kave, koju je 
turska vojska vukla za sobom. Jedan poduzetan Poljak imenom 
Kolszycki otvorio je prvu bečku kavanu ,,K modroj boci 44 . Među- 
tim je kava stala prodirati u Evropu i preko Venecije, Marseillea 
i Londona, kamo je stigla iz arapske luke Moke. Konzervativni 
liječnici svuda su zabranjivali kavu, a njihovu mišljenju pridru- 
žili su se i brojni medicinski fakulteti. Ipak je kava osvojila naj- 
više društvene slojeve. Godine 1669. priredio je turski poklisar 
u Parizu veliko primanje, kojom je prilikom gostima servirana 
kava, a senzacionalan ovaj događaj mnogo se prepričavao po salo- 
nima. Od tog vremena osvojila je ,,moka“ sve prijestolnice. Svuda 

su se otvarale kavane, naj- 



prije u Londonu, a onda u 
Parizu. U Njemačkoj je 
prva kavana otvorena u 
Leipzigu pod imenom „Der 
Kaffeebaum 44 . U Holandiji 
uredio je književnik Van 
Effen prvu kavanu u 
Haagu, a time je sklopljen 
vječni savez između kave i 
literature. 

Neki propagatori kave 


isticali su, da bi kava mogla potisnuti uživanje alkohola, no 


zarana preporučuju neki liječnici kavu nakon preobilnog uži- 


vanja alkohola. 

Do konca 17. vijeka održao se arapski monopol kave. Holan- 
đani su prvi nastojali, kako bi se emancipirali, pa im je konačno 
i uspjelo uzgojiti kavovac na otoku Javi. U blizini Batavije nastale 
su prve plantaže kave. Godine 1700. poslano je s Jave jedno maleno 
drvce kave u amsterdamski botanički vrt, a to je drvce praotac 



158 


golemih kavinih plantaža u Južnoj Americi i Zapadnoj Indiji. Za 
vrijeme Francuske revolucije povukli su se francuski sadioci kave 
sa Haitija u Braziliju, gdje su osnovali prve kulture kave. U 17. 
vijeku razvio se otok Java u kavski centrum Azije. 

Danas poznajemo oko 60 različitih vrsti kavovca, no uglavnom 
se uzgajaju samo tri vrsti. Ono, što zovemo kavom, nije odavna 
više nikakova moka. Naša moka dolazi iz Guatemale, ili je mješa- 



Gdje u Srednjoj i Južnoj Americi raste kava 


vina najboljih vrsta brazilske i javanske kave. Arabija izvozi veoma 
malo, čitava je njezina kava koncentrirana u jugoistočnom kutu 
poluotoka u Jemenu, a i to nisu zapravo nikakove plantaže, nego 
kavski vrtovi. Nekoć slavna Moka, danas je opustjela, a kava se iz- 
vozi preko Hodeide i Adena. Najviše se izvozi na Blizi istok, a osta- 
tak u Sjedinjene države i velike evropske gradove. No to je kava, 
koja se pije u naročito svečanim zgodama. Pravu moku možemo 
piti jedino u Kairu, Bagdadu ili Carigradu, ukoliko nas koji turski 
poklisar ne pozove na crnu kavu. Valja znati, da cof fea ara- 
b i c a jedino u Arabiji rodi pravim moka-zrnjem. Nakon nekoliko 
godina života u drugom podneblju kavovac rodi zrnjem, koje ima 
posvema drugu aromu. Kavovac je uopće izvanredno nježna i osje- 
tljiva biljka. Zahtijeva jednoličnu vruću klimu, ali ne voli jarko 

sunce; voli svježi visinski zrak, ali se plaši vjetra; zahtijeva vlagu, 
ali ne podnosi mokrinu. Zato se uz kavu uzgaja i veliko krošnjato 
drveće, koje se na Javi zove ,,Koffiemama“. Te mamice štite nježno 
drvce s dražesnim cvjetićima, koji mirišu na jasmin, a tako su 
fini i dobro odgojeni, da svoje plodove pomno umataju u srebrne 
kožice, kao bonbone. Zaista otmjena biljka! 

,,M o n o k u 1 1 u r a“ 

Monokultura znači nerazmjerna prevaga jednoga produkta u 
gospodarstvu neke zemlje. Takova je gospodarska jednostranost 
opasna, pogotovo ako je taj produkt — kava. 

U svim zemljama srednje i južne Amerike proizvodi se kava. 
Odatle dolazi devet desetina svjetske proizvodnje, a ostatak otpada 
na Nizozemsku Indiju i Afriku. Od tog mnoštva kave otpadaju pak 
tri petine na samu Braziliju. Mnogo kave proizvodi Kolumbija i 
Venezuela, pa i južni Mehiko i Guatemala, gdje su sadioci kave 
gotovo isključivo Nijemci. U gospodarskom životu svih tih 

zemalja vrši kava važnu i odsudnu ulogu. 
Tečajem prošloga stoljeća premjestila 
Vrijednost se kava u R r ~ Aliji sa sjeverozapada pre- 

na /z°ozn!h ma jugoistoku od srednjega toka Ama- 

predmeta zonke, koja teče uz ekvator, prema hlad- 

Bra/.ilije nijem jugu u primorske pokrajine Espi- 

192 %2 ritu Santo, Rio de Janeiro i još dalje 

prema državi Sao Paulo. Područje San- 
tosa u spomenutoj državi najvažnije je 
područje kave na čitavome svijetu. Unu- 
tar granica spomenute brazilske države 
raste oko milijarda kavovaca, a odatle 
Dolara / dobivaju kavu gotovo tri četvrtine sviju 

potrošača. 

Nakon napoleonskih ratova naglo je 
napredovalo uzgajanje kave u Braziliji. 
Tridesetih godina prošloga stoljeća izno- 
sila je produkcija petinu svjetskoga iz- 

voza, a šezdesetih godina već polovicu. Kava je doduše osvojila 
svijet, sveudilj je rasao broj potrošača, no istodobno su rasli ka- 
vovci, tako da je najednom bilo na svijetu više kavinih drveta, nego 
li kavopija. Brazilija je oko 1900. doživjela grdno razočaranje, 
jer su cijene kavi pale na polovicu, a u spremištima se nakupilo 
više kave, nego li je troši čitav svijet tečajem jedne godine. Izbila 
je kriza, koja je veoma slična današnjoj. Posjednici plantaža su 
bankrotirali, zalihe kave morale su se spaljivati, neke su pokra- 
jine proglasile nezavisnost, a politička je situacija bila veoma 
zaoštrena. Valja naime upamtiti, da sve brazilske revolucije po- 
tječu od kave. Tada je pro- 
vedena prva valorizacija ka- 
ve: brazilska vlada kupila je 
pomoću inozemnih banaka 
znatan dio žetve i zadržala 
ovu zalihu u magazinima pu- 
štajući samo neznatne količi- 
ne postepeno na tržište, da ne 
bi oborila cijenu. Tako je va- 
lorizacija uspjela, a za nekoliko godina bilo je opet sve u redu. No 
Brazilijanci se nisu okoristili ovom poukom, nego su monokulturu 
kave posljednjih 25 godina znatno povećali. God. 1929. — 30. proiz- 
vedeno je na čitavome svijetu 2 i pol milijuna tona kave, a brazilski 
je udio iznosio nešto preko 2 milijuna, što će reći 80 posto. Tada 
su cijene pale za 60 posto, a Brazilija je stala ograničavati svoju 
produkciju. Godine 1932. — 33. proizvodila je Brazilija samo po- 
lovicu svjetske žetve kave, a ipak je kave bilo previše. Kriza je 
ovaj puta bila mnogo žešća. Ostale južnoameričke države također 
su stradale, ali mnogo manje od Brazilije, budući da se zemlje 
nisu dale zavesti monokulturom. Azija i Afrika jedva su ovu 
krizu i osjetile. 

Kakvo je piće čaj? 

Čini se da se u evropskoj književnosti čaj prvi put spominje 
u spisima jednoga Talijana: Giovanni Botero piše god. 1590., da 
Kinezi uzgajaju posebnu jednu biljku, od koje prave piće, koje im 

nadom ještava vino. Odatle se može vidjeti kakove je primitivne 
pojmove imao tadašnji Evropljanin o raznim pićima. Tada se u 
Evropi pilo samo iz dva razloga: da se ugasi žeđ, ili da se čovjek 
opije. Trebala je nadoći profinjenija i zrelija civilizacija, da bi 
piće poput čaja poprimilo onu važnost i značenje, koje ima danas. 
Jer čaj gasi žeđu, ali ne opija, nego osvježuje i ugodno uzbuđuje. 

Od Kineza primili su čaj svi susjedni narodi. No jedino Ja- 
panci umiju ga piti na kinesku, što će reći bez ikakvih primjesa. 
Osim toga Kinezi ne kuhaju čaj u vreloj, nego u toploj vodi. 
Azijski učenici Kineza: Mongoli, Kirkizi, Kalmici postupaju s čajem 
od prilike onako, kao što afrički Kafri postupaju s manšetama, 
stavljajući ih na noge. Mongolac pije čaj, kojemu pridaje soli, 
raznolikih mirodija i maslaca. Njemački naseljenici na Kavkazu 
stavljaju u čaj također maslaca, pa mlijeka, soli i papra, tako 
da od čaja malo preostaje. Sa kineskog stanovišta, postupaju 
s čajem barbarski i sami Englezi, kuhajući jaki ekstrakt i stavlja- 
jući u čaj silu šećera i skorupa. Valja jošte znati, da Mongoli i 
drugi azijski narodi piju čaj, koji je stisnut u čvrstu masu u 
obliku opeke. Takav čaj nije doduše jeftin, ali je loš. 

Prema mišljenju kompetentnih istraživača nije Kina domovina 
čajnoga grma. nego Asam, pogranični predio između Kine i Indije, 
gdje su Englezi početkom prošloga stoljeća naišli na divlji čajevac. 
Ovo se drvo razlikuje od čajeva džbuna svojom visinom, dosižući 
15, 20, pa i više metara, dok čajevo grmlje dosiže otprilike metar. 
Kinezi počeli su uzgajati čaj razmjerno kasno: početkom kršćanske 
ere, a trebalo je dulje vremena dok je čaj postao nacionalnim pićem 
Kineza. 

Čajevac nije tako osjetljiv kao kavovac. Podnosi ljetnu žegu i 
mraz (otprilike do 4 stupnja ispod ništice), ako je izrastao. Traži 
mnogo vlage i — a to je njegova karakteristika — mnogo vlažnoga 
zraka. Da bi čaj dobro uspijevao, potrebna je atmosfera, kakova 
vlada u staklenicima, a tu atmosferu nalazi čajevac u golemom 
„stakleniku 44 , koji se nalazi na južnim obroncima Himalaje, a 
pruža se prema istoku preko Asama i južne Kine do kineskih po- 
krajina, koje se nalaze na jugu od Žute rijeke (Jang-tse-Kiang) . 

U Japan uveli su čaj budistički monasi u 9. stoljeću, a čaj je 
doskora postao omiljelim pićem najvišega japanskog društva. Po- 

pularan postao je čaj među Japancima i širokim slojevima naroda 
tek u 17. vijeku, to jest onda, kada je već bio dopro u Evropu. Sje- 
verna granica čaja poklapa se u Japanu uglavnom s granicom 
riže na glavnome otoku Hondo. Nedaleko Tokija nalazi se pokra- 
jina Šizuoka, a u toj pokrajini predio Udsi, gdje raste najbolji 



japanski čaj, koji se pije na carskome dvoru. Ovaj su čaj, kao i 
kineski „carski 44 čaj, okusili rijetki Evropljani. 

Otprilike u isto vrijeme, kada se Evropom širila kava, prodirao 
je u evropske zemlje i čaj. Premda su Portugižani prvi od svih 
Evropljana doprli do Kine i Japana, ipak su Holanđani bili prvi 
popularizatori čaja u Evropi. Iz Holandije prešao je čaj u Engle- 
sku, gdje je u ono doba bio strahovito skup. Zarana udarile su 
pojedine države veliku carinu i znatan porez na čaj (baš kao i 
na kavu). Čaj je dolazio preko mora, no kako se raširilo mišljenje, 
da morski zrak kvari pošiljke čaja, ma kako one bile pomno 


163 


zapakovane, stao se u Evropi kupovati karavanski čaj, koji je 
dolazio preko Rusije. Rusija je i sama bila silan potrošač čaja, 
budući da je čaj već u 17. vijeku postao pučkim pićem, a Rusi su 
ga znali i priređivati kako treba. 

Sortiranje i miješanje čaja veliko je i teško umijeće. Samo 
vještim miješanjem različitih vrsta dobiva čaj pravi ,,buket“. 
Stručnjak, koji rješava ovu delikatnu zadaću, mora poznavati ne 
samo ukus svojih mušterija, nego mora imati i neobično razvijen 
okus. Ima ljudi, koji će na osnovu jednog gutljaja čaja točno 



kazati koje je vrsti, odakle potječe i kolika mu je cijena. Drugi 
će samo primirisati e da bi sve to mogli ustanoviti. Ovakovi spe- 
cijalisti dobivali su nekoć od velikih ruskih tvrtki bajoslovne plaće 
— dvadeset do dvadeset i pet hiljada rubalja mjesečno. 

Početkom prošloga stoljeća stali su Englezi osnivati čajne plan- 
taže najprije u Asamu, zatim u Bengaliji, dok su Holanđani stali 
saditi čaj na Javi. Holanđani provodili su u Kini pravu pravcatu 
industrijsku špijunažu, da bi se domogli potrebnih mladica i naučili 
kako se uzgaja čaj. Šezdesetih godina 19. stoljeća, proizvodila je 
već Java milijun kilograma čaja. Do tog vremena bilo je uzgajanje 
čaja državni monopol, no onda je taj monopol ukinut. 

Na Ceylonu počelo je sistematsko uzgajanje čaja tek osamde- 
setih godina, nakon što su uništene plantaže kave. Nemilosrdno 

krčene su divne šume, da bi se napravilo mjesta kulturama čaja. 
Veoma su povoljne prilike za uzgoj čaja s one strane Kavkaza u 
okolici Batuma, gdje se sovjetska vlada svojski trudi, da razvije 
kulturu čaja. No s Dalekim istokom nije lako konkurirati, budući 
da čaj, kao sve tropske, a i suptropske kulture, zahtijeva silno 
mnoštvo jeftine radne snage. 

Kineski monopol čaja, s kojim su se nekoć borili Englezi i Ho- 
lanđani odavna više ne postoji. Kineski izvoz čaja veoma je nezna- 
tan. Najviše se čaja danas izvozi iz Britske Indije (40 posto svjet- 
skog izvoza), zatim dolazi Ceylon (28 posto), onda Nizozemska 
Indija (19 posto), a na pretposljednjem mjestu Kina (9 posto) i 
konačno Japan (4 posto). Kina doduše nije ograničila svoju pro- 
izvodnju čaja, a kineska žetva iznosi od danas zacijelo isto toliko, 
koliko ukupna žetva čaja svih ostalih zemalja svijeta. No Kinezi 
troše sami svoju proizvodnju, kao što se i japanski čaj na Formozi 
troši kod kuće. 

Kakao je piće za veliko i malo, za zdrave i 

bolesne 

) 

Zrno kakaovca nalazi se u plodu toga drveta. Taj je plod pri- 
lično neobičan: izgleda kao crveni krastavac. Raskinemo li ga 
naći ćemo u mekanom bjelkastom mesu trideset do četrdeset sje- 


S vjersko potrošn/o kakaoa ; 

tona 



menki. Nakon što su te sjemenke podvrgnute raznim procedurama: 
obrane, osušene, ,,iznojene“, dobili smo zrno kakaovca, koje služi 
za pravljenje čokolade. 

Kakaovac je nježan i osjetljiv, nježniji i osjetljiviji od čajevca. 
Potekao je iz tropske klime, a ipak ne podnosi sunca ni vjetra, a 
njegovi su korijeni tako osjetljivi, da im smeta i najmanji kamenčić. 
Stoga mora zemlja na kojoj se sadi kakaovac biti pomno pro- 
čišćena. ne presuha, ali ne dao Bog, da na nju padne jedna kapljica 
previše! Svi mogući štetočine prijete kakaovcu: crvi, kukci, glji- 
vice. Osim toga treba na plantažama poduzimati posebne mjere 
opreza, da urođenici ne bi prije reda pokrali žetvu. 

Kada su Španjolci u Mehiku upoznali kakao, smjesta su se za- 
interesirali za ovaj dragocjeni plod. Njihov vođa Ferdinando Cortez 
procijenio je kakao s vojničkog stanovništa: izvješćujući svoga cara 



Gdje se u Srednjoj i Južnoj Americi sadi kakaovac 


i gospodara Karla V., Cortez je naglasio, da šalica ovoga neobičnog 
pića daje vojniku dovoljno snage, da čitav dan promaršira. Mehi- 
kanci kuhali su kakao s vodom, a da bi ga zasladili dodavali bi 
vanilije, meda ili slatkoga soka javorova. Prosti puk dodavao je 
kukuruznog brašna, da bi kakao bio hraniviji, i crvenog papra! 
Ovo piće zvalo se ,,C h o k o 1 a 1 1“, što će reći kakaova voda. Ta 
se ,,voda‘ k veoma cijenila, a kakaovo zrnje služilo je kao novac: 
njime su se plaćali i porezi. Grad Tobago davao je caru Montezumi 
godišnje 400.000 countlesa, što će reći — 160 milijuna kakaovih 
zrna. Španjolski povjesničari onoga doba tvrde, da su Montezumi 
dnevno kuhali 50 šalica čokolade (valjda za njega i za njegovu 

porodicu), te 2000 šalica za dvorjanstvo. Početkom 16. stoljeća 
poslali su Španjolci kakao u svoju domovinu, gdje ga ispi'va nisu 
mnogo cijenili. Najviše su se protiv ove novotarije bunili svećenici. 
No kad su Španjolci naučili pripravljati kakao i piti ga vrućeg 
(Mehikanci pili su hladni kakao) i dodavali šećera, da bi bio 
sladak, nije ni Sveta inkvizicija mogla spriječiti širenje „cokolatla 
u Evropi. Iz Španjolske stigao je kakao u Francusku, kao dar fran- 
cuskom kralju, a zatim se pojavio na austrijskom dvoru, gdje ga 
je uvela Marija Terezija. Do toga doba nije mogao svatko piti 
kakao, budući da su Španjolci zabranili izvoz, no godine 1728. 
prodao je kralj Filip V. ovo pravo jednom inozemnom društvu. 

Čokolada, koja je tako prijala Mariji Tereziji. nije onakova, 
kakovu mi danas pijemo. Isprva kuhao se kakao iz prženog zrnja. 
pa je tako nastajala strahovito masna i gusta masa. Zrno kakaovca 
sadrži naime oko 50 posto biljne masti, a ova bijela mast. koja se 
brzo skrućuje, ima doduše prijatan miris i okus, ali može veoma 
nauditi želucu. Da bi ublažili gorčinu čokolade, prvi su fabrikanti 
miješali kakao sa škrobovim brašnom, producirajući tako prve 
table čokolade. Ipak je u toj čokoladi preostalo još veoma mnogo 
masti, a smanjen je alkaloidni sadržaj. Pa i okus je sasvim pro- 
mijenjen. Tek početkom 19. stoljeća izumio je Holanđanin Van 
Houten metodu, kako će kakaou oduzeti maslac, a da se očuva 
teobromin, koji tvori najdragocjeniju sadržinu kakaovca. Ova sup- 
stancija ugodno uzbuđuje čovjeka i vraća mu snagu, a veoma je 
nalik na tein (u čaju) i kofein (u kavi). Van Houten je prvi pro- 
izveo kakao u današnjem obliku, t. j. u obliku praška, koji se 
topi u vodi ne ostavljajući ta- 
loga. Tada se počela kuhati i 
pripravljati čokolada iz toga 
praška. Dodavalo se šećera, a 
poslije i mlijeka. 

Mehiko već odavna ne iz- 
vozi kakao. Do godine 1900. 
dolazio je kakao u Evropu iz 
svih zemalja Južne Amerike i Zapadne Indije. Prve evropske 
plantaže osnovane su u Nizozemskoj Guyani. Najbolji kakao 
dolazio je iz Ecuadora i Venezuele. Do rata vršila je Brazi- 

lija najvažniju ulogu u trgovini kakaom. Gotovo sve brazilske 
plantaže nalaze se u primorju sjeverne brazilske pokrajine Bahije, 
a proizvodnja je porasla za vrijeme Svjetskoga rata, budući da su 
engleske i američke čete trošile veoma mnogo čokolade. Nakon 
rata stala je Južnoj Americi konkurirati Afrika. Na otocima San 
Tome i Femando Po uzgajali su Portugizi i Španjolci posljednjih 
stotinu godinu kakao, koji se prije rata i izvozio. Devedesetih godina 
prošloga stoljeća stali su misionari engleske Zlatne obale saditi 
kakao. Godine 1891. izvezeno je 100 kilograma kakaova zrnja, a 
deset godina kasnije — 20.000 tona. Godine 1931. dosegla je ta- 
mošnja produkcija 248.000 tona, to jest polovicu svjetske po- 
trošnje. Polaganije razvijala se Nigerija (također engleska kolo- 
nija), koja je godine 1931. izvezla 76.000 tona pretekavši tako sve 
južnoameričke države. Kakaovac uspijeva i u drugim predjelima 
Afrike (Kamerun, Togo). 



ŠTO NAJRADIJE PIJEMO? 


Vino i granice njegove moći 

Nitko ne zna pouzdano, gdje je pradomovina vinove loze. Neki 
drže prednja Azija i Transkavkazija, a možda i Evropa. S ove i 
one strane Alpa nađena su uz sojenice mlađega kamenog doba 
zrnca vinove loze, no samo ona zrnca, koja su nađena uz talijanske 
sojenice upućuju na vinogradarstvo. Točnije povijesne podatke o 
vinogradarstvu imamo s Istoka. Prvi put spominje se vino u babi- 
lonskim zakonima Hamurabijevim (dva tisućljeća prije Krista), 
a tu se spominje i trgovina vinom. Vino je omiljelo piće Asiraca i 
Babilonaca, Perzijaca i Egipćana. U starom Egiptu nadzirali su 
vinske preše svećenici, a vinogradarstvo bilo je državni monopol. 
Jonski Grci Masilije (današnji Marseille) prenijeli su vinogra- 
darstvo u južnu Francusku, a Rimljani su ga za vrijeme careva 
dotjerali do savršenstva. Rimski puk nije tražio samo kruha i 
igara, nego i vina. Julije Cezar razdijelio je jednom zgodom 44 hi- 
ljade bačava vina najširim slojevima naroda. U Perziji (u Širasu), 
proizvodilo se vino još prije. To je vino, što ga je opjevao Hafis. 
U svim krajevima, koji su graničili s rimskim imperijem, razvijala 
se živahna trgovina vinom. U Galiji upoznali su Rimljani bačvarski 
zanat, pa je tako olakšan transport na veće udaljenosti, jer mje- 
šine nisu više dostajale. Značenje vina u ono doba još se jače ističe, 
ako uočimo, da se granice rimskoga carstva gotovo svugdje pokla- 
paju s granicama vinogradarstva: dokle uspijeva vinova loza, dotle 
dopire Rimsko carstvo. Rimski vinogradari veoma su se ljutili 
zbog širenja vinogradarstva u Galiji i Germaniji. Izvoz talijanskog 
v.na stao je stradavati od konkurencije. Zabrana sađenja vinove 
loze u pograničnim područjima imperije svodi se na intervencije 
talijanskih vinogradara. No već je koncem 3. stoljeća car Probus 
morao dozvoliti sađenje vinove loze u Španjolskoj i Panoniji. 

Nakon pada Rimskoga carstva vinogradarstvo prelazi sve više 
pod okrilje katoličke crkve. Crkva je izvršila pionirsko djelo 

šireći vinogradarstvo i u takvim predjelima, u kojima se činilo, 
da podneblje smeta dozrijevanju vinove loze. Nakon što je Poljska 
obraćena kršćanstvu, stali su posvuda nicati vinogradi. U 16. vijeku 
vinova je loza dosegla najšire razmjere geografske rasprostranje- 
nosti: u to doba dopirali su vinogradi sve do sjeverne granice 
Ukrajine, a bilo ih je čak u Kurlanđiji. 

Zašto danas vinova loza ne uspijeva u tim sjevernim krajevima? 

Dugo vremena držalo se, da se klima pogoršala. No najnovija su 
istraživanja pokazala, da podneblje ne vrši u tom procesu nikakovu 
ulogu. Podneblje je upravo onakovo. kakovo je bilo pred tisuću go- 
dina. Vinogradarstvo u Istočnoj Pruskoj, Hollsteinu i Kurlanđiji 
zahirilo je uslijed prometnog razvitka: za isti novac mogli su sta- 
novnici novim prometnim vezama dobavljati mnogo bolja vina iz 
južnih krajeva. Brodovi Hanze dovozili su vina iz Francuske, Por- 
tugala i Španjolske, a sjevernjacima je brzo dodijalo slabije do- 
maće vino. Kada se između dvije vlasti — svjetovne i duhovne — 
ugurala treća vlast — trgovački kapitalizam — smanjio se utjecaj 
crkve, a vinogradarstvo je u nekim krajevima ubrzo nazadovalo. 

Kako se katolička crkva pod pritiskom Reformacije povlačila iz nje- 
mačkog sjeveroistoka, stala je pomalo uzmicati i vinova loza. U 
današnje doba ograničeno je vinogradarstvo u zapadnoj Evropi go- 
tovo isključivo na katoličke krajeve, a stari katolički samostani 
opkoljeni su vinogradima, kao što budističke samostane okružuju 
nasadi čajevca. U 18. stoljeću samostani su potpuno napustili pro- 
izvodnju velikih količina vina, nego su se specijalizirali na proiz- 
vodnju posebnih kvaliteta. Stoga su razloga prestali saditi vinovu 
lozu u onim krajevima, gdje podneblje nije bilo naročito povoljno. 

Pa i razne bolesti vinove loze, koje su u više navrata poharale £ 

Evropu, nanijele su vinogradima nenadoknadivih šteta. i 

Vinska karta 

U svom putovanju svijetom vinova se loza nije ograničila na 
Evropu. Već u 2. stoljeću pr. Krista doprla je do Kine, gdje se 
nije trajno zadržala. Dvije tisuće godina kasnije došla je u Japan, 
gdje također nije postigla velikih uspjeha, premda je klima u obim 


zemljama povoljna za vinogradarstvo. Koncem 17. stoljeća uveli 
su hugenoti vinovu lozu u Južnu Afriku, a stotinu godina kasnije 
uveli su je Francuzi u Alžir, Tunis i Maroko, gdje je nekoć — - prije 
dolaska Arapa cvjetalo vinogradarstvo. U Australiji počela se 
saditi vinova loza tek u 19. stoljeću, a polovicom istoga stoljeća 
započinje se razvijati vinogradarstvo u Sjevernoj i Južnoj Americi. 

Ipak je vino evropsko piće. U Evropi proizvodi se devet desetina 
čitave svjetske produkcije. A najvinorođnija zemlja Evrope je Fran- 
cuska. U francuskom poljodjelstvu dolazi vino odmah iza pšenice, 
a na Francusku otpada otprilike trećina evropske proizvodnje. Fran- 



cuzi su i veliki vinopije, pa unatoč domaće produkcije moraju uvo- 
ziti vina iz drugih zemalja, napose iz Alžira, Grčke i Španjolske. No 
Francuska izvozi mnogo vina i to najskuplje vrste: uvezena vina 
služe uglavnom za miješanje ili za pravljenje konjaka. Od 89 
đepartementa Francuske ne proizvodi se vino samo u sedam departe- 
menta. Blizu sjeverne granice vinogradarstva smjestila se slavna 
Champagna, klasična zemlja pjenušavih vina. Metodu za pravljenje 
šampanjca otkrio je u 18. stoljeću opat samostana Hautevilliers, 
Dom Perignon, čime je svojoj zemlji učinio veliku uslugu. Fran- 
cuska izvozi godišnje oko 20 milijuna boca ovoga dragocjenog vina. 

Južno od Champagne pruža se široki vinogradarski pojas, koji 
obuhvata čitavu Francusku. Idući sjevernom granicom dolazimo 
najprije u Burgunđiju, zemlju crvenog romanaisa. beaujo- 

laisa i c h a ra b e r t i n a, bijeloga chablisa i mnogih dru- 
gih vina, koja su — kako veli Petrarka — sklonula papu, da ostane 
u Avignonu. Spomenuti chambertin naj volio je piti Napoleon. Dalje 
na jug obalama Rhone i na zapad obalama Loire pruža se nepre- 
kidan niz vinograda sve do Languedoca i Roussillona. Dolinom Ga- 
ronne dolazimo u najvažnije vinogradarsko područje Francuske: 
u Borđeaux-Guienne i Medoc. Odatle je Karlo Veliki dobavljao 
svoja najmilija vina, tu je imao svoje vinograde Rikard Lavljega 
Srca, koji je čuvao to blago kao zjenicu svoga oka. Crvenim bor- 
d e a u x o m jačao je svoju životnu snagu kardinal Richelieu. 



Odavle se i danas izvoze bezbrojna vina čitavim svijetom. Neke 
su vrste upravo slavne, kao na pr. crveni lafitte, bijeli gra- 
ves, sauterne i barsac. Blagoslovljena ova zemlja graniči 
povrh toga na sjeveru s domovinom cognaca, a na jugu s do- 
movinom armagnaca, koji je nalik na cognac, ali nije tako 
jak. 

Nakon Francuske najvažnija je vinogradarska zemlja Evrope 
Italija. Površina zasađena vinovom lozom mnogo je veća od fran- 
cuske, ali Talijani ne sade nigdje isključivo vinovu lozu, nego je 
miješaju s drugim raslinama, naročito na sjeveru. Vinogradarstvo 
vrši i u talijanskom gospodarstvu izvanredno važnu misiju: pet 
milijuna ljudi zaposleno je u vinogradima, a pola milijuna u 
vinskim podrumima (pipničarstvo) i trgovini vinom. Kao i Fran- 
cuska tako i Italija proizvodi najviše crvenih vina. Svaka važnija 
vrsta ima svoju povijest i svoju ,,tajnu“. Pijemont se s pravom 

ponosi na svoja teška opora crna vina (b a r o 1 o), svoj m u Š k a t 
koji se pravi od sušenog grožđa, pjenušavo vino poznata pod ime- 
nom ,,A sti s p u m a n t e“ i konačno slavni turinski pelinkovac 

,,V ermouth di Torin o“, koji je tako dobar lijek, da 
bi svaki bolesnik najradije ostao dovijeka bolestan. 0. Antonio 
Carpano smiješao je i svario ovo piće god. 1786. iz bijeloga vina, 
kojemu je dodao šećera i aromatskog bilja. Recept nije do danas 
točno poznat, ali se zna, da u turinskom pelinkovcu ima majčine 
dušice, gorčaca, vanilije, kininove kore i štošta drugo. Dobra su i 
lagana bijela vina Lombardije, ali su njihovu slavu potamnila to- 
skanska vina. Tko nije čuo za tamno crveni i žarki chianti, 
koji se razašilje u karakterističnim debeljušastim bocama, ople- 
tenima slamom? Vino, koje uspijeva u okolici Rima, nalik je 
na rubin, a podno Vezuva uspijeva crveni f a 1 e r n a c. Odatle 
potječu i crvene i bijele „Lacrimae Christ i“, dok na Si- 
ciliji raste zlatnožuto, oporo i mirisavo vino maršala. Opori 
okus maršale dolazi odatle, što se bačve, u kojima se sprema vino 
mažu dvije-tri godine prije upotrebe smolom. 

Još važniju ulogu vrši vino u gospodarskom životu Španjolske. 
Količinom produkcije vina Španjolska je na trećemu mjestu, ali 
je u eksportu na drugome. Znatan je producent vina i Portugal. 
Sva iberska vina (osim t. zv. pučkih vina) veoma su slatka i jaka, 
te podsjećaju na likere. Najslavnije vino Španjolske je opori i 
snažni xeres jantarove boje, koji svojom aromom podsjeća na 
gorke bademe, dobio je ime po gradu Xeresu de la Frontera u 
pokrajini Cadix. Xeres ili je rez zove se engleski sherry. 
Pokrajina Valencija proslavila se poznatim „želučanim 44 vinom 
a 1 i c a n t e, a Tarragona neusporedivom m a 1 a g o m. 

Portugal izvozi mnogo vina u Englesku, Francusku i druge 
zemlje. Njegova su vina najjača na svijetu, a možda su i zato 
Englezi toliko zavolili porto. Teški slatki porto nalik na zgru- 
šanu krv najmilije je vino Engleza. U 18. stoljeću postigli su 
Englezi izvanredne pogodnosti za prođu svojih vunenih tkanina 
na portugiskom tržištu, a kao protuuslugu dozvolili su uvoz portu- 
giskih vina u Englesku s neznatnom carinom. 

U istočnom dijelu Sredozemnoga mora glavna je zemlja vina 
Grčka. Nekoć je vinogradarstvom Grčka prednjačila čitavom ulju- 

đenom svijetu, a njeno ciparsko vino (malvazija) veoma je 
privlačilo mletačke osvajače. Ljubomorni „mletački cmac“, koji 
je udavio jadnu Dezđemonu. bio je guverner otoka Cipra, a glavna 
mu je bila zadaća bdjeti nad izvozom ciparskih vina i štititi mle- 
tačke trgovce. I Englezi su se zainteresirali za Cipar zbog cipar- 
skog vina, premda su imali i drugih razloga da dobiju ovaj otok 
u svoje ruke. 

U tom letimičnom osvrtu treba svakako spomenuti i plemeniti 
bijeli t o k a j a c, koji se pravi od boba, koje su se osušile na 
čokotu. Nažalost ima pravoga tokajca danas prilično malo. Osam- 
desetih godina uništila je lozina uš gotovo sve čokote (ova je 
pošast poharala tada čitavu Evropu), a novi tokajac, razvio se iz 



američke loze, koju su cijepili madžarskim cjepovima. Tokajskih 
vinograda ima i u Slovačkoj. 

Iz Madžarske pruža se vinsko područje preko Rumunjske u 
južnu Rusiju, pa sve do Kavkaza. Opora i bijela kavkaska vina 
možda su najstarija na svijetu. U Jugoslaviji poznata su dal- 
matinska. hercegovačka, te moslavačka i srijemska vina (Fruška 
gora). 

U nekim se zemljama grožđe suši i takovo prodaje. Tako se 
radi u Perziji, a tako se radi i u Španjolskoj. Španjolska izvozi 
više od svih ostalih zemalja svježe grožđe iz Malage i Valencije, 
budući da grožđe ostaje svježe, ako ga zamotamo u iverje plut- 
njaka. Ova je vrsta hrasta španjolski specijalitet, te Španjolska 
proizvodi izvanredno mnogo pluta. Svjetski je dobavljač sušenoga 
grožđa, korintskih grožđica Grčka. Čitavi sjeverozapadni dio 
Peloponeza prekriven je vinogradima, kao i okolni otoci, a sušeno 
grožđe bez koštica izvozi se odatle u sve krajeve Evrope i preko 
Oceana. 

Kao što su se romanske zemlje specijalizirale na proizvodnju 
crvenoga vina, tako je bijelo vino njemački specijalitet. Osam- 
deset posto njemačkih vinograda daje bijelo vino. 

Izrazito piće evropsko je voćno vino. Takova se vina prave u 
Evropi najkasnije od 5. stoljeća. Najviše ih ima u Francuskoj, 
a zatim dolazi Njemačka. Španjolska i druge zemlje. Najpoznatiji 
je jabukovac, francuski cidre. Vino se pravi i iz krušaka 
(kruškovac), trešanja, šljiva, ogrozda i ribizla. 

Marljiva naša pčela, koja nam odavna dobavlja vosak, daje 
nam — kako je poznato — i slatki med. od kojega su naši stari 
pravili medovinu. Nije zgorega ako tom zgodom ustanovimo, da 
je pčela prema mišljenju nekih povjesničara najstarija domaća 
životinja. U Sjevernu Ameriku donijeli su pčelu Englezi i Ho- 
lanđani tek u 17. stoljeću, ali se brzo raširila u tamošnjim pra- 
šumama dospjevši i na otoke. Najradije se zadržavala u krajevima, 
gdje se uzgaja sladoma trska, pa su posjednici plantaža zakleti 
neprijatelji pčele. Danas je pčela raširena po čitavom svijetu. 

Pivo je muško piće 

Teško je ustanoviti, kada su ljudi počeli variti pivo. Nema 
sumnje, da je to umijeće bilo poznato u Evropi prije seobe naroda, 
a dokazano je i to, da se već u starome Babilonu varilo pivo. 
Svugdje je proizvodnja piva usko povezana s pravljenjem kruha. 
Babilonci pekli su kruh, pustili da se osuši, omekšali ga zatim u 
vodi i pustili ovu kašu da provrije. Kasnije su se dosjetili, da se 
ovo piće može praviti izravno iz brašnene kaše, a još kasnije stalo 
se praviti pivo iz slada. Babilonsko pivo zvalo se ,,kvas‘ £ , a slično 
pivo pili su Egipćani pod imenom ,,buza“. Vrijedno je spomenuti 
da su se oba izraza sačuvala u nekim slavenskim jezicima, na pr. 
u ruskom i hrvatskom. I Grci i Rimljani poznavali su pivo, ali ga 
nisu mnogo cijenili. No zato su Nijemci oduvijek volili pivo, koje 
im je isprva prijalo bolje od vina. Stari su Germani stavili u pivo 
i neke „mirodije 44 : hrastovu koru i divlji ječam, sve dok nisu stali 
napose gajiti ječam. Ova se žitarica nalazi posvuda u Evropi i 
Aziji izuzevši krajnji sjever. Narodima Kavkaza i Rusije poznat 

je ječam od najranijega staroga vijeka, i dandanas označuju Rusi 
rasi inu i pijanstvo jednom te istom riječi — hmelj (dok se kod 
nas ovom riječi označuje samo biljka). Babilon, Egipat i antikni 
svijet nije upotrebljavao ječam za varenje piva. Tek početkom 
Srednjega vijeka počelo se praviti pivo od hmelja. Pionirski posao 
izvršili su samostani sjeverne Galije. Brat-pivovar zvao se u tim 
samostanima cambarius, a odatle je nastala i priča o kralju 
Gambrinu, koji je — vele — izumio pivo. 

Za razliku od vina, kojeg je pilo visoko društvo, pivo je piće 
građanstva i prostoga naroda. U 15. i 16. vijeku razvilo se pivo- 
varstvo u srednjoj i sjevernoj Njemačkoj, kao i sadašnjoj Belgiji 



i Nizozemskoj do neslućena cvata. U južnoj Njemačkoj varila se 
piva jedino u Bavarskoj, gdje je kraljevski dvor pogodovao 
razvitku pivarstva. U susjednom Wurttenbergu kušalo se tečajem 
17. vijeka u više navrata ograničiti pivovarstvo u korist vinogra- 
darstva. God. 1679. varenje je piva uopće zabranjeno. 

U sjevernoj Njemačkoj i Holandiji razorio je Tridesetgodišnji 
rat pivarstvo, koje je jedva jedvice životarilo tečajem 17. i 18. 
vijeka. Pivarstvo se u tim krajevima preporodilo tek u 19. vijeku 
uvođenjem novih metoda, kojima je proizvodnja piva industrija- 
lizirana. Glavnom pivarskom zemljom postade Njemačka nesamo 
veličinom proizvodnje (njemačku produkciju prestigla je Amerika 
tek god. 1910.), nego i kvalitetom. Njemački su pivari stvorili 
četiri glavne vrste piva, koje su prihvatili i proizvađači ostalih 
država. Te su vrste tamno miinchensko, zlatno-žuto bečko, svijetlo 
češko i dortmundsko pivo. 

U 19. vijeku razvilo se pivarstvo u mnogim zemljama, u kojima 
se pivo prije nije proizvodilo. Silnu pivovarsku industriju Udru- 
ženih država stvorili su većim dijelom njemački iseljenici, a važan 
je njemački udio i u pivarskoj industriji negdašnje Rusije i Japana. 
U Americi goji se slad najviše u državi Milwaukee, a najveće se 
pivovare nalaze u New Yorku, Pennsylvaniji i Illinoisu. Američka 
prohibicija uništila je mnoge američke pivovare, koje su tek nakon 
nekog vremena stale proizvoditi bezalkoholna pića. Mnogi su ame- 
rički pivovari prodali uz bescijenje svoju aparaturu, koju su kupili 
u većini slučajeva Japanci. Od tog vremena datira i nagli razvitak 
japanskoga pivovarstva. 

Ozbiljni špirit i lakoumna mu rodbina 

Dosada bilo je govora o razmjerno lakim pićima. Žestoka pića 
javljaju se mnogo kasnije, nakon što je umijeće destiliranja po- 
stalo opće poznato. 

Dugo vremena prevladavalo je mišljenje, da su destilaciju 
otkrili Arapi, no sada je dokazano, da Arapi nisu znali pića de- 
stilirati. Riječ alkohol je doduše arapskog podrijetla, ali to ne 
dokazuje ništa, budući da je ,,al“ član, a ,,kohol“ znači fini 
prašak. Glasoviti renesansni liječnik i prirodnjak Teofrast Para- 
celzo, koji je živio u prvoj poli 16. vijeka, primijenio je ovaj 
naziv na vinski špirit. Naziv je općenito prihvaćen, premda se 
s istim pravom moglo prozvati ženski puder ,,al-koholom“. Prvi 
pokušaji destilacije zabilježeni su u 6. i 7. stoljeću. Tim su se 
poslom bavili aleksandrijski alkemisti. 

Današnja destilacija izumljena je u samostanima južne Italije 
i to u 10. i 11. vijeku, a njen je daljnji razvitak usko povezan sa 
širenjem tajnih nauka — kemije i magije. Retorte, kojima se 
okružio doktor Faust u svojoj radionici, nisu ništa drugo nego 
destilacioni aparati, kakve ćemo i danas naći u kemijskim labora- 
torijima. Prvi se vinski špirit zvao aqua ardens, (goruća 
voda), a smatrao se magičnim pićem. To se piće plaćalo suhim 
zlatom, a neki su zbog njega svršili i na lomači. Kasnije se vinski 
špirit prozvao a q u a v i t i s, što će reći voda vinove loze. Taj se 

naziv kasnije preokrenuo u aqua vitae = životna vođa, oda- 
kle su potekli nazivi za rakiju u romanskim jezicima (tal. acqua 
vita, franc. eau-de-vie) i današnji ,,akvavit“. 

Svaka se rakija pravi od špirita, koji dobivamo ne samo od 
vina. nego i iz naj različiti j ih organskih produkata, napose iz krum- 
pira i pojedinih žitarica. Glasoviti francuski konjak nije ništa 
drugo no vinski špirit, koji je napravljen od posebnih vrsti grožđa, 
a mora se čuvati u hrastovim bačvama, koje prave naročiti speci- 
jalisti, budući da svaki hrast nije prikladan. 

Engleski b r a n d y je konjak, kojemu odgovara njemački 
Weinbrand. Whisky, gin, ruska v o d k a i njemački 
Kornbrandwein dobivaju se iz slada, što će reći iz žita. 
Proizvodnja ovih pića pravo je umijeće. To isto vrijedi u većoj 
mjeri za pravljenje likera. 0 benediktincu postoji legenda, 
da je svoj neobični okus dobio tako, da je jedan monah pao u 
spravu za destilaciju i ondje se utopio. Nesreća nije pravodobno 
zapažena, pa se tek kasnije otkrilo što je na stvari, nakon što su 
se svi samostanci dovoljno nadivili finoj aromi. Popularni rum, 
najjače od sviju pića, je destilat iz melase, što će reći nusprodukta, 
koji dobivamo pri proizvodnji sirovog šećera. Iz te se izlučevine 
pravi rum, a glavno je područje proizvodnje otok Jamaica. Rum 
se pravi i u Indiji. 

Na Dalekom istoku pravi se od riže pivo i rakija prozvana 
s a k h i, koju rado piju Kinezi, Japanci i Koreanci. Rižinoj pivi 
srodno je piće arak. 

Sve su to žestoka pića, koja su čovječanstvu nanijela više štete, 
nego koristi. Nešto je drugo ozbiljni solidni špirit, koji je također 
veoma žestok, ali se bitno razlikuje od lakoumne rodbine. Špirit 
se pravi od biljnih sirovina, koje sadrže škrobnog brašna. Sve do 
sredine 18. vijeka pravio se špirit jedino iz žita. No kasnije javlja 
se uz žito i krompir, a početkom 19. vijeka i repa. Francuzi prave 
špirit iz grožđa, dok je u Njemačkoj osnovni materijal za pra- 
vljenje špirita krompir. Polovica krompira, koji se ubere u Istočnoj 
Pruskoj, Brandenburgu i Šleskoj služi za pravljenje špirita. Prije 
rata bila je Njemačka prva zemlja što se tiče proizvodnje špirita, 
a nadmašivala je i Sjedinjene države Amerike. Nakon rata spala 
je njemačka proizvodnja špirita, budući da su otpala važna pro- 

dukciona područja. Tako je Poljskoj pripalo oko 20 hiljada nje- 
mačkih pecara. Danas je na prvom mjestu Amerika, na drugom 
Francuska, a tek na trećem Njemačka. 

God. 1913. upotrebljavala se polovica njemačkog špirita za 
proizvodnju pića, dok danas špirit za pravljenje pića iznosi samo 


U kojem se obliku alkohol pretežno troši ? 

Vi no pije Žestoka pića pije Pivopije 



12 posto, a sve ostalo služi industrijskim svrhama. Suvremena in- 
dustrija treba velike količine špirita. Danas špirit ne služi više 
za rasvjetu toliko kao nekoć, ali je izvanredno porasla upotreba 
špirita u automobilistici, budući da se špirit dodaje gorivima za 
motore. Time se štedi na benzinu, koji se većim dijelom mora uvo- 
ziti iz prekomorskih zemalja. 

ŠEĆER I ŠEĆER 


Šećer od trske ili ,,i n d i j s k i“ šećer 

šećer od sladome repe i šećer od sladorne trske ne razlikuju 
se po svom kemijskom sastavu, a ni po okusu. Obje su vrste šećera 
dvojci, koji začudo potječu od različitih roditelja. 

Od najstarijih vremena poznata je sladorna trska u dolinama 
Bengalije i Asama, gdje je njen sok služio naj različiti j im svrhama. 
Zarana dospio je u južnu Perziju i Kinu, no početkom kršćanske 
ere nije se u Maloj Aziji znalo ni za sladornu trsku, ni za njen sok. 
Tek u 3. vijeku nakon Krista naučili su Indijci, kako će sladorni 
sok ukrutiti i učiniti ga tako podobnim za otpremu. 

S ovim izumom svršava indijsko poglavlje šećera. Iduće je 
poglavlje arapsko. 

Kao svi narodi, koji se pretežno hrane biljnom hranom, tako i 
Arapi vole poslastice. Čitav islamski istok veoma cijeni poslastice. 
Tako se na pr. u perzijskoj ili turskoj kući nakon svečanoga ručka 
ne nude gosti likerima, kao kod nas, nego poslasticama. Ima tu 
grožđica, oraha u šećeru, šećernih badema, halve (neka vrsta 
marcipana, koji se pravi od oraha), baklave, (lisnate tjestenine, 
koja pliva u šećernom sirupu) i raznih vrsta ušećerena voća. 
Orijentalno ,,slatko“ mnogo je finijeg okusa, nego li evropske 
marmelade, konfitire i džemovi. Orijentalci prave slatko ne samo 
od jabuka, krušaka, smokava, dunja, naranči, oraha, nego i od 
zelenih oraha, kore lubenica i — ružinih latica. 

Muhamedove ratnike pratila je posvuda sladorna trska. Oni su 
je prenijeli iz Mezopotamije u Egipat, a odatle u sjeverozapadnu 
Afriku i Španjolsku. U Egiptu je dosegla proizvodnja šećera za 
vrijeme arapske vladavine znatne razmjere. Aleksandrijski alke* 
misti (Grci i Arapi) znali su lučiti šećerni sok od trske pomoću 
raznih kemikalija. U Španjolskoj, u Egiptu i južnoj Perziji iz- 
gradili su Arapi veličanstvene uređaje za natapanje polja, na 
kojima je rasla sladorna trska. No odlaskom Arapa sve je to pro- 


palo. Početkom 15. vijeka doprla je sladorna trska u Siciliju, a 
s druge strane čak do Kanarskih otoka, odakle su je Španjolci po- 
nijeli u Novi svijet. Tako je počelo treće — španjolsko — po- 
glavlje u povijesti šećera. 

U Zapadnoj Indiji naišla je sladorna trska na iste klimatske 
prilike kakove su u njenoj domovini. Brzo se širila od otoka do 
otoka, a god. 1815. dospio je u Evropu prvi transport američkog 
šećera. Doskora se ispostavilo, da domaći Španjolski šećer ne će 
moći konkurirati američkom. Iako u ono doba nije u Evropi bilo 
regulirano radno vrijeme, a nije bilo ni tarifnih ugovora, nije 
se ni Španjolska, ni Sicilija mogla natjecati sa zemljama, koje su 
raspolagale robovima. U čitavoj Evropi bio je šećer u ono doba 
krajnji luksus ili pak ljekarija, koju su prodavale apoteke. Po- 
trošnjom kave, kakaoa i čaja, rasla je pomalo i potrošnja šećera. 
U 18. vijeku otvorene su prve šećerane u Amsterdamu, Hamburgu. 
Dresđenu, Orleansu i Rouenu. 

Sve do četrdesetih godina 19. vijeka (kada je procvalo gajenje 
sladome repe) dobavljala je Evropa prekomorski šećer. Kuba. 
Portoriko i Brazilija bili su zapadni dobavljači šećera, a Java i 
Filipini — istočni dobavljači. Indija nije nikada izvozila mnogo 
šećera, jer Indijci sami troše mnogo šećera. Kada je ukinuto 
ropstvo svanuli su posjednicima američkih plantaža teški dani. 
Crni su se radnici naprosto razbježali! Alvaro Reinoso, učeni poljo- 
djelac sa Kube, kušao je sredinom prošloga stoljeća protumačiti 
svojim kolegama, posjednicima plantaža, da sladorna trska nije 

— crnac. Sladorna trska treba njege, kao i zemlja sama, koja se 
mora od vremena do vremena odmoriti i hraniti gnojivom. Ali na 
Kubi nitko nije slušao Reinosove savjete, dok su Holanđani god. 
1865. preveli njegovu knjigu na svoj jezik i pokušali primijeniti 
njegova opažanja. Holanđani stali su na Javi saditi sladornu trsku, 
uredili su posebne laboratorije i poljodjelske zavode za prouča- 
vanje sladome trske, a za nekoliko decenija — od 1880. do 1910. 

— njihov se prirod šećera potrostručio, dok su plantaže u Za- 
padnoj Indiji propadale. Tek Amerikanci su početkom 20. stoljeća 
podigli gospodarstvo plantaža na današnju visinu. Poticaj za tu 
obnovu dao je španjolsko-amerikanski rat 1898. — 99., koji je iz- 
lučio Kubu iz reda svjetskih dobavljača. Nakon toga rata zavladao 

je američki kapital Kubom, Portorikom i Filipinskim otočjem, a 
golemo američko tržište otvorilo se sada ovim zemljama. 

U isto vrijeme počelo se naglo razvijati gajenje sladome trske 
na japanskoj Formozi. 


šećer od blitve ili evropski š 


U 18. vijeku živio je u Berlinu neki Andreas Sigismund Marg- 
graf, koji je 1747. predložio berlinskoj akademiji spomenicu, u 
kojoj je dokazao, da se šećer može praviti od raznoga bilja, koje 
raste u našim krajevima, a napose od blitve. Marggrafova spome- 
nica dugo bi ležala u akademijinu arhivu, da se za taj izum nije 
zainteresirao Franz Karl Achard, učenik Marggrafov. God. 1789., 
prve godine Francuske revolucije, pravio je Achard prve praktične 
pokuse s blitvom na svome imanju kraj Berlina. Uredio je i malu 
šećeranu, koja je međutim izgorjela prije, nego što je proradila. 
Nekoliko godina kasnije osnovao je s kraljevom pomoći novo go- 
spodarstvo — ovaj put u Šleskoj, ali ni ova šećerana nije se mogla 
održati. Tadašnje prilike u Pruskoj nisu pogodovale industrijskim 
pothvatima, a njemačkim izumom okoristili su se Francuzi. 

God. 1802. osnovao je bivši kapetan Delessert u Passyu kraj 
Pariza prvu francusku šećeranu. Napoleon je lično pohodio De- 
lessertovu tvornicu i toliko se oduševio, da je 
J bivšemu kapetanu prikopčao na prsi Legiju časti. 

Valja naime znati, da je Francuska ratovala s 
IMF Engleskom, a blokada kontinenta kočila je uvoz 

lz P re k°morskih zemalja. Producirajući šećer iz 
domaće b,itve ’ F]ranc uzi su napravili psinu Engle- 
zima, koji su dotada dobavljali šećer od sladome 
/jf Ji jU trske iz svojih prekomorskih posjeda. Napoleon 
k ustvrdio je nekom zgodom, da su Englezi 

nudili Acharđu 200.000 talira, ako izjavi da nje- 
gova pokusi nisu uspjeli, kako bi se Evropa i ubuduće služila 
šećerom iz kolonija. 

Ovaricsetih i tridesetih godina prošloga stoljeća udareni su te- 
me JI njemačkoj industriji šećera, a razni porezi i takse nisu mogli 

nauditi tome razvoju. Porez na sladornu repu, koju je uvela Pruska, 
znatno je pripomogao daljnjemu razvoju industrije šećera. Kako 
se porez plaćao po težini, nastojali su poljodjelci uzgojiti repu, 
koja ce sadržavati mnogo šećera, dok su tvomićari nastojali svim 
silama da sirovine sto bolje iskoriste. God. 1836. trebalo je 20 centi 
repe, da b. dob.1, jednu centu šećera, a god. 1908. niti 6 centi. 
Nestuno da su se usavršile proizvodne metode i strojevi, nego se 
preobrazila . sama repa. Od negdašnje blitve razvila se specijalna 
sladoma repa, koja je dugačka i tanka nalik na mrkvu, a ima 



Gdje se u Evropi sadi šećerna repa 

crvenu koru i bijelo meso. Šećernu repu uzgojio je Francuz Vil- 
morin, koji je blitvu križao sa divljom repom. Vilmorinovu repu 
Nijemci su dalje usavršavali nastojeći povećati postotak šećera. 

Evropske su vlade ubrzo uvidjele kolika je važnost šećera. Tko 
proizvodi kod kuće šećer ne mora plaćati i kupovati za skup novac 
šećer s prekomorskih plantaža. Porez na šećer znatan je prihod 
državne blagajne, a povrh toga sladoma repa znatno diže prihode 
domaćega poljodjelstva. Šećer je mnogo skuplji od kruha, a nus- 
produkti sladome repe mnogo se bolje iskorištavaju od pšeničnih 
nusprodukata. 

Sladoma se repa veoma lako prilagođuje podneblju. Kao sve 
rasline i ona voli toplinu, ali podnosi i studen. Sladoma repa uspi- 

jeva u južnoj Švedskoj, kao i u sredozemnim krajevima, u Prednjoj 
Aziji ili na obalama Kaspijskog mora. Prilagodljivost je šećerne 
repe tolika, da se javlja i u krajevima, gdje od pamtivijeka raste 
sladoma trska. Tako je u državi Louisiani u sjevernoj Americi 
gotovo potisnula trsku. U Argentini repa uspijeva uz trsku, a u 
sjevernoj Africi sade je Francuzi na onim mjestima, gdje su Arapi 
nekada uzgajali sladomu trsku. 


Šećer protiv šećera 

Repa je stala dobavljati šećer u doba, kad je sladoma trska do- 
minirala na svim tržištima svijeta. Stoga se repa morala boriti, 
a njena borba nije bila bez uspjeha. Ako i sladornoj trsci pogoduje 


Potrošnja šećera po glavi 1935/3^. 

priroda, saveznik je sladome repe znanost, tehnika, Evropa! Pe- 
desetih godina pokrivala je sladorna repa samo sedminu svjetske 
potrošnje šećera, a početkom 20. stoljeća — dvije trećine. 

Ovaj nagli porast objašnjava se i porastom evropske potrošnje 
šećera. Evropljani vole slatkiše kao i Arapi, a najviše jedu slastice 
gradski stanovnici. Gradski je čovjek rasipan, proždrljiv i razma- 
žen. Hrani se mesom i slasticama, dok seljak često ignorira i jedno 

i drugo. Seljaku su slastice orasi, mlijeko i voće. Šećer je seljaku 
i danas luksus, dok stanovnik velegrada troši nevjerojatne koli- 
čine šećera. Neki dovode i veliku nervoznost gradskog intelektualca 
u vezu s konzumom šećera. Velika potražnja za slasticama izazvala 
je novu granu šećerne industrije: proizvodnju želea, marmelada, 
ukuhanog voća i slastičarskih proizvoda. Engleski ,,jam“ osvojio 
je svijet, a preko San Franciska izvoze se goleme količine kal i - 
fornijskog ukuhanog voća. 

Njemačka i Nizozemska 
proizvode ponajviše žele. 

Produkcija šećera rasla 
je prije Svjetskog rata brže 
od konzuma. Gotovo sve 
vlade nastojale su ograditi 
svoju zemlju carinskim ba- 
rijerama od inozemnog še- 
ćera. nastojeći u isto vrije- 
me pojačati domaću proiz- 
vodnju šećera, kako bi pre- 
ostala i za izvoz. Nastao je 
šećerni rat među evropskim 
zemljama, koji je zaklju- 
čen šećernom konvencijom 

u Bruxellesu god. 1902. Proizvodnja šećera u Americi ( 1932 .) 
Ovom je konvencijom po- 
jačan položaj sladorne repe u Evropi, dok je sladoma trska 
našla moćnoga zaštitnika u Sjedinjenim državama. Za sladornu 
repu zalagala se međutim Njemačka i bivša Austro-Ugarska mo- 
narhija. God. 1913. proizvedeno je na čitavom svijetu 18 milijuna 
tona šećera. Na prvom je mjestu bila Njemačka (2,7 milijuna 
tona), na drugome mjestu Kuba, a na trećem habsburška monar- 
hija. Obje su monarhije zajedno davale četvrtinu svjetske pro- 
dukcije. Sama je Njemačka izvozila preko milijun tona godišnje. 

Za vrijeme Svjetskoga rata evropske su se zemlje slabo brinule 
za proizvodnju šećera. Glavna područja sladome repe postala su 
bojištima, a trebalo je mjesta i za druge rasline, u prvome redu 
pšenicu i raž. Francuska, Engleska i Italija stale su ponovno uvo- 

ziti šećer iz prekomorskih krajeva, a koncem rata nije šećer od 
sladome repe iznosio polovicu svjetske produkcije kao nekoć, nego 
»amo petinu. Polagano stao se repin šećer oporavljati od ratnih 
godina. Ljudi su opet stali piti kavu i čaj, ukuhavati voće i praviti 
slastice, a potrošnja šećera u Evropi opet je bila u porastu. No 
prilike su se znatno promijenile. Evropa se raspala u mnoga manja 
carinska područja, a svaka je država ponovno nastojala ojačati do- 
maću industriju šećera. Tako su na pr. Englezi uveli 1925. za- 
štitnu carinu, koja je omogućila stvaranje domaće industrije šećera. 
Prije rata Englezi uopće nisu imali takove industrije, jer englesko 
podneblje ne pogoduje dozrijevanju sladome repe. Jedino u Nor- 



Maleni otok Kuba proizveo je 1929. preko 5 milijuna tona šećera, t. j. toliko, 
koliko Njemačka, Francuska, Sovjetska Rusija i Udružene države Amerike 

zajedno 

folku, sadašnjem središtu engleske industrije šećera, sladoma je 
repa dozrijevala. Danas šećer iz Norfolka pokriva gotovo četvrtinu 
britanske potrošnje šećera, dok se ostatak nabavlja iz engleskih 
kolonija. U Indiji, Guyani i na otoku Mauritiusu Englezi razvijaju 
gajenje sladome trske, a ovaj ,,imperijski“ šećer zadovoljava 40 
posto domaće potražnje, tako da je uvoz spao na trećinu. 

Dok Englezi još uvijek moraju uvoziti šećer, Amerikanci imadu 
znatan suvišak. Udružene države imale su posljednjih godina jedan 
milijun tona šećera od repe i 200 hiljada tona šećera od trske go- 
dišnjeg prihoda. Havajsko otočje dobavlja 900 hiljada tona, Por- 
toriko isto toliko, a Kuba dva do tri milijuna. God. 1928. proizvela 
je sama Kuba oko pet milijuna tona šećera! Rezerve šećera Udru- 
ženih država iznose nekih 8 milijuna tona ne uračunavši Filipinsko 
otočje, koje proizvodi oko jedan milijun. Što će Amerika s tim 
milijunom? I tako je došlo na dnevni red pitanje filipinske samo- 
stalnosti u ime -samoodređenja naroda“. Isti oni domoljubi, koji 


su pred četrdeset godina tražili da U. S. A. zauzme Kubu, sada bi 
rado prepustili Filipine Japanu. A sve zbog šećera. 

Trska je opet nadvladala repu: od 30 milijuna tona, koliko 
se potroši u svijetu kroz godinu dana, otpada na šećer, koji se 
dobiva od sladome trske, 18 milijuna. Neki proriču stoga sladornoj 
repi daljnje nazadovanje. No valja znati, da se ljudi ni na jednu 
živežnu namirnicu nisu tako brzo navikli kao na šećer. Nema 
valjda čovjeka, koji se ne bi htio ponovo zasladiti, ako je jednom 
okusio šećer. A znamo i to, da u tom užitku ne sudjeluju svi, 
kako bi trebalo. U Sovjetskoj Rusiji troše se godišnje šest kilo- 
grama šećera po osobi, u Kini samo dva! Ima ih dosta, koji bi 
htjeli da Kinu opskrbe šećerom; u prvom redu Japanci sa For- 
moze, pa Holanđani sa Jave, Amerikanci sa Filipina, Havajskog 
otočja i Kube. Time bi se evropska repa mogla osloboditi name- 
tljive konkurencije sladome trske. Ne, repa još nije podlegla. Dok 
se ljudi svađaju, tuku i cjenkaju, opominje sladorna repa, da 
slatkoća života još nije iscrpljena. 


DUHAN JE LIJEK ZA SVE 


Triumf onoga, što je beskorisno 

Duhan je zanimljiv primjer, kako stvar, koju ljudi smatraju 
beskorisnom, ili čak štetnom, može vršiti važnu ulogu u gospodar- 
skom životu, važniju od mnogih korisnih produkata. God. 1932.. 
da spomenemo samo jedan primjer služeći se njemačkim podacima, 
popušeno je u Njemačkoj pet i pol milijarda cigara, 32 milijarde 
cigareta i 69 milijuna funti duhana za lule i cigarete. Pa i duhan 
za žvakanje ne troše samo stari morski vuci, nego i mnogi suho- 
zemci. Spomenute godine prožvakano je 176 milijuna ,,paklića“! 

Pa ako je donekle i razumljivo, 
T Kaučuk Pl VomVr^srnnko ® da ljudi uživaju u pušenju ili 

Jutu 1 žvaču duhan, koji je kuhan u 

Lan I mscsm ” S0SU od gr0zđica ’ ko P ra ’ am ‘ 

Duhan 729 mmm sa 1 korijandra, razmekšan u 

vinu i šećernom sirupu, teže je 
shvatiti, da još uvijek ima ljudi, koji vole šmrkati duhan. Godine 
1932. potrošeno je u Njemačkoj 1819 tona duhana zia šmrkanje: 
120 željezničkih vagona punih duhana naprosto je ,,iskihano“. 

No time duhanska statistika nije zaključena. Pušači, istina, 
kvare zrak, ali su nekako i korisni. U njemačkim tvornicama za- 
posleno je oko 170 hiljada radnika, a mnogo je veći broj onih, 
koje duhan uzdržava indirektno: bilo da prave sanduke i kutije, 
bilo da su zaposleni u otpremi duhanskih proizvoda ili u bezbroj- 
nim trafikama. No glavni je užitnik — država. God. 1932. ubrala 
je Njemačka na duhanskim carinama i porezima preko 900 mili- 
juna maraka. 

Nijedan drugi proizvod nije tako bogato obdario državni fisk: 
šećer je donio 285 milijuna, pivo 261 milijun. Zato i sve države 
svijeta veoma cijene duhan kao vrelo prihoda. Bez duhana se može 
živjeti. Tko dakle hoće da puši, neka plati! 

Raleighova lula 


Da bi država mogla ubrati tolike carine i poreze, mora i broj 
pušača biti golem. I zaista, nijedan proizvod, koji je u Evropu 
došao iz kolonija, nije se tako brzo raširio kao duhan. Dopro je 
u Evropu gotovo u isto vrijeme sa dvije strane: preko Španjolske 
i Engleske. Nakon što su se Španjolci otrijeznili od zlatne groznice, 
stali su svoje prekomorske posjede ozbiljnije proučavati. Filip II. 
poslao je u tu svrhu posebnu komisiju u Novi svijet, koju je vodio 
neki Boncalo Hernandez de Toledo. Taj Hemandez donio je god. 
1559. prve duhanove biljke u Evropu. No već je prije stigao u 
Evropu glas o čudnovatoj raslini, kojoj su nadjenuta različita 
imena. Riječ ,,tabak“, koja u mnogim evropskim jezicima označuje 
duhan, značila je urođenicima pušenje. Mnogo se pričalo o ljeko- 
vitom djelovanju duhana, a kad je duhan prispio u Evropu, naj- 
više su se njime pozabavili medicinski stručnjaci. S medicinskog 
stanovišta proučavao je duhan i 
francuski poslanik na portugiskom 
dvoru Jean Nicot de Villemain, koji 
je poslao duhanovo sjeme francuskoj 
kraljici Mariji Medici. Tako je du- 
han dopro u najviše društvene kru- 
gove, a prozvan je i „kraljičinom 
biljkom". Zbog medicinske svoje vri- 
jednosti (koju danas nitko ne pri- 
znaje), dobio je i duhan latinsko 

ime herba panacea, to jest biljka, koja sve liječi, a neki 
su ga čak zvali herba sancta, sveta bilina. ’ 

Francuz Delachamp prozvao je u svojoj botaničkoj raspravi 
duhan herba nicotiana u počast Jeana Nicota, a taj se 
naziv sačuvao do dana današnjega. Tako je Nicotovo ime slu- 
čajno postalo neumrlo, premda Nicot nije imao pojma o niko- 



tinu, a nije bio ni pušač. Prvi slavni pušač bio je Sir Walter 
Raleigh. 

Raleigh jedna je od najmarkantnijih pojava engleske povijesti 
u doba kraljice Elizabete. God. 1584. izaslao je Raleigh ekspedi- 
ciju u Sjevernu Ameriku. Osnovana je nova kolonija, koja je u 

čast djevičanske kraljice dobila ime Virginija. Engleski kolonisti 
nisu se međutim dugo zadržali u Novome svijetu, nego su se vratili 
u Plymouth. Sobom su donijeli čudne neke sprave, koje bi turali 
u usta. Iz tih sprava dizao se dim, a narod se veoma čudio toj no- 
votariji. Jednu od takovih sprava — lulu duhana — dobio je 
Raleigh na dar. a toliko mu se svidjela, da je odsada svakom 
zgodom propagirao duhan. Pjesnik Spencer, Raleighov prijatelj, 
čak je lulu opjevao kićenim stihovima. 

Sir Walter Raleigh nije se luli iznevjerio. Kada je umrla nje- 
gova pokroviteljica, naslijedio ju je Jakov I., koji je Raleigha 
bacio u tamnicu. Dvanaest je godina proveo jadnik u Tovveru, 
gdje je sastavio i svoje spise o povijesti, gospodarstvu i sociologiji. 
Konačno mu je uspjelo predobiti kralja Jakova, da ga pusti na 
slobodu, kako bi mogao ostvariti svoju zamisao i otkriti zlatnu ze- 
mlju — Dorado. No vrativši se kući neopravljena posla, zapao je 
ponovno u tamnicu, iz koje nije više izašao živ. U to teško doba bila 
mu je lula duhana jedina prijateljica i tješiteljica. Svega je nestalo: 
i slave, i bogatstva, i prijatelja, i laskavaca, i lijepih žena, ali je 
ostala lula duhana. S tom lulom uspeo se Sir Walter Raleigh i na 
stratište, duhan mu je zasladio posljednje časove života. 

Raleighova lula prva je lula čovjeka osuđena na smrt. Od 
onoga doba duhan je bezbroj puta utješio delinkventa, prateći ga 
na njegovom posljednjem putu. 

Pušenje u Starome svijetu 

Iz Engleske doprla je lula preko Holandije u Evropu, kao što 
je duhan za šmrkanje osvojio Evropu preko Španjolske i Francu- 
ske. Nevjerojatno brzo došao je duhan i na istok: pola stoljeća 
nakon što se spomenuti Hemandez vratio iz Amerike, uzgajao se 
duhan na Javi, u Indiji i Perziji. Kava i čaj trebali su nekoliko 
stoljeća, da prevale mnogo kraći put. U doba Ljudevita XIV. ra- 
širilo se šmrkanje duhana čitavom Evropom. A nisu šmrkali samo 
muškarci, nego i žene. U Italiji je šmrkanje duhana toliko zauzelo 
maha, da je papa Urban VIII. zaprijetio crkvenim prokletstvom 
svima onima, koji će u crkvi šmrkati. Stotinu je godina ova papinska 


bula ostala na snazi, dok je nije ukinuo 
papa Benedikt XIII., koji je i sam veoma 
rado šmrkao. 

Od prvog početka bili su pomorci i 
vojnici najveći pristaše duhana. Pomorci 
donijeli su duhan u istočne zemlje, dok 
su ga vojnici raširili po čitavoj Evropi. 

Za vrijeme Tridesetgodišnjeg rata navikla 
je Njemačka na pušenje. U svim evrop- 
skim zemljama postala je lula predmetom vojničke opreme. U 
Francuskoj je doduše za vrijeme Ljudevita XIV. bilo zabranjeno 
gajenje duhana zbog fiskalnih razloga i bojazni, da ne ponestane 
zemljišta za sijanje pšenice, ali je vlada budno pazila da vojska 
bude snabdjevena duhanom i lulama. Tako se i Fridrik Veliki 
brinuo za svoje vojnike, a za njim nije zaostajala ni Marija 
Terezi ja. 

Tečajem cijelog 17. vijeka Evropa je uglavnom nabavljala 
duhan iz Holandije. Holanđani su ga pako uvozili iz Amerike (naj- 
više iz Virginije, zapadne Indije i Brazilije). 

Duhan je isprva sebi krčio put pod zastavom liječničke znanosti, 
no doskora stali su ga neki naučen jaci pobijati navodeći medicin- 
ske i moralne razloge. Duhan je postao nerazdruživim drugom bun- 
tovnih govorkanja, vinskih sastanaka i slobodne misli. Profesori 
sveučilišta u Leydenu ozbiljno su uvjeravali svoje đake, da će im 
od pušenja pougljeniti mozak. Pravovjerno svećenstvo u Rusiji 
žestoko je ustalo protiv „đavolje biljke 46 uvjeravajući svoju pastvu, 
da će se u duhanskom dimu grješnici u paklu sušiti poput sla- 
nine. No pri tom se Petar Veliki nije ni časkom rastajao od svoje 
lule, a poznat je i „duhanski kolegij “ pruskoga kralja. 

U 17. vijeku zabranio je sultan Murat IV. pušenje, prijeteći 
smrću svakome pušaču, koji bude uhvaćen in flagranti, a ta se 
odredba faktično i provodila. Ipak se sto godina kasnije pušilo u 
cijelom Otomanskom carstvu. Prigodom sastanaka Visoke porte na- 
lazio bi se kraj svakoga paše dragocjen čibuk, a posebni sluge — 
čibugdžije — - nečujno bi dolazili i odlazili odnoseći ispušene či- 
buke i donoseći nove. 



Gdje raste duhan? 


U Evropi se isprva najviše pušilo lulom, tek koncem 18. vijeka 
raširilo se pušenje cigara. U Njemačkoj počelo se 1788. praviti 
cigare, a u Engleskoj tek 1840. 



Gdje se u Udruženim državama sadi duhan 


Još kasnije javlja se na poprištu cigareta. Prva tvornica ciga- 
reta osnovana je god. 1862. u Dresdenu. Dugo vremena bila je po- 
trošnja cigareta prilično neznatna. Tek nakon Svjetskoga rata ova 
je potrošnja silno porasla, tako da je cigareta potisnula cigaru, 
naročito u gradovima, gdje brži tempo života pogoduje pušenju 
cigareta. 

Miješanje duhana veliko je i važno umijeće, jer samo tako do- 
biva duhan pravu aromu i jakost. Cigareta, koju ćemo ispušiti u 

tren oka, sastoji se od različitih vrsta duhana, koji je rastao tisuće 
i tisuće kilometara razdaleko. I cigara se ne pravi od jednog te 
istog duhana. Osim najskupljih vrsta cigara, sve se cigare prave 
tako, da se iznutra stavljaju manje vrijedni listovi, a list, kojim 
je zamotana cigara pripada posebnoj, boljoj vrsti. Sretna zemlja, 
u kojoj rastu sve vrste duhana je Sjeverna Amerika. Kentucky do- 
bavlja glasoviti b u r 1 e y, duhan koji je poznat svim pušačima 
lula i pristašama žvakanja; Virginija, Maryland i Karolina do- 
bavljaju duhan za žvakanje i duhan za pravljenje cigareta; Wi- 
sconsin i Florida proizvode listove, kojima se zamataju cigare, 
a Pennsylvanija, Connecticut i Ohio listove, kojima se cigare pune. 
Lako je stoga zamisliti koliku ulogu vrši duhan u američkom go- 
spodarskom životu. Žetva duhana Udruženih država iznosi gotovo 
trećinu svjetske proizvodnje duhana (2,2 milijuna tona godine 
1934.). Amerika izvozi toliko duhana koliko sve druge zemlje 
zajedno. 

U Zapadnoj Indiji počelo se najprije gojiti duhan. I danas 
ondje na svim otocima raste duhan. Prvo mjesto zaprema Kuba, 
odakle potječu najbolje cigare. ,,Havana“ je i danas simbol naj- 
višega luksusa. 

I u Južnoj Americi raste posvuda duhan od kojega se prave 
cigare, a glavna se područja nalaze u Braziliji. Sjeveroistočni dio 
Brazilije (Bahia i Pemambuco) proizvodi izvrsne cigare. 

Indija ne proizvodi nikakove vrednije vrste, a izvozi razmjerno 
veoma malo, iako je produkcija duhana upravo golema, te go- 
tovo dostiže američku. No sami Indijci mnogo puše, premda je 
Gandhi poveo silnu propagandu protiv pušenja. Zapušenu sobu 
zove Gandhi naprosto „zahodom", da bi tako odvratio svoje ze- 
mljake od pušenja. Ako uspije u tom nastojanju mogla bi Indija 
postati važan izvoznik duhana. 

Mnogo dobrog duhana izvozi Indonezija — Filipini, Java, 
j Borneo, a napose Sumatra, gdje uspijevaju dragocjeni listovi, ko- 

jima se zamataju evropske cigare. Na Sumatri uspijeva i cigaretni 
duhan, no glavne zemlje cigaretnog duhana su balkanske države i 
Mala Azija. Nekoć je glavni producent cigaretnog duhana bila 
Turska. Ona i danas mnogo izvozi, ali je Balkanskim ratom izgu- 
bila Makedoniju, gdje uspijeva najbolji cigaretni duhan. Make- 

donija pripada danas većim dijelom Grčkoj, a djelomično Jugo- 
slaviji. U Jugoslaviji ističe se i hercegovački duhan. Od turskih 
duhana najjači su i najbolji duhani oko Samsuna i Smirne, a 
mnogo se cijeni i blagi duhan iz okolice Trapezunta. 



Važan izvoznik duhana za cigarete je i Bugarska. 

Na duhanske krajeve oko Crnoga mora nadovezuju se oni pre- 
djeli Sovjetske Rusije, gdje uspijeva cigaretni duhan. To je 
uglavnom krimsko i kubansko područje. U srednjoj Rusiji mnogo 
se gaji jeftini pučki duhan poznat pod imenom mahorka. 

U zapadnoj Evropi sadi se duhan u neznatnim količinama u 
južnoj Francuskoj, Belgiji, Nizozemskoj i Njemačkoj. 


IZMEĐU DOBRA I ZLA 


Opium i drugi narkotici 

Otrovi su ljekovite tvari — i obratno, ljekovite stvari mogu 
djelovati kao otrov. Sve ovisi o njihovoj primjeni. To se znalo 
već u Starome vijeku, a stari su Grci dali u ruke svome bogu 
liječništva Eskulapu štap, oko kojega se omotala zmija. 

Ovo svojstvo, da budu korisni ili štetni, imaju naročito 
alkaloidi opija. Ono što zovemo opijem, zapravo je sirovina, 
iz koje farmaceutske tvornice prave morfium, kodein i druge 
alkaloide. 

Opium se ne dobiva iz crnih makovih zrnaca, kako se obično 
misli, nego iz nezrelih makovica posebne vrste maka, koja se la- 
tinski zove papaver somni- 
ferum. Ovi tobolci, u kojima se 
nalaze sjemenke, izrežu se tako, da 
se iz njih iscijedi sok. Taj sok suši 
se u obliku malih kolačića i tako 
donosi u trgovinu, dok se zrnca za- 
sebno prešaju, te se iz njih dobiva 
ulje. 

Mak je prastari stanovnik Sredo- 
zemnog basena, ali se spomenuta 
vrsta maka, od koje se pravi opium, 
javila najprije u Maloj Aziji. Odatle su je dobivali Grci. Oni su 
se isprva više zanimali za ulje, ali su znali i za opium. Znali su 
da opium ublažava bol, a kao medicinski preparat predali su ga 
Rimljanima. 

U Evropu stigao je mak kao lijek razmjerno vrlo kasno, tek 
u 13. ili 14. stoljeću. Otada prodaju mak sve apoteke, isprva kao 
sirovinu, a onda u 19. vijeku u obliku morfiuma i kodeina. Samo 
ljudi, koje nikada nije bolio trbuh ili koji nikada nisu kašljali, 
ne znaju za ove dvije prerađevine opija. No opojna sila i ubitačna 



snaga opija, čar njegovih narkotičnih snova nikad, 

Evropon,. I možda je baš zato Evropa pretekla Aziju. 

naime radnici prenijeli ovu pošast u Ameriku, a na obali Tihog 
oceana stao je opium harati i među samim Amerikancima. U 
Francuskoj Indokini stradali su francuski časnici, a već je godine 
1822. jedan engleski pisac — Thomas de Quincey — objelodanio 
potresnu knjigu pod naslovom: „Ispovijest jednog Engleza, koji je 
jeo opium“. Pod utjecajem Quinceyeve knjige francuski je pjesnik 
Baudelaire napisao svoju knjigu o umjetnom raju — „Les paradis 
artificiels“. Charles Dickens opisao je u svom nedovršenom romanu 
„Tajna Eđwina Druda“ jednoga ,,bijelog“ opiomana, a Clauđe 
Farrere ocrtao je čitav niz takovih jadnika. 

Haaška konferencija zabranila je uvoz opija u sve one zemlje, 
koje su same zabranile uvoz. No i to nije pomoglo. Glavni proiz- 
vađač opija pristao je doduše uz ovu konvenciju, ali je svoj pri- 
stanak uvjetovao tolikim rezervama, da su se američki predstavnici 
u znak protesta povukli iz komisije. 

Dandanas vodi se na čitavom Istoku žestoka borba protiv starih 
neprijatelja čovječanstva, opiuma i hašiša. U Kini se trgovcima 
opija sijeku glave, u Perziji se ti ljudi vješaju, dok ih u Egiptu 
šalju na robiju, što je u većini slučajeva najteža kazna. 

Indijsko pučanstvo uglavnom ne puši opium, nego ga jede. Taj 
opium pravi se u državnim tvornicama u Ghazipuru i Patni. Glavni 
su potrošači ovoga opija oni predjeli Birme i Asama, gdje je ki- 
neski element najjači. Oko 80 posto pučanstva u tim krajevima 
jede ili puši opium. 

Proizvađači opija ističu korisna svojstva opojnoga ovog otrova. 
Tako se na pr. veli, da opium pomaže kod želučanih bolesti i ma- 
larije (!), a usput se spominje, da je „korisna pobuda“ u radu 
na plantažama. Iz jedne statistike, koju vodi privatni anglo-indijski 
odbor, saznajemo da su glavni potrošači veliki gradovi. U Kalkuti 
otpada na 10.000 stanovnika 288 funti godišnje. Netko je izra- 
čunao, da bi prema toj ljestvici grad Berlin morao trošiti godišnje 
50 tona opija. Među gradskim pučanstvom glavni su potrošači 
opija tvornički radnici i radnice. U Bombayu proizvode se po- 
sebne ,,lagane“ pilule za dojenčad, kako bi mati mogla mirne duše 
otići u tvornicu, ne bojeći se, da joj se dijete probudi. Krasan 
primjer socijalne skrbi! 

Haaška konferencija nije se bavila samo opi j em nego i drugim 
opojnim sredstvima, kao što je na pr. kokain. Ovaj je egzotični 
proizvod također između dobra i zla. Djeluje slično poput opija, 
ali su posljedice još gore. U medicini je kokain gotovo nenado- 
knadivo sredstvo za utišavanje boli. I kokain oslobađa ljude na 
kratko vrijeme od svih jada zemaljskih. 

Kokain je najvažniji od trideset alkaloida, koje sadržavaju li- 
stovi južnoameričkog džbuna, koji urođenici zovu koka. Španjolci 
otkrili su i to čudo Novoga svijeta. Peruanski Inke žvakali su ko- 
kino lišće i tako lakše snosili bolove i napore. Dolaskom Španjo- 
laca silno je porasla potrošnja koke. Bogovi starih Inka bili su 
okrutni, pa su im se prinosile i ljudske žrtve. Svećenici, kao i žrtve, 
opajali bi se kokinim lišćem. Još danas deset milijuna ljudi u 
Južnoj Americi redovito uživa kokain u sirovu obliku. Iz Brazilije 
i Perua izvoze se najveće količine kokina lišća. Osim toga uzgaja 
se ovaj čudotvorni grm na Javi i Ceylonu. Onamo je koku uveo 
jedan njemački botaničar (Hasskarl), o kojemu će jošte biti 
govora. 

I Afrika ima svoj alkaloidni plod. To je kola-orah, plod biljke, 
koja je slična kakaovcu. Zrnca ove biljke sadrže alkaloid, kao 
kava i čaj, a taj alkaloid osvježuje ljude i jača. Kola-orah raste 
na zapadnoj obali Afrike, a kad crnci nemaju što da jedu, a ipak 
moraju da rade, žvaču kola-orahe. 

TROPSKI OTROV I PROTUOTROV: KININ 


Medicina je zacijelo najstarija znanost. Njeno je podrijetlo usko 
povezano sa astrologijom i religijom. Tek što su ljudi protjerani 
iz raja zemaljskog stali su pobolijevati, a brzo su se javili prvi 
vračevi i prve „apoteke 44 . Tadašnji „doktori 44 nisu nosili naočale, 
ali su imali uvijek uza se čitavu svoju apoteku. A kakovih je tu sve 
bilo lijekova! Popis ljekarija, koje su prepisivali egipatski liječ- 
nici, pobuđuje na povraćanje. I sredovječne ljekarije nisu mnogo 
prijatnije. 

Jedina su svijetla točka negdašnje farmakopeje bile rasline. 
Evropski liječnici služili su se od iskona svim onim raslinama, do 
kojih su mogli doći. Upotrebljavali su kamilice, lipino cvijeće, 
metvicu, žalfiju i mnoge druge „trave 44 . Zarana počele su se uvoziti 
biljke iz stranih zemalja. Ricinusovo ulje moglo se doduše pro- 
izvoditi iz domaćih raslina, ali se rabarbara morala uvoziti 
iz Kine karavanama preko Mongolije i Rusije ili lađama preko 
mora. Rabarbara, koju mi poznajemo, samo je blijedi odraz prave 
tibetanske rabarbare, a udomaćila se u Evropi tek početkom 18. 
stoljeća. 

Nakon otkrića Amerike, stale su u Evropu dolaziti i druge lje- 
kovite trave. Isprva bile su to samo srodne vrste onih biljaka, koje 
nalazimo u Evropi. Kasnije su se ovim biljkama pridružile druge. 
„Cascara sagrada 44 (sagradina kora) dugo je vremena uspješno 
konkurirala rabarbari, sve dok nije drvo, koje daje ovu dragocjenu 
koru, bilo gotovo posve istrijebljeno. Južna Brazilija slala je u 
Evropu korijen biljke, koja postizava isti rezultat kao i rabarbara, 
ali obratnim putem. To je ipecacuanha, izvrsno sredstvo za 
povraćanje. 

Novi svijet obdario je Evropu i mnogim drugim ljekarijama: 
travama od kojih se prave ljekovite masti, pilule, oblozi i čajevi. 
No ni jedna od ovih ljekarija ne može se takmiti s korom drveta, 

koje sadrži alkaloid poznat pod imenom kinina. Od svih alkaloida 
kinin je jedini, koji služi samo dobru. 

Negdje na granici današnjeg Perua i Ecuađora raste drvo, za 
koje su znali već stari Inke, upotrebljavajući njegovu koru u ljeko- 
vite svrhe. „Čaj' 4 od kore ovoga drveta može da izliječi čovjeka, 
koga je zahvatila groznica. Kada su Inke opazili, da je groznica 
jedina moć, koja bi mogla svladati nepoželjne španjolske goste, 
stali su pomno kriti dragocjenu koru kinovca. Gotovo stotinu godina 
nisu Španjolci imali pojma o tom drvetu. Tek godine 1638., kada 
je grofica Anne de Chinchona, supruga španjolskog potkralja, oho- 
lila od groznice, pojavio se u gradu 


Limi neki vojnik, koji je izjavio, da bi 
mogao groficu izliječiti. Poslušali su 
ga, ali mu nisu pravo vjerovali, te je 
svaki put morao sam okusiti mješavinu, 
koju je davao svojoj odličnoj pacijen- 
tici. Ova otopina baš nije bila slatka, 



a li j e grofica ozdravila, i stala hvaliti Čime se u tropama služi 
i slaviti lijek, koji joj je povratio zdra- inženjer 


vije. Ona je poslala koru kinovca u 


Evropu, a kako je kardinal de Lugo, koji je upravljao papinskom 


ljekarom u Rimu, bio rodom iz Seville, smjesta mu je poslana ova 


čudotvorna kora. Od papinog apotekara dobio je kininovu koru 
kardinal Mazarin, kada je mladi kralj Ljudevit XIV. izvolio do- 
biti groznicu. U visokom društvu nije se govorilo ni o čem drugom, 
nego o čudotvornoj kori iz Amerike, a neki Englez, kojemu je 
uspjelo nabaviti veću zalihu, pravio je u Parizu sjajne poslove. 

Kada je švedski botaničar Linne, koji je okrstio bezbrojne ra- 
sline, dospio do kinovca, odlučio je da ga tako prozove u počast 
grofice Chinchone, koja je Evropu upoznala s dragocjenom ovom 
ljekarijom. Neki suvremenici pripisivali su doduše veću zaslugu 
španjolskim isusovcima, koji su, čini se, otprije znali za taj lijek 
protiv groznice, a do konca 18. stoljeća, zvala se stucana kora 
kinovca — „polo de los Jesuitos 44 , isusovački prašak. Do sredine 
19. vijeka trgovali su kininovom korom isključivo Španjolci. Oni 
su tu robu dobavljali u Južnoj Americi isto tako kao i kaučuk: 
Indijanci bi je donosili na obalu, a da stvar bude jednostavnija po- 


201 



s'ekli bi čitavo drvo. Tako se kinovac prorijedio, a Englezi i Fran- 
cuzi uzalud su kušali u svojim kolonijama uzgojiti ovo korisno 
drvo. To je uspjelo tek Holanđanima pomoću spomenutoga nje- 
mačkog botaničara Hasskarla. 

Njegovo ime nije opće poznato. A ipak je taj čovjek izvršio 
veliko djelo. Njemu treba zahvaliti, da danas sve apoteke na svi- 
jetu imaju dovoljnu zalihu kinina. Stanovnici sjeverne Evrope ne 
mogu pravo ocijeniti tu činjenicu, no Italija, Španjolska, Balkan, 
Kavkaz i čitava Južna Azija dobro zna što to znači a da i ne go- 
vorimo o tropskim zemljama. TS bez kinina ne bi bilo moguće 
sagraditi Panamski kanal, kopati bakar u Katangi, stvoriti plan- 
taže čaja u Asamu, podići petrolejske tornjeve u Venezueli ili na 
Borneu, graditi željeznice kroz džunglu. Hasskarl već je kao dječak 
u roditeljskoj kući u Kasselu snivao o dalekim zemljama i pustolo- 
vinama. Ipak nije postao pomorac, nego se dao na studij 
botanike. 

Radio je u raznim botaničkim vrtovima, a napokon se njegov 
san ostvario. Na jednom kongresu upoznao je nekog holandijskog 
trgovca, koji ga je besplatno poveo na svojoj lađi u Bata viju. 
Ondje je Hasskarl dobio mjesto u botaničkom vrtu. Kada se nakon 
nekog vremena vratio u Njemačku, nizozemska se vlada upravo 
spremala da pokuša uzgojiti kinovac, a za taj plan trebala je 
pomoć stručnog botaničara. Izbor je pao na Hasskarla. 

Tada je bilo zabranjeno izvesti sađenice kinovca iz Perua. I 
tako je Hasskarl morao poput pustolova krenuti, snabdjeven krivo- 
tvorenim ispravama, u nepoznatu zemlju, da ondje vrši „industrij- 
sku špijunažu 44 . Pri tom je faktično stavio glavu na kocku, ali je 
uspio u svom pothvatu. Godine 1854. izvezao je 21 sanduk pun 
rasadnika kinovca. Hasskarl se nije dugo radovao svome uspjehu. 
Putem na Javu stigla ga je vijest da se potopio brod, kojim je 
iz Njemačke putovala njegova supruga sa kćerima. Prigodom bro- 
doloma svi su postradali životom. Hasskarl je smogao toliko snage 
da presadi kinovac na Javu i uzgoji prva drvca. Onda su mu sile 
popustile i on se slomljen vratio kući. U domovini se pomalo opo- 
ravljao vrativši se botaničkim istraživanjima. Umro je u dubokoj 
starosti. 

Holanđani su se i tom zgodom pokazali kao izvrsni organiza- 
tori. Nakon dvadeset godina izbili su iz 150 drveta dva milijuna. 
U isto vrijeme uzgojili su Englezi na malabarskoj obali prva 
drveta kinovca. 

Danas Java i Indija opskrbljuju čitav svijet kininom. Java 
proizvodi oko 10.000 tona kininove kore godišnje, t. j. 80 posto 
svjetske produkcije. Ostalo dobavlja Ceylon, Južna Amerika, te 
zapadna i istočna Afrika. 

Tako se kinovac preselio s jednoga kraja svijeta na drugi, ali 
je začudo ostao predmetom monopola. Prije je taj monopol pri- 
padao Španjolcima, a sada pripada Holandezima. Čitav svijet 
plaća nizozemskom trustu kinina svoj obol. 

Tek u najnovije vrijeme započeta je velika akcija protiv ho- 
landijskog monopola. Tu akciju vodi njemačka kemijska industrija, 
koja je dosada uništila nekoliko prirodnih monopola sirovina. 
Umjetnoj proizvodnji kaučuka, indiga, kamfora, benzina, salitre, 
octene kiseline i sredstava za učin janje koža, pridružuje se sada 
umjetni kinin, koji se doduše drukčije zove (atebrin, plazmohin), 
ali jednako djeluje protiv malarije kao i prirodni kinin. 

MIRODIJE ili NEŠTO za NAŠE DOMAĆICE 


Bijele i čiste, kao u apoteci ili laboratoriju, redaju se u kuhinji 
posude od fajanse, na kojima čitamo zavodljive natpise: papar, 
vanilija, cimet. . . Dignemo li poklopac osjetit ćemo neopisivo fin 
miris. „Našto vas to podsjeća ?“ upitao sam jednom dražesnu mladu 
domaćicu. 

„Na tortu od vanilije 44 , odgovorila je ona, „ a vas? 44 

„Mene? 44 rekao sam ja. „Mene podsjeća na gusare, na karavane, 
Indijance, zakopano blago, pobunjene mornare, puste otoke . . .“ 

„Stavite brzo natrag poklopac! 44 

U ovom lončiću nalazi se — ili bi se bar morao nalaziti — 
crni papar ili biber. Višeputa i nije crn, nego bjelkast, a onda je 
i skuplji. I to je papar, ali zreliji i osim toga očišćen. Domovina 
papra nalazi se u Indiji, na malabarskoj obali. Od Indijaca primili 
su papar Perzijci. Indijci zvali su ga p i p a 1 i, a Perzijci p i- 
p a r i. Kada je stigao Grcima pretvorio se u p e p e r i. Od Grka 
primili su ga Rimljani, a od onoga doba putovale su mirodije 
s Istoka na Zapad i to većinom preko Arabije. Morem dolazile bi 
do bajoslovnog kraljevstva Sabe (što će reći Jemen), a odatle 
karavanama preko pješčanih pustinja Arabije u Aleksandriju i 
onda dalje preko Sredozemnog mora. Papar, cimet, đumbir, orašac, 
klinčići, šafran . . . sve se to izvozilo iz istočnih zemalja. Sve su 
te mirodije plaćale zlatom. Godine 408. nakon Krista kupili su 
Rimljani za pet tisuća funti zlata tri tisuće funti papra i drugih 
„dragocjenosti 44 od gotskoga kralja Alarika. 

Aleksandriju su naslijedili u trgovini mirodijama Mleci. Želja 
za Indijom, koja je morila tolike evropske pustolove i pomorce, 
bila je u suštini želja za zlatom, paprom i drugim nekim mirodi- 
jama. Zbog zlata i zbog tih mirodija putovao je Kolumbo preko 
Atlantskog oceana u Indiju i dospio u Ameriku; zbog mirodija 
oplovio je Vasco da Gama Afriku. I jedan i drugi htio je oteti 
Mlečanima trgovački monopol. Vasco da Gama, dopro je do Ma- 


labarske obale, gdje raste papar. Baš se dobro namjerio, a vrativši 
se godine 1499. donio je kući svu silu indijskih mirodija, za koje je 
dobio šest puta više, nego li ga je stajala čitava ekspedicija. Nije 
stoga čudo, da je nakon tri godine opremio dvadeset lađa i po- 
novno krenuo u Indiju. Ovajput đonio je kući u Lisabon dva mili- 
juna kilograma različitih mirodija, a od toga su barem tri četvrtine 
otpadale na papar. Bila je to silna lovina, a kada su Mlečani 
saznali za taj plijen, duboko su se zamislili. 

S treće ekspedicije nije se smioni Portugižanin više vratio. 
Umro je u Indiji, domovini papra. No Portugižani oteli su Mle- 
cima monopol, a neko je vrijeme bio Lisabon najvažnijom trgo- 
vačkom lukom Evrope. 

Kada su se holandijske trgovačke kompanije koncem 16. vijeka 
domogle toga monopola, porasla je cijena papru od tri šilinga 
po funti na osam. To se nije nimalo svidjelo Englezima, pa su 
londonski trgovci odlučili, da sami dobavljaju papar. Zato su 
zatražili posebnu dozvolu kraljice Elizabete, koja im je tu dozvolu 
veoma rado podijelila. Bilo je to 1600., a dvjesta i pedeset godina 
kasnije engleski su trgovci položili drugoj jednoj kraljici do nogu 
Indiju. 

I danas dobivamo papar iz Indije, iz Malake, s Malajskih otoka 
i Šijama. Sve te zemlje izvoze osam do deset hiljada tona godišnje. 
Ipak se ne osjeća, da bi papar vršio kakovu važniju ulogu u svjet- 
skom gospodarstvu i politici. Kako to da se papru nekada pri- 
davala tolika važnost? 

Na to pitanje nije lako odgovoriti. Čini se, da su mirodije ta- 
dašnjim ljudima bile prijeko potrebne, jer se inače ne može protu- 
mačiti silan uvoz ove egzotične robe i goleme svote, koje su se 
za to trošile. Neki misle, da su tada jela bila mnogo masnija, pa 
je trebalo mnogo papra. No dokazano je, da hrana evropskog 
pučanstva u prošlo doba nije bila nipošto masnija, nego su na- 
protiv ljudi živjeli siromašnije, a kako smo već spomenuli, svinje 
za tovljenje javljaju se u Evropi razmjerno vrlo kasno. No ima i 
drugo jedno objašnjenje. Poljodjelci nisu u negdašnje doba nikada 
imali dovoljno stočne hrane, pa nisu mogli prehraniti čitavo svoje 
blago preko zime. Zato se na jesen mnogo stoke poklalo, a meso 
usolilo. Zato je trebalo i mnogo papra. Ipak to nije jedini razlog. 

Nekada su ljudi naprosto ludovali za paprom, a papar je bio 
stalni pridodatak svakoga jela. Naši „paprenj aci‘\ u kojima veći- 
nom i nema papra, podsjećaju na ona vremena, kada su se i ko- 
lači pravili s paprom. Ljudska hrana nije pred nekoliko stoljeća 
bila tako raznolika kao što je danas, jer se trgovina nije mogla 
služiti prometnim vezama, kakovima danas raspolaže. Tko je imao 
stoke, hranio bi se mesom, tko je imao pšenice, jeo bi kruh. Pu- 



čanstvo, koje je živjelo daleko od vode, nikada nije vidjelo ribe, 
a nije bilo bome ni konzervi. Glavne hranive tvari, kojima se pre- 
hranjivao Evropljanin onoga doba: škrob, bjelančevina i mast, 
bile su prilično bez okusa, pa je trebalo raznih mirodija, da bi 
hrana postala prijatnija. Mirodije su lagane i nepokvarljive, pa 
ih je lako transportirati na velike udaljenosti. Bilo kako mu drago, 
ne smije se kazati, da su mirodije u ono doba bile puki luksus, 
budući da su ljudima bile gotovo isto tako potrebne, kao što je 
potrebna sol. 

Nakon papra treba spomenuti i cimet, koji se oduvijek cijeni 
zbog svoga prijatnog okusa, kao i zbog medicinskih svojstava. I 
danas se cimet preporuča kao sredstvo za znojenje. S Istoka stigao 
je cimet Feničanima, a odatle dalje na Zapad. Često se spominje 


u Bibliji. Prema grčkoj priči cimet potiče iz gnijezda fenić-ptice 
ili raste u zemlji Dionizovoj. Rimljani su se smijali ovim bajkama, 
ali su se i sami prevarili držeći, da je Arabija domovina cimta. 
Ova je zemlja bila samo prelazna postaja na putovanju cimta iz 
Indije u Evropu. Klasična je zemlja cimta otok Ceylon. Kada su 
Portugizi u 16. stoljeću onamo dospjeli, brzo su ustanovili da na 
Ceylonu rastu najbolje vrsti cimta. Uvidjeli su i to, da se s cimtom 
mogu praviti dobri poslovi, kao i s paprom, a to su znali i domaći 
vladari, koji su na cimet u vanjskoj trgovini udarili monopol. Taj 
su monopol oduzeli Portugižani, a od njih su ga preuzeli Holan- 
đani. Oni su najprije udarili porez na cimet: svaki muški stanovnik 
iznad 12 godina morao je godišnje dobaviti 28 kilograma cimetove 
kore. To se i vršilo, no nezasitni bijelci povisili su svoje zahtjeve 
i tražili konačno 303 (!) kilograma cimta po osobi! Tu količinu 
nisu mogli utjerati ni uz pomoć najgorih mučila i bezbrojnih 
egzekucija. Ipak su ubirali silne prihode. Godine 1770. stali su 
Holanđani sami gajiti cimet, a koncem 18. vijeka uspjelo im je 
potpuno monopolizirati evropsko tržište. Da cijene ne bi pale, 
uveli su već tada ,,restrinkciju“, koja nam je poznata iz doba 
krize: kada je zapela proda, spalili bi u Antwerpenu čitava brda 
cimta, klinčića ili orašca, a mirisavi dim ovakovih lomača obavio 
bi čitavu Holandiju. 

Kao što su Holanđani oduzeli Portugizima mirodijski monopol, 
tako su ga Holanđanima oduzeli Englezi zavladavši Ceylonom. No 
Holanđani su pri odlasku uzeli sa sobom rasadnike, te im je do- 
skora uspjelo uzgojiti cimet na Sumatri, Javi i Borneu. To su 
učinili i Francuzi na današnjem otoku Mauritiusu. Kasnije stao 
se cimet gajiti i u Braziliji. 

Iz Indije potječe i orašac, koji se razmjerno kasno pojavio u 
Evropi. Popularizirali su ovu mirodiju Arapi i bizantinski Grci. 
Orašac je služio kao i tamjan ili ambra za kađenje. Kasnije stali 
su dodavati orašca pivu. Portugizi prvi su ustanovili, da su Moluci 
prava domovina orašca. Na tim otocima rasli su i rastu klinčići. 
Tu su mirodiju poznavali i stari narodi, ali već prije Krista služila 
je Kinezima za njegu zubi. Za Kinezima povele su se evropske 
dame, koje su marljivo žvakale klinčiće, ne imajući na raspola- 
ganje današnjih sredstava za njegu zubi. 

Brojni sultančići na Molucima trgovali su i prije dolaska 
Evropljana klinčićima i orašcem. Time su se tako obogatili, da 
se Sir Francis Drake snebivao od čuda godine 1510. gledajući nji- 
hove zlatne baldahine i zlatne narukvice posute golemim rubinima. 
Domaći su vladari naravski zabranili, da se izvozi sjeme ili ra- 
sadnici dragocjene ove biljke. Isto su učinili i Portugižani, a za 
njima Holanđani. No Francuzi opremili su koncem 18. vijeka 
ekspediciju, kojoj je uspjelo da nakon žestoke borbe otme drago- 
cjeno ovo sjeme. Ni Englezi nisu prezali od otimačine, kada se 
radilo o mirodijama. 

Istu funkciju, koju u Evropi vrše domaće mirodije (anis, ko- 
morač, kopar, kumin, koriandar) vrše u Indiji uljaste sjemenke 



kardamoma, koje se odlikuju penetrantnim mirisom. Ovo bilje 
raste na azijskoj i afričkoj obali Indijskog oceana. Uz kardamom 
treba spomenuti i njegovog rođaka đumbira, koji je u 16. vijeku 
osvojio Evropu. 

Još je važnu ulogu izvršio šafran, koji se dobiva od jednog 
azijskog liljana, koji je srodan našemu krokusu. Šafran je miro- 
dija islamskih naroda. U Iranu, Turskoj i Indiji, bojadiše se i 
danas šafranom riža, pa razne poslastice, brade i nokti. U Perziji 
bojadišu nokte ne samo dopadljive mlade dame, nego i časni mu- 
ževi. U Starome vijeku služio je šafran kao mirodija, kao boja, 
kao parfem i ljekarija. Rimljani su ga zvali „kraljem bilja“. Sre- 
dinom prošloga vijeka preselio se šafran u južnu Evropu, a kasnije 
u Sredozemlje. Južno od Madrida nalazi se krajina La Mancha, 

gdje je živio plemeniti vitez Don Quijote. Ta se krajina prosla- 
vila svojim šafranom. Zanimljivo je spomenuti, da su se u 14. i 15. 
vijeku veoma strogo kažnjavali u Evropi oni trgovci, koji bi krivo- 
tvorili šafran: takove bi zlikovce spaljivali ili ih žive pokapali! 

Konačno moramo spomenuti i vaniliju, najmlađu od sviju mi- 
rodija. Ona je k nama došla tek nakon što su Cortezovi vojnici 
okusili ,,čokoIatl“, uvjerivši se, da je ovo piće mnogo ukusnije, 
ako dodamo nešto vanilije. Crni ovi štapići, koje pozna svaka ku- 
harica, potječu od biljke, koja pripada otmjenoj porodici orhi- 
deja ili kaćuna. Orhideja ima preko deset hiljada vrsti, ali jedna 
jedina, koja uspijeva u tropskom podneblju, daje nam vaniliju. 
Holanđani su je presadili na Javu. Kasnije stali su se Francuzi 
na svojim otocima Indijskog oceana baviti gajenjem vanilije, a 
otok Bourbon (današnji Reunion), proslavio se svojom vanilijom. 
Prije rata izvozili su odatle Francuzi preko sto tona ovih dugo- 
ljastih crnih komuški godišnje. 


14 SeuijonoT 

pamučna nit u tkanju povijesti 


Posljedice Istočnog grijeha 

Nakon što su prvi ljudi istjerani iz raja 
zemaljskog, na dnevnom je redu pitanje: kako 
će se obući. Uz nabavu hrane ovo je glavna 
briga čovječanstva. Životinjska dlaka, vuna i 
lan služi kao materijal za pravljenje prvih 
tkanina. U Novom svijetu prve se tkanine 
prave od pamuka, dok su u Starome svijetu 
ljudi najprije naučili prerađivati vunu, a tek 
zatim lan i konoplju i naposljetku pamuk. 

Pamuk je tipična rasi ina monsunskih kra- 
jeva. Treba mnogo vode za vrijeme rasta i 
mnogo sunčane topline u doba dozrijevanja. 
Domovina je pamuka sjeverozapadna Indija, 
i to, kako se čini Pandžab, koji i danas spada među najvažnija 
područja pamuka. Odatle se pamuk raširio po čitavoj Indiji, 
odakle će krenuti preko Irana i Prednje Azije prema sjeveru (Tur- 
kestan i Transkavkazija), i na zapad (Mala Azija). Indija je 
,,Manchester“ staroga svijeta, budući da su se Indijci prvi naučili 
bojadisati tkanine. Indijci su monopol indiga držali tako dugo, 
dok Nijemci nisu bacili na tržište umjetni indigo. 

Posljednjih stoljeća prije početka naše ere dopro je pamuk do 
obala Sredozemnoga mora, u Palestinu i Siriju, odakle je došao u 
Grčku. Za vrijeme azijskih ratova početkom 2. stoljeća prije Krista, 
upoznali su i Rimljani pamuk. Zanimljivo je spomenuti, da je pu- 
tujući prema zapadu, indijski pamuk zapeo došavši do Nila. To je 
tim čudnije, što Egipat danas dobavlja najbolje vrste pamuka. Po 
svoj prilici bio je pamuk Egipćanima poznat, ali su gojili pa- 
mukov cvijet kao vrtnu i ukrasnu biljku. Početkom srednjega vi- 
jeka Egipćani su gajili pamuk (u ono su vrijeme Arapi donijeli 
pamuk u zapadnu Evropu preko Egipta), ali je kultura pamuka 

tako temeljito zaboravljena, da je turski namjesnik Mehmed Alija 
u 19. vijeku imao vraškoga posla, dok je egipatske felahe nagnao 
na gajenje pamuka. 



Arapi su donijeli u Evropu osim riže, svile, šećera, sladome 
trske i ovaca — pamuk. Pamuk je dolazio u Evropu preko Špa- 
njolske i preko Sicilije, koja je od 9. do 11. stoljeća bila u po- 
sjedu Arapa. Od tog vremena datira proizvodnja pamuka u Špa- 
njolskoj i u Italiji, gdje se sačuvala sve do naših dana. Kasnije 
su se Španjolskoj i Italiji pridružile balkanske zemlje, u koje su 
pamuk donijeli Turci. Nešto prije stao je pamuk prodirati prema 
istoku, ali je to prodiranje veoma polako napredovalo. 

Kako znamo iz kineskih vrela imao je car Vu-Ti u 6. vijeku 
prije Krista odjeću od pamuka. To se spominje kao velika rijetkost. 
Veću gospodarsku važnost dobila je proizvodnja pamuka tek u 13. i 
14. vijeku, to jest u isto vrijeme, kad je već bila poznata u Evropi. 

Put u Evropu prokrčile su pamuku zapravo križarske vojne. 
Valja naime znati, da Turci nisu 
samo zauzeli sveta mjesta kršćana, 
nego su i zabrtvili trgovačke puteve 
između Evrope i Azije. Došavši u 
Malu Aziju namjerili su se križari 
na pamuk, a u onoj državi, koju su 
osnovali oko Jeruzalema, stali su i 
gajiti pamukovac. Sirovi pamuk 
dovozili su genovski, mletački i bi- 
zantinski trgovci u Evropu, okori- 
stivši se križarskim vojnama. 

Evropom su se tada širile sva- 
kojake fantastične glasine o pa- 

Planta tataria Bar ome Iz 
kako ju je nacrtao sir John 
Maundeville 

muku, a jedan engleski putnik. Sir John Maundeville, priča u 14. 
vijeku o nekoj tatarskoj biljci, koja da rodi živim jaganjcima, a 
zove se i sirska ovca ili barometz. Latinsko je ime ove čudesne ra- 
sline planta tataria Barometz, a veoma je korisna, jer 
ne samo da se ljudi odijevaju vunom, nego jedu i meso janjaca, koji 
izrastu iz te biljke ... U isto doba nalazimo u Njemačkoj, Engle- 
skoj, Francuskoj i Nizozemskoj prve predionice i tkaonice, u ko- 
jima se prerađuje pamuk. 

Evropa u potrazi zapamukom 

Došavši na otok Guanahani naišao je Kolumbo na pamuk, koji 
su mu urođenici predali na dar. Premda se Kolumbo u prvome 
redu zanimao za zlato, ipak nije prezreo ni pamuk, pa je — što 
više — nekim indijanskim plemenima nametnuo podavanje pa- 
muka. Prigodom svojih ekspedicija u srednjoj i južnoj Americi, 
od Mehika do Perua, Španjolci su posvuda nailazili na pamuk. A 
kada su u potrazi za zlatom otvarali stare peruanske grobove, našli 
su u njima mumije zamotane u pamučne tkanine. 

Azteci staroga Mehika nisu poznavali ni konoplju, ni svilu, ni 
vunu. Lan su poznavali, ali nisu ni pokušavali da ga iskoriste. I 

Zečja dlaka nadomješta vala je vunu, agava — lan. No glavni je 
materijal za tekstilnu proizvodnju bio pamuk, koji su izvrsno bo- 
jadisali, služeći se prirodnim bojama. Nakon nekoliko desetljeća 
španjolskog gospodarenja propala je kultura pamuka u Americi. 

Pamukovac je i dalje rastao, ali ga nitko nije gajio. Već u 17. vi- 
jeku bila je upotreba pamuka u Evropi tako raširena, da je trebalo 
mnogo sirovina. Španjolci su se pokazali nesposobni, da tu siro- 
vinu dobavljaju u potrebnim količinama. Njihov je svjetski imperij 
propao gotovo isto tako brzo, kao što je nastao, a Evropa je trebala 
pamuka. Englezi u to vrijeme nisu jošte zavladali Indijom, a 
Istočnoindijska kompanija polagano je sebi krčila put osvajajući 
buduća kolonijalna uporišta, odakle će Vel. Britanija crpsti svoje 
sirovine. Na kulturu pamuka u Egiptu nije tada nitko ni pomišljao. 

Činilo se, da pamuka ima samo u Zapadnoj Indiji. U tim se kraje- 
vima mogao pamuk, što više, „racionalno 41 proizvoditi. i 

Čiča Tomina koliba 


Pamukovac zahtijeva brižnu njegu, a povrh toga se žetva pamu- 
ka ne može obavljati strojevima. Pamuk se zapravo ne žanje, nego 
bere. Treba naime znati, da pamuk dozrijeva nekoliko mjeseci. 
Kroz to vrijeme dozrijevaju i pucaju sveudilj novi tobolci, iz kojih 
berači vade mekanu bijelu masu. Većinom se branje vrši u tri 
maha, a za to vrijeme okuplja se na plantaži veliko mnoštvo 
radnika. Stroj bi mogao obrati najedamput sve tobolce, ali stroj 
ne može razlikovati zrele tobolce od nezrelih. Zato se i danas 
branje pamuka vrši rukom, dok su svi ostali postupci mehanizirani. 
Mehanizirano je i čišćenje pamuka (valja naime odstraniti sje- 
menke), ali se samo branje gotovo svuda vrši rukom, a strojevi 
koji se ovdje ondje upotrebljavaju, nisu od velike koristi. U sje- 
vernoj Americi ima danas oko dva milijuna berača pamuka, a po- 
skupljenje radne snage često je nagnalo farmere, da ograniče ili 
čak napuste kulturu pamuka, zadovoljavajući se drugim raslinama, 
koje nemaju tolikih pretenzija (kukuruz, pšenica). 

Lako je zamisliti koliko je radne snage trebalo na pamučnim 
plantažama Zapadne Indije i Brazilije u 18. vijeku, kada nije bilo 
modernih strojeva, nego su se ljudi služili najprimitivnijim spra- 
vama. Radnu su snagu trebali ne samo otoci Zapadne Indije, nego 
i sjeverna Amerika — Florida, Georgia, Carolina. U tim je ze- 
mljama kultura pamuka uvedena već početkom 17. vijeka, pa ako 
iz početka potražnja robova nije bila velika, ta je potražnja brzo 
rasla. Trebalo je ljudi, koji će obrađivati plantaže sladorne trske, 
duhana i — pamuka. Sladorna trska i pamuk glavni su uzročnici, 
da se trgovina robljem toliko razgranala. Čitajući žalosnu pripo- 
vijest o Čiča Tomi i njegovim patnjama, ne smijemo zaboraviti, 
da glavni krivci nisu okrutni posjednici plantaža i njihovi nadzor- 
nici, nego šećer i pamuk. 

Poznata je uloga Španjolaca u povijesti ropstva. Portugizi su 
prvi stali trgovati ljudima. Od njih su preuzeli ovaj posao Špa- 
njolci, a tek onda su se za nj zainteresirali Francuzi, Holanđani i 
Englezi, koji su trgovinu robljem trgovački organizirali. Trgovi- 
nom robija bavili su se i drugi narodi (Nijemci, Talijani), ali 
su glavni posrednici bili Englezi. „Robu 14 su pako dobavljali Arapi 

i Turci. Arapi su organizirali prave pravcate ekspedicije, razarali 
crnačka naselja i ubijali svakoga tko bi se opro. Uhvaćene crnce 
dopremali bi u najbliže luke, gdje su već čekali evropski trgovci. 

Isprva se najviše crnih robova izvozilo u Zapadnu Indiju, no 
tečajem 17. vijeka učestale su prve narudžbe iz Sjeverne Amerike. 
Tu su glavni kupci bili posjednici plantaža pamuka. Površina za- 
sađena pamukovcem nije se nigdje tako brzo povećavala kao u 
Sjevernoj Americi, a sve zbog crnaca. Crnci se naime nisu mogli 
upotrijebiti za druge poslove, nego su se držali onog posla, za koji 
su bili najprije dresirani. S njima se postupalo kao sa stokom: u 



Amerika je uvozila robove, a izvozila pamuk, šećer i duhan 


mnogim je državama bilo zabranjeno poučavati crnca čitanju i 
pisanju. A nakon što je godine 1808. zabranjen uvoz crnaca iz 
Afrike, te su države stale gajiti crnce, kako bi ih bilo što više. 
Iz Virginije izvozilo se godišnje oko šest hiljada crnaca, a go- 
dišnji „prirod 44 bio je veoma velik. Budući da crnci nisu mogli 
od danas na sutra priviknuti na novi posao, nisu se plantaže pa- 
muka mogle mijenjati. Vlasnici nisu mogli voditi računa o ponudi 
i potražnji, a nisu mogli puštati ni zemlju da se ,,odmori“. Tako bi 
nakon nekog vremena zemlju potpuno isisali. Kada je prirod stao 
naglo opadati, napustili bi dosadašnje zemljište i pošli malko 
dalje. Ekstenzivno gospodarstvo, koje se vršilo pomoću robova, 
može potrajati samo tako dugo, dok ima dovoljno slobodna zemlji- 
šta. Stoga su i posjednici plantaža štono riječ gutali zemlju, a crni 
je rob zasadio pamukom sve predjele Udruženih država, gdje ova 
raslina može da uspijeva. 


„Cotton is King“ 

Tekstilna industrija koncem 18. vijeka važan je gospodarski i 
politički faktor. Od tog vremena ne može se sudbina pamučnih 
plantaža odijeliti od tvorničkih središta, burze, parlamenta i ^ve- 
like politike 44 . 

Iz Indije nije dospio u Evropu samo pamuk nego su Evro- 
pljani preuzeli od Indijaca i umijeće, kako se pamuk prerađuje. 
Spomenuli smo, kako su stari Indijci bojadisali pamučne tkanine. 
Oni su izumili i tkanje. Tako je na primjer tkalačka tehnika 
,,batik“ — — dobro poznata evropskim damama — izum malajskih 
urođenika, koji žive u Nizozemskoj Indiji. Engleska je razmjerno 
kasno upoznala ovo umijeće, budući da su prvi prerađivači pamuka 
bili krajevi oko Sredozemnog mora. I njemačka industrija pamuka 
stala se razvijati već u 15. stoljeću, ali je Tridesetgodišnji rat pot- 
puno razorio ovu granu produkcije. Engleska je industrija lako 
dobavljala sirovine, a Lancashire, centar engleske industrije pa- 
muka, postao je s vremenom svjetskim središtem tekstila. Indu- 
strijska revolucija u Engleskoj pobrkala je sve odnose svjetskoga 
gospodarstva. Ona tvori ishodište burne socijalne povijesti no- 
voga doba. 

Izum stroja, koji čisti pamuk od sjemenki, dobro je došao 
Americi. Dok se nekoć uz veliku spretnost moglo očistiti dnevno 
tri do četiri funte pamuka, sada je ta količina izvanredno porasla. 
Prije nego što je izumljen taj stroj, proizvodile su Udružene države 
tri hiljade bala godišnje. Pet godina kasnije ta se količina podese- 
terostručila, a dvadeset godina kasnije iznosila je dvjesta puta više. 
Porast američke proizvodnje pamuka poklapa se s uvođenjem ma- 
šinskih predionica u Engleskoj. Prve strojeve, koji su poslužili u 
praksi, sagradili su Englezi. Prvi je bio James Hargreaves, tkalac 
iz Blacbumea, kome njegov izum nije donio sreće. Godine 1767. 
sagradio je tkalački stroj sa osam vretena, koji je u čast svojoj 
kćeri nazvao „Spinning Jenny“. Hargreavesu je uspjelo usavršiti 
stroj, tako da je jedan jedini radnik mogao posluživati sto dvadeset 
vretena. Ovim izumom silno je povećana mogućnost prodaje pa- 
mučnih tkanina, jer su racionalizacijom produkcioni troškovi iz- 
vanredno sniženi. No tadašnji radnici nisu to shvatili, nego su 


vidjeli samo štetu, koju im nanosi izum. Ogorčeni i očajni jurišali 
gu na kuću Hargreavesovu, razbili njegove strojeve, a kada su ka- 
snije neki drugi tvorničari kušali uvesti mašine, radnici su i te 
strojeve uništili. Hargreaves morao se preseliti u drugo mjesto, 
gdje je otvorio malu tkaonicu. No i tu ga je progonila mržnja tka- 
laca. Obogatio se nije nikako, jer je umro u ubožnici, a slava ga je 
stigla tek nakon smrti. 

To je eto prvi primjer racionalizacije, koja u naše doba dosiže 
vrhunac. Već tada se mnogo sumnjalo, da li je takova racionali- 
zacija korisna. No bilo kako mu drago, može se preporučati racio- 
nalizaciju ili je pobijati, spriječiti je ne može nitko. To je pokazao 
i daljnji razvitak tekstilne industrije u Engleskoj. Dvije godine 
nakon Hargreavesove smrti, 1769., konstruirana je nova tkalačka 
mašina na vodeni pogon. Nju je izumio Arkwright i nadjenuo joj 
ime ,,waterframe“. I protiv ove novotarije digla se hajka, a radnici 
su razorili Arkwrightovu tvornicu. Izumitelj je izgubio i proces i 
sve svoje patente. Ipak je preturio sve te nedaće, a premda je svoju 
karijeru započeo kao brijački pomoćnik, svršio je kao plemić i mi- 
lijunaš ostavivši svojim potomcima pola milijuna funti sterlinga. 
Još za njegova života javio se na poprištu novi izumitelj, Samuel 
Crompton, tkalac kao i nesretni Hargreaves. Novi je izumitelj 
nazvao svoju mašinu ,,Mule-Jenny“, što bi u prijevodu glasilo: 
,,Mazga-Jenny“. Ovaj čudni naziv nastao je tako, što je Crompton 
kombinirao Hargreavesovu ,,Jenny“ sa ,,waterframeom“, pa je tako 
njegov stroj bio neke vrsti bastard. Crompton je povećao i broj 
vretena, tako da je koncem 18. vijeka bilo u Engleskoj strojeva, 
koji su radili s četiri stotine vretena. 

Rad ovih pionira nastavili su brojni izumitelji, koji su sve 
mehanizirali i racionalizirali. Izumljeni su strojevi na parni pogon, 
pronađene nove metode za tkanje, bojadisanje, čišćenje i končanje. 
Napredak moderne kemije također je pomogao razvitku tekstilne 
industrije. 

Englezi su prednjačili, čuvajući ljubomorno svoj položaj. Do 
godine 1842. vrijedio je zakon, kojim se uz prijetnju smrtne kazne 
zabranjuje izvoziti iz Engleske tekstilne strojeve. No takve za- 
brane nisu mogle nikada nikoga trajno da zaštite. Kontinentalna 
Evropa dostigla bi zacijelo već u ono doba englesku industriju 


pamuka, da nije bilo napoleonskih ratova. Nesamo da je Evropa 
bila zaposlena ratom, nego je Napoleon Evropi zabranio da trguje 
s Engleskom. Time je odrezao Evropu od kolonija, koje su do- 
bavljale sirovine. Dok su Evropom prolazile vojske, engleske su 
lađe krstarile morima. Početkom Francuske revolucije vrijedio je 
engleski uvoz pamuka jedva jedan milijun funti sterlinga, to jest 
pet posto tadašnjeg engleskog izvoza. Nakon napoleonskih ratova, 
iste godine kada se sastao Bečki kongres, uvezla je Engleska pa- 
muka za dvadeset i tri milijuna funti. Polovica engleskog izvoza 
pamuka preplavila je Evropu. Evropa se industrijalizirala. Gomile 



ljudi preselile su se u gradove, a ulica je stala vršiti neku ulogu u 
politici. Moda je prestala služiti isključivo bogataše. Svatko je htio 
biti dobro obučen. Pred pamukom sve drugo stupa u pozadinu: i 
vuna, i svila, i lan. „Cotton is King!“ govorili bi Englezi. 

U to doba ustaljuje se i nova teorija o slobodnoj trgovini. Ovu 
teoriju zovu i „manchesterskom 44 , a zapravo bi se morala zvati 
pamučnom teorijom. Posve je prirodno da se ova misao rodila u 
Manchesteru. Ovaj se grad nije trebao plašiti nikako ve konku- 
rencije, budući da je njegova industrija bila jača od svih ostalih. 
Manchester je propovijedao slobodnu utakmicu, kao što bi tigar 
u džungli mogao izjaviti, da prihvaća svačiju konkurenciju. Tko 
može „konkurirati 44 — slobodno mu bilo! Dulje je vremena kon- 

tinent pristajao uz ovu teoriju, ali je konačno progledao. Onda je 
Manchester udario drugim pravcem. Dotada su kolonije bile puki 
izvori državnih prihoda i tržišta, gdje su se kupovale sirovine. 
U 19. vijeku postale su kolonije tržištima, na kojima je Velika 
Britanija plasirala velik dio svoje tekstilne proizvodnje. 

Englezi su međutim poduzeli sve što su mogli, da spriječe 
razvoj domaće tekstilne industrije u Indiji. Slično su radili Ho- 
lanđani u svojim kolonijama. Jedino se u Evropi tekstilna indu- 
strija svugdje razvijala, a kako je rasla industrija povećavala se 
i potražnja sirovina. Američki izvoz silno se povećao. No tada su 
došli politički zapletaji, koji su Evropi pokazali, da nije dobro biti 
ovisan o jednoj jedinoj zemlji. Građanski rat u Americi nije dugo 
trajao, ali je za vrijeme rata izvoz iz Sjedinjenih država potpuno 
zapeo. Izvoz pamuka iz Brazilije i Indije, nije mogao zadovoljiti 
svim potrebama, pa je nastala prava ,,glad'‘ (Cotton Famine), koja 
je Englezima do danas ostala u pameti. Američki građanski rat 
buknuo je 1861. Engleske tvornice imale su znatne zalihe pamuka, 
a južne države kušale su i za vrijeme rata izvoziti pamuk. No 
sjeverne države proglasile su blokadu, a koncem iste godine engle- 
ske su zalihe pamuka splasnule. Pamučna pređa, koja je 1861. 
stajala sedam pencea po funti, prodavala se godine 1864. za tri- 
deset i dva pencea, a nije ju bilo ni lako nabaviti. Od 1678 tvornica 
u Chestershireu, bilo je samo 497 u punom pogonu, dok su ostale 
radile samo djelomično ili nikako. Tadašnji gubici iznosili su 70 
milijuna funti u tri godine! 

Kada je ova kriza prošla, američki je pamuk ponovno navro u 
Evropu. Pamučni pojas (Cotton Belt) koji se pruža od Mehikan- 
skog zaliva obalom Atlantskog oceana, dosiže 2.500 kilometara. 

a širok je 200 do 800 kilo- 
metara. Površina zasađena 
pamukovcem tri puta je ve- 
ća od Njemačke. Pedeset do 
osamdeset posto obrađenog 
područja otpada na pamuk, 
dok je preostalo zemljište 
zasađeno kukuruzom. Taj 
kukuruz služi kao stočna 


hrana, pa tako i on indirektno služi pamuku. U sveukupnom izvozu 
Udruženih država zaprema pamuk prvo mjesto. 

Potražnja pamuka potakla je Engleze, da pokušaju u Egiptu 
osnovati kulturu pamuka. Počeli su šezdesetih godina, a danas je 
donji dio nilske doline zemlja najintenzivni- 
jeg gajenja pamuka. Na razmjerno malom po- 
dručju, iznosi ukupna dužina kanala 19.000 
kilometara. Englezi su još prije rata stali 
prodirati prema Sudanu, a nakon rata izvr- 
šeni su u okolici Gezireha veliki radovi oko 
natapanja zemlje. Godine 1914. izvozio je 
Sudan oko 3.000 tona pamuka, a 1932. go- 
tovo 45.000 tona. Veličanstven je pothvat i 
gradnja goleme zaustave kraj Asuana. Od- 
sada u Egiptu nema dobrih i loših godina. 

Sistem natapanja, koji su uveli Englezi, štiti 
Egipat od klimatskih hirova. 

Prvih stotinu godina svoga gospodstva nad 
Indijom, Englezi su se slabo zanimali za 
proizvodnju pamuka, prepuštajući taj po- 
sao urođenicima. Indijski seljaci koji su se 
od iskona bavili gajenjem pamuka, bili su veoma siromašni, 
a njihovi posjedi neznatni. Kako su ih jošte pritištali porezi 
i podavanja, nisu mogli ni pomišljati da moderniziraju po- 
ljodjelsku tehniku. Engleski interes za indijski pamuk oživio 
je za vrijeme spomenute ,,gladi“, a devedesetih godina doseglo je 
gajenje pamuka u Indiji vrhunac. Tada je površina zasađena pa- 
mukom bila najveća, budući da je daljnjih godina nazadovala. 
Novi poticaj gajenju pamuka u Indiji dao je tek Svjetski rat. 

Indijski pojas pamuka pruža se od gornjega toka Gangesa do 
najjužnijeg rta poluotoka. No najpovoljnija područja nalaze se na 
sjeveru, u dolini Inda, gdje su fizikalni preduvjeti slični egipat- 
skima. Jedino što monsun ne dopire u te krajeve i ne donosi sa 
sobom blagotvorne kiše. Stoga se područje između Inda i njegove 
pritoke Suttleya u Pandžabu umjetno natapa. Englezi su natapanje 
znatno modernizirali, izgradivši u najnovije doba veličanstven 
sistem kanala, koji natapaju preko 6 milijuna hektara. Tu se nalazi 

i najvažnije pšenično područje. Najvažnijim pamučnim područjem 
Indije mogla bi postati krajina Sind na donjem toku Inda. Tu je 

sagrađena golema zaustava 
kraj Sutkara, koja natapa 
oko 2 milijuna hektara. 

U Kitaju gaji se pamuk u 
dolini Žute rijeke, uz srednji 
Hoang-ho i oko Šanghaja. 
Pamučnih nasada ima na Ko- 
reji, gdje se već pred pola 
tisućljeća sadio pamuk, ali je 
tek u novije doba kultura pa- 
muka znatnije uznapredovala, 
nakon što se za tu stvar za- 
interesirao japanski kapital. 
Pamuka ima u čitavom po- 
Pamuk i juta u Indiji dručju monsunskih vjetrova. U 

Australiji, gdje se površina 
zasađena pamukom u posljednjih petnaest godina podeseterostru- 
čila, u Indoneziji, te u zemljama prednje Azije. No kultura pa- 
muka ne može se u Australiji razviti zbog pomanjkanja radne 
snage, a u Nizozemskoj Indiji zbog pomanjkanja zemljišta. Ostale 
zemlje (Sirija, Perzija, Turska) ne proizvode znatnije količine 
pamuka. 

Veliku budućnost ima Turkestan. Kultura pamuka poznata je 
u Turkestanu od 7. stoljeća, kada su ondje vladali Arapi. Već tada 
bilo je u Turkestanu golemih naprava za natapanje zemlje. No 
ratovi sa Mongolima, uništili su ovu kulturu, a što je preostalo 
od Mongola, razorio je pustinjski pijesak. Nakon što je Rusija za- 
posjela Turkestan, započeo je novi odsjek u proizvodnji turkestan- 
skog pamuka. Osamdesetih godina stale su se graditi željeznice, a 
onda su poduzeti hidrotehnički radovi. Negdašnja područja pa- 
muka sada su opet oživjela. Gotovo je polovicu ruske potrebe prije 
rata zadovoljavala turkestanska proizvodnja pamuka. Revolucija 
bacila je zemlju unazad, a godine 1922. bilo je u Turkestanu obra- 
đena samo desetina negdašnjeg zemljišta. Tek nakon šest do sedam 
godina uspostavljena je u Turkestanu negdašnja proizvodnja. 

Pomalo razvilo se gajenje pamuka u Transkavkaziji, na sje- 
vernom Kavkazu, u Ukrajini i na Krimu. 

I afrički kontinent postat će s vremenom važnim dobavljačem 
pamuka. Sve evropske sile povele su se za engleskim primjerom i 
nastoje uzgojiti pamuk u svojim kolonijama. 

Pamučna drama 

Obzirom na silan razvoj tekstilne industrije, neko je vrijeme 
izgledalo, kao da na svijetu ne će biti dosta pamuka. Danas je 
nestalo te bojazni. Godine 1926.-27. ubrano je na cijelom svijetu 
sedam milijuna tona pamuka, i to očišćenog pamuka! Od toga su 
Udružene države dale gotovo dvije trećine. Kada su cijene stale 
padati, američka je proizvodnja ograničena posebnim zakonom, 
tako da je godine 1934. zasađeno područje bilo jednako onome go- 
dine 1905. Amerikanci su smanjili produkciju, da cijene ne bi dalje 
pale. Drugi su se htjeli okoristiti relativno visokim cijenama po- 
većavši produkciju. U to je doba porasao izvoz iz Brazilije. Za 
Brazilijom se povodi Argentina i Peru. Dok izvoz iz ovih država 
raste, američki izvoz sve više opada. Posjednici plantaža iz južnih 
gradova upravo su očajni, a washingtonska vlada mora neprestano 
poduzimati neke akcije, kako bi poduprla farmere. Najveća stavka 
američkog izvoza sveudilj pada, a građani Udruženih država zovu 
tu pojavu „svjetskom dra- 
mom pamuka“, premda je to 
zapravo američka, a ne svjet- 
ska drama. 

No dok se u Americi 
odigrava drama sirovine, 
odigrava se preko Oceana in- 
dustrijska drama. Propada- 
nje svakog monopola je dra- 
ma, pa i tragedija, jer se lju- 
di bore sa sudbinom, premda 
će prije ili kasnije bez sum- 
nje morati da kapituliraju. 

Azija : 

(Mi taLInaiia. Japan ) 
Q<A iaii- 


-i9 33 A 


Evropa: 

Q8.1 milijuna preslica 


0 toj drami nedavno je pisao jedan Englez — I. B. Pnstley. 
On je proputovao razna industrijska područja Engleske, a među 
njima i Lancashire s ponositim gradom Manchesterom. Nekoć je 
to bio najbogatiji grad Engleske, a danas nema nitko novaca da 
kupi ili čak iznajmi koju od opustjelih tvornica. Produkcija engle- 
skih tvornica odavna je prekoračila granicu domaćega konzuma. 

Nekoć su sagrađene goleme 
^9 *1 Q 1 3 f tvornice, a stotine tisuća rad- 

Ijjjl* I nika priviklo je tvorničkom 

radu. Svi su stalno računali 
m|aA\ na mušterije u istočnim kraje- 
vima. Deseci milijuna kupaca 
/JI Azija- preko mora preuzimali su en- 

gleske proizvode. Istok je pla- 
ćao za katun svaku cijenu, ne- 
| maj ući pojma kako se katun 

f||i||jg Q8. i aj/aa^prešiicn proizvodi. No Istok je učio. 

Strojeve su Englezi rado pro- 
davali svakome, tko bi ih do- 
bro pl ati °, a da bi se nauč Bi 
/ / jjb (Kitatfr/fja, ' Japan rukovati strojevima dolazili su 

22. s mi- u £ n g] es ku „neki tihi, marlji- 
vi i nasmiješeni mladi ljudi“. 
Ti su ljudi pažljivo slušali, kako im ne bi izmakla nijedna riječ, 
a na koncu bi se svojim učiteljima još jednom ljupko nasmiješili 
i — nestali u nepovrat. I nije proteklo mnogo vremena, a dobar 
dio lancashirske trgovine također je nestao u nepovrat. 

Evropa je od početka Svjetskoga rata povećala broj vretena i 
tkalačkih stanova za 2 posto. Nešto više porasla je tekstilna indu- 
strija u Kanadi i Braziliji. Međutim se u Engleskoj smanjio broj 
vretena za 7 posto. A što se međutim događalo na istoku? Indija 
je broj vretena podvostručila, Japan ih je potrostručio, a Kina ih 
je unatoč beskrajnog građanskog rata početverostručila. Broj 
tkalačkih stanova smanjio se u Engleskoj za 12 posto, a u Japanu 
— početverostručio! Godine 1913. iznosio je uvoz iz Engleske 
97,1 posto čitavog uvoza pamučnih tkanina, dok je uvoz iz Japana 
iznosio samo 0,3 posto. A godine 1932. zapremio je engleski izvoz 

( Kita/. Indija, Japan 
22.3 ml. 

samo 48J posto, dok je japanski izvoz dosegao 47,3 posto. Do- 
skora je Japan prestigao Veliku Britaniju, a razmjer između ja 
panskog i engleskog izvoza u Indiju sveudilj raste na štetu Velike 
Britanije. 

Čini se, da bi Englezi morali privezati Indiju uza se, kupujući 
njen pamuk, ali to nije moguće. Mlada japanska industrija mnogo 
je snažnija i elastičnija, nego li stara tekstilna industrija 
Engleske, opterećena tehničkim tradicijama i nepokretnim kapi- 
talom. Gospoda u Lancashireu ne će valjda poći u školu Japancima 
da uče u Osaki ono, što su Japanci naučili u Manchesteru! . . . 



Pamuk utječe na politiku. Veliku svjetsku politiku. Pamuk sili 
Japan, da potraži sirovine na Borneu, filipinskom otočju, Perziji, 
Turskoj ili Braziliji. Ova politika uznemiruje već dulje vremena 
mnoge zemlje: Udružene države, Veliku Britaniju, Nizozemsku. 
Italiju. Pred pamukom morala je kapitulirati i sama Engleska, 
glavna tvrđa gospodarskog liberalizma. Manchester danas više ne 
propovijeda slobodnu trgovinu, nego obasiplje vladu peticijama, u 
kojima traži pomoć. Nakon rata smanjuje se broj engleskih vretena 
za 4 milijuna, a nedavno je „Cotton Spinner Association zaklju- 
čila, da nekoliko milijuna vretena stavi izvan pogona. 

Engleska je osvojila Istok pamukom. Sada pako nastoji Istok 
izgurati Englesku pomoću pamuka. Kada se Gandhi na konfe- 
renciji u Londonu pojavio s preslicom, bila je ta preslica simbol 


223 


i opomena. Ganđhi smatra preslicu sredstvom, kojim će osloboditi 
Indiju. Proglasio je bojkot nad engleskim pamučnim tkaninama, 
tražeći od svake Indijke, da nekoliko sati dnevno provede uz pre- 
slicu. No preslica ne može pobijediti evropsku mašinu. Protiv 
stroja može se boriti samo stroj, a to je Daleki istok uočio. 

VUNA ILI PRAMENOVI SREĆE I NESREĆE 


Ovca ide na put... 

Od pamtivijeka služi vuna čovjeku za odijelo. Predionice vune 
javljaju se prije, nego predionice lana. Ovce i ovčja vuna rezultat 
su tegobnog gajenja, koje je trajalo tisuću godina: nijedna divlja 
ovca nema ovčje vune. Jaganjci je imaju, ali kad odrastu nestaje 
vune. Spočetka nije se čovjek zanimao za ovce zbog vune, nego 
zbog njihova mesa, masti, mlijeka i sira. Već je Homer slavio 
ovčji sir, a nekim je narodima, kao na pr. stanovnicima Kavkaza 
ovčji sir i danas glavna hrana. 

Ovca se spominje u najstarijim egipatskim poveljama. U pa- 
pirosima čitamo, da su stari Egipćani nakon velikih poplava po- 
tjerali stada ovaca preko zasijana zemljišta, da bi ovce utisnule 
pšenično sjemenje u rahlu zemlju. Zanimljivo je spomenuti, da 
slični posao vrše dandanas bivoli na Filipinskim otocima, samo 
što ti bivoli utiskuju rižino sjeme. U biblijsko doba počela se već 
vuna upotrebljavati u odjevne svrhe. Vunenih tkanina ima u sje- 
vernoj Evropi, u Grčkoj, u Rimu. U Evropi počelo je gajenje ovaca 
u 14. stoljeću i to u Španjolskoj i u Italiji. Glasovita je španjolska 
ovca m e r i n o, koju su Arapi doveli iz sjeverne Afrike. U Špa- 
njolskoj postala je merinovka stalnim dijelom veleposjedničkog 
inventara, premda je mnogo smetala razvitku ratarstva. Španjolski 
grandi, veleposjednici, uživali su posebno pravo, da svoja stada 
šalju na pašu bez obzira na privatno vlasništvo. Veleposjedničke 
ovce nesmetano bi haračile gdjegod im se prohtjelo. Nekako u 
isto vrijeme osnovane su prve predionice vune u Italiji. Neki drže 
da je Italija, što više, prednjačila Španjolskoj. Prerađivanje vune 
najvažniji je obrt kasnoga Srednjega vijeka. Svila je uz vunu uda- 
rila temelje snazi i slavi Firence. Iz Vasarijevih životopisa jasno 
se razabire, kako je prerađivanje vune početkom 16. vijeka bilo 
važan, unosan i ugledan posao. Mladi Michelangelo morao je u 
nauk. da uči kako se prerađuje svila i vuna. Roditelji nisu smjeli 

znati, da se bavi i slikarstvom, jer su bili uvjereni, da takav posao 
ne doliči potomku grofova od Canosse, dok se tkalačkog obrta 
nisu stidjeli. Firentinci bili su i stočari, ali nisu proizvodili dosta 
sirovina, pa su vunu morali uvoziti. 

Španjolci su naprotiv imali vune u izobilju, ali su ljubomorno 
čuvali svoje pozicije. Do god. 1760. bio je zabranjen izvoz merino- 
ovaca iz Španjolske. Jedino kralj nije bio 
vezan ovom zabranom. I tako je nekom Švedu 
uspjelo da ishodi od kralja Filipa II. do- 
zvolu, da izveze iz Španjolske maleno stado 
merinovki. Tako je prestao španjolski mono- 
pol. No tek nakon zabrane izvoza stale su se 
merinovke širiti Evropom. Petar Veliki na- 
stojao je kako će oplemeniti rusku ovcu, ali 
se nije mogao koristiti španjolskim merinov- 
kama, te je naručio ovce iz Pruske. Njemačka 
je ovca u ono doba bila na glasu. U Pruskoj 
uveo je merinovke Albert Thaer, glasoviti 
njemački reformator poljodjelstva, početkom 19. stoljeća. Ni 
Thaer nije merino-ovce uveo iz Španjolske, nego iz Francuske. 

U jeku prosvjetiteljskog apsolutizma bila je merinovka u či- 
tavoj Evropi poznata, a svuda su je rado primali, jer je svaka 
država pogodovala razvitku vunene industrije, kako bi lakše naba- 
vila odijela za svoje vojnike i činovnike. Engleska vlada štitila je 
industriju vune carinama i uvoznim zabranama, a za vrijeme 
Karla I. nastao je običaj, da lord-kancelar prigodom zasijedanja 
Gornje kuće sjedi na vunenoj vreći. Osim toga naredio je Karlo I., 
da se mrtvaci pokapaju u vunenim haljinama — zanimljiva para- 
lela staroegipatskom zakonodavstvu, koje je nalagalo mrtvima da 
se oblače u platnena odijela. 

Do sredine prošlog stoljeća razvilo se u svim evropskim ze- 
mljama uzgajanje ovaca. Prirodnih preduvjeta bilo je svuda pod- 
jednako, ali su najveći uspjeh postigli Englezi i Škoti. Englezi su 
se najbolje okoristili španjolskom baštinom uzgojivši različite vrste 
ovaca. Jedne su im vrste davale vunu, druge meso, a konačno je 
uspjelo uzgojiti vrstu, koja je davala podjednako meso i vunu. To 
je slavni engleski ,,crossbređ“. Uz meso i vunu upotrebljavao se 


i loj, od kojega su se pravile svijeće, najprije lojenice, a onda 
današnje stearinke. 

Međutim je ovca nastavila svoje putovanje svijetom. Kolumbo 
je na svom prvom putovanju u Novi svijet poveo sobom i neke 
životinje, među kojima je bilo i ovaca. No tek sredinom 16. stoljeća 
udomaćila se ovca u La Plati i Peruu. U Sjevernu Ameriku do- 
spjela je preko Mehika zajedno sa prvim misionarima. Kada su 
koncem 16. vijeka Englezi počeli kolonizirati Virginiju, našli su 
već ondje ovcu. I prvi holandijski naseljenici u Južnoj Africi 
naišli su na ovu životinju, koja je Hotentotima stigla s Kavkaza. 
Kavkaski gorštaci i afrički crnci uzgajali su ovcu zbog njenoga 
mesa i masti. Zanimljivo je spomenuti, da su Hotentoti gajili isklju- 
čivo ovcu, a susjedni Kafri — kozu, kao što na pr. u Velikoj Bri- 
taniji ima nekoliko milijuna ovaca, a koza gotovo nikako, dok u 
susjednoj Irskoj sve vrvi od koza, a ovce ni za lijek. Koza je 
krava siromaha, a ovca kapital bogataša. Kod afričkih crnaca nije 
to bio razlog, zbog kojeg su jedni uzgajali kozu, a drugi ovcu. Da 
se stada susjednih plemena ne bi pomiješala trebalo je uzgajati 
različite životinje, kako bi se svaka krađa i otimačina mogla odmah 
konstatirati. Koncem 17. vijeka uvezli su Holanđani na poticaj 
jednoga guvernera evropskoga ovna u Južnu Afriku. I taj guverner 
nije se rukovodio gospodarskim, nego redarstvenim razlozima: htio 
je da se ovce holandijskih kolonista razlikuju od domaćih ovaca. 
No tek sto godina kasnije našao se netko, da pokuša sistematsko 
gajenje ovaca, ne zbog njihova mesa, nego zbog vune. To je bio 
pukovnik Gordon, podrijetlom Škot. God. 1780. naručio je Gordon 
iz Španjolske merinovke, a njegovo se stado brzo množilo. No opće 
političke prilike (prodiranje Engleza i nepovjerljivost holandijskih 
Bura) nisu pogodovale njegovom pothvatu. Njegovo je gospodar- 
stvo propalo, ali su se merinovke dalje množile. Danas pase na 
stepama Južne Afrike preko 50 milijuna ovaca. 

Gordonova inicijativa potakla je razvoj sitnog stočarstva u 
ostalim britskim dominionima, koji dandanas dobavljaju gotovo 
jednu trećinu svjetske produkcije vune. U Australiju donijeli su 
ovcu prvi iseljenici, a prilike su bile idealne, tek što engleska 
uprava nije rado gledala razvoj ovčarstva, nego je favorizirala 
poljodjelstvo. Ne smijemo naime zaboraviti, da je Australija bila 



Englezi su uvijek Trebali 

vune 

u ono doba kažnjenička kolonija, a nad kažnjenicima trebalo je 
vršiti nadzor. Samo se po sebi razumije, da je mnogo lakše nadzirati 
poljodjelce, koji se ne miču s mjesta, nego li nomadske stočare. 
Pionir australskog ovčarstva bio je britanski poručnik Mac Arthur, 
također Skot, koji se mnogo bavio i trgovačkim poslovima, kao i 
ostali engleski časnici u kolonijama. Mac Arthur stekao je velikih 
zasluga i za poljodjelstvo uvedavši u Australiju engleski plug. U 
cmo doba moralo se uvoziti iz Južne Afrike živežne namirnice, a 
jednoj ekspediciji, koja je krenula po tom poslu u Južnu Ameriku, 
naložio je Mac Arthur, da dovede najbolje ovce, koje će ondje pro- 
naći. Slučajno je ta australska lađa stigla u Afriku godinu dana 
nakon Gordonove smrti, a kako je njegovo stado bilo upravo na 

prodaju, mogao je Mac Arthur nastaviti djelo nesretnoga svoga 
zemljaka. Uz bescijenje kupio je četiri hiljade hektara plodne 
zemlje, osnovao farmu i stao gojiti merinovke, koje su se tečajem 
vremena rasprostranile čitavom Australijom. 

U Novu Zelandiju donio je ovcu James Cook, kada je 1769. 
otkrio otok. No prvi pokušaj, da se u New Zealandu udomaći ovca 
nije uspio. To je uspjelo tek pola stoljeća kasnije, kada je iz 
Australije dopremljeno prvo stado ovaca. Pedeset godina kasnije 
paslo je u Novoj Zelandiji nekoliko milijuna ovaca. 

Dugo je vremena smetao širenju ovaca neobičan jedan nepri- 
jatelj — papiga! Ovu su papigu istjerali ljudi iz njenih šuma i 
potisnuli prema brdima, gdje se jadna ptica morala pretvoriti u 
mesožderu životinju. Ta bi papiga napadala poput razbojnika 
ostrižene ovce i trgala s njih čitave komade mesa. No papiga nije 
bila jedini neprijatelj, kojemu je bila izvrgnuta nemoćna ovca. U 

juna ovaca, a prije rata samo 5 milijuna. Prvih poratnih godina 
broj njemačkih ovaca nešto je porasao, no ovčari su se više spe- 
cijalizirali na meso, nego li na vunu. Tako je broj ovaca i dalje 
padao, a god. 1932. iznosio je 3,4 milijuna komada. Tek iduće go- 
dine opaža se porast, a 1935. bilo ie u Njemačkoj 4,5 milijuna 


Ovce u Evropi i ostalim dijelovima svijeta 

ovaca. Sličan se proces odigrao u Francuskoj. Samo u južno- 
evropskim zemljama, na Iberskom. Apeninskom i Balkanskom 
poluotoku nije ovčarstvo nazadovalo. 

Šezdesetih godina prošloga stoljeća brojila je Evropa preko 200 
milijuna ovaca, a na južnu je polutku otpadalo nešto manje od po- 
lovice. Danas imamo u Evropi (uključivši Rusiju) oko 150 mili- 
juna komada, a na južnoj polutci približno 280 milijuna. Južna 
Amerika, Australija, Nova Zelandija i Južna Afrika glavne su 
ovčarske zemlje. No sam broj ovaca ništa ne kazuje: glavno je ko- 
liko vune proizvodi ova ili ona zemlja. Evropa bez Sovjetske 
Rusije posjeduje oko 100 milijuna ovaca, a Oceanija nekih 140 
milijuna, to jest 40 posto više. No vuna, koju dobavlja Oceanija 
mnogo je veća, dva i pol puta više nego Evropa! Južna Amerika 
ima gotovo dvostruko toliko novaca kao U. S. A., ali proizvod: samo 
15 posto više od Amerike. 

Danas su sve zemlje s razvijenom industrijom vune ovisne od 
prekomorskog uvoza. Francuska zadovoljava pomoću svojih kolo- 
nija oko četvrtinu svoje 
potrebe. Od svih evrop- 
skih zemalja, nabolje pro- 
lazi Velika Britanija. U 
Vel. Britaniji proizvodi 
se na licu mjesta četvr- 
tina ukupne količine vu- 
ne, koja je potrebna in- 
dustriji. Osim toga do- 
bavljaju Engleskoj vunu 
njeni dominioni (Austra- 
lija, Nova Zelandija, Ju- 
žna Afrika), ali i Kana- 
da, Indija i Falklandsko 
otočje. Gotovo polovica svjetske industrije vune je pod engleskom 
kontrolom! To se jasno osjetilo za vrijeme Svjetskog rata. Vuna 
je u ratu gotovo jednako važna, kao oružje, jer vojnike treba i odi- 
jevati. Englezi su to veoma dobro shvatili. God. 1916. britanska je 
vlada pokupovala sve zalihe vune u Vel. Britaniji, Irskoj, Australiji 
i Novoj Zelandiji, a proizvodnja i eksport u britanskim posjedima 


stavljeni su pod kontrolu londonske vlade. Saveznici su imali 94 
posto svjetske produkcije vune, a centralne vlasti samo 6 posto. 

Ovca i proizvodnja sagova 

Prve su sagove tkali nomadi centralnoazijske visoravni, koji su 
provodili život između Himalaje i Kavkaza. Odatle dospjeli su u 
Evropu prvi sagovi ili ćilimi. Bili su to tanki, glatki, pleteni sa- 
govi, poznati pod imenom ,,kelim“. Tek mnogo kasnije započinje 
pravljenje ,,sumaka“, što će reći sagova, kojima je gornja povr- 
šina meka i čupava. Početkom kršćanske ere razvila se ova umjet- 
nost do cvata u Perziji i okolnim zemljama, a odatle je zahvatila 
čitav turanski svijet. No do punoga cvata dospjela je ova umjetnost 
kod muslimanskih naroda. U Srednjem vijeku cijene muhamedan- 
ski vladari pravljenje ćilima, kao što Ljudevit XIV. ili Fridrik 
Veliki cijene proizvodnju porculana i svile, pogodujući svakom pri- 
likom njenom razvoju. Perzijski majstori dolazili su u sve istočne 
zemlje da prave sagove, kao što su u Evropi za vrijeme prosvjeti- 
teljskoga apsolutizma francuski svilari bili prvi stručnjaci za ovu 
granu tekstilne industrije. Sultan Akbar, osvajač Indije, osnovao 
je s pomoću perzijskih majstora u 16. vijeku indijsku proizvodnju 
sagova. 

Lako je razumljivo, da je ćilim u istočnim zemljama postigao 
toliku cijenu i značenje. ,,Pod“ je na Istoku nešto sasvim drugo 
nego na Zapadu. Zapadnjaci hodaju po podu, na Istoku se na podu 
sjedi ili leži. Prvo pokućstvo istočnih naroda sastojalo se od jastuka, 
koji su rezultat stepske i pustinjske kulture ovih naroda. Istočnjaci 
imadu ovaca, ali nemaju šuma ni drva. Kirkizi i Beduini žive 
i danas bez drvenoga pokućstva, a ćilim im služi i kao pokrivalo 
i kao stolnjak. Sve kritične momente svoga života, koje mi provo- 
dimo u krevetu, doživljuje Orijentalac na ćilimu: na ćilimu se rodi, 
na ćilimu i umire. Orijentalac razastire sag, da bi se na njemu 
molio, a za velikih svetkovina izvješava sagove na prozoru. Ćili- 
mima pokriva pod svojih džamija. Religija, filozofija i poezija 
muslimanskog istoka nerazrješivo su vezane s ćilimom. Kada se 
veliki osvajač Timur-Leng (Tamerlan) sastao s velikim perzijskim 
pjesnikom Hafisom, proveli su noć sjedeći na ćilimima i mekim 

dušecima u prijatnom razgovoru. Ovaj je sastanak istočnjački 
pandan sastanku između Goethea i Napoleona. Tehnika i umijeće 
pravljenja sagova toliko utječe na maštu orijentalaca, da je opću 
ljudsku čežnju za osvajanjem zraka istok zaodio u priču o „le- 
tećem sagu 44 . Neobično nježna i trajna boja istočnjačkog saga 
glavna je odlika ovih tekstilnih proizvoda. Za stare ćilime upo- 
trebljavale su se prirodne boje. U prvome redu indigo, pa coche- 
nille i druge. Njihov recept nije ni danas poznat, jer je oduvijek 
obavit tajnom. Miješanjem ovih boja postizavali su orijentalci divne 
tonove. 

U Evropu stigli su prvi orijentalni sagovi u doba Križarskih 
vojna. Od svih Evropljana naučili su Španjolci prvi kako se prave 
sagovi, a njihovi su učitelji bili Arapi. Proizvodnja sagova zapo- 
činje u Španjolskoj u 14. stoljeću. U Francusku uveo je ovu granu 
tekstilne industrije Colbert, ministar Ljudevita XIV., koji je stekao 
velikih zasluga i za razvitak industrije svile. U 18. i 19. vijeku 
osnovane su brojne „manufakture 4 * sagova u Engleskoj i Belgiji. 

Tvornička proizvodnja sagova razvila se u Njemačkoj u 19. 
vijeku, a mnogo joj je pogodovalo veoma razvijeno bojadisarstvo. 

Koncem istoga stoljeća znatno je uznapredovalo mehaničko pra- 
vljenje sagova u Sjedinjenim državama Amerike. Već je koncem 
18. vijeka jedan od osnivača američkog ustava, Alexander Ha- 
milton predložio kongresu, da uvede carinu na orijentalne sagove, 
kako bi se promaknula domaća proizvodnja. Amerika se uglavnom 
povodila za uzorcima iz Smirne. Amerikancima bilo je veoma drago, 
da kod kuće proizvode sagove, koji su „posve jednaki 44 orijentalnim 
ćilimima, a da zato ne treba bdjeti tisuću i jednu noć ili u pustinji 
zazivati Alaha. 

Kao što je Istok stvorio ćilim, tako je Evropa stvorila gobelin. 
Proizvodnja gobelina predstavlja pravo evropsko umijeće, koje je f 

posve ravnopravno tkanju istočnjačkih sagova. Osnovni materijal | 

gobelina je isti: u pravilu vuna, a iznimno svila. I tehnički po- f 

stupak uglavnom je isti. Gobelin razlikuje se od orijentalnog saga | 

svojim figurama i ornamentikom. U bojama gobelina odrazu je se I 

hladna svjetlost evropskoga sunca, kao što se u ćilimu odrazu je . 

topla tama perzijskih noći. t 


Vezenje gobelina umjetnost je apsolutne monarhije, a gobelini 
su isto tako „beskorisni 44 kao windsorski labudovi i vodoskoci u 
Versaillesu ili Peterhofu. Za čednoga građanina gobelini su pred- 
stavljali nešto nedokučivo: cijena im je bila prema veličini i kva- 
liteti 50 do 200 hiljada franaka. 

Naziv „gobelin posve je slučajan. Tako se zove jedno mjesto 
kraj Pariza, koje je dobilo svoje ime prema nekom bojadisaru iz 
Reimsa. Taj bojadisar osnovao je ondje u 15. vijeku malo jedno 
poduzeće. Nakon Gobelina naselila su se ondje dva Flamanca, koje 
je pozvao Henrik II., da prave sagove. Početkom 17. vijeka počelo 
se u tom mjestu vesti gobeline u jednoj privatnoj radionici. Mi- 
nistar Colbert kupio je tu radionicu za državu osnovavši tako glaso- 
vitu kraljevsku manufakturu — „Manufacture Royale des meubles 
de Ia Couronne“. 

O kosama, grivama i perčinima 

Najstarija je „kolegica 44 ovce — koza. Dolazeći iz svoje domo- 
vine Indije doputovala je koza početkom srednjega vijeka u Srednju 
i Prednju Aziju i pojavila se na istočnim obalama Sredozemnoga 
mora. Odatle je došla u Grčku i Rim i pošla dalje prema zapadu. 
Na sjever je doprla preko Balkana. To je bila obična domaća koza, 
„krava maloga čovjeka 44 . Interes bogatijih ljudi pobudila je koza 
tek onda, kada se ispostavilo, da i koza može davati izvrstan 
tekstilni materijal. Eto na pr. angorska koza, koja je svoje ime 
dobila po turskome vilajetu Angori. U 16. i 17. stoljeću kušali su 
ljudi udomaćili angorsku kozu u Evropi. Ti su pokušaji ostali bez 
uspjeha, sve do 18. vijeka. Holanđani su je aklimatizirali teškom 
mukom u Južnoj Africi. Kasnije je dospjela u Texas i Novu Ze- 
landiju. 

U Indiji je proizvodnja rukom tkanih tkanina oduvijek kućni 
obrt, kojim se bave žene. Najglasovitiji tekstilni proizvod su kašmir- 
ski šalovi. Ono, što se u Evropi zove kašmirskim šalom, gotovo je 
uvijek krivotvorina, iako je ta krivotvorina veoma fina. Takovi 
eksportni šalovi pletu se od vune obične tibetanske koze. Drugo su 
pravi kašmirski šalovi, u koje se zamataju samo žene-ljubimice 

maharadža. Da bi se uvjerila, da je šal doista iz Kašmira, „maha- 
rani“ skida s prsta jedan od brojnih prstenova i provlači kroza nj 
čitav veliki šal. Materijal od kojega se prave kašmirski šalovi nije 
vuna, nego fina donja dlaka himalajskoga kozoroga, koji živi u 
slobodi, a ne može se nikako pripitomiti. Osim toga ova je živo- 
tinja veoma plaha, a živi visoko u brdima. Stoga se dlaka skida 
samo s ubijenih kozoroga, a za jedan jedini šal treba ih ubiti neko- 
liko. Povrh toga se himalajske kozoroge lovi samo zimi, budući da 
ljeti skidaju toplu zimsku odjeću. 

U tekstilnoj se industriji mnogo upotrebljava i devina dlaka. 
Kina i Rusija dobavljaju najbolju devinu dlaku, koja ,,raste“ na 
mongolskim stepama. 

U tekstilne svrhe daju dlaku i neke američke životinje. Takova 
je na pr. životinja pako. Živi u Korđiljerima kao domaća životinja, 
dok srodna vikunja nije nigdje pripitomljena. Šalovi koji se prave 
od dlake ovih životinja veoma su lagani i slični kašmirskima. 

U istim krajevima živi ljama. Stari Inke nisu imali ni konja ni 
goveda, a ljama je bila jedina tegleća marva. Stari su je Inke i 
strigli, a mora se priznati, da su bili pravi vještaci u tekstilnom 
umijeću. Evropu je upoznao s ljamom Pizarro poslavši je uz ostala 
čudovišta Karlu V. na dar. Čitavoga 18. vijeka ljudi su uporno na- 
stojali udomaćiti ljamu u Starome svijetu, a najposlije su južno- 
američke vlade zabranile izvoz ljama. Sredinom 19. vijeka ko- 
načno je uspjelo Australcima, da mimo zabrane nabave 256 ko- 
mada. Za te su ljame isplatili premiju od 250.000 franaka, ali su 
sve te životinje doskora uginule. 

No tekstilnoj industriji moraju da služe i druge životinje: dobra 
naša krava zajedno sa teletom, konj i kunić, i mačka, pa i čovjek 
sam. Kina izvozi ljudsku kosu. Sakupljači ove robe putuju čitavom 
zemljom i kupuju ,,striževinu‘\ Kineska se kosa izvozi u Evropu 
i Ameriku, gdje se od nje prave vlasulje, mreže za kosu, vrpce za 
cipele i drugo. Zanimljivo je primijetiti, da se perčini režu samo 
kineskim ženama: jaki spol, ne će se ni pod koju cijenu lišiti 
ovoga ukrasa. 

SVILA, MOĆ I RASKOŠ 


Drvo, gusjenica i čovjek 

Svilu svatko poznaje, premda se svatko ne odijeva u svilu. No 
malo tko zna kako se svila pravi. Da bi nastalo svileno tkanje po- 
trebna je suradnja triju bića: suradnja duda, gusjenice svilenog 
prelca (Bombix mori), koja na njemu živi, i čovjeka, koji će po- 
moću jednoga i drugoga napraviti svilu, bilo da se služi primi- 
tivnim spravama kineskoga seljaka ili najmodernijim strojevima. 

Spomenuto drvo privlači leptira, a ovaj leže svoja jaja. Iz jaja 
izlaze gusjenice, koje se hrane od dudova lišća. Te gusjenice veoma 
su proždrljive, a hrane se lišćem nekih pet sedmica. Kada potpuno 
izrastu izluče kroz dva otvora na glavi dvije izvanredno tanke niti. 
Pri tome gusjenica okreće glavu tako, da se obje niti spletu u 
jednu dvostruku nit, i oplete samu sebe. Ovo oplitanje traje tako 
dugo, dok čitava gusjenica nije zamotana u duguljast tobolac, koji 
se zove kokon. To traje tri do četiri dana. Onda se gusjenica 
pretvara u čahuru ili krizalidu. 

Sada stupa u akciju čovjek. Izvrgava čahuru djelovanju vrućih 
para, dok zakukuljena gusjenica ne ugine. Na to se kokoni suše i 
stavljaju u specijalne posude s toplom vodom, u kojoj se rastva- 
raju. Svilena se nit ođrešuje od lika, koji ju okružuje. Razumije se 
samo po sebi, da svilenu nit, koju smo tako dobili, treba pod- 
vrgnuti raznim procedurama, prije nego što će dospjeti u pre- 
dionicu. 

No vratimo se još jednom dudu. Ovo stablo raste u cijeloj 
Prednjoj Aziji između Sredozemnoga, Crnoga i Kaspijskoga mora 
te dalje prema istoku po čitavoj Indiji, Kini i Japanu. Njegovi su 
plodovi slatki i hranivi, tako da ih gladni perzijski psi pohlepno 
proždiru, kada padnu s drveta. Svilčeva gusjenica ne zanima se 
za plodove, nego se isključivo hrani lišćem, a najvoli mladice. 
Nije uzalud odabrala ovo drvo, jer valja znati, da se dud odlikuje 

posebnim svojstvom: tek što su jedne mladice odrezane ili odgri- 
žene, izrastu nove. 

Prilično rano dospio je dud u rimsko doba iz Sirije u Egipat, 
no tek pod konac Srednjega vijeka javlja se u Evropi. Kušalo se 
udomaćiti dud u sjevernim krajevima, ali ti pokušaji nisu uspjeli. 
Najviše dudova raste u Evropi u južnoj Francuskoj i Italiji. 

Svilene ceste 

I svila je u Evropu došla sa Istoka. Njena je domovina Kina. 
Davno prije Krista gajila se ondje svila. Dugo je vremena bio 

zabranjen izvoz kokona, a najstrože su kazne bile namijenjene 
onima, koji bi prekršili ovu zabranu. Kina je čuvala svoj monopol, 
kao što su u poznija vremena radili svi oni, kojima je sudbina 
udijelila tu sreću, da budu isključivi posjednici nekoga zemalj- 
skog dobra. 

No Kinezi su i zbog jednog drugog razloga zabranili izvoz ko- 
kona. Danas mnoge zemlje zabranjuju izvoz svojih novčanica, a 
kokoni služili su Kinezima kao platežno sredstvo. To je bila nji- 
hova valuta. Poljodjelci plaćali su poreze kokonima. U Kini je 
postojao sistem naturalnih poreza, a logična je posljedica toga si- 
stema vanjskotrgovački monopol kokona. 

Kineski carevi trudili su se da prošire tržišta, na kojima će pla- 
sirati proizvod dudova svilca — svilenu tkaninu. Mnoga je stoljeća 
Kina izvozila svilu, a trgovina svilom oduvijek je važan faktor u 
međunarodnom životu. Danas zaprema sirova svila iz Kine i Japana 



prvo mjesto u izvozu ovih zemalja, dok je izvoz svilenih tkanina 
najvažniji predmet francuskoga eksporta. U Italiji dolazi svila na 
drugo mjesto, dok u američkom uvozu zaprema prvo. 

U staro je doba važnost svile bila kudikamo veća, nego što je 
danas. Svila nije samo u ono doba trgovački, nego i važan kulturno- 
politički faktor. Svila je gotovo tako 
reći kumovala prvim dodirima izme- 
đu indo-kineskog i grčko-rimskog kul- 
turnog kruga. Kina je dugo vremena 
uzalud nastojala da prodre na tržišta, 
koja se nalaze na zapadu, i dospije 
do onih bogatih zemalja, koje su — 
nakon raspada carstva Aleksandra 
Velikoga — živjele zasebnim životom. 

Konačno je svila doprla do zemlje 
Parta, Perzije, Armenije i Baktrije. 

Od tih zemalja, to jest od današnjeg 
Irana, Afganistana i Turkestana, odi- 
jeljeno je kinesko područje Hoang-Ho neprohodnim gorama i pu- 
stinjama. Zaobilaznim putevima stizavale su karavne u Turkestan 
i u plodnu široku dolinu Fergana. Ti su putevi glasovite „svilene 
ceste“, kojima su putovale kineske karavane, noseći dragocjene 
svilene tkanine. Tri su glavne svilene ceste, a sve tri započinju 
otprilike ondje, gdje posljednji zapadni odsječak Velikoga zida 
zalazi u pustinju. Onamo su vodile ceste iz doline Hoang-Ho, a 
odatle se putovalo u Turkestan. 

U 1. stoljeću prije Krista osvojila je Kina istočni Turkestan. 
Tako je najvažnije čvorište trgovine svilom dospjelo pod kinesku 
kontrolu. Iz Turkestana vodili su svileni putevi preko Asirije i 
Mezopotamije do izvoznih luka Sirije, Tira i Berita. U tim lukama 
ukrcavala se svila na brodove, koji su je otpremali u Italiju. Isprva 
su lagane i napola prozirne tkanine nosile samo mondene Ri- 
mljanke, ali i neki ,,mekušasti“ muškarci, kako veli jedan rimski 
povjesničar. Rimljani nisu isprva nosili čistu svilu, budući da su 
se svilene niti protkivale lanom i vunom. Prvi Rimljanin, koji se 
zaodjenuo togom od čiste svile, bio je zloglasni imperator Elagabal, 
podrijetlom Sirijac. Otprilike u doba seobe naroda javlja se svil- 

čeva gusjenica na žalovima Sredozemnoga mora. Kako veli legenda, 
jedna je kineska princesa sakrila kokone u svojim vlasima i tako 
ih prokriumčarila iz Kine. Iz Sirije dolazi svilac u Bizant, kuda su 
ga prenijeli kradomice grčki popovi, sakrivši gusjenice u svoje pa- 
stirske štapove, koji su iznutra bili šuplji. U 6. vijeku već je pro- 
izvodnja svile važan faktor u bizantinskom carstvu, a svila naj- 
važniji predmet izvoza. Iz Bizanta doprla je gusjenica u 7. stoljeću 
u Italiju i Siciliju, a istodobno donijeli su je Arapi i u Španjolsku. 
U 10. vijeku bila je Španjolska jedina zemlja u Evropi, koja se 
odijevala u domaća svilena tkanja. Tristo godina kasnije zauzela je 
Italija mjesto Španjolske. Sa Sicilije proširila se proizvodnja svile 
prema sjeveru, a svilarstvo se naročito razvilo u Lombardiji i 
Veneciji. Genova, Firenca, Venecija i Siena postadoše središtima 
svilene produkcije. U 13. i 14. stoljeću udomaćila se dragocjena 
gusjenica svilca i u Francuskoj, napose u Provansi. 

Sve do sredine 18. stoljeća Italija i Francuska drže monopol 
svilene industrije u Evropi. Razvitak ove industrije u ostalim ze- 
mljama poklapa se s prosvjetiteljskim apsolutizmom i merkanti- 
lističkim teorijama. Apsolutizam se veoma zalagao za vunu, a to je 
i posve razumljivo, budući da je vuna nenadoknadivi materijal za 
vojsku. No svila? Ni Ljudevit XIV., ni Fridrik Veliki nisu svoje 
vojnike oblačili u svilu. Zašto su dakle nastojali svom silom da 
razviju produkciju svile u svojim zemljama? 

Svaki materijal ima svoj posebni karakter, svakomu je nami- 
jenjena posebna zadaća. Tako je pamuk naprosto koristan, vuna 
služi imućnijim slojevima, dok je svila šušti luksus. No raskoš je 
relativan pojam. Bilo je vremena, kada su u Kini smatrali pamuk 
luksusom, a u Evropi se luksusom smatrao i šećer. Na Havajskom 
otočju hrane se ponekad svinje ananasima; dok mi smatramo 
ananas luksusom, na Havajskom je otočju luksus — krompir. No 
valja priznati da je u svim povijesnim epohama svilena tkanina 
smatrana nečim raskošnim. To se najbolje razabire iz različitih 
zakona, koji su upereni protiv luksusa. Takovih je zakona bilo 
posvuda. Kod Egipćana, Grka i Rimljana. Kada se za Aleksandra 
Velikoga stala u Grčkoj javljati svila, smatrali su mnogi ovaj 
orijentalni luksus nečim nećudorednim. U Rimu su svi carevi 
kušali ograničiti upotrebu svile, pa i sam Neron. No sve te zabrane 

nisu mnogo koristile, jer carevi i carice nisu prednjačili dobrim 
primjerom. I u Srednjem vijeku, počevši od Karla Velikoga, naila- 
zimo na pokušaje da se ograniči širenje luksusa. U 13. vijeku uče- 
stale su u Italiji tužbe, da prosti građani nose jednako odijelo kao 
članovi viših staleža, pa je gotovo nemoguće razlikovati jedne od 
drugih. Renesansa sa svojim raskošno-dekorativnim odijelima 
znatno je povećala potrošnju svile. To je doba najvišega cvata 
proizvodnje i trgovine svilom u Italiji. U Njemačkoj je u 15. sto- 
ljeću izdana u Saskoj zabrana, koja se odnosi na sve plemenite 
gospođe i gospođice, a nalaže da povlake ne smiju biti dulje od 
dva rifa. U Modeni postavljena je pred gradskom vijećnicom mra- 
morna statua žene sa propisnom povlakom. Gradsko je redarstvo 
vodilo dame u spornim slučajevima do tog kipa, gdje bi se povlake 
uspoređivale s uzorom. Nešto slično događa se i danas u američkim 
kupalištima, kada policajci mjere duljinu kupaćih kostima. 

Jasno je, da su ovakove zabrane i ograničenja smetale trgovini 
svilom. No sve veća upotreba zlatom protkanih tkanina svjedoči, 
kako je već u Srednjemu vijeku bila snažna želja za luksusom. 
Proizvodnja takovih tkanina započinje u Italiji između 12. i 13. 
stoljeća. Prva je kraljevska manufaktura osnovana u Palermu, 
odakle su se brokatne tkanine razašiljale čitavim tadašnjim svije- 
tom. Karlo Smioni vojvoda od Burgundije, sastao se god. 1474. 
s carem Fridrikom III. u Trieru. a poveo je sobom tri tisuće otmje- 
nijih vitezova, pet tisuća prostih vitezova i šest tisuća slugu. Svih 
osam tisuća vitezova nosilo je preko oklopa haljine od svile i 
baršuna, a sam vojvoda zaogrnuo se u plašt od brokata, posut 
dragim kamenjem. Sam taj kaput vrijedio je 200.000 dukata. Isti 
ovaj Karlo Smioni imao je prigodom bitke kod Gransona uza se 
garderobu, koja je ispunjala 400 sanduka. I onda se čovjek jošte 
zgraža nad luksusom staroga Rima, gdje je carica Agripina pobu- 
dila senzaciju, kad se prigodom jedne svečanosti pojavila u haljini, 
koja je sva bila protkana zlatom! — Mnogo kasnije, to jest u 17. 
stoljeću, počinju se brokatne tkanine proizvoditi u Lyonu i Ženevi. 
U tim se gradovima sačuvala ova industrija sve do dana današnjega. 
No danas se tkanine ne protkivaju „zlatom 44 , nego u većini sluča- 
jeva pozlaćenim i posrebrenim bakrom. Nekoć se pri tom upo- 
trebljavalo pravo zlato, a na to se trošilo toliko dragocjene kovine. 


239 


da je Ljudevit XIV. morao posebnom odredbom ograničiti upo- 
trebu zlata u tkaonicama. U Španjolskoj su Izabela i Ferdinand 
žestoko pobijali luksus. Zabranili su nošenje brokatnih i svilenih 
tkanina i znatno oštetili španjolsku proizvodnju svile. Za Španjol- 
skom su se povele druge zemlje, a katolička je crkva pogodovala 
ovoj politici. 

Luksus je uvijek imao mnogo teoretskih protivnika, no isto 
toliko praktičnih sljedbenika. Ljudi, koji bi poput Machiavellija 
ili Richarda Wagnera jasno i glasno priznali, da luksus vole i 
cijene, nisu bili nikada brojni, no brojni nisu ni ekstremisti poput 



Rousseaua, koji je ljudima preporučao da se odijevaju u ovnujska 
krzna i listove banana. Zakašnjeli Rousseauovi prijedlozi nisu ko- 
ristili, a evropske vlade 18. stoljeća svojski se trude da uvedu u 
svojim zemljama industriju svile. U tom je prednjačila Francuska. 
Kada je Henrik IV. potpisao Nanteski eđikt, kojim je svim Fran- 
cuzima zajamčio slobodu vjeroispovijesti, on je time zaštitio i 
francusku proizvodnju svile, jer su najbolji majstori u tom poslu 
bili hugenoti. Kada je sto godina kasnije ovaj edikt opozvan, po- 
bjegli su brojni hugenoti preko granice u Englesku, Nizozemsku, 
Porajnje i Švicarsku, gdje su ih tamošnje vlade srdačno dočekale. 
Prosvjetiteljski apsolutizam smatrao je industrijalizaciju najvažni- 
jom garancijom svoje političke moći. Danas se u svim zemljama pro- 
vodi ovakova politika. Zato se i toliko forsirala proizvodnja svile. 

Francuski majstori rasprostranili su ovo umijeće čitavom Evro- 
pom. Francuska je doduše zabranila ,,izvoz“ ovih stručnjaka, no 
sve su se vlade natjecale, kako će ove ljude k sebi primamiti. Iz 
Rusije poslana je u Evropu tajna komisija, kojoj je bila povjerena 
zadaća da prokriomčari u Rusiju obrtnike, koji se razumiju u pra- 
vljenje svile. Početkom 18. vijeka radilo je u Leipzigu oko tisuću 
tkalačkih stanova, a doskora se za Leipzigom poveo Berlin i Kre- 
feld. Krefeld se okoristio dolaskom holandijskih menonita, a za- 
nimljivo je istaći, da se ova stara industrija (braća von der Leyen 
započinju raditi god. 1668.) očuvala do danas preturivši sve poli- 
tičke i gospodarske krize. Krefeld je danas središte svilene indu 
-tri je u Njemačkoj. 

Od god. 1830. proživljuje tekstilna industrija veliku tehničku 
preobrazbu. Svuda se počinju upotrebljavati mehanički razboji, 
napose tkalačka mašina, koju je izumio Jacquard. Koncem 19. vi- 
jeka. kada je uvoz svilenih tkanina u Njemačku otešćan visokim 
carinama, mnoga su se poduzeća preselila iz Švicarske u Baden i 
Wiirttenberg. 

Žene su za Francusku! 

Značenje svilene industrije nije se umanjilo općom demokrati- 
zacijom nakon pada apsolutizma. Francuska je revolucija otvorila 
naprotiv nove putove buržoaziji, koja je zavladala u javnom životu 
i brzo se stala obogaćivati. Time je ojačala i industrija svile. Vri- 
jedno je spomenuti, da je Jacquardov tkalački stan, koji je revo- 
lucionirao svjetsku industriju vune i svile, usko povezan s Francu- 
skom revolucijom. Jacquarđ se doduše borio protiv revolucionarne 
vojske, ali je svoj izum mogao iskoristiti samo uz pomoć, koju mu 
je iskazao Carnot, slavni organizator revolucionarne vojske, a zatim 
član francuskog direktorija. 

Francusko građanstvo utvrdilo je slavu mode, a Pariz je postao 
u 19. stoljeću njenim središtem. Od tog vremena industrija se 
svijesno služi modom, da bi povećala svoju prođu. Nekoć su u 
Rimu carske svečanosti i velika kupališta bila ishodišta modnih 
novota. Rimljanke su tražile od svojih muževa onakve tunike, ka- 

kove je nosila carica. Francuskinje 18. vijeka slijepo su se povo- 
dile za hirovima kraljevskih milosnica. Tako je na pr. markiza 
Pompadour uvela visoke petice, da bi izgledala veća, budući da 
nije bila visokoga uzrasta. Carica Eugenija uvela je krinolinu, da 
bi tako prikrila promjene svoje figure, premda su te promjene 
bile posve normalne, te se nijedna žena takovih vremenitih pro- 
mjena ne bi trebala da stidi. No krinolinu stale su smjesta nositi 
i one žene, koje nisu imale što da skrivaju, a čipkarstvo u Valen- 
ciennesu time se znatno okoristilo, kao što je porasla i proda svile. 
U 19. vijeku dolazi moda većinom iz kazališta, gdje se inspiriraju 
čuveni krojači, dok tvorničari njihove kreacije ostvaruju i naturu ju 
masi. 0 jednoj haljini, koju bi Šarah Bernhardt nosila prigodom 
premijere, ovisilo je blagostanje i rad tisuća ljudi, industrija či- 
tavih gradova. U to se doba razvila slavna francuska ,,h a u t e 
c o u t u r e“, koja svojim kreacijama opskrbljuju čitav svijet. Uloga 
Pariza kao modnog zakonodavca pribavila je Francuskoj nepro- 
cjenjive koristi. God. 1924. izvezla je Francuska svilenih tkanina 
za 3 milijarde franaka, što je prema tadašnjem tečaju iznosilo 
nekih 800 do 900 milijuna zlatnih franaka. 

Žene su čudna stvorenja. Obzirom na žensko zakonodavstvo 
Francuska je jedna od najnatražnijih zemalja. U Francuskoj žena 
nema izborno pravo, a u civilno-pravnom smislu ne može nikada 
biti punoljetna. Mislio bi čovjek, da će se žene odbiti od takove 
države. Ali da! Rekao bih, da su se sve žene svijeta složile, da 
podupru francusku industriju svile i trgovačku bilancu Francuske 
republike, a sve na štetu svojih muževa, koji plaćaju njihove 
toalete. 


Gusjenica i tvornica 

Zanimljivo je spomenuti, da industrija svile nije nikada di- 
rektno ovisila o svilčevoj gusjenici. U Evropi su se prije proizvo- 
dile svilene tkanine, a mnogo se kasnije počelo gajiti svilca. Nije 
međutim nikakav slučaj, da se svilena industrija snažno razvila 
u onim zemljama, u kojima je bilo dosta duda. Tečajem vremena 
jedina je Italija mogla snabdijevati samu sebe sirovom svilom i 
povrh toga nešto sirove svile izvoziti. Udružene države, gdje je in- 


dustrija svile veoma razvijena, nikada nisu gajile gusjenicu svilca, 
a Japan i Kina, kao i zemlje Prednje Azije — nisu do nedavna 
imali nikako vu industriju svile u evropskom smislu, premda je 
ondje svilac kod kuće. 

Devet desetina svjetske proizvodnje sirove svile otpada na 
istočnu Aziju. Osim naročito pogodnih klimatskih prilika, ovim 
zemljama ide u prilog i jeftina radna snaga. Dobro je primijetio 
jedan Francuz, da je za proizvodnju najskuplje tkanine potrebno 



brojno i siromašno pučanstvo. Takovoga pučanstva ima u Japanu 
i Kini, pa je industrija sirove svile usredotočena u najgušće na- 
seljenim područjima. U tim područjima Japana i Kine zaposleno 
je 99 posto seljačkoga pučanstva gajenjem dudova svilca. Poli- 
tičko propadanje pogubno je utjecalo na kinesku kulturu svile, ali 
se zato u Japanu ova kultura ne samo održala, nego i dalje razvila. 
Brižnom kontrolom i izborom kokona uspjelo je Japancima uzgojiti 
snažnu i zdravu gusjenicu. Pedesetih godina prošloga stoljeća stigao 
je težak udarac evropske uzgajatelje: neka je bolest gotovo istri- 
jebila sve gusjenice svilca u Francuskoj i Italiji. Ova je epidemija 
potrajala gotovo 15 godina, sve dok nije intervenirao Pasteur, 
znameniti francuski bakteriolog, koji je poučio ljude kako će po- 
moću mikroskopa lučiti zdrave čahure od bolesnih. Ipak se evrop- 
sko svilarstvo ne bi moglo kroz to vrijeme uzdržati, da iz Japana 
nisu uvoženi zdravi kokoni. Japanska je gusjenica spasila tada 
mnogim Evropljanima njihovu gospodarsku egzistenciju. 

O japanskoj sirovoj svili ovise sve zemlje koje proizvode svi- 
lene tkanine, a to je činjenica s kojom valja računati. Svatko bi 
se rado oslobodio japanskog monopola, a Francuzi nastoje u tu 
svrhu uzgojiti gusjenice u Indokini, gdje su prilike povoljne. Ame- 
rikanci su udarili drugim putem. Budući da je radna snaga u 
Americi preskupa, odlučili su oni poduprijeti svim silama kine- 
sku proizvodnju sirove svile. Kinezi rado primaju tu pomoć, a 
čitav je svileni izvoz iz Kine u rukama amerikanskih i evropskih 
tvrtki. 

Bez strane pomoći razvija Sovjetska Rusija svoju proizvodnju 
svile. U taj je posao uloženo mnogo truda, no tek će budućnost 
pokazati, da li je trud bio plodonosan. 

Nekoć je Turska bila važan proizvađač svile. Prije rata bilo je 
tursko svilarstvo najviše razvijeno oko Drinopolja i Bruse. Inđu- 

strija svile stradala je za vrijeme grčko-turskog rata 1920.-21. A 
nakon rata iseljeno je iz Male Azije grčko pučanstvo, i to baš 
iz onih krajeva, koji su proizvodili svilu. Maloazijski Grci bave se 
svilarstvom i u novoj postojbini, pa nije isključeno, da će Grci 
tako nadoknaditi svoje gubitke. 

Od zapadnih zemalja jedino je Italija, Francuska i Španjolska 
faktor u proizvodnji svile. Italija je tek u 20. vijeku morala 
ustupiti pred Japanom i Kinom: dotada je dobavljala sirovu svilu 
kao najvažniji producent. No ako proizvodnjom sirove svile Italija 
zaostaje za Dalekim istokom, njena je industrija znatno uznapre- 
dovala. Do 20. vijeka bio je Lyon središte svjetske trgovine svilom, 
a sada ga je dostigao i prestigao Milano. 

Najjaču industriju svile imadu Udružene države. Ona je usre- 
dotočena u istočnim tekstilnim područjima na atlantskoj obali. 

gdje se nalazi središte vunene i pamučne industrije. Danas Amerika 
prerađuje tri četvrtine svjetske proizvodnje sirove svile, a New York 
je najvažniji kupac ove si- 
rovine. 

Svaka je moda uvjeto- 
vana ljudskim nagonom, 
koji nas sili da oponašamo 
drugoga. No u evropskim 
zemljama izjednačuje i di- 
ferencira u isti mah. Svaka 
dama hoće biti odjevena 
„po mođi“, ali hoće da toj 
modi dade neku ličnu notu. Američke su žene drukčije. Evropski 
putnici tvrde, da sve Američanke imaju jedno te isto lice. Ova je 
tvrdnja zacijelo pretjerana, ali tvorničari u New Jerseyu ističu, 
da im jedinstvenost američkog ukusa znatno olakšava „standardi- 
zaciju“ tkanina i konfekcije, a to proizvodnju znatno pojedno- 
stavnjuje i pojeftinjuje. Isti ti fabrikanti nadovezuju, da je Ameri- 
kanka po njihovu mišljenju najčarobnije i najoriginalnije biće na 
svijetu — no to je možda već trgovačka uslužnost prema mušteriji. 

HVALOSPJEV LANU 


Stari prijatelj čovječanstva 

Lan se nije nikada isticao u svjetskoj povijesti. Nije on takove 
nametljive ćudi kao pamuk. Tih je i miran, a sve odiše nekom 
osebujnom hladnoćom: nije li prijatno kada legnemo u nanovo 
presvučeni krevet i osjetimo svježu hladnoću ponjave i jastuka? 
Premda se nije isticao ratničkim pothvatima, ipak je revno sudje- 
lovao u izgradnji evropske kulture i svojski pomogao čovjeku, 
kada je ovaj konačno odbacio životinjska krzna. Od onog vremena 
sačuvao je lan svoje mjesto u kućanstvu sve do današnjega dana. 

Botaničari su ustanovili, da je domovina lana Prednja Azija. 
Gajiti počeli su ga približno u isto vrijeme u Maloj Aziji i Evropi. 
Tragovi lana nađeni su u švicarskim i talijanskim sojenicama, a 
to je dokaz, da su u Evropi davno prije seobe naroda znali za lan. 
Ipak valja priznati, da je Blizi istok pretekao Evropu, što se tiče 
preradbe lana. Već su egipatske mumije, koje arheolozi cijene na 
četiri do pet hiljada godina, umotane isključivo u platnene povoje. 
Dugo vremena mislili su naučenjaci, da su ti povoji pamučni, no 
tekstilni stručnjaci ustanovili su pod mikroskopom, da je to tkanje 
napravljeno od lana. 

Prema bibliji bilo je lana i u Transjordaniji. Evanđelja spo- 
minju i platnenu odjeću. Feničani, glasoviti trgovci i pomorci sta- 
roga vijeka, ne samo da su trgovali lanom, nego su ga i sami 
trošili u velikim količinama. Već tada je vladala velika potražnja 
za lanom u primorskim krajevima, jer su brodari trebali jedra. 
Feničani su prvi svoja jedra obojili grimizom, pa ako se boja i 
promijenila, sačuvao se običaj, da se jedra bojadišu. Svatko tko je 
putovao Sredozemnim morem sjetit će se raznobojnih jedara. 
Nakon što je sretno svladao Minotaura, vraća se Tezej kući crnim 
jedrima, mjesto da razapne bijela ili crvena jedra, koja znače 
sreću. A najelegantnija žena staroga svijeta, Kleopatra, prisustvo- 

^ala je bitci kod Akcija u sjeni grimiznog jedra, koje se nadimalo 
na njenoj galiji. 

Grci su isprva nosili samo vunene haljine. Tek kasnije stali su 
nositi platno, koje je došlo iz Egipta posredstvom Feničana. Onda 
su se opet vratili staroj modi odijevajući se u vunene tkanine. No 
platno se sačuvalo u kućanstvu. Od Grka su ga primili Rimljani. 
Platnene haljine nosile su žene, dok se muškarci nisu sprijateljili 



Lan i konoplja u Evropi 


s ovom novotarijom. No i oni, koji su nosili vunu, služili su se 
platnom u obliku rupčića. Ova kulturna tekovina začela se u staro 
doba i to u Rimu. U 2. i 3. stoljeću nakon Krista bila je i platnena 
tunika općenito raširena, a platno iz Egipta i Male Azije tvori 
važnu stavku u rimskom uvozu. Kada su Rimljani prodrli u da- 
našnju zapadnu Evropu, naišli su ondje na lan. Oni su što više 
uvozili pređu i gotove tkanine iz današnje Belgije i Flandrije. Ta- 
lijanski naziv za najfiniji lan — ,,renso‘‘ — nije ništa drugo no 
talijanski izgovor Reimsa. Taj je grad već u carsko doba dobavljao 
Rimu lan. 

Stari je Rim trebao mnogo lana. Od lana bi se pravile tkanine 
za odijela, ručnici, plahte i druge stvari, koje su u istočnoj Evropi 
i danas slabije poznate, dok Azija za njih uopće ne zna. Osim toga 
je stari Rim trebao mnogo platna za svoju vojsku, a naročito za 
svoju flotu. Stoga su Rimljani zarana počeli sami uzgajati lan. 
Glavna područja lana bila su i tada, kao i danas, u Lombardiji i 
dolini Pada sve do Tesina. 

Tečajem svoje tisućljetne povijesti lan je zasvjedočio, da se 
može prilagoditi najrazličitijem podneblju i najrazličitijem tlu. 
Danas uspijeva lan u sjevernome dijelu centralne Amerike, kao i 
u Argentini, Indiji i Rusiji. No treba razlikovati lan, od kojega do- 
bivamo vlakno za tkanje, i lan, koji se uzgaja zbog ulja, koje dobi- 
vamo prešanjem sjemenki. Ova vrst lana zahtijeva suhu toplinu, 
dok vlaknasti lan voli vlažno i hladnije podneblje. Jedina zemlja, 
koja ima u dovoljnoj količini i jednog i drugog lana je Rusija, 
budući da je tako velika, da se i klima i sastav tla u pojedinim 
krajevima bitno razlikuju. 

Lan napušta Evropu 

U Srednjem vijeku bilo je gajenje lana rašireno u čitavoj 
Evropi. Francuska, Irska, Belgija, Njemačka i druge zemlje pro- 
izvodile su velike količine lana, koji je bezbrojnim kućnim radni- 
cima davao posla. Bio je to tipičan kućni obrt. U svakoj je se- 
ljačkoj kući zujalo vreteno, a priređivanje lana i pravljenje platna 
spominje se veoma često u narodnim pripovijestima i pjesmama. 
Lan je kao i žito, preturio sve bure svjetske povijesti. Početkom 
19. vijeka gajenje je lana iznova procvalo u Evropi zbog blokade 
u doba Napoleona. Kako se tada kontinentalna Evropa nije mogla 
snabdijevati prekomorskom svilom i pamukom, dala se na inten- 
zivnije gajenje lana i proizvodnju platna. Područje zasijano lanom 
znatno je povećano ne samo u Francuskoj, nego i u Belgiji i Nje- 
mačkoj. Stvorena su nova središta industrije platna. Ipak je ga- 
jenje lana polovicom 19. stoljeća stalo polagano nazadovati, a taj 
proces traje sve do naših dana. Jedina je iznimka Rusija. Rusija je 
do Svjetskog rata pokrivala pet sedmina svjetske potražnje. Sve 

zemlje, koje su se nekoć proslavile svojim lanom, morale su 
prije rata uvoziti lan iz Rusije: Irska, Francuska, Belgija, 
Njemačka. 

Kako da objasnimo ovo nazadovanje? Odavna je lan postao 
kulturnim dobrom, vršeći važnu ulogu u životu ljudskom. Lan je 
služio milijunima seljaka i svim imućnim slojevima. Do početka 
19. vijeka bio je lan tako reći simbol trajnih vrednota, simbol 
imetka i stalnoga životnoga reda. Nijedna druga tkanina nije tako 
trajna. Platno, čipke, vezivo — to su bile „valute 44 srednjega sta- 



leža. To se blago održalo pokoljenjima omogućivši „zgrtanje ka- 
pitala 44 . 

Lan nije zaostajao za kulturnim napretkom. Nijedan dandy 
18. vijeka, nijedan gentleman 19. vijeka nije nosio svilene košulje. 
No u 19. vijeku uspjelo je pamuku, da se — onako bezobziran 
kakav jest — progura na prvo mjesto, a otmjeno je platno moralo 
uzmaći. Nije bilo doraslo gospodarskom natjecanju s pamukom, a 
ta se katastrofa razabire i na kulturnom području. Lan je odavna 
prijateljevao s umjetnošću. Dobavljao je slikarima platno i ulje, 
a u istom kutu Evrope nalazimo brabantsko platno, valenciennes- 
ske čipke, Rubensa i Van Dycka. A kada su proste oleografije stale 
potiskivati prave umjetnine morala je i platnena košulja ustupiti 
mjesto pamučnoj. Mjesto teške škrinje s platnom dobivale bi odsada 
građanske kćeri prije udaje uložnu knjižicu. 

A zašto lan nije mogao konkurirati pamuku? Zato, što se obra- 
đivanje lana nije moglo racionalizirati, kako to žele savremeni tvor- 
ničari tekstila. Za razliku od pamuka laneno se vlakno ne dobiva 
iz ploda, nego od stabljike, i to od lika unutrašnje kore stabljike. 
Lan se ne kosi, nego čupa zajedno sa korijenjem, čisti od sjemenki 
i grančica, a ovako očišćena stabljika umače u vodu, da bi se liko 
odlijepilo od vlakna. Vlakna se onda isperu ili razastru na liva- 
dama, da bi ih ovlažila rosa. Izlučeno vlakno podvrgava se raznim 
drugim operacijama, a sve to danas rade strojevi. No sredinom 
19. stoljeća nije mehanizacija bila provedena kao što je provedena 
danas, pa je trebalo mnogo truda i vremena i radne snage, te se 
proizvodnja na veliko nije nikako isplaćivala. I danas, kada se 
platno tka strojevima, najfinije se vrsti tkaju rukom. Ni u jednoj 
grani tekstilne industrije ne vrši ručni rad tako važnu ulogu kao u 
platnarstvu. 

Na poprištu javlja se stroj 

Prva mehanička predionica lana u sjeni je velikog Napoleona. 
Nakon što je proglasio blokadu, hoteći slomiti trgovačku premoć 
Engleske, odlučio je iskoristiti koliko je više moguće kontinentalne 
sirovine, da bi tako emancipirao Evropu od prekomorskog uvoza. 
Obzirom na pamučnu industriju ovaj pokušaj nije uspio, no s 
lanom je bio sretnije ruke. God. 1805. objavila je Napoleonova 
vlada nagradu za stroj, koji će omogućiti mehaničku obradbu lana. 
Nagrada je bila veoma znatna: iznosila je milijun franaka, pa se 
već iz toga vidi kolika se važnost tada pripisivala lanu. Za na- 
gradu se natjecao francuski inženjer Philippe de Girard. Godine 
1810. podastro je vladi model svoje mašine, koja je smjesta isku- 
šana, a i simpatično ocijenjena. Doskora je uvelo nekoliko tvornica 
Girardov stroj. 

Tečajem vremena njegov se izum mijenjao i usavršavao, no 
osnovni je princip ostao nepromijenjen. Girardov je stroj znatno 
dotjerao Englez Marshall, za kojega vele, da se mitom domogao 
francuskog patenta. Tridesetih godina posvuda se radi Marshal- 
lovim strojevima. Iz Leedsa u Engleskoj došla je ta mašina u 
Belfast u sjevernoj Irskoj (današnji Ulster), gdje se već onda 

nalazilo glavno sjedište engleske industrije lana. Otada proizvode 
Englezi goleme količine jeftinoga platna. 

Stroga zabrana protiv izvoza predioničkih naprava, odnosila 
se naravski i na Marshallov stroj. No ta zabrana nije Englezima 
mnogo koristila. Neki prelac iz Lillea (Lille je i danas središte 
francuske industrije platna), Antoine Scrive došao je u Englesku 
i tražio namještenje u jednoj predionici lana. Svakojakim triko- 
vima i lukavstvima Scriveu je uspjelo da prozre tajnu engleskih 
strojeva. Vratio se kući, a nakon nekog vremena lilleska je indu- 
strija platna stala naglo napredovati odupirući se uspješno engle- 
skoj konkurenciji. 

A Girard? Nekoliko je godina ovaj francuski inženjer uporno 
radio žrtvujući čitav svoj imetak svome izumu. A kada je tražio 
da mu isplate raspisanu nagra- 
du, Napoleon se nalazio na 
Elbi, a za vrijeme Stotine dana 
nije imao kada da se bavi 
ovim pitanjem. Girard je ku- 
šao utjerati svoju tražbinu od 
vlade Ljudevita XVIII., no ta 
je i sama trebala novaca. 

Girard je imao pravo na je- 
dan milijun, ali mu to nije 
mnogo koristilo. Siromah izumitelj našao se tako jednoga dana 
u zatvoru zbog dugova. 

Ni sada nije klonuo, nego je otplativši dugove napustio Fran- 
cusku i otputovao u Austriju, noseći sa sobom planove svoga tka- 
lačkog stana. U Hirtenbergu kraj Beča osnovao je tvornicu. Po- 
duzeće nije uspijevalo, a Girard je nakon nekog vremena otišao u 
Poljsku. Nedaleko Varšave osnovao je novu tvornicu, koja se s vre- 
menom razvila u jedno od najsilnijih poduzeća evropske industrije 
lana. Čitav se grad zove danas po francuskom izumitelju — Žy- 
rardow. No to poduzeće nije pripadalo samome Girardu, ni tu nije 
stekao imetak. Njegovim su se izumom i radom okoristili drugi. 
Petnaest godina nakon što je osnovao ovo poduzeće, vratio se 
Girard kući u Francusku, gdje je godinu dana nakon toga umro 
ne ostavivši svojim nasljednicima ni jedan centime. Tek je vlada 

Napoleona III. našla za shodno da Girardovim nasljednicima 
isplati malenu rentu. 

Za rusku industriju lana Žyrardow je od velikog značenja. 
Odavle se ta grana tekstilne industrije razvijala prema istoku, a 
njeno je glavno područje oko Moskve. I ruskoj industriji lana po- 
godovala je činjenica, da su tvorničari imali veliko domaće tržište, 
bez kojega ni jedna tekstilna industrija ne može prosperirati. Osim 
toga raspolaže Rusija neiscrpivim sirovinama i jeftinom radnom 
snagom. Ruski i poljski seljaci dugo su vremena primali iz tvor- 
nice pređu, koju su sami tkali i vraćali tvornici gotovo platno, 
koje se u tvornici dotjerivalo i spremalo za prodaju. 

I u Njemačkoj održao se do najnovijeg doba ovaj kućni obrt 
a u novije se doba što više ojačao. U njemačkim seoskim domo- 
vima sačuvano je danas preko 100.000 ručnih tkalačkih stanova, 
od kojih je preko 40.000 trajno u pogonu. 

Druge su prilike u Novome svijetu, gdje nema seljaštva u na- 
šemu smislu i gdje je radna snaga kudikamo skuplja. Za svoja vre- 
tena (pukih 9.000!) Amerika je uvozila lan iz Rusije. Proizvodnja 
platna karakterističan je obrt Staroga svijeta. Ako Rusija prednjači 
proizvodnjom lanenih vlakana, industrijski prvak je Velika Brita- 
nija, to jest Ulster. Na svijetu ima 3 milijuna vretena, a od toga 
posjeduje Vel. Britanija 1,2 milijuna, to jest skoro 40 posto. Na 
drugome je mjestu Francuska (pola milijuna vretena i to u sjever- 
nim departementima, koji graniče s Belgijom), na trećemu Sovjet- 
ska Rusija, na četvrtom Belgija, a na petome mjestu Njemačka. 


Preporod 

Njemačka se industrija lana razvila najprije u Šleskoj. Već se 
sredinom 14. vijeka spominju prve šleske tkaonice. Nakon najvi- 
šega cvata u 17. i 18. stoljeću, Šleska je industrija platna stala 
propadati zbog tehničkog napretka engleske i francuske industrije. 
No u drugoj poli 19. vijeka dostigla je svoje takmace provodeći 
mehanizaciju u tvorničkoj proizvodnji. Danas je industrija platna 
razvijena u čitavoj Njemačkoj. 

U sudetskom području, koje djelomično pripada Čehoslovačkoj, 
središte je proizvodnje damasta, finih stolnjaka i drugoga kućno«? 
rublja. 

Ako je po broju vretena Njemačka industrija platna bila prije 
rata na petome mjestu, po vrijednosti svoje produkcije dolazila je 
odmah iza Engleske. Preko 18 posto ukupne vrijednosti svjetske pro- 
dukcije platna otpadalo je na Njemačku, a njeno domaće tržište 
bilo je veoma prostrano. Ljudi su kupovali platno, batist. damast i 
druge platnene proizvodnje, te je Njemačka razmjerno malo izvo- 
zila, svega nekih 8 posto svoje proizvodnje platna. No gajenje lana 
sveudilj je nazadovalo, tako da je Njemačka prije rata samo deset 
posto svoje potrošnje pokrivala domaćim lanom. 

Poteškoće oko dobave stranih sirovina potakle su u naše doba 
ponovno gajenje lana. Država podupire proizvađače novcem, a 


vrši se i živa propaganda za platnene 
tkanine. 

U novije doba pogoduje lanu i mo- 
da. Mladež se dosjetila, da je platno 
najbolji pratilac sporta. U vezi s dru- 
gim materijalom proizvode se sada 
nove tkanine, kojima je ispravljen stari 
nedostatak lana, da se lako ,,gužva“. 

Sve što se vraća, javlja se u novo- 
me liku. Današnja tehnika svašta zna i 
svašta ostvaruje, o čemu se prošlih 
dana nije ni slutilo. Proizvode se tka- 



nine, koje su gipkije i ljepše od svih prijašnjih, kao na pr. kada 


spajamo lan i umjetnu svilu. Takova se mješovita tkanina ne čuva, 


istina, u tradicionalnoj škrinji od pokoljenja do pokoljenja, ali 


služi kudikamo većem broju ljudi. 

konoplja nije tako otmjena, ali je i 

ONA KORISNA 


Užari osvajaju mora 

Uz lan razvio se njegov blizi srodnik, koji nije tako „otmjen^, 
ali je i on koristan. Taj je srodnik — konoplja. Konoplja uspijeva 
u tako reći svakom podneblju, ali voli toplinu, pa su njena vlakna 
u toplim krajevima najbolja. Talijanska se konoplja može takmiti 
s lanom. Za razliku od lana konoplja iste vrste daje i vlakno i 
sjeme, te jedno ne smeta drugome u razvitku. 

Prve vijesti o konoplji nalazimo u jednom grčkom izvještaju 
o Skitima, za koje se veli, da se natiru konop lj inim uljem i opajaju 
udisanjem njenih para, bacajući konopi j ina zrna na ugrijano ka- 
menje. Grci su sami stali kasnije gajiti konoplju i to u Trakiji, 
gdje se zarana razvilo užarstvo. Od konoplje pravile su se u Trakiji 

tkanine. U starome svijetu nije bilo in- 
dustrije u današnjem smislu, pa nije 
trebalo ni toliko vreća ili špage, koliko 
se troši danas. No zato je u ono doba, 
kao i mnoga stoljeća poslije glavni po- 
trošač konoplje bila flota. Prvi osvajač 
oceana bio je lan, a s njime i konoplja. 
Lan je dobavljao jedra, no tek kad su 
ljudi naučili, kako se od konoplje prave 
brodska užeta, mogli su se antikni po- 
morci odvažiti izvan Gibraltarskog tje- 
snaca u Atlantski ocean. Pravo je čudo, 
kako su pomorci već prije mogli oplo- 
viti Sredozemno more. Ta čime su napinjali jedra? Ni Feničani, 
ni Egipćani ni Grci onoga vremena nisu poznavali užeta od ko- 
noplje. Za brodske konope služila je neka vrst lanenog lika, egi- 
patski ,,biblus“. I Odisej služio se ovim materijalom. Užeta plela 
su se i od kožnatog remenja. Trebalo je veoma mnogo spretnosti 

i srčanosti, da bi se čovjek s takvim materijalom odvažio na da- 
leka morska putovanja. 

Rimljani služili su se za vrijeme drugoga Punskoga rata (to 
jest koncem 3. vijeka prije Krista) nekom španjolskom travom, 
koja se i danas gaji u Španjolskoj i sjevernoj Africi, a služi za 
proizvodnju papira, budući da je za brodske konope preslab ma- 
terijal. Tek je konoplja omogućila pomorcima veće pothvate, a 
s njome započinje dugotrajna i slavna povijest jedrenjaka. Je- 
drenjaci su otkrili sve zemlje, između kojih danas promeću put- 
nike i robu oceanski divovi. Ako su danas najvažnije stvari, od 
kojih se gradi mornarica, željeza i čelik, to je prije izuma parnoga 
stroja bio najvažniji materijal drvo, lan i konoplja. Englezi su 



SSSR 1*0 



Toliko je vlakana konoplje 
dobiveno lC)3*i 
( u hiljadama iona) 


odavna uvozili konoplju iz Rusije preko Arhangelska. Hanza je 
uvozila ove sirovine u Englesku i Holandiju iz Novgoroda. 

Kada je sredinom 19. vijeka jeftinija tropska i ruska konoplja 
stala konkurirati evropskoj, stala je opadati i površina zasijana 
konopljom. Njemačka je prije rata trošila godišnje oko 60.000 tona 
prerađene konoplje, a površina zasijana konopljom spala je uoči 
rata ispod 500 hektara. Gotovo sva potražnja pokrivala se uvozom 


iz Rusije i Italije. Za vrijeme Svjetskog rata uspjelo je povisiti 
prirod konoplje na 2.700 tona, no poslije rata proizvodnja konoplje 


u Njemačkoj opet je naglo opala. God. 1932. iznosila je samo 


300 tona. 

Premda je u Rusiji zasijana površina mnogo manja nego prije 
rata, ipak Rusija i danas gospoduje tržištem konoplje. No valja 
istaknuti, da su se posljednja dva decenija javili na poprištu 
ozbiljni takmaci. Najvažniji je među njima — juta. 

Kako je D r. Roxburg otkrio .,jhot“? 


Prije sto godina malo je tko u Evropi znao za jutu, dok je u 
Indiji bila odavna poznata. U gusto naseljenim dolinama donjega 
Gangesa i njegovih pritoka, a naročito na obim obalama Brahma- 
putre, raste visok grm. Stabljika toga grma daje grubo i snažno 
vlakno. Isprva se to vlakno priređivalo i obrađivalo kao i laneno 
platno. Odavna se od tog vlakna pravila tkanina, koja je služila 
ponajviše u gospodarstvu, ali i za odijevanje. Tkanina ta zaostaje 
za pamučnom i lanenom, ali siromašni indijski seljak nije navikao 
na luksus. Ako je platno i ljepše i prijatnije, nije loša ni juta. U 
domovini pamuka ljudi su se veoma rado odijevali u jutu, iz koje 
se kod nas prave vreće. Čudno je to na svijetu: u rižinim po- 
dručjima Kine hrane se seljaci prosom, a japanski se uzgajači 
gusjenica ne odijevaju u svilu. 

U doba, kad je Francuska revolucija potresala Evropom, pro- 
življavala je Engleska svoju industrijsku revoluciju. Zanimanje za 

tekstilne sirovine znatno je 
poraslo. Godine 1792. iza- 
slala je Istočnoindijska kom- 
panija jednoga specijalistu u 
Kalkutu, kojemu je povjere- 
na zadaća, da istraži „indij- 
sko vlakno 44 i dade svoje mi- 
šljenje. Taj stručnjak zvao se 
Dr. Roxburg, a sluge gospo- 
dina doktora zvali su indijsko vlakno ,,jhot“. Odatle i naš naziv 
— juta. 

Roxburg se o juti povoljno izrazio. Prorekao joj je sjajnu bu- 
dućnost i predvidio bogatu dobit. Istočnoindijska kompanija kušala 
je na to uvesti jutu u Englesku, no pri tom nije bila sretne ruke. 
Nekoliko godina kasnije nabava tekstilnih sirovina postala je od- 
jednom veoma aktuelna. Napoleon je zaprijetio, da će presjeći 
engleski uvoz konoplje iz Rusije. Nato je kompanija stala kupovati 
jutu i dobavljati je na svoj rizik engleskim tkalcima. Kompanija je 
trgovala većinom skupim proizvodima, kao što je riža, pamuk, 
čaj, a trebala je mnogo vreća. 

Škotski se gradić Dundee prihvatio posla, a kada se god. 1835. 
ispostavilo, da se preradba jute može znatno olakšati, ako je prije 
smekšamo u ribljem ulju, grad Dundee stao se naglo bogatiti. Kao 
da je u najbližoj okolici grada otkriven zlatni rudnik! A kada je za 
vrijeme Krimskoga rata izostao uvoz ruske konoplje, Dundee je 
pravio izvrsne poslove, te se doskora prometnuo u novi Manche- 
sler. I proizvodnja jute u Indiji dobila je time snažan poticaj. 
Nitko nije prosvjedovao, kada je poduzetni George Acland god. 
1855. otpremio prve tkalačke strojeve za jutu iz Dundeea u Indiju, 
gdje je, kraj Serampura u Bengaliji, osnovao prvu indijsku tvor- 
nicu. Trideset godina kasnije niknule su oko Kalkute bezbrojne 
predionice jute. Nakon rata mnoge su tvornice u Dundeeu prestale 
raditi, preselivši se u Indiju. 

Sada radi u škotskoj industriji jute oko 300.000 vretena, a u 
Indiji oko jedan milijun vretena i približno 50 hiljada tkalačkih 
stanova. Juta se upotrebljava za proizvodnju konopa i špage. No 
najvažnija je proizvodnja vreća. Iz Indije razaŠilju se vreće po 
čitavom svijetu. Godišnje se izvozi oko 600 milijuna komada. Juta 
je najvažnija eksportna roba Indije. Izvoz jute donosi Indiji 300 
do 350 milijuna dolara godišnje, to jest više nego što Japanu do- 
nosi njegov izvoz svile. 


Semjonov 

CRNO SUNCE 


Podzemne šume 


Što je ugljen? 

Nekoć se držalo, da je kameni ugljen skraćeno zemno ulje 
pomiješano sa sumporom. Kasnije javljaju se i druge hipoteze o 
podrijetlu ugljena. Neki drže da je ugljen nastao nakon stvaranja 
svijeta, dok drugi ovu tvrdnju oštro pobijaju, a njene zastupnike 
krste „hereticima* 4 . Modema je znanost ustanovila, da su nalazišta 
kamenog ugljena zapravo „podzemne šume' £ . Ugljen je nastao 
mnogo vremena nakon stvaranja svijeta, a njegov je postanak re- 
zultat dugotrajnog razvitka. Prvu fazu toga razvitka možemo i 
danas opažati u nekim močvarnim krajevima. Kada uvelo bilje 
propada u močvarnoj vodi i ostaje ondje dulje vremena bez zraka. 

_ . _____ bilje će istrunuti. Malo 

pomalo, to će se bilje 

treset. Ovaj treset pro- 

1 .{J|' hl i e x dubl i e ’ pokrivaju 

J 7 ^ ga svakojake naslage, a 

ma ^° pomalo pretva- 

ufflien. 

n o ^ Isto je tako u pradav- 

ČČVVČčg f- ij' no doba, prije ledene 

periode ’ trula masa bili ' 
' nih trupla uronila u 

Zemni je ugljen probo- 

Č L ravio u zemlji dulje vre- 

- ^ mena, nego li mrki 

ugljen, a nalazi se i 

dublje. Još se dublje nalazi antracit. Iz prašume, koja je stara ne- 
koliko stotina godina, može nakon svih mogućih preobrazbi nastati 
sitna naslaga ugljena, sloj od nekoliko centimetara. Kolike su dakle 
generacije šuma bile potrebne, da bi nastala trula drvena masa, koja 
je potrebna za deset metara duboki sloj kamenoga ugljena! U Rhein- 
thalu zapadno od Kolna ima naslaga mrkoga ugljena, koja dosiže 
103 metra. Ovo je najjača naslaga u čitavome svijetu. 

Imade i iznimnih slučajeva. Ako mrkom ugljenu priteknu u 
pomoć drugi faktori može nastati ubrzanim tempom antracit. A 
mora se reći i to, da se članovi ugljene družbe ne razlikuju samo 
svojom starošću, nego i kemijskim sastavom. Često čujemo izraz, 
da je neki ugljen ,,bituminozan“. Takove su one vrste ugljena, koje 
sadrže naročito mnogo smole i pakline (lat. bitumen - — zemna 
smola). Po svom kemijskom sastavu ova je smola slična nafti, a 
nastala je vjerojatno tako, da su drvene mase i svježa životinjska 
trupla dospjela pod vodu. 

Kameni ugljen, a napose antracit najstariji je i najčišći proiz- 
vod biljnoga carstva. Naslage ugljena zaista su podzemne šume, 
u kojima se sačuvala sunčana energija, koju su nagomilale stolje- 
ćima generacije i generacije golemih stabala. Trećega dana Geneze, 
ta su se stabla zelenila na zemlji, koja je netom bila stvorena. No 
onda ih je pritisnula sila tisućljeća, a sada počivaju duboko pod 
zemljom kao ukrućeni crni komadi sunca. 

Nema sumnje, da je antika znala za kameni ugljen. Grci su ga 
zvali ,,lithantrax“, a taj se naziv sačuvao do danas u talijanskom 
izrazu za zemni ugalj, ,,Iitantrace“, pa i u međunarodnom nazivu 
antracit. Rimljani zvali su kameni ugljen „carbo fossilis“. Jedan 
Aristotelov učenik u 4. vijeku prije Krista opisao je pojedine 
vrste ugljena, istaknuvši, da kameni ugljen može nadomjestiti drveni 
ugljen, te da se njime služe kovači. Zanimljivo je, da je na 
mnogim mjestima, gdje su se nekoć nalazila rimska naselja ili 
rimske garnizone, nađen ugljeni talog i pepeo. Ipak Rimljani nisu 
pravo znali, kolika je vrijednost ugljena, jer su u južnoj Galiji 
gradili svoje vodovode uprav iznad nalazišta ugljena. 

Čini se međutim da su Kinezi veoma rano stali upotrebljavati 
ugljen. 0 tome piše Marco Polo između 13. i 14. vijeka spomi- 
njući kineski porculan, koji se peče iz ugljena. 

A kako to, da se u Evropi dugo vremena nitko nije brinuo za 
ove dragocjene zalihe, bez kojih danas ne bismo mogli proživjeti 
ni jedan jedini dan? Stvar je vrlo jednostavna. Mjesto ugljena 
služili su se ljudi drvom, a kako je drvo zadovoljavalo sve potrebe, 
kao gorivo, nije nitko pomišljao na ugljen. No kako su se zalihe 
drva prorijedile i zakonodavci stali štititi šume, počeli su ljudi 
kopati ugljen. Prvi evropski ugljenici osnovani su u 12. stoljeću, 
a u 15. stoljeću ugljen se redovito kopa u mnogim evropskim 
aemljama. 

„Malovrijedan mineral! 44 

U Engleskoj započelo je kopanje ugljena u Northumberlandu, 
na rijeci Tyne, nedaleko morske obale. Zato se i u najstarijim za- 
pisima nazivlje kameni ugljen za razliku od drvenoga — „sea-coal 4 '. 

Ovaj ugljen dopremao se već u 13. stoljeću morskim putem u 
London. U ono doba bili su pioniri engleskog „ugljenarstva 44 sa- 
mostani (a prvi ugljenik uopće osnovali su god. 1113. augustinci 
u Klosterrathu u vojvodini Limburg). Između samostana i gradova 
bilo je zbog ugljena mnogo trvenja, jer su i jedni i drugi sebi 
prisvajali pravo na ugljen. Sačuvani su podaci o jednoj parnici iz- 
među stanovnika New Castlea i samostana Tinemouth. Građani su 
opljačkali nekoliko samostanskih lađa krcatih ugljenom i napali 
monahe nazivajući ih đavolovim sljedbenicima — „satellites of 
Satan“. 

„Đavolski 44 atributi ugljena bili su najozbiljnija smetnja upo- 
trebi ugljena. God. 1306. zabranio je kralj Eduard I. na poticaj 
parlamenta, da se u Londonu lože peći ugljenom, i to u interesu 
zdravlja. Tko se ne pokori ovom nalogu bit će osjetljivo globljen, 
a ako i to ne pomogne, razorit će mu ognjište. | 

Ipak je potrošnja ugljena rasla. Najviši državni interesi su ču- | 

vanje šuma, budući da je drvo bilo glavni materijal za brođograd- 
nju. A kako je osim drva trebalo i željeza, te je željeznu rudaču 1 

valjalo taliti, morao je ipak poslužiti ugljen. A konačno su se kra- \ 

ljevi uvjerili, da privilegiji za iskorištavanje ugljena, mogu biti j 

i dobra vrela prihoda. Siromasi, kojima je gorivo drvo postalo 1 

odavna preskupo, ložili su međutim ugljenom unatoč zabrane. Za 

siromasima poveli su se industrijalci i građani, a za vrijeme kra- 
ljice Elizabete predložio je savez pivovara, da se prestane upo- 
trebljavati ugljen, budući da smrad iz pivovarskih dimnjaka, koji 
se nalaze blizu Westminstera vrijeđa kraljičin njuh. Kraljica je i 
sama naredila, da se za vrijeme parlamentarnih zasijedanja, nigdje 
u okolici ne loži ugljenom, kako ugljeni smrad ne bi naudio pleme- 
nitoj družbi. U Francuskoj je početkom 16. vijeka Henrik II. za- 
branio upotrebu kamenog ugljena za taljenje željeza, a profesori 
Sorbonne jetko su napadali „otrovno gorivo 44 . Valja naime znati 
da su tadašnje peći bile veoma nesavršene, te bi ugljen zasmradio 
sve prostorije, podsjećajući na gnjila jaja. 

Dragocjenim, da — nenadoknadivim gorivom postaje ugljen 
tek onda, kada se razvila željezna industrija, glavni potrošač 



ugljena. Već su u 18. vijeku engleski ekonomisti bili načistu što 
vrijedi ugljen. „Ako je sam ugljen malo vrijedan mineral — piše 
jedan od njih — ipak je potreban za taljenje rudače; a kako nam 
je preostalo malo šuma, morali bi bez ugljena mnogi ljudi kod 
nas umrijeti od zime i gladi 44 . Sasvim pod konac 18. vijeka javlja 
se na poprištu novi konzument ugljena — plinska svjetiljka. 
William Murdock, prijatelj i suradnik Watta (koji ja — kako je 
poznato — izumio parni stroj) osnovao je industriju plina. Ovaj 
Murdock, po struci mehaničar, rasvijetlio je 1792. svoju kuću 
ugljenim plinom. Kada je svoje naprave htio patentirati upitala ga 
je parlamentarna komisija: „Vaše će lampe gorjeti dakle bez 
stijenja? 44 

„Da! 44 odvratio je Murdock. 

Buran smijeh popratio je ovaj odgovor. A slavni romanopisac 
š alter Scott, koji je prisustvovao ovom sastanku grdno se narugao 

Murđocku rekavši: „'Dosada smo znali, da dim može nešto po- 
tamniti i zamračiti, a sada nas hoće ovaj mudrijaš uvjeriti, da dim 
može i rasvijetliti ! 44 

Ipak je doskora i sam rasvijetlio svoju kuću ovim ,,dimom“. 
Nekoliko godina kasnije ušlo je „novo svijetlo 44 i u crkve, pa i 
u sam britanski parlamenat. 

Ugljena zaliha pojedinih kontinenata 

Devetnaesto je stoljeće vijek ugljena i željeza. Blago zemlji, 
koja je imala i jedno i drugo! No takovih zemalja nije bilo mnogo. 



Kameni i mrki ugljen u Sjevernoj Americi 


Zapravo jedina Amerika. Isprva je, istina, Engleska bila takova 
sretna zemlja, služeći se domaćim ugljenom i domaćom željeznom 
rudačom. Poslije se njojzi pridružila i Njemačka. No obje ove 
zemlje nisu imale dosta domaćeg željeza, pa su morale željezo 
uvoziti. A kada talimo željezo, mnogo je veća potrošnja ugljena 
od potrošnje željezne rudače. Stoga je mnogo svrsishodni je dovoziti 
rudaču onamo, gdje ima ugljena, nego li postupati obratno. Tako 
su se i one zemlje, koje imaju ugljena, mogle izvrsno razviti, ako 

i nisu imale dovoljno željeza, dok su naprotiv zemlje, koje obiluju 
željeznom rudačom, ali nemaju ugljena (kao na pr. Španjolska i 
Švedska) zaostale za Engleskom i Njemačkom. 

Ugljen je glavni razlog, da se politička i gospodarska snaga 
19. stoljeća usredotočila u zemljama na atlantskoj obali. Na obim 
obalama „Velikoga jezera 4 ", na zapadnoevropskoj i američkoj strani 
razvila se svjetska industrija. 

Prvi su istraživači ugljena u Americi bili katolički monasi. Patei 
Louis Hennepin, podrijetlom Belgijanac, otac je američke indu- 
strije ugljena. Ovaj franjevac, koji je 1675. došao u Ameriku, 
proputovao je područje plemena Mohawk, prodro do Michiganskog 
jezera, a zatim sve do Misisipija. Pritom je doživio svakojakih 
pustolovina, a vrativši se sretno kući objelodanio je štampom svoje 
doživljaje. U tom putopisu spominje, da je na obali Illinois Rivera 
vidio ugljen. God. 1742. otkrio je pater Lally, rodom Francuz, 
nalazišta ugljena nedaleko današnjega grada Richmonda. A neko- 
liko decenija kasnije, kada je prvi riječni parobrod zaplovio Ohiom 
i Misisipijem, ložio je gorivom, koje je otkrio Lally. No to je bilo 
već početkom 19. vijeka. U međuvremenu otkriven je pensilvanski 
antracit. 

Antracit nisu otkrili katolički monasi, nego škotski kvekeri i 
njemački menoniti. Nijemci su prvi počeli kopati u Pennsylvaniji 
antracit i sagradili prve visoke peći. God. 1790. naišao je jedan 
lovac na neobičan crn kamen i donio ga u Fort Allen na granici 
Marylanda i Pennsylvanije. Neobičan crni kamen nađen je na pen- 
silvanskom tlu, a pukovnik Weiss iz Fort Allena osnovao je prvo 
društvo za iskorištavanje pensilvanskog antracita — „Lehigh Coal 
Company“. Nadao se, da će taj ugljen moći prodati u Philadel- 
phiji, no tamošnji stanovnici nisu imali mnogo smisla za to novo 
gorivo. „Coal Stone 44 činio im se prikladnijim da vatru ugasi, nego 
li da je održi. Dvadeset godina 
kasnije kušao je drugi jedan po- 
duzetnik prodati u Philadelphiji 
devet tovara antracita, ali mu je 
uspjelo prodati samo dva. Morao 
je što više pobjeći iz grada, jer 
s u nezadovoljni kupci na nj na- 



valili. Ti su ljudi bili uvjereni, da ih je trgovac prevario davši 
im mjesto ugljena — kamen. No treći je tovar kupio neki podu- 
zetnik na obali rijeke Shuylkill. Čitavu noć trudili su se njegovi 
radnici, da nalože oganj, kao što bi ložili običnim ugljenom. To 
im nikako nije uspjelo, a kad su otišli kući zaboravili su zatvoriti 
za sobom vrata. Jedan se od njih vratio, jer je nešto u radionici 
ostavio, i stao se snebivati vidjevši, da se čitava peć užarila kao 
nikad prije . . . 

Koncem 18. vijeka otkrili su Englezi kameni ugljen u Austra- 
liji. Nedaleko Botany Baya, u predjelu, koji se danas zove Coal- 
cliff otkrio je neki mornarički časnik imenom Flinders nalazišta 
kamenog ugljena. Danas se tamo nalaze ugljenici, koji dobavljaju 
četiri petine australske proizvodnje ugljena i tvore glavno bogat- 
stvo Novoga južnog Walesa. 


,,R u 1 e Britannia !“ 


Početkom prošloga stoljeća bila su uglavnom poznata sva nala- 
zišta zapadne Evrope i Engleske. No dok su u Evropi harali ratovi, 
Englezi su na svom otoku u miru izgrađivali svoje rudnike i dotje- 
rivali uređaje. Na kontinentu nije produkcija ugljena za vrijeme 
napoleonskih ratova gotovo nikako porasla, dok se u Engleskoj 
potrostručila. 

Ugljena ima u Velikoj Britaniji posvuda. Svako industrijsko 
područje ima svoja nalazišta, odakle doprema ugljen. Čitav je otok 
presijecan kanalima, pa se posvuda ugljen može otpremati vodom. 
A ne samo da u Velikoj Britaniji ima ugljena u izobilju, ugljen 
se povrh toga nalazi na mnogim mjestima neposredno uz more kao 
na pr. u Škotskoj i Walesu. Stoga su Britanci zarana počeli izvoziti 
ugljen. U Petrogradu bio je engleski ugljen jeftiniji od domaćeg 
ugljena iz donskoga basena, u Hamburgu i Bremenu jeftiniji od 
šleskog ili ruhrskog ugljena. Engleski su parobrodi odlazili od 
kuće krcati ugljenom, a vraćali su se krcati željeznom rudačom, 
pamukom, drvom, žitaricama i svim drugim stvarima, koje su po- 
trebne engleskoj industriji ili engleskim domaćicama. Grad New 
Gasile postao je svjetskom izvoznom lukom za ugljen. Čitav se 



svijet snabdijevao northumberlandskim ugljenom. U Južnom Wa- 
lesu izvozi se ugljen preko Cardiffa i Swansea. Cardiff razvio se 
u najveću ugljenu luku svi- 
jeta: ugljen je tvorio 96 
posto izvezene robe! 

Englezi su svoju silnu 
ratnu i trgovačku morna- 
ricu snabdijevali domaćim 
ugljenom. Na svim obala- 
ma, na putu u Indiju pre- 
ko Sredozemnog mora, na 
putu u Australiju, oko či- 
tave Afrike, u Zapadnoj 
Indiji, na otocima Južnoga 
mora, u Hongkongu, na Su- 
matri, na Falklandskom 
otočju — svuda se gomi- 
lao engleski ugljen i strša- 
le željezne dizalice. To su 
ugljene postaje, koje se na- 
laze i na stranom teritoriju. 

U svim lukama Južne Ame- 
rike pripadaju glavna sto- 
varišta ugljena (kao i do- 
kovi) Englezima, a ne 
Amerikancima. 

Prije rata dobavljali su 
Englezi tri četvrtine ugljena, koji bi se potrošio na loženje brod- 
skih strojeva. Da su jednoga dana obustavili prodaju ugljena, tri 
četvrtine svih parobroda 
svijeta, ne bi se mogle maći 
s mjesta. U svim lukama 
zastao bi život, a svjetska 
trgovina najednom pre- 
stala. 

Izumitelj lokomotive 
Stephenson bio je pametan 

čovjek. Pred više od sto godina on je primijetio, da lorđ-kancelar 
sjedi još uvijek na svojoj vunenoj vreći, a bilo bi vrijeme, da sjedne 
na vreću s ugljenom. Ugljen je osnov britanske moći, a ne vuna! 

To su bile proročanske riječi. No vremena se mijenjaju. Pred- 
sjednik kuće lordova sjedio je na vuni, a onda na ugljenu. Sad 
bi zapravo morao sjediti na benzinskoj kanti. A kuda će ga sutra 
posjesti? 


Šleska i Ruhr 

Početkom prošloga stoljeća Šleska je bila najvažnije ugljeno 
područje Njemačke. Njeno je tržište bila Pruska s razvijenom 
teškom industrijom. I sama je država bila veleindustrijalac, a na- 
ročito se brinula za ugljen. U Šleskoj su prvi put upotrijebljene 
parne mašine u ugljenokopima. God. 1847. radilo je u Šleskoj 18 
visokih peći za proizvodnju koksa. 

Francusko vladanje 1807. — 13. stopilo je Porajnje i Westfalen 
u jedan gospodarski organizam, koji se orijentirao prema zapadu, 
prema Engleskoj i Belgiji. Obje su ove zemlje tada prednjačile 
tehničkim napretkom. A ruhrsko je područje trebalo tehničkih no- 
votarija, jer se u Ruhru ugljen nalazi mnogo dublje, pa je i eksplo- 
atacija ugljena teža i kompliciranija, nego u Šleskoj. 

U Gornjoj je Šleskoj polovica ugljenika pripadala kneževskim 
familijama; u Donjoj su Šleskoj dominirali knezovi Pless. U ruhr- 
skom području, gdje se već za francuskog vladanja javljaju prvi 
interesenti za ugljen, imade među rudarskim poduzetnicima neko- 
liko malih plemića, no većina pripada malograđanstvu: obrtnici, 
trgovci, učitelji, pastorski sinovi, udovice trgovaca — to su ruhrski 
poduzetnici. Prvi parostroj u rajnsko-vestfalskom području po- 
stavio je u jednome ugljeniku neki Franz Dinnenđahl, bivši svinjar, 
koji je u ono doba već bio dotjerao do tesara. Taj je čovjek shvatio 
važnost strojeva za ruhrsko-vestfalsku industriju ugljena, a mnogi 
učeni ljudi nisu to mogli uočiti ni dvadeset godina kasnije. 

No zapadnonjemačku industriju nisu stvorili pripadnici viših 
slojeva, a ni učeni ljudi, nego ljudi iz naroda. Takova je prva ge- 
neracija industrijskih kapetana, koji su došli iz svih krajeva Nje- 
mačke, a osnovali su prave dinastije privrednika. 



Trgovac, osnivač i organizator 

Takav jedan čovjek bio je stari Mati ja Stinnes, sin ruhrskog 
brodara i sam brodar. God. 1808. osnovao je Stinnes u Miilheimu 
svoj „comptoir . Prva Stinnesova lađa s ugljenom zaplovila je 
Ruhrorm. Niz vodu bilo je lako: lađu je nosila struja, a trebalo je 
samo malo pripomoći dugim motkama. Uz vodu vukli su lađe konji. 
Stari Stinnes nije imao samo lađu, kojom je otpremao ugljen, nego 
i skladište ugljena. Za nekoliko godina toliko se osilio, da je imao 
nekoliko skladišta i vise lađa. Za devet godina imao je i velikih 



lađa, koje su plovile između Kolna i Holandije. To je bila već 
brodarska „linija". A onda je stao sam graditi brodove, uvrstivši 
u svoje poduzeće i jedno brodogradilište. Nakon daljnje tri godine 
imao je 66 lađa, koje su plovile Ruhrom i Rajnom. 

U ono doba plovili su Atlantikom prvi parobrodi. Jedno takvo 
čudovište pojavilo se i na Rajni. No teglenjaka u ono doba nije 
bilo. Pruska je vlada raspravljala na dugo i široko, da li bi na 
teglenjake ili šlepove uvela državni monopol. Stinnesu je međutim 
dojadilo čekanje, pa je naručio u Engleskoj jedan teglenjak, koji 
je god. 1843. zaplovio Rajnom. 

Ljudi su zinuli od čuda, kada je ovaj parobrodić krenuo uz 
vodu vukući za sobom čitav niz teretnih lađa. Pomoću ovoga čudo- 
višta mogu lađe i bez konja putovati uz vodu. To se nije svidjelo 
kirijašima, a uz njih su pristali i seljaci i skovali urotu. Postavili 
su se u zasjedu oboružani puškama i mužarima. Kada se teglenjak 



pojavio stali su na nj pucati, ali je parno čudovište mirno kretalo 
svojim putem, ne obazirući se na kišu taneta. Ni stari Stinnes nije 
se jako uzbudio. Čuvši za urotu naložio je, da se kormilarevo 
mjesto oklopi željeznim pločama, a čitava je momčad morala na 
opasnim mjestima pod palubu. 

Kako je važno uvođenje teglenjaka u transport ugljena, može se 
razabrati iz ovih podataka. Negdašnje teretne lađe krcale su oko 
300 tona ugljena, a teglenjak bi vukao tri takove lađe. Danas ih 
vuče pet, šest, pa i devet, a te lađe ne krcaju više 300, već 3000 
tona! Šlepovi su najvažniji faktor teretnoga prometa na rijekama. 
Prije rata prošlo je kroz riječnu luku Duisburg-Ruhrort 20 mili- 
juna tona robe, dakle nekoliko milijuna tona više od robe, koja je 
u isto vrijeme prošla kroz Hamburg. 

Prvi teglenjak zvao se „Mathias Stinnes I.“, a bio je nalik na 
svoga gospodara: krupan, neumoran i prljav od ugljena. No 
Stinnes nije bio više brodar, nego se bavio trgovinom, gradio mo- 
stove i luke, posjedovao brodogradilišta i parobrodarske linije. A 
kad je umro god. 1845. ostavio je svojim baštinicima četiri uglje- 
nika i glavni udio u 38 ugljenih poduzeća. 

Valovita ruhrska dolina, koja tvori južni dio sadašnjeg ugljenog 
revira, nije početkom 19. vijeka bila gusto naseljena, kao što je 
danas. U ono doba, nije, što više, bilo ni većih mjesta, a čitavo 
su područje prosijecali bezbrojni potoci i grabe, među kojima je 
tekla rijeka Emscher, kako ju je Bog stvorio. Bilo je to, ukratko, 
zapušteno i slabo poznato područje. Nitko nije znao da li u tom 
kraju ima dosta ugljena i da li je to ugljen dobre kvalitete. Trebalo 
je da dođe čovjek poduzetna duha, pun energije, koji će preobra- 
ziti ovaj kraj. Taj čovjek zvao se Friedrich Grillo, a bio je pri- 
vatni namještenik u Essenu, gdje je sretnim spekulacijama prikupio 
nešto novaca. Grillo je tipični osnivač, pionir. Malija Stinnes vje- 
rovao je u teglenjake, njegov unuk Hugo u „transakcije”, drugi su 
vjerovali u novac, a drugi u organizaciju. Grillo je vjerovao u 
ugljen. Spoznao je geološku strukturu ruhrskoga basena i stao ku- 
povati zemlje oko Emschera. A kako je posao napredovao gradio 
je sveudilj nove rovove, željeznice, tvornice, škole, radnička na- 
selja. Za deset godina napravio je od malenoga mjesta Schalke sa 
trista stanovnika industrijski centrum. U tom je mjestu osnovao 


rudnik kamenog ugljena, sagradio tvornicu žičanih konopa, ta- 
lionicu željeza, ljevaonicu i tvornicu strojeva, postavio visoke peći, 
osnovao kemijsku tvornicu, radionicu kotlova, staklenu manufak- 
turu i proizvodnju zrcala, veliku plinaru i hidrocentralu. Kasnije 
je znatno proširio ugljene posjede svoje grupe, a sedamdesetih 
godina pripadalo je ovoj skupini preko desetak ugljenih basena. 
Pravo je čudo, kako se Grillo snalazio u tom klupku svih mogućih 
poduzeća! 

Sredinom prošloga vijeka bio je u rajnsko-vestfalskoj industriji 
angažiran inozemni kapital u velikom opsegu. O tome svjedoče 
poduzeća kao: Societe anglo-belge, Prussian Mining and Iron 

Works Co., Charbonnage du Rhin, Charbonnage du Nord i t. d., a 
Grillo je revno nastojao kako će istisnuti strance. Političkim jača- 
njem Reicha, ojačala je i teška industrija. Grillu je uspjelo oteti 
jednoj francuskoj firmi ugljenike, koji su poslužili kao baza novom 
poduzeću „Gelsenkirchener Bergwerks A. G.”, koje je osnovano 
1873. U to je poduzeće uveo Grillo nove ljude. On je do konca 
života ostao romantični pionir, koji je uvijek za nečim tragao, 
nešto osnivao, proširivao, izgrađivao. Pod konac je odlučio da sa- 
gradi čitavu flotu riječnih lađa. Kupovao je nalazišta kalija. No 
glavna mu je briga bio ugljen. 

Jedne večeri, kada je nakon tegobnoga dnevnog posla sjedio za 
stolom. Grillo se čudno zagledao u pečenku. „Ne, hvala”, rekao je 
on, „ugljen spada pod kotlove, a ne na stol”. I nije htio da jede. 
Pola godine kasnije umro je u ludnici. 

Franz Grillo nije se odlikovao samo neobičnom poslovnom 
fantazijom i smionošću, nego i intuicijom. Ta mu je intuicija po- 
služila, kada je birao svoje suradnike. Kako da inače protuma- 
čimo, da je za novoosnovano poduzeće u Gelsenkirchenu odabrao 
Emila Kirdorffa. Taj je čovjek bio njemu sušta protivština. Prost 
od svake romantike, trijezan račundžija, organizator, uptavnik, 
vođa. Kada je postao ravnateljem „Gelsenkirchener Bergwerks 
A. G.” bilo mu je dvadeset i sedam godina, a nije se ničim istakao. 
Kada je sedamdesetih godina nakon burzovnog kraha u Beču na- 
;| stala panika na svim evropskim burzama, stalo se govoriti o „de- 

1 presiji”, koja je potrajala punih četrnaest godina. Pobrkalo se i 

i tržište ugljena. Na čas bi proda porasla, da odmah zatim spadne. 

uključivši Koln i Diisseldorf, snabdijevao je elektricitetom. Unuk 
Mati je Stinnesa nije zapovijedao samo riječnim brodićima, nego i 
transatlanticima. Posjedovao je velike kemičke tvornice, a svoje 
bi posjede neprestano zaokruživao i upotpunjavao, uklapajući u 
svoj koncern sve, što je trebao: šume, strojeve, seoska gospodarstva, 
banke, novine . . . Tako daleko nije trebao poći. 

U Stinnesovim rudnicima vadilo se pet milijuna tona godišnje, 
u njegovim pećina za koks produciralo se godišnje milijun tri sto 



Proizvodnja kamenog ugljena u milijunima tona (kod Njemačke je kameni 
i mrki ugljen uzet zajedno) 


hiljada tona koksa. To su goleme brojke. Čitava Italija, sa svojom 
ratnom industrijom, brodogradilištima i flotom, proizvodi dandanas 
pol milijuna tona koksa manje, nego što je proizvodio Hugo Stinnes. 

Dogođaji nakon Svjetskoga rata uzdrmali su oba kolosa pri- 
vrede. I Kirdorff i Hugo Stinnes imali su u Luxemburgu i Lota- 
ringiji brojna poduzeća, pa su gubitkom ovih područja veoma 
stradali. Oba su „kralja 4 * bili navikli na suvereno vladanje, ali 
su sada uvidjeli, da se moraju složiti. Tako je stvoren novi privredni 
kolos: ,,Rhein-Elbe-Union“. 

God. 1913. proizvedeno je u krajevima, koje je Njemačka izgu- 
bila u Svjetskome ratu, 50 milijuna tona, to jest 10 milijuna tona 


više nego u čitavoj Njemačkoj, 15 milijuna više nego u čitavoj 
Rusiji. Taj udarac mogla je Njemačka preboljeti samo zato, jer 
joj je preostalo ruhrsko područje. God. 1929. opet je u Njemačkoj 
(bez Saarskog područja) dobiveno 163 milijuna tona, to jest više, 
nego što je Njemačka trošila prije rata. A od tih 163 milijuna 
otpalo je na ruhrsko područje 124 milijuna. 

Mrki i kameni ugljen 

Mrki ugljen razlikuje se u mnogočem od kamenog ugljena. Ne 
samo bojom, nego i gorivom snagom. Da bi se proizvela ista to- 
plina potrebne su dvije tone i pol mrkoga ugljena ili jedna 
tona kamenoga ugljena. No valja znati, da je lakše dobaviti dvije 
i pol tone mrkoga ugljena, nego jednu tonu kamenoga ugljena, 
budući da se mrki ugljen ne nalazi tako duboko ispod površine 
zemlje, a brojna su, što više, nalazišta, gdje uopće ne treba zalaziti 
pod zemlju. Kameni je ugljen naprotiv duboko pod zemljom: 
jedan rov u Recklinghausenu dubok je 841 metar! Kameni ugljen 
daje toliko topline, da se isplaćuje otpremati ga nesamo vodenim 
putevima, nego i željeznicom. Otprema se mrkoga ugljena na velike 
udaljenosti naprotiv ne isplaćuje. Trebalo je nešto smisliti, kako 
bi se otprema učinila ekonomičnom. U tu svrhu treba prije svega 
izažeti iz mrkoga ugljena vodu, budući da ova vrst ugljena sadrži 
mnogo vode. Tek onda, kada se počelo praviti brikete postao je 
mrki ugljen prikladan za transport. Posebnim strojevima mrki se 
ugljen iscjeđuje, a toplinska energija iscijeđenog mrkog ugljena 
dosiže gotovo kameni ugljen. No za jednu tonu briketa treba 
najmanje dvije tone mrkoga ugljena. 

Briketi su se stali upotrebljavati četrdesetih godina prošloga 
stoljeća. Početkom 20. stoljeća pravilo se oko 6 milijuna tona bri- 
keta godišnje, a kopalo oko 40 milijuna tona mrkoga ugljena. 
Trećina ovoga kvantuma upotrebljavala se kao gorivo. A ostalo? 

Na to pitanje znao bi najbolje odgovoriti gospodin Riebeck, sin 
rudara koji je započeo svoju karijeru kao pomoćni radnik u 
jednom ugljeniku. On se dosjetio, da je zapravo šteta, što neke 
sastavine mrkoga ugljena nestaju kroz dimnjake u obliku dima. 


Bilo je već istina pokušaja, da se pro izvedu neki korisni produkti 
iz ugljena koji tinja, no nije bilo industrije, koja bi se tim poslom 
napose bavila. Tu je industriju osnovao spomenuti Riebeck. God. 
1858. iznajmio je malu tinjaru mrkoga ugljena, koja je doskora 
prešla u njegov posjed. Nije proteklo ni četvrt stoljeća, a ovo je 
poduzeće steklo svjetski glas pod imenom ,,Riebeck-Montan“. 
Osamdesetih godina Riebeck je zavladao čitavom industrijom 
mrkoga ugljena u Tiringiji i Saskoj. U njegovim radionicama za 
prerađivan je mrkoga ugljena dobivaju se dragocjeni proizvodi 
kao na pr.: smola, mineralna ulja, parafin, plin. 

S vremenom poćeli su ljudi praviti katran iz kamenog ugljena. 
Taj je katran nusprodukt, koji dobivamo kod proizvodnje koksa, a 
daljnjom obradbom toga katrana dobivamo toliko mnoštvo naj- 
različitijih proizvoda, da bi samo nabrajanje zapremilo nekoliko 
stranica. 

Katran, koji se dobiva iz mrkoga ugljena, nije tako mnogostran. 
No zato su neki od njegovih nusprodukata veoma dragocjeni. Za 
vrijeme rata pravila su se tako razna maziva i goriva. God. 1934. 
producirala je Njemačka oko 90 hiljada tona sirovoga ulja, a od 
toga 7.500 tona benzina. Preostalo sirovo ulje prerađeno je u go- 
rivo za Dieselove motore. 

Riebecka je nadopunio profesor Bergius. Polazeći sa stano- 
višta, da je tinjanje nepotpun proces, Bergius je razlučio ugljen 
u sastavne dijelove, raskomadao ih u sitne molekule, zdrobio mole- 
kule u atome, a povezujući ove atome s drugima, uspio je 
proizvesti benzin. Da je živio nekoliko stoljeća prije tražio bi zaci- 
jelo kamen mudraca, a vjerojatno bi ga i našao. No Bergiusovo 
nastojanje, da se koliko je god moguće popravi i usavrši priroda, 
dovelo bi ga u Srednjemu vijeku zacijelo na lomaču. Ugljen je 
čovjeku dan, da od njega preša brikete, ili da proizvodi katran, 
a možda i plin, ukoliko je i to dozvoljeno. No Bergius je stao od 
ugljena praviti benzin . . . Drvo je zato, da od njega gradimo kuće 
ili pravimo pokućstvo; no Bergius hoće od drva praviti — šećer, 
pa ako danas i nema Inkvizicije, koja bi mu to zamjerila, ima 
industrijalaca šećera, koji bi ga veoma rado spalili na lomači. 

Što je Bergius napravio s mrkim ugljenom, učinio je drugi 
jedan profesor — Franz Fischer — s kamenim ugljenom. U nje- 

govom institutu pravi se iz ugljena nafta, te benzin i parafin, 
prema receptu najfinijeg zemnog ulja iz Pennsylvanije. To je ulje 
tako slično pravome zemnom ulju, da ga nitko ne bi prepoznao. 

Sto sve dobivamo od ugljena 

U većem mjerilu pravi se zasada benzin samo iz mrkoga 
ugljena. No kemičari nisu jedini potrošači mrkoga ugljena. Otkako 
su se ljudi uvjerili, da se električna struja lako „otprema 44 bilo 
kud, i stali graditi električne vodove preko brda, dolina i rijeka, 
na stotine kilometara udaljenosti, stale su se graditi uz rudnike 

mrkoga ugljena velike električne centrale, odakle se energija od- 
vodi onamo, gdje je treba. 

Nije to. istina, nikakav privilegij mrkoga ugljena, da služi ke- 
miji i elektricitetu. Njima služi i kameni ugljen, koji se povrh toga 
upotrebljava za proizvodnju plina. Pa ako se plin ne otprema tako 
lako kao elektriciteta, može se i on odvoditi na velike udaljenosti. 
Gradovi u Porajnju i Vestfalskoj dobivaju tako iz daljine plin, 
koji im treba u industriji i kućanstvu, a grad Chicago snabdijeva 
plinara, koja je 200 kilometara daleko od grada. 

Svršavajući ovaj kratki osvrt na mrki ugljen reći ćemo jošte, 
da od ukupne produkcije mrkoga ugljena otpada na Njemačku 
175 milijuna tona, što će reći četvrtina svjetske proizvodnje. Iza 
Njemačke dolazi odmah Čehoslovačka, koja proizvodi godišnje 
samo 22 milijuna tona. 

Bojazni i brige zbog ugljena 

U poljodjelstvu ima dobrih i loših godina. Ugljena se „žetva" 
ne mijenja. Neovisna je o vremenskim prilikama. Danju i noću, 
ljeti i zimi, vadi se iz zemlje „crno sunce". Jedna milijarda tristo 
dvadeset milijuna tona izvađeno je god. 1929. iz utrobe zemlje, a 
obzirom na golemu potrošnju ugljena, čuju se često zabrinuti gla- 
sovi: što će biti, kad nam jednom ponestane ugljena? 

0 poznatim nalazištima ugljena postoje točni podaci. Ima me- 
đutim i predjela, koji nisu točno istraženi, ali geolozi pretposta- 
vljaju prema nekim sigurnim znakovima, da u tim predjelima ima 
ugljena. Ustanovljene su približno i količine ugljena, koje se ondje 
nalaze. Osim toga je veoma vjerojatno, da broj svih nalazišta 
nikako nije poznat, te da će se u buduće otkriti brojni slojevi 
ugljena u Južnoj Americi, Aziji ili polarnim zemljama. 

Prema dosadašnjim podacima iznosi svjetska zaliha ugljena 
oko 5 hiljada milijarda tona. Godišnje se troši najviše 1,3 mili- 
jarde. Uzmemo li, da se godišnje troši milijarda i pol, trajala bi 
ova zaliha preko 3000 godina. 

Ipak se ne treba bojati da će jednoga dana nastupiti nestašica 
ugljena. Mnogo je važnije pitanje, kako će se sav taj ugljen potro- 

siti! One zemlje, koje nemaju ugljena, ili ga imaju razmjerno malo, 
ne muči taj problem, no za druge zemlje predstavlja potrošnja 
ugljena važno pitanje. Takva je zemlja Vel. Britanija. U prijašnja 
vremena kopalo se u Vel. Britaniji željezo, bakar, cinak i olovo. 
Kameni je ugljen bio na posljednjem mjestu. Danas dosiže ugljen 
prema svojoj vrijednosti 90 posto engleske rudne produkcije. 

Kad je prvi parobrod „Savannah" god. 1817. preplovio ocean, 
trošeno je deset funti kamenoga ugljena na sat, da bi se proizvela 
jedna konjska sila. Prije rata hranio je „Titanic" svoje „konje" 
jednom funtom i pol na sat. Kako su se usavršavali strojevi, opa- 
dala je potrošnja ugljena. Današnje lokomotive i električne centrale 
troše mnogo manje ugljena nego prije. Osim toga se pojavila nafta 
kao pogonsko sredstvo, te mnogi strojevi ne trebaju više ugljena, 
baš kao što mehaničke konjske sile ne trebaju zobi . . . Ako 
industrija i neprestano raste, potrošnja ugljena opada. 

Važna je i druga okolnost. Dugo se vremena čitav svijet klanjao 
Engleskoj zbog njenoga ugljenog bogatstva. Velika Britanija snabdi- 
jevala je sve države kamenim ugljenom. No onda su se najednom 
ovi kupci dali u potragu za ugljenom. Za vrijeme rata morale su se 
mnoge zemlje odreći engleskog ugljena i stale kopati domaći ugljen. 
Tako se Japan danas sam snabdijeva ugljenom. Kina je za vrijeme 
rata podvostručila svoju proizvodnju i sada izvozi ugljen. U Indiji 
povećala se proizvodnja za 50 posto. Rusija, koja je prije rata pro- 
izvodila 28 i pol milijuna tona kamenog ugljena, proizvodi sada 
100 milijuna tona. 

Englezi su promašili čas, kada je trebalo proizvodnju ugljena 
racionalizirati i upeti sve sile, da bi se održali na tržištu. Valja 
naime znati, da engleska industrija ugljena nije koncentrirana u ne- 
koliko velikih poduzeća, nego ima bezbroj gospodara. Već se pred 
četrdeset godina kušalo složiti engleske proizvađače ugljena u jedan 
kartel, no ti pokušaji nisu uspjeli. God. 1930. osnovana je posebna 
komisija za reorganizaciju industrije ugljena, a god. 1934. stvoren je 
zaključak o prisilnom spajanju ugljenokopnih poduzeća u nekim 
područjima, gdje su prilike „dozrele". 

God. 1932. proizvedeno je u Engleskoj 80 milijuna tona manje, 
nego uoči rata. Iz toga proizlazi, da je te godine radilo 300.000 
rudara manje, nego li prije rata. U Engleskoj ima nezaposlenih 

rudara, koji su odavna izgubili svaku nadu, da će ikada dobiti po- 
sla. Nezaposleni rudari nastavaju čitave grofovije. Sela i trgovišta, 
koja se nalaze blizu rudnika, prepuna su nezaposlenih rudara, koji 
uzalud čekaju, da Vel. Britanija uspostavi svoju hegemoniju ugljena. 

Posljednjih šezdeset godina devet je kraljevskih komisija pro- 
učavalo položaj industrije ugljena, a tim se pitanjem pozabavilo 
trideset odbora stručnjaka. Herbert Samuelova komisija ko- 
načno je ustanovila, da 73 posto engleskih poduzeća radi s gu- 
bitkom. Premda je veoma teško ustanoviti, kada se industrijsko po- 
duzeće isplaćuje, nema sumnje, da je spomenuta komisija raščistila 
ovo pitanje. Ako ugljenik uopće ne radi, jasno je samo po sebi, da 
od tog poduzeća ne može nitko da živi, a najmanje sami rudari. 

Kako se vremena mijenjaju! Što bi rekao Lord Rhondda, naj- 
pametniji i najmoćniji industrijalac ugljena u Velikoj Britaniji, da 
vidi što se danas događa u svijetu! Taj je čovjek započeo sitnim spe- 
kulacijama, a svršio je svoju karijeru kao ,,kralj“ Južnoga Walesa i 
najveći ugljeni kapitalist Vel. Britanije. Za vrijeme rata izvrsno je 
organizirao snabdijevanje Engleske sirovinama, a postao je i mini- 
strom prehrane. Lord Rhondda znao je kakove opasnosti prijete in- 
dustriji ugljena, ali zacijelo nije predvidio, da će se sve to dogoditi 
tako skoro i da će katastrofa biti tolika. Sreća ga je uvijek u životu 
služila, pa nije čudo, ako se pouzdavao u dobru zvijezdu. Ta ga je 
zvijezda pratila do kraja, te je umro i u pravi čas. Ugljeni štrajk 
god. 1921. nije više doživio, a prema tome ni ostale štrajkove. Naj- 
gori je bio onaj 1926., koji je potrajao sedam mjeseci i uzdrmao 
temeljima Velike Britanije. Ljeti je bilo još kako tako, no kada je 
koncem jeseni zavladala studen i tama, zahvatila je ljude panika. 
Jedino su vrti jari bili zadovoljni. Kako se nije ložilo ugljenom bio 
je zrak nevjerojatno čist. Cvijeće i povrće stalo je izvrsno uspijevati, 
a preko subote i nedjelje nisu stanovnici velikih gradova bježali više 
na ladanje. Jasno se pokazalo, da je ugljen skrivio običaj weekenda. 

Da je pred pola stoljeća Engleska produkcija kamenog ugljena 
spala na polovicu, bila bi to za mnoge evropske zemlje prava kata- 
strofa. No sada kao da se ništa nije dogodilo. Tek što su cijene 
ugljenu porasle, porasla je i produkcija ruhrskog ugljena. Engleski 
rudari nehotice su pomogli njemačkoj industriji, da se oporavi od 
ratnih godina. 

VODENA SNAGA ILI BIJELI UGLJEN 


Kada je riječ o „bijelom ugljenu“, ne mogu a da se ne sjetim 
jednog prijatelja, koji je uvijek bio zbog nečesa zabrinut. Taj bi 
se čovjek najradije osigurao protiv svih mogućih i nemogućih ne- 
zgoda. A kakove ga sve brige nisu mučile! Kada sam mu jednom 
zgodom razložio koliko ima na svijetu ugljena, ozbiljno se za- 
brinuo čuvši, da bi ta zaliha mogla biti potrošena ,,već“ za tri 
tisuće godina ... No vrativši se jednom s ljetnog putovanja u 
Norveškoj, moj je prijatelj bio neobično veseo. „Ne treba više da 
sebi razbijamo glavu zbog ugljena“ reče on. „Kada nam ovdje po- 
nestane ugljena otputovat ćemo naprosto u Norvešku. Ondje prave 
iz vode elektricitetu, a s elektricitetom mogu se ložiti peći, orati 
zemlja, rasvjetljivati stanovi, a može se čovjek i obrijati . . . Da, 
riječi mi, vidio sam takvu jednu britvu, ali je nisam htio iskušati, 
jer . . . No znate, mogla je baš nadoći oluja ili nastati kratki spoj, 
pa čemu da se čovjek izvrgava ovakvoj opasnosti? No bilo kako 
mu drago, osim ugljena ima i drugih životnih mogućnosti. I drugih 
goriva. Tako na primjer treset, koji nalazimo u sjevernim kraje- 
vima, pa i na južnoj polutci . . . Ima i posebnih vrsta škriljevaca, 
iz kojih se, kako izgleda, može praviti benzin. No glavna je elek- 
triciteta. Treba naprosto postaviti negdje turbinu, koju ne okreće 
para, nego vjetar ili voda. Postavimo je na visoki jarbol“, nastavio 
je moj prijatelj svoje predavanje, ,,a turbina će se okretati u vjetru 
i stvarati energiju. Tako se 
i radi, a turbine nadomje- 
štavaju negdašnje vjetre- 
njače. No to nije glavno. 

Većina električnih centrala 
radi s ugljenom, zar ne? 

No gdje ima pristojnih ri- 
jeka i vodopada, lako je 
postaviti vodenu turbinu i 
sve je u najljepšem redu! 

Električna struja šalje se na ogromne uda- 
ljenosti, a to se zove bijeli ugljen: vodena 
energija pretvorena u elektricitetu 44 . 

„Dobro je 44 , primijetio sam ja, „da se 
električna struja može otpremati iz jedno- 
ga kraja u drugi, iz jedne zemlje u drugu. 
Stoga i ne trebamo poći u Norvešku, ako 
nam ponestane ugljena; struja će iz Nor- 
veške doći k nama podvodnim kabelom! 
Znate li vi, da već postoji projekt o elek- 
trifikaciji Danske i sjeverne Njemačke nor- 
veškom strujom? Danska je vlada veoma 
interesirana na toj osnovi, koja će po svoj 
prilici biti ostvarena. Tada će se iz Nor- 
veške izvoziti struja, kao što se već danas 
izvozi iz Švicarske u Italiju i Njemačku. A 
koliko neiskorištene struje ima jošte na 
svijetu? Danas je iskorišćen u najboljem 
slučaju petnaesti dio raspoložive vodene 
energije. Italija je danas, što se tiče bije- 
loga ugljena, na prvome mjestu u Evropi, 
a nakon Sjedinjenih država Amerike i Ka- 
nade, treća po redu. Italija nema ugljena 
i zemnoga ulja, a ipak ima snažnu indu- 
striju, koja se služi elektricitetom. Ta je 
elektriciteta potekla od vodene snage. Pre- 
ko devedeset i šest posto elektricitete dobi- 
vaju Talijani iz vode! A pri tom iskorišta- 
vaju samo petnaest posto svojih vodenih 
snaga. Japanci su sagradili brojne hidro- 
centrale, a ipak još sedamdeset posto njiho- 
ve vodene energije nije iskorišteno. Norve- 
žani, kao i Talijani, zadovoljavaju na taj 
način devedeset i šest posto svoje potrebe na 
energiji, a ipak su iskoristili samo petinu 
svojih vodenih snaga. Kanada vadi iz vode 
devedeset i osam po9to energije, a iskori- 

stava sama sedamnaest posto svojih vodenih snaga, dok Udružene 
države iskorištavaju oko dvadeset i pet posto . . .** 

„No kako je s Njemačkom* 4 , prekine me prijatelj. 

„Eto. Njemačka je proizvodnjom električne energije na dru- 
gome mjestu, odmah iza Sjedinjenih država. No Njemačka proiz- 
vodi energiju većim dijelom iz ugljena, budući da ima dosta 
ugljena, dok su vodene snage u poredbi s nalazištima ugljena 
prilično neznatne. No i u Njemačkoj ima mnogo više vodenih 
snaga, nego što je dosada iskorišteno. Njemačka raspolaže s nekih 
osam milijuna konjskih sila vodene snage, a samo je 2,9 milijuna 
HP dosada iskorišteno, to jest 36 posto. No svjetske zalihe vodenog 
ugljena upravo su goleme. Ako jednom ponestane u Evropi crnoga 
ugljena, dobivat ćemo svijetlo i toplinu iz golemih hidrocentrala 
Afrike. I danas nemaju Norvežani pamuka, vune i svile. A ipak 
ne hodaju okolo goli, zar ne? Osim toga će jednoga dana ljudi 
znati kako se iskorištava sunčana energija, iskorištavat će i plimu 
i oseku, kako bi proizvodili energiju, kozmičke zrake, atomske 
energije . . . Tko zna, što će ljudi sve izmisliti i kakove će sve 
izvore energije jošte otkriti . . , 44 
Moj se prijatelj umirio. 

PRIČA 0 ZEMNOM ULJU 


§to vele Amerikanci, a što vele ostali narodi? 


Godine 1934. proslavljen je u Americi sedamdeset i peti rođen- 
dan industrije nafte. Tom su prilikom iznijeli Amerikanci ove 
podatke : 

Sredinom prošloga stoljeća zemno je ulje bilo poznato u Ame- 
rici, kao i u mnogim drugim zemljama. U nekim krajevima već su 
se tada spremale prve petrolejske svjetiljke. Već je godine 1830. 
preporučio kemičar Reichenbach u Njemačkoj petrolej u rasvjetne 
svrhe. 0 tome Amerikanci nisu ništa znali. Neki Kanađanin imenom 
Gesner bavio se proizvodnjom rasvjetnog ulja, destilirajući ulje, što 
ga je dobivao iz škriljevca. Američki pukovnik Ferris proslavio se 
na obali Atlantskog oceana, izumivši petrolejku, koja je doskora 
došla u trgovinu. Amerikanci su tako dobili petrolejsku lampu, ali 


je petroleja bilo malo. 

Zemno ulje bilo je tada poznato u glavnom kao medicinski 
preparat. Zvalo se „Senekino ulje“, i to ne u čast rimskoga filozofa, 
nego po istoimenom indijanskom plemenu, koje je uvelo upotrebu 
zemnoga ulja u liječničke svrhe. U Pittsburgu našao se poduzetan 
ljekarnik, koji je odlučio iskoristiti tekovine indijanske medicine. 
Taj se apotekar zvao Samuel Kier. Stao je bušiti i bušiti, a kada 
je izbušio rupu duboku četiri stotine stopa, namjerio se na naftu, 
koja je bila pomiješana s vodom. 

Svjetiljka pukovnika Ferrisa bila je u to doba prilično poznata, 
a proizvodnja petroleja postala je dobar ,,posao“. U Newhavenu 
osnovano je društvo za iskorištavanje nafte. No odakle da se dobavi 
ta nafta? Društvo ju je uzimalo, gdjegod je moglo, vadeći je iz 
zemlje kablicama, da rekao bi čovjek, žličicama. Posao je slabo na- 
predovao, kada se šef tvrtke G. H. Bissel jednoga dana godine 1856. 
dosjetio, da bi se mogli postaviti tornjevi za bušenje. Slučajno je 


ugledao takav jedan toranj u izlogu, i odmah se dosjetio, da bi se 


tako nešto moglo upotrijebiti za dobivanje nafte. 

Čemu se Bissel dosjetio, to je neki gospodin Drake provodio. Taj 
je čovjek poznat pod imenom pukovnik Drake, premda se čitava 
njegova vojna izobrazba sastojala u tome, da je neko vrijeme vršio 
službu konduktera na željeznici, koja je vozila u Nevvhaven. Ipak 

i e * a j »pukovnik" bio veoma do- 
mišljat i spretan. Otputovao je u 
Titusville i stao bušiti nedaleko 
mjesta, gdje se ljekarnik Kier ba- 
vio eksploatacijom nafte. 

Drake se dugo trudio. Konačno 
je jedne subote, bilo je to 27. 
augusta 1859., dosegao dubinu od 
69 i pol stopa. Iduće nedjelje nije 
se radilo. Kada je Drakeov pomoć- 
nik Smith nakon objeda otišao da 
prigleda, kako je na terenu, opazio je da je čitava rupa ispunjena 
naftom. Idućega dana stali su je vaditi kablovima, a onda je po- 
stavljena pumpa. Tako je ispumpano dvadesetak bačava na dan, to 
jest preko 3 tone. Nakon nekoliko mjeseci dizala se oko toga mjesta 
suma tornjeva za bušenje. Započelo je novo poglavlje u povijesti 
svjetskoga gospodarstva. 

Kada je godine 1861. briznuo prvi ,,gusher“ (izvor), koji je iz- 
bacivao trista bačava dnevno, ljudi su naprosto pomahnitali. Treba 
dakle izvrtati u zemlji rupu i postaviti kraj te rupe bačvu, pa da 
se čovjek u tili čas obogati! Svi oni, koji su prekasno stigli u Kali- 
forniju, da bi se okoristili zlatom, sada su jurnuli u Pennsylvaniju. 
Bivši kondukter Drake bio je sada velik čovjek. Nedavno su mu se 
jošte smijali, a sada su ga svi ponizno pozdravljali. Drake bavio se 
velikim poslovima, kupovao nove parcele, bušio naftu, tražio nove 
gushere . . . Onda je najednom nestao s poprišta. 

Industrija nafte napredovala je isprva prema sjeveroistoku u 
državi New York, a zatim je okrenula prema jugozapadu u države 
Ohio i West Virginia. Osamdesetih godina obuhvatala je već čitavo 
područje indijanskog plemena Apalaša. U to doba spominju kronisti 
još jednom ime „pukovnika" Drakea: država Pennsylvanija zaklju- 
čila je obzirom na velike njegove zasluge i potpuno pomanjkanje 
sredstava, da mu se isplaćuje godišnja renta od 125 dolara. 

Sve su to pričali Amerikanci u vezi sa svojim jubilejem, a nji- 
hovo je pričanje potaklo druge narode, da se i oni jave ističući svoje 
zasluge. Prvi su se javili Poljaci koji su otkrili, da je već godine 
1852. neki Lukasiewicz iz Krakova, apotekar kao i Samuel Kier, 

pronašao metodu za destilaciju nafte i 
godine 1853. rasvijetlio gradsku bolni- 
cu petrolejkama vlastite konstrukcije. 
Taj je čovjek snabdijevao kasnije i 
grad Beč i austrijske željeznice rasvjet- 
nim uljem. Nakon Poljaka javili su se 
i Česi, koji doduše nisu otkrili naftu, 
jer je u njihovoj zemlji nema, ali su 
već godine 1836. rasvijetlili grad Prag 
petrolejskim lampama. I Česi su znali 
destilirati naftu, no njihova metoda 
nije bila savršena. U rasvjetnom ulju bilo je i benzina, a 
ta bi mješavina češće eksplodirala. Stoga su Pražani prote- 
stirali protiv nove rasvjete ističući, da je bolje biti u mraku, 
nego da ti prijete požarne bombe. Javili su se i Rusi istaknuvši, 
da su dva ruska trgovca, braća Dubinin, već godine 1823. osnovali 
malu tvornicu za destilaciju nafte i to na sjevernom Kavkazu neda- 
leko Groznoga. Proizvodili su dobar petrolej, ali nisu znali kako 

da ga upotrijebe. 0 petrolejskim lampama nije tada u Rusiji nitko 
ni sanjao. 

Uz Poljake, Čehe i Ruse javili su se i drugi narodi ističući 
svoje zasluge u otkrivanju nafte: Rumunji, Nijemci, Japanci, Grci, 
Perzijanci, Talijani, Albanci, Peruanci . . ., a plemenito ovo natje- 
canje o teglo bi se u nedogled, da na koncu nije uzeo riječ Englez, 
laj je Englez bio Vrhovni komesar Palestine. „Ladies and Gentle- 
men rekao je on, „historija nas uči, da se zemno ulje najprije 
upotrebljavalo u korisne svrhe u Palestini, Egiptu i Babilonu. U 
mbilonu, sto ce reći na teritoriju sadašnjega kraljevstva Irak, slu- 
zi o je zemno ulje u obliku asfalta kao mort. Ovaj građevni mate- 
njal služio je zacijelo i pri gradnji babilonskog tornja. Poznato je 
a je, a je Mojsijeva mati, stavljajući sina u malu košaricu 
JZ rogoza, namazala tu košaricu smolom i paklinom, da ne bi u 

“ P ° tonula - Slu «' a se dakle asfaltom ili skraćenom naftom. 

"laTp^en^i" 8, “ “ S “ a i sk °“ P°'“°‘ok„. Konačno 

lestini, nalazi as’f alt. A 'ka. ' “ ° balama MrtVOga mora “ Pa ' 

ko Palestina pripada pre- 
ma zaključku Lige naroda 
Britanskom carstvu kao 
mandat, a ostale dvije 
države, Egipat i Irak, vežu 
naročito prijateljske veze 
sa vladom Njegovog Veli- 
čanstva, to konstatiram, da 
Englezi imaju prvenstveno 
pravo u otkrivanju, iskori- 

Itavanju, rafiniranju i prodaji nafte. U tu svrhu osnovano je Irak 
jroleum Co. . Anglo-Persian Oil Co. Time je debata zaklju 

Mrtva mora 

Zarana je opašeno, da je nafta nekako u rodu s mašču, a neki 
.1 njemački pastor ustvrdio, da je nafta mast, koja je nekoć 
tpiopla zemlju zemaljskoga raja, pa je zato i spomenut raj bio 

vo n kT d M° n Št ° S “ P" 1 ’ judi i2ag " ani iz ra i a ’ ovo se gnl. 
i povuklo dublje u zemlju, a sada se opet vraća na površinu. 

šniea Edl° S činjenica, da su na teritoriju negda- 

k ° ia da ” aS 

- ova mjesta ne odlikuju nekom 

koji Ca 0 ’ ZaSt ° k' ^ ° Va ” rSjSka maS ‘“ ° diedn ° m vratiIa ljudima, 

P to ove r V, t" P0Žt ° ^ P ° Sta!i bol j‘ • ■ • Kemijiki dio 

pastorove teorije svakako se više približio istini. Zemno ulje na- 
^aje iz masti kako je dokazao jedan njemački naučenjak (Engler) 

posud UZe ° Z,V ° tm,S , 6 ” aSti ’ Ugriia ° ih » b ™etičko zatvoreno 
posudi I izvrgao visokom tlaku. Tako je dobio - zemno ulje! 

izvJkv 7’“ v a 8 ''™ 3 ’ ‘ ak ° je 1 P rf ulju voda 

, ' va2nu u]ogu . Vo(Ja je bi|a ^ k] J 

metick. zatvorila tvari, od kojih će postati nafta. Te L se tvari 

sastojale većinom iz mrtvih biljaka i životinja. No te su životinje 
bile veoma primitivne, niže morske životinje, kojih je bilo na mi- 
rijade. Nafta, koja se nakupila pod zemljom, hoće svom silom na 
površinu. A zašto? Pod zemljom ima uvijek veoma mnogo vode, a 
kako je nafta lakša od vode, nastoji se uzdići. Osim toga nafta 
izlučuje plin, koji se skuplja nad njom i snažno je pritište, ako ne 
nađe nikakav izlaz. Ako se bilo gdje nađe u zemlji kakova puko- 
tina, plin će naftu istisnuti napolje. Dospije li nafta na površinu 
zemlje, skupit će se u kakvoj jami i stati da isparuje, budući da 
uslijed sunčane topline nastaje iz tog zemnog ulja benzin. Nakon 
što se ishlapio benzin, ishlapit će se malo pomalo i teži petrolej, 
ili će ga otplaviti kišnica. Najteže sastojine ostat će međutim ne- 
taknute. Nakupit će se i ukrutiti, pa ako nafta još uvijek pomalo 
iz zemlje pritiče, taj će kup sve više rasti . . . Masa je nalik na 
skrućeni parafin, a bilo je ljudi, koji su se čudili odakle taj ,,vosak“, 
kada nadaleko i naširoko nema pčela. Stari su Grci prozvali ovaj 
parafin, koji je nekako čudno vonjao, ozokeriton, što će reći miri- 
savim voskom; crnu ljepivu masu prozvali su asfaltom, što će reći 
nečim sigurnim i čvrstim, za razliku od lakoumnog benzina ili 
rasvjetnog ulja, koje se lako isparuje, te nije ni ,,čvrsto“, ni 
,,stalno“. 

Prirodni asfalt nipošto ne dostaje za gradnju modernih cesta, 
nego se većim dijelom proizvodi iz raznih otpadaka prigodom rafi- 
niranja zemnoga ulja. Asfalt se 
proizvodi i iz smole kamenog 
ugljena. Prirodni asfalt, ko- 
jim se proslavilo Mrtvo more, 
služio je ljudima u doba, kada 
još nisu znali praviti umjetni 
asfalt. Arapi su taj asfalt pro- 
zvali „židovskom smolom“, a 
ovaj su izraz preuzeli Talijani. 
Najzanimljivije se Mrtvo more 
(jer ono u Palestini nije nipošto jedino) nalazi na otoku Trini- 
dadu, nedaleko Venezuele. 

Kada je Sir Walter Raleigh, godine 1595. dospio na Trinidad, 
veoma se začudio ugledavši pola kilometara od obale crno jezero. 


koje se ljeskalo poput ulaštene čizme. To se jezero sastoji od či- 
stoga asfalta. Proteže se preko pola četvornog kilometra, a asfaltan 
je sloj debeo 50 metara. Sredinom 19. stoljeća stali su Englezi va- 
diti ovaj asfalt. Do godine 1920. izvadili su odanle 4 milijuna tona 
asfalta, a razina asfaltnog jezera spustila se samo za četiri metra. 
Prema tome ima ondje još četrdeset i šest milijuna tona. 


Obožavatelji ognja 

Naftin plin prodire iz nutrine zemlje na mnogim mjestima, a 
potrebna je samo iskra, da taj plin plane i gori tako dugo, dok 
ne prestane dovod plina, baš kao i na plinskom kuhalu. Ovaj se 
plin zove metan, a veoma je čudan. Ako ga malo udišemo, postat 
ćemo najednom dobre volje. Kao da smo dobili glavni zgoditak! 
No cas zatim počet će da nam zuji u ušima, zaboli t će nas glava, 
a mogli bi čak i stradati životom, otrovavši se plinom. 

Najbogatije izvore nafte nalazimo u prednjoj Aziji, u Perziji i 
na poluotoku Apšeron, nedaleko Bakua. Ondje su se nekoć po- 
svuda dizali hramovi, u kojima su se molili bogu obožavatelji 
ognja. To su bili Parsi, koji su na svojim oltarima podržavali 
vječnu vatru. Kada su u 7. stoljeću nakon Krista, Arapi osvojili 
staro perzijsko carstvo, stradali su obožavatelji ognja. Oni, koje 
Arapi nisu obratili na islam, pošli su prema sjeveru u današnji 
Aserbejdžan (nedaleko Bakua), dok su se drugi sklonuli u Indiju, 
gdje i danas žive. U Aserbejdžanu našli su Parsi vječne vatre u 
izobilju. Sve dok ruska vlada nije osamdesetih godina zabranila 
sekte, imali su Parsi svoje hramove ili bi se skupljali za službu 
božju oko pukotina, gdje je iz zemlje strujao zemni plin. Tek u 
naše doba te su vatre ugasnule, nakon što je zemni plin pohvatan 
u cijevima i prisiljen da korisno radi. Danas ima vječnih vatara 
jedino u sjevernoj Perziji, a grad Jezd hvali se time, da njegov 
plamen plamti bez prekida od Zoroastrova doba. U Indiji gore 
vječne vatre naftinog plina u Pandžabu i Birmi. 

Američki „obožavatelji ognja“ također odabiru mjesta, gdje 
naftin plin struji iz zemlje. Taj plin hvataju cijevima i šalju ga u 
goleme sudove, odakle ga vode u kuće i tvornice, baš kao i običan 



kuhinjski plin. Tek što ga prije valja očistiti, a to nije teško. Ta je 
procedura što više veoma unosna, jer zemni plin sadrži veoma cesto 
benzinskih para. Taj se benzin oduzimlje plinu, a kako se pri tom 
dobiva i čađa, koja služi za proizvodnju crnila i boja, to je ovaj 
posao još unosniji. Amerikanci vade iz zemlje toliko plina, da 
je izračunato, da bi za istu količinu plina trebalo godišnje četrdeset 
do pedeset milijuna tona ugljena, kad bi taj plin proizvodili u 
plinarama. 


Krotitel j i izvora 

Bezbrojne su prednosti zemnoga ulja, ali su bezbrojni i nje- 
govi hirovi. Ako je od Drakeovih vremena izbušeno u Americi 
835 hiljada rupa za naftu, nije se ovaj trud uvijek isplaćivao. 

Barem polovica ovih bušotina nije urodila željenim rezultatom. 

No same godine 1934., kad je već postojala superprodukcija nafte, 
izbušeno je 14.000 novih rupa. No tko misli da valja samo bušiti, 
kako bi iz zemlje briznula nafta, taj se ljuto vara. 

Kada započinje bušenje, stavlja se u pogon poseban stroj za 
bušenje, koji naliči na onaj instrument, kojim zubar muči svoje 
pacijente, prije nego što će im staviti plombu. Tek što dlijeto 
ovakvog stroja za bušenje važe do pet centi! Motori zuje, čelični 
lanci i balvani škripe, čitav toranj podrhtava, a sve dublje i dublje 
prodire golemo dlijeto u zemlju. ,,Rotary“ se neprestano okreće, 
kako svjedoči i samo ime, no od vremena na vrijeme treba stati. 

Nakon svakih deset do petnaest metara izbušena se rupa opere, 
izvadi zemlja i smlavljeno kamenje. Onda se posao nastavlja. 

Glavna je briga bušaća, da bušotina bude potpuno vertikalna. 

Ako i najmanje skrene na stranu, ne će se moći u rupu staviti 
cijev i nastaviti bušenjem. Ako je učinjena ta pogreška, treba 
dotično mjesto ispuniti cementom i početi bušiti iznova. To je sra- 
mota za inženjera, koji rukovodi poslom, a velika novčana šteta 
za društvo, koje financira bušenje. p, 

Ako su bušaći sretne ruke pokazat će se napokon prvi znakovi, | 

da je dlijeto doprlo u blizinu nafte. Jos nekoliko metara i dlijeto | 

je dostiglo naftin sloj ili „horizont 11 , kako glasi tehnički izraz. | 


Sada će zemno ulje ili samo poteći kroz cijev, ili ga treba ispum- 
pati. A katkada, ako se bušaćima nasmije sreća, nafta će briznuti 
iz zemlje poput golemog vodoskoka. Ima vodoskoka, koji su viši 
od Eiffelova tornja, a taj je visok 300 metara. Nerijetko se do- 



gađa, da takav mlaz obori čitav toranj, a masna ljepiva kiša 
zemnoga ulja prekrije čitavu okolinu, stvarajući pravo jezero. 

Dne 10. siječnja 1901. briznuo je takav mlaz nedaleko Beau- 
monta u Texasu. Bio je to prvi „springer 11 u Texasu, a nitko se 
tome nije nadao. Nisu bile spremne nikakove posuđe, da pohvataju 
crnu kišu, a 70.000 tona nafte pro- 
palo je u tili čas. Idućih dana izvor 
je brizgao sve jače i jače. Takovih 
je slučajeva bilo i drugdje: u Ru- 
munjskoj, Mehiku, Rusiji. Godine 
1933. briznuo je mlaz nafte u pusto- 
me kraju na istočnoj obali Kaspij- 
skoga mora izbacivajući neprestano 
naftu, tako da je kroz 16 dana izba- 
čeno oko 300.000 tona, to jest 50.000 
tona više, nego što je iste godine dobiveno u čitavoj Njemačkoj. 

Unutrašnjost tornja za bušenje ispunjena je plinom i potocima 
nafte. Specijalisti, koji se zovu „krotiteljima izvora 11 , odjeveni su 
debelim kožnatim odijelom kao oklopom. Težak je njihov posao. 
Tapajući napreduju korak po korak, kako bi se snašli u bijesnom 

elementu, sve dok im konačno ne uspije da zatvore cijev. Jer tek 
Što su nasadili poklopac, odbit će ga nafta, a dugotrajan je posao 
postaviti ovakvoj cijevi ,,brnjicu“ i čvrsto je prišarafiti. Tada je 
vrelo ukroćeno, a mogu biti postavljene dovodne cijevi. 

Više puta traje takav posao po nekoliko dana. Ako se nesrećom 
u masi zemnoga ulja, koje brizga iz zemlje, nalazi kresivi kamen i 
sudari s čeličnim balvanom tornja, nastaje iskra, a čitavo vrelo 
plane poput goleme baklje. Godine 1897. planuo je u Baku takav 
jedan izvor. Baklja je imala promjer 66 centimetara, a bila je 
visoka nekih 100 metara. U dvadeset i četiri sata izgorjelo je tako 
12,000 tona nafte. Požar je trajao deset dana, sve dok vrelo nije 
presušilo, jer se u nutrinji napravio ,,čep“ od kamenja. 

Danas se upotrebljavaju razne metode za gašenje izvora nafte. 
Ili se sa strane iskopa rov i nastoji skrenuti mlaz drugim pravcem, 
ili se u bušotinu bacaju specijalne bombe za gašenje požara, ili se 
u rupu nasipa cementa. 

Rockefeller i „Pipe-Line 1 " 


Govoreći o američkoj nafti ne možemo, a da ne spomenemo 
Rockefellera. Rockefeller je doživio visoku starost (a preduzeo 
je da doživi sto godina, što će mu zacijelo i uspjeti), no čitava 
je njegova karijera ispunjena raznim poslovima, da nije dospio 
živjeti svojim životom. Taj čovjek uopće nema biografije. 

Da je bar započeo svoju karijeru kao prodavač novina ili či- 
stilac cipela! Ne, Rockefeller bio je najprije crkvenjak u jednoj 
presbiterijanskoj župi u Clevelandu, a onda je postao pisar i 
knjigovođa. A onda je, još uvijek u Clevelandu, osnovao u za- 
jednici sa nekim radnikom malenu rafineriju. Tehnički dio posla 
obavio je taj kompanjon, a ne Rockefeller, a tako se i poslije 
Rockefeller umio okoristiti tuđim izumima i sposobnostima. Tako 
je i postao najbogatiji čovjek na svijetu. Njegov se život poklapa 
s poviješću trusta, koji je poznat pod imenom Standard Oil. 

God. 1870. osnovana je Standard Oil Company of Ohio, koja je 
malo pomalo dobila u svoje ruke sva samostalna poduzeća u Pitts- 
burgu. Rockefeller se naime dosjetio, da je glavni problem trgo- 
vine naftom otprema, a ne dobivanje nafte. Industrija zemnoga 
ulja nije mogla pravo napredovati zbog visokih transportnih tro 
škova. 

I Rockefeller je počeo sklapati potajne i separatne sporazume 
sa željezničkim društvima. Postigao je znatne popuste na otpremu 



svoje nafte, svoga petroleja i svojih maziva, pa je mogao da bude 
jeftiniji od svojih konkurenata. Nitko nije znao da su Rockefelleru 
željeznice odobrile popust, koji su u stvari plaćali njegovi kon- 
kurenti. Jer koliko je Rockefeller jeftinije otpremao svoju robu, 
toliko su ostala poduzeća plaćala skuplje. Nakon nekog vremena 
Rockefellerova je kompanija imala u svojoj vlasti pedeset rafinerija 

od sedamdeset, koliko ih je tada bilo u Pittsburgu i Clevelandu. 
Preostalih dvadeset moralo je obustaviti posao, a Rockefeller ih 
je konačno kupio. 

Od tog časa Rockefeller radi samo na veliko. „Proždire* 4 od- 
jednom dvadeset, trideset, pedeset poduzeća. Prodaje sto parobroda 
krcatih naftom. Namješta najedamput nekoliko tuceta direktora 
ili desetke tisuća radnika. Upropaštava čitave pokrajine, a tko bi 
izbrojio sve peticije i proteste, koji su stigli u Washington na račun 
Rockefellerov. 

Njegova je metoda uvijek jedna te ista. Nikada mu nije palo na 
pamet da sjedne na izvor nafte, nego uvijek sjeda na utoku rijeke, 
kojim teče zemno ulje. To je „voda** na njegov mlin. Rockefeller 
kontrolira otpremanje nafte, rafinerije nafte kao i prodaju gotove 
robe i tako vlada proizvađačima i potrošačima. Isprva je tražio pot- 
poru željezničkih društava, kasnije su se željeznička društva obraćala 
njemu tražeći njegovu potporu. Ta nije li Rockefeller najbolja nji- 
hova mušterija! Na jednoj željezničkoj liniji pokupovao bi sve 
vagone za otpremu petroleja, na drugoj bi iznajmio na osnovu 
tajnog ugovora sve uređaje za istovarivanje i utovarivanje, dizala, 
magazine, perone, tračnice. 

Ni dovodne cijevi za naftu nije Rockefeller izumio, nego se 
njima okoristio. God. 1862. spojio je mali jedan poduzetnik svoju 
bušotinu s rafinerijom limenom cijevi. No pravi osnivač američkog 
sistema ,,pipe-line“ je Samuel Van Syckle iz Titusvillea. Valja 
naime znati, da su kirijaši, koji su otpremali zemno ulje lošim 
cestama od mjesta, gdje je izvađeno iz zemlje, do rafinerije, a 
odatle do željezničke postaje, bili prava pokora tadašnjeg podu- 
zetnika naftom. Ako su kola zapela u blatu, te konji nikako ne bi 
mogli da ih maknu s mjesta, ti bi kočijaši naprosto pobacali neko- 
liko bačava s dragocjenom tekućinom i krenuli dalje. Oni su povi- 
sili cijenu nafti od dva dolara na četiri po bačvi i to u doba, kada 
se za jednu bačvu franko plaćalo pet do osam dolara. No odviše 
su se uzjogunili, a to ih je i upropastilo. Van Syckle stao je graditi 
dovodnu cijev za naftu, koja je bila dugačka sedam kilometara. 
Sto hiljada dolara izdao je za taj pothvat, ali nije žalio. Danju i 
noću pumpao je naftu kroz tu cijev, a kolika je bila njegova dobit 

lako je izračunati, ako znamo, da je kirijašima dotada plaćao 15 
do 20 hiljada dolara sedmično. 

Kada su kirijaši shvatili, što se dogodilo, nije im nikako bilo 
pravo. Stali su bučiti protiv „ludog Holanđanina** i prijetiti sva- 
kome, tko će posluživati dovodne cijevi. Mjestimice su cijevi istrgali 
iz zemlje, mjestimice su ih probušili, a naftu, koja je stala curiti 
napolje, zapalili. No Van Syckle naručio je iz New Yorka neko- 
liko snažnih i hrabrih momaka i oboružao ih puškama. Ovi su 
momci zaposjeli sva strateška mjesta, uređena je izvještajna služba, 
a cijevima je nesmetano tekla nafta. 

No dok je ludi Holanđanin krotio buntovne kirijaše, njegovi 
poslovni drugovi u New Yorku nisu mirovali, nego su stvari tako 
udesili, da je Van Syckle konačno ostao bez ičega. Posljednji svoj 
novac ostavio je kod sudova i advokata, koji mu nisu pomogli, da 
izvojšti svoje pravo. 

Standard Oil 

Bilo je to početkom sedamdesetih godina. Dovodne su cijevi 
za naftu bile tada tek pomoćna poduzeća. Njihova je svrha bila da 
otpreme naftu iz bušotine u rafineriju ili ravno do željezničke po- 
staje. No kako su te cijevi postajale sve važniji faktor u trgovini 



Mreža dovodnih cijevi za petrolej (Pipe-Lines) u Udruženim državama 

Kolumbija 

EcuadorL 


naftom, zainteresirao se za njih Rockefeller i doskora ih dobio u 
svoje ruke. 

što da rade posjednici naftinih izvora? Ako ne poslušaju Rocke- 
fellera, ne će im preostati drugo, nego da sami grade pipe-Iine. 
Tako su god. 1875. zaključili „nezavisni 44 Pensilvanci da prkose 
Rockefelleru. Osnovana je ,,Tidewater Pipe Line Company“, koja 
je doskora stala graditi naftovod do morske obale. Poput zmije 

klizila je ova cijev i krivu- 
■> ) \ dala amo ta 1110 * samo da iz- 

Kanada ^ ^ makne Rockefelleru. Gradi- 
li ,, ~ . Ia se od Bradforda u Penn- 

I • fJrfJ sylvaniji preko područja 

? r države New York do Huđ- 

sona. No kad se približila 
željezničkoj pruzi, koja vo- 
di od velikih jezera prema 
Kotum 6//a ) * \ r \ p>. moru, namjerili su se gra- 

Ecuador^-J ^ ditelji na streljačke jarke 
V|yS#\ / pune vojnika. Uperenim to- 

J povima zadržao je Rocke- 
j \ feller svoje takmace! Sada 

su krenuli prema jugu vra- 
1/ 'Vj ćajući se na pensilvansko 

) zemljište, a odatle opet 

00 prema zapadu kroz državu 

»j , ... „ , . . New York, da bi se domo- 

gli newyorške luke. No ka- 
da su cijevi bile položene preko rijeke Delaware uskratila je želje- 
znička kompanija dozvolu, da se cijev provede ispod pruge. Raznim 
smicalicama uspjelo je provući pipe-line ispod pruge, a kad je već 
izgledalo da je Rockefeller svladan, morale su se cijevi izvaditi 
iz zemlje i nadoknaditi šteta, koja je učinjena gradnjom. Pri svemu 
tome bilo je i oružanih sukoba i mrtvih i ranjenih, no kako je ova 
borba imala „privatan 44 značaj nisu se oblasti umiješale. Civilni 
spor između željeznica, kojima je gospodario Rockefeller i društvo, 
koje je gradilo pipe-line, došao je pred sud. A sve do dana đana- 
snjega nije sudu uspjelo raščistiti ovaj slučaj. 


Nalazišta zemnog ulja u Americi 

Zmija je dalje klizila, ali joj je ponestajalo snage. Na teritorij 
države New York nije se više usudila, nego se zadovoljila time, 
da se pedesetak milja pred New Yorkom spoji sa željeznicom, koja 
je slučajno bila neovisna od Standard Oila. Dne 1. lipnja 1879. 
dovršena je „nezavisna 44 cijev za naftu, a u prosincu god. 1883. 
kupio ju je Rockefeller. 

Pod konac 19. vijeka bila su već uglavnom otkrivena sva ame- 
rička područja nafte. Novootkrivena nalazišta nišu bila tako obilata, 
kao dotadašnji izvori nafte. God. 1925. dobavljali su ti krajevi 
samo dvadesetinu američke produkcije nafte; 60 posto dobavljao 
je Mid-Continent, a trideset posto Kalifomija. Naftini tornjevi 
pomakli su se prema zapadu, a s njima se pomicao i Standard Oil. 
Velike brojke Rockefellerove postajale su pomalo astronomskim 
brojkama. Danas njegov trust vrijedi oko 4 milijarde dolara, a 
utječe na kapital od 40 do 50 milijarda. Rockefellerovi lični dohoci 
iznosili su prije rata 80 milijuna dolara godišnje. 

Čemu služi nafta? 

Čemu da tratimo riječi pričajući o avionima i automobilima. 
Svako đače znade danas više o tome, nego li bi čovjek mogao ispri- 
povjediti na tuce stranica. Zato ne ću pričati iznova, kako na pri- 
mjer u Americi na svakoga petog stanovnika otpada po jedan 
auto, i slične divote. Mnogo značajnija čini mi se sanjiva i lijena 
Azija, nego li užurbana Amerika. 

Osam sto kilometara pustinje pruža se između Bagdada i Da- 
maska, a čitavom ovom udaljenošću jure automobili amo i tamo. 
U Perziji grade se automobilske ceste i priređuju automobilske 
utakmice. Afganistanom jure automobili, iako mučno, jer zemljište 
nije najpogodnije, a motornih vozila ima i u susjednom Turkestanu 
i pustinji Karakum. Negdašnji Oxus natapa svojom vodom radi- 
jatore, kao što je nekada napajao bojne konje Baktrijaca, Kineza. 
Mongola, Perzijaca, Makedonaca i Arapa. I Kinezi vjeruju dan- 
danas u automobil: gdje nema željeznica, stavljaju u promet auto- 
buse. A muslimanski hodočasnici, koji putuju u Meku, mogu da 
biraju između automobila i deve. Velik je Alah i njegov prorok, 
a posve mu je svejedno na koji način vjernici dolaze u Sveti grad. 

Sam je vladar Abd ul Azis Ibn Saud, kralj Hedžasa i Nedžda, uveo 
automobilizam. Dugačke kraljevske karavane putuju pustinjom 
prema dalekoj oazi. Diže se prašina pod gumenim „kopitima 41 , a 
veselo se oglasuju automobilske trublje „goniča 44 . 

Prvi konstruktor plinskog motora, Francuz Lenoir, te Nijemci 
Otto i Langen, Daimler i Benz stvorili su i današnju industriju nafte. 

Auto i aeroplan učinili su benzin najvažnijim proizvodom nafte. 

Prije je najvažniji proizvod nafte bilo rasvjetno ulje „petrolej . 

Da bi Kineze odgojio i privikao i na petrolej, Standard Oil Trust 
poslao im je na dar bezbrojne tovare petrolejskih lampa. Može se 
dakle reći, da je Rockefeller „prosvijetlio 44 Kinu. 

Već je u ono vrijeme benzin destiliran iz zemnoga ulja, ali u 
neznatnim količinama. Taj benzin služio je za kemijsko čišćenje i 
za industriju, koja se bavi ekstrakcijom masti. Toga je benzina 
bilo previše: ljudi kao za inat nastoje da se što manje uprljaju, pa 
čemu toliki benzin. Danas se pravi neprispodobivo više benzina, 
ima ga toliko, da bi njime mogli očistiti sunčane mrlje, kada se 
ne bismo bojali, da odemo u zrak. Stvorena je nova metoda za rafi- 
niranje nafte. Prije se nafta grijala i tako su malo po malo ishla- 
pili pojedini sastavni dijelovi. Novim postupkom potiče se kemij- 
ska promjena pomoću visoke temperature i jakoga tlaka: tako 
se cijepaju molekule, a dobiva dva i po puta više benzina nego 
prije i to iz takove nafte, iz koje se prije uopće nije moglo proiz- 
voditi benzin. 

Nafta nam daje razna maziva. To znači, da i strojevi, koji se 
pok r eću ugljenom, tresetom ili elektricitetom, ne mogu biti bez 
zemnoga ulja. Strojno mazivo može se praviti i iz ugljena, ali 
ima vrsti, koje se mogu praviti samo iz zemnoga ulja. A kraj sa- 
dašnjeg stanja tehnike, maziva iz nafte mnogo su jeftinija, nego 
li maziva, koja dobivamo iz ugljena. 

Bilo bi to dosta i previše, a ipak . . . Nafta nam daje i t. zv. 
pogonska ulja. Nije tome dugo, kada tvorničari petrolej a nisu znali 
što bi s tim uljima započeli. A danas su ti proizvodi isto tako po- 
trebni kao benzin. To je učinio Rudolf Diesel, jedan od najgenijal- 
nijih inženjera novoga vremena. i ; 

Njegova je sudbina tajinstvena i zagonetna. Bio je podrijetlom | 

Nijemac, ali se rodio u Parizu, a uzgojen je u Engleskoj. Svoj je | 


život završio godine 1913. putujući Kanalom između kontinenta i 
Engleske. Krenuo je na poziv britanskog admiraliteta u London, 
da bi se porazgovorio sa admiralima o upotrebi svojih motora 
u britanskoj floti. Diesel je ukrcavši se na parobrod u Francuskoj, 
ušao u svoju kabinu, a kada je parobrod stigao u Englesku, bila 
je kabina prazna. Nikada se nije saznalo kako i kada je stradao. 

Diesel se dosjetio posve novom načelu, kako će pokretati motor. 
Auto se giblje eksplozivnim motorom: energija, koja se pretvara 
u gibanje, nastaje uslijed plinske eksplozije, pa je prema tome 
potrebno gorivo, koje će proizvesti plin. To je gorivo — benzin. 
Kod Dieselova motora nastaje kretanje izgaranjem gorive tvari, a 
zato su pogodna teška ulja, pa se danas može upotrijebiti u tu 
svrhu gotovo sirova nafta. 

iq 14 




Da bismo pokrenuli oceanski parobrod, trebamo od prilike 1,8 
kilograma ugljena na sat, za jednu konjsku silu. Ako ložimo ko- 
tlove zemnim uljem, dostajat će 700 grama na sat. A ako se poslu- 
žimo Dieselovim motorom zadovoljit će se jedan „konj 44 sa 127 
grama na sat. Putujući iz Norveške u Kinu, mora teretni parobrod 
krcati 8 puta ugljena, a motorni brod može prevaliti taj put gori- 
vom što ga je ukrcao kod kuće, prije polaska. 

Prema tome može brod, kojemu nafta služi kao pogonsko sred- 
stvo, doprijeti osam puta tako daleko, kao brod, koji loži ugljenom. 
Lako je shvatiti što to znači. I zato nije čudo, ako se poslije rata 
množe sve više motorni brodovi. 

Proteklo je jedva 30 godina, otkako je lord Fisher, prvi lord 
britanskog adrniraliteta, dokazao da je zaista „prvi . Jer on je 
prvi shvatio zamašaj zemnoga ulja za flotu. Danas se ratne flote 
svih velikih vlasti služe isključivo naftom. Uslijed upotrebe nafte 
troši se danas oko 50 milijuna tona ugljena manje, nego prije rata. 

Svi „stratezi 44 znaju, da je Diesel „organizator pomorskog rata 44 . 
On je osim toga i kolonizator kontinentalnih pustinja. Dieselova 
lokomotiva ne treba vode, pa je zato postala nenadoknadivim pro- 



metalom u predjelima, gdje nema vode. Već sada ima u Turkestanu 
Dieselovih lokomotiva, kao i u bezvodnim krajevima sjevernog 
Kavkaza. Nakon Diesela moguće je pomišljati na željezničku liniju 
kroz Saharu. Lokomotiva može uzeti na put toliko nafte, koliko 
treba do najbliže oaze. A tamo u sjeni paoma bit će spremljen 
tank sa Dieselovim uljem. Tako će biti i u Australiji samo što 
tamo mjesto palma rastu eukaliptusi. 


Ruska nafta i Nobelova porodica 

Car Aleksandar proglasio je početkom 19. stoljeća eksploata- 
ciju zemnoga ulja u području Bakua državnim monopolom. Prvo 
je društvo za bušenje osnovano u Petrogradu god. 1856., a prvi je 
puta bušeno 1872. Iste je godine ukinut monopol, a od toga časa 
datira uspon Bakua. Preko noći niknula je šuma tornjeva za bu- 
šenje, a god. 1901. dobiveno je 10 milijuna tona nafte. Rusija 
je stupila na prvo mjesto: od svjetske proizvodnje zemnoga ulja 
otpadalo je na Rusiju 51 posto, dok je na čitavu Ameriku otpadalo 
43 posto. 

dila kablovima. Osim toga su pojedina poduzeća smetala jedno 
drugome praveći sebi međusobne neprilike, a ni stalni radnički 
nemiri nisu pogodovali daljnjem razvoju ove industrijske grane. 

Početkom Svjetskoga rata bio je Baku kolonija stranoga kapi- 
tala. Stranci su držali u svojim rukama preko polovicu proizvodnje 
i tri četvrtine izvoza. Standard Oil, Royal Dutch Shell, Nobel, 
Rothschild . . . vladali su ruskom proizvodnjom nafte. Pionirski su 
posao izvršili Šveđani i to braća Nobel. 

U prvoj polovici prošloga stoljeća naselio se u Rusiji Emanuel 
Nobel i osnovao u Petrograđu tvornicu strojeva. Obogatio se za 
vrijeme Krimskoga rata dobavljajući ruskoj vojsci topove. Bio je 
izvrstan inženjer, sjajan izumitelj i organizator, no čovjek sumoran 
i nastran, kojega je neprestano mučila misao na smrt i bojazan, 
da bi mogao biti živ pokopan. Zato je i konstruirao posebni model 
lijesa s ventilacijom i alarmnim zvoncem, i. Njegov sin Ljudevit 
baštinio je od oca organizatorski talenat. Kao inženjer, konstruktor 
i kemičar zaostajao je za svojim bratom Alf redom. I treći brat 
Robert bavio se tehničko-trgovačkim poslovima surađujući u eks- 
ploataciji zemnoga ulja, koju je organizirao Ljudevit Nobel. On 
je bio duša posla. On je kraj Bakua postavio prve tornjeve za 
bušenje i sagradio prvu rafineriju. Ljudevit Nobel postavio je i 
prve dovodne cijevi za naftu. 

Osamdesetih godina vršio je Nobel prve pokuse sa specijalnim 
brodovima za otpremu petroleja. God. 1887. sagradio je na bro- 
dogradilištu u Goteborgu prvi parobrod za naftu. To je bila neču- 
vena novost. Umro je 1887. ostavljajući za sobom desetero djece 
i 35 milijuna rubalja. Poduzeću stao je na čelo njegov najstariji 
sin Emanuel, kojemu je tada bilo 29 godina. Taj je usavršio po- 
slovnu i tehničku organizaciju, postupajući s ruskom naftom onako, 
kako je Rockefeller postupao s američkom. Emanuel Nobel mlađi 
usredotočio je izvoz u svojim rukama, udružio pod svojim vodstvom 
sve ruske proizvađače i osvojio ruskoj nafti svjetsko tržište. Do- 
živio je i nadživio procvat ruske industrije nafte. Strahoviti položaj 
radnika oko Bakua urodio je 1905. teškim socijalnim potresima. 
Odonda je sve pošlo nizbrdice. A 1917. planula je revolucija. 
Svoje stare dane proveo je Emanuel Nobel ml. većim dijelom u 
Parizu i Berlinu. Kada je god. 1929. slavio svoj sedamdeseti ro- 

đendan stizavali su u malo njemačko lječilište, gdje je upravo bo- 
ravio, pozdravni brzojavi kraljeva i vlada, znanstvenih društava i 
uglednih ličnosti iz čitavog svijeta. Dvije godine zatim ruski je 
Rockefeller umro. 

Kitabdži-kan, d’Arcy i Englezi 

U isto vrijeme, kada je iskorištavanje nafte na poluotoku Apše- 
ronu bilo u punom toku, a brodovi s naftom plovili Crnim morem 
i specijalni vagoni neprestano kretali prema sjeveru i jugu, nafta 
je u susjednoj Perziji spokojno snivala u utrobi zemlje. 

Već je god. 1889. Carska perzijska banka — „Imperial Bank 
of Persia“, koja je radila s engleskim kapitalom, dobila koncesiju 
za bušenje i iskorištavanje 
nafte. Ova je koncesija kasnije 
prenesena na jedno englesko 
društvo, koje je potratilo 100 
hiljada funti i više, a onda 
propalo ne našavši nigdje 
nafte. Sada je koncesiju dobio Kitabdži-kan, ugledan i poduzetan 
Perzijanac. Počeo je veoma čedno: njegovi su ljudi crpli naftu iz 
zdenca, a Kitabdži-kan plaćao je državnoj blagajni 2.000 tomana 
godišnje. Otprilike isto toliko trošio je na mito. Ipak nije loše po- 
slovao, te se mogao dnevno gostiti pilavom od ovnujskog mesa 
s grožđicama. 

Onda se jednoga dana pojavio William Knox d’Arcy, Kana- 
đanin francuskog podrijetla. Taj se čovjek obogatio u Australiji, a 
došao je u Perziju da ondje pravi poslove. God. 1901. postigao je 
od šaha isključivo pravo da traži, iskorištava i izvozi naftu iz čitave 
Perzije, izuzevši pet sjevernih pokrajina. Prema tome mu je prepu- 
šteno ogromno područje od 
750 hiljada četvornih kilome- 
tara. Šah je zahtijevao 20 hi- 
ljada funti u gotovom i isto 
toliko u dionicama, te 16 po- 
sto od čistoga dobitka. Dvade- 

«et hiljada je i dobio, ali u dionicama, a njegovi su savjetnici i nji- 
hovi rođaci dobili hiljadu funti u zlatu. A Kitabdži-kan postao je 
vladinim „kontrolorom 44 , našto je njegov svakodnevni pilav postao 
još obilniji. 

Dvije godine kasnije osnovao je d’Arcy u Londonu društvo, ko- 
jemu je prepustio istraživanje jednoga dijela svoga teritorija. Ovo 
englesko društvo započelo je sistematsku potragu za naftom i 
otkrilo bogata nalazišta kraj Kermanšaha. D’Arcy je u to doba bio 
potrošio već nekih 300 hiljada funti, a god. 1908. odstupio je sva 
svoja prava jednom engleskom društvu, koje je u Birmi vadilo 
naftu — „Burmah Oil Co. ; ‘ 

U to se doba stao zalagati za naftu lord Fisher, prvi lord bri- 
tanskog admiraliteta. Lord Fisher uočio je značenje nafte za bri- 
tansku flotu, a god. 1901. stvoreno je u Engleskoj novo društvo pod 
imenom „Anglo-Persian Oil Co.“, na koje su prešla sva prava 
d’Arcyovih poduzeća. 

U stvari je d’Arcy napravio izvrstan posao. Žrtvovao je, istina, 
300.000 funti, ali je za samu prodaju svojih prava spomenutom 
birmanskom društvu dobio preko 200.000 funti u gotovu i 170.000 
dionica s nominalnom vrijednošću od 900.000 funti. Te su dionice 
nakon nekoliko godina porasle na dvadesetorostruku vrijednost. 
Tako je d’Arcy postao jedan od najvažnijih faktora novoga Anglo- 
perzijskog društva, koje se stopilo s birmanskim, a izabran je i 
članom upravnoga vijeća. Kako je Englezima kasnije uspjelo, da 
mu otmu sva njegova prava na perzijsku naftu, nije do danas pot- 
puno objašnjeno. 

Poslovi Anglo-perzijskog društva izvrsno su napredovali. God. 
1912. sagrađena je cijev do izvozne luke Abadan, gdje su po- 
dignute goleme rafinerije, koje pripadaju među najveće na svijetu. 
Početkom svoje djelatnosti Anglo'-perzijsko društvo dobavljalo je 
nekoliko desetaka tisuća tona zemnoga ulja; god. 1934. iznosila je 
produkcija oko 7 milijuna tona. Anglo-Persian prodro je već 
odavna preko granica Perzije. Društvo posjeduje silna nalazišta 
nafte u čitavom svijetu, a posredstvom negdašnje Burmah-Oil Com- 
pany nadzire gotovo čitavu proizvodnju Britske Indije. Posjeduje 
preko 100 specijalnih brodova za otpremu nafte i stotinjak afili- 
ranih društava. 


Kada je Anglo-Persian preuzeo od d’Arcya koncesiju, obvezao 
se plaćati perzijskoj državnoj blagajni 16 posto čistoga dobitka. 
Ovi postoci pokrivaju danas šestinu svih državnih prihoda Irana. 
Prirodno je stoga, da Perzijanci s velikim interesom prate poslo- 
vanje ovoga društva. Tako su morali opaziti, da dohoci, koji pri- 
tiču u državnu blagajnu ne rastu u istom razmjeru, kao što raste 
izvoz nafte iz Perzije. Kako to? Naprosto tako, da Anglo-Persian 
računa procente od onih prihoda, koji proizlaze iz prodaje siro- 
voga ulja i takvih produkata, koji se rafiniraju u samoj 
Perziji. Sirovo ulje prodaje međutim Anglo-Persian afiliranim 
poduzećima, koja to ulje prerađuju i vrše prodaju. Ovi „rafini- 
rani“ dohoci nisu se svidjeli Perzijancima. 

Kada su cijene na svjetskom tržištu pale, splasnuli su znatno i 
perzijski dohoci. To je potaklo šaha Riza-kana Pehlevija, da je 
god. 1932. energično zatražio reviziju ugovora. Englezi su odgo- 
vorili pozivajući se na odnosne paragrafe ugovora i poslali za pot- 
krepu nekoliko krstaša u Perzijski zaliv. 

Ipak perzijski prosvjedi nisu bili jalovi. Njihov udio u čistom 
dobitku povišen je na 20 posto, ali ne smiju turiti nos u trgovačke 
knjige Anglo-perzijskoga društva. Ipak treba istini za volju istaći, 
da su Englezi u mnogočem zadužili Perziju. Južni krajevi, koji su 
nekoć bili pustinja, sada su nastanjeni. Posvuda su nikla nova 
naselja. U tvornicama je zaposleno mnogo tisuća perzijskih radnika. 
Gradi se nova cesta koja presijeca Iran od sjevera na jug. „Carstvo 
ruža i vina“. o kojemu je pjevao Hafis. postalo je carstvom zem- 
noga ulja. 

Anglo-holandijsko prijateljstvo 

Kad su koncem osamdesetih godina otkriveni na Sumatri izvori 
nafte, nije se u Nizozemskoj nitko za tu stvar osobito interesirao. 
Holandijski inženjer Stoop složio se s trgovcem Augustom Kessle- 
rom i teškom mukom pronašao u svojoj domovini nekoliko kapi- 
talista, koji su se pokazali spremni da o toj stvari s njime razgo 
varaju. Konačno je namaknuo i novaca, jer su Holanđani vični 
tražiti sreću u kolonijama. God. 1890. osnovano je u Amsterdamu 


društvo za iskorištavanje izvora nafte u Nizozemskoj Indiji — 
.Koniklijke Neđerlandshe Maatschappij“. Prve dvije riječi glase 
u engleskom prijevodu: ,,Royal Dutch“ == „Kraljevski holandij- 

ski“ . • • 

Društvo nije se odmah dalo na eksploataciju najvažnijih nala- 
zišta nafte. Započelo je svoje radove na otoku Sumatri, dok se 
najbogatiji izvori nalaze na otoku Borneu, gdje se dandanas i 
marljivo eksploatiraju. Tek je sredinom devedesetih godina zauzela 
proizvodnja veći opseg, a početkom 20. vijeka iznosila je oko 
300.000 tona. 

Holanđani stali su izvoziti petrolej — tada najvažniji produkt 
rafinirane nafte. Evropska tržišta bila su tada potpuno zauzeta 
zemnim uljem iz Amerike i Rusije. Stupiti na tržište gurajući se 
između ova dva giganta bilo je isto sto i turiti šaku između dva 
željeznička vagona. 

Međutim se u holandijskom društvu našao čovjek, koji se nije 
bojao takova pothvata, nego se hrabro dao na posao i — uspio. 

Bio je to mladi Deterding, kojega je Kessler stavio na čelo holan- 
dijskoga društva. Henry Deterding započeo je svoju karijeru kao 
mali namještenik, kako se i priliči budućemu „kralju petroleja“. 

Danas je pair Velike Britanije, jedan od najmoćnijih ljudi Bri- 
tanske imperije i sigurno najmoćniji čovjek Nizozemske. Poduzeće, 
što ga je stvorio kroz trideset i pet godina, pripada među najugled- 
nija poduzeća čitavoga svijeta, a najveće je poduzeće u Evropi. 

Sir Henry davno je prerasao pridjeve kao što je ,,velik“ ili 
,,ugledan“. S jednom nogom stoji u Nizozemskoj s drugom u 
Britaniji, u rukama drži niti, koje ga spajaju sa poduzećima nje- 
gove grupe, a rasijana su po cijelom svijetu. No lice mu je zavi- 
jeno u oblake, te se o Deterdingu pričaju sve moguće legende. 

Deterding je mogao izdržati dvostruku konkurenciju, jer nije 
vodio rat na dvjema frontama (u takvom bi ratu morao propasti), 
nego se dao u borbu s jednom protivničkom strankom, to jest s 
Rockefellerom, osiguravši si leđa prema Rusiji. Deterding je 
shvatio, da se za zemno ulje može boriti samo onaj, koji posjeduje 
i lađe, kojima će otpremati svoju robu. Shvatio je, da se u toj 
vrsti posla ne može ništa bez političkog managera. I on se po- 7 

brinuo za tog managera osiguravši si odmah dvojicu: britansku i 

nizozemsku vladu. A kako mu je to uspjelo? Složio se s Markusom 
Samuelom. 

Ovaj engleski trgovac trgovao je u ono vrijeme s petrolej om 
u Istočnoj Aziji. Otpremao je petrolej iz Bakua preko luke u Ba- 
tumu na Istok. Prije njega plovili su petrolejski brodovi Alfreda 
Nobela samo Kaspijskim morem. Samuel je zaključio da krene 
preko mora, a zato je trebalo sklopiti posebni sporazum sa upravom 
Sueskog kanala. Prvi petrolejski brod, koji je uz posebne mjere 
opreza pušten kroz kanal (ljudi su mislili da će taj brod zapaliti sve 



Dokle dopire vlast Royal Dutch Shella 


lađe, koje sretne putem), stigao je sretno na svoje odredište. Ploveći 
tankovi gospodina Samuela otpremali su petrolej u Indiju i Kinu, 
gdje je petrolej punjen u limene kante i prodavan. U te kante bila 
je utisnuta školjka — engleski ,,shell“ — znak Samuelove tvrtke. 
Vele, da taj znak potječe odatle, što se Samuel isprva bavio va- 
đenjem bisera. Ako je to istina, onda se Rockefeller bavio po 
svoj prilici lovom na slonove ili je bio gonič deva, budući 
đa se na njegovim ,,azijskim“ kantama nalaze i danas deve 
ili slonovi. 

Deterding je pokušao prodavati svoj petrolej ondje, gdje ga 
je prodavao i Samuel — na Istoku. Borba je bila neizbježiva, ali 

30 StmjonoT 

nije potrajala dugo, jer su se našla dva genijalna čovjeka: Deter- 
ding i Samuel. 

Deterding je od Samuela dobio transportna sredstva — posebne 
lađe za dobavu petroleja — a oslobodio se i ruske konkurencije; 
Samuel je pak dobio zemnoga ulja. Od god. 1902., pa sve do dana 
današnjega, maršira Deterding zajedno sa Samuelom. Zajedno bdiju 
nad dvjesta društava. Posjeduju čitavu flotu: 150 lađa za otpremu 
nafte. Svuda imaju rafinerija, postaja za pogonsko ulje, gdje nji- 
hove lađe krcaju gorivo, dovodne cijevi za naftu. 

No to nije sve. U čitavome svijetu imaju izvore nafte. Gdje se 
god otkrije zemno ulje, naći ćemo brzo i tu dvojicu. Royal Dutch 
Shell odavno je povezan s Anglo-Persianom. Vele, da je i britanska 
vlada uložila kapitala u taj pothvat. 

Ipak je uloženo više holandijskog, nego engleskog kapitala. 
Holanđani beru svoje dividende, a povrh toga imaju moćnoga sa- 
veznika, koji će u svakom slučaju braniti njihove prekomorske 
posjede, od kojega mu drago neprijatelja. Englezi su pak dobili 
nova uporišta za svoju flotu, a gdjegod se vije britanska zastava, 
nalaze se i rezervoari s natpisom: Royal Dutch Shell. I 
nova britanska tvrđa na Istoku — Singapore, dobro je snabdje- 
vena Dieselovim uljem i benzinom. 

Čija je nafta? 

God. 1917. dobiveno je na čitavome svijetu nekih 70 milijuna 
tona nafte. Centralne su vlasti raspolagale naftinim poljanama u 
Galiciji, Rumunjskoj i Njemačkoj (s Alzacijom) — svega 1,677.000 
tona. Ostalih 68 milijuna pripalo je Antanti. Pod konac rata zemno 
je ulje bilo veoma u cijeni. I baš je u to doba netko u Americi 
postavio pitanje, da li se zalihe zemnoga ulja odviše naglo ne 
iscrpljuju? Ovo je diskretno pitanje skrivilo pravu paniku. Vlada 
je smjesta imenovala posebnu komisiju. Takovu je komisiju ime- 
novao i Rockefellerov trust, a za njim se poveo Američki zavod 
za zemno ulje. Sve te komisije nisu došle do istog rezultata. Tako 
je na pr. vladina komisija objavila, da bi zalihe nafte mogle biti 
potrošene za ciglih šest godina, a ministarstvo mornarice se požu- 

rilo da nabavi silna nalazišta nafte, koja se ne će eksploatirati, 
nego će služiti kao rezerva za slučaj rata. Standard Oil već je prije, 
povodeći se za Dutch Shellom, stao sistematski kupovati naftine iz- 
vore. No Englezi su zaposjeli gotovo sva mjesta. Anglo-Persian 
i Royal Dutch Shell imali su u svojoj vlasti svu južnoperzijsku 
naftu, nalazišta u Nizozemskoj Indiji i Serawaku (britanski dio 
Bornea), Britsku Indiju (Birma), te egipatska vrela. Obim je dru- 
štvima pripadalo 75 posto mezopotamske nafte, Trinidad, gotovo 
čitava eksploatacija Venezuele, važna nalazišta u Argentini, Me- 
hiku, Kanadi, pa i u samim Sjedinjenim državama. A Dutch Shell 
upravo je pružao ruku za naj tečni j im zalogaj em. 

U Rusiji je bjesnio građanski rat, a Kavkaz nije pripadao 
tako reći nikome. I tako se desilo da je odio britanskih vojnika 
zaposjeo Baku. Kada su došli Turci povukli su se Englezi, ali su 
se nakon odlaska Turaka opet pojavili. U Transkavkaziju poslana 
je čitava divizija, a Englezi su stali obnavljati Baku. Uspostavili 
su vezu sa Batumom i organizirali izvoz nafte željeznicom. Svoj 
boravak na ruskom teritoriju opravdavali su željom, da Rusiju 
oslobode boljševika. Ruski magnati nafte nalazili su se u to vri- 
jeme u inozemstvu, kuda su pravodobno pobjegli. A kako nisu imali 
novaca, tražili su kupce. Ne za naftu, kojom sada nisu više mogli 
trgovati, nego za prava, što su ih u svoje vrijeme postigli. I našlo 
se kupaca, koji su bili spremni da otkupe ove povlastice. Od- 
jednom stali su Amerikanci, Francuzi i Englezi isticati svoja prava 
na rusku naftu. No ondje, gdje je ta nafta izvirala iz zemlje nala- 
zili su se britanski vojnici, a ondje gdje je iz transkavkaske pipe- 
line tekla nafta u brodove, usidrili su se britanski krstaši. 

Prije rata Englezi su budno pazili, kako njemački kapital ne 
bi prodro do Perzijskog zaliva. Gradeći anatolsku željeznicu Ni- 
jemci su dobili od tadašnje turske vlade koncesiju za iskorištavanje 
nafte u Mezopotamiji. No uslijed engleske intervencije pripalo je 
Nijemcima samo 25 posto ove koncesije, a Englezima ostatak. 
Nakon rata trebalo je podijeliti njemačku baštinu, a to je učinjeno 
tako, da su Francuzi dobili njemački udio. Englezi su zadržali 
svoje, dok su Amerikanci stradali ne dobivši ništa. Američko javno 
mišljenje veoma se uzbudilo uslijed pisanja onih listova, kojima 
je dirigirao Standard Oil. Stalo se dapače govorkati da bi U. S. A. 

mogla izbaciti Dutch Shell iz Kalifomije, Texasa i Oklahome, kao 
što je Standard Oil izbačen iz Prednje Azije. 

Ovaj posljednji argument potakao je Engleze, da ustupe Ame- 
rikancima polovicu svoga udjela u Mezopotamiji. Što se tiče Mosula 
pripala je Englezima polovica, Francuzima četvrtina, a Amerikan- 
cima također četvrtina. 

Poljska nafta u Galiciji došla je kao i rumunjska, u interesnu 
sferu Francuza, a Standard Oil ostao je i ondje prilično kratkih 
rukava. 

Mehiko je razdijeljen upravo po polovici. Standard Oil i Dutch 
Shell bore se ondje za prvenstvo, a revolucija slijedi za revoluci- 
jom, te jedan predsjednik republike obara drugoga. Revolucije su 
učestale otkako se na poprištu pojavila treća sila, domaći element, 

koji traži i za Mehiko nešto malo nafte. Zemno ulje Venezuele pri- 
pada isključivo Deterdingu. Međunarodne statistike spominju kao 
glavnoga uvoznika sirova ulja na čitavome svijetu otok Cura£ao. 
Kako to, da ovaj otočić uvozi toliko sirova ulja, čude se neki. No 
valja znati da se Curagao nalazi nasuprot Venezueli i da je na tom 
otočiću Deterding uredio goleme rafinerije sirova ulja. God. 1930. 
izvezao je Curagao gotovo 2 milijuna tona benzina i 11 milijuna 
tona pogonskih ulja, što će reći: tri puta više nego Udružene 
države. 

Svijet je uglavnom podijeljen. Englezi imaju Venezuelu, Argen- 
tinu i pola Mehika; Amerikanci — Kolumbiju, Peru i drugu polu 
Mehika. Pitanje Gran Chaca nije definitivno riješeno. Negdje iz- 
među Bolivije i Paragvaja, u nezdravom kraju i daleko od svake 
civilizacije, nalazi se sporno područje. U toj močvarnoj pustoši 
nema ni željeznica, ni gradova, a gotovo ni pučanstva. No 170 ki- 
lometara južno od rijeke Parapiti nalazi se područje Villa Montes, 
gdje su otkrivena bogata nalazišta zemnoga ulja. Nafte ima i u 

Boliviji, a ta nafta pripada Standard Oilu. U Paragvaju vladu 
naprotiv engleski kapital. Za vrijeme rata između obje južnoame- 
ričke države izjavio je američki senator Huey Long — „diktator" 
Louisiane, koji je kasnije ubijen — da Rockefeller financira rato- 
vanje u Gran Chacu. Zaboravio je samo reći, da Rockefeller finan- 
cira jednu stranu, jer ni druga strana nije bez moćnih zaštitnika. 


Pitanje autarhije i pobjeda nad prirodom 

Samo dvije velevlasti imadu na svome teritoriju dovoljno 
nafte: Udružene države i Sovjetska Rusija. Vel. Britanija nema 
kod kuće zemnoga ulja, no Englezi su svuda kod kuće, njihova je 
kuća svijet. Royal Dutch Shell dovoljno ih snabdijeva naftom. 
Može se stoga reći, da su ove tri vlasti dostigle autarhiju zemnoga 
ulja, ako autarhija znači, da čovjek može da živi i vrši neki posao 
bez tuđe pomoći. 

Ostale velevlasti nisu tako sretne, a svaka se od njih trudi da 
postigne kakvu takvu autarhiju. Francuzi kupuju naftu od Engleza, 
Amerikanaca i Rusa, a nastoje da u svojoj zemlji nakupe što veće 
zalihe nafte, kako u slučaju rata ne bi bili ovisni od inozemnih 
dobavljača. Francuska raspolaže bogatim nalazištima u mosulskom 
području, a svojim kapitalom obuhvata 40 posto rumunjske pro- 
dukcije i 50 posto poljske produkcije nafte. No poljska je nafta 
prilično udaljena i mora se povrh toga otpremati Baltikom. Ame- 
rička i engleska nafta mora da putuje kroz vrata, na kojima straže 
prijateljski naklonjeni, ali ipak strani čuvari. Ta su vrata Sueski 
kanal i Gibraltar. I rumunjsko ulje mora kroz morske tjesnace 
Bospora i Dardanela, da bi stiglo u Francusku. 

Stoga je relativno najsigurnija dobava nafte iz Mosula. Nafta 
se dobiva u području Kirkuka, a odavle vode pipe-line prema jugo- 
zapadu do gradića Hadite na Eufratu. Tu se cijev dijeli u dva 
kraka: sjeverni ide pustinjom kraj Palmire do Libanona i spušta 
se u Siriju izlazeći na more kraj Tripolisa; južni krak pripada En- 
glezima, a vodi kroz neplodnu ravnicu Transjordanije i dotiče 
more u palestinskoj luci Haifi. Ove su dovodne cijevi remek-djelo 
tehničke organizacije: 1600 kilometara cijevi položeno kroz pu- 

309 


stinjski pijesak i snabdjeveno potrebnim uređajima za pumpanje. 
Ove cijevi presijecaju četiri državne granice i tri najvažnije rijeke 
staroga svijeta — Tigris, Eufrat i Jordan. 

Talijani su prilično okasnili ne stigavši na vrijeme, kada se 
dijelila nafta. Razmjerno kasno uspjelo im je domoći se jednoga 
udjela u Iraku. Iskorištavanje je u tom predjelu tek započelo. 
Osim toga imaju Talijani neki udio u Rumunjskoj, ali ni to nije 
bogzna što. Jedina im je nada bila Albanija. Talijanima je uspjelo 



Dovodne cijevi iz područja Mosula i Mezopotamije u Sredozemno more 

istisnuti odanle Engleze, no doskora se pokazalo da Albanija nema 
nafte, budući da godišnja proizvodnja od 2500 tona ne znači ništa. 

L Italiji ima doduše nafte oko Parme, Bologne i Firence, no ti su 
izvori neznatni. Stoga se Talijani trude svim silama da nagomilaju :f 

što veće zalihe, obvezujući inozemne firme, da drže na skladištu § 

naftu, koja će dostajati za najmanje pola godine unaprijed. | 

Sličnu politiku provodi Japan, zalazeći u krajnost. Na japan- I 

skim otocima (uključivši Formozu) produkcija zemnoga ulja ni- f 

kako ne raste, nego naprotiv pada. Kada su god. 1905. Japanci I 

potpisali u Portsmouthu mirovni ugovor s Rusijom, nisu mogli 4 

znati da u sjevernom dijelu Sahalina ima zemnoga ulja. Da su to I 

znali, ne bi zacijelo taj dio poluotoka prepustili Rusima. U Man- | 

džuriji ima škriljevca, od kojeg se dobiva nafta u području M 

Mukdena, a Japanci na licu mjesta vade iz škriljevca ulje i otpre- ® 

maju ga u Dairen. gdje se to ulje rafinira. Čitavo poduzeće pri- i 

pada južnomanđžurskoj željeznici, a glavni je dioničar japanski 
car. 

Prosječno Japanci proizvode ispod 600 hiljada tona, a trebaju 
najmanje 2 i pol milijuna godišnje. Stekli su neke koncesije u 
sjevernom dijelu Sahalina i na Borneu, pa čak i u Sjedinjenim 
državama. Pokušaj da prodru u sjevernu Perziju nije uspio. Stoga 
japanska vlada strogo nadzire tržište naftom. Sve tvrtke, domaće i 
strane, moraju na vlastiti trošak sagraditi nove rezervoare za naftu, 
u kojima će nagomilati ulja za godinu dana unaprijed. Vlada ima 
pravo, da te zalihe zaplijeni, kad joj se god prohtije, pa bilo to 
i u mirno doba. 

Posebnim je putem krenula Njemačka, nastojeći da postigne 
željenu autarhiju. Bušiti počelo se u Njemačkoj god. 1862., a 1913. 
iznosila je ukupna produkcija 121 hiljadu tona. Nakon rata izgu- 
bila je Njemačka Alzaciju, odakle je Njemačka uoči rata dobivala 
50.000 tona (Pechelbronn!), a njemački su privrednici stali uporno 
tražiti nova nalazišta. Ta je potraga stajala mnogo truda i novaca, 
a rezultati nisu bili sasvim u skladu s utrošenom energijom. Indu- 
strija zemnoga ulja razvila se poslije rata u Badenu, a nafta se 
dobiva i u Thiiringenu, premda tamošnja nalazišta nisu bogzna 
kako izdašna. Mnogo se nade polaže na sjeverozapadni dio Nje- 
mačke, područje Hannovera, ali se danas ne može reći, da li su te 
nade opravdane. Valja svakako priznati, da se u Njemačkoj poslije 
rata radilo na veliko i da je god. 1934. dobiveno 300.000 tona 
zemnoga ulja, dakle znatno više nego prije rata. God. 1935. pro- 
dukcija je porasla na 430.000 tona, no obzirom na ogromnu po- 
trošnju sve to nikako ne dostaje. 

Stoga su se Nijemci utekli kemiji, čudesnoj onoj znanosti, koja 
otkriva tajne prirode i svladava njenu škrtost. U Njemačkoj se 
razvila kemija ugljena kao nigdje drugdje. Putujući brzovlakom iz 
Berlina i Miinchena stići ćemo kraj Hallea u srednjenjemačko po- 
dručje mrkoga ugljena, gdje je usredotočena kemijska industrija. 
Iza Merseburga putnici obično staju do prozora, čekajući kad će 
ugledati Leunu. Leuna im pruža najčudniji prizor, što ga između 
Berlina i Miinchena možemo vidjeti. To je mjesto nalik na golemu 
neku mašineriju, veličanstvenu igračku od čelika. To je prva ke- 
mijska tvornica na svijetu, koja je uvela proizvodnju benzina iz 

ugljena. God. 1933. proizvedeno je ondje oko 200.000 tona sinte- 
tičnog benzina, a danas je ta produkcija znatno porasla. 

I benzol je proizvod ugljene kemije. Posjeduje silnu toplinsku 
energiju i daje, pomiješan s benzinom i drugim gorivim uljima, 
pogonsko gorivo za motore. U Njemačkoj proizvodi se preko 
250.000 tona benzola, a produkcija bi se mogla znatno povećati. 

Ima i drugih pomagača i suparnika zemnoga ulja: drveni plin, 
vodik, te plin, što ga dobivamo prilikom proizvodnje koksa. Ovi 
se plinovi prave suhom destilacijom drveta i pretvaranjem ugljena 
u koks. Ima ih u parama, koje se dižu iz bu- 
šotina nafte. Kemičari, konstruktori i privred- 
nici svojski se trude, da ih što potpunije 
iskoriste. 

Kemičari su se dosjetili, da bi se i fyen- 
zinu moglo primiješati žeste i tako skupo- 
cjeni benzin „razvodniti 44 , a to se u praksi i 
provodi. 

Tako se eto Njopnačka bori za svoju autar- 
hiju, ne zaboravljajući dabome ni druge mo- 
gućnosti i nabavu sirovina. No ovaj primjer dokazuje, da moderna 
znanost ne može doduše nadoknaditi prirodu, ali može znatno pri- 
pomoći izgladivši prirodne nedostatke. A bilo kako mu drago i 
laboratorij je bojno polje, i ondje ima „petrolejskih kraljeva 44 , 
koji dobavljaju zemno ulje. U kemijskoj epruveti sadržani su go- 
lemi tornjevi za bušenje i čelična dlijeta i užeta, i sve druge na- 
prave, kojima se vadi nafta iz utrobe zemlje. 

GVOZDENO BLAGO 


cevi i peći 


Jedan njemački naučenjak imenom Ludwig Beck napisao je 
povijest željeza, koja obuhvata sedam hiljada stranica, a temeljito 
raspravlja sva pitanja, koja se odnose na željezo. Prema Bečku 
ljudi su stali taliti željezo prije svih drugih kovina i to po 
svoj prilici tri do četiri tisuće godina prije Krista. Ima naučenjaka. 
koji drže, da su ljudi stali još prije obrađivati željezo, možda i 
šest hiljada godina prije Krista. No bilo kako mu drago trebalo 
je nekoliko tisućljeća dok su 
naučili praviti sirovo željezo. . ^ 

To se dogodilo tek 1.400 do 
1.500 godina nakon Krista. 

Prvo željezo dobiveno je 
metodom, koja se dugo vreme- 
na nije nikako mijenjala, a sastoji se u tome, da se rudača napro- 
sto rastali, mjesto da se željezo izluči. Razne primjese čine željezo 
spužvastim, a dok je gromada užarena mogu se te nepoželjne pri- 
mjese izbiti napolje. Takovo željezo nije ni sluga našemu čeliku, 
ali je dobro poslužilo za najstarije sjekire, kladiva i koplja. 

Da su Grci u Homerovo doba poznavali željezo jasno proizlazi 
iz „Ilijade 44 . Ono što Homer priča o Troji odnosi se zapravo na pri- 
like njegovog doba, to jest na 8. vijek prije Krista. Za nas je 
važna činjenica, da su već prije Homera, oko 1.100 prije Krista, 
željezo u Grčkoj upotrebljavali. Rimljanima su od najstarijih vre- 
mena željezo dobavljali Etruščani, koji su kopali rudaču na otoku 
Elbi. Drugi je dobavljač staroga Rima bio Iberski poluotok. Špa- 
njolske oštrice bile su već glasovite kod starih Grka, a propisno 
oružje rimskoga legionara bio je g 1 a d i u s h i s p a n u s, kratki 
španjolski mač. 

U borbama između Rima i barbara vršilo je željezo važnu 
ulogu. Germani, koji su prodirali sa sjevera, imali su željeza u izo- 

bilju, a njihovo oružje nije mnogo zaostajalo za rimskim. Na 
svom putu u sjevernu Afriku, gdje su osnovali svoju državu, ger- 
manski su Vandali pohodili sva područja tadašnje industrije že- 
ljeza: Falačku, Porajnje, Belgiju i Španjolsku. U Srednjem vijeku 



dobavljala je željezo Štajerska, Češka i Moravska. Tiringija, Harz 
i spomenuti njemački krajevi. 

Sredovječna tehnika nije se mnogo razlikovala od načina, 
kojim primitivni narodi obrađuju željeznu rudaču. Isprva gradile 
su se peći za taljenje rudače na uzvisinama, gdje je bolja pro- 
maha, a kasnije je postignuto isto djelovanje pomoću mjehova. 

No ako su i peći postajale s vremenom sve veće i savršenije, že- , - 

ljezo koje se u njima talilo bilo je premekano, jer je apsorbiralo 
premalo ugljika. Da bi se željezo prometnulo u čelik, trebalo ga 
je jednolično prožeti ugljikom, a to nije laka stvar. Čelika u sta- 
rome svijetu uopće nije bilo, premda se početkom Srednjega vijeka 

neka mjesta ističu tvrdoćom svoga željeza. Sve je ovisilo o rudači: f 

: ik- 


ako je rudača imala primjesa 
mangana ili kroma, bilo bi i že- 
ljezo bolje. 

Umijeće, kako ćemo željezo 
učiniti tvrdim, ne potječe iz 
Evrope, nego sa Istoka. U starim 
indijskim hramovima i drugim 
građevinama nalazimo velike že- 
ljezne klinove i podupomje. U 
Delhiju, današnjoj rezidenciji 
britanskog potkralja i sijelu in- 
dijskog parlamenta, nalazi se gla- 
sovita kolumna, koju Indijci zovu 
„Laht , a visoka je 7 metara. Ta je kolumna napravljena od kova- 
nog željeza, a potječe iz 4. vijeka poslije Krista. Središta indijske 
industrije željeza nalazila su se na jugu u Mysoreu i Hajdarabadu 
odavle se ,,čelik“ izvozio na Zapad, kako tvrdi Marco Polo. Ne bi 
čovjek rekao da su preteče Kruppa i Armstronga bili Indijci. Oni bi 
meko željezo obično sjeckali u komade i stavili ih s određenom 
količinom suhoga drveta u glinenu posudu. Odozgora bi je svježim 
lišćem pokrili, a sve pukotine pomno zabrtvili ilovačom. Onda bi 
sve te posude stavili u peć, koja je bila napunjena drvenim uglje- 
nom, a mjehovima bi taj ugljen užarili. Nakon nekog vremena 
vadile bi se posude napolje, a kad su ih razbili, našli bi u njima 
komade čelika. Indijsko željezo bilo je veoma cijenjeno na čita- 
vom Istoku. Tajnu proizvodnje nisu stanovnici Mysorea htjeli ni- 
kome odati, pa im je uspjelo da sačuvaju za se ovaj recept. Na 
zapad dolazilo je ovo željezo u obliku ispahanskih i bagdadskih 
oštrica. S ovim oštricama osvojili su Arapi Blizi istok, Afriku, 
Siciliju i Španjolsku. Te su oštrice bile na većem glasu od toled- 
skih, a ne samo da su se odlikovale svojom tvrdoćom, nego i ose- 
bujnim sjajem, koji se prelijevao u raznim bojama. Ovaj je sjaj 
potjecao od ricinusova ulja, u kojem bi se užarene oštrice hladile. 
Damaščanske oštrice polirali su i posebnim žutim kamenom, koji 
se rastvarao u vreloj vodi, a posuda je morala biti od pravoga 
kineskog porculana. Tko nije znao za sve te propise, nije mogao 
proizvoditi prave damaščanske oštrice. 

u Srednjem vijeku mnogo se trgovalo željezom. Iz Štajerske, 
Koruške i Kranjske otpremalo bi se željezo u Belgiju i sjevero- 
talijanske gradove, a odatle u Tursku. Od 13. do 15. stoljeća 
rukovodila je evropskom trgovinom željeza Hanza. Najvažnija nje- 
zina stovarišta nalazila su se u inozemstvu: u Londonu, Bruggeu, 
Bergenu i Novgorodu. Značajno je da se podružnica Hanze u Lon- 
donu zvala Steel yard, njemački S t a 1 h o f (budući da se tada 
njemački Stahl, t. j. čelik, pisalo bez muklog h). Središta sredo- 
vječne proizvodnje mačeva bili su gradovi Milan i Brescia u Italiji, 
te Sevilla i Toledo u Španjolskoj. Najbolji njemački mačevi pra- 



vili su se u Solingenu i Pasovu (Passau), a izvozili bi se preko 
Kolna, gdje su eksportnu robu dotjerivali. Najpoznatiji majstori 
običavali su obilježiti svoje proizvode posebnim znakovima. Naj- 
znamenitiji od tih znakova je vuk, kojega bi u stiliziranom obliku 
urezali u pljoštinu mača. I najistaknutiji španjolski majstor, Julian 
del Rey, pokršteni Maur, preuzeo je taj znak. Vrijedno je spome- 
nuti, da je tome Mauru sam Ferdinand Katolički bio krsni kum. 
pa se već iz toga vidi, kako je njegov umijeće bilo u cijeni. Uz 
vuka urezao bi Julian del Rey u svoje mačeve i polumjesec, pa se 
njegovi proizvodi lako razlikuju od njemačkih. 

Kad je izumljen barut porasla je vrijednost željeza. Dosada 
su se od željeza kovali mačevi, a sada su se stali lijevati topovi i 
puščane cijevi. U Engleskoj je isprva središte željezne industrije 
Forest of Dean u sjevernom dijelu Gloucestera, a zatim Wealđ 
između Londona i južne obale. Kada je Španjolska armada kre- 
nula protiv Engleske dobila je nalog da razori ove željezare. 
Engleska vlada branila je spočetka privatnicima proizvodnju 
topova, jer se bojala, da bi ti topovi mogli dopasti u ruke nepri- 
jatelju. Ipak je Sir Antonv Shirley za vrijeme rata prodao Špa- 
njolcima preko 100 topova i pri tome lijepo zaradio. Iz Sussexa 
dobivali su flibustijeri svoje topove, i ne samo flibustijeri, nego 
i ostali gusari. U 14. stoljeću stali su se upotrebljavati novi mije- 

bovi, koji se nisu više pokretali nogama, a željezne peći spustile su 
se sa uzvisina u doline, da bi bile bliže vodi, koja je tjerala 
mjehove. Sada je i ,,pro- 
maha“ bila jača, pa se 
mogla povisiti temperatu- 
ra. Tek sada bi se željezo 
potpuno rastalilo i ovako 
žitko isteklo iz rudače. 

Ohladivši se postalo bi 
onim, što zovemo siro- 
vo željezo. 

Porasla je proizvodnja, 
a peći su bile ekonomični- 
je, no tvomičari ipak nisu 
bili zadovoljni, jer se to si- 
rovo željezo nije moglo ko- 
vati. Lomilo bi se i krhalo, 
te nije bilo ni za što. Prava 
svinjarija — ,,pig-iron“ 

(svinjski čelik) kako su 
Englezi prozvali sirovo že- 
ljezo. 

Uz ovu nedaću javlja 
se i nestašica goriva. Peći 
su bivale sve veće, a oda- 
kle da smogneš dovoljno 
drva, kad su se šume prorijedile? Trebalo je hoćeš ne ćeš pronaći 
drugo gorivo. 

Duđleyeva tajna 

Englezi su zarana počeli razmišljavati, kako bi se mogli poslu- 
žiti ugljenom za taljenje željeza. Ovu je zagonetku prvi riješio 
Dudley. 

Dud Dudley je potekao iz ugledne porodice grofova Duđley, 
tek što njegov otac, Edward lord Dudley, nije dospio da se vjenča 

Talionica željeza u 16. vijeku (Agricola) 



njegovom majkom, premda je ona dospjela da mu rodi jeda- 
naestero djece. Ipak je lord Edward svoga sina pomno odgojio, 
a poslao ga je čak u Oxford, da ondje studira. No prije nego što 
je sinak svršio studije, pozvao ga je natrag i predao mu upravu 
na d brojnim svojim željezarama. Tada je Dudleyu bilo dvadeset 

godina. 

U ono doba bilo je oko Dudleya oko 20.000 željezara, no po^ 
slovi su slabo uspijevali, jer je ponestajalo drva. Sve su šume oko 
Dudleya bile iskrčene, a mladi je Dudley sebi razbijao glavu, kako 
da nabavi gorivo za svoje talionice. Znao je, da je bilo pokušaja, 
da se željezo tali pomoću kamenog ugljena, no znao je i to, da ti 
pokušaji nisu uspjeli. Zašto? Zato, jer je ugljen bio nečist. Trebalo 
je ugljen osloboditi sumpora, a to je Dudley i učinio praveći 
od ugljena koks. Kako mu je to pošlo za rukom ne zna se ni dan- 
danas. No Dud Dudley sagradio je tvornicu, koja će raditi po novoj 
metodi, a kada mu je poplava razorila tvornicu, sagradio ju je 
ponovno. Njegovo je željezo poslano u Tower, gdje su ga pregle- 
dali i konstatirali, da je izvrsno. Dud je dobru robu jeftino pro- 
davao, a to je njegove takmace toliko ogorčilo, da su nasrnuli 
na njegovu tvornicu, razrezali mjehove i razrušili peći. Na to je 
Dudley otišao drugamo, gdje je počeo iznova. No kada je teškom 
mukom sagradio jednu visoku peć — prvu peć za proizvodnju 
koksa — opet su ga stali napadati, a on je opet morao uzmaći. 
Nije više mogao plaćati ni dugove i dospio konačno u dužnički 
zatvor, kao mnogi veliki izumitelji. 

Kada su ga pustili na slobodu, stao je ponovno graditi želje- 
zaru i taliti željezo pomoću kamenog ugljena. No u to je nadošla 
revolucija i građanski rat. Dud Dudley ostao je vjeran kralju 
i latio se oružja, premda više nije bio mlad. Sudjelovao je u svim 
bitkama i postao topničkim generalom. 

Kada je kraljeva stranka potučena i kralj zarobljen (1648.), 
dospio je i Dud Dudley u zarobljeništvo. Premda je uslijed za- 
dobivenih rana bio invalid, te se jedva vukao na štakama, uspjelo 
mu je da pobjegne uoči svoga smaknuća. Nakon raznih pusto- 
lovina dospio je u Bristol, gdje je nekako životario čekajući bolje 
dane. God. 1660. oborena je republika, a Karlo II. zasio je 
na prijestolje. Dud Dudley požurio se kralju, nadajući se pra- 

vednoj nagradi. No premda nije tražio ništa drugo, nego da mu 
obnove patent za proizvodnju željeza (povlasticu, koju je već jed- 
nom bio dobio) nije njegovoj želji udovoljeno. Kralj je imao 
drugih briga, a jadni je Dud Dudley ostao kratkih rukava. Ne 
znajući što da radi, stao je pisati znanstvene rasprave. Umro je 
u dubokoj starosti, a da mu nije uspjelo ostvariti san svoga 
života. No ako se i nije obogatio svojim izumom, svoju tajnu o 
pravljenju koksa ponio je sa sobom u grob. 

Tri čelična Abraham a 

Upotrebu koksa u željeznu industriju uvela je porodica Darby. 
Tri su predstavnika ove porodice, članovi triju generacija, težili 
k istom cilju. A zanimljivo je spomenuti, da svi ti ljudi nisu 
bili „željezne" konstitucije, nego slaba zdravlja, a umrli su raz- 
mjerno mladi. 

Abraham Darby I. rođen je u istome kraju, gdje je i Dud 
Dudley ugledao svijetlo svijeta, naime u Worcestershireu, gdje 
se željezna rudača nalazi uz ugljen, kao da je sam Bog htio, da 
se ovdje podignu željezare, u kojima će se taliti rudača, a kameni 
ugljen u obliku koksa služiti mjesto drva kao gorivo. 

Abraham Darby pripadao je sljedbi kvekera, koji se odlikuju 
poštenjem, rađinošću i pacifizmom. Kada je buknuo rat za špa- 
njolsko nasljedstvo, Darby je s moralnog stanovišta ovaj rat osu- 
đivao, ali je ipak shvatio, da svako ratovanje stvara konjunkturu 
za industriju željeza. Godine 1704. otputovao je u Holandiju, gdje 
je pokupio iskusne majstore pomoću kojih je kod kuće osnovao 
talionicu. Kako nije bilo dosta drva, dao se i Abraham Darby 
na to, da drvo zamijeni ugljenom. Znalo se već onda za koks, ali 
nitko nije pravo znao, kako se koks dobiva. Darby je tako dugo 
kušao, dok mu nije uspjelo rastaliti rudaču pomoću koksa. Isprva 
je miješao koks sa drvenim ugljenom, a kasnije sa tresetom. Nje- 
govo je željezo bilo glasovito, pa bi se zacijelo s vremenom obo- 
gatio, da nije umro godine 1717., doživjevši jedva četrdesetu. 

Za sobom je ostavio dva sina. Starijemu je bilo tek šest go- 
dina, kada mu je umro otac. Taj sin zvao se također Abraham, a 

najviše -se proslavio od svih Darbya. Bio je mladić, kada je uzeo 
u svoje ruke upravu poduzeća, koje su nepošteni rođaci gotovo 
upropastili, te je Abraham II. morao početi iznova. Najprije je 
pokušao taliti rudaču miješajući drveni ugljen sa običnim kame- 
nim ugljenom, no željezo, koje je tako dobiveno, nije vrijedilo 
ni pišiva boba. Na to je stao praviti koks i to onako, kako se 
pravi drveni ugljen. Nakon što je priredio dovoljnu količinu 
koksa, dao se na taljenje željeza. Težak je to bio posao! Ili mje- 
hovi nisu radili kako treba, ili je koksa bilo previše, a onda opet 
premalo, ukratko — šest dana i šest noći nije se Abraham II. 
micao od peći, nego bi samo časkom zadri jemao, da se onda opet 
dade na posao. Na večer šestoga dana poteklo je konačna iz peći 
sirovo željezo. Sedmoga je dana Abraham Darby otpočinuo. Tako 
je u šest dana stvoren svijet željeza i čelika. 

To se dogodilo godine 1735. Gotovo četvrt stoljeća talio je 
Abraham II. željezo pomoću koksa, a za to vrijeme njegova se 
metoda pročula cijelom Engleskom. Abraham III., sin Abra- 
hama II. naslijedio je oca, kad mu je bilo 18 godina. Očevo je 
poduzeće razvio tako, da su Darbyjeve talionice bile najbolje u 
Engleskoj. Treći član porodice Darby proslavio se i time, što je 
sagradio prvi most od lijevanog željeza. Već je njegov otac htio 
sagraditi ovaj most, ali je prije reda umro. Taj most preko Se- 
vema ima raspon od stotinu stopa, a tako je visok, da ispod njega 
mogu ploviti lađe. Još dandanas diže se ovaj most kao simbol 
negdašnjih nastojanja i grb obitelji Darby. Jer most je simbol 
sjedinjenja, a historijsko djelo porodice Darby sastoji se u tome, 
da su sjedinili ugljen i željezo. 

Majstori i učenici 

Koks je učinio Englesku prvom željeznom zemljom svijeta. 
Dva stoljeća svi su pogledi bili upereni u Englesku, a kao što je 
prije prednjačila Njemačka, tako su sada prednjačili Englezi. 

Uz Engleze javljaju se na poprištu i Šveđani, koji su također 
dosta naučili od Nijemaca. Švedska je bogata željeznom rudačom, 
a mjesto Damora. koje se nalazi nedaleko Upsale, izvor je švedske 

slave i vojničke moći. Kako su Nijemci organizirali švedsku ru- 
darsku industriju, sačuvali su se mnogi njemački nazivi u šved- 
skoj terminologiji. Značajno je, da se uz njemačke izraze javljaju 
i mnogi francuski termini, koji potječu od francuskih hugenota, 
koji su se raštrkali sjevernim zemljama, nakon što su ukinućem 
nanteskog edikta morali potražiti novu domovinu. Početkom 18. 
stoljeća Šveđani su se emancipirali od stranog utjecaja, pretekavši 
svoje učitelje. U doba Karla XII. radili su u Švedskoj Pohlem i 
Swedenborg. Pohlem je usavršio mlinove i poljodjelske strojeve, 
gradio kanale, mostove, luke, tvornice i rudnike. Izumio je novu 



Takav je bio Swedenborg 


peć, tijesak, stroj za rezanje željeza i drugo. Sto i pedeset godina 
prije nego što je u Njemačkoj osnovan savez čelične industrije, 
Pohlem je sjedinio vlasnike švedskih talionica u sindikat „Jem- 
kontor“. Svvedenborg je poznatiji od Pohlema. Njegovi su štova- 
telji i štovateljice pripadali najvišim društvenim slojevima. Nakon 
Swedenborgove smrti osnovana je i posebna vjerska sljedba — 
Crkva novoga Jerusalema“, koja se poziva na njegovu nauku, a 
postoji i dandanas u anglosaskim zemljama. Sweđenborg nije bio 
'•amo industrijski organizator i tehničar, nego i čovjek vidovit, koji 
je tumačio kršćanstvo na svoj način. Čovjek nevjerojatno mnogo- 
s tran, Swedenborg je osnovao modernu kristalografiju, a zami- 
slio je prije Kanta i prije Laplacea teoriju o postanku svijeta, 

koja je veoma nalik na Kant-Laplaceovu teoriju. Uz Francuza 
Reaumura Swedenborg je najbolji teoretik rudarstva u 18. sto- 
ljeću. Svojski je učestvovao u organizaciji švedske industrije, sura- 
đujući s Pohlemom. 

Obično se drži da je rudarsku industriju u Rusiji osnovao 
Petar Veliki. No već su za vladanja njegova oca Alekseja lijevani 
u Tuli topovi, koji su se izvažali preko granice u Evropu! Pa i 
oružje, kojim su se Rusi borili protiv Tatara, iskovano je u po- 
dručju Tule. Priča se da su tamošnji majstori bili tako spretni, 
da im je uspjelo potkovati i jednu buhu! U Tuli je godine 1628. 
sagrađena prva visoka peć u Rusiji. No Petar Veliki bio je prvi 
ruski car, koji je putovao Evropom. U Engleskoj i Holanđiji za- 
nimao se za brodogradnju i kanale, a u Njemačkoj za rudnike 
i talionice. Posjetio je Ilsenhiitte u Harzu i Freiberg u Saskoj. 
Petar Veliki pozvao je mnoge strance u Rusiju, a među tim stra- 
nim majstorima bilo je Holanđana, Danaca, Šveda i Nijemaca. 
Mnogi među njima nisu se više nikada vratili kući, nego su ostali 
u Rusiji, gdje su našli široko polje rada. Najbolju je karijeru 
napravio neki Wilhelm Hennin iz Nassaua. Hennin je isprva bio 
topnički časnik, a zatim se dao na studije rudarstva. Bio je na 
čelu čitavog sibirskog rudarskog područja, koje je obuhvatalo i 
Ural. Osnovao je nove tvornice i jedan grad: Jekaterinburg, koji 
se danas zove Sverdlovsk. Prema freiberškom uzoru osnovao je 
rudarsku akademiju. Petar Veliki obdario ga je plemstvom i ime- 
novao generalom. 

Nikita gradi na Uralu kovačnicu 

Pod konac 18. vijeka izvozila je Rusija četrdeset hiljada tona 
u Englesku i tri hiljade tona u Sjedinjene države. Za ono 
doba bile su to ogromne količine željeza. Osnivajući nacionalnu 
industriju, Petar je Veliki privukao i mnoge domaće sinove, koji 
su se uspješno takmili sa strancima. Najveći je među njima Nikita 
Demidov, sin kovača iz Tule. Kako je Nikitin otac bio seljak, 
nije u tadašnjim registrima zabilježeno njegovo prezime, nego 
samo ime. A kako se zvao Demid, to je Petar Veliki svoga lju- 
bimca Nikitu okrstio Demiđovom. 

Nikita nije bio ni izumitelj ni učenjak, nego gospodarski orga- 
nizator. Kao što je stari Demid povećao svoju kovačnicu, tako je 
radio njegov sin Nikita, tek što se njegova kovačnica prostirala 
golemim područjem. A kao što je golemo bilo ovo područje, tako 
je bio golem i imetak Nikite Demidova. Car ga je upoznao godine 
1700. prigodom svoga dolaska u Tulu. Tada mu je Nikita predao 
šest pušaka svoje proizvodnje. Caru su se te puške tako svidjele, 
da je Nikitu obdario nov- 
cem, a poklonivši mu komad 

da 

kopa rudaču i da siječe drvo 
koliko mu treba za pravlje- 
nje ugljena. Doskora stao je 
Nikita dobavljati puške za 
carevu vojsku. A onda i to- 
povske kugle. Na sjevernom 
Uralu postojala je u ono do- 
ba državna željezara, koja 
nije pravo uspijevala, a Ni- 
kita je zamolio cara, da mu 
prepusti ovo poduzeće. Car 
mu je udovoljio želji i po- 
dijelio mu pravo, da isko- 
rištava rudaču na Tagilu, 

Nevji i Magnetnom gorju, gdje danas strše u vis golemi 
tvornički dimnjaci. Neumorno je Nikita proširivao svoje po- 
sjede. Tražio je rudaču u Sibiriji, na Uralu, u okolici Tule. Pro- 
izvodio je topove i topovska taneta, sidra i brodske lance, puške i 
sablje, talio željezo, bakar i olovo, kopao u Sibiriji kraj grada 
Irkutska granit i porfir, dobavljao ruskom admiralitetu drvo iz 
kazanskog područja za gradnju brodova. Nikita je Demidov bio 
glavni carev pomoćnik pri gradnji Petrograda. Nikita je prvi upo- 
zorio na vrijednost Urala. Prvi je istražio Uralsko gorje s gospo- 
darskog stanovišta. On je otvorio ovu riznicu, kakovoj nema na 
svijetu premca. Jer svega, što zemlja krije u svojoj utrobi, ima 
na Uralu u izobilju. Počevši od najbolje željezne rudače, bakra, 
zlata i platine, pa sve do „rijetkih zemalja“. Još su danas uralske 


zemlje podijelio i pravo 

šume neiscrpive. Kamenog ugljena, istina, nema mnogo, no zato 
riječne bujice proizvode milijune i milijune kilowata električne 
snage, a silna nalazišta kalijevih soli obrubljuju sa sjevera uralsko 
područje, kao što ga sa zapada obrubi j uje pojas nafte. Znao je 
stari Nikita, gdje će smjestiti svoju kovačnicu! 

Rudarska tradicija sačuvala se u rodu Demidova. Nikitini si- 
novi razdijelili su među sobom očev posjed, ali su ga i znatno 
povećali. 

Jedan od njegovih sinova, koji se također zvao Nikita, sagra- 
dio je na Uralu pet tvornica. A Nikita III., sin prvašnjeg, sa- 
gradio je na istome mjestu još dvije tvornice. 

Drugi sin staroga Nikite, Akinfije, podigao je na područjh 
Urala i Altaja 17 tvorničkih poduzeća. Organizirao je brodarstvo 
na uralskim rijekama i gradio ceste. Naselio je pusta sibirska 
područja, koja se odlikuju rudnim blagom. Otkrio je u Altajskom 
gorju srebro i osnovao ondje rudnike. Kopao je u Sibirij i olovo 
i azbest na Uralu. Započeo je iskorištavanjem malahita, a divni 
ovaj zelenkasti kamen, poslužio je pri gradnji mnogih palača. 
Bavio se i stočarstvom i uveo gajenje velikih goveda. 

Njegov sin Prokopi je poznat je kao čudak i tvrdoglavac. 0 
njemu se pričaju bezbrojne anegdote. Njegovo je bogatstvo bilo 

naprosto neizmjerno. Za 
vrijeme turskoga rata po- 
sudio je Katarini II. četiri 
milijuna rubalja. Za mo- 
skovsko sirotište darovao je 
jedan milijun sto hiljada 
rubalja. Izvrsno je bio upu- 
ćen u rudarstvo. Sam je 
konstruirao novi tip visoke 
peći. U njegovim poduze- 
ćima radile su najveće vi- 
soke peći na drveni ugalj, 
dobavljajući gotovo pet- 
naest tona željeza za dvadeset i četiri sata, što predstavlja ne- 
osporivi rekord, ako se duhom prenesemo u ono doba. U 
slobodnim časovima najviše se bavio pčelarstvom i gajenjem 

cvijeća. Napisao je čak opsežnu raspravu o pčelarenju, a u Moskvi 
je osnovao divan botanički vrt. U tom vrtu uzgojio je mnoge 
egzotične vrste cvijeća. Da ne bi kome palo na pamet da otrgne 
koji cvijet, prekrio je gredice željeznom mrežom, a na postamente, 
na kojima bi obično stajale mramorne nimfe, postavio je pri- 
godom jedne vrtne zabave gole mužike . . . 

Unuci i praunuci staroga Nikite gradili su na svoj račun 
sveučilišta i znanstvene zavode, darivali gradove mostovima i bol- 
nicama, parkovima i cestama. Državi bi od vremena do vremena 
darovali potpuno opremljene ratne brodove ili čitave pukovnije 
vojnika. Njihova se djelatnost nije ograničavala na samu Rusiju: 
jedan je Demidov počasni građanin grada Glasgowa, drugome je 
podignut u Firenci spomenik, a treći je od velikog vojvode to- 
skanskog dobio naslov Kneza od San Donata. 

ČELIČNO DOBA UVODE ENGLEZI 


Cort u Engleskoj i Harkort u Njemačkoj 


Želj eza je bilo i u zapadnoj Evropi, no u Rusiji je bilo više 
drva. Zapadna se Evropa mogla braniti samo kamenim ugljenom. 
Dudley i Darby sjedinili su ugljen i željezo, ali nisu svladali 
drvo. Sirovo željezo rastaljeno kamenim ugljenom bilo je nepri- 
spodobivo lošije od ruskog i švedskog željeza, koje se talilo drvom. 
Trebalo je naučiti, kako će se ovo loše sirovo željezo u velikim 
količinama pretvoriti u dobar čelik. 

Svi su obrtnici i tvomičari u Engleskoj odavna znali za nedo- 
statke engleskog željeza. Urar Benjamin Huntsman nije mogao iz 
tog ,,pig-irona“ praviti čelična pera za svoje satove, nego je morao 
u tu svrhu kupovati rusko ili švedsko željezo. Konačno mu je 
uspjelo konstruirati tiganj, u kojemu je talio željezo i čistio ga 

od raznih primjesa. Dugo vre- 
mena čuvao je svoju tajnu. Ta- 
da je jedne večeri, dok je vani 
bjesnila oluja, pokucao na vra- 
ta njegove kućice neki prosjak, 
koji je drhtao od studeni i za- 
molio Huntsmana, da mu do- 
zvoli da se ogrije kraj nje- 
gove peći. A dok je urar spre- 
mao toplu juhu, prosjak se 
grijao kraj peći, u kojoj se talilo željezo. A kada se najeo i na- 
grijao, zahvalio se svom domaćinu i vratio u svoju tvornicu, gdje 
će odsada taliti željezo prema Huntsmanovoj metodi . . . 

Doskora stao se u čitavoj Engleskoj na taj način praviti čelik, 
no pitanje ipak time nije bilo riješeno. Čelik, pravljen po Hunts- 
manovoj metodi, bio je veoma skup, pa se mogao praviti samo 
u specijaine svrhe, kao na pr. za čelična pera na satovima. 

Korak dalje pošao je Henry Cort, koji je u engleske talionice 
uveo svoj postupak, koji je i danas poznat pod imenom ,,puđdling“. 
Engleski glagol to pudđley znači miješati. Cort je talio si- 
rovo željezo tako, da u peći ne bi došlo u dodir s koksom. Da bi 
istjerao ugljik iz željeza, on je staljenu masu ,,miješao“ poput 
kajgane. 

Godine 1784. prijavio je svoj patent ocijenivši veoma točno 
\ažnost svoga izuma. Godinu dana prije zaključen je rat za neza- 
visnost, kojom su se prilikom američke kolonije odcijepile od 
matice zemlje. I tada je lord Sheffield duhovito primijetio; 
..Cortov izum donijet će nam više koristi, nego onih trinaest ko- 
lonija“ (trinaest američkih država) . . . 

Kasniji su dogođaji potvrdili ove riječi. Preko pola stoljeća 
Englezi su sami iskorištavali Cortov izum. No Cort je umro u bi- 
jedi. Kada je počeo proizvoditi svoj čelik, htio je da oslobodi 
Englesku od ruske ,,omče‘‘, koja se Englezima stezala oko vrata. 
Valja naime znati, da su u ono doba ruski izvoznici diktirali 
svoje cijene britanskom admiralitetu. Nakon što je priznato, da 
je Cortov čelik prvorazredan, uzeo je Cort vrhovnoga morna- 
ričkog blagajnika Abrahama Jellicoea kao kompanjona. Već tada 
je porodica Jellicoe bila u vezi s britanskim ađmiralitetom. A da 
visoki činovnik admiraliteta bude ujedno dobavljač za mornaricu, 
nije u ono doba bilo ništa neobično. Admirali su to vrlo dobro 
znali, a Jellicoe nije nipošto tajio, da radi sa Cortom. Nova je 
firma dobivala silne narudžbe, no Jellicoe je na nesreću doskora 
umro, a tom prilikom se ustanovilo, da je sav kapital, što ga je 
uložio u tvrtku, uzeo iz blagajne admiraliteta. Cort je bio posve 
nedužan, no njegov je imetak ipak zaplijenjen, a oduzet mu je i 
patent, koji je procijenjen na 100 funti. Prema tome patentu 
stali su sada raditi drugi dobavljači. 

Početkom 19. vijeka bilo je u Engleskoj sto i šezdeset visokih 
peći, a samo dvije ložene su drvenim ugljenom. U Pruskoj bilo 
je tada šest talioničkih peći na koks (sve u gornjoj Šleskoj), a u 
Francuskoj jedna jedina u Le Creusotu. U Engleskoj radilo je 
pet tisuća parnih strojeva, u Francuskoj dvjesta, u Njemačkoj ni 
deset. Engleski inženjer William Wilkinson osnovao je gla- 
sovite tvornice topova u Le Creusotu (današnja tvrtka Schneiđer- 

Creusot). Ovaj Wilkinson modernizirao je pod konac 18. vijeka 
staru ljevaonicu topova, podigao prvu visoku peć na koks i sa- 
gradio prvu željezničku prugu na evropskom kontinentu. Dvije 
trećine kapitala u toj tvornici pripadalo je Ljudevitu XVI. I u 
Njemačkoj su prve visoke peći na koks sagrađene pomoću Engleza, 
a u tvornicama strojeva radili su također Englezi. Mladi neki 
Nijemac imenom Harkort otputovao je u Englesku, da ondje stu- 
dira, a doveo je kući i strane majstore. 

Friedrich Harkort pripadao je prvoj generaciji njemačkoga 
industrijskoga kapitalizma. No Harkort nije naginjao zgrtanju 
kapitala, nego je radije obogaćivao druge. „Mene je priroda stvo- 
rila", govorio bi on, „da dajem pobude, a ne da ih iskorištavam". 
Stoga je rado pomagao i svojim takmacima. A teško je nabrojiti 
sva područja, na kojima je Harkort ostavio tragova svoje djelat- 
nosti. Njegova se pobude odnose na industriju šećera, na indu- 
striju tekstila, proizvodnju čelika i propagandu mašinizma po 
engleskom uzoru. Harkort se zalagao za upotrebu vestfalskog 
ugljena i pravljenje koksa. Danas nam se čini nerazumljivim, da 
se još pedesetih godina prošloga stoljeća u predjelu, koji je tako 
bogat kamenim ugljenom, željezo talilo pomoću drvenog ugljena. 
Harkort je propagirao i gradnju željeznica. Sa Friedrichora 
Listom zalagao se za taj pothvat uvjeravajući svoje suvremenike 
o važnosti željeznica. A kada je Harkort tražio i razvitak željezne 
industrije, nije se rukovodio samo interesima svoje branše. Tražio 
je, da se grade i kanali, da se izgradi trgovačka flota, da se podižu 
škole. A kada je pod stare dane sjedio u prvom njemačkom 
Reichstagu, svakom je prilikom temperamentno napadao vladu, 
da je odviše „pospana" i da zaostaje za tempom vremena. 

Kada je umro, 1889., dizali su se već u zapadnoj Njemačkoj 
industrijski giganti, kojima na svijetu nema mnogo takmaca. 

„Željezna Amalija" i druge žene 

Takovi su giganti Kruppove tvornice. 

Koncem 18. vijeka bavila se porodica Krupp trgovinom kolo- 
nijalne robe u malom gradu Essenu, koji je tada brojio jedva 

dvije hiljade stanovnika. 0 djedu i ocu Friedricha Kruppa nije 
nam ništa poznato. Povijest ove familije započinje udovom Ama- 
lijom Krupp, rođenom Ascherfeld, koja je očito bila energična 
žena upućena u poslove. Udova Krupp isprva je trgovala kavom 
i paprom, a puki je slučaj, da je prešla željeznoj branši. No vri- 
jeme je radilo protiv nje. Željezara, koju je dobila prigodom 
jednog stečaja, bila je loše uređena, a tržište nesigurno. Godine 
1807. poklonila je Amalija Krupp tvornicu svome dvadesetgođi- 
šnjem unuku Fritzu. Fritzova je majka vodila tada trgovinu preko- 
morskom robom u Essenu. Godine 1810. Friedrich Krupp stupio 
je na čelo toga poduzeća. No premda je trgovao mirodijama, ipak 
ga je više zanimalo željezo i čelik, a njegova mati, mlađa udova 
Krupp, nije ga sprečavala u toj sklonosti. Godine 1811. složio 
se Krupp s braćom Ketchel, koji su tvrdili, da posjeduju tajnu, 
kako se pravi lijevani čelik. S njima u zajednici osnovana je 
tvornica i tvrtka „Friedrich Krupp u Essenu". Sva su novčana 
sredstva čitave rodbine u tu svrhu mobilizirana. No nakon tri go- 
dine jasno se pokazalo, da se braća Ketchel manje razumiju u 
čelik, nego li udove Krupp, a Friedrich ih je izbacio iz svoje tvor- 
nice. Rođaci su mrmljali i tražili likvidaciju poduzeća. Trgovina 
prekomorskom robom bila je u to doba već likvidirana. No Frie- 
drich Krupp nije popuštao. Složio se s drugim nekim izumite- 
Ijem, koji je faktično imao patent za proizvodnju lijevanog čelika. 
No i ta suradnja nije bila plodonosna, a novi je kompanjon nakon 
nekog vremena izbačen iz firme uz velike gubitke. Rođaci su izgu- 
bili svaku nadu da će iz Fritza ikada išta biti. No Friedrich Krupp 
nije još uvijek klonuo duhom. Napustivši nade u neki čudotvorni 
patent, stao je proizvoditi čelik prema dobroj staroj metodi. Spe- 
cijalizirao se u proizvodnji kalupa za kovanje novca, a te je ka- 
lupe prodavao ne samo u Berlin, nego i u Beč i Petrograd. Premda 
nije imao novaca, stao je graditi novu tvornicu, koju je otvorio 
1819. i snabdio najnovijim uređajima. Kad je godine 1826. umro, 
poduzeće je bilo tako zaduženo, da je udova Tereza Krupp prihva- 
tila nasljedstvo samo za sebe, a ne za svoju malodobnu djecu, ne 
znajući kako će isplatiti dugove. Ipak ni ona nije klonula duhom, 
. 6 ?° ob i aviIa u novinama, da će nastaviti posao sa svojim sta- 
rijim sinom. Taj „stariji" sin Alfred navršio je tada 14 godina. 

Svoju je djelatnost započeo obilazeći gradom i tražeći mušterije. 
Njegova je mati upravljala međutim željezarom, a sestra Ida vo- 
dila je knjige. Radnika je bilo četvero. Tek nakon osam godina 
poduzeće se malo oporavilo, a jedan rođak uložio je u nj 30.000 
maraka. Za taj su novac nabavljeni novi strojevi, a broj radnika 
porasao je na osamdeset! 

Pomalo Kruppov čelik postaje slavan, te ga naručuju čak iz 
inozemstva. Valjak za proizvodnju žlica (Kruppov izum) mnogo 
je pripomogao napretku poduzeća. Od žlica prešlo se na topove. 
Alfred Krupp sve češće zalazi u ratno ministarstvo. I željeznice 
kupuju kod njega materijal. Kruppova je valjaonica najveća u 
Njemačkoj. A godine 1862. uvodi Krupp proizvodnju čelika prema 
Bessemerovom postupku. 

Englez Henry Bessemer bio je darovit čovjek bez prebijene 
pare. Kao svi engleski izumitelji onoga doba, tako je i on tražio 
novu metodu za proizvodnju čelika. Znao je da puddling-postupak 
ima mnogo nedostataka. Glavna je mana toga postupka, da naj- 
prije treba proizvesti sirovo željezo, a onda to sirovo željezo po- 
novno taliti, da bi ga pretvorili u čelik. Pri tom se troši mnogo 
goriva i mnogo vremena. I Bessemer se genijalno dosjetio, da bi 
se suvišan ugljik mogao odstraniti iz rastaljenog sirovog željeza 
tako, da se upuhava zrak. I zaista je uduvanjem zraka temperatura 
sama od sebe, bez dodavanja koksa, toliko porasla, da je sirovo 
željezo postajalo žitko „poput mlijeka 44 . A kako je pri tom sago- 
rijevao ugljik, preostao je na koncu čisti čelik. 

Krupp je Bessemerovu metodu uveo u Njemačku sredinom 
šezdesetih godina. Idućeg se desetljeća proizvodnja čelika u Nje- 
mačkoj i Engleskoj upravo potrostručila. U Americi povećala se 
dvadeset i osam puta, u Francuskoj šest puta, a sve to zahvaljujući 
Bessemerovu izumu. Wilhelm Siemens, srednji od trojice braće 
Siemens, stvorio je regenerativnu peć, kojom je ušteđeno mnogo 
gorivog materijala, a temperatura silno povećana. Francuz Martin 
uredio je tu peć za proizvodnju tekućeg čelika, miješajući sirovo 
željezo sa grubom željeznom pilovinom. Odsada nije više bilo 
neupotrebljivog „starog željeza 44 , budući da se u svim zemljama 
stalo sakupljati staro željezo i dovoziti u tvornice čelika. 


Alfred Krupp uvodio je u svoje tvornice sve korisne novota- 
rije. Radio je neumorno, a kada je 1887. umro, zvali su ga u Nje- 
mačkoj već „kraljem topova 44 . Njegov sin uposlivao je 43.000 
radnika, a nakon njegove smrti, godine 1903., pretvorena je tvrtka 
u dioničko društvo. No sve su dionice prešle u ruke najstarije 
njegove kćeri Berthe Krupp. 


Opet je žena bila na čelu poduzeća, no Bertha Krupp nije se 
više bavila tehničkim pitanjima, nego je ovaj posao prepustila 
svojim inženjerima. Njen se glavni posao sastojao u tome, da pro- 
nađe supruga, koji će upravljati Kruppovim tvornicama. Nije se 
vjenčala ni sa kakvim princom ili vojvodom, nego tajnikom pru- 
skoga poslanstva kod Vatikana, a Herr von Bohlen und Halbach 
pokazao se kao dobar muž i vrstan administrator. 

Thomasov izum i velika politika 

Koncem 19. i početkom 20. vijeka Njemačka je postala kla- 
sičnom zemljom čelika. Krupp nije bio jedini poduzetnik. Uspo- 
redo radili su i drugi čelični divovi. Dovoljno je spomenuti 
glavna imena: Von Thyssen, Stumm, Mannesmann, Rochling i 
mnogi drugi. 

Već dulje vremena iskorištavana je željezna rudača u Lota- 
ringiji i Luxemburgu, gdje se razvila silna industrija. Rudača 




prozvana ,,minette“, koja se nalazi s obje strane negdašnje nje- 
mačko-francuske granice, nije se međutim mogla upotrebljavati za 
proizvodnju željeza, jer sadrži previše fosfora. Prijašnje tali- 

oničke metode nisu mogle 
ispraviti ovaj nedostatak: 
željezo je bilo krhko i lo- 
mno. Stoga se u ono doba 
ova rudača nije cijenila, 
a o tome svjedoči i samo 
ime ,,minette“ — neugled- 
na ,,mala“ rudača. Engle- 
ske željezne rudače imaju 
također fosfora, a stoga 
razloga prestalo se u En- 
gleskoj u 19. vijeku taliti ovu rudaču, pa je Velika Britanija uvo- 
zila silne količine. 

Mladi jedan Englez, student prava S. G. Thomas, koji se za- 
nimao za kemiju i talionice, čuo je, da bi se mogao obogatiti 
ako pronađe način, kako da se iz željeza odstrani fosfor. Taj bi 
čovjek učinio veliku uslugu metalurgiji, pa i sebi samome . . . 
Thomas je upamtio ove riječi i stao raditi sa svojim bratićem 
Gilchristom. Konačno mu je uspjelo pronaći željenu metodu: 
Bessemerove „kruške napunio bi smjesom dolomitnog kamena i 



Dobivanje željezne rudače u 1000 tona 



gline, a sirovome željezu pridodao vapna. Čitavo vapno (kojega 
ima i u dolomitu) vezalo bi se s fosforom i isteklo kao šlaka iz 
sirovog željeza. Thomas je bio čovjek boležljiv, neugledne vanj- 
štine. Kada je 28. ožujka 1878. htio održati predavanje u engle- 
skom Zavodu za željezo i čelik, nisu ga htjeli slušati, jer je vri- 

dile su u Engleskoj (Middleboro) i u Njemačkoj (Horde, Ruhrort- 


Meiderich) Thomasove peći. 

Mladi je Englez omogućio Njemačkoj, da iskoristi svoju po- 
bjedu nad Francuskom. Jer samo pomoću Thomasova postupka 
mogla je neugledna rudača iz Lorene i Luxemburga, postati naj- 
važnijim materijalom njemačke industrije željeza i čelika. Od 
trideset i šest milijuna tona rudače, koja je iskopana u Njemačkoj 
godine 1913., dolazilo je 58,6 posto iz Lotaringije. No Thomas 
nije pomogao samo Njemačkoj, nego i Francuskoj, koja se isko- 


rištavajući minette lakše 
oporavila od poraza 1870.- 
3871. Kada je Bismarck 
povlačio granicu između 
Francuske i novoga nje- 
mačkog Reicha. prepustio 
je Francuzima okrug Briey 
u sjeverozapadnom kutu 
Lotaringije, gdje se sastaju 
granice Francuske, Belgije 
i Luxemburga. Nitko nije 
tamošnjim nalazištima ru- 
dače pripisivao kakovu važ- 
nost. No Th omasovim po- 
stupkom postala je ova ru- 



Lotaringijska minette i zapadna fronta 
u Svjetskom ratu 

dača i te kako vrijedna. Spomenute godine 1913. dobi- 
vala je francuska industrija iz departementa Meurthe-et-Moselle. 
u kojem se nalazi Briey, gotovo dvadeset milijuna tona rudače. 
dok je u čitavoj Francuskoj iste godine iskopano 21 milijun i pol. 
U Brieyu taljene su tri četvrtine francuskoga sirova željeza i po- 
lovica čelika. 

Već je prije rata njemačka industrija uvozila odanle velik 
dio rudače, koju je trebala za svoju industriju. Godine 1913. uvo- 
zila je Njemačka četiri i pol milijuna tona željezne rudače iz 
Švedske, 3,8 milijuna tona iz Brieya, a sve ostalo iz Španjolske, 
Austrije, Rusije i Nove Fundlandije. Njemačko-francuska granica 
od 1871. sjekla je ovo rudarsko područje, no industrija se nije 
dala zarobiti politikom. Francuska porodica de V/enđel, koja je 
intimno povezana sa Schneider-Creusotom, „francuskim Kruppom“, 
posjedovala je 9.000 hektara zemljišta: polovica toga zemljišta 
nalazila se u Njemačkoj, a druga polovica u Francuskoj. S jedne 
i s druge strane vadila se željezna rudača i dimile visoke peći. 
Podzemni rov spajao je ispod granice oba posjeda. 

Ovi su Wendeli njemačkog podrijetla. Neki je Thomas Wendel 
proizvodio u 16. vijeku oružje u Suhlu u Tiringiji. Njegov poto- 
mak Jean Martin Wenđel, došao je početkom 18. vijeka u Lota- 
ringiju, gdje je za tri hiljade livra kupio tvornicu u Hayingenu. 
Kad je umro, ostavio je svome sinu imetak od sedamnaest hiljada 
livra, a porodici je podijeljeno plemstvo. Nakon Francuske revo- 
lucije Wendeli su pobjegli u inozemstvo. No Napoleon je trebao 
željezo, pa su se Wendeli smjeli vratiti u Francusku, gdje su im 
povraćeni negdašnji posjedi. Za vrijeme Svjetskog rata zaprijetila 
je Wendelovim posjedima nova katastrofa. Njihova je domena 
postala poprištem ratnih operacija. Briey se nalazio neposredno 
iza fronte, a trideset kilometara iza njemačkih streljačkih rovova 
kopala se rudača i otpremala u Njemačku, ista ona rudača, koju 
je Njemačka prije rata kupovala od Francuske. Kako da Fran- 
cuzi trpe, da se njemačka ratna industrija ovako drsko snabdijeva 
francuskom rudačom! A ipak se ništa nije dogodilo. Francuskim 
je avijatičarima bilo, što više, zabranjeno da bombardiraju Briey. 
Valja naime znati, da je Fran§ois de Wenđel, predsjednik francu- 
skog čeličnog trusta. „Comite des Forges“. Njegov rođak Humbert 

de Wendel bio je agent francuske vlade za kupovanje željezne 
rudače u inozemstvu. Ostali rođaci bili su porazmješteni u rat- 
nome ministarstvu. I tako se desilo, da se Wendelovom poduzeću 
nije ništa dogodilo, dok su sva ostala francuska poduzeća u bli- 
zini fronte stradala. 

No vratimo se našem Thomasu. Svoj epohalni izum objelo- 
danio je, kada mu je bilo 28 godina, a doskora je bio bogat i 
slavan. Stari Bessemer sam mu je podijelio zlatnu medalju za 



tehničke zasluge. No slava i bogatstvo ne može nadomjestiti 
zdravlje. Thomas je umro godine 1885. navršivši 35 godina. 

Thomasov postupak mnogo se više primjenjivao u Njemačkoj, 
nego u Engleskoj. Konzervativni Englezi uvozili su i nadalje 
besfosfornu ruđaču iz Švedske i Španjolske, taleći je zatim po 
Bessemerovoj metodi. Do šezdesetih godina prošloga stoljeća bila 
je Engleska na čelu svjetske proizvodnje željeza i čelika. Iza 
Engleske dolazila je Francuska, na trećemu mjestu Njemačka, a 
na četvrtom Sjedinjene države. Pod konac 19. vijeka pretekla je 
Amerika sve ove države. No Engleska i Francuska bile su u to 
doba već zaostale za Njemačkom. 


Nenadana Amerika 

Amerika se razvila nevjerojatno brzo. Ni Evropljani ni Ame- 
rikanci nisu slutili, da Novi svijet krije u sebi neograničene mo- 
gućnosti. Holanđanin de Rauw, koji je godine 1770. na francu- 
skom jeziku pisao u Americi, istakao je u svom spisu, da Ameri- 
kanci zapravo nemaju željeza, jer ono što imaju tako je loše 
kvalitete, da ne može poslužiti ni za proizvodnju čavala. 

A čavli su bili tada velevažni faktor američkog gospodarstva. 
Kolonisti morali su graditi kuće, dizati plotove i ograde protiv 
Indijanaca. Dugo vremena vladala je Engleska američkim kolo- 
nijama „čavlima 44 , to jest svojom željeznom robom. 

Prva željezna rudača otkrivena je u Americi godine 1585., a 
otkrila ju je ekspedicija, koju je izaslao Sir Walter Raleigh. 
Ekspedicija je tražila zlato na obali današnje Sjeverne Karolme, 
a mjesto zlata naišla je na željezo. Kolonisti stali su kopati i 
taliti željeznu rudaču. Prvo, što su proizvodili, bili su čavli. Vođa 
ekspedicije, Thomas Heriot, smjesta je izvijestio Raleigha pišući 
doslovce: „Željezna rudača predstavlja veoma dragocjen trgovački 
artikl. Zalihe su velike, radna snaga jeftina, šume neizmjerne, a 
kod nas u Engleskoj šuma nestaje. Naše lađe. koje ovamo do- 
premaju gotovu robu, imat će dragocjen tovar za povratak . 

Dugo vremena smatrala je Engleska američke kolonije do- 
bavljačima željezne rudače. Godine 1608. otpremljen je prvi tovar 
od 35 tona u Bristol, gdje je istaljeno 7 tona željeza. Ovo je že- 
ljezo kupila Istočnoindijska kompanija i otpremila u Indiju. Tako 
su radili engleski trgovci. Doskora je u Virginiji na Falling 
Creeku osnovana prva američka željezara. No Indijanci su napali 
koloniste, poubijali ih sve od reda i uništili naprave. Punih sto 
godina virginska je industrija željeza morala mirovati. No po- 
četkom 18. vijeka vraća se iz Massachusettsa u Virgmiju, odakle 

su je nekad istjerali Indijanci. 

Posjednik jedne željezare bio je Augustin Washington, otac 
budućeg narodnog junaka Georgea Washingtona. Nije slučaj, da 
je Washington proizašao iz kruga virginijskih tvorničara željeza. 
U tim se krugovima nakupilo najviše gorčine protiv matice zemlje. 
Od Cromwella nije britanski parlamenat radio drugo nego primao 
zakone, kojima je bila svrha da onemoguće američku industriju 
željeza. No kako se te zabrane periodički ponavljaju, čini se, da 
se kolonisti nisu mnogo na njih osvrtali. Uzalud je lord Chatham 
godine 1750. izjavio, da ne će dozvoliti kolonistima, da naprave 
i jedan jedini klinac za potkovu. Kolonisti su ipak pravih svašta, 
a ne samo željezne čavle. Već je prije rata za nezavisnost željezna 
industrija u Pennsylvaniji bila snažan gospodarski faktor. U Penn- 
sylvaniji istakao se neki baron Stigel, porijeklom Nijemac, o kom 

se pričaju brojne anegdote. Tako se priča, da je gospodin baron 
u svojoj tvornici uveo strogu disciplinu i vojničku hijerarhiju. 
Kada bi se pojavio u tvornici, morali su radnici stati u pozor, 
a dok ih je inspicirao, morala je svirati glazba. Čini se, da su 
Nijemci uvijek bili jednaki. 

Američki su kolonisti razvijali svoju industriju željeza, a kada 
je došlo do rata, zatvorili su ulaz u rijeku Hudson i Delaware 
željeznim lancima. Lanac na Hudsonu težio je 180 tona, bio je 
pričvršćen na obim obalama i podržavan usidrenim bovama. 

U prvoj polovici 19. stoljeća osnovao je Petar Cooper u Bal- 
timoreu tvornicu strojeva i konstruirao prvu američku lokomo- 
tivu. Radio je preko pola stoljeća, a pod konac života bio je 
predsjednikom najvećega američkog poduzeća „Cooper Union 44 u 
New Yorku. Cooper je američki Harkort. I Amerika ima svoju 
„željeznu udovicu 44 . To je Mrs. Rebekka Luckens, koja je bašti- 
nila željezaru od svoga muža. 

Građanski rat nije oštetio željeznu industriju sjevernih država, 
nego je naprotiv industrijalce uvjerio, da je unosnije praviti to- 
pove, nego čavle. Južne države proizvodile su pamuk, duhan i 
šećer, a sjeverne željezo i zlato, pa nije čudo, da je sjever nad- 
vladao jug. Kad je građanski rat dovršen, stali su posvuda graditi 
željeznice. I visoke peći, koje su se ložile koksom. A kada se 
pokazalo, da se kraj Pittsburga nalazi najbolji ugljen za proiz- 
vodnju koksa, postao je Pittsburg „srcem američke nacije 44 . Sto 
godina hranio se Pittsburg rudačom iz negdašnjega područja 
Apalaša. Kasnije su otkrivene rudače u Minnesoti. Neposredno 
uz Gornje jezero nalaze se u Minnesoti i Michiganu golemi slo- 
jevi rudače. Geolozi drže, da tu ima oko 40 milijarda tona že- 
ljezne rudače, a to bi bila šestina svjetske zalihe. 

Carnegie ili čelik 

Andrew Carnegie znači u Americi „čelik 44 , kao što Rockefeller 
znači „zemno ulje 44 . Carnegie je umro 1919. navršivši osamdeset- 
cetvrtu. Posljednjih godina života bavio se isključivo dobrotvor- 
nošću. Čitavim su svijetom rasijani bezbrojni zavodi, koji nose 

njegovo ime. Nadmašio je sve rekorde izdavši za znanstvene in- 
stitucije, dobrotvorne ustanove i sveučilišta svega 125 milijuna 
dolara. 

Započeo je kao telegrafist na pensilvanskoj željeznici. Bilo je 
to za vrijeme građanskog rata. Kada je rat započeo upravljao je 
transportima četa. Tu je udario temelj svome blagostanju kori- 
steći se „gratifikacijama 44 , što ih je primao od željezničke kom- 
panije za otpremu četa i ratnoga materijala. A viši činovnici 

u ministarstvu bili su 
njegovi „kompanjoni 4 *. 

Nakon rata stale su se 
u Americi graditi mnoge 
željezničke pruge. Gra- 
dilo se brzo, ali loše. 

Drveni pragovi nisu bili 
impregnirani, pa su f 

brzo trunuli, a drveni ■) 

mostovi rušili bi se 
prvom prilikom. Car- \ 

negie je osnovao dru- 
štvo za gradnju željeznih mostova. Doba privredne depresije go- j 

dine 1873. iskoristio je Carnegie da pokupuje konkurentna po- j 

duzeća. Zatim je proširio svoje posjede kupujući ugljenike i ruđ- j 

nike željeza. God. 1896. kupio je Rockefeller golema nalazišta 
željezne rudače u Mesabiju. A Carnegie sklopio je s Rockefelle- 
rom ugovor, kojim se domogao Mesabija. Ova je transakcija sva- 
kako Carnegievo remek-djelo. Izvrsno je organizirao dobavu ru- 
dače. Premda je rudaču trebalo dva puta istovarivati, otpremao ju 
je jeftinije, nego njegovi konkurenti, koji su se nalazili blizu vode. 

Carnegie slao je svoje inženjere u Evropu da razgledaju ta- 
mošnje tvornice. A kada su se vratili kući izvodili su ono što su 
vidjeli, ali znatno povećano. Šezdesetih godina staljeno je u 
jednoj visokoj peći Carnegievih tvornica u Pittsburgu 35 tona 
dnevno. God. 1874. postigla je slavna ,,Lucy“ svjetski rekord. 2 , a 
24 sata isteklo je iz ove peći sto tona sirovoga željeza! No god. 

1890. Carnegieve su peći proizvodile 300 tona dnevno, a god. 

1917. čak 1.500 tona. 

Slaba strana Camegieva poduzeća bilo je pomanjkanje tran- 
sportnih sredstava. Kada je Morgan stvorio svoj trust, dobio je 
od Goulda željeznice i ugljen. Prije ili kasnije morao se Carnegie 
složiti s Morganovom grupom. Njegov je ulog procijenjen na 400 
milijuna dolara. Tako je nastao čelični trust, najveće 
poduzeće Amerike i jedno od najvećih na svijetu. Jedno jedino 
poduzeće, koje vlada željeznom rudačom i ugljenom, željezarama 
i tvornicama čelika, željeznicama i drugim prometnim sredstvima. 



čelični trust kontrolira polovicu čelične produkcije Sjedinjenih 
država, a ta je polovica veća od proizvodnje Velike Britanije i 
Francuske zajedno. Čovjeku se magli pri pomisli kolika je sila i 
moć usredotočena u tom poduzeću. A razumljivo je, zašto su se 
evropski producenti složili god. 1926., nastojeći da se svojom „Za- 
jednicom sirova čelika suprotstave Morgan-Carnegievu trustu. 
Jedino tako mogli su se održati na životu. U Americi pobudio je 
ovaj složan istup veliko negodovanje, jer da su time pojačane 
„eksploatatorske tendencije evropskoga kapitalizma 4 *. 

I Azija se laća željeza 


Za mnoge zemlje predstavlja snabdijevanje željeznom ruda- 
čom životno pitanje. Željeznu rudaču u većim količinama izvoze 
u Evropi jedino Francuska, Švedska i Španjolska. Italija se 
snabdijeva željezom sa otoka Elbe, no ta nalazišta nisu veoma 
velika. Dobro je snabdjevena željeznom rudačom mala Austrija, 
pa Čehoslovačka i Jugoslavija. 

Nakon što su u Braziliji (u pokrajini Minas Geraes) otkrivena 
silna nalazišta rudače, atlantski je basen dobio prvo željezno po- 
dručje na svijetu. 

Nakon rata položaj se znatno izmijenio. Sve zemlje traže ru- 
daču i nastoje podići što više talionica. 

Japan ima dosta ugljena, ali razmjerno malo željeza, pa ga 
zato traži u Kini. Kineske su zalihe veoma velike. Glasoviti nje- 
mački geograf von Richthofen možda je pretjerao procjenjujući 
kineska nalazišta željezne rudače, ali nema sumnje da Kina ima 
dosta željeza (i ugljena!), da postane velikom silom. Nezgodno 
je samo, da se veći dio kineskog željeza nalazi u pokrajini Feng- 
Tien (Liaoning), koja se nalazi u Mandžuriji. Japanci marljivo 
kopaju ovu rudaču, a polovicu produkcije izvoze kući. Zasada je 
japanska industrija željeza i čelika slaba. God. 1929. dao je Japan 
desetinu njemačke produkcije (uključivši saarsko područje). No 
japanska industrija naglo napreduje koristeći se kineskim že- 
ljezom. 

Moderni Indijci rado ističu, da su u svojoj zemlji stvorili 
tekstilnu industriju, koja ne zaostaje za Lancashireom, kao što če- 
lične tvornice ,,Tata“ ne zaostaju za Birminghamom. 

Ovo poduzeće nisu stvorili čistokrvni Indijci, nego potomci 
onih Parsa, koji su nekoć istjerani iz Irana zbog obožavanja vatre. 
Ti su se Parsi pokazali kao izvrsni privrednici. Iz jedne trgovačke 
porodice iranskih doseljenika potekao je Jamsetji Nasarvanji Tata, 
indijski Krupp. God. 1858. neposredno nakon Što je ugušen usta- 
nak Nana Sahiba, dao se Tata na posao, a dvadeset godina ka- 
snije osnovao je u Bombayu prvu tvornicu pamuka, koja je mogla 
konkurirati s engleskim tvornicama. U Bombayu je podigao i 

Željezo, mangan i ugljen u Aziji 


tvornicu svile, osnovao brojna druga poduzeća, koja je naposljetku 
okrunio tvornicama čelika. U pokrajini Behar, nedaleko želje- 
zničke pruge, koja vodi iz Bengalije u Nagpur, sagradio je usred 
džungle visoke peći. To je mjesto odabrao, jer se ondje sastaju 
ugljen i željezna rudaČa. 

Jamsetji Tata umro je god. 1904., kada ovo poduzeće nije bilo 
izgrađeno. Njegovi sinovi Sir Dorabji i Sir Rotan nastavili su 
očevo djelo. Sinovi su bili odgojeni na evropsku (Dorabji je stu- 
dirao čak u Cambridgeu), ali su bili i vrsni trgovci i organizatori, 
kao otac. God. 1911. stale su Tatine tvornice dobavljati čelik. Za 

vrijeme Svjetskog rata nisu 
braća tratila vrijeme, a da- 
nas njihov obiteljski kon- 
cern „Tata Sons Ltd.“ ras- 
polaže kapitalom od nekih 
50 milijuna funti. Nji- 
ma pripada elektrotehnički 
koncern, koji snabdijeva 
Bombay i okolicu električ- 
nom strujom, tekstilni kon- 
cern s 300 hiljada vretena 
7500 razboja, njihovi su 
rudnici željeza i ugljenici, 
trgovačka, otpremnička i 
osiguravajuća društva i 
konačno „Tata Iron and 
Steel Co.“ Ondje, gdje je pred nekoliko decenija bila neprohodna 
džungla, dižu se danas goleme tvorničke zgrade i radnička naselja, 
koja tvore čitav grad. Grad se zove Jamshedpur, u počast osnivača 
Tatine tvornice proizvode godišnje 800.000 tona sirova željeza, to 
jest više od Poljske, Švedske i Italije. 

No prilike su se najviše promijenile u Rusiji. Istraživanjima 
posljednjih godina otkriveno je rudno blago, koje čini Sovjetsku 
Rusiju jednom od prvih, a možda i prvom željeznom zemljom na 
svijetu. U svim dosada poznatim rudarskim područjima otkrivena 
su nova nalazišta, a rudača je pronađena i u Sibiriji, na Kavkazu 
i na južnome Uralu. No najvažnije je sređnjorusko područje kraj 
Kurska. 

U Sovjetskoj Rusiji podignuto je u posljednje doba mnoštvo 
novih i velikih poduzeća. Sovjetska Rusija primjenjuje iskustvo 
Evrope i Amerike gradeći najradije mješovita poduzeća. Ne poje- 
dine tvornice, nego „kombinate”, koji kombiniraju željezna, 




ugljena i čelična poduzeća. Najveći je kombinat ove vrsti uralo- 
kuznjecki. Magnetna gora na Uralu, koja sadrži goleme količine 
željezne ruđace najbolje vrsti, dobavlja danas preko jedan milijun 
tona sirova zeljeza. Budući da na Uralu nema mnogo ugljena do- 
voz. se potrebno gorivo iz zapadne Sibirije, gdje se kopa kraj 
grada Kuznjecka. Ondje se pravi koks, koji se zatim otprema na 
Ura], Udaljenost iznosi oko 2000 kilometara, a ipak kombinat 
dobro radi. 

Prije pet^ godina proizvodila je Sovjetska Rusija 5 milijuna 
tona sirova zeljeza, a danas proizvodi preko 12 milijuna. Ruski 
inženjeri obećavaju međutim, da će nakon daljnjih pet godina 
proizvodnja porasti na 20 milijuna tona. Ako ispune to obećanje, 
dogodit ce se po drugi put u povijesti gospodarstva ono, što se 
pod konac 19. vijeka dogodilo u Americi. 


SITAN NOVAC — VELIKE VREDNOTE 


Od faraona do električnih instalatera 

Bakar nije tako jeftin materijal kao že- 
ljezo, ali nije ni tako plemenita podrijetla kao 
zlato i srebro. Stoji nekako po srijedi, kao na 
pr. vuna između pamuka i svile. 

Prije brončanoga doba u povijesti civili- 
zacije javlja se bakreno 1 doba. Bakreni nakit 
nađen je u najstarijim egipatskim grobovima. 
Bakar nalazimo u prirodi mnogo češće, nego 
čisto željezo, koje pada s neba u obliku mete- 
orita. Kada je čovjek stao tuckati prve komade 
čistoga bakra, da bi im podao potreban oblik, 
brzo je opazio, kako ta kovina postaje tucka- 
njem tvrđa. Tuckani predmeti od bakra nađeni 
su u kaldejskim grobovima, koji potječu iz 5. 
ili 6. tisućljeća prije Krista. Mnogo su kasnije 
ljudi naučili dobivati bakar taljenjem iz rudače. 
A mnogo vremena kasnije, oni su opazili, da 
bakar dobiven taljenjem, nije uvijek jednak, 
nego se veoma razlikuje prema rudači i mjestu 
odakle potječe. Često nalazimo bakar u zajed- 
nici s kositrom, a kositar ili kalaj stopljen sa 
bakrom daje bronzu. 

Gdje se prvi put javlja bronza i kada? Evropski nalazi dosižu 
18. vijek prije Krista, a egipatski su možda još stariji. U zajed- 
nici sa kositrom nalazi se bakar u sjevernim zemljama — u Engle- 
skoj i Njemačkoj, a bilo ga je vjerojatno i drugdje. Na Sinajskom 
poluotoku, gdje su Egipćani vadili svoj bakar, kositra nema, no 
bakra i kositra ima na otoku Cipru. Sa Cipra se bakar izvozio mnogo 
kasnije, pa je vjerojatno, da se brončano doba začelo na sjeveru. 

U Sjevernoj Americi gotovo i nema kositra, a novi svijet ne 
poznaje brončanog doba, nego prelazi izravno od bakra željezu. 
Kovina Indijančeva jest bakar. Prvi su bijelci donijeli crveno- 
košcima željezo, a željezo je podjarmilo bakar. 

Bronza se veoma lako obrađuje i oblikuje, pa je zato i kipari 
toliko vole. Bronza ne rđa u vlazi, a nije prolazna kao željezo. 
Bronza je vječna i kao stvorena, da posluži za gradnju spomenika. 
Tvrđa je od bakra, pa su je zato i stari ratnici toliko cijenili. 

Upotreba bakra preturila je krizu u doba propadanja rimskoga 
carstva, kada brončani predmeti nisu više nailazili na prođu. 
Rimljani onoga doba nisu više mogli plaćati raskošne spome- 
nike, stavljati brončana vrata na svoje palače, graditi vodoskoke 
ili kupovati raskošne bakrene svijećnjake. No kada se raširilo 
kršćanstvo javljaju se na poprištu novi konzumenti bakra. Kršćan- 
ske crkve trebaju bakrene dveri, kao što su na pr. dveri firentinske 
krstionice od Ghibertija, ili glasovita brončana vrata katedrale u 
Hildesheimu. U to je doba bronza doprla u stanove i kuhinje. 
Brončane su ploče krasile groblja, iz bronze pravilo se crkveno 
suđe, a visoko nad ljudskim naseljima ječala brončana zvona. U 
6. i 7. stoljeću zvona su se već uobičajila u čitavom kršćanskom 
svijetu, a tečajem stoljeća ostavila su u ljudskim dušama neiz- 
brisiv trag. 

Mnogo bakra trebale su i kovnice novca. Već su Rimljani ko- 
vali bakreni novac. No glavni potrošač bakra javio se u 19. sto- 
ljeću. To je modema tehnika. Neki dijelovi parostroja moraju biti 
iz bakra. Bakar je nenadoknadiv materijal pri gradnji brodova. 
U brodarstvu se odavna upotrebljavao, no kada su jedrenjaci pre- 
tvoreni u parobrode, važnost je bakru znatno porasla. Najviše 
bakra troši suvremena elektrotehnika. Što bi električni instala- 
teri bez bakrene žice! 

No bakar je veoma svestran. Bilo je vremena, kada su se zvona 
prelijevala u topove. Danas se to više ne dešava, jer se topovi 
prave od čelika. No moderno je oružje veoma komplicirano, a 
nijedan od tih aparata ne može biti bez bakra. I u tvornicama 
municije troši se dosta bakra. 

Potrošnja bakra silno je porasla tečajem vjekova. God. 1929. 
rastaljeno je na čitavom svijetu milijun devetsto hiljada tona 

bakra, a to je mnogo više, nego što je producirano za vrijeme 
Rimskoga carstva. Od toga kvantuma otpalo je na Evropu najviše 
15 posto. Stara evropska nalazišta bakra zaostala su za ame- 
ričkima. Jedno je od najstarijih evropskih nalazišta u jugozapad- 
noj Španjolskoj. To je Rio Tinto, gdje su već Feničani kopali 
srebro, a Rimljani srebro i zlato. Kasnije stali su Rimljani vaditi 
ondje i bakar. Ti su rudarski pothvati stajali mnogo truda, krvi 

i suza, a čitavi su bregovi sravnjeni sa zemljom i guste šume pre- 
tvorene u pašnjake. Drozgom, koja je preostala od rimskih tali- 
onica, ploče se i danas u Španjolskoj ceste! — Nešto kasnije po- 
čelo se u Engleskoj kopati bakar i to u ComwalIu. Još je pred 
sto godina CornwaIl bio glavni proizvađač bakra. U Srednjem 
vijeku izvozilo se mnogo bakra iz Švedske: iz Faluna otpremala bi 
se rudača u Antwerpen, gdje bi se sastajala s sređnjeevropskim 
bakrom. U 15. i 16. vijeku prva je u proizvodnju bakra bila 
Njemačka. 

Iz mladih dana kapitalizma 


Bakrenu rudaču valja očistiti od raznih primjesa, to jest rafi- 
nirati. Takovih „rafinerija 44 (njem. Seigerhutte) bilo je u Mans- 

feldskom reviru, a odavle prešlo je to umijeće u Tiringiju i Sasku. 
U drugoj poli 15. vijeka obrađuje se u Tiringiji na veliko mans- 
feldski bakar, a talionice financiraju niirnberški kapitalisti. 

Niirnbeg bio je u ono doba grad željeza i bakra. Iz bronze 
pravio je Petar Vischer svoje glasovite umjetnine, a najglasovitiji 
niirnberški građanin, Albrecht Diirer, svoje bakroreze. I Hans 
Sachs, veliki pjesnik i postolar, služio se bakrom, zabijajući ba- 
krene klince u svoje cipele. Bakar je dolazio sa posjeda grofa 
Mansfelda, a glavno je međunarodno tržište bilo u Antwerpenu. 



Put njemačkog bakra u 16. vijeku 

Kada se mansfeldski bakar pojavio na tržištu i stao konkurirati 
švedskom bakru, nastala je žestoka konkurencija. Nijemci su 
obarali cijene, a kako izvoz nije bio organiziran, konkurirali su 
jedni drugima. Stoga se jedan niirnberški patricij imenom Fiirer 
obratio grofu Albrechtu Mansfeldu predlažući, da se svi rudnici 
i talionice sjedine u neku vrst „interesne zajednice 44 , da se pro- 
izvodnja racionalizira, a cijene gotovoj robi sporazumno povise. 
Tom se projektu opirao Jakob Welser, trgovac staroga kova, psu- 
jući grofa, da je posve zapao u pandže novca. Deset godina 
stari se Welser opirao, dok nije istekao ugovor, a svi su jedva 
čekali da isteče. God. 1534. osnovan je kartel, a sedam tiringijskih 

talionica složilo se u tome, da će u Frankfurtu i Antwerpenu za- 
jedno prodavati bakar, ocjenjivati kvalitetu i složno kupovati siro- 
vine. Cijene su postale čvršće, a dividende su se podvostručile. 


Američka kovina 

Američki je bakar dopro u Evropu veoma rano: nekoliko go- 
dina nakon Kolumbovih putovanja. God. 1524. stali su Španjolci 

Nalazišta kovina u Sjevernoj Americi 


na otoku Kubi i pokrajini Santiago vaditi bakar i slati ga u 
Evropu. No glavni dobavljači bakra bili su tada u Evropi: Rio 
Tinto, Comwall, Falun i Mansfeld. Tek u 19. vijeku osvaja sje- 
veroamerički bakar evropsko tržište. 

Prvo društvo za eksploataciju bakra u Sjev. Americi osnovano 
je početkom 18. vijeka, a rudača se izvozila u Englesku, budući 
da kolonisti nisu smjeli taliti bakar. Maleni poluotok Keweenaw 
na Gornjem jezeru bio je Indijancima isto što starim Egipćanima 

Sinajski poluotok. No Egipćani morali su taliti i čistiti rudaču, dok 
su Indijanci naprosto skupljali čisti bakar. God. 1843. odlučila je 
Michiganska vlada, da iskoristi ova nalazišta bakra preselivši Indi- 
jance na drugo mjesto. Prvi rovovi iskopani su na sjevernom di- 
jelu poluotoka, a kasnije su se raširili prema jugu. Tu su nađene 
najveće gromade prirodnog bakra, koje su ikada otkrivene. Jedna 
takva gromada težila je 420 tona. Otkrivena je u dubini od 150 
stopa, a preko godine dana mučili su se rudari, kako će je otkinuti 
od kamene pećine i rastaliti u komade. Od te gromade dobiveno 
je 315 tona rafiniranoga bakra. Na istome mjestu nađeno je i či- 
stoga srebra, a ti su nalazi tvorili dugo vremena nuzzaradu tamo- 



Prvi dioničari Anakonde 


šnjih rudara, budući da nisu smatrali potrebnim obavijestiti 
društvo o tim nalazima. 

God. 1865. osnovana je „Calumet Hecla C o“, koja je 
do god. 1930. isplatila na dividendama 184 milijuna dolara. Na 
Stijenjaku (Rocky Mountains), nedaleko Missourijevih izvora, na- 
stalo je osamdesetih godina malo naselje Butte. Kolonisti morali 
su neprestano ratovati s Indijancima, ali se nisu dali istjerati. Gla- 
sovit je rov Anaconda. Među osnivačima Anaconde bio je i George 
Hearst, koji se obogatio u Kalifomiji kopajući srebro. Njegov je 
sin glavar Hearstove štampe, najvećega novinskog trusta na 
svijetu. 

Nešto kasnije zasjenila je sve američke države Arizona, koja 
se nalazi uz Mehiko. Iz Arizone potječe danas 43 posto američkog 
bakra. Isprva se bakar otpremao volovima i devama (koje su u tu 
svrhu dopremljene iz Arabije) u San Diego. Kasnije putovao je 

arizonski bakar niz rijeku Colorađo do Kalifomijskog zaliva, a 
odatle u Južni Wales. 

God. 1877. otkrio je neki vojnik slojeve bakra u Bisbeeu 
upravo na granici između U. S. A. i Mehika. Neki pensilvanski 
inženjer Douglas osnovao je na to ,,C o p e r Queen Com- 
p a n y“, jedno od najvećih bakrenih društava na svijetu. W. A. 
Clark, koji se nekoć hrabro borio s Indijancima braneći Ana- 
condu osnovao je ,,U nited Verde Compan y“, koja je za- 
počela raditi osamdesetih godina, a do 1930. bacila na tržište 
raznih kovina za 350 milijuna dolara. 

Osamdesetih godina počinje i uspon „bakrene porodice 44 
Guggenheima. God. 1864. došao je u Filadelfiju M. Guggenheim 
iz Švicarske, otvorio mali dućančić i stao trgovati čipkama i raz- 
nim sitnarijama. Dobro je zarađivao, pa je nekom prijatelju 
štamparu mogao posuditi 5000 dolara. Prijatelj nije upotrijebio 
taj novac za proširenje svoje tiskare, nego je Guggenheimove do- 
lare uložio u neki rudnik kraj Leađvillea. Posao je slabo napre- 
dovao, a Guggenheim je mjesto posuđena novca dobio polovicu 
prava. Preselio se iz Pennsvlvanije u državu Colorađo promijenivši 
branšu. Njegov najstariji sin David postao je u Leadvilleu knji- 
govođa. God. 1886. proradila je prva Guggenheimova talionica, 
a kada je, kratko vrijeme iza toga, umro otac, nastavili su posao 
njegovi sinovi. Talili su srebro, olovo, tutiju i bakar. Junačke 
pionire u Arizoni slijedili su Guggenheimovi agenti. A kada je 
osnovan američki talionički trust (Smelter and Refining Co.) — 
„malo 44 poduzeće, koje je tada raspolagalo s nekih 100 milijuna 
dolara — postao je Danijel Guggenheim njegovim šefom. Intimno 
je surađivao s Morganovom bankom, a danas vladaju njegovi 
nasljednici srebrom, bakrom i olovom Udruženih država, alja- 
škinim zlatom, mehikanskim bakrom, te čilenskim bakrom i sa- 
litrom. Osim toga posjeduju brojne banke, šume, brodove i že- 
ljeznice. 


U. S. A. nema sav bakar svijeta 

Bez obzira na državne granice arizonski bakar prelazi na me- 
hikansko zemljište. Mehikanska pokrajina Sonora dobavlja velike 

količine bakra, a svi su gotovo rudnici u ame- 
ričkim rukama. Amerikanci su zasjeli u Chileu. 
Čisti bakar pokupili su Indijanci već prije do- 
laska Španjolaca, a Španjolci su početkom 17. 
stoljeća stali kopati ruđaču i taliti je na licu 
mjesta. Čitavim 19. vijekom otpremale su en- 
gleske lađe bakrenu rudaču iz Chilea i Perua 
u Swansea, vraćajući se u Južnu Ameriku s to- 
varom ugljena. 

Amerikancima je uspjelo zavladati chilen- 
skom rudačom, jer ih nije plašila slaba kvali- 
teta ove rudače. Postotak bakra bio je, istina, 
malen, no zato su nalazišta bila upravo gole- 
ma. Kada se Guggenheim dao na posao, struč- 
njaci su slijegali ramenima, ali se Guggenheim 
nije na to obazirao. Kraj Ranacague popeo se 
na Kordiljere i tri tisuće stopa nad morem po- 
stavio svoje strojeve, koji su vadili silne koli- 
čine rudače. Danas je Chile drugi po redu u 
svjetskoj proizvodnji bakra dobavljajući više 
bakra nego sve evropske države zajedno. Ame- 
rička grupa Guggenheim-Morgan diktirala bi 
čitavom svijetu svoje uvjete, da se nije u crnoj 
Africi pojavio opasan konkurent. 

U srcu Afrike, na razvodu Konga, Zambe- 
zija i Nila, nalazi se veliko rudno blago. Naj- 
veći dio toga blaga, koliko je do danas istra- 
ženo, nalazi se unutar granica belgijsko- 
g a Konga i to u jugoistočnoj pokrajini Ka- 
tanga. 

Nakon Livingstoneovih otkrića, Evropa se 
živo zainteresirala za Afriku. Cecil Rhodes dao 
se na to, da osvoji Rodeziju, a Englez Came- 
ron prvi je proputovao ekvatorsku Afriku od 
jednog oceana do drugoga. Belgijski kraj Leo- 
pold II. prvi je uočio gospodarsko značenje 
Kongova basena. Godine 1876. sazvao je u 



S srebro □ željezo 
0 zlato A ugljen 
Rudno blago Chilea 


350 


351 


Bruxelles međunarodnu konferenciju, a tom prilikom osnovano je 
„Međunarodno udruženje za iskorištavanje i prosvjećivanje Afrike 44 . 
Na čelu toga udruženja bila je belgijska podružnica, to jest sam 
kralj Leopold. 

U isto vrijeme tražio je Stanley kapitaliste, koji bi mu pomogli 
novčanim sredstvima, da uzmogne ponovno poći u Afriku. Leo- 
pold II. ponudio mu je svoju pomoć, a Stanley je istražit) p 0 _ 
dručje Konga, organizirao prva uporišta, sklapao ugovore & uro- 
đeničkim vladarima, ne žaleći truda ni krvi. Za to je vrijeme ope- 
rirao kralj Leopold na diplomatskom terenu. 


Leopold II. nije bio običan vladar. Mnogo je putovao, a ra- 
zumio se u politiku i trgovinu. Dobro je poznavao ljude i žene 



a dugačka njegova brada viđal a se 
po svim evropskim zabavištima. Nije 
bio sitničav, a posvema se s{ a gao 
s Rhodesom, koji je tvrdio, (l a su 
ideje bez novca beskorisne. Trebalo 
je mnogo diplomatskog dara, đ a bi 
se netko okoristio općim položajem 
u Evropi i Africi, kako je to učinio 
Leopold. Kolonijalna konferencija, 
koja je god. 1884. zasijedala u Ber- 
linu pod Bismarckovim predsjedni- 


kovanjem, priznala je suverenitet „Međunarodnog udruženja 4 ' nad 


područjem Konga. Nakon toga proglasili su suradnici Udruženja 
kralja Leopolda suverenom, a belgijski je parlamenat odobrio 
ovaj „plebiscit 44 . Nezavisna država Kongo povezana je s Belgijom 
personalnom unijom. 

Leopold II. izaslao je daljnje ekspedicije u područje Konga 
odijelivši smjesta dobar dio teritorija kao krunsko dobro — „Do- 
maine de la Couronne 44 . Ta je domena četiri puta veća od Belgije. 
Tu se sakupljao kaučuk, tražile kovine, sabirala slonova kost i 
kalamila civilizacija. Kako se pri tom postupalo, opisao je jedan 
britanski konzul, Roger Casement, koji tvrdi, da su koloni?. a tori 
besramno plijenili i varali urođenike, tjerali ih sa njihovih bora- 
višta, mučili i ubijali. Doskora se čitava Evropa i Amerika ogor- 
čila nad tim gospodarstvom, a Leopold II. rado je prodao .svoja 

prava belgijskoj državi, pri čemu je zaradio nekoliko milijuna 
funti sterlinga. 

No vratimo se bakru. Za nalazišta u Katangi saznalo se kon- 
cem osamdesetih godina. Kada je Cecil Rhodes nanjušio to blago, 
učinilo mu se, da se granica sjeverne Rodezije nalazi odviše južno. 
No bilo je prekasno: u Katangi su već zasjeli Belgijanci. Tada je 
Rhodes podijelio nekome Williamsu, svome poslovnom prijatelju, 
koncesiju za traženje bakra u Rodeziji. I Williams je zaista otkrio, 
neposredno na granici 
Rodezije i Katange, nala- 
zišta bakra, koja se još 
danas iskorištavaju. Rho- 
des međutim nije znao, đa 
je Williams dobio i od 
kralja Leopolda koncesiju 
za kopanje bakra u Ka- 
tangi. Englesko društvo 
koje je započelo eksplota- 
cijom bakra u Katangi 
dovelo je do osnutka ru- 
darske unije — ,,U n i o n 
Miniere de H a u t - 
K a t a n g a“. Williamso- 
va grupa posjeduje 40 
posto dionica, a ostalo pri- 
pada Belgijancima. Union 
Miniere danas je najveće bakreno poduzeće svijeta. Proizvodnja 
god. 1930. iznosila je 140 hiljada tona. U najcrnjoj Africi, dvije 
tisuće kilometara od morske obale, radi se najmodernijim teh- 
ničkim sredstvima. Nekoliko tuceta golemih jaružara vadi dnevno 
po nekoliko tisuća tona rudače. Posebne hidrocentrale opskrbljuju 
rudnike električnom strujom. Podignute su goleme talionice i sa- 
građene kemijske tvornice. Željeznice vežu Katangu sa Rodezijom, 
Daresalamom na Indijskom oceanu, s Benguellom na Atlantskom 
oceanu, te sa Kongom i njegovim plovnim pritokama. 

Tako kovine prevladavaju prirodu i rasu i udaljenost. U indij- 
skim džunglama grade obožavatelji ognja tvornice čelika. U cen- 

tralnoj Africi upravljaju bivši ljudožderi najmodernijim bageri- 
ma. Na pjeskovitim ravnicama Kirgizije, kraj slanoga Balhaškog 
jezera gradi sovjetska vlada bakreno poduzeće ,,K o u n r a d“. 



Gradi se i željeznička 
pruga, postavljaju mašin- 
ski uređaji, dopremaju 
radnici. 

Japan je već nekoliko 
stoljeća zemlja bakra. 
Daleki je istok odavna 
trošio mnogo bakra, a 
Budhinom kultu treba ba- 
kra, kao i kršćanstvu. Sa 
Dalekog istoka došla su 
k nama zvona, gongovi 
i cimbali. God. 716. stvo- 
ren je u Japanu zakon. 


kojim se zločincu poklanja život, ako dobavi državi stanovitu koli- 
činu bakra! A već su početkom 16. vijeka Japanci izumili postupak 
za taljenje bakra, koji veoma naliči na Bessemerovu metodu. Gotovo 
na svim japanskim otocima kopa se bakar, no glavno je bakreno 
područje Ahio na glavnome otoku Hondo. Na svjetskom tržištu ne 


vrši japanski bakar onu ulogu, koju je vršio nekoć. Japan i sam 
uvozi mnogo bakra. Ipak je i domaća produkcija znatna, a domaći 
bakar znatno je pripomogao Japancima, da svoju elektrotehničku 
industriju podignu na tako visoku razinu. 

SVAKOJAKE KOVINE OD KOSITRA DO 
K R 0 M A 


Kositar nije samostalan 

Klasična je zemlja kositra Engleska. U Cormvallu bilo je u 
17. vijeku silnib količina kositra. No Englezi nisu znali praviti 
bijeli lim, što će reći kalaisano željezo, nego su morali poći u 
Sasku, da ondje nauče, kako se to pravi. Začudo su Šasi znali za taj 
postupak, premda u Saskoj nema mnogo kositra, pa se kositar 
uvozio iz Engleske. Za uzvrat davali bi Šasi Englezima bijeli 
lim. Jedan Englez imenom Andrevvs Jarranton, savremenik Dud 
Dudleya, odlučio je da ode u Sasku i da ondje nauči kako se 
pravi bijeli lim. Šasi su ga prijazno dočekali i pokazali mu svoje 
umijeće. Dozvolili su mu, što više, da najbolje saske majstore 
uzme sa sobom u Englesku. 

Kositar se tali kod razmjerno niske temperature, pa je stoga 
veoma zgodan za lemljenje ili lotanje. Upotrebljava se za pravlje- 
nje cijevi i tuba, a ljubiteljima čaja i čokolade poznat je kao 
staniol. Jedino u Srednjem vijeku postigao je kositar neku sa- 
mostalnost služeći za proizvodnju posuđa. Inače dolazi u obzir je- 
dino za pravljenje slitina ili legura, kao pridodatak ili pomagalo. 
Kositar svuda pomaže, uvijek je pratilac, pa kao takav vrši važnu, 
ali ne sjajnu ulogu, kao što priliči kovini, koja i sama nije 
blistava. 

Ipak je bilo doba, kada je kositar bio važan trgovački predmet, 
i to jedan od najvažnijih, u doba, kad su stari narodi netom bili 
naučili kako se pravi bronza stapanjem bakra i kositra. Bakra 
imali su Egipćani i Grci na Sinajskom poluotoku i otoku Cipru. 
No odakle su dobivali kositar? Brončanim spravama trgovali su 
već Feničani, kad su se pojavili prvi put u zemljama Sredozemnog 
mora. Kositar mora da je potekao iz Azije, negdje između Anato- 
lije. Kavkaza, Turkestana. južne Perzije ili Indije. Nema sumnje 
da su trgovački odnosi Indije dopirali u Starome vijeku veoma 

daleko. Drugi drže, naprotiv, da se kositar u ono doba uvozio iz 
zemalja n a obalama Crnoga mora. Na obalama Dardanela nala- 
zila se nekoć Troja, koja je vladala trgovinom između Crnoga 
mora i istočnog Mediterana. Nije isključeno, da je Homerova 
,,Ilijad.i“ pjesma o borbi za nesmetani izvoz kositra iz Eurazije. 

No S ve su to kombinacije. Jedno je sigurno, da su smioni fe- 
nički trgovci prvi isplovili iz Sredozemnoga mora preko „Herku- 
lovih stupova“ (današnji Gibraltar) dokazavši, da se na tome 

miestu ne svršava svijet, 

feFONTuž euxiNU3 ^gg ,,| gsagn ^^^ J J 

;j kako su mislili stari Grci. 
Oko god. 1000 prije Krista 
osnovali su renicani svoje 
trgovačke kolonije, a medu 
<W njima i Gades (današnji 

<ueo *** Cadiz), što će reći, da su 

^ već ^ tada doprli do Atlant^ 

grčki pisci zovu „Kasiteri- 
Feničan^ bili su najbolji pomorci i trgovci des“, to jest otoci kositra. 

Staroga vijeka J 0 g ge uv ^j e [ c arheolozi pre- 

piru, Koji su to zapravo otoci. Jedni drže da su time označeni 
današnji otoci Scilly kraj jugozapadnog rta Cornwalla, dok drugi 
drže, c\ a Kasiterides označuje sam Cornwall. Moguće je i to, da se 
izmjen a dobara vršila na ušću Loire, gdje se engleski kositar i 
baltičkj jantar mijenjao za robu, koju su dovozili Feničani (bron- 

čane Sp ra ve, tkanine, mirodije). 

Go njeni neutaživom pohlepom za trgovačkim dobitkom, Feni- 
čani si x izvršili najveća geografska junaštva. Oni su starome svi- 
jetu razotkrili maglovitu Englesku; oni su okrenuli svoje lađe 
prema za padu i otkrili Kanarske otoke i Madeiru. Dvije hiljade i 
stotinu, godina prije Vasca da Game oplovili su Feničani Afriku 
od istaka prema zapadu, dospjeli do Perzijskog zaliva i vratili se 
odanle, u Sredozemno more. Da im se naposljetku nije suprotstavio 

Rim, oni bi zacijelo, tražeći kositar, doprli i do američkog konti- 
nenta, kao što su, tražeći zlato, dospjeli onamo Španjolci. 

Kositreni rudnici u Češkoj i Saskoj iskorištavani su već u Sta- 
rome vijeku. Nije isključeno da su Grci i Rimljani dobivali odanle 
kositar, no pouzdanih dokaza o tome nemamo. U Češkoj dobivao 
se kositar dugo vremena ,,pranjem“. ali su prvi rudnici osnovani 
dosta rano, to jest u 12. stoljeću, prije nego li u Cornvvallu. 

Kada je propalo feničko pomorstvo, stali su Rimljani doba- 
vljati kositar iz Galije. Rimljani su uopće voljeli suhozemne puteve. 
Niti Kanal nisu Rimljani znali preploviti najeđamput, nego bi se 
zaustavili na otoku Iktisu (današnji Išle of Wight). U Galiji vukli 
su pošiljke kositra konji, a putovanje od mora do rijeke Rhone 
trajalo bi tridesetak dana. Tu bi se kositar natovario na riječne 
lađe i dospio tako u Marseille. Ova dugotrajna i nespretna otprema 
veoma je karakteristična za prometnu politiku starih Rimljana. 

Do 17. vijeka Engleska je davala mnogo manje kositra, nego li 
Saska i Češka. Tek su češki i saski rudari, koje je pozvala kraljica 
Elizabeta, dali veći zamah engleskom rudarstvu, a Cornvvall je 
postao glavnim dobavljačem kositra. 

Danas evropski kositar pripada prošlosti. Svijet dobavlja ovu 
kovinu sa istoka, s poluotoka Malake i Nizozemske Indije. Ondje 


je središte kositra. Ondje je 
kositar bio dugo vremena 
glavno uporište razbojničkih 
sultana od Palembanga, koji 
su u 17. i 18. vijeku kopali 
kositar na otoku Banka. Ovaj 
se otok nalazi nedaleko Su- 



matre, nasuprot utoci rijeke Moesi, koja je nekoć vrvjela od kro- 
kodila. Kad su Holanđani osnovali prvo svoje naselje, napao 
ih je sultan od Palembanga, a krokodili su imali dosta hrane. Kada 
su se pojavili Englezi, dolazeći iz Batavije, sultan je pobjegao. 
Pri tom je uzeo sa sobom i golemo blago, što ga je zgrnuo trgo- 
vinom kositra. Na otoku Banka i susjednom Billitonu iskopali su 
Holanđani god. 1929. 35 hiljada tona kositra, to jest deset puta 
više nego što je iskopano u Engleskoj. No produkcija engleskih 
rudnika na Malaki još je znatnija. 

Kositar se dakle iznevjerio Evropi i preselio u egzotične zemlje. 
Ima ga dosta i u Sijamu, u kineskoj pokrajini Jiinan, u Australiji 
i Tasmaniji. Na veliko proizvodi kositar i afrička Nigerija. U svim 
tim zemljama kontroliraju proizvodnju kositra Englezi. Jedino 
bogata nalazišta u Katangi pripadaju Belgijancima, a i tu se stvar 
nije makla s mjesta, dok se nije pojavio Mr. Williams. 


Cinak je uzor čednosti , 

Tutija ili cinak mnogo je samostalnija kovina. Upotrebljava se 
za krovove i žljebove. I male kade za kupanje pravile su se nekoć 
od cinka. U takvim su se kadama kupali naši roditelji. 

No često ga susrećemo, a da i ne znamo, da je to cinak. Čini 
nam se, da držimo u ruci neku otmjenu kovinu, m j e d. a to 
nije ništa drugo do slitine bakra i cinka. Tako se cinak upotreblja- 
vao najmanje tisuću i pet stotina godina, a da nitko nije o njemu 
ni slutio. 

U nekim krajevima bakrena je rudača pomiješana sa cinkom. 
Tako na pr. na otoku Rodu, gdje su bakar kopali stari Grci. Taj je 
bakar bio pomiješan s cinkom, iz te mješovite kovine pravili su 
Grci narukvice, kojima su se kitile antikne ljepotice. Slična je ru- 
dača nađena kasnije u južnoj Francuskoj (pokrajina Franche- 
Comte) i u Kini. I Rimljani su dobivali od nekuda takove rudače, 
jer rimski bakreni novac nije sav od bakra, nego u njemu ima i 
cinka. 

Tek koncem 17. vijeka pronašao je Johann Christian Ruberg, 
rudar iz Harza, postupak, kako se dobiva cinak. Ova se kovina tali 
doduše uz nisku temperaturu, ali je nije lako istaliti iz rudače. 
U tu svrhu potrebna je mnogo viša temperatura, pa se ruđači mora 
primiješati usitnjenog ugljena. Kada se peć ugrije, kovina se stane 
isparivati, a ovu paru treba uhvatiti u cijevi i ohladiti. Tako do- 
bivamo cinak, kojemu je u većini slučajeva primiješano sumpora, 
a sumpor, kako je poznato, veoma zaudara. Jedina je utjeha, da 
ovim postupkom dobivamo dragocjen nusprodukt — sumpornu 
kiselinu. 


Za proizvodnju cinka nije dakle dovoljna sama rudača, nego 
treba i ugljena. Stoga je razumljivo zašto se industrija cinka razvila 
naročito u Udruženim državama, u Njemačkoj i Belgiji. U tim 
zemljama ima nalazišta cinka i ugljena, a dovoljno je i tržište, na 
kojemu ćemo plasirati cinak i sumpornu kiselinu. Američke države 
Missouri, Oklahoma i Kansas dobavljaju otprilike polovicu ukupne 
svjetske produkcije. Prije rata bila je Njemačka na drugome mjestu 
među proizvađačima kositra, ali se nakon rata situacija bitno pro- 
mijenila. budući da se 80 posto negdašnjeg njemačkog cinka na- 



lazi u Gornjoj Šleskoj. Mnogo cinka kopa se u Belgiji kraj Liegea. 
Italija kopa cinak na Sardiniji, a nešto cinka proizvodi i Španjol- 
ska i Švedska. No mnogo su važnija nalazišta cinka u Australiji i 
Mehiku. 

Manjih količina cinka ima i u Kini. Ipak su Kinezi naučili, 
mnogo ranije nego li Evropljani, kako se vadi cinak iz rudače, a u 18. 
stoljeću dolazio je neočišćeni kineski cinak preko Indije u Evropu. 
U toj su trgovini posredovali Holanđani propagirajući upotrebu 
cinka. Taj se kineski cinak zvao tada ,,tutenag“. Ni sami Kinezi ne 
znaju što znači ta riječ, koja je kineskog podrijetla. Kinezi uopće 
veoma teško prepoznavaju kineske riječi, koje im dolaze iz Evrope. 
Bilo kako mu drago ,,tutenag“ je danas doigrao: kineski Budhe. 
gongovi i zdjelice prave se od američke mjedi. 

Kako su ni kalj i kobalt dobili ime? 

Sudbina niklja još je čudnija od sudbine cinka. Nikalj se 
javlja uvijek u zajednici s drugom jednom kovinom, koja se zove 
kobalt. Kobaltov oksid prenijeli su stari Rimljani na staklo, koje 
je tako dobilo divnu tamnomodru boju. Umjetnička upotreba 
kobalta, koji se u 17. i 18. vijeku kopao u Rudogorju (njem. Erz- 
gebirge) znatno je pripomogla svjetskome glasu češkoga kristala. 

Prije nego što se kobalt stao upotrebljavati za bojadisanje stakla, 
nije se pravo znalo čemu bi ta kovina mogla da posluži. Rudari, > 

koji su tražeći srebro naišli 
na kobalt, pripisivali bi tu 
nedaću zlobnim dusima, 
koje germanski narodi zovu 
,,koboldima“. Tako je i 
ova kovina dobila ime. 

Kobalt se dakle pročuo 
prije, nego što su ljudi znali što će s njime. Niki j em su se pako I 

služili dva tisućljeća, a da nisu za nj znali. Ipak je i ova kovina 
dobila nečasno ime, kao i kobalt. Prigodom taljenja dogodilo bi se 
rudarima, da se rudača — ne znam zbog kakve primjese — nije 
htjela nikako da rastali. Takovu rudaču zvali bi saski rudari 
,,Kupfernickel“, a Nickel ili Nicker ne znači ništa drugo do ne- 
stašni demon, koji ljudima pravi psine — kobold! Rudari su me- 
đutim znali, da je ova primjesa veoma dragocjena, i da je željezna 
rudača, u kojoj ima niklja, mnogo vrednija. 

Kinezi su već u Starome vijeku naišli na rudaču, u kojoj je bilo 
bakra, cinka i niklja. Taleći ovu rudaču iz pokrajine Jiinan, dobili 
bi Kinezi veoma čudnu kovinu, koja je bila bijela i blistava, te 
veoma nalik na srebro. Izvozili su je pod imenom ,,panktong“, 
otpremajući je svilenim cestama sve do Baktrije (današnjeg Tur- 
kestana). Ondje su se od paktonga kovali novci. U Evropi stali 
su kovati novac od tog metala tek sedamnaest do osamnaest stoljeća 
kasnije. 

Godine 1751. proizveden je prvi put čisti nikalj, a doskora po- 
čela je ova kovina služiti za pravljenje raznih legura. God. 1835. | 

pojavila su se u Berlinu braća Henninger sa svojim „novim sre- £ i 


brom“ (Neusilber), koje se općinstvu veoma svidjelo, te je u 
Engleskoj prozvano „German silver“ (njemačko srebro). 

Nekih četvrt stoljeća, nakon što je izumljeno novo srebro upo- 
trebljen je prvi put nikalj za kovanje novca. Prednjačila je Švi- 
carska, a za njom su se povele Udružene države, Belgija i Nje- 
mačka. Četrdeset godina kasnije, dakle koncem 19. vijeka, opaženo 
je u tvornicama u Creusotu, da nikalj daje čeliku neobičnu čvrstoću. 
Tvorničari oružja (Krupp i Gruson u Njemačkoj, Schneiđer- 
Creusot u Francuskoj, Armstrong i Vickers u Engleskoj) čudno su 
postupali: pravili su oklope, a pravili su i topove, koji će svojim 
tanetima proburaziti oklope. To je natjecanje potrajalo sve do 
naših dana. Kruppov niklovan čelik pročuo se po cijelom svijetu. 
Neposredno iza rata Krupp se proslavio novim otkrićem pronašavši 
postupak za pravljenje niklovanog čelika, koji ne rđa. 

Današnja potrošnja niklja veoma je velika. God. 1810. proiz- 
vedeno je u cijelom svijetu samo 100 tona, a taj je nikalj dobiven 
samo iz austrijskih i norveških rudača. Nakon 1887. prešlo je 
prvenstvo na Novu Kaledoniju, daleki onaj otok, koji se nalazi 
istočno od Australije, a sjeverno od Nove Zelandije. Cook, koji 
je otkrio ovaj otok god. 1774., prozvao ga je Novom Kaledonijom, 
jer ga je gorski pejzaž podsjećao na rodnu Škotsku. A Škotska se 
i danas u pjesničkom govoru zove Kaledonijom, kako su je nekoć 
prozvali Rimljani. 

Nova je Kaledonija bogata na svim vrstama ruda. No najveće 
je njeno blago nikalj, koji se javlja u društvu svoga brata kobalta. 
Francuski istraživač Garnier, koji se proslavio istraživanjem Indo- 
kine, otkrio je god. 1865. nikljenu rudaču na Novoj Kaledoniji. 
Njemu u čast prozvana je ta rudača garnieritom. 

Urođenici kopaju garnierit, koji se odvozi dijelom u Japan, gdje 
se upotrebljava u tvornicama pušaka, a djelomično i u Evropu. 

Od god. 1890. kopaju se nikljene rudače i u Kanadi. U kanad- 
skoj pokrajini Ontario otkrivena su najveća nalazišta niklja. Odatle 
se nikljem snabdijeva Evropa i Amerika. 

U Šleskoj se kopa nikalj u blizini Frankensteina, no ta proiz- 
vodnja podmiruje samo neznatan dio njemačke potražnje. Nje- 
mačka uvozi veoma mnogo niklja. Nikalj je dandanas vrlo visoko 
u cijeni. 

Preobrazbe olova 


Olovo je stara kovina. ^ijcMijev^i 
„potrebljavah minijem (meniga) liče se danas 

da ne bi rđali; « Indiji stavljale su žene ovo 

olovom ponajviše pri ^ — 

Olovo su dobivali u veto koh ; cm ^ a ^ izvodnje sre bra ' 

na tome mjestu talionica olova. 

U rimsk „ doba bilo je u španjolskim rudmc.ma S.erre Morene 

zaposleno oko četrdeset hUjada “ " ro j olovo . 

legionari. U tim rudnicima kopa se W ^ ^ 

1 Hanibalova povijest povezana je 1 . srebta 

rva Himilke donijela mu ]e kao miraz rudnike 
supruga Himilke, aomje v . rudnici poznati 

koji se nalaze u današnjem okružju Lmares. li 
danas pod imenom Palazuelos. 

Rimljani su dobivali olovo i iz pokrajine Asturije u sjevernoj 

* • i i • ; 7 faliie BeMje i Germanije. U njemačkim zemljama 

španjolskoj, iz Galije Bel e iJ J Potvrđeno je, 

- „II Cl, CP tragovi rudnika iz rimskoga aoun. . 

saeuval, su se tra D ov, ^ u Harzu , u Fra . 

nadalje, da i pfibramu u Češkoj (u 

bergu na Emsi (u M- vijeku i, 

13. vijeku). 

u rimsko doba bilo je olovo mirotvorna kovina. “ 

nravili od olova vodovodne eijevi, svakojake značke . amajlije 
luHli su se pri ribarenju i olovnicama, kao i današnji riban. U 
rame svrhe upotrebljavalo se olovo jedino u ^ “ 
praćke U pravosuđu vršilo je olovo također neku g , 3 
kS:„ile često slali u rudnike olova. Tek 
suđe Srednjega vijeka uvelo praksu, a se z oci 
ždrijelo rastaljeno olovo. 

Nakon što je izumljeno vatreno oružje, postalo je o .ove . prvo- 
razrednim pomagalom ratne industrije. Olovne kugle rješavale su 


362 


sve do 19. vijeka sva moguća sporna pitanja, i to ne samo između 
evropskih država, nego i među pojedinim kavalirima. S pomoću 



olovnih taneta podjarmila je Evropa Aziju, Afriku, Ameriku 

Oceaniju. . 

Jedna zgoda iz američke povijesti zorno prikazuje, kako se olovo 

preobražavalo. Winthrop, guverner Massaschusettsa, oj, _je P°^ 
kao pionir američkog taliomcarstva, po igao je D o ,ne j|e/a 

kralia Giure III. konjanički spomenik. Kada je buknuo 
“Pričan, su rastalili konja i konjanika „ velikom je nom 

kotlu i dočekali Engleze kuglama, koje su istalil. » ^ ">£» 
kralja. Gutenberg je, naprotiv, učinio olovo oružjem duha_ Da 
se upotrebljava olovo za tiskarska slova al. mu se primiješa 
i antimona. Ova se slitina zove „tvrdo olovo . 

U 19 vijeku prešlo je prvenstvo u proizvodnji i trgovini o ova 

na Udružene države Amerike. Na gornjem ^ 

olovo već u 17. vijeku. Otkrili su ga franeuskt pumtet ^ 
onamo došli kanadskim jezerima, nadajući se, da ce p 

sS lakše u Kinu. Bili su to lovci na krznene životinje pa 
im e Olovo dobro poslužilo. A znali su i to đa Francnsko, treb 
mnogo olova, jer ga (za razliku od Njemačke) kod 

Koncem 17-, a početkom 18. vijeka lulo je čitavo područje 
Koncem . pa sye do veliUi h jezera - francu- 

Misisipija iudevitu XIV. — Louisiana. 

„ka kolonija, koja je prozvana po Ljudevitu a 

Krali Ljudevit podijelio je brojne koncesije za iskorištavanje 
Kralj Ljude I ’ J Fordova prijestolnica Detroit osnovana 

z a j 0 in je ***. ae .. *>» 

je posjedovao rudnike olova. Cadillacantomob.h pokretu, su spo- 

menici ovoga čovjeka. Grad Dubuque u državi Jowa nalazi se na < 

mjestu^ gdje je koncem 18. vijeka Francuz Julien Dubuque kopao 

olovnu rudaču. Dubuque je živio u 
slozi i prijateljstvu s Indijancima, a 
vjenčao se čak sa kćerkom poglavice 
Indijanaca plemena Sauk. Na po- 
dručju Sauk-Indijanaca bilo je mno- 
go neiskorištene rudače, pa je Du- 
buque imao pune ruke posla, da to 
blago iskoristi. Brakovi, koji se skla- 
paju u znaku različitih kovina, nisu 
nikakova rijetkost. Otprilike u isto 
vrijeme, kada se Dubuque vjenčao s 
kćerkom indijanskog poglavice, vjen- 
čao se na drugom kraju svijeta en- 
gleski časnik Light s kćerkom neko- 
ga radže sa poluotoka Malake. Light i 

dobio je za miraz otok Penang, na 
kojemu su se nalazili rudnici cinka. 

No zgodno je primijetio neki šaljiv- 
čina, da su drage kovine — srebro 
i zlato — • bolji bračni posrednici, 
nego li olovo i cinak. ( 

Istini za volju treba pridodati, 
da je Dubuque stekao velikih za- : 

sluga postupajući ne samo spretno, 
nego i pošteno. Francuz nije svoja rudna prava smjesta prodao, 
kao što je to učinio Light (eksponent Istočnoindijske kompanije), 
nego je radio zajedno s Indijancima poučavajući ih kako se kopa 
i tali ruđača. Indijanci su ga stoga veoma voljeli, smatrajući ga 
pripadnikom svoga plemena., a kada je umro svečano su ga poko- 
pali u olovnom lijesu. i 

Iste godine, kada je dokrajčen građanski rat, osnovana je u v 

državi Missouri Saint Joseph Lead Cie. To je danas najveće j 

olovno poduzeće svijeta. Drugo mjesto zauzimaju rudnici u Colora- | 

du, gdje su rudaču god. 1875. otkrili kopači zlata. Ondje se nalazi i t 

drugi centar američke industrije olova, „olovnati grad“ Leadville. i 

Na Ameriku otpada otprilike jedna trećina svjetske produkcije 
olova. Uz Udružene države važan je dobavljač Australija, gdje u 
Brockenhilleu ima olova i srebra. Za vrijeme Svjetskoga rata svuda 
je porasla proizvodnja olova, ali je nakon rata nastala kriza, koja 
je nanijela velike štete australskim poduzetnicima. Javili su se na 
poprištu i novi dobavljači olova: Mehiko, Kanada, Indija... ali 
Australci se ipak nadaju, da će moći da ustraju i zadrže svoje po- 
zicije. Potrošnja je olova u naše doba veoma velika: olovo tre- 
baju elektrotehničari i Iičilci, bez olova nema kabela, električnih 
osigurača, ni olovnog bjelila! 

Aluminij, kovina letača 

Aluminij je mlad, lak i lijep. Izvana podsjeća na srebro, a ko- 
madić aluminija, koji je prvi put izložen u Parizu godine 1855. 
prigodom svjetske izložbe, prozvan je „glinenim srebrom 44 . Ne 
samo da je aluminij sličan srebru; rubini, safiri i drugo drago 
kamenje duguju svoju ljepotu i sjaj sađržini aluminija. 

U južnoj Francuskoj, nedaleko Marseillea, usred bazaltnih pe- 
ćina nalazi se seoce Les Baux. Broji dvjesta do trista stanovnika, 
a diči se starom crkvom, koja je nalik na tvrđu, i plemićkom gra- 
dinom, koja je nalik na orlovo gnijezdo. Ime ovog naselja prešlo 
je na jedan od najslavnijih rodova Provanse. Vitezovi Les Baux 
ratovali su stoljećima sa svim svojim susjedima, ali su njihova 
junačka djela odavno zaboravljena. Les Baux postao je slavan tek 
u novije doba i to onda, kada je u okolici nađena posebna vrst 
ilovače, iz koje se dobiva aluminij. 

Ta je ilovača prozvana boksitom. 

Punih trideset godina mučili su se kemičari, kako bi izvukli iz 
boksita aluminij. Englez Humphrev Davv i Nijemac Wohler, znali 
su dobro, da u boksitu ima aluminija, ali je tek pedesetih godina 
uspjelo Francuzu Devilleu proizvesti aluminij u većim količinama. 
On je i pokazao aluminij na spomenutoj svjetskoj izložbi. Nova 
je kovina bila lijepa, ali se odlikovala i drugim prednostima: alu- 
minij je pet puta lakši od olova, a lakši je i od kositra i cinka, no uz 
to i mnogo čvršći. Ostala dobra svojstva aluminija nisu ljudi isprva 

znali cijeniti, budući da glavni potrošači: konstruktori automobila 
i aeroplana, nisu tada jošte postojali. Za tadašnje zrakoplovstvo 
bila su važnija užeta i pletene košare. No da je tada i bilo auto- 
mobila i aeroplana, ne bi nikome palo na pamet, da za gradnju 
ovih prometala upotrijebi aluminij. Ova je kovina bila naime stra- 
hovito skupa, gotovo isto tako skupa kao- zlato. Jedan jedini kilo- 
gram aluminija stajao je oko 36.000 dinara našega novca. 


Toliko je sirovine „ BflUtd taj 
iskopano j 

i toliko je aluminija proizve- 
deno U vlastitih, i Uvezenih, 
sirovina 

Nakon deset godina uspjelo je neumornim nastojanjem tehni- 
čara sniziti cijenu aluminiju na hiljadu pet stotina dinara po kilo- 
gramu, a to se ljudima činilo veoma jeftino. Ipak je aluminij bio 
preskup, a da bi mogao računati na veću prođu. Tek je primjenom 
elektrolize riješeno ovo pitanje. Elektrolizom može se aluminij 
proizvoditi veoma jeftino, pa je tako uoči rata cijena aluminiju 
spala 11 a nekih 37 do 38 dinara po kilogramu. 

Iz aluminija pravi se pristalo suđe i stotinu zgodnih stvari i 
stvarčica. U elektrotehnici aluminij sve više potiskuje bakar. No 
glavna je njegova vrlina, da stopljen s drugim kovinama daje la- 


gane metale, što će reći kovine, koje su lagane, a ipak otporne i 
čvrste. Kako da prelijetamo oceane, kako da putujemo kontinentima, 
a da za gradnju automobila i aeroplana moramo upotrijebiti drvo 
i željezo? Bez laganih kovina nema automobila ni aviona! 

Lagane kovine darovala nam je zapravo elektriciteta, pa nije 
čudo, da su se tvornice aluminija smjestile većinom u susjedstvu 
električnih centrala. Obično se nalaze uz velike hidrocentrale. Tako 
je na pr. u Njemačkoj nastala neposredno iza rata velika tvornica 
aluminija u Gornjoj Bavarskoj, nedaleko hidrocentrale na Innu; 
u Americi rade najveće tvornice aluminija u blizini Niagarskih 
slapova. 

Tako i švicarske, austrijske, francuske i sjevernotalijanske tvor- 
nice aluminija nisu daleko od vode. Samo u Njemačkoj, gdje je 
mrki ugljen „djevojka za sve“ proizvodi se aluminij uz električne 
centrale, koje se lože ugljenom. Tako na pr. u Bitterfeldu i Lauti 
(u Lužici). Ova posljednja tvornica pripada državi, a jedna je od 
najvećih na čitavom svijetu. Njemačka može proizvoditi godišnje 
preko 60.000 tona aluminija godišnje, dok je prije rata proizvod- 
nja aluminija u Njemačkoj dosizala jedva hiljadu tona. 

Odakle dobivaju ove tvornice potrebne sirovine? Sretni posjed 
nici boksita su Francuzi, Madžari, Jugoslaveni, Talijani (kraj Trsta) 
i Rusi (kraj Lenjingrada) . Najveća nalazišta nalaze se međutim u 
Udruženim državama, na srednjem Misisipiju. No kako je potrošnja 
aluminija u Udruženim državama golema, moraju Amerikanci uvo- 
ziti i nešto boksita iz Guyane i Evrope. Američka kompanija alumi- 
nija vlada čitavom industrijom aluminija u Udruženim državama, 
Kanadi i Norveškoj. Ove tri zemlje dobavljaju šezdeset posto svjet- 
ske produkcije. 

Njemačka ima malo* boksita. Boksita ima nešto u Hessenu, ali 
to nikako ne dostaje za potrebe industrije. Stoga Njemačka uvozi 
mnogo boksita iz inozemstva. Može se, istina, aluminij proizvoditi 
iz drugih sirovina, kao na pr., iz porculanače ili kaolina. No fa- 
brikati ja je onda još zamršenija. Ipak se i tako radi, jer je alu- 
minij veoma potreban. A čudna je stvar, da se baš ,,laki“ metali 
najteže proizvode. 

Neprijatna živa 


„Mater metallorum 44 zvali su živu sredovječni alkimisti. Fra- 
pirao ih je tajinstveni izgled i druga svojstva ove ,,žive“ kovine. 
Hladna i žitka, živa gleda čovjeka svojim tupim modrikasto olov- 
nim pogledom, kao da nešto pita i prijeti u isti mah. Pokretna je 
i nijema, teška i otrovna, a mogli bismo je usporediti sa zmijom. Što 
je u životinjskom carstvu zmija, to je među kovinama — živa! Ži- 
vine su pare izvanredno otrovne. Srećom je uspjelo zaštititi rudare 
od tog otrova, ako ne potpuno, a ono bar u velikoj mjeri. No jao 
radniku, koji nije zaštićen posebnim napravama, a zaposlen je u 
rudniku žive. Otrov je nevidljiv, ali tim ubitačniji. 

Kao mnogi otrovi, tako se i živa upotrebljava kao ljekovito 
sredstvo. Živini preparati upotrebljavali su se već u Srednjem vi- 
jeku, pa i u najstarije doba. Rimljani su znali za ljekovito djelo- 
vanje žive. A otkrili su i to, da sve kovine osim zlata plivaju u 
živi, budući da je živa teža od svih kovina. Svi metali, osim željeza 
i platine, rastapaju se u živi. 

Rimljani su dobivali crvenu živinu rudaču (cinober) iz iberskih 
rudnika u Sisapu. Kasnije su Arapi nastavili ovu eksploataciju, 
a Sisapo je promijenio ime i prozvao se Almaden. Tako se i danas 
zove. 

U Srednjemu vijeku kupovali su živu ljekarnici, alkimisti i dra- 
guljari. Preko stotinu godina, u 16. i 17. vijeku, iskorištavali su nje- 
mački trgovci (augsburška tvrtka Fugger) rudnike u Almadenu. 
U to vrijeme dosjetio se jedan Španjolac Bartolomeo de Medina, 
da bi se živa mogla upotrijebiti za izlučivanje zlata i srebra iz ru- 
dače, budući da se ove drage kovine ne otapaju u živi. Kada se od- 
strani živa iz amalgama ostaje čisto zlato odnosno srebro. U ono 
je već doba bio Mehiko zemlja srebra, pa su u Mehiko kretale 
brojne pošiljke žive iz Almađena. Sam je Mehiko trošio godišnje 
sedamdeset i pet tona žive. a osim toga rasla je potrošnja i u 
Evropi. 

Putujući iz Španjolske u Mehiko morala se živa boriti sa ne- 
povoljnim vjetrovima, vremenskim nepogodama i francuskim i 
engleskim gusarima. Stoga su Španjolci revno tražili, ne bi li s onu 
stranu Oceana otkrili žive. Znali su da peruanski urođenici upo- 

trebljavaju boju, koja se pravi iz cinobera, to jest crvene živine 
ruđače. Idući ovim tragom, otkrio je Cortez godine 1567. znatna 
nalazišta cinobera u Guankavelici (Peru). U 17. vijeku nisu više 
rudnici srebra bili ovisni o Almadenu, a Španjolska proizvodnja 
žive stala je opadati. 

Uz američke konkurente javili su se Almadenu i evropski. Kon- 
cem 15. vijeka otkrio je neki bačvar iz Idrije u Kranjskoj ležaje 
živine rudače. Neki bivši vojnik, čovjek poduzetan i spretan, osno- 
vao je na to društvo za eksploataciju žive. Trista godina mijenjala 
je Idrija vlasnike, a danas pripadaju tamošnji rudnici žive tali- 
janskoj vladi. U 19. vijeku stale su Udružene države proizvoditi na 
veliko živu. Kalifornijski cinober otkriven je za vrijeme srebrne 
groznice. Kasnije stala je dobavljati živu i Rusija i to najviše iz 
Doneckog basena. 

Danas se živa ne upotrebljava samo za lučenje zlata ili srebra 
iz rudače. Njena je upotreba veoma raznolika: elektrotehničari, 
kemičari, zlatari i draguljari, tvomičari eksploziva ... svi se ti 
ljudi živo zanimaju za živu. 

Mangan kuje oružje 

Mangan je kovina, koju obični smrtnik nikada ne vidi, ako 
nema vlastiti laboratorij. Crvenosmeđi prašak, iz kojega se u labo- 
ratorijima pravi kisik, nije drugo do manganov su peroksid, što 
će reći: spoj mangana i kisika. Tamnosmeđu njegovu boju nazvali 
su slikari ,,umbra“. Na granici Umbrije i Toskane, u srednjoj 
Italiji, nalazi se brdo prozvano Monte Amiata. U tom brdu ima ru- 
dače, koja sadrži željeza i mangana, a ta rudača poprima utjecajem 
zraka tamnosmeđu boju — ,,umbra“. Boja, koja se dobiva iz te 
rudače dobrano je pripomogla umjetničkoj slavi Umbrije i Toska- 
ne, odakle su, kako je poznato, potekli najslavniji slikari talijanske 
renesanse. 

Otkako Nijemci proizvode umbru kemijskim postupkom iz 
mrkoga ugljena, napustio je mangan majstore kista i prešao u 
službu drugih majstora. Taleći lijevano željezo sa manganom do- 
bivamo feromangan. A ako taj pridodatak bacimo u peć, u kojemu 

je rastaljen čelik, dobit ćemo leguru, koju veoma vole tvorničari 
oklopnih ploča i topova. Razumije se samo po sebi, da mangan 
pomaže i mirotvornim fabrikantima, koji proizvode razno korisno 
oruđe. 

I tako ova nevidljiva kovina vrši svoju službu većinom u za- 
jednici s čelikom, naj ratoborni j om i najopasnijom od sviju kovina. 
Mangan kuje oružje, a o njemu često ovisi pobjeda ili poraz. 

Manganove rudače nisu rijetke, no rijetko sadrže mnogo man- 
gana u čistom obliku, to jest, u vezi sa kisikom, bez nametljivih 
nekih pratilaca, kao što je na primjer fosfor. Čiste manganove 
rudače (Nijemci je zovu ,,Braunstein“) ima na pr. u Njemačkoj 
kraj Ilmenaua u Tirinškoj šumi, kraj Ilfelda u Južnome Harzu i 
kraj Giessena. No sav taj mangan troši kemijska industrija, pa se 
velike količine mangana uvoze u Njemačku. 

Prije rata izvozila je najviše mangana Rusija. Najbolja ruska 
rudača nalazi se u Transkavkaziji, nedaleko mjesta Čaturi na rijeci 
Rion, kuda su nekoć dospjeli grčki Argonauti u potrazi za zlatnim 
runom. 

Prije rata mogla je Rusiji konkurirati jedino Indija. Ondje ima 
bogatih slojeva manganove rudače. Nema ih mnogo, ali su ta nala- 
zišta obilata. Najobilatija su nalazišta manganove rudače u sredi- 
šnjim pokrajinama nedaleko Nagpura. Rudaču valja otpremati 
osam stotina kilometara daleko sve do Bombaya. No radna je 
snaga bila jeftina, a rudača dobra, pa se ovaj posao isplaćivao. 

Velik dio ruskog mangana pripadao je prije rata jednom nje- 
mačkom društvu (Gelsenkirchner Bergwerksverein). I Francuzi, 
Holanđani i Belgijanci imali su manganovih rudnika u Rusiji. 
Nakon rata i revolucije svi su ti inozemci izgubili svoja prava, pa 
su danas uz Ruse najbolje snabdjeveni manganom Englezi. Indijska 
nalazišta mangana pripadaju Englezima, a jedno englesko društvo 
kopa mangan i u Egiptu i na Sinajskom poluotoku. Englezi su 
nakon rata stali eksploatirati mangan i na Zlatnoj obali Afrike. 
Ovu bi obalu trebalo zapravo prekrstiti: Zlatna obala (Gold Coast) 
odavna se pretvorila u obalu kakaovca, dijamanata i mangana. 

I Američani dali su se u potragu za manganom. U Sjedinjenim 
državama ima mangana u državi Montana, no Amerikancima to 
nije dostajalo, pa su postigli neograničenu kontrolu nad brazilskim 

manganom, gdje u području Minas Geraes ima silnih količina ove 
vrijedne kovine. Amerikanci iskorištavaju mangan i na otoku 
Kubi, a nešto i na Dalekom istoku (Kina). Osim toga se spremaju 
na kopanje mangana u Chileu. 


Krom ima sve odlike 

Novovjeki tvorničari čelika postupaju sa 
čelikom, kao što bi dobar slastičar postupao 
sa svojim tortama. „Tijestu 44 valja pridodati 
ovoga ili onoga, da bi bilo ukusnije i bolje. 
A kao što slastičar cijeni vaniliju, tako tvor- 
ničar čelika cijeni krom. Ovaj dragocjeni 
pridodatak znatno povećava tvrdoću čelika, 
djelujući na nj poput mangana. No čelik, 
kojemu smo dodali kroma, nesamo da je 
veoma čvrst, nego i ne rđa. Protiv rđe štiti 
čelik i nikalj, ali krom uništava magnetsko 
djelovanje željeza. Kromni je čelik neosje- 
tljiv za čarolije magnetizma, a to je u nekim slučajevima (kao na 
primjer u proizvodnji čeličnih pera za satove) veoma važno. 

No to nije sve. Krom čini čelik otporniji prema visokoj tempe- 
raturi, a štiti ga i od kemičkih utjecaja. 

Godine 1766. otkrivena je u Sibiriji nova rudača. Ta je rudača 
očito sadržavala olova, ali i nešto drugo. Bila je prijatne vanjštine 
prelijevajući se u tisuću šara. Tri stoljeća kasnije dopala je ta 
rudača u ruke slavnome francuskom kemičaru Vaugelinu, kod ko- 
jega je kasnije radio i mladi Justus Liebig. Vaugelin je istražio ovu 
rudaču i našao u njoj novu kovinu. Ta je kovina bila tako šarena, 
da joj je pariški profesor nadjenuo grčko ime ,,hrom“ što će reći 
boja. Sibiriju je ovaj Francuz zamišljao kao neku jezovitu i 
studenu zemlju, pa nije htio prozvati novu kovinu „sibiritom 44 , 
premda mu se to ime najprije nametnulo. 

Kasnije se ispostavilo, da divno drago kamenje, kao Što je 
smaragd, beril i serpentin zahvaljuje svoju ljepotu kromu. 

Ne samo da je krom šaren i lijep, nego i ,,muzikalan“. Pri- 
dodatak kroma čini bakar zvučnijim. Stoga upotrebljavaju krom 
tvorničari trublja i drugih glazbenih instrumenata. 

Čini se da krom ne voli Evropu, jer ga u Evropi gotovo i nema. 
Najviše se kroma kopa u Jugoslaviji i Grčkoj, a sasvim malo u 
Gornjoj Šleskoj, u Skandinavskim zemljama i na Shetlantskom 
otočju. U Sovjetskoj Rusiji proizvodi se mnogo kroma. Nova Ka- 
ledonija snabdijeva kromom Japan i Francusku, a Kuba izvozi svoj 
krom u Sjedinjene države. No najviše kroma ima u Africi. U 
Južnoafričkoj uniji s Rodezijom proizvodi se tri četvrtine svjetske 
produkcije. Iz Afrike izvoze Englezi krom u čitav svijet, a najviše 
u Ameriku. Vrijedno je istaći, da u Sjedinjenim državama nema 
kroma, a to je valjda jedina kovina, koje Amerikanci nemaju kod 
kuće. nego su potpuno upućeni na uvoz. 

Malo. ali puno! 

Kao sto među ljudima ima izabranika, tako i sve kovine nisu 
jednake. Neke se upotrebljavaju samo za posebne svrhe, a cijeni- 
mo ih i zato. što su rijetke. Tako i u ljudskom društvu ima izabra- 
nika: umjetnika, pjesnika i naučenjaka — ljudi, koji su obdareni 
posebnim talentom. Ovim pojedincima ne ćemo naturivati svaki- 
dašnju rabotu, jer su rijetko posijani, a namijenjena im je po- 
sebna i uzvišena zadaća. 

No vratimo se rudama. Ima jedna rudača, kamotit, koja se 
kopa u Jugozapadnoj Africi i susjednoj Rodeziji, pa u Sjedinjenim 
državama, a ponajviše u Južnoj Americi (Peru). Ta rudača sadrži 
kovinu, koja se zove v a n a d i j. Dosada nije uspjelo izlučiti ovu 
kovinu iz rudače tako, da odstranimo sve primjese. Uspjelo je me- 
đutim proizvesti „koncentrat 44 , koji smo oslobodili glavnih pri- 
mjesa. Ovoga koncentrata proizvodi se na čitavome svijetu jedva 
dvije hiljade tona godišnje. 

Sličnim svojstvima odlikuje se druga jedna kovina, koja je ta- 
kođer rijetka, a zove se molibden. Molibdena se proizvodi još 
manje, nego li vanadija. Molibdenovih rudača ima posvuda, tako 
na primjer, u češko-njemačkom rudogorju. No najviše se proizvodi 


u Americi, u državi Colorađo. Na drugome mjestu je Norveška. Za 
vrijeme rata stale su molibden izvoziti Australija i Kanada. I Ja- 
panci izvoze molibden iz Koreje. 

Kada automatsko svrdlo buši čelik, rekao bi da se kovina jada 
kreštavim glasom, a iskre pršte poput žarkih suza. Pri tome se 
razvija silna temperatura, tako da bi se obična bušilica brzo istro- 
šila. No ako je svrdlo napravljeno od čelika, kojemu smo pridodali 
kroma, vanadija ili molibdena, a osim toga i nešto volframa, 
moći će nesmetano obavljati svoj posao, budući da se volfram tali 
tek kod temperature od 3380 stupanja. Volframovih rudača ima go- 
tovo u svim zemljama Evrope, ali četiri petine svjetske proizvodnje 
otpada na Aziju i to na Kinu i Indiju. 

Ako treba proizvesti čelik, kojemu ne smeta nikakova trešnja i 
drmanje, (to je na primjer važno pri gradnji željezničkih vagona) 
dodat ćemo mu titana. Titanove rudače troše se u tvornicama 
zapadne Evrope i Amerike, a dolaze iz Norveške, Indije. Senegala, 
Kanade i Brazilije. 

Ako, naprotiv, trebamo kovinu, koja se sasvim lako tali, na- 
pravit ćemo slitinu cinka, olova i bizmuta. Ovu leguru mo- 
žemo rastaliti jednom jedinom žigicom. Mekana ova kovina služi 
u farmaceutskoj industriji. Ljudi je gutaju u obliku tableta ili je 
primaju u obliku injekcija. Bizmuta ima mnogo u Njemačkoj (u 
Šaškom rudogorju), ali još više u Španjolskoj i nekim prekomor- 
skim zemljama (Bolivija). 

Ima konačno još jedna kovina, koja se važe na grame. Njena 
su svojstva fantastična, a fantastične su i cijene, koje se plaćaju 
za tu kovinu. To je radij. Godine 1898. otkrio je ovu kovinu 
bračni par Curie iz uranova smolinca. Ovu rudaču nalazimo često 
uz ostale, tako na primjer u Cornwallu i Rudogorju. Englezi se 
nisu obazirali na tu rudaču, dok su Austrijanci počeli taliti iz te 
rudače uran. Ova se kovina upotrebljava u industriji stakla, bu- 
dući da kristalu daje lijepu žućkastu boju. 

Nakon što je otkriven radium, postao je češki uran nusprodukt, 
budući da se rudača ne kopa više zbog urana, nego zbog 
radija. Proizvodnja radija započela je godine 1902. a iznosila je 
nakon punih sedam godina 0,95 grama godišnje. Početkom rata 

digla se svjetska produkcija na dva grama godišnje, a 1915. god. 
dobiveno je četiri i pol grama. 

Najvažnije produkciono područje jest Amerika, gdje je godine 
1917. dobiveno osam grama radija, a 1921. god. čak 15 grama. 
Uranova smolinca ima u državi Colorado, a tamošnja nalazišta 
cijene se na dvjesta grama (u Češkoj 120 grama). Belgijanci 
otkrili su u najnovije doba u mjestu Louiwishi kraj Elisabethvillea 
(u Katangi) nova nalazišta smolinca. Zasada se ne zna koliko 
radija ima u Katangi, ali je vrlo vjerojatno, da su to najveća 
nalazišta uranova smolinca na čitavom svijetu. Proizvodnja radija 
u Katangi upravo je golema: godine 1930. dosegla je silnu koli- 
činu od 60 grama, te je produkcija iduće godine morala biti 
smanjena, budući da tržište nije moglo apsorbi- 
rati odjednom toliku količinu radija. 

Povećanom proizvodnjom radija okoristili su 
se mnogi bolesnici. Cijena radiju pala je od 
120.000 dolara, na 70.000 dolara po gramu, a 
time je mnogim ljudima spašen život. Zračenjem 
radija liječe se mnoge bolesti, a napose rak. 

Otkako je počela proizvodnja radija, proiz- 
vedeno je na čitavom svijetu 506 grama. Od 
toga otpada na Ameriku 250, na Belgijski Kongo 
180, na Jachymov u Češkoj 42, na Portugal 15, 
na Madagaskar 8, na Rusiju (Fergana) 6, na 
Englesku 4, i na Južnu Australiju 1 gram. To je na oko malo. No 
vrijednost se ne određuje po težini, ni kod ljudi, a ni kod kovina. 

DRAGE KOVINE 


Maštanja o zlatu 

Ako je ikada bilo „zlatnoga doba“, bilo je to vrijeme, kada 
se na zemlji nije za zlato znalo. Tada su zemlju nastavali sretni 
pastiri. No vrijeme je prolazilo, a jednoga je dana započeo, kako 
veli pjesnik, rat sa nemanima i zmajevima. To je bilo onda, kada 
su se ljudi stali služiti kovinama. 

Zlato je bez sumnje prva kovina, koju je čovjek upoznao. Nije 
sve zlato, što sjaji, no zlato uvijek sjaji! Maleni zlatni kristali na 
komadiću bjelutka blistaju i vabe čovjeka, baš kao i izlozi dragu- 
ljara, tek što su ti kristal ići mnogo ukusniji od nekih umjetničkih 
predmeta, kojima se diči moderni zlatarski obrt. No što je glavno, 
zlato je vidljivo, te se upravo nameće pogledu. Zrnce zlata u ri- 
ječnome pijesku ne može ostati nezapaženo, baš kao ni zlatna 
ribica, koja bi nekim slučajem zapala među haringe. 

Premda je zlato zapravo beskorisna kovina, te u svakidašnjem 
životu ne vrši samo po sebi nikakovu važniju ulogu, ipak je ljudi 
od pamtivijeka smatraju plemenitom kovinom. Zlato je „pleme- 
nito“ već zato, što je jedina kovina, koja se u prirodi ne javlja 
pomiješana s drugim kovinama, nego je uvijek sama. Tek što je 
zlatu primiješano katkada srebro, no u tom je slučaju zlato samo 
nešto svjetlije, pa ga ljudi nisu stoga manje cijenili. Zlato, što se 
u Starome vijeku dobivalo ispiranjem iz pijeska libijskih rijeka 
u zapadnome dijelu Male Azije, sadrži otprilike 20 posto srebra. 
To je priličan postotak, a Grci su ovu vrst zlata prozvali „elektron 44 
zbog sličnosti sa jantarom. A kako su jantar smatrali dragocjenim 
artiklom, to naziv elektron nipošto ne ponizuje ili obezvređuje 
zlato. Lidijski kralj Krezo ostao je za vječna vremena tip boga- 
lj'' tuna, koji se guši u zlatu. 

| Komadi zlata, koje su našli neki sretnici, prilično su veliki. Ima 

j komada, koji teže deset, dvadeset, dvadeset i pet funti. U julu 

god. 1851., uoči zlatne groznice u Australiji, otkrivena je nedaleko 
Wellingtona gromađa zlata, koja je vagala 106 funti. 

Takove su gromade ljudi oduvijek cijenili, a ne može se reći, 
da je zlato bilo puki luksus. Prema staroegipatskim natpisima u 
Kamaku, jedan je faraon u 16. stoljeću prije Krista dobivao iz 
Azije „reparacije" u zlatu, nakon što je pobijedio neke azijske 
narode. 

Već je tada bilo zlato platežno sredstvo i međunarodna valuta. 
Doskora je postalo stalnim pratiocem vlasti i moći. Motiv zlata 
stalno je povezan s motivom sile i moći — - ne samo u „Prstenu 
Nibelunga", nego i u čitavoj povijesti čovječanstva. Istočnjački 
vladari sjedili su na zlatnim prijestoljima, a zapadnjački kraljevi 
stavljali su na glavu zlatnu krunu. 

Koliko ljudi cijene zlato proizlazi među ostalim i iz činjenice, 
da skup najviših sposobnosti čovjekovih označujemo talentom. A 
„talent" je egipatsko-babilonska mjera za zlato i srebro. Zlatni 
talenat iznosio je otprilike 25 kilograma. Srebrni talenat bio je 
lakši. Srebrni je talenat zakopao u zemlju nevjerni sluga, o kome 
izvješćuje evanđelje, koreći ga, što se ovim blagom nije pametnije 
okoristio. 

Egipat dobivao je zlato iz Male Azije i vjerojatno iz Baktrije, 
to jest iz Turkestana, gdje je nekoć bilo mnogo zlata, premda mu 
se danas potpuno zameo trag. Putujući Nilom Egipćani su pro- 
dirali u Afriku u potrazi za robovima, bjelokosti i zlatom. Zlato 
su dobivali u Koptosu nedaleko Luksora, a izvozili su ga i iz 
Nubije, današnjega Sudana. Smioni pomorci dovozili su zlato iz 
zemlje Punt, koja se nalazila na obali današnje Somalije. 

Feničanima priticalo je zlato sa sviju strana uslijed njihove 
trgovine. Ipak se nisu zadovoljavali zlatom, koje bi dobili od 
svojih kupaca, nego su zarana postigli „koncesije" u Makedoniji 
i na otoku Tasu U 10. vijeku prije Krista vršilo je zlato glavnu 
ulogu u trgovačkim odnosima između feničkoga grada Tira i židov- 
skog kraljevstva. Iz tih odnosa rodilo se tajinstveno bogatstvo 
Salamunovo, kao i zagonetka o „zlatnoj zemlji" Ofiru. Na obali 
Crvenoga mora nalazila se zemlja Edom, a negdje iza nje u 
unutrašnjosti kontinenta — Ofir. U Ofir slao je već kralj David 
ekspedicije, koje su trebale donijeti kući zlata. Zajedno s Hi- 


ramom, kraljem Tira, izaslao je Salamun ekspediciju, koja mu 
je donijela 420 talenata zlata. Ovo se bogatstvo različito procje- 
njuje. Neki ga cijene čak na milijardu dinara našega novca, no 
kupovna snaga toga zlata bila je neprispodobivo veća. Iz čarobne 
zemlje Ofir dobivao je mudri Salamun i nadalje zlata, a to je 
zlato udarilo temelje njegovom sjaju i slavi. 

Stotinama, da tisućama godina vrzla se ljudima u pameti ča- 
robna legenda o zlatnoj zemlji Ofiru. Svuda su je tražili: u Indiji, 
na poluotoku Malaki, u Americi. Kada je Kolumbo stupio na 
kopno stigavši do otoka Hispaniole (današnji Haiti) bio je uvjeren 
da je otkrio zemlju Ofir. 

Nakon što su Portugizi u 16. stoljeću doprli do istočne obale 
Afrike i otkrili krajinu, koja se zvala Sofala, sjetio se netko, da 
se u „Septuaginti" zemlja Ofir zove Sopara. Povrh toga nađeno 
je u zemlji zaista zlata, no sami se Portugižani nisu bavili eksplo- 
atacijom, nego su kupovali zlato od Arapa, koji su ga donosili na 
obalu. U Sofali (današnjoj južnoj Rodeziji) nalaze se ruševine 
grada Zimbabve. Da li su izvidnice kralja Salamuna doprle sve 
do toga grada? 0 tome nema pisanih dokaza. Sudeći prema nekim 
znakovima Zimbabve su osnovali Feničani. Tu su kasnije Arapi 
skupljali zlato, a Bantu-crnci su se proslavili prije dolaska Arapa 
oplijenivši i opustošivši Zimbabve. 

Salamun nije dobivao zlato samo iz Ofira. Njegovo ime je po- 
vezano i s posjetom kraljice od Sabe, koja mu je trebala postati 
ženom. Ovaj plan nije uspio, a potomstvo i danas misli, da kra- 
ljica od Sabe nije imala drugih briga, nego da opčara svojom 
ljepotom kralja Salamuna. Nije uzalud dopremila sa sobom tovar 
zlata (120 talenata!), i mnoge mirodije, i drago kamenje. Njezina 
se zemlja nalazila u jugoistočnom dijelu arapskog poluotoka, da- 
našnjem Jemenu. Kraljevstvo od Sabe zlatna je zemlja kao i 
Ofir. Odavle se otpremalo zlato u stari Babilon, a kasnije, tečajem 
cijeloga Staroga vijeka sačuvala se slava ove zemlje, koju su 
Rimljani zvali Arabia felix, sretna Arabija, zbog njenoga 
zlata i plodnosti zemlje. Iz Indije i sa istočne obale Afrike otpre- 
mala se u kraljevstvo od Sabe roba morskim putevima, a odatle 
na zapad karavanama. Feničani su ovo putovanje kopnom učinili 
nepotrebnim ploveći svojim lađama kroz Crveno more. Da bi 

suzbila feničku konkurenciju kraljica se od Sabe požurila u po- 
sjete svojoj glavnoj mušteriji, ne bi li osigurala trgovački mo- 
nopol* .. . 

Grci su nam ostavili priču o Argonautima, koji su stigli na 

obale Crnoga mora u potrazi za zlatnim runom. Mjesto zlatnoga 
runa otkrili su zemlju Kolhidu, današnju Transkavkaziju. Danas 
se na mjestu negdašnje Kolhide nalazi sovjetska republika Gruzija. 
Ondje, gdje su se iskrcali Argonauti, kopa se sada mangan i ugljen. 



Kako ie Agrikola zamišljao Argonaute u Kolhidi 


Zlatu ni traga, ali je preostalo ,,runo“. Zemlja naime obi uje 
ovcama. No kako da protumačimo ovu vezu? Kakova posla ima 
zlato sa ovcama i njihovim runom? Evo šta je na stvari! Stanov- 
nici Kolhide ispirali su zlato tako, da su vodeni mlaz vodili preko 
razastrtih ovčijih runa. Voda je otplavila pijesak, dok bi zlatna 
zrnca zapela u vuni. Tada bi se krzna osušila i čvrsto stresla, a 
zlatna bi zrnca popadala. To je bilo „zlatno runo . Rimljani su 
prenijeli eksploataciju zlata na zapad. Zlatnom je zemljom postala 
Iberija. Tu se zlato nije samo ispiralo iz riječnoga pijeska, nego 


se kopalo i u podzemnim rovovima. I na obalama galskih rijeka 
ispiralo se zlato, kao i na Balkanu. 

Sredovječna Evropa hranila se zlatom, što ga je dobivala iz 
svojih rijeka, naročito u Francuskoj i Njemačkoj. Između 8. i 15. 
vijeka dobiva Njemačko carstvo zlato iz Sedmogradske, Ugarske i 
Češke, nakon što je popustila atraktivna moć Bizanta, kuda se 
dotada slijevalo zlato. Valja međutim znati, da je tada bilo malo 
zlata u opticaju, a taj nedostatak kočio je gospodarski razvitak. 
U čitavoj Evropi bilo je tada nekih 15 do 20 milijarda dinara 
zlata, a većina toga zlata počivala je u kraljevskim podrumima ili 
samostanskim škrinjama. Sa preostalim zlatom morala se zado- 
voljiti trgovina i industrija. 

U svojim laboratorijima sjedili su međutim alkimisti i razbi- 
jali glavu, kako da naprave zlato. Od zgode do zgode tvrdili bi, 
da im je uspjelo otkriti ovu tajnu. No ipak su oni, koji su se dičili 
tim pronalaskom, sticali najviše zlata izmamljujući novac od onih, 
koji su im vjerovali. Novo je zlato stalo priticati u Evropu tek 
nakon otkrića Amerike, a dobavljali su ga Španjolci. 


Putevi konkvistadora 

Kad je Kolumbo krenuo na put, imao je pred sobom samo 
jedan cilj, isti onaj cilj, za kojim su težili alkimisti: zlato! Ova 
požuda za zlatom upravljala je svim njegovim koracima u No- 
vome svijetu. Na otoku Guanahani, gdje se iskrcao, nije našao 
mnogo zlata, pa je krenuo dalje. Držao je, da zlato voli žarku 
klimu, a primjer Španjolske, Arabije i Afrike potstrekavao ga je 
u tom vjerovanju. Približavajući se Kubi zabilježio je u svoj 
dnevnik: „Sudeći po vrućini mora da ovdje ima zlata“. 

No stigavši na Kubu čuo je od Indijanaca, da zlata ima na 
jugu. Stigavši na Haiti ugledao je prvi put urođenike, koji su 
stavili na se zlatan nakit. Ti su Indijanci dobivali zlato ispiranjem 
iz riječnoga pijeska, a Španjolci su ih prisilili, da to čine u većoj 
mjeri, nego li dotada. Kako se to prakticiralo dovoljno je poznato: 
svaka je unca zlata stajala po svoj prilici jedan ljudski život. Za 
tri desetljeća bilo je u onome kraju iscrpljeno i zlato i pučanstvo. 


Haiti je postao bazom odakle su Španjolci izašiljali ekspedicije 
za zlatom u pojedine zemlje. Guverner Diego Velasquez bio je 
upravo neumoran: pošiljke zlatom smatrao je jedinim načinom, 
da gospodare u Španjolskoj upozori na svoje zasluge, kako ne bi 
zaboravili na nj i na njegovu karijeru. God. 1517. poslao je Fran- 
cisca Cordobu s malom četom prema zapadu. Ekspedicija se iskr- 
cala na poluotoku Yukatanu. Sam Cordoba postradao je životom u 
jednom okršaju, no njegovi su se pratioci sretno vratili natrag 
noseći sa sobom zlato. Ovaj uspjeh podjario je Velasquezovu 
žudnju, zlato mu nije dalo mira ni danju ni noću, a sudbina 
Azteka i njihove države bila je zapečaćena. 

Iduće godine krenulo je na put šest stotina momaka pod zapo- 
vjedništvom Hernanda Corteza. Iskrcali su se na obali Mehikan- 
skoga zaliva i odatle krenuli u unutrašnjost nepoznate zemlje. 

U ono doba nije Mehiko bio neka divlja zemlja, kao na pr. 
krajevi na Zlatnoj obali, gdje su Portugižani mijenjali s crncima 
robu za zlato. Bila je to velika država sa svojom kulturom, vla- 
dom i državnom crkvom. Srebro i zlato služilo je kod Azteka 
jedino svećenicima i poglavicama, a u trgovini nije imalo nika- 
kovu vrijednost. Država Azteka nije trgovala s ostalim zemljama, 
pa nije imala ni vojske, koja služi za obranu, a prigodice i za pro- 
širenje vanjske trgovine. Po svojoj borbenoj vrijednosti i funkci- 
jama, što ih je vršila, mehikanska je vojska bila nalik na — - - papin- 
sku gardu. A sada je šest stotina oklopljenih i do zubiju oboru- 
žanih vojnika upalo u tu zemlju, odlučivši čvrsto da proigra život 
ili da se pošto poto obogati. Ti su napadači bili nalik na tankove, 
koje bi poslali na juriš protiv vatikanske vojske. Šest stotina tanko- 
va! A na svoju nesreću Azteci nisu poznavali ni bronzu ni željezo. 
Kako da se brane svojim kijačama i bakrenim sjekirama protiv 
toledskih oštrica, kojima su bili oboružani Španjolci. Svoje zlato 
nisu Azteci talili, nego su ga samo skupljali. Kao valuta služila 
su im zrna kakaovca, a djelomično i pamučne tkanine. 

Ovim dragocjenostima počastio je došljake azteški car Monte- 
zuma poslavši im na dar kakaovca i pamučnih tkanina. Ujedno ih 
je zamolio neka odu, a on — Montezuma — spreman je da im 
plati veliki danak. Nesrećom je jedan od njegovih poslanika za 


ovu svečanu zgodu obukao paradnu uniformu, koja je bila krcata 
zlatom i srebrom. 

Cortez je primio darove, ali je nastavio svoje prodiranje. Do- 
skora je stigao u Montezuminu prijestolnicu, a Montezuma je 
dospio u zatvor. 

Velasquezu se nije svidio Cortezov postupak, jer mu se učinilo, 
da Cortez postupa odviše samostalno, ne polagajući dovoljno ra- 
čuna o svojim djelima. Stoga je Velasquez izaslao četu vojnika, 
koji će upokoriti Corteza. No Cortez je međutim ostavio u prije- 
stolnici Tenohtitlanu (danas: 

Mexico-City) malenu garni- 
zonu, a s ostalim vojnicima 
suprotstavio se onima, koje 
je protiv njega poslao Ve- 
lasquez. Brzo ih je svladao, 
no u taj čas planula je u 
zemlji buna. Azteci su se 
urotili protiv nepoćudnih go- 
stiju, a kada je Cortez poku- 
šao da iznova osvoji Tenoh- 
titlan. Azteci su ga krvavo odbili, zadavši mu teške gubitke. 

Cortez je s preostalim vojnicima morao uzmaći. Prigodom 
uzmaka nisu Španjolci zaboravili ponijeti sa sobom plijen. Taj 
se plijen cijeni na 450 do 600 milijuna dinara današnjega novca. 
Nešto su natovarili na konje, a što nisu mogli ponijeti konji, poni- 
jeli su ljudi. Uzmičući iz zemlje Azteka padali su ti ljudi od 
umora i rana, ali se nisu rastajali od svoga zlata. Ipak im nije 
uspjelo spasiti čitav plijen. 

Cortez nije daleko odmakao: bojovnost Azteka brzo je splasnu- 
la. Kada se ponovno vratio zauzeo je prijestolnicu bez velikih po- 
teškoća, jer je otpor urođenika popustio. Svoj plijen poslao je 
Cortez u Španjolsku. Prva njegova lađa stigla je sretno kući, no 
drugu su uhvatili Francuzi, a Montezumino blago stiglo je tako u 
Pariz. AIbrecht Diirer imao je prilike, da se u Bruxellesu divi 
nekim umjetničkim predmetima iz „nove zlatne zemlje“. Gledajući 
ove predmete veliki se umjetnik zadivio nad suptilnim duhom ovih 
ljudi u dalekim stranim zemljama. 




Primivši prvu pošiljku zlata španjolska je vlada imenovala 
Corteza guvernerom Mehika. Novi je guverner vladao okrutno, a 
jadni podanici jadnoga Montezume (kojeg su Španjolci prije uz- 
maka umorili u zatvoru) zacijelo su čeznuli za svojim zakonitim 
vladarom. 

Mislio bi čovjek, da će se Cortez nasititi zlata i da će se htjeti 
vratiti kući. No Cortez je ostao u Mehiku. Pao je u nemilost, ali 
ga to nije mnogo smetalo. Do smrti je ostao mali kralj u ,,svome“ 
gradu Cuernavaca. Ondje je sudio po svojoj miloj volji, osnivao 
plantaže šećera i farme za gojenje ovaca, poduzimao ekspedicije. 
Tako je god. 1535. dospio čak u Kaliforniju. Miran život nije mu 
prijao, od mira i nerada dobio bi reumatične bolove. 

God. 1547. krenuo je ipak u Španjolsku, gdje su na nj bili 
međutim zaboravili. Čudili su se ljudi u Sevilli čuvši, da se Cortez 
vratio. „Pa zar taj čovjek jošte živi?“ pitali se ljudi. A kada je 
nekoliko mjeseci kasnije zaista umro, nije time pobudio nikakovu 
senzaciju. U to doba bio je sav interes usredotočen na Peru, novu 
zlatnu zemlju. Iz Perua je zlato priticalo obilatije, a čitava je 
zemlja više obećavala, nego li iscrpljeni i opljačkani Mehiko. Šest 
godina prije stigla je u Španjolsku vijest o smrti Pizarrovoj. Ta 
je vijest pobudila opću žalost. Pizarro je španjolskoj kruni priba- 
vio veće blago, nego li Cortez, a njegovo potkralj evstvo Peru bilo 
je bogatije zlatom. Tako se onda barem mislilo. Zlato se nije isko- 
rištavalo samo u Peruu, nego i u Boliviji (Potosi). Odatle je do- 
lazilo i srebro, dok je Kolumbija dobavljala drago kamenje. 

Francisco Pizarro započeo je svoju američku karijeru tako, 
da se okoristio plodovima tuđe muke i tuđe inicijative. Već pod 
Velascpiezom stao je Španjolac Vasco Balboa istraživati Haiti prema 
jugu. Vodio je nekoliko ekspedicija na kontinent i dopro do Tihog 
oceana. Balboa je faktično otkrio Peru. Na to mu je oduzeto zapo- 
vjedništvo, a na osnovu nekih intriga on je optužen i smaknut. 

Sada se pojavio na poprištu Pizarro i stao na čelo nove ekspe- 
dicije. Sreća mu se nasmijala. Kada je god. 1532. stigao u Peru, 
bjesnio je ondje građanski rat. Vodila se naime borba o prijestolje, 
a Pizarro je jednoj i drugoj stranci ponudio svoje usluge. Da je 
došao drugom kojom zgodom, povijest bi se možda razvijala dru- 
gim pravcem. Ovako mu je uspjelo da domaćeg vladara Atahualpu 


domami k sebi u logor, da pokolje njegovu pratnju, a njega sa- 
mogao da zarobi. Za otkupninu tražio je mnogo zlata. Točna svota 
nije poznata. Španjolci spominju 4,605.670 dukata, francuska vrela 
spominju 80 milijuna franaka, a njemačka 20 milijuna maraka. 
Bila je to svakako lijepa svotica. 

Primivši otkupninu Pizarro je dao svoga zarobljenika udaviti 
i stao vladati kraljevstvom. Taj ga je posao toliko zaokupio, da do 
konca života nije dospio na nauči čitati i pisati. No nitko se nije 
usudio da ga skine, kao što su skinuli Corteza. A da ga nisu ubili 
u gradu Limi (što ga je sam osnovao) vladao bi možda i dandanas. 
Vrijedna je svakako spomenuti, da se sedamdesetgodišnji starac 
nije predao svojim napadačima, nego je trojicu svojom rukom 
smaknuo, prije nego što je ostalima uspjelo da ga zatuku. 

Što su španjolski osvajači (conquistađores) dali Evropi? 

Njihova je djela prekrila tama zaboravi, utihnuo je zveket nji- 
hovih mačeva, a ne čuje se više ni jauk njihovih žrtava. Ali nji- 
hovim stopama krenuli su novi konkvistadori, koji se ne služe više 
mačem nego naliv-perom i čekovnom knjižicom. 

U doba osvajanja Mehika iznosila je produkcija zlata u Zapad- 
noj Indiji nekih 100 milijuna maraka. Do konca 16. vijeka došlo 
je iz Mehika — ako računamo plijen i eksploataciju — nekih 135 
milijuna, dok je iz Pizarrova kraljevstva stiglo u isto vrijeme 230 
milijuna, a iz Chilea 130 milijuna. Osim toga pritjecalo je zlato 
iz Gvineje, ali se ne zna točno koliko. Ako sve sračunamo bit će 
preko 600 milijuna. 

To zapravo nije mnogo. Priliv zlata iz Novoga svijeta u Evro- 
pu znatno se pojačao u 17. vijeku, kad je Brazilija postala prvom 
zemljom zlata na čitavome svijetu. U 16. vijeku nije iz Afrike do- 
lazilo mnogo manje zlata, nego li iz Amerike. Afričko zlato do- 
palo je većinom Portugižanima, koji su i iz Japana izvozili dosta 
zlata. 

Prema tome je puna dva stoljeća strujalo u Evropu zlato iz 
Afrike, Amerike i Azije. To je zlato hranilo evropsku industriju. 
A ta je industrija pribavljala Evropi nove zalihe zlata. U 19. vijeku 
javljaju se na poprištu Udružene države Amerike, Rusija i Austra- 
lija, a otkrivaju se i nova nalazišta u Africi. 

Y a n k e e u se nasmijala sreća 

Danas se u Sjedinjenim državama zacijelo nitko više ne sjeća, 
da je početkom prošloga stoljeća područje indijanskog plemena 
Apalaša vrijedilo kao „zlatna zemlja“ Amerike. U Carolini i 
Georgiji nađeni su prvi komadi zlata. 

U prvoj polovici 19. vijeka nisu Udružene države izgledale 
onako, kakove su danas, kada ih gledamo na zemljopisnoj karti. 

Mnogi krajevi nisu tada pripadali Uniji: ni Aljaska, ni Florida m 
čitavo golemo područje jugozapada, koje obuhvata danas države: 

Kalif orni ju, Arizonu, Novi Mehiko, Nevađu. Utah, te dio Colorada 
i Wyominga. Sve su to dobili Amerikanci nakon rata s Mehikom, 
budući da su im ta područja priznata mirovnim ugovorom. Ovome 
ugovoru dali su Amerikanci obilježje trgovačkog sporazuma pla- 
tivši Mehikancima 15 milijuna dolara, da bi lakše pregorjeli iz- 
gubljena područja. Ugovor je potpisan dne 2. februara 1848., a 
24. januara iste godine, što će reći devet dana prije, otkrivena su u 
Kaliforniji prva nalazišta zlata. No o tome nije znala ništa ni 
jedna ni druga vlada, te nikomu nije moglo pasti na pamet, da će 
za godinu dana sama Kalifornija dati tri puta vise zlata, nego li 
je Unija platila Mehiku. 

Amerikancima se nasmijala sreća! 

Već je, istina, prije nađeno u Kaliforniji nešto zlata, a to nije 
bila nikakova tajna. Ti su nalazi bili neznatni i osamljeni. No 
Amerikanci su znali i to. da se rudna zona pruža prema jugoza- 
padu od Velikih jezera prema Mehiku. Nalazišta bakra i olova 
pružala su se od sjevera prema razvodu između Colorada i Rio 
Grande. Drage su kovine pokazivale isti pravac. A valja uzeti u 
obzir i jedan politički momenat: Rusi su prodirali iz Aljaske 
prema Kaliforniji, a i danas podsjećaju nazivi kao „Russian River“ 
i rusko-pravoslavna crkva na prošle dane. Amerikanci nisu mogli 
mirno gledati, kako Rusi prodiru u američki kontinent. 

Sve su to faktori, koji donekle objašnjavaju američku ekspan- 
ziju prema jugozapadu no valja priznati i to, da su Amerikanci 

bili sretne ruke. > 

U januaru 1848. dao se američki tesar imenom James Marshall 
zajedno sa svojim drugom Johnom Sulterom. rodom iz Švicarske, 


na posao da sagradi pilanu na obali American Rivera, sjeverno od 
mjesta, gdje se danas nalazi grad Sacramento. Nakon što su sa- 
gradili kanal i zaustavu, koja će služiti pilani, Marshall je jedne 
večeri pustio svu vodu: idućeg jutra našao je u pijesku pregršt 
blistavih zrnaca . . . 

Marshall je pokušao ova zrnca kovati, a uspjelo mu je da ih 
stucka u jedan grumen. A kada je Sutter vidio taj komad, nasadio 
je naočale, i pozorno ga ogledao sa sviju strana. Zatim je izvadio 
iz ormara svezak neke stare engleske enciklopedije tražeći slovo G 
— i članak „Gold“. Nakon što je pročitao o zlatu starih Egipćana 
i Feničana i obogatio svoje znanje raznim historijskim podacima, 
Sutter se dao na posao. Iskušao je, kako ova kovina reagira na 
salitrenu kiselinu, usporedio njenu težinu sa težinom srebra, njenu 
boju sa bojom jednoga zlatnika od pet dolara. Konačno je pošao u 
obližnju kovačnicu i zamolio kovača da iskuša, da li je ova žućka- 
sta tvar zaista kovna. Nakon svih tih pokusa Sutter je konačno 
progovorio, rekavši samo jednu riječ: „Zlato !“ 

Ovaj Sutter nije se nikada prenagljivao! 

No oni, koji ga zamišljaju šutljivim pedantom i dobroćudnim 
mlinarom, grdno se varaju. Bio je to čovjek temperamentan, koga 
je Bog obdario čvrstom voljom i smionošću, a nije ga lišio ni fan- 
tazije. Johann August Sutter došao je u Ameriku god. 1834., 
osnovao farmu na gornjem Missouriju, a zatim pošao preko Stij°- 
njaka na pacifičku obalu. Nastanio se u Vancouveru i osnovao 
ondje trgovačko poduzeće. Doskora je postao poznata ličnost u 
ruskim faktorijama u Aljaški, kao i u španjolskim trgovinama u 
Kaliforniji ili kineskim i portugiskim kontorima na Havajskom 
otočju. Početkom četrdesetih godina preselio se u Kalifomiju. Me- 
hikanska vlada imenovala ga je najprije komesarom za indijanske 
poslove, a zatim i guvernerom sjeverne Kalifornije. Njegovi neg- 
dašnji trgovački drugovi zvali su ga „kapetanom “, a sada je postao 
pravi general. General Sutter kupio je velik komad zemlje i sa- 
gradio ondje tvrđu, koju je prozvao Novom Helvecijom. Pita se 
čovjek, čemu je Sutter gradio tvrđu? Tamošnji su Indijanci bili 
miroljubivi, a protiv Amerikanaca nije se Sutter htio boriti. A 
zapravo Sutter i nije sagradio nikako vu tvrđu, premda tako pišu 
svi njegovi biografi, nego je kupio od Rusa neku tvrđu zajedno sa 

25 Senojonov 



okolnim zemljištem. Na tom zemljištu sadili su Rusi pšenicu, da 
bi njome snabdijevali svoja naselja na Aljaski. 

Bilo bi bolje, da Marschall i Sutter nisu našli zlata! Nekoliko 
sedmica kasnije sve je u onom kraju vrvjelo od kopača zlata. Na 
obalama mirne rječice na kojoj su Marshall i Sutter gradili svoju 
pilanu, sakupilo se oko 5000 ljudi, koji su žudili za zlatom. Ti su 
ljudi nagrnuli odasvud. Radnici su napustili farme i tvornice, u 
kojima su radili, a Marshallu i Sutteru nije uspjela da ove godine 
sprave žetvu pod krov. Svi su pomahnitali za zlatom, a nitko nije 
više mislio na pšenicu. Marshall se, što više, razišao i sa Sutterom. 
Mučio se i kinio da stvori novu egzistenciju. Pod konac života do- 
bivao je od države Kalifornije mirovinu, a nakon smrti dali su 
mu i spomenik. 

Zemlja zajedno sa zlatnom rijekom pripadala je Sutteru i Mar- 
shallu. Nametala se dakle misao, da vlasnici odanle potjeraju ko- 
pače zlata i zauzmu opet svoje zemljište. Sutter je to i kanio. Nije 
skrivao svoju namjeru, a kao odgovor planula mu je kuća u Sacra- 
mentu izgorjevši do temelja zajedno sa svim dokumentima. Uzalud 
je kušao da u Washingtonu pred Saveznim sudištem izvojšti svoje 
pravo. Ništa nije postigao, tek mu je pod konac života dodijeljena 
mala renta, kao i Marshallu . . . 

Tečajem prvog desetljeća skupljeno je u Kaliforniji zlata za 
~0 milijuna dolara. Takove zlatne bujice nije svijet jošte doživio. 
Kada je 13 godina nakon Marshallovog otkrića buknuo rat između 
Sjevera i Juga, pritjecalo je kalifornijsko zlato isključivo sjeveru. 
S pomoću toga zlata mogli su se sjevernjaci okoristiti u dovoljnoj 
mjeri svojim željezom. Prema računu Th. A. Rickarda slale su 
jugozapadne države za vrijeme građanskoga rata zlata i srebra za 
185 milijuna dolara. Ne smijemo se dakle čuditi, što je Sjever bio 
jači od Juga. 

Putovanje iz atlantskih država na Daleki zapad bilo je u ono 
doba veoma mučno. Kopači zlata otplovili bi lađama na jug, a 
iskrcali bi se blizu današnjeg Panamskog kanala. Preko prevlake 
putovali su kopnom, a onda od Paname lađom na sjever sve do 
San Francisca. To je bila jedna mogućnost. No moglo se putovati 
i natkrivenim kolima prozvanim „Prairie-schooner" (prerijska 
škuna). Putovalo se sa sjevera prema Slanom jezeru, a onda pre- 

rijom na zapad sve do istočnih obronaka Sierre Nevade. Iz logo- 
rišta ovih putnika, među kojima su se nalazili mnogi Mormoni, 
razvio se na rijeci Carsonu najslavniji zlatni i srebreni distrikt Ne- 
vade — Comstock Lode. 

Zlato se počelo tražiti i u Coloradu, nakon prvih nalaza u Ka- 
liforniji, no ovo nastojanje nije bilo odmah okrunjeno uspjehom. 
Tek deset godina kasnije otkrivena su glavna nalazišta zlata u Co- 
loradu. Na razvodu između rijeka Colorado i Arcansas nađeno je 
zlata, a ljudi su odmah nagrnuli u te krajeve. 

Nije to bio lak posao. Kopači zlata borili su se sa glađu, sa 
snijegom i sa Indijancima. Jedni su propali, drugima je pomogao 
slučaj. Tako se jedan listonoša dao 
sa dvojicom drugova u potragu 
za zlatom. Kad su htjeli nešto za- 
ložiti, da bi se okrijepili, izvadio 
je jedan od njih bocu s whisky- 
jem. Nakon što su ispili bocu od- 
lučili su, da ostanu na tom mje- 
stu, jer im se čitav kraj učinio 
najednom krasan. Čemu da idu 
dalje, kad je ovdje tako lijepo! Stali su kopati i doskora su se 
namjerili na zlato. 

Sreća im se nasmijala. Ljudi su povjerovali bivšem listonoši. 
Našao se netko, tko mu je dao 40.000 dolara i zamolio ga, da u za- 
jednici kupe zemljišta, na kojem će tražiti zlato. Našli su zemljište, 
koje je bilo na prodaju, a listonoša — imenom Tabor — zgražao 
se, pregledavajući posjed, kako je posjednik, koji prodaje to zem- 
ljište, naivan. Ta zlato je naprosto izviralo iz zemlje! No sretni 
posjednik čudio se i zgražao nad glupošću listonoše. U ono doba 
nije bilo više lako pronaći novajliju, koji ne će opaziti, da je 
zemljište „posoljeno". Zarana našlo se domišljatih ljudi, koji bi 
zemljište ovdje-ondje posuli zlatnim pijeskom, kako bi namamili 
kupca. 

Kada je Taborov kompanjon saznao za tu kupnju, prepustio mu 
je svoj udio za pola cijene. Žao mu je bilo novca, ali bolje 
da izgubi polovicu, nego sve. A kako je listonoša bio plemenita 
duša, rado mu je otkupio udio i platio određenu svotu. 

25 * 

Nakon nekoliko dana izaslao je Tabor — ne zna se, da li je i 
to učinio pod utjecajem pića — nekoliko radnika, da mu prekopaju 
zemljište. A tek što su ti ljudi stali kopati na mjestu, koje je bivši 
vlasnik tako brižno ,,posolio“, namjerili su se na golemu zlatnu 
.žilu“. Dvije godine kasnije Tabor je bio bogataš, zaradivši tri mili- 
juna dolara. 

Tako su se Amerikanci okoristili (a koriste se i danas, samo u 
manjoj mjeri) teritorijem, što su ga ,,kupili“ od Mehika, kao što 
će kasnije ,,kupiti“ od Španjolske Kubu i Filipinsko otočje. 

No Aljasku su zaista kupili od Rusa plativši, bez ikakovih 
ratnih ili političkih presija, 7.200.000 dolara. Bilo je to godine 
1867. Dvije godine kasnije započelo je iskorištavanje zlata u jugo- 
istočnom kutu Aljaske (Sumdum-Bay). 

I opet su Amerikanci bili sretne ruke! 

Ako je itko u ono doba slutio, da na Aljaski ima zlata, Ame- 
rikanci nisu o tom imali ni pojma. Jedino su Rusi mogli znati, 
da na Aljaski ima zlata. Već je god. 1848. poslala ruska vlada 
onamo rudarskog inženjera Dorošina, koji je otkrio zlata u ma- 
lenoj nekoj rijeci, koja utječe u Cookov zaliv. No Dorošin je bio 
uvjeren, da zlata nema dosta, da bi se isplatila eksploatacija u ve- 
ćim razmjerima, budući da obzirom na klimatske i prometno- 
geografske prilike nije lako iskorištavati zlato u onim krajevima. 

Osamdesetih godina putuju kopači zlata uz rijeku Yukon i do- 
piru 1.500 kilometara u unutrašnjost zemlje. Na mjestu, gdje se 
siječe polarni krug sa granicama Kanade i Aljaške, naišli su na 
zlato. Ovaj zlatni distrikt glavni je dobavljač drage kovine sve do 
god. 1893. 

Zlato je kopano jedino za vrijeme ljeta, kao i na drugim mje- 
stima Aljaške, Kanade ili Sibirije. Ljeti se tundra pokriva travom, 
mahovina cvate, a procvjeta i blijedo sjevernjačko cvijeće. No 
ispod ovoga zelenog saga nalazi se sloj zemlje, koji je debeo neko- 
liko metara, a nikad se ne otapa. Ta je zemlja uvijek smrznuta, 
a kopači zlata morali bi naložiti veliku vatru od suvaraka, da ugriju 
zemlju. Bio je to tegoban i vajan posao, a povrh toga raditi se 
moglo samo četiri do pet mjeseci godišnje. Zlata bi se našlo u 
većini slučajeva, ali nikada mnogo, pa je sve u svemu zarada bila 
prilično jadna, pogotovo ako uzmemo u obzir izvanredne tegobe, 


koje je trebalo svladati. Tek kad su osnovana prava društva za isko- 
rištavanje zlata na Aljaski, postupak je bolje organiziran, pa je i 
eksploatacija bila izdašnija. U Aljaski je otkriven novi postupak 
za grijanje i „otapanje“ zemljine kore: iskopali bi rupe. u koje bi 
se pustila para, a ta se para pokazala mnogo djelotvornijom od 
suvaraka. 

Tako se radilo i u Klondikeu, koji se nalazi djelomično u Ka- 
nadi, a djelomično u Aljaški — čuvenom „doradu 44 ispod sjevernog 
polarnog kruga. Tako se radilo i u Nomeu. 

Ovaj distrikt otkrila su god. 1898. „tri sretna Šveda 44 , kako ih 
u Aljaški zovu, premda je jedan bio Norvežanin iz Tromsoa. Taj 
je čovjek došao u Aljašku s tovarom sobova, koje je američka vlada 
naručila iz Laplandije, da bi osvježila rasu urođenih karibua. Na 
Aljaški upoznao se s dvojicom Šveda, od kojih je jedan dotada 
radio u michiganskim željezarama, dok je drugi bio krojač iz San 
Francisca. Sva su trojica postali milijunašima. 

Početkom 19. vijeka otkriven je Fairbanksov distrikt na mjestu, 
gdje se Tanana-River slijeva s Yukonom. Grupa kopača zlata, koji 
su nakon strahovitih napora stigli na to mjesto, prevalivši pješke 
200 kilometara, naišla je ovdje na zlato. Vijest o tome nalazu 
donio je nepoznat jedan Japanac u grad Dawson. središte kanad- 
skog distrikta Yukona. Pričao je čudesa o zlatnim nalazima, tako 
da je pučanstvo zahvatila zlatna psihoza, nalik na vjerske psihoze, 
koje su češće u Srednjem vijeku zahvaćale ljudske skupine. Osam 
stotina ljudi požurilo se saonicama, koje su vukli psi ili sobovi, 
preko brda i tundra do „Goldstreama 44 . Neki su čak krenuli na put 
pješice. Putem su još nešto jeli, ali kada su stigli na odredište, 
nije bilo više hrane, a ni zlata. Razjarena svjetina zacijelo bi linčo- 
vala Japanca, da nije pravodobno umakao. Kopači zlata, koji su 
prvi stigli do „zlatne rijeke 44 i kako tako smjestili, odlučivši 
ostati dulje vremena u tom kraju, morali su se energično oprijeti 
s oružjem u ruci, jer bi ih bijesni došljaci bili najradije razderali 
na komade. 

Nakon krvavog okršaja divlja je horda krenula natrag, a srećom 
je bilo na domaku ljeto, pa su mnogi došli sretno kući, dok je 
druge smrt zauvijek izliječila zlatne groznice. 

Da bi danas došli u Fairbanks ne treba nara više ni pasa ni 
sobova. Od Sevarda se putuje željeznicom, a iz Davvsona parobro- 
dom. Kopači zlata obraćaju se posebnim aeroplanskim agencijama. 

Vlasnici tih poduzeća sami su većinom avijatičari, koji mušteriju 
ukrcaju u avion zajedno sa oruđem i zalihom živeža. Zatim je 
otpreme zrakom na određeno mjesto, ostave čovjeka da radi tri 
mjeseca, a onda dolaze opet po nj i odvoze ga kući. 

No broj takvih kopača zlata sve više opada. Zlatni skorup 
Aljaske prilično je iscrpljen. Zlatni gradovi — Nome, Dawson i 
Fairbanks — danas su prilično opustjeli. Pred nekoliko godina 
Nome je jedne burne noći gotovo sav izgorio. 

Na mjesto pojedinaca stupaju dionička društva. Težište eksplo- 
atacije, pomaklo se preko kanadske granice. Sjeverno od Fair- 
banksa, s onu stranu polarnoga kruga, nalazi se distrikt Porcupine, 
središte kanadske eksploatacije zlata. Ovdje se već radi hidraulič- 
kim metodama, a ovaj način rada uobičajio se i nedaleko Nomea. 
Pojedinim rovovima dovode se kanali, često i po nekoliko kilo- 
metara. Iz kanala vodi se voda željeznim cijevima nekoliko metara 
duboko u nutrinu zemlje. Ova voda otapa i smekšava smrznutu 
zemlju, a kako se sveudilj pumpa, diže se žitko blato jcao iz ka- 
kvoga kratera na površinu zemlje. U tom blatnom jezeru pliva go- 
lema naprava nalik na skele. Pomoću te naprave ispire se blato 
i izlučuje zlatni pijesak. Avioni otpremaju dragocjeni pijesak u 
Dawson, kuda danas vodi željeznička pruga. Danas se više ne čuje 
škripa saonica i zveket psećih praporaca. Samo avionski propeleri 
zuje u zraku. 

Zlato ne donosi uvijek sreću! f 

Dvije trećine svoga zlata dobivala je Rusija iz Sibirije, a 
ostalo sa Urala. Ne valja zaboraviti ni treće zlatno područje: 

Altajsko gorje. U davnim vremenima bilo je ovo gorje za centralnu 
Aziju isto, što je Rudogorje za Srednju Evropu, a Iberija za zemlje 
Sredozemnoga mora. Ondje se dobivalo zlato, srebro i bakar. Mon- 
golski osvajači Eurazije upotpunjavali su ondje svoju opremu i 
državnu blagajnu. Slične je funkcije vršio Ural. Tajinstveni ru- 


dari, koji danas žive u narodnim pripovijestima pod imenom ,,čuđ“ 
(što će reći tuđi, strani ljudi) kopali su ondje bakar. 

Ruski seljački kolonisti, tako zvani starovjerci, koji su u svojoj 
domovini bili izvrgnuti vjerskim progonima, prvi su pioniri Urala. 
Jedan od ovih kolonista imenom Markov, rodom iz moskovske 
gubernije, bavio se od 1721. traženjem gorskoga zrcala, jer na 
zlato nije tada nitko pomišljao. Markov je našao komad bjelutka 
sa blistavim slojem zlata. 

Obavijestio je „rudarsku kancelariju* 1 . Započela je potraga za 
zlatom, no nitko nije ništa našao, a na Markova je pala sumnja 
da je varalica. Zapovjedili su mu, da nađe zlata, ili će s njime 
„drukčije 4 * postupati. Morao je dakle u potragu za zlatom, a da 
mu ne bi palo na pamet da umakne, morao se svakih četrnaest 
dana javljati rudarskoj kancelariji. Da ipak ne bi pobjegao, ru- 
darska je kancelarija zadržala taoce, koji su svojim životom jam 
čili, da će Markov naći zlata . . . 

Markov je tražio godinama, a naposljetku je i našao. Bilo je to 
blizu grada Jekaterinburga, današnjega Sverdlovska. Ondje je 
četrdesetih godina 18. stoljeća iskopan prvi rov, a od onda je sve 
do Svjetskoga rata pritjecalo odanle zlata. 

Tako je Markovu ipak uspjelo da iznese živu glavu. Više je 
stradao Aleksej Fjodorov, također starovjerac, koji je otkrio zlato 
na rijeci Nevji, nedaleko mjesta, na koje je Demidov svratio svoju 
pažnju. U panju izgorjelog stabla našao je god. 1764. zlatnu šipku, 
koja je težila preko jedne funte. Kako javlja tadašnja kronika 
Fjodorov je zbog toga „osakaćen 4 *, to jest izbičevan, a zatim su 
ga bacili u tvornički zatvor, gdje je proboravio 33 godine. Zlato 
zaista ne donosi uvijek sreće! God. 1764. pripadalo je ovo podu- 
zeće Prokopiju Demidovu, koji je — kako smo i spomenuli — 
toliko volio pčele i cvijeće. God. 1769. prodao je Prokopije ovo 
poduzeće trgovcu Jakovljevu, i to iz prkosa, da bi naljutio vladu. 
Da li su ti ljudi znali, što se događa u njihovu poduzeću? Rekao 
bih da jesu. Zlato je bilo državni monopol, a zemljišta, na kojima 
je nađeno zlato, pripala su fisku. Zato su se seljaci i vlasnici 
rudnika toliko bojali, da se na njihovu zemljištu ne pronađe zlato. 
Zato su Fjodorova izbičevali i bacili u zatvor. I Prokopije Demidov 
i Jakovljev sigurno su znali za taj nalaz, a spomenuta kronika izri- 

jekom veli, da je kaznu Alekseju Fjodorovu odredio „vlasnik 
rudnika* 4 . 

Od tog vremena zlato je u Rusiji bilo na zlu glasu. God. 1813. 
naišla je „malodobna** Jekaterina Bogdanova u šumi, tražeći gljive, 

grumen zlata, a kada se sa- 
znalo za taj nalaz, naložio je 
upravitelj obližnje željezare, 
da je išibaju. 

U 19. vijeku dolazilo je 
zlato većinom iz istočne Sibi- 
rije, gdje se dobivalo ispira- 
njem iz riječnoga pijeska ili 
kopanjem. Zlato se vadilo iz 
mnogih pritoka Amura i Lene. U 18. vijeku vršili su taj posao 
robijaši, a u 19. nadničari, koji su većim dijelom bili prognani u 
Sibiriju. 

Četrdesetih godina započela je eksploatacija na rijeci Vitim, 
pritoci Lene. Isprva su zlato ispirali slobodni ljudi, „prospektori**, 
kojih je u Sibiriji bila sva sila. Onda su ekspedicije rudnika 
preuzeli neki ruski trgovci, koji su se složili u grupu, a kasnije 
je čitava površina između rijeke Lene, Vitima i Čare — nekih sto 
tisuća četvornih kilometara — prepuštena društvu za iskorištavanje 
zlata iz rijeke Lene. Bilo je to englesko poduzeće, a zvalo se „Lena 
Goldfields**. Neki su dioničari bili Rusi, ako i ne podrijetlom, a 
ono položajem: tako na pr. carica-udova Marija Fjodorovna, mati 
cara Nikole II., podrijetlom danska princesa. 

U zlatnim rudnicima radilo je oko 7000 rudara. Posebna je 
vladina komisija ustanovila, da među radnicima vlada veliko neza- 
dovoljstvo zbog neurednog plaćanja nadnice i raznih šikaniranja, 
kojima su izvrgnuti radnici. Nemiri nikako da prestanu, a kad su 
god. 1912. radnici po stoti put zatražili svoju plaću i u znak pro- 
testa stupili u štrajk, uprava rudnika ih je, zajedno sa ženama i 
djecom, izbacila iz radničkih nastambi, tako da su morali noćiti 
pod vedrim nebom u sibirskoj tajgi ili tundri. I to početkom marta, 
kada se na rijekama počeo lomiti led! Kada su se radnici sakupili 
pred direkcijom u mjestu Bodaibo, uprava je pozvala vojsku, koja 
je na licu mjesta postrijeljala 200 ljudi, a nekih 300 ranila. To se 


dogodilo dvije godine prije Svjetskoga rata, pet godina prije po- 
četka revolucije. 

Danas eksploatacija zlata nadmašuje produkciju godine 1913., 
te je više od tri puta veća. Osim prijašnjih nalazišta otkrivena su 
nova, a osnovani su i novi rudnici. Najznatnije je nalazište 
u Aldanu u istočnoj Sibiriji, a eksploatacija je započela tek pred 
nekoliko godina. God. 1934. Sovjetska je unija proizvodila više 
zlata, nego Kanada i U. S. A. Danas jedino Južna Afrika proiz- 
vodi više zlata. 

Tko je otkrio zlato u Australiji? 

Kada se svijetom pronijela vijest, da su u Kaliforniji nađene 
silne količine zlata, požurili su se u obećanu zemlju ljudi iz sviju 
krajeva svijeta. Eđward H. Hargraves, seoski gospodar iz Austra- 
lije, otputovao je u julu 1849. iz Sidneya i stigao nakon četiri mje- 
seca u San Francisco. Na nekoliko mjesta kopao je zlato, a na Yuba 
Riveru stekao je imetak. Tamošnji krajolik veoma ga je podsjećao 




392 


393 


na rodnu Australiju, a početkom 1851. vratio se u Sidney. Mjesec 
dana kasnije otkrio je zlato na jednoj pritoci Marquarie Rivera. 

Stoga Hargravesa obično smatraju obretnikom australskoga 
zlata. No to nije točno. U području Modrih gora (Blue Mountains), 
našao je dvanaest godina prije zlato neki Strzelecki, rodom Poljak, 
a britanski državljanin. Ovaj Poljak otkrio je i Pic Košciuszko. 
Obavijestio je guvernera o svom otkriću, a guverner se prepao baš 
kao i Demidov na Uralu, iako zbog drugih razloga. „Kako ću držati 
na uzdi svoje prognanike", kliknuo je guverner, „ako saznaju, da 
u njihovoj blizini ima zlata?" Strzelecki je popustio guvernerovim 
molbama i presudo svoje otkriće. Nije ga spomenuo ni u svojoj 
knjizi o Australiji, koju je objelodanio god. 1845. 

Nakon Strzeleckoga nađeno je u više navrata zlato u Australiji. 
God. 1844. poslan je u London komad bjelutka, u kojemu je bilo 
zlata. Iz Londona poslali su ga u Petrograd zbog ekspertize. Neki 
Murchison, koji je sve to aranžirao, predložio je na to nekim 
rudarskim poduzetnicima u Comvvallu, da pođu u Australiju tražiti 
zlato. 

Hargravesova zasluga time nije smanjena. Potpuno je zaslužio 
nagradu od 12.382 funti sterlinga, koja mu je kasnije isplaćena. 
Ipak Hargraves nije otkrio australsko zlato, a njegovi kasniji po- 
kušaji u zapadnoj Australiji i Tasmaniji bili su bezuspješni. Na 
to je izjavio, da ondje nema zlata, a neko vrijeme zatim zlato je 
ondje otkriveno. 

I Strzelecki je nagrađen za svoju lojalnost. Brdu, što ga je 
otkrio, dao je ime poljskoga narodnog junaka, u nadi, da je to 

najviši gorski vrhunac 
Australije. A kada je ne- 
koliko godina kasnije, ot- 
kriveno drugo — više 
brdo, prenijeli su Engle- 
zi na nj ime Košciusz- 
kovo. 

Zlatna groznica zahva- 
tila je najprije Victoriju. zatim je prešla na Novi južni 
Wales, pa onda na Queensland, te je obuhvatila čitavu istočnu 
obalu od juga do sjevera. U (Jueenslandu stekao je kanad- 

ski Francuz d’Arcy u rovovima Mount Morgana velik imetak. 
Tako je zlato iz Queenslanđa pripomoglo eksploataciji zemnoga 
ulja u Perziji. Da nije d’Arcy kopao u Queenslandu zlato, ne bi 
Velikoj Britaniji dopala perzijska nafta! Zlato je omogućilo i na- 
seljivanje Australije. God. 1851. bilo je u Australiji 437.000 bije- 
laca, a sedam godina kasnije premašilo je bijelo pučanstvo jedan 
milijun. 

Kasnije razvili su se u zapadnom dijelu Australije zlatni di- 
strikti Coolgardie i Kalgoorlie, daleko od mora usred bezvodne 
pustinje. No zlato je učinilo, da je voda potekla iz pećine. Englezi 
su naime sagradili vodovod koji iz daljine od 623 kilometra 
opskrbljuje pustinju svježom vodom iz brda Darling kraj Pertha. 
Ovi uređaji nimalo ne zaostaju za napravama za natapanje, što su 
ih Englezi sagradili u Indiji i Egiptu. Zlato privlači čelične tračnice, 
živčevlje modernog prometa, zlato privlači ljude. 

No svaka je „monokultura" opasna, a opasno je pogotovo, ako 
se u nekoj zemlji gotovo čitavo blagostanje osniva na zlatu. Četiri 
petine australske produkcije zlata dobavljaju oba zapadna đi- 
strikta. No opća je produkcija spala, te još uvijek opada. God. 
1913. dobiveno je u čitavoj Australiji sa Novom Zelandijom 80 
tona zlata a gođ. 1932. 29,5. Zapadni distrikti dali su 19 tona 
mjesto 41 tonu. Hoće li vodovod opet presahnuti, kad bude iscr- 
pljeno zlato? Ne će li se ljudi razbježati na sve strane svijeta 
odakle su i došli? 

Zemlja zlata i dijamanata 

Nakon što je zlatna groznica dobrano prodrmala Australiju, 
došla je na red Južna Afrika. God. 1868. došao je onamo jedan 
Nijemac imenom Karl Mauch, koji je pronašao zlato na rijeci Tati, 
pritoci rijeke Limpopo. Ova je vijest uzbudila Bure i Engleze, a 
raširila se munjevitom brzinom. U Londonu je smjesta osnovano 
društvo za eksploataciju zlata u Južnoj Africi, a iz Australije 
pohrlili su iskusni kopači zlata. 

Buri su se bavili stočarstvom. Bili su to vrijedni i pošteni ljudi, 
no hoćeš li se baviti stočarstvom, nemoj se nastaniti ondje, gdje 

ima zlata i dijamanata. Ljudi, koji su išibali djevojčicu, koja je 
našla zlata, nisu bili ni tako glupi. Kada je međutim god. 1867. 
sinčić jednoga Bura našao na rijeci Oranje blistav kamenčić i 
donio ga ocu, poslao je otac ovaj kamenčić u Grahamstown, gdje 
je prodan za 500 funti sterlinga. A na to se i otac dao na sa- 
kupljanje takovih „kamenčića* 4 . 

Valja reći i to, da Buri nisu bili neki mirotvorni pastiri, ka- 
kovima ih obično zamišljamo. Neprestano su se borili i svađali 
s urođenicima. A neka crnačka plemena, naročito Basuto i Bantu, 
bili su im krvni neprijatelji. Protiv Engleza Buri su se najviše 
bunili zbog „besmislene 44 odredbe britanskih vlasti, da se ukine 
ropstvo. To se dogodilo god. 1833., a to nasilje engleskih uzurpa- 
tora veoma je ogorčilo Bure, koji su slobodu cijenili nada sve. 



<*» ugljen 
Ž željezo 
Mn mangan 
K krom 
Ka koban 
V volfram 
Vo vanadif 
B bakar 
0 olovo 
Cn kalaj 
Ck cinak 
2 zlato 
Pt platina 
R radium 
* drago kamenje 


S*jkopmu< 


Capetotvn 


Rudno blago Srednje i Južne Afrike 


Novo dijamantno područje nalazilo se na teritoriju Transvaala 
upravo na granici slobodne države Oranje, koju su Englezi zapo- 
sjeli god. 1848. God. 1871. pripojen je Transvaal zajedno s dija- 


mantima slobodnoj državi Oranje. Buri su dobili odštetu u gotovu : 
90.000 funti sterlinga. Nije to bila prevelika svota, jer je dvije go- 
dine prije nađen u Transvaalu dijamant, koji je težio 83 karata. 
To je glasovita „Južna zvijezda 44 , koju je kupio Earl of Dudley, 
potomak našega staroga znanca Dud Dudleya, za 25.000 funti 
sterlinga. 

Nedaleko mjesta, gdje je bljesnula ova zvijezda, iskopani su 
dijamantni rovovi Kimberleya. God. 1871. došao je onamo s dru- 
gim kopačima dijamanata i mladi Englez imenom Cecil Rhodes. 
Njegov je brat posjedovao farmu u Natalu, a Cecil, kojemu nije 
prijala londonska magla, došao je bratu u posjete. 

Dvije godine kasnije otputovao je natrag u Englesku. Stao je 
polaziti sveučilišna predavanja u Oxfordu, gdje je naročito rado 
slušao Ruskinova predavanja iz estetike, zanimajući se uz to i za 
rudarske naprave. Ruskin je mnogo utjecao na Cecila Rhodesa, 
iako valja priznati, da je taj utjecaj bio veoma osebujan. John 
Ruskin propovijedao je socijalnu pravdu i moralnu estetiku. Pre- 
poručao je svojim slušačima, da u životu teže za „višim ciljevima 44 . 
Rhodes je primijenio nauku učiteljevu tako, kao što bi na pr. 
Pizarro tumačio Kanta. Među oxfordskim slušateljima Ruskinovim 
sjedio je čistokrvni konkvistador. 

Vrativši se u Afriku Rhodes se potpuno posvetio dijamantima. 
God. 1883. već je predsjednikom ,,D eBeer’s Consolida- 
ted M ines Compan y“, koja od tada nadzire čitavo svjetsko 
tržište dijamanata. Tri godine kasnije (1886.), otkrivena su zlatna 
nalazišta u Witwatersrandu, gdje se danas diže naj znatniji grad 
Južne Afrike Johannesburg. I tu se Rhodes pojavio pravodobno 
na poprištu, a njegovo je društvo postalo jednim od najvažnijih 
poduzeća u Witwatersrandu. 

Protekle su opet tri godine, a Rhodes je osnovao „British 
South Africa Company“. Zadaća ove kompanije bila je pripo- 
jenje gornjeg Zambezija britanskom kolonijalnom posjedu (kao 
što je otprilike postupala Istočnoindijska kompanija, koja je „pri- 
pojila 44 Indiju britanskoj kruni). Ova je zadaća izvršena, a tako 
je nastala današnja Rhođezija, zemlja Cecila Rhodesa. 

Kada je buknuo Burski rat, Rhodes je bio ministar-predsjednik 
južnoafričke kolonije na Rtu Dobre Nade i gospodar nad južno- 

afričkim zlatom i dijamantima. Njegov godišnji dohodak iznosio je 
blizu pola milijuna funti sterlinga. Rhodes je bio duhovni pokretač 
ovoga rata, on ga je pobjedonosno i dokrajčio. Njegova je zamisao, 
da osnuje Južnoafrički savez, a ta se zamisao ostvarila još potpu- 
nije, nego što se Rhodes nadao, budući da je u tu uniju nakon 
Svjetskoga rata uklopljena i Jugozapadna Afrika, koja je prije 
pripadala Njemačkoj. 

I druga jedna zamisao Cecila Rhodesa pretvorena je u djelo: 
Velika Britanija posjeduje gotovo čitavo zlato svijeta. God. 1932. 
dobavljeno je iz Južne Afrike i Rhodezije 378 tona zlata. Austra- 
lija, Tasmanija i Nova Zelandija dadoše 29 tona; Kanada 95 tona; 
Britska Guyana, Indija i ostale kolonije otprilike 12 tona. Dakle 
ukupno 514 tona u godini dana! Pri tom nije uzeto u obzir zlato, 
što su ga engleska društva dobavila u ostalim zemljama, kao na pr. 
u Južnoj Americi (Brazilija). No sama domaća produkcija tvori 
gotovo 70 posto svjetske proizvodnje. A to je i najveća količina 
zlata, koja je ikada u granicama jedne političke tvorevine izva- 
đena iz zemlje. 

Platina, ružno pače 

Naše poznanstvo sa platinom moglo je god. 1935. slaviti dvjesta- 
godišnji jubilej, budući da je u 17. vijeku u Kolumbiji otkrivena 
platina. Nisu brojne zemlje, u kojima se platina dobiva u većim 
količinama. Zapravo samo četiri, i to: S. S. S. R., Južna Afrika, Ko- 
lumbija i Kanada. Sve ostale zemlje uključivši Abesiniju, Udru- 
žene države, Australiju i Japan, ne znače gotovo ništa na svjetskom 
tržištu. 

Kada je platina otkrivena, smatrali su je isprva nečim neva- 
žnim. Kao da je platina drugorazredno srebro i ništa više. A kako 
su je otkrili Španjolci, koji srebro nazivaju plata. nadjenuli su 
novoj kovini deminutiv srebra — ,,platin“. No kada je ovo loše 
srebro dospjelo u ruke stručnjaka, ovi su izjavili, da platina nad- 
mašuje zlato u svakom pogledu, osim što se tiče ljepote. Platina je 
mrka i bezbojna, ali izvanredno teška i tvrda, a tali se tek pri 
višoj temperaturi, nego li čelik. Osim toga nije podvrgnuta ni- 
kakvim kemijskim utjecajima. 


Time je platina dobila plemićki list, a kada se još ispostavilo, 
da je veoma rijetka i veoma skupa, učinila se ljudima i lijepom. 
Tako je iz maloga ružnog pačeta postao labud. 

Platinu nalazimo većinom u susjedstvu zlata. Kadikada, kao 
na pr. u Kanadi, ima platine u rudačama nikla i bakra. Najčešće 
nalazimo platine u naplavinama: tu se j avlja i u čistom obliku, 
bez ikakovih primjesa. 

Usprkos svoga španjolskog imena, platina je sve do rata bila 
„ruska 44 kovina: 93,5 posto svjetske proizvodnje dolazilo je god. 
1913. sa Urala. Tamo je eksploatacija počela god. 1820. Skoro 
zatim nađena je velika šipka čiste platine, koja teži preko deset 
funti, a čuva se u muzeju rudarske akademije u Lenjingradu. Ovi 
su nalazi živo zainteresirali jednoga njemačkog amatera. Posre- 
dovanjem ruskih prijatelja dobio je brojne uzorke rudača sa Urala. 
Ruski ministar grof Kankrin poslao mu je na dar jednu malenu 
šipku zlata i istu takvu šipku platine. Te su relikvije zacijelo saču- 
vane s ostalim komadima mineraloške zbirke, koju je skupio ovaj 
amater. Zaboravili smo spomenuti, da se zvao — Goethe. 

God. 1843. nađen je u željeznom rovu ,,Aurora“ na donjem 
Tagilu komad platine od 322 funte. Čini se da je to najveći komad 
platine, koji je ikada nađen. Kasnije su se ovoj gromadi pridru- 
žile još dvije, koje su nađene 1904.: jedna teži 20 funti, a druga 
9,5. Oba su komada apsolutno čiste platine. 

Veoma bogata nalazišta platine pripadala su Demidovima. I 
na drugom dijelu Demidovljeve „kraljevine 44 , nedaleko Nevjanska, 
otkrivena su nalazišta platine. 

Za vrijeme rata javila se na svjetskom tržištu Kolumbija kao 
najglavniji dobavljač platine. Budući da je ruska produkcija 
spala, otpalo je godine 1921. na 
Kolumbiju 60 posto svjetske produkci- 
je. No doskora morala je platina ustu- 
piti mjesto kanadskoj i južnoafričkoj 
platini. Danas se povrh toga ruska 
eksploatacija platine znatno povećala, 
a iznosi oko polovicu svjetske proiz- 
vodnje. Glavni je potrošač Amerika. 

Mnogo platine dolazi u ruke evropskih zlatara i draguljara, 
elektrotehničara i kemičara, koji se mnogo služe platinom u raznim 
prilikama. No najviše platine progutaju američka zubala. Platina 
koja se ispire na Uralu ili kopa u Transvaalu prolazi kroz mnoge 
ruke sve dok ne stigne do zubala mistera Babbita iz Minneapolisa, 
gdje će završiti svoju karijeru — u obliku zubne plombe. 

I za srebrom žude ljudi 

Kao Što je zlato napustilo Evropu, i ne samo Evropu, nego 
čitav antikni svijet, tako se Evropi iznevjerilo i srebro. Bivši evrop- 
ski i azijski rudnici srebra ne dolaze u obzir u poredbi s dana- 
šnjom potrošnjom. Nekoć je 19 maloazijskih satrapija plaćalo 
starom perzijskom kraljevstvu danak u srebru, a samo jedna — 
indijska — satrapija plaćala je danak u zlatu. Očito je tada bilo 
dosta srebra. U Bibliji se srebro veoma često spominje, a to je 
srebro dolazilo iz Male Azije. Afrika je bila uvijek zemlja zlata. 
Kasnije postala je i zemljom bakra, kositra i dijamanata,, ali ni- 
kada nije bila zemlja srebra. 

Grci su dobivali svoje srebro sa otoka Cipra, Male Azije, Sar- 
dinije i Španjolske. Mnogo se srebra kopalo u Laurionu, gdje su 
se — kako je poznato — nalazili veliki rudnici olova. Ovi su 
rudnici tvorili glavno bogatstvo stare Atene, financirali su borbu 
Grka protiv Perzijanaca, kao što će mnogo stoljeća kasnije kalif or- 
nijsko zlato financirati borbu sjevernih država protiv Juga, ili — 
da ostanemo u Starome vijeku — andaluzijsko srebro borbu Hani- 
bala protiv Rima. 

Španjolsko je srebro vršilo važnu ulogu u povijesti antike. Do- 
mišljati fenički trgovci stali su ga iskorištavati tisuću godina prije 
Krista. Kasnije je afrička kolonija Kartaga dobavljala iz Španije 
srebro. Kartaga je bila divan i moćan grad, koji je u doba svog 
najvišeg cvata brojio milijun stanovnika. Kartaški trgovci učinili 
su današnji Cadiz glavnim skladištem za kovine: britanski kositar, 
te ibersko zlato i srebro. Rimljani su bili ovisni o Kartažanima, 
a kako je njihova potražnja plemenitih kovina sve više rasla, 
snosili su vrlo nerado ovo strano posredništvo. God. 269. prije 


Krista uveo je Rim srebrni denar. Pet godina kasnije započeo je 
Prvi punski rat. Nakon borbe koja je potrajala sto i dvadeset godina, 
Kartaga je razorena, premda 
je Hanibal jednom zgodom 
strahovito porazio Rimljane. 

Rimljani su se ustrajno borili 
protiv punskih takmaca, a po- 
znato je, kako je Katon u svim 
mogućim i nemogućim prilika- 
ma tražio i predlagao, da se 
Kartaga razori, kako bi iberski 
rudnici pripali Rimljanima . . . 

Sredovječna Evropa nije obilovala zlatom, pa je Karlo Veliki 
uzeo srebro kao platežno sredstvo. Srebro je dolazilo najprije iz 
Španjolske, a zatim i iz Francuske, gdje se kopalo u Poitouu. Po- 
četkom Srednjega vijeka pomiče se težište produkcije srebra u 
zemlje, koje su prije Svjetskoga rata bile u okviru Njemačke i 
Austro-Ugarske. Srebro nije dolazilo iz istočnih zemalja, niti iz 
Afrike, nego iz Tirola, Štajerske, Koruške, iz Češke, Alzacije, 
Schwarzwalda (Breisgau), Mansfelda i Harza. Svi su ti krajevi 
redom procvali, kako je napredovala eksploatacija srebra. U 15. 
vijeku naročito se proslavio Tirol, a napose mjesto Schwaz; u 16. 
stoljeću natkrilila ga je slava Mansfelda i Češke. Češka slava odje- 
kuje i s druge strane oceana, budući da je američki dolar direktni 
potomak talira, koji se zvao „jahimovski talir“ ( Joachimstaler) . 

Dvije godine nakon Cortezove smrti otkrivena su u Mehiku 
nalazišta kraj Zacatechasa. Ondje se kopalo i zlato, ali se doskora 
pokazalo, da zlata nema mnogo. Gotovo u isto vrijeme otkrivena 
su nalazišta srebra u Potosiju u današnjoj Boliviji, koja je tada pri- 
padala potkralj evstvu Peru. Kasnije su pronađeni ležaji srebra 
kraj Duranga i Guanaxuatu (oboje u Mehiku). Na južnoj granici 
Arizone, u području, koje danas pripada Udruženim državama, na- 
đeno je srebro godine 1736. Srebro je ondje ležalo na površini 
zemlje poput kamenja. Gromade, koje su težile 200, 300 do 400 
funti nađene su u velikom broju. Nađena je što više i jedna gro- 
mada od 2700 funti. To je najveći komad srebra, koji je ikada 
nađen. 

Od 16. vijeka do danas ostala je Amerika glavni dobavljač 
srebra, opskrbljujući čitav svijet. A premda od Cortezovih vre- 
mena cijena srebru neprestano pada, američki rudnici rade punom 
parom. God. 1929. iznosila je svjetska produkcija 8117 tona, to 
jest 1600 tona više, nego li godine 1913. Godine 1929. postignut 
je svjetski rekord, jer nikada prije, otkako se bilježi historija, nije 

izvađeno iz zemlje toliko mnoštvo 
srebra. A od toga je samo 5 posto 
bilo evropskoga podrijetla. Mehiko 
dao je 42 posto, Kanada, U. S. A. 
i Mehiko zajedno 75 posto, čitav 
Novi svijet, što će reći, Sjeverna, 
Srednja i Južna Amerika — 86,5 
posto! Čini se dakle da stanovnici 
Novoga svijeta zaista „plivaju u 
srebru . . .“ 

Među srebrnim zemljama zauzi- 
maju Sjedinjene države drugo mje- 
sto, dolazeći odmah iza Mehika. 1 
Iskorištavanje srebra u velikom stilu 
započelo je ondje nakon otkrića u Comstocku u Nevadi. 

Godine 1849. stigla su u Comstock dva brata imenom Grosch. 
Jednome je bilo dvadeset i tri godine, a drugome dvadeset i pet. Ka- 
ko proizlazi iz njihova imena, bili su ti ljudi njemačkog podrijetla. 
Novaca nisu imali, a u Nevadu stigli su zaobilaznim putem, preko 
Mehika i San Francisca. Pa i u San Francisco nisu došli izravno, 
jer su ih putem iskrcali! Iduće godine radili su na zlatnim poljima 
u području Sacramenta. Oduševljeni prospektori zvali su to po- 
dručje ,,E1 doradom 44 , no to ime nije bilo ispravno. Ipak su braća 
Grosch pri tom nešto zaradi^ a s tim novcem krenuli su na put 
preko Sierre Nevade. Za vrijeme toga putovanja često su se sjećali 
rodne kuće, prijatnoga pastorskoga doma u Pennsylvaniji, gdje im 
je mati svake nedjelje ispekla kolač. Bili su to obrazovani mla- 
dići, pravi studenti, pa nisu imali ništa zajedničko s vucibatinama, 
koje su tražile sreću čeprkajući po Gold Canionu. Zato se i nisu 
pridružili nikakovoj skupini, nego su radili sami. Tako su se god. 
1856. namjerili na debeo sloj srebra. Uočili su odmah važnost 

svoga otkrića. Uspjelo im je da se slože s nekim trgovcem stoke, 
koji će ih podupirati kapitalom. No nekoliko dana kasnije umro je 
taj kompanjon naprasitom smrću: neki ga je neznanac umorio. 

Braća su nastavila radom nastojeći, kako bi se prehranili ispi- 
ranjem zlata. No svu su svoju nadu polagali u srebro. Nalazište 
srebra, koje su otkrili bilo je veoma daleko od vode. Naši kopači 
srebra nisu imali ni kola ni konja, a bome ni novaca, da kupe 
jedno ili drugo. Sami su nosili na leđima komade srebrne rudače. 

Ovom bi radu posvetili svoje „slobodno 44 vrijeme. Nekoliko 
dana nakon smrti nesuđenog njihovog financijera, ozlijedio je sta- 
riji brat nogu lopatom. Rana se upalila, nastupilo otrovanje krvi, 
a kako nije bilo liječničke pomoći, umro je dvije sedmice kasnije. 

Pomisao, da je sam samcat u divljem ovom kraju, gdje će mo- 
rati da prezimi kraj bratova groba, prestravila je mladoga Groscha. 
Odlučio je da u zajednici s nekim kopačem zlata, koji je također 
bio slabe sreće, ode preko zime u Kalifomiju. 

Jedanaest su se dana borili i krčili put kroz sniježne mase. U 
dolinu nisu više dospjeli hodajući uspravno, nego su jedva jedvice 
puzali. Jednom i drugom smrznule su se ruke i noge, a nekoliko 
dana kasnije otposlano je pastoru pismo, u kojemu mu se saopćuje, 
da je umro i drugi njegov sin. 

Grosehov je drug ostao na životu, ali mu je zauvijek prešla 
želja za srebrom i zlatom. Morali su mu odrezati jednu ruku i 
nogu. Život je završio u Kanadi kao nadzornik u nekoj ludnici. 

No nalazište srebra u Comstocku nije bilo zaboravljeno. Do- 
skora je ondje osnovan rudnik, a sedamdesetih godina dobavljao je 
taj rudnik tri četvrtine američke proizvodnje srebra. Kasnije je 
došao na prvo mjesto distrikt oko Leadvillea u državi Colorado, a 
onda ga je nadmašila Nevada. Danas dobavlja najviše srebra 
država Utah, a njegov je put posut -ljudskim kostima. 

Dobivanje srebra 1933 

u tonama- 

Evropa 5 30 

"oj roga 1 Q A 

Njemačka - 1 0 % 

Jugoslavija 122 

Sjev Amerika 3 348 

'mA 2118 

Srednja Amerika 1 49 

dužna Amerika 414 

Afrika 123 

Az.ya 432 

Japan 204 

Australija 3 36 

1 LJEPOTA MOŽE BITI KORISNA 


Dijamanti i ostalo drago kamenje 

Korist dragoga kamenja veoma je sumnjiva, no njihovu lje- 
potu svatko priznaje. U poredbi s vanjštinom njihovo je praktično 
značenje potisnuto sasvim u pozadinu, premda dijamant služi za bu- 
šenje pećina ili rezanje stakla. Ne radi se dakle o koristi, nego o 
vrijednosti dragog kamenja, ili bolje reći — o njihovoj cijeni. 

Oduvijek je drago kamenje u posjedu društvenog sloja, koji 
gospodari svim ostalima. Moć i bogatstvo nemoguće je zamisliti 
bez dragoga kamenja. 

Rimljani su dobivali dijamante iz Indije, a smaragde iz Egipta 
i sa Urala, odakle su im drago kamenje donosile karavane. Čisti 
smaragd cijenili su poznavači oduvijek više od dijamanta. Car 
Hadrijan bio je naročiti prijatelj smaragda. Poznate su geme, 
kojima se dičio ovaj car Hadrijan. Tako je na pr. u dva golema 
smaragda bio urezan lik cara i carice, Hadrijanove supruge Sabine. 
Pritisnuvši ove smaragde kao pečatnjak u vosak ili glinu, dobili bi 
ispupčanu sliku vladarskog para. U pravljenju gema, prvi put se 
pokazalo, da se dijamant može korisno upotrijebiti. Geme rezali su 
već Grci dijamantima. ,,Adamas“, što će reći nesavladiv, prozvali 
su ga majstori zbog njegove tvrdoće. 

Dijamanti tada nisu bili tako rašireni kao danas, no ljudi su za 
njima čeznuli baš kao i danas. Nekoć ih nisu znali ni pravo brusiti. 
Ovu su umjetnost razvili tek mnogo kasnije Holanđani. Ipak je 
među rimskim briljantima bilo slavnih pojedinaca, kojima se slava 
sačuvala do danas. Takav je dragi kamen bio na primjer onaj, što 
ga je posjedovala Berenika, ljubavnica Titova, a dobila ga je iz Ju- 
deje, kuda je zacijelo dospio iz Indije. Rimljani su cijenili i rođake 
smaragda: zlatnožuti beril i svijetlomodri akvamarin. Danas ih 
nalazimo u Braziliji, na Uralu, a ima ih i u Sjevernoj Americi i 
Mongoliji. Rimljani su ih dobivali sa Istoka. Senator Nonije posje- 
dovao je ognjeni opal velik poput lješnjaka. Nosio ga je na prstenu. 


a ta je dragocjenost pobudila toliku zavist, da ga je pohlepni Anto- 
nije osudio na smrt. Nonije je nato pobjegao, ostavivši sve svoje 
imanje. Jedino je zadržao dragocjeni prsten, koji je vrijedio oko 
dva milijuna sestercija, to jest deset milijuna dinara. 

Od svih dragocjenosti Rimljani su najvolili bisere. Od pamti- 
vijeka vadi se biser na zapadnim obalama Ceylona. Kad su onamo 
došli Portugizi i Holanđani, naišli su na urođenike, koji su vadili 
biser obrtimice. Nije isključeno, da je glasoviti Kleopatrin biser 
potekao iz onih krajeva. Danas se biseri „pecaju" u Kalifornij- 
skom zalivu, na obalama Srednje Amerike, uz otoke Južnoga mora, 
te u području Indonezije. Na mnogim mjestima bave se ljudi tim 
obrtom ne toliko zbog samog bisera, koliko zbog sedefa, koji 
dobivamo iz nutarnjeg dijela školjke, u kojoj se nalazi biser. 
Od tog sedefa prave se puceta za manšete i uki-ašuju džepni 
nožići. 

Rimljani su nabavljali biser od aleksandrijskih trgovaca, koji 
su kupovali biser od stanovništva otoka Bahrein u Perzijskom za- 
livu. I indijski biseri dolazili su u Aleksandriju, odakle bi puto- 
vali u Rim. U Rimu su ih veoma cijenili, premda su relativno 
kasno došli u modu: nakon osvojenja Egipta. U doba prvoga kon- 
zulata biseri su bili veoma u cije- 
ni. Cezar je poklonio nekoj rimskoj 
dami biser, za koji je platio šest 
milijuna sestercija! Plinije pripovi- 
jeda, da je Lolija Paulina, jedna od 
supruga cara Kaligule, nosila prigo- 
dom neke svečanosti bisera i sma- 
ragda vrijednih 40 milijuna sester- 
cija. A to i nije bila nikakova naro- 
čita svečanost! Nakit Lolije Pauline 
bio je baština od njenoga djeda 
Marka Lolija, koji je ovo blago do- 
nio sa Istoka. Njegova je pljačka pobudila toliko negodovanje i 
zavist, da je Marko Lolije morao ispiti vrč s otrovom. 

Povijest pruža zanimljivu jednu paralelu. Lord Clive, osvajač 
Bengalije i osnivač britanske moći u Indiji, umio je štititi svoje 
interese kao i Marko Lolije. Engleski povjesničar Macaulay 

označio je lorda Clivea razbojnikom. Suvremenici cijenili su vri- 
jednost nakita, kojim se dičila njegova gospođa, na 300.000 funti 
sterlinga, to jest, preko 100 milijuna dinara. Lord Clive bio je 
nevjerojatno bogat, a kako ga je god sreća volila, i njemu je bilo 
suđeno da umre od svoje ruke, kao i rimski osvajač. 

Biseri se ne vade samo iz mora, nego i iz rijeka, pa i u sjever- 
nim krajevima. U Rusiji vade se biseri iz Dvine i njenih pritoka, 
i to u sjevernom dijelu riječnog toka. Odatle potiču i bogati ukrasi 
na ruskim ikonama i bojarskoj odjeći. Sjevernjački biseri nisu tako 
veliki, kao oni iz Indijanskog oceana, pa je prilična rijetkost, ako se 
pronađe koji veći biser. 

Nakon otkrića Amerike stalo je stizavati u Evropu i američko 
drago kamenje. Dragoga kamenja ima u Kolumbiji, gdje se i danas 
kopaju tamnomodro-zeleni smaragdi najčišće vode, koji se takmiče 
sa žućkastozelenim smaragdima Urala. 

Iz Kolumbije potječu vjerojatno oni smaragdi, što ih je Cortez 
poslao godine 1529. svojoj vjerenici u Španjolsku. Što je poklonio 
svojim mehikanskim „zaručnicama 44 , među kojima su se nalazile i 
dvije kćeri Montezumine, nije potanje poznato. U Španjolsku slao 
je svakako najvrednije stvari. Genovski trgovci nudili su u Sevilli 
za jedan jedini smaragd 40.000 zlatnih dukata. Dvanaest godina 
kasnije potonulo je ovo blago prigodom jednoga brodoloma. 

Čitavim Srednjim vijekom dolazilo je drago kamenje, naročito 
briljanti i rubini, u Evropu iz Indije. Danas rubina u Indiji gotovo 
i nema. No nekoć je glas o legendarnom blagu Golkonde opajao 
sve strane putnike, vojnike i civiliste. Ovaj grad u Hajdarabadu 
bio je središte brusionica dragoga kamenja i svjetska burza za bri- 
ljante. Golkonda je Kimberley i Amsterdam staroga svijeta. Neda- 
leko Golkonde kopali su se dijamanti, a u samome gradu ti su se 
dijamanti brusili. 

Veliki moguli, koji su kasnije stolovali u Delhiju, prikupljali 
su odasvud blago i dragocjenosti. Francuz Tavernier vidio je go- 
dine 1665. glasoviti njihov „paunov prijesto 44 . Bio je to masivan 
naslonjač sa četiri debele noge od suhoga zlata, obasut safirima, 
smaragdima, rubinima i biserima. Perzijski Napoleon, Šah Nadir, 
koji je osvojio Mezopotamiju, Kavkaz, Afganistan i Indiju, odnio 
je godine 1739. paunov prijesto u Teheran. No uzalud je sto pedeset 


godina kasnije lord Curzon tražio ovu dragocjenost u šahovoj 
riznici. Paunov prijesto netragom je nestao. 

Spomenuti Tavernier trgovao je dragim kamenjem. On je vidio 
u Indiji i „Velikog mogula 44 , najveći dijamant onoga vremena. Ne- 
izbrušen težio je ovaj dijamant 787 karata (jedan karat = 0,005 
grama). Nakon što je „Veliki mogul“ u Veneciji brušen, spala je 
njegova težina na 250 karata. Tavernier tvrdi, da je ovaj dijamant 
nađen u Hajdarabadu, u rudnicima, u kojima je tada bilo zapo- 
sleno 60.000 radnika. 

Tavernier donio je iz Indije modrikasti dijamant neobične lje- 
pote, koji je vagao 67 karata. U Francuskoj kupio ga je vojvoda 
od Orleansa, koji je već posjedovao „Regenta 44 , dragi kamen od 
136 karata. „Regenta 44 je kupio od guvernera u Madrasu za 20.000 
funti. Ovo je drago kamenje potaklo mnoga zločinstva i mnoge 
jade, a za vrijeme Francuske revolucije netko je ukrao oba dija- 
manta. „Regent 44 je kasnije pronađen, a danas se nalazi opet u 
Francuskoj. Sudbina „Modroga dijamanta 44 nije poznata. 

Tako su putovali širokim svijetom briljanti grada Golkonde. 
Briljant ,,Sancy 44 , kojega je u Evropu donio Francuz de Sancy, pri- 
padao je Elizabeti Engleskoj, a zatim kardinalu Mazarinu, Ljude- 
vitu XIV., XV. i XVI. Ukraden je za vrijeme Francuske revolucije, 
a kasnije se je pojavio među dragocjenostima španjolskog kralja. 
Od španjolskog kralja prešao je u posjed kneza Demidova, a ko- 
načno se vratio u svoju domovinu, te pripada danas nekom indij- 
skom maharadži. 

Među briljantima, što ih je Šah Nadir odnio iz Golkonde, na- 
lazio se i najznamenitiji dragi kamen Indije. Nije naročito velik — 
nakon brušenja težio je „samo 44 106 karata — no tako je blistao, 
da su ga Indijci prozvali ,,Koh-i-Noor“, a to znači brdo svijetla. 
Radža od Lahora uspio je, da taj kamen vrati Indiji godine 1813. 
No uz Istočnoindijsku kompaniju nije bilo moguće, da ta drago- 
cjenost ostane trajno u svojoj domovini: godine 1850. poklonila 
je Istočnoindijska kompanija ,,Koh-i-Noor“ kraljici Viktoriji. Da- 
nas se taj briljant nalazi među krunskim dragocjenostima Velike 
Britanije. 

U 18. vijeku otkriveni su dijamanti u Braziliji, a stotinu godina 
kasnije na Uralu. Putujući godine 1829. Uralom, upozorio je 

Aleksandar von Humboldt na sličnost geološke strukture tla sa ne- 
kim krajevima Brazilije. „Morali biste tražiti 44 , rekao je on Rusima, 
„ovdje ima vjerojatno dijamanata 44 . I nekoliko mjeseci kasnije 
otkriven je na Uralu prvi dijamant. 

No sva ta otkrića nisu imala trajno značenje. Golkonda naših 
dana nastala je u Južnoj Africi, a njen prvi kralj bio je Cecil 
Rhodes. Najprije se drago kamenje vadilo iz rijeka Vala i Oranje, 
a kasnije iz mrtvih kratera negdašnjih vulkana, koji su ispunjeni 
„modrom zemljom 44 , a rudari ih zovu „lulama 44 . U modroj zemlji 
nađeni su svi glasoviti dragi kameni novijega doba. Među tim 
briljantima ima takovih, o kakvima stari Indijci nisu ni sanjali. 
Godine 1907. nađen je „Cullinan Diamond 44 , koji je poklonjen 
kralju Eduardu VII. Morali su ga razrezati, a u Amsterdamu izbru- 
Šeno je iz toga dijamanta devet dragih kamena, od kojih prvi ima 
516, drugi 309, treći 92, a četvrti 62 karata. 

Nakon rata otpalo je tri četvrtine svjetske proizvodnje Južno- 
afričkoj uniji, a 23 posto Jugozapadnoj Africi. Ondje se počelo 
godine 1908. tražiti dijamante, a nakon pet godina iznosila je 
godišnja proizvodnja preko 1,500.000 karata. 

No danas je tamošnja proizvodnja uslijed gospodarske krize 
znatno spala. Međutim je proizvodnja u Katangi silno porasla. Go- 
dine 1932. nadmašila je i Katanga Južnu Afriku za 1,400.000 ka- 
rata, to jest 3,528.000 karata (prema 7,550.000 karata, koliko je 
iznosila svjetska proizvodnja). Dijamanti se kopaju i u Angoli, 
portugiskoj koloniji, i na Zlatnoj obali, gdje se produkcija dija- 
manata brzo razvija. Ova područja dobavljaju zajedno preko mi- 
lijun karata godišnje. Vidimo dakle, da proizvodnja mijenja 
mjesto, ali ostaje unutar Afrike. 

Istočnjačku ljubav prema dragom kamenu primili su Evro- 
pljani od starih Rimljana. Kada bi Karlo Engleski jašio na paradu, 
sedlo i stremenje bilo je ukrašeno sa četiri stotine dvadeset i jednim 
briljantom. Prigodom krunidbe Henrika VIII. divili su se podanici 
kraljevom haljetku, koji je bio izvezen bezbrojnim briljantima, 
biserima i rubinima. Papa Aleksandar VI. Borgia rado je ogleda- 
vao svoje drago kamenje. To mu je bila najmilija zabava. A imao 
je nevjerojatno mnoštvo dragulja. Kada je bio na umoru pokušali 
su njegovi liječnici posljednje sredstvo, ne bi li ga spasili: dali 


su mu da pije neku tekućinu, u koju su sasuli prašak samljevenih 
smaragda. Time su, istina, ubrzali njegov odlazak na drugi svijet, 
ali ga zacijelo nisu olakšali. Kada je Ljudevit XIV. primao vjero- 
dajnice perzijskog poslanika, bio je ukrašen briljantima, koji su 
vrijedili 12 milijuna. Sofija Šarlota, prva kraljica Pruske, nosila 
je prigodom krunidbe briljante i bisere, koji su vrijedili „samo“ 
milijun talira. Prigodom krstitaka svoga sinčića, Maria Medici 
obukla je haljinu u koju je bilo ušiveno tri hiljade dvjesta bisera 
i tri hiljade briljanata. 

Mlada Katarina II. inspicirala je svoje čete obukavši vojničku 
uniformu, koja joj je izvrsno pristajala. Jašila je na vatrenom 
arapskom konju, a konjska je orma blistala od smaragda i rubina. 
Sedlo je bilo izvezeno briljantima, a kraljičina uniforma biserima. 
Na grudima blistala je golema zvijezda od briljanata. Na kalpaku 
od samurovine blijeskao je „Orlov 44 , dok je sam knez Orlov stajao 
na čelu svoje pukovnije sa isukanim mačem. Bio je to najveći i 
najljepši gardist čitave Rusije. Vlastitim je rukama zadavio 
Petra III., da bi Katarinu podigao na prijestolje. 

„Orlov 44 dospio je u Rusiju u doba, kada ni Francuzi, ni 
Englezi nisu jošte bili gospodari Indije. Neki ga je vojnik oteo 
svetome kipu, a brahmanski su čuvari nađeni raskoljene lubanje 
na podnožju spomenika. No vojnik, koji je izvršio ovaj grabež, 
nije se užio svoga plijena: blago mu je ukrao kapetan broda, kojim 
je putovao 1 . Od kapetana kupio ga je knez Orlov za 90.000 funti 
sterlinga, i predao ga na dar svojoj milostivoj vladarici. Danas 
pripada „Orlov 44 , koji ima gotovo 195 karata, „dijamantnom fondu 44 
Sovjetske republike. 

Kao što su bezbrojne zvijezde na nebu, tako su bezbrojni i 
dragulji. U Birmi kopa se crveni rubin, u Sijamu i Montani 
njegov brat — modri safir. Perzija i Turkestan dobavljaju 
zelenkaste i modre tirkize, Brazilija i Ural svijetložute, modre 
i ružičaste topaze. Australija tajinstvene opale, koji — vele — 
donose nesreću. 

Uz to drago kamenje ističu se mnogi poludragulji: nefrit, ma- 
lahit, gorsko zrcalo, jaspiz, serpentin, ahat, kameol i drugi. Jedno 
od svjetskih središta za obradbu poludragulja nalazi se u Nje- 
mačkoj u južnome dijelu Porajnja nedaleko Saare. To je Idar- 

Oberstein. Velikih brusionica poluđragulja ima u Rusiji i to na 
Uralu i u Peterhofu kraj Lenjingrada. 

Među dragim kamenjem treba spomenuti i neko dragocjeno 
kamenje, koje služi kao građevni materijal: mramor, porfir, la- 
brador. Njihova je namjena jasna: služe graditelju i kiparu. Iz 
poluđragulja prave se pako okviri za svete slike, statuete, dršci, 
lanci i krunice. No čemu služe dragulji? Koja korist od dragoga 
kamenja? 

Mjesto da izravno odgovorimo na to pitanje, ispripovjedit ćemo 
zgodu, koju je jedan ruski novinar čuo od nekog hodočasnika, koji 
se upravo vratio iz Meke u Odesu. 

Nekoć je u Bagdadu vladao kalif, čije je ime zaboravljeno. 
No taj kalif bio je tako mudar, da se potomstvo i dandanas sjeća 
njegove mudrosti. Kalif je bio mlad, a veliki vezir star, pa se 
mnogo brinuo oko ćudoređa. Na njegov poticaj proglašen je u 
Bagdadu zakon, kojim se izdaju stroge naredbe za žensko odije- 
vanje i zabranjuju razne veselice, naročito pjesma i ples, ukoliko 
ih bagdadsko redarstvo napose ne odobri. 

Jednoga dana uhitili su redari neku mladu ženu, koja se ogrije- 
šila o spomenute paragrafe. Izvedena je pred sud, a obzirom na 
tešku optužbu, prisustvovao je sudbenoj raspravi i sam kalif. 
„Corpus delicti“ sastojao se zapravo u tome, da ga gotovo nije ni 
bilo: kada je optužena izvedena pred slavni sud, bila je odjevena 
uglavnom svojom vlastitom ljepotom, kojoj se pridružilo tanko i 
prozirno velo. 

Kada je završeno kratko preslušavanje, mladi se kalif duboko 
zamislio. 

„Što propisuje zakon ?“ upita napokon. 

„Kamenovanje. Optužena mora biti kamen ovana“, odvratio je 
stari veliki vezir. 

„Kamenovana 44 , ponovio je tiše veliki kadija. 

„Kamenovana 44 , promrmljao je redarstveni poglavar. 

Kalif se uspravio. „Neka bude kako propisuje zakon ! 44 reče on. 
Pri tom je trgnuo iz turbana golemi dijamant i bacio ga prema 
osuđenoj ženi. 

Dragi je kamen zapeo u naborima vela i skotrljao se zatim do 
nogu grješne ljepotice. 


Veliki vezir nije mogao ništa protiv zakona. Dršćućom rukom 
izvadio je iz svoga turbana golemi rubin i bacio ga također na 
osuđenu. I taj je rubin pao ženi do nogu. Za velikim vezirom 



poveo se veliki kadija bacivši safir, a onda je redarstveni poglavar 
bacio na optuženu jedan smaragd. Za slavnim sudom nisu htjeli 
zaostati ni gledaoci. Sa sviju strana letilo je drago kamenje, ma- 
leni tirkizi i biseri, a sve se to blago skotrljalo do nogu žene, koja 
je povrijedila javno ćudoređe. 

Tako je slovo zakona izvršeno, slučaj riješen, a sudbeni tro- 
škovi natovareni državnoj blagajni. 


Drago kamenje, koje nije nikakovo „kamenje 44 

Jantar nije nikakav kamen, premda ga Nijemci zovu Bern- 
s t e i n. Jantar je prilično kompliciran organski spoj, a glavna 
mu je sastojina skrućena smola omorike, koja je ležala veoma 
dugo u obalnome mulju. U starim vremenima smatrao se jantar 
dragim kamenom, pa se upotrebljavao za nakit. Od jantara pra- 
vile su se i krunice, figurine, kutijice, inkrustacije i slično, te je 
jantar uspješno konkurirao poludraguljima, pa i pravome dra- 
gom kamenju. 

Stari svijet cijenio je jantar i zbog miomirisa. Ako smeljemo 
jantar u prah, a taj prah zapalimo, raširit će se karakterističan 
miomiris. Rimljani zvali su jantar „glaesum 44 ili „achates 44 , prema 

jednoj rječici u Siciliju budući da se na obalama te rijeke 
nalazilo jantara. Grci su ga prozvali „elektron 44 i rado ga 
kupovali od feničkih trgovaca, koji su mnogo trgovali janta- 
rom i kositrom. Jantar bio je važni izvozni artikl baltičkih 
zemalja. Jantara ima doduše i na jugu, n o ti nalazi nisu 
nikada bili od osobite važnosti. Kao nekoć, tako je i danas, 
baltičko primorje dobavljač jantara. 

Njemački viteški red proglasio je jantar u 13. stoljeću regalnim 
pravom, što će reći monopolom, i mnogo je njime trgovao. Spo- 
menuti viteški red uredio je skladišta jantara i trgovačke poslov- 
nice u Liibecku, Bruggeu, Lavovu i Mlecima. Jantar se izvozio i na 
istok, u Novgorod i Moskvu. Staropruski naziv „gentarn 44 sačuvao 
se u ruskoj riječi „jantar 44 , koji smo i mi preuzeli. Jedan danciški 
trgovac, Paul Koehn, koji se kasnije prozvao Koen von Jaski, 
dobio je godine 1533. od vojvode Albrechta Pruskog monopol za 
iskorištavanje jantara. Oko stotinu godina bavila se porodica Jaski 
ovim poslom. Obnovljene su stare trgovačke veze s Istokom, a v 
baltički je jantar dolazio čak u Kinu. Premda je spomenuti mo- 
nopol dan porodici Jaski „na vječna vremena 44 , vlada je oduzela 
ovaj monopol stekavši uvjerenje, da će zaraditi više bude li sama 
trgovala jantarom. 

Ipak se ta nada nije ispunila, a prvom polovicom prošloga 
stoljeća trgovina jantarom sasvim je propala. Tek je novi za- 
kupnik, komercijalni savjetnik Becker, obnovio trgovinu jantarom. 
Becker je uveo novu metodu proizvodnje, služeći se modernim ja- 
ružarima. Pojedine vrste jantara pomno su sortirane i „standardi- 
zirane 44 . Time je znatno povećana i proda jantara. Zahvaljujući 
Beckerovim nastojanjima, procvalo je ribarsko selo Schwarzort. 
Danas su doduše zalihe jantara u okolici toga mjesta iscrpljene, 
ali je Schwarzort poznato morsko kupalište. Becker je uveo i prve 
rudnike jantara, a tom se metodom dobiva dandanas najviše jan- 
tara. Prije su jantar, „zlato Baltika 44 , vadili iz mora ronioci, a 
danas vade jantar iz zemlje rudari. Prvi rudnici jantara osnovani 
su u Palmnickenu, a time je naseljeno pusto jedno područje, gdje 
prije nije bilo ni žive duše. 

Povećanjem produkcije, oživjele su i stare trgovačke veze sa 
Istokom, gdje ljudi oduvijek vole jantar. U čitavom Levantu, pa u 


Perziji, Indiji i drugdje bilo je prije rata krunica, cigarluka, prste- 
nja i ogrlica od jantara. 

Orijentalcima se sviđa sjajna žuta boja ovoga dragog „kamena 44 , 
a naročito im prija toplota i život, kojom se jantar bitno razlikuje 
od svih staklenih imitacija. Čini se osim toga, da se jantar odli- 
kuje nekim tajanstvenim silama, a rimske su matrone bile duboko 
uvjerene, da ogrlice od jantara čuvaju vrat od oteklina. 

Danas živi u Palmnickenu 3.500 ljudi od jantara. No proda jan- 
tara znatno opada. Konkuriraju mu umjetne smole, a carinske 
barijere zakrčile su mu put. Danas u Njemačkoj nastoje kako bi 
upotrebili produkcione otpatke. Pokazalo se naime, da se jantar 
dade destilirati i da od njega dobivamo izvrstan lak. 

U Palmnickenu rašireno je mišljenje, da je car Neron nosio 
monokl od jantara. Svaki cigan svoga konja hvali. Trgovci dragim 
kamenjem nikako ne priznaju ovu tezu, nego tvrde, da je Neronov 
monokl bio napravljen od golemoga smaragda. 

ZAKLJUČNA SMOTRA 


Prirodno blago, zemljopisni položaj i čovjek 

Veliko je bogatstvo svijeta, mnogo ima zemaljskih dobara, 
dosta da se njima okoriste svi ljudi. Ipak valja istaći, da su ze- 
maljska dobra raspodijeljena veoma nepravilno. Neki su narodi 
bili sretni, pa su zahvatili „bolja mjesta 44 , dok su drugi bili loše 
sreće. Nema sumnje, da se i loša mjesta mogu znanjem i umije- 
ćem pretvoriti u dobra. No to stoji mnogo truda i mnogo novaca. 
Močvara se može isušiti, pustinja natopiti, ali je svakako ugodnije, 
ako to ne trebamo činiti. 

No samo prirodno blago ne odlučuje. Posvuda se proizvode 
gospodarska dobra, a ta se dobra mogu zamijeniti za ona, koja- 
nemamo kod kuće — ako je geografski položaj povoljan, te po- 
goduje ovim izmjenama. U Tibetu ima, istina, mnogo vrijednih 
stvari, ali je veoma teško odanle izvoziti. Prometna geografija! 

I ona pogoduje nekim zemljama, ili koči njihov razvitak. 

Ipak na koncu konca, nijedna zemlja ne može pravo napredo- 
vati, ma kako bila bogata prirodnim blagom i ma kako bio po- 
voljan njezin geografski položaj, ako njeno pučanstvo nije ra- 
dino, sposobno i prosvijećeno. Najveće je gospodarsko dobro — 
čovjek. 


Evropa ima sve pretpostavke 

Priroda je bogato obdarila maleni poluotok Evropu. Ima 
zdravo podneblje, pučanstvo je brojno, snažno i radino. Evropa 
nema pustinja i malo visokoga gorja, a sa mekim drvetom svojih 
šuma čovjek je Evropljanin izašao razmjerno lako na kraj. Za- 
rana je naučio, kako će se njime okoristiti. Razvedene obale i 
brojne plovne rijeke povezuju evropske narode među sobom i sa 
ostalim svijetom. 


i 


i 


U Evropi u užem smislu (to jest do zapadne granice Sovjet- 
ske Rusije, gdje započinje Eurazija) živi četvrtina čitavoga čovje- 
čanstva. Na tom zemljištu raste trećina pšenice, polovica raži. 




1917--19 građanski rat u Čajne, karavane ne idu više 
P.usi/ 1 : prestaje uvoz čaja- iz kroz Mongoliju . 




kineski sadioci čaja ne mogu Mnoge tekstilne tvornice u 
više kupovati engleskog katuna. Engleskoj moraju obustaviti 

rad . 



Izvoz pamuka, mesa i slanine Posljedica je KRIZA u ame- 
iz U.'S.A.i-iazaduje . . . ričkiih područjima pamuka 

i kukuruza 

Takvo je svjetsko gospodarstvo 


dvije trećine krompira, što proizvodi svijet. Tako visok prirod 
moguć je samo uz obilato gnojenje. A Evropa raspolaže svim po- 
trebnim pomagalima: ima golemih nalazišta kalijevih soli, a 

posve blizu — u Sjevernoj Africi — eto najvećih fosfatnih nala- 

zišta svijeta. Pa ako i nema salitre, njene kemijske tvornice pro- 
izvode 56 posto svih dušikovih gnojiva svijeta. 

Izvori energije i razne rudače tvore osnov modeme industrije, 

A Evropa ima i jedno i drugo: 10 posto sviju vodenih snaga, 

15 posto ugljena i otprilike 27 posto svjetske zalihe željeza. Ako 
uzmemo kao mjerilo najveću dosadašnju potrošnju, trajat će že- 
ljezna zaliha Evrope još tri stoljeća, a ugljen čitavo tisućljeće. 

Evropa se podigla skladnom suradnjom spomenutih faktora. 
Pa ako je nakon Svjetskoga rata Evropa i osiromašila (dok se 
Amerika obogatila), otpada i dandanas na „mali poluotok 41 60 
posto svjetske trgovine. 

Afrika kao gospodarska pokrajina Evrope 

Od pradavnih vremena Afrika pomaže Evropi, davajući joj si- 
rovine, kojih Evropa nema. Stoljećima i stoljećima putuje afričko - 
zlato u Evropu. A kada je kasnije Evropa stala kolonizirati Novi 
svijet, Afrika je davala najvažnije pomagalo i sredstvo: radnu 
snagu. Crnci su služili evropskome pioniru u Sjevernoj i Južnoj 
Americi kao „rabotnici 11 . afrički su crnci bili radnička predstraža 
bijele kolonizacije. 

Geografska suvislost između Afrike i Evrope pojačana je ko- 
lonijalnom podjelom crnoga kontinenta. Od tog je vremena Afrika 
gospodarska pokrajina Evrope. Prirodno je blago Afrike upravo 
golemo, te se svake godine sve više ističe. Nevjerojatno brzo postala 
je Afrika glavnim dobavljačem za kakao, a ubuduće postat će 
jednim od glavnih dobavljača pamuka i kaučuka. Još se done- 
davna držalo, da Afrika oskudijeva ugljenom. Danas znamo da 
je Južna Afrika bogatija ugljenom od Velike Britanije. Afrika 
gotovo i nema cmogoričnih šuma, no zato su njene tropske pra- 
šume gotovo netaknute. Do danas nađeno je u Africi veoma malo 
zemnoga ulja. No Afrika posjeduje 37,4 posto svjetske zalihe vo- 
denih snaga, to jest više, nego li Evropa i Azija zajedno. U Africi 
nema mnogo željezne rudače, niti 3 posto svjetske zalihe. No kako 
se čini Afrika nadmašuje sve ostale kontinente „šarenim 11 i „ri- 
jetkim 11 kovinama. 

Sjevernoj je Americi nedostajalo samo 
ljudskog materijala 

Tek u 19. vijeku mogla je Sjeverna Amerika razviti svoju ne- 
izmjernu gospodarsku snagu. Dotada je pomanjkanje pučanstva 
kočilo njen razvitak. Tek nakon što su kako tako naseljena ne- 
pregledna područja sjevernoameričkog kontinenta, mogle su se 
Udružene države gospodarski takmičiti s Evropom. No Kanada je i 
dandanas veoma rijetko naseljena, te joj nedostaje pučanstva. 

U Sjevernoj Americi živi oko 150 milijuna ljudi, to jest 230 
milijuna manje nego u Evropi, ili 7 posto pučanstva našega pla- 
neta. No ovaj mali dio čovječanstva proizvodi na svom području 
šestinu pšenice, polovicu kukuruza, preko četvrtinu zobi, dvije 
trećine pamuka, trinaest posto vune i preko trećinu duhana. Na 
Sjevernu Ameriku otpada polovica zalihe ugljena, četvrtina že- 
ljeza i 27 posto zemnoga ulja. Goleme su sjevernoameričke zalihe 
bakra i olova, neiscrpiva ribolovna područja, silne američke ri- 
jeke i bogate njezine šume, premda su grdno stradale od na- 
pretka civilizacije. 

Južna je Amerika rijetko naseljena, nema 
mnogo ugljena i željeza, ali je ipak čeka 
velika budućnost 

Srednja i Južna Amerika zapravo je „mlad 11 i nadobudan 
kontinent sa burnom prošlošću. Mogućnosti gospodarskog razvitka 
veoma su velike, premda gospodarsko-geografske pretpostavke nisu 
nipošto tako povoljne, kao u Sjevernoj Americi. Veliki dio konti- 
nenta nalazi se u tropskome pojasu, obrastao je prašumom i pre- 
krit močvarama. Klima je ondje veoma nezdrava, a pučanstvo 
izvanredno rijetko. U prašumi ima blaga u izobilju, no tko da to 
blago iskoristi? Iskorištavanje tropske prašume jedna je od naj- 
težih zadaća, što ih uopće ima. Zato su se i neke tropske kulture, 
koje su potekle iz Južne Amerike (kao na pr. kaučuk ili kinovac), 
iselile iz svoje južnoameričke domovine. No druge su neke rasline 

27 Seuijonov 

došle u Južnu Ameriku i ondje se žilavo ukorijenile: kava, še- 
ćerna trska, lan. Pučanstvo Južne Amerike iznosi 7 posto čovje- 
čanstva, a ipak Južna Amerika proizvodi 3 posto pamuka, 8 posto 
pšenice, polovicu lanenog sjemenja, 95 posto kave. Na Južnu 
Ameriku otpada otprilike trećina šuma, što ih ima na čitavom 
svijetu, 15 do 20 posto zemnoga ulja, veoma mnogo bakra i 
sva salitra. Gospodarska je snaga Južne Amerike u njenome po- 
ljodjelstvu. Industrijski je razvitak ograničen nestašicom željeza 
i ugljena. 

Azija hrani polovicu čovječanstva, ali bi 
mogla hraniti čitavo 

Golemi azijski kontinent nije jedinstven. Gorski lanci, viso- 
ravni i pustinje dijele Aziju u nekoliko nesuvislih dijelova. Aziju 
(osim Sibirije, koja pripada Euraziji) možemo razdijeliti u tri 
velika gospodarska područja: Prednja Azija, monsunski predio i 
Srednja Azija. Svaki od ovih predjela ima svoje lice: Prednja 
je Azija poljodjelsko i stočarsko područje, pradomovina većine 
korisnih raslina umjerenog klimatskog pojasa. U Prednjoj Aziji 
ima nešto ugljena, malo željeza i veoma mnogo zemnog ulja. 

Monsunske zemlje odlikuju se izrazito tropskim poljodjel- 
stvom, te velikim zalihama željeza, ugljena i zemnoga ulja. 

Srednja je Azija slabo istražena. Znamo samo toliko, da se u 
tim krajevima od pradavnih vremena gaji stoka, te da je zemlja 
bogata rudačama. 

Hoćemo li pronaći neku značajku čitavog azijskog kontinenta 
(a to nije laka stvar, budući da je Azija veoma složena), moramo 
naglasiti, da prema današnjem stanju gospodarske geografije, 
rudno blago ovoga kontinenta nije preveliko, osobito ako ga uspo- 
redimo s brojem pučanstva. U Aziji živi preko polovica čovje- 
čanstva, a ugljena ima samo 7 do 8 posto, niti 10 posto željeza i 
17 posto vodenih snaga. Velika je zaliha zemnoga ulja, gotovo 
četvrtina svjetske zalihe, a upravo su neizmjerne mogućnosti za 
razvitak poljodjelstva. U Aziji ima toliko plodne, a neobrađene 

zemlje, toliko zemlje čeka da bude natopljeno ili isušeno, gnojeno 
ili obrađeno modernijim poljodjelskim oruđem, a ipak . . . Azija 
hrani i sada preko jedanaest stotina milijuna ljudi. Istina je, da 
se ti ljudi uvijek do sita ne najedu, ali je istina i to, da bi Azija 
racionalno iskorištena mogla prehraniti čitavo čovječanstvo. 


Eurazija je veoma bogata, ali je teško isko- 
ristiti ovo blago 

Rusija se nalazi i u Evropi i u Aziji, te pripada i jednom i 
drugom kontinentu. Ipak Rusija nije ni Evropa, ni Azija, nego 
poseban dio svijeta — Eur-Azija. Možemo je mirne duše označiti 
posebnim kontinentom, jer je četiriput veća od ostale Evrope, a 
njeno je pučanstvo (165 milijuna odnosno 8 posto) brojnije od 
afričkog ili sjevemoameričkog pučanstva. 

Gospodarski razvitak Eurazije oduvijek koče njeni azijski ele- 
menti. Veličina prostora nikako nije pogodovala „intenzivnom 14 
gospodarenju. Zemlje je uvijek bilo dosta, a seljak se nije brinuo 
kako da podigne obrađivanje polja. Udaljenosti su goleme, rijeke 
pokriva gotovo pola godine ledena kora, a u području zemlje 
crnice (čornozjom) nema kamenja za gradnju cesta i puteva. 
Ruski narod dosiže ocean tek na malenoj jednoj obali, a ta je 
obala daleko od svjetskog prometa. Pučanstvo je rijetko. 

Usporedimo li Euraziju s ostalim dijelovima svijeta, stavit 
ćemo je na prvo mjesto što se tiče šume, lana i konoplje. Eurazija 
proizvodi gotovo isto toliko raži koliko čitava Evropa, a prema 
najnovijim podacima ima više željeza, nego li Sjeverna Amerika. 
Na trećem je mjestu (iza Sjev. Amerike i Evrope) što se tiče 
ugljena, a na drugome (na prvom je Sjeverna Amerika) svojim 
zemnim uljem. Eurazija ima sve važnije sirovine za poljodjelstvo 
i industriju, a tih sirovina ima toliko, da se s Eurazijom može 
takmiti samo Sjeverna Amerika. 

Australiji nedostaje ljudi 

Australija posjeduje otprilike sve, što treba za samostalni go- 
spodarski razvitak. Jedino joj nedostaje radne snage. Australija 
je najrjeđe naseljen kontinent: na 7,7 milijuna četvornih kilome- 
tara živi samo 6 i pol milijuna ljudi, to jest 0,84 po četvornom 
kilometru. I sama Sibirija, sa svojim tajgama i tundrama, gušće 
je naseljena od Australije. Urođenika gotovo više i nema, Kinezi 
i Japanci ne smiju se useljivati, a bijeli čovjek ne može fizički 
raditi u vrućim sjeveroistočnim predjelima. Ipak Australija sa 
svojim otocima zaprema važno mjesto u svjetskome gospodarstvu, 
dobavljajući naveliko poljodjelske i stočne proizvode. Australija 
dobavlja gotovo jednu trećinu vune, koja se striže na čitavom 
svijetu. Na poljima oceanskih zemalja žanje se tri posto svjetske 
proizvodnje pšenice, a kako u Australiji živi samo pola posto 
svjetskoga pučanstva, preostaje veoma mnogo za izvoz. Zalihe 
ugljena iznose samo 3 posto, a isto toliko ima Australija željeza. 
To je svakako veoma malo. No Australija ima mnogo šarenih 
kovina i — zlata. 


Molimo da pročitate 
naredne stranice 

izašle su u sličnoj opremi ove knjige: 

VAN LOON 

POVIJEST ČOVJEČANSTVA 

Duhovito pisana historija svijeta od prvih početaka do danas 
S brojnim crtežima od autora 

* 

VAN LOON 

BRODOVI I NJIHOVI PUTEVI 

Potpuna historija pomorstva od prvih čamaca do modernih 
prekooceanskih brodova. S brojnim crtežima od autora 

* 

OSTALA VAŽNA IZDANJA: 

BREHM 

KAKO ŽIVE ŽIVOTINJE 

Glasovito Brehmovo prirodoslovno djelo u priredbi 
prof. Dr. Nikole Finka, kustosa Zoologijskog muzeja u Zagrebu 
Sa 505 slika i 16 tabela u više boja 


MINERVA i ZAGREB 


LEKSIKON MINERVA 

Praktični priručnik za modernog čovjeka 
od A — Ž u jednom svesku 

u redakciji Dr. Gustava Šamšalovića, red. profesora 
Više pedagoške škole i docenta Univerziteta u Zagrebu 
i uz saradnju od preko 100 uvaženih naučenjaka i 
stručnjaka 

Donosi 54.000 protumačenih pojmova iz svih područja 
ljudskog znanja, 2997 slika u tekstu i na 38 tabela i 
8 geografskih karata 


LEKSIKON ZDRAVLJA 

Priručnik za zdrave i bolesne 
donosi oko 6000 članaka iz svih područja medicine, 
424 slike u tekstu i na tabelama, jedan razloživi model 
čovječjeg tijela u mnogo boja 

U redakciji i uz suradnju sedamnaestorice uvaženih 
liječnika 


Zatražite besplatne ilustrirane prospekte! 


MINERVA / ZAGREB 



